
Aceasta carte este dedicată lui 
John Chetwynd-Chatwin şi lui 
Trevor Collins, cu multe mulţumiri 


MULŢUNMIRI 


Aceasta este o lucrare de ficţiune, dar am avut nevoie sa fiu 
ajutat de câţiva oameni, pentru a studia activitatea triadelor şi 
comerţul internaţional cu droguri, iar mulţi mi-au acordat cu 
generozitate din timpul lor. 

Aş vrea să mulţumesc din nou lui David Wilson, care m-a pus 
de la început pe drumul cel bun. Aş vrea de asemenea să-mi 
exprim aprecierea, ca întotdeauna, faţa de Anne Mullarkey şi 
oamenii ei de la W.A. Library Service, din Busselton, care mi-au 
oferit toate materialele de cercetare necesare şi nu s-au arătat 
niciodată plictisiţi de insistenţele mele. 

Doresc să mulţumesc în mod deosebit lui Greg Walsh pentru 
că mi-a arătat cum se poate scăpa de un cadavru cu ajutorul 
unei maşini de tocat carne. 

Mulţumiri de asemenea lui lan Kaye-Eddie din Perth, dr. 
George Choi Obe, d-nei Josephine Wong şi dr. C.Y. Lam de la St. 
John Council, din Chai Wan, pentru sprijinul oferit pentru 
explicarea anumitor protocoluri şi serviciului St. John Ambulance, 
din Hong Kong. 

Mulţumiri lui Tom Devoy, pentru după-amiaza de la Atoli şi 
pentru lămuririle sale juridice. Mulţumiri detectivului Clive 
Tricker, pentru că mi-a furnizat informaţii despre investigaţiile 
afacerilor cu droguri din Hong Kong. 

Aş vrea să mulţumesc de asemenea lui Richard Wong şi lui 
Ricky Ng, de la Royal Hong Kong Police, pentru ajutorul lor. 

Mulţumiri lui George Lucas, editorul meu, pentru că m-a 
susţinut prin entuziasmul său. Lui Tim Curnow, din Sydney, 
pentru încurajare şi sfaturi. Şi soţiei mele, Helen, care a procesat 

textul cărţii, m-a sprijinit şi a fost întotdeauna alături de mine. 

Şi, în sfârşit, multe mulţumiri şi aprecieri inspectorului-şef John 
Chetwynd-Chatwin şi detectivului Trevor Collins, pentru ajutorul 
acordat în cercetările întreprinse pentru acest roman. 

Tuturor acestor oameni care m-au ajutat să prezint cu 
acuratețe stilul de viaţă din Hong Kong, activitatea triadelor şi 
comerţul internaţional cu heroină, le mulţumesc din tot sufletul. 
Orice greşeli îmi aparţin mie şi numai mie. 

Şi... în final, mulţumiri lui Co-suk. Fiindcă şi-a dat osteneala. 

Ah, iartă-mă, tu bucată sângerândă de pământ, că sunt slab şi 
blând cu aceşti măcelari. 
Shakespeare 


PROLOG 
Berkeley, San Francisco 


Viaţa lui John Keelan, lumea şi familia sa au fost spulberate la 
şase şi trei minute, într-o seară de primăvara, la Berkeley. 

Era în bucătărie şi îi dădea să mănânce fetiţei sale dintr-un 
castronaş cu piure de dovleac, pregătit de soţia sa. Keelan ştia 
că n-o să ia nicio îmbucătură, dar continua să încerce măcar. 
Anna era hotărâtă ca fiica ei să fie hrănită numai cu produse 
naturale, altă obsesie de-a ei, la fel ca tai chi şi aromoterapia. 

Dar el ştia foarte bine că fetiţa, Caroline, n-o să se lase 
păcălită de culoarea piureului. Deşi nu avea decât unsprezece 
luni, dispreţuia deja budinca de ciocolata Heinz. Când Keelan îi 
duse linguriţa la gură, îşi schimonosi faţa durdulie şi suflă în 
mâncare, împrăştiind-o peste mâna lui. 

— Caroline, nu aşa se poartă o fetiţă cuminte cu tăticul ei, îi 
spuse el, când pistolarul paşi pe trotuar. 

Se întunecase şi se aprinseseră luminile pe strada din cartierul 
în care locuiau. Pe ferestre, acolo unde oamenii nu trăseseră 
încă perdelele pentru seară, se zărea sclipirea albăstruie, 
fantomatică, a televizoarelor. lIncepuse ploaia şi ramurile 
copacilor băteau în geamuri, acoperind zgomotul paşilor care 
înaintau prin tufişuri. 

— Uite ce este, ştiu că este o mâncare scârboasă. Dar mămica 
a pregătit-o special pentru tine. Hai să-i facem o bucurie, O.K.? 

Caroline îl lăsă să-i ducă linguriţa la gură, dar îşi încleştă 
bărbia. Şi, în ultimul moment, inspiră adânc şi suflă. Buzele ei 
strânse semănau cu o zmeură şi dovleacul se răspândi pe scaun, 
podea şi cămaşa lui Keelan. 

— Poftim, uite ce-ai făcut! 

În timp ce îşi ştergea la chiuvetă dovleacul de pe cămaşă, 
Caroline întinsese piureul pe tavă şi apoi îşi şterse mâinile în păr. 
In momentul acela, lui Keelan i se păru că aude pe cineva 
înaintând pe potecă. Caroline scoase un strigăt. Se lovise în ochi 
cu degetul. 

Keelan o luă în braţe, s-o mângâie. Când se linişti, o puse la 
loc pe scaun. Se uită la cămaşă. Era de culoarea dovleacului. Nu 
ajungeau la niciun rezultat. 

— Anna, nu-i place dovleacul, zău aşa, strigă el, prin uşa 
deschisă. 

— Nici măcar n-ai încercat. 

— Vrea să-şi cheme avocatul. 

— Nu ar fi în interesul ei. Şi nici într-al tău. Ceea ce nu 
mănâncă ea, o să primeşti tu, la ceai. 

Keelan îşi privi fiica. 

— Ai auzit? Ei bine, ai de gând să fii înţelegătoare sau vrei să 
ne supărăm? 

Caroline se concentră şi trase un pârţ. Keelan puse jos 
castronaşul. 

— Hei, ce-ai zice să-ţi tom piureul direct în chiloţei, ca să fim 
amândoi fericiţi? 


Arma era un Smith & Wesson Magnum 38, cu amortizor, 
încărcat cu şase gloanţe super-vel, care explodau în corpul 
victimei. Nu era arma proprie a asasinului. Fusese obţinută 
special pentru el, cu două săptămâni în urmă — furată dintr-un 
magazin din San Diego. Numărul ei de serie fusese scos şi nu 
putea fi identificată. 


Keelan gustă din piureul de dovleac, să-i demonstreze fiicei 
sale că era comestibil. 

— Uite, este grozav. Vezi? Ştiu că pare oribil, dar nu este. Ai 
încredere în mine. 

Ridică linguriţa. 

Asasinul se opri lângă casă. Scoase o pereche de mănuşi 
negre din buzunarul jachetei sale cu fermoar şi le băgă pe mâini. 
Apoi îşi încheie jacheta, scoase revolverul prins în talia jeanş-ilor 
şi înşurubă amortizorul în capătul ţevii. 

Pe urmă, înaintă spre fereastra de la bucătărie. 

Keelan încerca s-o convingă pe Caroline că linguriţa era un 
aeroplan. Făcu două rotocoale şi apoi ateriză. In ultimul moment, 
Caroline întoarse capul şi piureul de dovleac i se prelinse pe gât. 
Keelan trânti linguriţa în castron, disperat. 

— Anna, nu-i place dovleacul, nu înţelegi? 

— Incearcă să-i dai nişte banană pisată. 

Keelan se ridică. Văzuse o umbră la fereastra bucătăriei. 

Răsună o împuşcătură, sticla se făcu ţăndări şi castronul căzu 
pe podea. Keelan încercă să se arunce peste Caroline. Dar 
picioarele nu-l ascultau şi o luă înainte. Auzi a doua împuşcătură, 
un zgomot înfundat, ca un dop de şampanie şi, o parte din el — 
polițistul profesionist — recunoscu sunetul. 

Se lovi de perete. Avea sânge pe palmă. Işi dădu seama că 
fusese împuşcat. Se uită înapoi, la Caroline. Râdea. 

Credea că se juca cu ea. 

O văzu pe Anna în pragul uşii. Avea ochii mari de groază şi 
gura căscată. Probabil că încercase să strige ceva sau era prea 
uluită. Incercă să-i spună să iasă din bucătărie, s-o înşface pe 
Caroline şi să fugă, dar îl săgeta durerea. Era ca şi când cineva i- 
ar fi înfipt o furculiţă sub coaste. Se năpusti înainte, căzu pe 
covorul din hol şi îşi duse genunchii la piept, să-şi înăbuşe 
durerea. O auzi pe Anna ţipând, un strigăt ascuţit, care-i păru un 
ecou din altă lume. 

Dar nu mai auzi celelalte patru împuşcături. Durerea îl făcuse 
să vomite şi, când trecu primul spasm, se făcu totul alb în jurul 
lui, încât închise ochii să şi-i ferească de sclipirea ciudată. Nu 
mai auzea şi nici nu mai vedea, atras dincolo de hotarele lumii. 


x xk * 


Nici unul din vecinii lui John Keelan nu-şi amintea să fi auzit 
împuşcăturile sau să fi văzut pe cineva fugind din casă. Dar 
auziseră țipetele Annei şi chemaseră imediat poliția. O maşină 
de patrulare aflată în apropiere apăru peste două minute. Când 
cei doi poliţişti în uniformă nu primiră niciun răspuns la sonerie, 
alergară în spatele casei. Peste câteva clipe, unul din ei se 
întoarse în grabă la maşină, solicitând întăriri şi o ambulanţă. 


Keelan plutea într-o ceaţă fantomatică. Îşi amintea că fusese 
aşezat într-o maşină şi auzise o sirenă undeva, în depărtare. 

Mişcarea vehiculului îi provoca o durere cumplită. Avea o mască 
pe faţă şi mirosea puternic a plastic. Simţi şuvoiul rece al gazului 
în nări. Era oxigen, îşi dădu seama, semiconştient. De câte ori 
privise acest ritual executat asupra altei epave umane? 

De câteva ori încercase să vorbească, dar nu auzea sunetul 
propriei sale voci. De fiecare dată când clipea, lumea părea să 
dispară. Deodată, se trezi pe o masă de operaţie, cu nişte lumini 
fluorescente care-i băteau direct în faţă. Un doctor îi tăia 
pantalonii şi striga instrucţiuni. Figuri în halate verzi pluteau pe 
lângă el, distorsionate de lumina orbitoare. O sticlă era 
suspendată deasupra capului său şi un tub intravenos ducea de 
la sticlă la o venă din braţul său. Cifre roşii pulsau pe un aparat 
pus lângă capul lui. Cineva îl întreba dacă-l durea. 

Dar lui nu-i păsa de durere. Nu se gândea decât la Anna şi la 
Caroline. 


Gloanţele nu parcurg o traiectorie dreaptă în corpul uman. 
Vârful perforează țesuturile şi organele pe care le întâlneşte, 
ricoşând în cavitățile corpului ca o minge de ping-pong. Glontele 
care l-a lovit pe John Keelan a pătruns imediat deasupra 
buricului, i-a distrus o parte din ficat, a urmat conturul cutiei sale 
toracice şi s-a oprit lângă coloana vertebrală. Hemoragia masivă 
provocată de această rană a necesitat o perfuzie urgentă de 
doisprezece litri de plasmă. | s-a oprit pulsul de două ori în 
timpul operaţiei şi a trebuit reanimat. Un preot a fost chemat să-i 
dea ultima împărtăşanie în rezerva lui. 

Chirurgii i-au tăiat nouă centimetri din intestinul subţire şi şi-a 
pierdut 15% din funcţia ficatului. A stat în comă timp de cinci 
zile. Şi-a recăpătat cunoştinţa în ziua înmormântării Annei şi a 
Carolinei. 

A stat nouăzeci şi şapte de zile în spital şi a slăbit douăzeci de 
kilograme. 

Dar, peste nouă luni şi jumătate era acolo, în sala de tribunal, 
când fiul omului care ordonase să fie executat era judecat pentru 
acuzaţiile aduse în urma anchetei Title III. Ascultă cum 
judecătorul spunea că investigația violase drepturile acuzatului, 
conform celui de-al Patrulea Amendament şi, prin urmare, 
procesul nu-şi avea rostul. 

Omul fu scos din sală înconjurat de avocaţii săi bine plătiţi şi 
de consilieri, pentru a-l feri de asaltul ziariştilor. Keelan rămase 

în urmă, privind împietrit. După un timp îşi dădu seama că 
cineva stătea la capătul şirului de bănci şi-l studia. Işi ridică 
privirile. 

Era el. Purta un costum italienesc, gri-pearl, şi pe cravata sa 
sclipea un ac cu un diamant în vârf. Faţa frumoasă şi bronzată 
era încruntată într-o expresie de sincer regret. 

— Imi pare rău, John, a spus el şi i-a întins mâna. Fără 
resentimente, da? 

PARTEA ÎNTÂI 


Avem tot respectul pentru persoanele care împărtăşesc 
principii religioase stricte, dar, din păcate, oamenii foarte pioşi 
nu sunt potriviţi pentru comerţul cu droguri. 


James Matheson 
cofondator al „Jardine Matheson” 

Hong Kong 


Şalanda era luminată de două lămpi palide, verzi la pupă şi 
roşii la babord, şi de sclipirea întunecată din cabină. Alt vas, mai 
mare, plutea spre el, afişându-şi doar luminile de navigaţie. La 
mai puţin de-o milă depărtare, valurile Mării Chinei de Sud se 
loveau de stânci nevăzute. 

Nava Chung Yang se îndreptase spre punctul ei de întâlnire, în 
afara apelor teritoriale chinezeşti şi de Hong Kong, la adăpostul 
unei spinări de stânci nelocuite, cunoscută sub numele de insula 
Fatchui. Acum, după ce se executase transferul, Li Kam-chuen 
ordonă echipajului său să ridice ancora şi se îndreptară spre 
nord, către insulele Soko şi graniţa cu Hong Kong. 

Bătrânul hârâi zgomotos să înspăimânte Zeul Otrăvii şi scuipă 
o flegmă pe punte. Se rugă ca în noaptea aceasta, Chi Kung, zeul 
norocului să stea pe umerii săi. In cală, sub picioarele sale, se 
aflau două sute de kilograme de praf alb din Burma. Livrate în 
siguranţă la Hong Kong, valorau pentru Li un milion de dolari 
Hong Kong, destul pentru ca acest pescar bătrân să-şi trimită 
amândoi fiii la studii în America. 

Vântul agita marea. Noaptea era neagră ca măruntaiele unui 
urs. Nici măcar o lună argintie. La câteva mile de port se afla 
marele estuar Pearl River, în care sclipeau în beznă luminile 
vaselor mari. Fie ca toţi zeii să-l ajute în această noapte! Nu mai 
avea nevoie decât de un singur drum. Apoi îşi va vinde şalanda 
şi îşi va petrece restul zilelor jucând zaruri în templu, cu bani şi 
respect suficienţi cât pentru zece vieţi! 

Sus, pe puntea vechiului vas, Li se desprinse pentru o clipă de 
cârmă, să-şi sufle nasul. Se uită la ceas. Cu puţin noroc, vor 
ajunge în portul Aberdeen, înainte de ivirea zorilor, cu restul 
flotei de pescuit şi... 

Auzi ceva la pupa. 

Dew neh loh moh! 

Işi ciuli urechile să distingă ceva peste uruitul motoarelor. 
Ochii lui scrutau bezna. Nimic. Doar vuietul îndepărtat al valurilor 
sparte de țărm şi trăncănelile echipajului său. 

Imaginaţia îi juca feste. 

Îşi aprinse o ţigară. 

Un val înalt ridică vasul ca spinarea curbată a unui balaur 
trecând pe sub ei. Se cutremură. 

Acum ocoleau insula, care se profila pe cerul întunecat. Li 
simţi deodată un gol în stomac. Strămoşii săi îi şopteau că ceva 
nu era în regulă. 

Acelaşi sunet din nou, uruitul unui motor, doar pentru o clipă 
şi apoi se pierdu în vânt. Scrută orizontul, încercând să identifice 
direcţia sunetului. 

Nimic. Parcă ai fi o babă, se gândi el. Visezi balauri într-o 
farfurie cu tăiţei! 

Apoi din nou. 

De data aceasta auziră şi membrii echipajului său. Fratele şi 
cumnatul său veniră pe punte. 

— Ce este? îl întrebă fratele mai mic. 

Li clătină din cap. Nu putea fi o şalupă de poliţie în afara 
apelor teritoriale sudice. Poate că era marina chinezească. 
Nenorociţii ăia nu erau altceva decât nişte pirați. 

— Să scăpăm de praful alb? îl întrebă fratele mai mic. 

Li ezită. Heroina numărul patru fusese ambalată în pungi 
impermeabile care pluteau. Cu ajutorul acestei invenţii, se 
puteau întoarce peste câteva zile să-şi culeagă marfa. 

Dacă nu se pierdea pe mare. 

— Stai, îi spuse Li. 

La urma urmei, judecând după sunetul motorului, se afla la cel 
puţin o milă depărtare. 

Mai era timp. 


În beznă, sesizară silueta şalandei înainte s-o vadă bine. Era 
înconjurată de o duhoare de peşte mort, care plutea în jurul ei ca 
o ceaţă. 

Carena din aluminiu fusese vopsită în negru, aşa că rămâneau 
invizibili în beznă. Inaintau pe suprafaţa apei, în ambarcaţiunea 
micuță, propulsata de cinci motoare de 275 cai putere. 

În cabină erau patru bărbaţi, îmbrăcaţi la fel, în costume 
negre, impermeabile şi căciuli. Unul stătea la cârmă, alţi doi 
pregăteau o mitralieră grea, Browning, de calibrul cincizeci, 
montată pe punte, şi ultimul dintre ei orienta un reflector spre 
umbra care plutea înaintea lor, pe mare. 

— Acum! striga el. 

— Ce ne facem? 

Li ştia că ezitase prea mult timp. Nu era o şalupă de patrulare 
chinezească, ci o barcă piraterească foarte rapidă! Blestemaţi să 
fie toţi zeii, mari şi mici laolaltă! 

— Adu praful alb! îi strigă fratelui său. 

Işi dădu seama că avea un glas îngrozit. 

Deodată fură orbiţi. Vasul Chung Yang fu scăldat într-o lumină 
albă şi răpăiturile răsunară deasupra capetelor lor. Işi auzi fratele 
mai tânăr urlând disperat. 

Gloanţele se înfigeau în metal. Simţi urina caldă, curgându-i 
pe cracul stâng al pantalonului. Acum era prea târziu să salveze 
praful alb. Auzi uruitul motoarelor exterioare aproape de vasul 
lui. 

Fie ca toţi zeii să-şi reverse excrementele în capul celui care a 
inventat motoarele exterioare. 

Browning-ul îşi făcuse treaba. Plutind pe valuri în partea din 
faţă a ambarcaţiunii, cele două figuri înveşmântate în negru de 
lângă mitralieră nu-şi aleseseră nicio ţintă anume. Zgomotul 
armei, câteva rafale vor fi de ajuns să îngrozească echipajul şi să 
le câştige supunerea, când o să vină peste ei. 

Ajunseră lângă vas în mai puţin de treizeci de secunde. 
Cârmaciul opri motoarele şi se pregăti pentru abordaj. Unul din 
bărbaţii de la mitralieră aruncă o gheară pe puntea trawler-ului 
pescăresc, îşi atârnă pe umăr un AK-47 chinezesc şi începu să se 
caţere. 

Al doilea mitralior scoase un pistol Black Star de calibrul 54 
din haina cu fermoar, îl armă şi îl urmă pe camaradul său. 

Acţiunea începuse. 


Omul cu puşca pe umăr cercetă puntea cu o lanternă cu 
halogen; văzu scara din metal care ducea în cală şi o luă la fugă. 
II găsi pe bătrânul căpitan întins pe punte. Când îl văzu, Li ridică 
mâinile, implorându-i mila în engleză şi cantoneză. 

Cumnatul lui Li se târî către scară. Degetele lui erau la câţiva 
centimetri de locul unde Li pusese o pungă de plastic cu nişte 
rachete vechi de semnalizare şi un topor. Mitraliorul lansă un 
avertisment, se năpusti şi-l lovi de două ori cu patul puştii sale 
AK-47. 

— Spune-i echipajului să transporte praful alb în barca 

noastră, îi spuse bărbatul lui Li, în cantoneză. 

— Suntem nişte bieţi pescari, zise Li, repetând discursul pe 
care-l exersase de atâtea ori. Nu ştiu ce vrei să spui. 

li aruncă o privire cumnatului său. Zăcea pe spate, cu nasul 
spart. Ce barbari! 

Pistolarul fixă trăgaciul puştii în poziţia foc-cu-foc şi înfipse 
ţeava în genunchiul drept al lui Li. 

— Spune echipajului să descarce imediat praful alb, dacă nu 
vrei să te ciuruiesc. Voi începe cu genunchiul drept. 


Erau şase containere acoperite cu o husă. Le desfăcură din 
ambalajul lor. Conţineau sute de punguliţe sigilate de „Double U- 
O globe numărul patru”, care fură aruncate în ambarcaţiunea lor. 
Cei doi mitraliori descoperiră alt container: înăuntru, în loc de 
pacheţelele de heroină, erau câteva plicuri de morfină albă, 
înfăşurate în plastic gros, care luară acelaşi drum. 

Operaţiunea dură mai puţin de treizeci de minute. 

Când terminară de încărcat, Li şi oamenii săi fură mânaţi în 
cabină. Lanterna se stinse. Se auzi o singură împuşcătură, 
asurzitoare în spaţiul îngust, şi zăngănitul sticlei sparte. 
Trăseseră în lampa de la bord. 

Li se aştepta să moară. 

— Spune-i mulţumesc lui Eddie Lau The Ox! strigă unul din 
pistolari. 

Peste câteva clipe, Li auzi uruitul motoarelor. Alergă pe punte 
şi văzu barca îndepărtându-se. 

Pierduse două sute de kilograme de heroină rafinată. Ce-o să 
spună Companiei? 


Hong Kong 


Era o după-amiază caldă de aprilie. În acest anotimp al anului, 
la Hong Kong, musonul cald sudic se întâlneşte cu musonul mai 
rece de iarnă şi atmosfera devine apăsătoare şi umedă, 
aşternându-se deasupra peninsulei ca o pătură sufocantă şi 
astupând Vârful Victoria cu o perdea groasă de nori. 


1 Boul (engl.) — (n.t.). 

Madeleine Lacey era blocată în trafic în timp ce se îndrepta 
către vest, pe Lockhart Road, în drum spre circa de poliţie 
Wanchai unde se afla micuțul ei birou, la etajul al doilea. In faţa 
ei, edificiul impunător al Bank of China dispăruse în ceaţă, 
ascunzând cele două „beţigaşe” de pe acoperişul ei. Un semn 
rău, spuneau chinezii. Ca tămâia într-o urnă. Semnul taoist al 
morţii. Parca şi mai sinistru după măcelul din piaţa Tien-An-Men. 

Lângă ea, pe scaunul din faţă, sergentul Brian Kwok îşi curăța 
dinţii cu o scobitoare, în maniera tipică chinezească, ţinând 
beţişorul în mâna stângă şi acoperindu-şi gura cu cea dreaptă. 

Se întorceau din apartamentul unui chelner, din Causeway 
Bay, care fusese atacat în timp ce ieşea din restaurantul unde 
lucra, la Jardine's Crescent. Cu o săptămână înainte, fusese 
ciopârţit cu satârele, în miezul zilei, în faţa a zeci de martori. 
Secţia care se ocupa de crimele organizate şi triade nu fusese 
alertată decât peste o oră, când se primise un telefon de la 
Spitalul Adventist din Subbs Road. 

Omul era grav rănit. Agresorii săi îi tăiaseră aproape toţi 
muşchii spatelui. Dar refuzase să-i identifice sau măcar să-i 
descrie, iar acum se externase din spital. 

Când îl vizitaseră în apartamentul său micuţ, îl găsiră întins în 
pat, incapabil să se mişte. Soţia lui le deschisese uşa. Lacey 
bănuia că acesta n-o să-şi mai poată folosi niciodată braţele şi îşi 
va petrece restul vieţii schilodit, dovadă a puterii triadei care-l 
distrusese. 

Dar ar fi putut totuşi să vorbească. 

Fie era prea speriat, fie era el însuşi membru al triadei, iar 
codul lor de disciplină insista asupra păstrării tăcerii până la 
moarte. Dacă acesta era cazul şi omul era un membru iniţiat al 
altei triade, atunci va fi răzbunat, mai mult ca sigur. Dar nu deo 
instanţă judecătorească. 

Ar fi trebuit să fie deprimată, dar Lacey trăise toată viaţa ei la 
Hong Kong şi se obişnuise cu aceasta meserie. 

Telefonul de la bordul maşinii prinse viaţă. Brian Kwok ridică 
receptorul şi i-l dădu. Era şeful lor, Tyler. 

— Lace? Eşti în Causeway Bay? 

— La semaforul din Percival Street. 

— Am fost anunţaţi că cineva a fost măcelărit în Hennessey 
Road. La clubul Wanchai Mah-jongg. Ştii unde este? 

— Mă îndrept într-acolo. 

— O să te întâlneşti cu Peter Ong şi David Poon. 

Închise. 

Lacey aprinse farurile şi când lumina semaforului se schimbă, 
o luă la stânga, pe strada Percival. Îşi croia drum printre taxiuri şi 
camioane, ştiind că de fapt era practic inutil. Toţi din Hong Kong 
conduceau ca nebunii. 


Ambulanţa parcată blocase aleea din Hennessey Road şi nu se 
mai mişca nimic. Lacey şi Brian Kwok îşi lăsară maşina la patru 
sute de metri depărtare, înghesuită între un taxi şi un camion şi 
alergară restul drumului. Când ajunseră la locul faptei, doi 
jandarmi chinezi în haine galbene reflectorizante încercau să ţină 
departe curioşii. Majoritatea, observă Lacey cu acreală, erau 
turişti cu aparate de fotografiat. Lacey îşi arătă legitimaţia şi îşi 
croi drum prin mulţime, împreuna cu Kwok. A 

Personalul ambulanţei băga omul zdrobit în maşină. li 
scoseseră cămaşa şi îi bandajaseră rănile cele mai grave. Avea 
de asemenea un garou la braţul stâng, cu ora la care fusese 
aplicat, „13.32”, scrisă pe fruntea bărbatului, cu creion negru. 
Capul şi bustul îi erau pline de sânge care cursese pe jos, 
mânjind ambulanţa. Unul din detectivii veterani din CID îi 
spusese lui Lacey odată că un om avea în medie şase litri de 
sânge. Atât de mult, încât ţi-ar fi ajuns să vopseşti pereţii 
apartamentului de două ori şi tot ţi-ar mai fi rămas pentru uşă. 

Bărbatul tremura pe targă, de parcă i-ar fi fost frig. Semn rău. 
Era în stare de şoc. 

Lacey întinse legitimaţia. 

— Ce face? se interesă ea. 

— Şoc hemoragic. Tăieturi grave la cap, umeri şi braţe, 
probabil artera de la braţul drept este tăiată. Nu i-a mai rămas 
cine ştie ce. 

Lacey se uită în jur. Unul din poliţiştii în uniformă încerca să 
ţină mulţimea de-o parte, iar partenerul său era în spatele ei şi 
împingea curioşii. Era tânăr şi purta ochelari cu lentile groase şi 
rame negre. 

— Vreun martor? îl întrebă ea, în cantoneză. 

— Nimeni n-a văzut nimic. Oamenii aceştia spun că au auzit 
sirenele şi au venit pur şi simplu să se uite. Sunt foarte şocaţi şi 
vor să ştie ce avem de gând. 

— Ai ajuns primul la locul faptei? 


16 


- COLIN FALCONER - 


— Da, doamnă inspector. 

— Victima a spus ceva? 

Polițistul clătină din cap. 

— Acolo l-aţi găsit? 

O baltă de sânge pe trotuar marca locul unde victima pierduse 
doi sau trei litri din lichidul vital. 

— Avea vreun act la el? 

Tânărul poliţist îi dădu buletinul de identitate. Li Kam-chuen G 
160616. Şaptezeci şi trei de ani. 

— Am găsit şi asta în buzunarul lui. 

Era o bucăţică de hârtie scrisă cu caractere chinezeşti cu 
cerneală neagră. Lacey i-o dădu lui Brian Kwok să-i traducă. 

— Este în chin de la unul din temple. 

— Ce spune? 

— „Vei fi foarte norocos şi vei apuca să-ţi încărunţească 
barba.” 

Lacey auzi vaietul altor sirene de poliţie, îndreptându-se spre 
club. Trebuia să încercuiască zona. Spre uimirea ei, văzu 
amprenta unui picior într-una din bălțile de sânge. A cui o fi, a 
agresorului sau a unui gură-cască? 

Se întoarse spre Brian Kwok. 

— Du-te cu el, îi spuse ea, înregistrează tot ce spune. la-i 
hainele. 

Kwok sări în spatele ambulanţei, care porni cu girofarul aprins. 
Lacey se uită la urmă. Era mult mai simplu când victimele erau 
agresate într-un spaţiu închis. Presupunea ca nu prea o să aibă 
ce alege din amprentă. 

Işi înălţă ochii spre cer. Incepuse să plouă. 


3 


În după-amiaza aceea de sâmbătă, secţia de accidentaţi a 
Spitalului Adventist din Hong Kong nu ducea lipsă de răniţi. 
Fusese încă un accident de maşină în Aberdeen Tunnel şi un 
bărbat fusese înjunghiat în urma unei discuţii, în bucătăria unui 
restaurant dimsum, din Happy Valley. 

Când Lacey ajunse la spital, găsi doctorul şi două asistente 
într-o sală, lucrând rapid şi eficient asupra trupului întins pe 
spate al victimei. Corpul era plin de sânge închegat şi cheaguri 

negre i se încâlciseră în păr. Numerele scrise de personalul 
ambulanţei pe fruntea sa ieşeau în evidenţă pe pielea albă, 
cadaverică. Un tub intravenos îl hrănea artificial, un aparat 
digital îi afişa pulsul şi tensiunea sistolică şi diastolică; pe piept 
avea prinse nişte fire care-l conectau la un electrocardiograf. O 
asistentă stătea la capul lui Li şi-i făcea vânt cu o pungă Laerdal. 

Brian Kwok se aşezase într-o parte, ţinând resturile tricoului şi 
vesta pe care personalul ambulanţei le tăiaseră de pe corpul 
victimei, în drum spre spital. Acum le sigilase într-o pungă curată 
de plastic. 

Lacey, egoistă, dorea ca omul să trăiască. Furtuna care se 
abătuse la cinci minute după plecarea ambulanţei ştersese orice 
urmă şi nu exista niciun martor. Dacă bărbatul murea, aveau 
puţine şanse să rezolve cazul. 

Brian Kwok o salută din cap şi-i dădu agenda. Schiţase repede 
rănile omului de pe faţă şi de pe spate. Avea mai mult de 
douăzeci şi cinci de tăieturi. N 

Doctorul încerca să coasă artera de la braţ. Simon Chan. Il 
cunoscuse cu altă ocazie, asemănătoare. Işi ridică privirile spre 
ea. 

— Va supravieţui? murmură Lacey. 

Simon Chan se încruntă şi clătină din cap. 

— Dacă ar alerga la curse, n-aş paria pe el, îi răspunse 
doctorul. 


Dar, cinci ore mai târziu, pariul era încă valabil. 

Lacey se întorsese la Secţia de Poliţie Wanchai să-şi scrie 
raportul şi, când se înapoiase la spital, fu surprinsă să afle că Li 
Kam-chuen era încă în viaţă. Intervenţia chirurgicală de urgenţă 
durase aproape două ore şi Chan făcuse o sută douăzeci şi trei 
de cusături în rănile de pe capul, gâtul şi spatele lui Li. Cea mai 
gravă era artera tăiată, pe care Chan o reparase, dar nu 
excludea posibilitatea ca Li să-şi piardă braţul. Fusese transferat 
din sala de operaţie la reanimare. A 

— Este sub efectul anesteziei, îi spuse Chan. lţi dau două 
minute. 

Li zăcea pe-o parte, cu capul înfăşurat în bandaje, la fel ca 
braţul stâng, agăţat într-o faşă. Tuburi de oxigen şi catetere 
intravenoase ieşeau din nas, braţe şi pântece; alte fire conectau 
aparatele care monitorizau semnalele sale vitale. 

Lacey se aplecă şi-i murmură la ureche, în cantoneză: 

— Mă auzi, bunicule? 

— Mamă? zise bătrânul, cu ochii sclipind sticloşi. 

Chan zâmbi şi-i spuse în engleză. 

— Prea multe nopţi nedormite, domnişoară Lacey. Nu face 
bine la ten. 

Fata se apropie, strâmbându-se din pricina mirosului familiar 
de anestezic şi sudoare. 

— Sunt inspector Madeleine Lacey, de la Serious Crimes 
Squad?. Poţi să-mi spui cine ţi-a făcut asta? 

Omul bolborosi un nume, dar Lacey nu reuşi să-l înţeleagă. 

— Cine te-a atacat? repetă ea. 

— Eddie Nebunul, zise bătrânul. Trei oameni... dar eu... nu-l 
ştiu... decât pe Eddie Nebunul. 

Lacey simţi un gol în stomac. 

— De ce? 

— ... băut... 

— Ce? 

— ... mama... pahar cu apă... 

Simon Chan clătină din cap. 

— De ce Eddie Nebunul ţi-a făcut aşa ceva? 

— De ce, bunicule? 

— Piraţii comandă porturile parfumate, noaptea. 

— Ce? 

— Sunt puşti... în beznă. 

Chan o bătu pe spate şi înălţă din umeri. Era puţin probabil că 
va reuşi să obţină mai multe amănunte. 

— Ştii la cine se referă? murmură Chan. 

Lacey încuviinţă din cap. 

— Eddie Nebunul, aşa cum i se spune în jargonul polițienesc, 
este o cunoştinţă veche. 

— Oh! 

— Încearcă să-l ţii în viaţă, îi spuse ea. 

Chan îi zâmbi sfidător. 

— Da, ne străduim. 


Era, aşa cum lui Lacey îi plăcea să spună tuturor care voiau s- 
o asculte, o slujbă de la nouă la cinci. Adică de la nouă seara, 
până la cinci dimineaţa. 


2 Brigada de Delicte Grave (engl.) — (n.t.). 

Se făcuse aproape unsprezece când se întoarse la sediul 
poliţiei din Gloucester Road. Tyler, care conducea brigada, era 
încă la birou, privind suspicios cuvintele dactilografiate la maşina 
sa electrică. Nu avea încredere în maşinile de scris şi în 
birocraţie. 

O pizza mare de la Pizza Hut trona pe biroul său. Porecla 
chinezească a lui Tyler, în traducere liberă, se referea la 
gusturile sale culinare. 

— Ai revenit la o hrană sănătoasă, îi spuse Lacey, sprijinindu- 
se de uşă. N 

Tyler avea gura plină. li făcu semn să se aşeze. Lacey îşi trânti 
geanta pe birou şi se instală pe un scaun. Tyler o privea din 
colţul ochilor. Inghiţea cu noduri. 

— Ai primit cazul din Hennessey Road. 

— Exact. 

Dă-i drumul, întreabă-mă, îşi spuse Lacey. 

— Cum a mers? 

— Tocmai am emis un mandat de arestare, zise ea, încercând 
să pară cât mai indiferentă cu putinţă. 

Tyler îşi aruncă pe gât încă o bucată de pizza şi continuă să 
dactilografieze. 

Ticălosul. 

— Doar unul? zise el, apăsând cu o grijă exagerată pe litera Q. 

— Martin, nu am niciun martor şi nicio dovadă fizică. Ce vrei? 

— Sânge, zise el. 

— De asta nu ducem lipsă. 

Tyler se uită la ceas şi se desprinse de lângă maşină, 
frecându-se la ochi cu degetul arătător. 

— Mandatul ăsta, este cineva pe care-l cunosc? 

Lacey făcu pe neştiutoarea şi se uită în agendă. 

— Lau Hsu-shui. lţi spune ceva? 

— Eddie Nebunul? 

Lau Hsu-shui — Eddie Lau sau, mai obişnuit, Eddie Nebunul — 
se bucura de oarecare notorietate în colonia Hong Kong, la cei 
douăzeci şi nouă de ani ai săi. La o cercetare mai superficială, 
părea un om de afaceri onest, deşi cam excentric; avea cinci 
restaurante în Kowloon şi Victoria şi un apartament în Mid-levels. 

Dar, la OCTB, avea un dosar gros de şase centimetri. Numele 
lui era asociat în permanenţă jocurilor de noroc, excrocheriilor şi 
comerţului cu droguri în Wanchai şi Mongkok, iar acum se credea 

că obținuse rangul de Red Pole? 426 în triada Wo Sing Wo, una 
dintre cele mai extinse organizaţii criminale din Hong Kong. Dar 
până acum nu avuseseră nicio dovada împotriva lui, pe care s-o 
poată folosi într-o sală de tribunal. 

— Cu ce îl ai la mână, Lacey? o întreba Tyler. 

— Victima l-a divulgat la spital. 

Tyler se arătă neîncrezător. 

— A murit? 

Lacey clătină din cap. 

— Era încă în viaţă când am plecat. 

Tyler luă o bucată de şuncă din pizza şi o examină atent, ca şi 
când ar fi fost o piatră prețioasă. 

— Noroc! 

— Ştiu la ce te gândeşti, zise ea. 

Tyler înghiţi şunca şi reveni la maşina de scris. Se zgâi la 
tastatură, căutând litera U. 

— Atunci taci din gură, zise el, pătând foile albe cu o bucăţică 
de şuncă. 

Lacey ieşi. 

— O să retracteze! strigă Tyler după ea. 


4 


Bărbatul stătea în biroul ei, uitându-se la o planşă. Părea 
obosit, şifonat şi costumul atârna pe el ca un sac. Şi fuma! In 
biroul ei! Chiar lângă afişul cu litere roşii agăţat pe perete, pe 
care scria „Fumatul interzis”. 

— Ştii să citeşti? îl întrebă ea. 

Işi ridică privirile, absent. Mai văzuse ochi ca aceştia, duri şi 
goi pe feţele puştilor de şaisprezece ani din triade. 

— Sigur, zise el, vrei să te ajut cu ceva? 

Avea accent american şi o voce plină, leneşă. 

Lacey făcu semn spre afiş. 

— Deci, de aceea n-am găsit scrumiere, nu-i aşa? o întrebă el. 

— Lasă-mă să ghicesc. Eşti Marlboro-Man? 

Aruncă ţigara la coş. 

— Mă numesc Keelan. John Keelan. Mă ocup de prevenirea 
incendiilor! Eşti secretara lui Lacey? 


3 Stâlp roşu (engl.) — (n.t.). 

— Sunt inspector Lacey. 

Zâmbi. 

— Ştiu, minţi el. 

Işi aruncă geanta pe birou şi făcu un pas înainte. 

— leşi afară. 

Dave McReadie intră pe uşă cu două ceşti de plastic cu cafea 
neagră. Şi sesiză imediat atmosfera din încăpere. 

— Văd că l-ai cunoscut pe John, zise el. 

McReadie era şeful Biroului de Narcotice. Prezenţa lui îi 
confirma bănuiala în privinţa lui Keelan. 

— DEA? îl întrebă ea. 

— Plecat de-o săptămână din San Francisco. 

Lacey se trânti pe scaun. Biroul mirosea a fum stătut de 
ţigară. 

— Cumpăra Winston fără taxe vamale sau are vreo treabă pe 
aici? 

Keelan luă cafeaua de la McReadie şi se aşeză. 

— N-am vrut să te ofensez, inspector Lacey. Insă pur şi simplu 
n-am văzut afişul. 

— Să nu încerci cumva să ne ajuţi la filaj, dacă eşti lipsit 
complet de simţul observaţiei. 

— Prima impresie n-a fost prea bună, nu-i aşa? 

Îi zâmbi sfârşit lui McReadie şi apoi, pentru o clipă, păru că se 
ochii lui, ca atunci când intrase. 

Se întoarse spre McReadie. 

— Cu ce pot să te ajut, Mac? 

— Pe John îl interesează pescarul tău. 

— Care pescar? 

— Tipul care a fost atacat ieri după-amiază în Hennessey 
Road. 

Lacey se aplecă înainte. 

— De ce te interesează, domnule Keelan? 

— Biroul nostru din Bangkok ne-a transmis numele lui, acum 
două zile. Avem informaţii serioase că este implicat în traficul cu 
heroină numărul patru în SUA. 

Lacey îl studie. Dacă s-ar bărbieri mai atent şi şi-ar călca bine 
cămaşa de dimineaţă, ar arăta mai mult a poliţist şi nu a 
vânzător ambulant. Işi revizui prima impresie; în jur de 32, nu 42 
de ani. Hainele neglijente îl făceau să pară mai bătrân. Şi, din 

când în când, îi apărea o sclipire inteligentă în priviri, când nu se 
uita în gol. 

— Pot să te întreb de unde ai aceste informaţii şi ce anume 
vrei să discuţi cu domnul Li? 

— Bangkok-ul nu-şi deconspiră spionii. Este o procedură 
standard. Ne-au dat numele lui Li şi au spus că era un om de 
legătură pentru proprietarii tailandezi de şalande, care aduc 
heroină numărul patru de la Bangkok şi o transferă în apele 
teritoriale ale Hong Kong-ului. Ne-au informat de asemenea că 
reţeaua era organizată de un tip pe nume Eddie Lau Nebunul. 

Lacey îl privi mirată. 

— Cine? 

— Eddie Lau, zise Keelan, îl cunoşti? 

Lacey se aplecă peste birou. 

— Ce mai ştii despre acest om? 

Keelan clătină din cap. 

— Nimic în plus. 

McReadie presimţea ce avea să urmeze. 

— La ce... începu el, dar Lacey îl amuţi dintr-o privire. 

— Poţi să-mi scrii cum îl cheamă? îl întrebă ea pe Keelan. 

Americanul se arătă mirat. 

— Să-l scriu? 

— Da, scrie numele omului pe care-l cauţi. 

— Eddie Lau? 

Incuviinţă din cap. 

Keelan scrise „Eddie Lau” pe o bucată de hârtie şi i-o dădu. 
Fata o mototoli şi o aruncă la coş, fără să se uite la ea. 

— Care este poanta, mă rog? zise Keelan. 

— Ştii câte prenume chinezeşti există? îl întrebă Lacey. 

— N-am la mine o carte de telefoane, inspectore... 

— Rasa chinezească este cunoscuta drept /ao pai hsing, 
Vechile o Sută de Nume. De fapt, sunt mai mult de o sută de 
prenume. În jur de patru sute şaptezeci şi două. Asta la o 
populaţie de aproximativ un miliard de chinezi. Un sfert din 
populaţia lumii cu mai puţin de cinci sute de prenume şi tu vii 
aici să-mi ceri să găsesc pe un oarecare Eddie Lau. 

— Nu te-am întrebat dacă-l cunoşti personal. 

Lacey se făcu că nu aude. 

— Vezi, domnule Keelan, englezind un nume chinezesc, l-au 
făcut inteligibil. De exemplu, cineva cu prenumele Ng, poate fi 

scris Eng, Ong sau chiar Ing. Şi aceasta este doar una din 
probleme. Deşi limba scrisă este aceeaşi, cea vorbita variază de 
la regiune la regiune. De exemplu, acelaşi domn Ng, poate 
merge la Peking, unde devine domnul Wu. 

— Am priceput. 

— N-ai cum, pentru că sunt doar câteva noţiuni generale. 
Fiecare chinez are cinci sau şase nume; cel de lapte, din 
perioada prunciei, cel adevărat din copilărie, cel de la şcoală, cel 
din afaceri, numele de căsătorie şi porecla. Şi, dacă este 
delincvent, poate avea multe altele. De aceea, la Hong Kong 
este obligatoriu ca fiecare locuitor de peste şaisprezece ani să 
poarte asupra lui buletinul de identitate cu fotografia şi numărul 
triplu C. 

— Triplu C? 

— Codul Comercial Chinez. Datorită naturii ideografice a 
chinezei scrise, fiecare caracter formează o imagine, mai 
degrabă decât un sunet, ca în alfabetul vestic. Numărul triplu C 
poate fi stabilit scriind un nume cu caractere chinezeşti şi este 
aproape la fel de unic pentru un chinez ca o amprentă. De 
aceea, dacă vrei să căutăm pe cineva, trebuie să ne dai numele 
persoanei, scris în chineză. Altfel, daca insişti, voi aresta pe toţi 
Eddie Lau din Hong Kong şi-i voi trimite pe cheltuiala ta în 
Statele Unite, la bordul unui 747. 

Se făcu linişte. 

— Nu-ţi plac fumătorii, nu-i aşa? zise Keelan. 

McReadie interveni. 

— Hai, Lace, spune-i de Eddie Lau. 

— De unde ştie că vorbim despre aceeaşi persoană? 

McReadie ridică din umeri. 

— Cred că sorții sunt în favoarea noastră. 

— Deci cunoşti un Eddie Lau? zise Keelan. 

— Ca să-ţi repet vorbele, domnule Keelan, nu-l cunosc 
personal. 

— Mă rog, dar ai putea să ne spui ce ştii despre el? 

— Numele lui adevărat este Lau Hsu-shui. Este cunoscut pe 
străzi drept Eddie Nebunul. Avem un dosar gros despre el, dar 
ultima condamnare a fost în 1984, când a primit trei luni cu 
suspendare pentru atac deosebit de grav. Este un gangster 
puternic, bine plasat, asociat cu Wo Sing Wo. Am putea, dacă te 
interesează să afli, să emitem un mandat de arestare pentru el. 

Domnul Li a declarat că este unul din oamenii care l-au ciopârţit. 

— Ciopârţit? zise Keelan. 

— A fost atacat cu un satâr. Este instrumentul preferat al 
triadelor. 

— Deci crezi că această tentativă de omucidere are legătură 
cu drogurile? 

— Prezenţa ta aici confirmă întrebarea, nu? Dar motivul este 
tema serialelor polițiste, după părerea mea. Am o declaraţie din 
partea victimei. Nu prea mă interesează de ce. 

— Ce ştii despre domnul Li? întrebă McReadie. 

— Nu are cazier. In ultimii douăzeci de ani şi-a câştigat 
existenţa cu micul său vas pescăresc, Chung Yang, pe Aberdeen. 
In ultimii cinci ani, şi-a cumpărat o proprietate. Acum are un 
apartament cu vedere spre Deep Water Bay şi încă trei 
apartamente închiriate în vestul Aberdeen-ului. 

— Probabil că a prins mult peşte. 

— Mda. Dar norocul lui l-a dus acum la pierzanie. După cea 
fost atacat, am încercat evident să discutăm cu familia lui. Se 
pare că şi cumnatul său a fost internat la spitalul Queen Mary, 
din Pokfulam, săptămâna trecută, cu răni faciale. l-a spus 
asistentei că a căzut de pe scară, la bordul şalandei, când a 
izbucnit furtuna. 

Lacey ridică din sprâncene, cu subiînţeles. 

— S-a externat din spital a doua zi şi, de atunci, a dispărut. 
Este în mare primejdie, după cum se spune. 

— Ce căuta Li la clubul Wanchai Mah-jongg? se interesă 
Keelan. 

Lacey îl privi cu luare-aminte. 

— Presupun că joacă mah-jongg. Este destul de obişnuit în 
Hong Kong. 

— Am vrea să vorbim cu domnul Li cât mai curând posibil, zise 
McReadie. 

— N-ar fi prea greu de aranjat. N-o să plece nicăieri pentru 
multă vreme. 

— Am cerut aprobare să percheziţionăm vasul lui de pescuit şi 
proprietăţile sale, adăugă McReadie. 

— N-o să găsiţi nimic. 

— Ştiu, Lacey. Dar este bine să încercăm. 

— Şi cum rămâne cu tipul acesta; Eddie Lau? întrebă Keelan. 

— İl căutăm. S-ar putea să se fi adăpostit de vânt, cum spun 

chinezii. 

— Sunt sigur că o să-l găsiţi, zise Keelan. 

El şi McReadie se ridicară. Keelan întinse mâna. 

— Mi-a făcut plăcere să te cunosc, inspector Lacey. O să ţin 
minte ce mi-ai explicat despre codurile comerciale. 

— Mă îndoiesc, zise Lacey. 

Keelan zâmbi încordat şi plecă. 

McReadie îl urmă şi apoi se opri în uşă. 

— Este O.K., îi spuse el lui Lacey. N-o lua personal. 

Fata ridică din sprâncene. 

— Ştie că Marlboro-Man a murit de cancer la plămâni? 

— Nu cred că îi pasă. Anunţă-ne când îl găseşti pe Eddie. 

— Da. Mulţumesc pentru vizită. 


— Ce acritură! zise Keelan în ascensor. 

— Nu sunt prea multe femei la Serious Crimes, îi spuse 
McReadie, este cam dură uneori, ce vrei? 

— A vrut neapărat să-mi dea peste nas. 

Keelan îşi băgă mâna în buzunar. 

— Este o ticăloasă nesuferită şi înfumurată. 

— Mda, zise McReadie. Din întâmplare este şi nepoata mea. 

Keelan îl privi fix. Nu, nu glumea. Se sprijini de perete şi înălţă 
ochii în tavan. 

— Imi pare rău, zise el. 

— Nu-i nimic, îl linişti McReadie, nu este prima oară când mi 
se spune. 


5 


Este un BMW 525i roşu, decapotabil, cu numărul de 
înmatriculare RW 163. O costase o sută douăzeci şi cinci de mii 
de dolari Hong Kong la o licitaţie, pentru că în sistemul numeric 
chinezesc, aceste cifre erau considerate norocoase. Numărul 
şase simboliza viaţa şi trei continuitatea, aşa că 163 însemna „să 
trăieşti orice ar fi”. Or, asta era exact ce încerca să facă Ruby 
Wen Shui. 

Kwun Tong era un coridor de beton, la numai patru sute de 
metri de şoseaua Kai Tak, unde două sute de mii de oameni erau 
înghesuiți într-un kilometru pătrat de locuinţe mizere. 

Ruby parcă maşina pe stradă, lângă un bloc cu douăsprezece 
etaje din Mark II, construit în timpul expansiunii de la sfârşitul 
anilor '60. Betonul era crăpat acum şi punctat de aparate vechi 
de aer condiţionat. Sus, lenjeria ei flutura pe sârma întinsă la 
fereastră. 

Ruby Wen îşi scoase picioarele lungi, în ciorapi negri din 
maşină. Fusta scurtă, din piele se ridică şi mai mult pe coapse. 
Işi aruncă pe umeri o geantă Cardin, agăţând-o de haina neagră 
de piele şi îşi băgă în gură o lamă de spearmint. Pantofii ei negri, 
cu tocuri înalte, clănţăniră pe beton. 

Se simţea norocoasă. In dimineaţa aceea, îşi consultase T'ung 
Shu, combinând numerele datei ei de naştere cu configuraţia 
prezentă a celor douăzeci şi opt de constelații, ca să afle ora 
optimă pentru aceasta vizită. Cartea îi spuse că între unsprezece 
şi trei, stelele erau aşezate favorabil pentru iniţierea de noi 
afaceri şi găsirea unor parteneri bogaţi. 

Când intră în ascensor, strâmbă din nas, simțind mirosul 
stătut de urină. Dar apartamentul era la ultimul etaj, aşa că nu 
avea de ales. Chiar dacă aş lua-o pe scări, se gândi ea, aş putea 
să alunec pe treptele murdare de rahat şi să-mi frâng gâtul. 

Apartamentele se construiseră fără bucătării, aşa că locatarii 
trebuiau să gătească pe coridor. Când ieşi din ascensor o păli o 
duhoare de varză fiartă şi ghimber. Băgă mâna în geantă şi se 
unse cu balsam de tigru sub nas. 

Găsi apartamentul şi bătu de cinci ori, de trei ori lung şi de 
două ori scurt. Uşa se deschise o fracțiune. Faţa care o privea 
era ascunsă de nişte ochelari mari de soare şi părul negru, drept 
era lipit de sudoare. 

Se strecură înăuntru. 

Căldura din apartament era copleşitoare. Ferestrele erau 
întunecate de storurile trase, iar camera micuță era luminată de 
un singur bec de o sută de waţi. Un ventilator electric se învârtea 
într-un colţ, dar nu făcea altceva decât să agite aerul fierbinte. 
Azi nu adia nicio briză, nici măcar aici sus, ca să răcorească 
încăperea şi să împrăştie mirosul acru, înţepător, de acid 
clorhidric. 

Ruby închise uşa cu piciorul. 

— Eşti nebun? 

Strigă să se facă auzită peste şuieratul arzătoarelor de gaz din 
living room. 


27 


- TRIADA - 


Martin Fong îşi scoase masca, roşu la faţă şi asudat. Era gol pe 
sub salopeta îmbibată în propria-i sudoare. 

— Aproape cincizeci de kilograme de morfină pe vasul acela! îi 
strigă el, o transformăm în heroină numărul patru şi câştigăm 
încă două milioane de dolari, Ruby! De fiecare! 

— Avem deja opt milioane, nu contează! Eşti nebun de legat? 
Substanțele alea or să ne arunce în aer. 

— Ştiu ce fac, zise Martin. N-ai grijă! 

— Pute îngrozitor! Toţi din Kurin Tong cunosc mirosul ăsta şi o 
să ştie că prepari heroină numărul patru! 

— Şi ce-ai vrea, s-o lăsam aici, în loc să câştigăm încă două 
milioane de dolari? 

Ruby îl privi fix. 

— Nu te-a urmărit nimeni? 

— Bărbaţii o urmăresc tot timpul pe Ruby Wen, zise ea şi-l 
văzu cum se înroşeşte la faţă de furie. 

— Nu glumi, zise el. 

— Seriozitatea înseamnă ghinion. Nu pot să stau aici. Este 
prea cald. Mă mănâncă păsărica. 

Se duse în dormitor să ia valiza din piele de crocodil cu 
heroină. In timp ce era plecat, Ruby cercetă apartamentul micuţ. 
Alţi trei bărbaţi, îmbrăcaţi în aceleaşi salopete ude de sudoare, 
ca Martin, stăteau pe vine, cu ochii fixaţi asupra termometrelor 
suspendate în căldări cu apă fierbinte. Sticle cu gât lung se 
zăreau din apă, cu tuburi. Alte flacoane conţinând sodă, amoniac 
sau acid clorhidric erau împrăştiate pe podeaua goală de ciment. 

Ruby nu prea se pricepea, dar ştia că era periculos. Apa 
trebuia menţinută la o temperatură constantă de o sută optzeci 
de grade. Dacă scădea, se strica toată compoziţia morfinei, iar 
dacă se ridica, amestecul exploda, iar gazul volatil se evapora în 
apartament, înghiţindu-i pe toţi. 

Era un risc nebunesc. Da, nebunesc! 

Martin o atinse pe umăr. Se întoarse. Avea o valiză albastră în 
mână. O deschise şi-i arătă conţinutul; cincisprezece unităţi de 
Khun Sa's Double U-O Globe — heroina numărul patru, zece 
kilograme şi jumătate, în valoare de un milion şi jumătate de 
dolari Hong Kong, şi mult mai mult pe străzile din New York, 
Manchester sau Hamburg. 

— Peste cinci zile luăm încă şaptezeci de unităţi. 

Ruby luă valiza. Ruby se gândise întotdeauna că ea era cea 

lacomă. Viaţa era însă plină de surprize! 
— O nebunie! repetă ea şi încercă să treacă pe lângă el, spre 


uşă. 
Dar o apucă de mână şi o trase în dormitor, departe de ochii 
geloşi ai celorlalţi trei bărbaţi. li lipi degetele de sexul lui. Ruby 


se smuci, ca şi când s-ar fi opărit. 

— Este prea cald pentru prostii. 

Bărbatul se posomori. 

— Ruby. 

— Hei, parcă ai fi o vatră fiartă. 

— Sper că nu mă înşeli? 

— Nu fac nimănui ochi dulci, decât ţie, pufni ea, te iubesc tare 
mult dragul meu. Dar acum trebuie să vând praful asta alb, O.K.? 

O apucă de haină. 

— Să nu mă înşeli, Ruby. 

Guriţa ei în forma de inimă îi lăsă urme de ruj pe buze. 

— Ai încredere în mine, zise ea şi ieşi în grabă. 


Ruby puse valiza pe masa din bucătărie şi se uită la ea. | se 
uscase gura şi simţea o greutate în piept. Era aceeaşi senzaţie 
de nerăbdare şi spaimă care o cuprindea ori de câte ori se 
apropia de o masă de joc sau se culca cu un alt bărbat. Aveai 
atât de mult de câştigat sau de pierdut. Golul din stomac se 
adânci, până deveni de nesuportat. Dacă Eddie ar intra acum pe 
uşă, ar şti, iar ea ar fi moartă. Poate. Sau, chiar daca ar şti, poate 
că n-ar face nimic. Eddie îi ierta orice lui Ruby a lui. Intotdeauna. 

Cincisprezece unităţi. Fiecare pacheţel conţinea şapte sute de 
grame de heroina albă, cu o puritate de 98%. N-avea rost să taie 
treizeci la sută din puritate şi s-o vândă aici, la Hong Kong. Ar 
comercializa-o ea la un preţ scăzut şi Eddie ar afla. In afară de 
asta, dacă voiai cu adevărat să te îmbogăţeşti, trebuia să vinzi în 
Europa sau în America. Pentru diavolii străini, gwai/os. 

Aşa că se întreba cât să taie. Cu cât tăia mai mult, cu atât 
profitul era mai mare. Dar riscul era cumplit. Şi era un lucru de 
neiertat. 

Hotărî să reducă puritatea la 85%. Atunci, în loc de zece 
kilograme şi jumătate, vor fi douăsprezece kilograme, iar restul 
de un kilogram şi jumătate va fi profitul ei. 

Se duse la fereastră. Două elicoptere se învârteau deasupra 
portului, întorcându-se către umbra unui vas S.U.A., ancorat în 

docul Wanchai. Trase storurile, astupând priveliştea cenușie şi 
tristă a oraşului. 

După-amiaza era calmă şi apăsătoare, dar trebuia să fie 
curent în cameră. Deconectă aparatul de aer condiţionat şi se 
dezbrăcă până la chiloţi. A 

Se duse în baie şi luă o cutie de pe raftul de sus. lnăuntru era 
o mască ieftină, o cârpă, un cântar de bucătărie, o sită de făină, 
nişte săculeţe cu lapte praf şi o sticluţă cu chinina pudră. Laptele 
praf semăna cu heroina, iar chinina va înlocui gustul amar, 
pierdut prin diluare. Pe fundul cutiei erau câteva pachete false 
de U-O globe. Luă douăsprezece şi se întoarse în bucătărie. 

Ruby se asigură că închisese toate ferestrele şi apoi îşi puse 
masca. Oricât de atentă era, ştia că va rămâne praf de heroină 
în aer şi, dacă inhala prea mult, ar putea să-i fie fatal. 

intinse cârpa pe masa din bucătărie, tăie săculeţii şi cântări cu 
grijă trei sute cincizeci de grame de heroină pe cântar şi apoi o 
turnă în sită, adăugând cinci grame de chinină şi cincizeci de 
grame de lapte praf. 

Apoi clătină sita până se amestecă uniform. Era un proces 
lung şi laborios şi, când era gata, trebuia să cearnă din nou 
amestecul. După ce termină, adună pudra cu o spatulă. 

In final, se folosi de o bucată de carton, ca să toarne heroina 
în pacheţelele care conţineau fiecare şapte sute de grame de 
heroină diluată şi să le sigileze. 

Işi scoase masca şi aruncă cârpa cu ustensile în sacul verde 
de gunoi. Apoi îşi aprinse o ţigară. Patru sute douăzeci de dolari 
Hong Kong pentru chinină. Nouăzeci şi şapte pentru laptele praf. 
Nimic pentru heroină. Partea care îi revenea ei, de 1/5 va fi în jur 
de două sute de mii de dolari S.U.A., plus încă o sută cincizeci de 
mii profit pentru procentul cu care diminuase puritatea. 

Făcu repede un calcul mintal. li datora lui Peter Mui cinci sute 
de mii de dolari Hong Kong pentru datoria ei la jocurile de noroc, 
adică mai mult de şaptezeci de mii de dolari americani. O să-i 
plătească fără probleme. O să-i arunce în nas ca şi când ar fi dat 
de pomana unui cerşetor. 

Dar aceasta era doar prima parte. Mai avea încă o sută 
nouăzeci de kilograme, ascunse încă în apartamentul din Kwun 
Tong. lar partea care-i revenea ei de 1/5 reprezenta o avere 
chiar şi în S.U.A. 

Daca norocul era de partea ei... 

Nu trebuia să uite că unul din băieţii recrutaţi de Martin să-l 
ajute făcuse parte din Armata Populară de Eliberare, iar ceilalţi 
doi imigranți clandestini chinezi fuseseră aleşi pentru 
devotamentul, nu pentru inteligența lor. Martin însuşi nu era 
altceva decât un băiețel care făcea pe peştele şi îi plăcea să se 
joace cu substanţele chimice. Nu avea deloc experienţă. Spera 
că n-o să strice totul din cauza prostiei lui. 

Puse la loc pacheţelele în valiză, o închise şi o puse pe ultimul 
raft al şifonierului din dormitorul ei. Apoi se întoarse în bucătărie 
şi sună la serviciul de informaţii de la telefonul ei celular. 

Fiecare chinez avea cel puţin o poreclă şi Henry Pi Hso-chang 
— Three Fingers? — şi-o câştigase pe-a sa într-o luptă dintre 
bandele de gangsteri, în Singapore, când avea şaptesprezece ani 
şi parase cu mâna stânga o lovitură cu satârul. li salvase viaţa, 
dar fusese cât pe ce să-şi piardă mâna. Cincisprezece ani mai 
târziu, mâna respectivă îi servea mai mult de decor, aşa cum îi 
plăcea să spună tuturor şi nu era deloc plăcută vederii, din câte 
putea să remarce Ruby. Semăna cu o gheara, plină de cicatrice, 
şi degetul mic lipsea. 

Lua micul dejun în sala de la Peninsula, în Tsim Sha Tsui. 
Stătea pe un scaun victorian, cu spătar înalt, nepotrivit printre 
reliefurile, coloanele şi plantele în ghivece, cu un borcan din 
porțelan fin chinezesc în mâna stângă. lar cu cealaltă, turna 
sirop de arțar peste feliile franţuzeşti de pâine prăjită. 

Henry Pi era un chinez malay rotunjor, cu o faţă de heruvim. 
Era obez şi obrajii lui luceau de sudoare chiar şi în sala 
răcoroasă. Cealaltă poreclă a sa era Won Ton; după numele 
gogoaşei unsuroase şi lipicioase preferate de chinezi la micul 
dejun. 

Prezenţa lui fizică nu se potrivea cu hainele sale elegante, un 
pulover gri-pearl din caşmir, pantaloni negri şi pantofi Gucci. 
Inele de aur împodobeau degetele ramase la mâna stângă 
schilodită, şi ceasul său Rolex era bătut în diamante. Arăta ca un 
porc plin de bijuterii. 

Se ridică s-o salute, cu ochii strălucind pofticioşi, ca şi când ar 


t Trei Degete (engl.) — (n.t.). 

fi văzut în ea un platou cu dulciuri suculente. Îşi linse buzele. 

— Ah, Ruby, zise el, mă bucur să te revăd. 

Ruby dădu mâna cu el — parcă ar fi atins un peşte mort, se 
gândi ea — şi se aşeză. Apăru un chelner cu şerveţele şi 
tacâmuri din argint. 

Henry turnă nişte cafea dintr-un vas de argint în ceaşca ei. 
Cafeaua era un obicei vestic şi voia să se arate rafinat. Ruby îl 
privea cu un amestec de teamă şi dispreţ. In mâna lui ceaşca 
semăna cu jucăria unui copil în laba unei gorile. 

Se mai întâlniseră o singură dată, în oraşul natal al lui Henry Pi 
— Kuala Lumpur. l-l prezentase un cunoscut. Se ocupa de 
transporturi. Pentru treizeci sau patruzeci la sută din profiturile 
tale, Henry Pi îţi transportă produsele în orice parte a globului. 

Judecând după burta proeminentă şi pantofii Gucci, îi mergea 
bine. 

— Vrei să mănânci ceva la micul dejun, Ruby? o întrebă el într- 
o engleză ciudată, cu accent britanic. 

— Nu iau niciodată micul dejun. 

— Bineînţeles. Nu degeaba ai asemenea siluetă. Arăţi superb 
în dimineaţa aceasta, dacă îmi permiţi să-ţi spun. 

Ruby era îmbrăcată într-un costum Calvin Klein simplu, negru, 
cu doi centimetri deasupra genunchiului. Observă că o privea fix 
şi se aşeză picior peste picior, ridicându-şi fusta. Era un bărbat 
respingător, dar o încânta să-l vadă asudând când o privea. 

— Am sperat să te revăd, zise el, mi-a făcut plăcere când te- 
am auzit. 

— S-ar putea să am o mică afacere pentru tine, zise Ruby. 

— Mă temeam eu că este vorba numai de afaceri, îi zâmbi el, 
cu buzele umede. Ce te interesează, Ruby? zise el, începând să 
vorbească în cantoneză. Vrei să transporţi praf alb în Europa sau 
în America? o întrebă el, ca şi când ar fi fost vorba de-o glumă 
bună. 

Ridica trei degete. 

— Trei zile, 0.K.? Ca să ajungă la destinaţie. 

Ruby se încordă. Acum nu mai exista cale de întoarcere. 

— Douăsprezece kilograme, zise ea, la Golden Mountain. 

Henry Pi îi zâmbea, făcând pe grăsanul bonom, se gândi Ruby. 
Dar ochii îl trădau. 

— De unde ai făcut rost de marfă? 


5 Muntele de aur (engl.), numele asiatic al Californiei. — (n.t.). 

— Nu te priveşte. Spune-mi cât mă costă. 

— Şapte sute. 

— Dolari americani sau Hong Kong? 

Râse amuzat de gluma ei. 

— Cinci, zise ea. 

— Pentru o prestație atât de promptă şi riscantă? Nu, Ruby. 
Şase sute cincizeci. 

işi aprinse un Dunhill, ţinându-l între cel de-al doilea şi al 
treilea deget de la mâna schilodită. 

Ruby se uită la ceas. Se juca cu ea. 

— Trebuie să plec. Mi-a făcut plăcere. 

Se ridică. Henry Pi râse şi-i făcu semn să se aşeze la loc. 
Muşcă din pâinea prăjită şi luă o gură de cafea. 

Ruby aşteptă. După un timp, se rezemă de spătar şi îşi 
concentră atenţia asupra ţigării. Felul cum mânca o dezgusta şi o 
scotea din sărite. 

— Te dai mare, Ruby. Dar îmi place. Va trebui să discut cu 
şefii mei. Insă este o problemă. 

Cvartetul de coarde din balcon începuse să interpreteze o 
„Fugă” de Bach. Henry Pi dădea din cap în ritmul muzicii şi bătea 
cu degetul în masă. 

— Da, o problemă, Ruby. 

— Plata la livrare. 

Henry Pi îşi ţuguie buzele într-un zâmbet. 

— Trebuie să-mi dai jumătate acum, Ruby. Am cheltuieli mari. 
Trebuie să plătesc salariile oamenilor. 

— O.K. ţi dau şase sute la livrare şi vezi că ai sirop pe bărbie. 

Three Fingers se şterse cu mâna şi izbucni în râs pe 
neaşteptate. 

— Văd că te pricepi la afaceri, zise el. 

— Ne-am înţeles, Pi Hso-chang? 

Henry Pi se gândi. 

— Trei sute de mii de dolari nu-i cine ştie ce, Ruby. De ce şeful 
tău nu-mi plăteşte cheltuielile? Nu cumva nu există niciun şef? 

Ruby încremeni. De-abia se abţinea să n-o ia la fugă. 

— Şase sute la livrare, repetă ea. 

Henry Pi ridică din umeri şi băgă mâna în buzunarul de la 
piept. Scoase o bancnotă roşie de o sută de dolari din portofelul 
său de piele de crocodil, o rupse în două şi-i dădu o jumătate. 

— Poate în seara asta vom îmbina afacerile cu plăcerea, zise 

el, din nou în engleză. 
Aş prefera să-mi beau voma cu paiul, se gândi Ruby. 
— Sunt ocupată astă seară, zise ea. 
Puse jumătatea de bancnotă în portofel, se ridică şi plecă. 


Ruby Wen ieşi din tunelul care traversa portul cu capota 
lăsată, şi părul lung, negru, îi flutura în vânt ca un drapel. Era 
plină de energie, agitată de încetineala traficului. Pe măsura ce 
anul 1997 se apropia inexorabil, oraşul devenea tot mai plin de 
frenezie.  Macaralele şi buldozerele uruiau peste tot şi 
pretutindeni se înălţau schele şi blocuri. 

Coti pe Cotton Tree Drive, şerpuind printre canioanele 
oraşului, către Mid-levels. Turnul Elliot din Conduit Road se înălța 
ca un creion din grafit pur, cu sticla sa fumurie reflectând 
ridicarea anarhică a edificiului, care ţâşnea parcă din dealul de 
dedesubt. Ruby îşi parcă BMW-ul sub copertină, între un Saab 
roşu şi un Mercedes negru 480 SEL şi luă ascensorul spre 
apartamentul ei. 

Işi căută cheia în geanta ei din piele de crocodil, simțind cum îi 
pompează adrenalina în corp. Era atât de uşor să înşeli triadele, 
chiar şi pentru o fată dintr-o fermă de rațe, ca ea! 

Deschise uşa. 

Cineva o apucă de mână şi o trase înăuntru. Uşa se trânti şi o 
palmă îi astupă gura. 

— Te-am aşteptat, zise o voce bărbătească. 

Îi încercui trupul, strângând-o în braţe. îl lovi cu picioarele. 
Omul şuieră, dar nu slăbi strânsoarea. O împinse în dormitor, 
înaintea lui. 

Ruby se zbătu. Mâna de la gură o sufoca. 

— Nu ştiai că te aşteptam, nu-i aşa? murmură glasul. 

O trânti pe pat, cu faţa în jos, apăsând-o cu greutatea lui. 
încercă să se răsucească, dar acum o imobilizase, punându-i 
cotul în gât. 

— Credeam că este un apartament sigur, murmură bărbatul 
râzând. 

| se ridicase rochia până la şolduri. Simţi cum îi trage chiloţii. 
Ţipă şi dădu din picioare. Dar era prea puternic pentru ea. 

O străpunse, ridicol de uşor. Nu putea să se abţină, o excitase 
deja. 

În capătul patului era o oglindă înrămată într-un panou lăcuit, 

străjuit de dragoni. Se văzu ţintuită sub el ca un fluture. Îi 
ridicase braţele deasupra capului şi o strângea atât de tare, încât 
i se albiseră degetele. Se aplecase peste ea ca un animal 
sălbatic asupra prăzii, deşteptându-i plăcerea şi durerea în 
acelaşi timp. 

Şi apoi, o posedă, scâncind ca un animal rănit. O străpungea 
tot mai adânc. In culmea pasiunii, ajunseseră amândoi la 
orgasm. Peste o clipă, se rostogoli pe spate, gâfâind cu gura 
deschisă. 

Ruby se apleca peste el, atingându-i ochii şi gura cu buzele. 

— Eddie, murmură ea, de ce n-ai mai trecut pe la mine de 
atâta timp? 

Ruby se ridică. Îi rupsese chiloţii noi din mătase roz. 

— Poftim, se plânse ea. Mătase naturală. De la Paris. Cinci 
sute de dolari. 

— O să-ţi cumpăr altă pereche, O.K.? O să-ţi cumpăr zece. 

Se dezbrăcă şi intră în baie. Ruby auzi duşul. Se întinse pe 
spate şi văzu valiza în raftul şifonierului. Conţinea zece 
kilograme din heroina lui Eddie. 

Se şterse cu chiloţii rupţi şi ieşi din dormitor. Apartamentul era 
din crom lustruit şi piele, curat şi funcţional, cu tablouri 
thailandeze pe pereţi, cumpărate pentru ea de un decorator de 
interioare. Sticla fumurie lăsa să se vadă geamul printre turnurile 
comerciale din Victoria. Işi petrecea puţin timp în apartament, 
aşa că nu o reprezenta, singurele note personale erau peştii de 
aur care înotau leneşi în acvariu — se spunea că aduc noroc şi 
tablourile de pe perete, înclinate toate, ca să nu se ascundă 
după ele spiritele rele. 

Ruby turnă Rémy Martin într-un pahar cu sifon şi gheaţă şi se 
întoarse în dormitor. Eddie ieşi din baie, cu părul negru pieptănat 
pe spate. Trupul lui gol era acoperit cu tatuaje ale triadei; un 
şarpe se încolăcea pe braţul drept, un dragon verde-albastru îi 
decora spatele, un vultur fâlfâia pe braţul stâng. Aproape nicio 
porţiune de piele nu rămăsese goală — doar mâinile şi faţa, 
expuse publicului. Trupul lui era oglinda vieţii sale secrete. 

Se întinse cu faţa în jos pe pat şi Ruby îngenunche lângă el. 

Fără să vorbească, începu să-i maseze umerii. De aproape, 
observa locurile în care tatuajele erau desfigurate de cicatricele 
profesiunii sale. Din această poziţie putea, de asemenea, să 
vadă cele mai bizare din toate modelele; fesa dreaptă era 
tatuată cu coada unui şobolan, care dispărea în cel mai intim 
orificiu al trupului său. 

— Sunt pe urmele mele, zise el. Li a vorbit. Şi-a încălcat 
jurământul triadei. 

Vorbea blând, şuierător, ca un foşnet într-o pădure. Ruby simţi 
cum i se încordaseră muşchii gâtului. Ca nişte tendoane de oţel. 

— Mi-a furat marfa şi acum trăncăneşte la poliţie. King Chat! O 
să o dezgrop pe maică-sa şi o să mă piş pe oasele ei! 

— Trebuie să pleci din Hong Kong, Eddie. Poate ar fi bine să te 
duci în Taiwan. 

Ar fi perfect pentru mine, se gândi ea. 

— Eddie Lau n-o să fugă de câţiva poliţişti. 

Sesiză tonul lui posomorât. 

— Ştii cine fură praful nostru? 

— Se spune că Pak Yok-hong. 

— The 0x65? Eşti sigur? 

— The Onion’. L-a legat pe ticălosul de cumnat al lui Li de un 
scaun şi a pus o torţă lângă membrul lui. Zbieretele lui s-au auzit 
până în China. A jurat că patru pirați au furat praful şi au vorbit 
în numele lui The Ox, în timp ce transportau marfa în barca lor. 

— Şi tu crezi aşa ceva? zise Ruby, încordată. 

— Dacă este The Ox o să-i tai sexul şi o să i-l vâr pe gât. 

Ruby îi măsură muşchii decoraţi cu gâtul dragonului. 

— De unde ştii? 

— Am o fantomă în Sun Yee On, micuță floare. O să descopăr 
adevărul. 

Ruby se aplecă să-i sărute ceafa. 

— Te iubesc prea mult, murmură ea, în engleză. 

— Trebuie să rămân la tine peste noapte, Ruby. Mă caută 
poliţia. 

— O să-mi încolăcesc braţele şi picioarele în jurul tău ca o 
floare în jurul albinei. Vei fi în siguranţă aici, la noapte. 

li mângâie fesele şi-i băgă mâna între picioare. 

— Ah, Ruby, murmură el, uneori cred că eşti singura persoană 
ê Boul (engl.) — (n.t.). 

din lume în care pot avea încredere. 

Kennedy, în Western District, care se întindea în umbra 
Muntelui Davis, fusese un sat de pescari, acum înţesat cu blocuri 
de câte şaizeci de apartamente, poluat de gazele de eşapament 
ale autobuzelor şi de duhoarea docurilor şi abatoarelor. Domnul 
Chau san Golden Seven, aşa cum era cunoscut clienţilor săi, 
locuia în Davis Street, la ultimul etaj al unei clădiri coloniale 
deteriorate, cu cinci etaje. 

Ruby urcă scara şubredă până la ultimul etaj. Deşi în miezul 
zilei, era atât de întuneric, încât trebuia să pipăie pereţii ca să se 
poată orienta. 

Apartamentul domnului Chau dădea spre zidurile cenușii ale 
unui bloc mai nou şi mai modern, prevăzut cu aer condiţionat. 
De la fereastra deschisă, zgomotul claxoanelor şi uruitul 
autobuzelor şi camioanelor pe Catchick Street nu mai contenea. 


Dinţii domnului Chau erau îmbrăcaţi în aur, iar faţa lucioasă şi 
rozalie arăta ca şi când ar fi fost deja îmbălsămat pentru 
înmormântare. Dar mâinile erau cea mai uluitoare caracteristică 
a sa. Căci, într-adevăr, erau frumoase, ca de artist; cu degete 
lungi şi moi, unghii roz, cu semicercuri albe, perfecte şi o 
margine subţire, albă. 

O conduse pe Ruby la un scaun aflat lângă fereastră, unde 
razele galbene ale soarelui se filtrau printre zăbrelele unei 
jaluzele din trestie. Fire fine de praf pluteau în aerul umed. Pisica 
domnului Chau îi urmărea din colţ, cu ochii ei galbeni, uriaşi, 
clipind încet. 

Se cocoţă pe taburetul lui şi luă faţa lui Ruby în mâinile lui, 
trasând conturul nasului, buzelor, bărbiei şi frunţii ei, ca un orb 
care memorează trăsăturile unui străin. 

— Ai o frunte norocoasă, îi spuse el, însă o acoperi cu părul şi 
îţi alungi norocul. Trebuie să-ţi schimbi pieptănătura, da? 

Apoi îi luă mâinile într-ale lui, ţinându-le în lumină, ca şi când 
ar fi fost transparente şi ar fi căutat oasele. Acordă o atenţie 

specială unghiilor, nodurilor degetelor şi palmelor. 

— Câştigi banii repede şi îi pierzi la fel de repede. Gândeşti cu 
inima, nu cu capul. Nu este bine deloc. 

— Mâine va fi o zi norocoasă pentru mine, bunicule? îl întrebă 
ea. 

— Mâine vei avea noroc, îi spuse el. 

— Am un viitor norocos, bunicule? 

— Trebuie să stai la Hong Kong, zise el. Dacă pleci din Hong 
Kong, vei avea ghinion. N-ai ce să faci. Se va întâmpla pur şi 
simplu. 

— Vezi mulţi nepoți pentru mine, bunicule? 

Domnul Chau ezită. Frecă liniile din palma ei, ca şi când ar fi 
vrut să se asigure că sunt autentice. 

— Da, văd nepoti, zise el. Mulţi. 

Ruby zâmbi încântată. 

Ruby Wen îi plăti şi cobori scările de lemn. Nu existau nepoți 
în viitorul ei, bineînţeles, dar nu spunea clienţilor săi tot ce 
vedea. Dar lui Ruby Wen, care era o clientă atât de bună, îi 
destăinuia foarte puţin. Nu voia s-o sperie. 


Ruby îşi fixase o întâlnire pentru după-amiaza aceea, la Grand 
Hyatt's Il Colpo şi îşi schimbase coafura. işi tăiase părul şi 
renunţase la breton. Când ieşi din salonul de coafură, peste o 
oră, părul ei lung era tuns scurt, pieptănat peste cap şi uns cu 
gel. Se văzu în vitrina unui magazin şi zâmbi când îşi zări fruntea 
norocoasă. 


Aberdeen 


Fusese odată un sat de pescari, iar acum era o aglomerare ca 
oricare alta de proprietăţi, ca North Point sau Sai Wan Ho, o 
junglă de clădiri care se înmulţeau ca ciupercile după ploaie, 
concurând pentru un petic de cer şi lumină. Micuţul apartament 
al lui Brian Kwok se afla la etajul al şaisprezecelea al unei clădiri 
înalte din Aberdeen Main Road, cu vederea spre coşurile unei 
centrale electrice din Ap Lei Chau, între canioanele de beton. 

Auzea televizorul chiar şi prin uşa închisă. Soţia şi copiii lui se 
uitau la concursul de Star Chinese Athlete Karaoke. Când 
deschise, soţia lui se grăbi să-i iasă în întâmpinare. O urmă în 

bucătărie. Ca de obicei, îl aştepta o saramură şi mânca la masa 
din sufrageria micuță. 

Apartamentul era mic, doar două dormitoare pentru trei adulţi 
şi trei copii. Dar avea bucătărie şi baie separată, iar în 
comparaţie cu alţii, stăteau bine. Exista chiar şi un balcon 
minuscul, plin de etajere metalice cu ferigi şi orhidee, îngrijite 
zilnic de bunică. 

Işi savură saramura în linişte. Ştia că ceva nu era în ordine; 
ştia după felul în care îl primise soţia lui, exagerat de încântată 
să-l vadă, gureşă ca o vrabie, mascându-şi stânjeneala 
trăncănind. Brian Kwok era detectiv de prea mult timp; putea 
distinge abaterile din comportarea cuiva, ca muzicianul o notă 
falsă. lar pe soţia lui o cunoştea, bineînţeles, mai bine ca oricine. 

— Cum ţi-a mers azi, dragul meu? 

Studie feţele familiei sale la lumina televizorului: cele două 
fetiţe, soacra lui, fiul cel mare. Unde era problema? 

— Îți place supa? 

Fiul lui, Ah Soong, ţinea mâna la faţă, ascunzând ceva. Asta 
era? 

— Ah Soong, zise el. 

Restul familiei îl privi cu teamă. Aşteptaseră acest moment. 

— Vino aici. 

Ah Soong se ridică şi se apropie de masă, cu capul plecat. 
Avea zece ani şi era un băiat solid, cu obraji proeminenţi, ca ai 
tatălui său. 

— Uită-te la mine. 

Ah Soong înălţă capul. Ochiul drept era roşu şi umflat, nasul şi 
buza tăiate; iar gura atât de umflată, ca şi când ar fi avut lipitori 
sub buza de sus. Brian simţi că-l apucă furia. li venea să-l ucidă 
pe cel care îi făcuse aşa ceva unicului său fiu. 

— Ce s-a întâmplat? zise el calm, ascunzându-şi supărarea. 

Ah Soong se uită la mama lui, dar femeia plecă privirile. 

— Eram pe terenul de joacă, mormăi el. 

De-abia vorbea, din cauza umflăturii. 

— Au fost trei băieţi! 

— Câţi ani aveau? 

— Erau mai mari. Nu ştiu. Treisprezece-paisprezece ani. 

— Şi ce s-a întâmplat? 

Ah Soong îşi pironi ochii în podea. 

— Au spus că ştiu cine sunt. Şi că tatăl meu este aer galben. 

„Aer galben” însemna poliţist în jargonul triadelor. 

— Şi pe urmă? 

— M-au bătut. Râdeau tot timpul. 

— De ce? 

Văzând că Ah Soong nu-i răspunde, se întoarse spre soţia sa. 

— De ce? repetă el. 

— l-au zis că o să ştii tu de ce, murmura femeia. Au zis că au 
fost trimişi de Wo Sing Wo şi tu o să ştii ce ai de făcut. 

Sări în picioare. Ah Soong se dădu înapoi. Brian se duse la 
fereastră, căutând o ţigară. Se uită la imaginea lui reflectată în 
geam. Calmează-te, îşi spuse el. Sunt doar nişte golani care se 
dau mari, o să te descurci. Dar adevărul era că se temea, acolo, 
unde se jucau copiii lui, unde soţia şi soacra lui mergeau singure 
la cumpărături, cu plasele încărcate de legume şi peşte, nu 
putea să le apere. Acesta era teritoriul triadei şi dacă Eddie Lau 
Nebunul voia să-i facă rău, prin familia lui, îi era foarte uşor. 

Se uită la luminile apartamentului din blocul vecin. Imaginea 
tipică a unui oraş agitat; o tânără chinezoaică aplecata peste 
fierul de călcat; un bărbat în fata unui computer, un bătrân 
lucrând probabil la o maşină de cusut sau sudat. 

Era uşor pentru gwailos să vorbească despre distrugerea 
triadelor. Dar ei locuiau în altă lume. Aici însă, pe scările 
blocurilor şi pe terenurile de joacă, chinezii ca el erau vulnerabili. 
Faţa desfigurată a fiului său era un mesaj adresat direct lui. 


Ruby stătea la intersecţia dintre Hennessey Road şi Jardine's 
Bazaar, în Causeway Bay. Tramvaiele uruiau pe lângă ea, pictate 
în culorile reclamelor comerciale, roşu şi alb pentru Marlboro, în 
carouri pentru Caledonian, albastru şi alb pentru Olympus şi un 
delfin zâmbitor pentru Ocean Park. Luă telefonul mobil din 
geantă, ignorând mulţimea care ieşea din pieţe, magazine şi 
metrou. Formă un număr şi aşteptă: 

— Nicio problemă? 

Trebuia să ţipe ca să se facă auzită. 

— Nicio problemă. 

— Cinci minute, zise ea şi încheie convorbirea. 

Avea trei minute de mers până la yum cha, un restaurant 
micuţ, înghesuit între un magazin minuscul, care vindea baterii 
auto, şi un negustor de cherestea. Zgomotul străzii era 
amplificat de strigătele negustorilor ambulanți. Yum cha era mic; 

vreo douăsprezece mese se îngrămădiseră în scobitura din 
perete. Mirosea a carne fiartă şi abur. Un bărbat număra 
bancnote la o tejghea. Funcţionarii mâncau pe trotuar, în jurul 
unei mese înalte. 

Când intră, un tânăr în costum negru şi cravată de mătase se 
ridică în picioare. Privirile lor se întâlniră pentru o clipă, dar nu 
dădu niciun semn că l-ar cunoaşte. Când plecă, se aşeză la 
masă, în locul lui. Ruby îşi aprinse o ţigară şi-l privi traversând 
strada. 


Tânărul cu cravată de mătase intră în magazin şi se îndreptă 
spre frigiderul cu uşă de sticlă din spate. Un bărbat mai scund, 
cu o mustață Fu Manchu şi o jachetă impermeabilă cu fermoar 
se uită la rafturile cu băuturi răcoritoare. 

— Sunt reci într-adevăr? zise el în cantoneză. 

Celălalt nu-i răspunse. In schimb, scoase o jumătate de 
bancnotă de o sută de dolari şi i-o dădu tânărului, care verifică 
seria pe cealaltă jumătate: PP 236314. 

Apoi băgă mâna în buzunar şi-i dădu celui scund nişte chei de 
maşină. Acesta le luă şi ieşi din magazin. Intâlnirea nu durase 
nici măcar un minut. 


Omul cu mustaţa Fu Manchu se duse pe stradă, vizavi de hotel 
Excelsior. Acolo era parcată o Mazda neagra. Băgă un deget în 
teava de eşapament şi scoase o cheie. Deschise portbagajul, luă 
o valiza, puse cheia la loc şi se îndepărtă. 


Omul cu cravată de mătase se aşeză la masă lângă Ruby. 
Două secretare, de la o bancă din Hennessey Road ocupau 
celelalte două scaune şi mâncau sandwich-uri cu carne de vacă. 
Bărbatul cu cravată de mătase nu vorbea. Ruby îşi termină 
prânzul dim sum şi se ridică. 

Când plecă, ambele jumătăţi ale bancnotei se aflau în 
portofelul ei. Era factura ei pentru douăsprezece kilograme de 
heroină numărul patru, cu o puritate de 85%, care, într-o zi, vor 
valora şaptezeci de milioane de dolari pe străzile New Yorkului. 

Aberdeen 


Luminile licăreau în port. Ruby Wen fu ajutată să urce la 
bordul ambarcaţiunii walla-walla de băiatul de pe punte. Acesta 
trase de funie şi porni imediat motorul. Apoi se aşeză pe vine, 
conducând vasul cu mâna stângă. Un fuior de fum negru răbufni 
în apă. 

Soarele se lăsa la asfinţit, iar marea era învăluită într-o lumină 
romantică. 


Carena veche şi înnegrită a vasului părea enormă din walla- 
walla. Ruby se ridică, nesigură, în rochia ei lungă Sonia Rykiel, cu 
valiza grea în mână, nepotrivită pentru căţăratul în bărci. Băiatul 
o ajută să păşească pe pontonul şubred din lemn, alunecos şi 
înnegrit de apele mării. Işi ridică tivul rochiei şi urcă la bordul 
vasului ancorat. 

Un tânăr în haină albă îi întinse mâna. Alţi oaspeţi soseau de 
asemenea, în fracuri negre, elegante. Când noaptea începu să se 
lase asupra Aberdeen-ului, vasul porni spre apele internaţionale, 
către sud. 


Puntea fusese acoperită cu o copertină roşie-aurie, de la pupa 
la prova. Un marinar dădu la o parte pânza şi o pofti să intre. 

Un balcon care se întindea pe toata lungimea pupei dădea 
spre puntea principală, luminată de un şir de felinare roşii. 
Trepte de lemn coborau de fiecare latură. 

Jos erau şase mese, câte trei pe fiecare latură. O sofa fusese 
aranjată în jurul catargului, în mijloc, iar capătul opus, lângă 
provă era un bar, cu chelneri în haine albe. Dedesubt se aflau 
câteva mese joase şi canapele lungi, tapisate în brocard roşu. 

Vasul scârţâia legănat de valuri. Uruitul motorului diesel părea 
să vină de departe. Jocul începuse deja. Cei aflaţi la bordul 
ambarcaţiunii veniseră să joace şi câţiva dintre ei voiau să 
aştepte până ieşeau din apele teritoriale. 

Când intră, Ruby îl văzu pe Peter Mui. 

— ţi urez respectuos să ai noroc, zise el, făcând o plecăciune. 

Aşa îşi saluta toţi clienţii. 

Ruby îi răspunse, dar ochii erau aţintiţi asupra mesei de joc. 

Parcă ar fi o cerşetoare savurând un banchet, se gândi Peter 
Mui. Relaţia ei cu Eddie Lau îi îngreuna afacerile. li datora până 

acum cinci sute de mii de dolari Hong Kong. Aproape că îşi dorea 
s-o vadă câştigând astă seară, ca să scape de probleme. Dacă 
pierdea din nou, va trebui să cedeze datoria ei triadei şi să 
piardă treizeci la sută. 

— Fii atentă, Ruby, zise el. 

— İn noaptea aceasta simt că am noroc, îi răspunse Ruby. 

Dar el nu-i zâmbi. 

În servietă avea un sfert de milion de dolari Hong Kong, destul 
să joace în stil mare şi să câştige la fel. Ruby simţi agitația 
caracteristică; era mai bună decât frica şi sexul. Dar când îi 
pompa adrenalina în vene şi o cuprindea cu adevărat spaima, 
simţea că trăieşte. 

Mesele erau pregătite pentru baccara şi blackjack. Ruby se 
aşeză la blackjack, deschise servieta, trânti un teanc de 
bancnote de cinci sute de dolari către crupier şi primi în schimb 
un morman de jetoane colorate. O carte roz, mătăsoasă stătea 
dinaintea ei, cu faţa în jos. Işi băgă unghia roşie sub margine şi o 
întoarse puţin să vadă ce valoare avea. O regină de cupă. Altă 
carte apăru pe masă, cu faţa în sus. Un zece de cupă. Deci, 
douăzeci în total. Impinse încă zece mii de dolari spre crupier şi 
îşi atinse fruntea norocoasă. 

Zeul jucătorilor se cocoţa pe umărul ei. Se simţea puternică. 
Ştia că o să câştige. 


Ruby simţea cum oamenii se înghesuiau în jurul ei, să 
privească. Câştigase mai mult de patru sute şaizeci de mii de 
dolari, aproape tot ce-i datora lui Peter Mui. Ştia că se afla şi el 
acolo, în spatele crupierului privind-o. 

Dar ea plutea în altă lume fantastică, unde regulile, 
probabilitățile şi norocul nu existau; un loc unde putea spune 
cărţilor ce să facă şi ele o ascultau. Dacă îşi imagina un as, 
trăgea un as. Dacă îşi imagina un şapte, apărea ca prin farmec. 

Glasul raţiunii îi şoptea să se ridice de la masă şi să-i 
plătească datoria. Işi pusese norocul prea mult la încercare, însă, 
în loc să asculte, făcu semn crupierului. Va juca din nou. | 

Mângâie cartea şi întoarse colţul. Regina de cupă. Impinse 
zece mii de dolari. Aproape că nu-şi mai dădea seama de cei din 
jurul ei. Erau nişte simpli muritori. Norocul ei o ridica în lumea 
zeilor. 

Crupierul împinse o a doua carte spre ea. Un as, îşi spuse 

Ruby, uimită să vadă un şapte negru. Banca avea şaptele de 
treflă. Un black jack. Poate că era un semn rău. 

Impinse încă zece mii de dolari şi aşteptă. 

Crupierul împinse cărţile spre ea, dar clătină din cap. Era 
sigură că o să spargă banca. Va câştiga cu şaptesprezecele 
diavolului. 

Crupierul împărţi cărţi celorlalţi jucători şi apoi se întoarse 
spre ea. Avea un as de caro şi un şapte de treflă. Un black jack 
complet inutil. Jucătorii vor trebui să dubleze miza. 

Era poate un semn că zeii o părăsiseră. 

Ruby fu cât pe ce să se ridice de la masă, dar braţele refuzau 
s-o asculte. Pierduse patruzeci de mii de dolari. O să mai joace 
încă o mână şi o să câştige. 


10 


Oboseala o ameţise. Juca de şase ore, fără întrerupere. Miza ei 
iniţială aproape se evaporase. Nu-i mai rămăseseră decât 
douăzeci de mii de dolari. Oamenii care-i admiraseră atât de 
mult norocul la începutul serii se risipiseră. Parcă ar fi fost o 
cântăreaţă care cânta într-o sala goală. Auzea râsete în jur şi îşi 
imagina că se amuzau pe seama ei. 

La un moment dat, câştigase aproape jumătate de milion de 
dolari Hong Kong. Acum însă pierduse aproape tot. Aproape 
cincizeci de mii de dolari americani. Dar ştia că sorții se puteau 
întoarce oricând în favoarea ei. Mai avea încă şansa să câştige. 
Trebuia doar să-şi păstreze calmul. j 

Se uită la prima carte. Asul, asul de cupă. Impinse restul 
banilor spre crupier. Gata! Cu puțin noroc, va trage un blackjack. 
lar banca îi va plăti dublu față de cât mizase. Şi o să se 
redreseze. 

Auzi ca de la mare depărtare o chelneriţă care o întreba dacă 
vrea ceva de băut. Clătină din cap şi ridică mâna să-i facă semn 
să plece. Trebuia să se concentreze asupra cărţilor. 

Crupierul întinse altă carte spre ea. Inima îi bătea să-i sară din 
piept. 

Ah, de-ar fi un zece, pe toţi zeii! 

Şase, şase de caro. 

Simţi că i se umezeşte buza superioară. Se şterse nervoasă, 

cu degetul. 

Şaptesprezece în total. Se uită la cartea crupierului. Un zece. 
Banca avea toate şansele să realizeze un total de douăzeci. 

li venise rândul să tragă. Trei de cupă. Se uită uimită la cărţile 
de pe masă; în mod sigur era un semn rău. Numărul 163 
însemna „să mergi până la capăt”. Trebuia să câştige. 

Avea un total de douăzeci sau zece. Cu douăzeci nu câştiga. 
Puteau să-i strecoare o carte de cinci, aşa cum se obişnuia. 

Făcu semn să-i întoarcă încă o carte. 

Doi de cupă. Doi — numărul ei norocos şi un total de 
doisprezece în mână. 

O să câştige, banca o să plătească dublu. 

Se concentră asupra asului. Asul de caro. 

Apăru o noua carte. O regină de cupă. 

Douăzeci şi doi. 

Crupierul luă jetoanele lui Ruby. Se terminase. 


Atmosfera era sumbră, îngroşată de fumul de ţigară, briza 
sărată şi mirosul acru al lemnului putred. 

Ruby se duse la bar şi se aşeză la masă cu un pahar de coniac 
ieftin. Clipi, încercând să se uite la ceas, cu ochii roşii de 
oboseală. Era aproape ora trei dimineaţă. 

Mesele erau pline de sticle şi scrumiere învârfuite. Mirosul de 
tutun o copleşi brusc. Intrase în tapiţerie, în haine, în pielea ei. 

Se simţea amorţită. 

Işi aminti de cei patru sute şaizeci de mii de dolari pe care îi 
pierduse şi o cuprinse remuşcarea. Se risipise tot. 

li venea ameţeală. Cineva veni lângă ea. Se întoarse. Era 
Peter Mui. 

— Ai avut ghinion, zise el. 

— Am nevoie de încă o sută de mii, zise ea. 

Bărbatul clătină din cap. 

— Am bani. O să ţi-i dau înapoi. N-am nevoie decât de o 
singură zi. 

Peter Mui se ridică şi plecă. 

Ruby se îndreptă spre scară. Se clătină puţin. Nu ştia dacă de 
oboseală sau din cauza valurilor. Când ajunse pe punte, se 
aplecă peste balustradă şi vomită în ocean. 

Silueta neagră din depărtare era China. 

Nu contează, îşi spuse ea. Peste o săptămână, voi fi bogată. 

Voi avea trei sute cincizeci de mii de dolari S.U.A. Şi, când eşti 
bogat, îţi permiţi să pierzi câte puţin, din când în când. 
Este O.K., Ruby. Totul va fi O.K. 


11 
Proprietatea din Kwun Tong 


Un furtun de pompieri se întindea de-a lungul holului. Apa se 
scurgea pe ciment, în jos, pe scară. Keelan îi urmă pe McReadie 
şi Daniel Yip, unul din sergenţii lui McReadie de la Narcotics 
Bureau!. Un pompier trecu pe lângă ei, zâmbind şi-i spuse ceva 
în cantoneză lui Yip. 

Yip râse. McReadie bombăni. 

— Ce-a spus? îl întrebă Keelan. 

— A spus că înăuntru ne aşteaptă un grătar gata pregătit dacă 
ne este foame. 

Keelan nu pricepu ce voia să spună până intră în apartament, 
cu cei doi detectivi. Mirosul acru de fum şi aroma dulceagă de 
carne carbonizată erau sufocante şi Keelan simţi că i se întoarce 
stomacul pe dos. Işi duse mâna la gură şi încercă să se abţină. 

— Isuse Cristoase. 

Doi detectivi de la Kwun Tong OCTB tocmai terminaseră de 
adunat probe. Unul din ei îl văzu pe McReadie, îşi scoase 
mănuşile de plastic şi dădu mâna cu el. Urmă o conversaţie 
scurtă, în şoaptă. 

Echipajul ambulanţei desfăcea fermoarul sacului în care 
ambalaseră un cadavru. Unul din bărbaţi se opri când îl zări pe 
McReadie. Detectivul se duse să se uite, urmat de Keelan. Forma 
umană era aproape de nerecunoscut. Capul carbonizat, în şuviţe 
roşii de piele, membrele înţepenite. Ceva strălucitor era înfăşurat 
în jurul capului. Keelan îşi dădu seama că omul purtase ochelari 
care se topiseră, îngropându-se în carne. 

Daniel Yip scoase cutiuţa cu balsam de tigru şi se unse sub 
nas. Apoi le oferi lui McReadie şi Keelan. 

Podelele apartamentului erau goale şi cimentul devenise 
alunecos după ce fusese scăldat de jeturile de apă. Keelan păşea 
cu grijă, să nu se ude pe picioare. Sticlă sfărâmată, bucăţi de 

haine şi de metal topit, contorsionat, erau împrăştiate pe jos. 

Dincolo de duhoarea cărnii carbonizate, Keelan simţea mirosul 
puternic al chimicalelor. 

Ferestrele apartamentului dădeau către blocul alăturat. 
Keelan văzu un chinez în tricou bătând lemnul în cuie. Geamurile 
se făcuseră ţăndări, spulberate de suflul exploziei. 

— Probabil că ştia, zise Keelan. Pentru numele lui Cristos, când 
fabrici heroină pute de la o poştă. 

Daniel Yip ridică din umeri. 

— Când trăieşti într-un asemenea loc, sunt printre primele 
blocuri ridicate acum treizeci-patruzeci de ani, te obişnuieşti cu 
mirosurile neplăcute. Crede-mă, eu ştiu mai bine. Am crescut 
într-o cocină asemănătoare. Şi, în afară de asta, dacă o să-l 
întrebi de ce n-a reclamat, o să-ţi spună că nu era treaba lui. 
Când duci o existenţă atât de mizeră înveţi din copilărie să-ţi 
asiguri liniştea, apărând-o pe a celorlalţi. In orice caz, chinezii se 
tem de poliţie. Au un proverb: „Când mori să nu te duci în iad şi 
cât trăieşti să nu te duci la poliţie.” 

— Nu, cred că o ştiu de la mama. 

Ambulanţa luă cadavrul. McReadie se ridică. 

— Fabrică de heroină, Cristoase! Probabil că erau nişte 
amatori. 

— Mai sunt şi alţii? întrebă Keelan. 

— Au ridicat încă trei cadavre înainte să ajungem. La acesta 
au lucrat cel mai mult, pentru că nu reuşeau să asambleze 
bucăţile. 

— Vai de capul lor ce meserie şi-au ales, zise Keelan, privind 
brancardierii ieşind. 

— Aproape la fel de frumoasă ca a noastră, zise McReadie. 

leşiră pe hol. Un poliţist în uniformă interoga o chinezoaică 
pitică într-o fustă înflorată şi un tricou vechi cu Batman. Accentul 
ei muzical răsuna peste tot. Polițistul bătea în retragere, cu 
carneţelul şi creionul în mână. 

— Ce spune? îl întrebă Keelan pe Yip. 

— Spune că i-am inundat apartamentul, i-am distrus mobila şi 
vrea să ştie cine o să plătească pentru asta. 

Yip interveni între poliţist şi femeie. Incepură să vorbească 
repede în cantoneză. Deşi stăteau faţă în faţă, Yip şi chinezoaica 
ţipau unul la altul, ca şi când s-ar fi aflat în capetele opuse ale 
unui teren de baschet. 

— O întreabă de ce nu a informat poliţia despre ce se întâmpla 
în acest apartament, îi explică McReadie. 

— Şi ce spune? 

— Că nu era treaba ei. 

Yip se întoarse, se uită la Keelan şi McReadie şi ridică din 
umeri. 


În timp ce se întorceau spre Victoria, McReadie îi desluşi lui 
Keelan semnificaţia scenei la care asistase. 

— Am vrut neapărat să fii prezent. Poate o să te lămureşti 
care este situaţia aici. Trebuie să înţelegi cu ce o să ai de-a face. 

— Cea mai mare parte din heroina care tranzitează Hong 
Kong-ul este rafinată în Burma, cu ajutorul chimiştilor ciu chao. 
Dar, din când în când, mai dăm peste situaţii de acest gen. In loc 
s-o pregătească pe dealurile Burmei, o prepară aici, în centrul 
oraşului. Probabil că lucrau pe cont propriu. 

— S-au aruncat singuri în aer. 

— Bineînţeles. Nu este deloc greu. Dar, de obicei este vorba 
de vreun puşti lacom după bani care şi-a petrecut câteva luni 
într-un laborator al triadei şi crede că a deprins meşteşugul. 

— De cât timp începuse activitatea? 

— Nu de mult timp. Cei de la CID au luat legătura cu 
administratorul blocului. Acum trei săptămâni au venit la el doi 
tipi şi i-au spus că au văzut un anunţ pentru un apartament liber 
şi voiau să-l închirieze. Au semnat actele, au plătit chiria pe o 
lună şi a doua zi s-au mutat. Probabil şi-au dat nume false, dar o 
să verificam. 

— Problema este că s-au găsit încă o sută nouăzeci de 
kilograme ascunse în apartament şi nişte morfină. Or, asta 
înseamnă o groază de bani. Pariez că evenimentul de azi 
dimineaţă a stricat ziua cuiva. 


12 
Sectia de Poliție Wanchai 
Era prima oară când Lacey îl întâlnea pe Eddie Lau. Cea mai 


recentă fotografie pe care o aveau la dosar fusese făcută după 
arestarea sa pentru un atac deosebit de grav şi nu mai semăna 

aproape deloc cu vagabondul lăţos care rânjea în faţa aparatului 
de fotografiat, la Secţia de Poliţie Shatin în 1984. 

Părul negru, lucios, era pieptănat elegant, scurt în părţi şi lung 
în vârful capului, cu trei fire subţiri, filate cu lama deasupra 
urechilor. Purta pantofi negri de piele, pantaloni gri în dungi, 
cămaşă albă de pânză, închisă până la gât şi un blazer uşor de 
mătase gri. 

Când intră în biroul lui Tyler, se ridică în picioare, zâmbi 
politicos şi-i întinse mâna. 

— Edward Lau, zise el. Sunt încântat şi onorat să vă cunosc. 

— Inspector Madeleine Lacey. 

Fata se gândi că n-ar fi politicos să-l lase cu mâna întinsă, aşa 
că răspunse gestului său. Dar Eddie îşi puse palma peste a ei, cu 
o familiaritate exagerată. 

El făcu semn spre englezul stilat de lângă el. 

— Acesta este consilierul meu, Charles Randolph. 

Era îmbrăcat într-un costum în dungi şi o cravată care 
demonstra că era membrul clubului unei prestigioase şcoli 
politice britanice. 

ÎI cunoştea foarte bine pe Randolph. Fost avocat, cu un 
apartament în Central şi o casă cu flori şi tablouri englezeşti, sus 
pe dealurile din Lantau. Avea pe proprietatea sa grajduri, iar în 
weekend-uri dădea petreceri în grădină pentru turişti şi gură- 
cască. 

Randolph se ridică şi-i strânse mâna. 

— Ne cunoaştem, zise el. 

De fapt, fusese avocatul apărării în trei cazuri de crimă, pe 
care ea le adusese în faţa instanţei. Va trebui să facă un mare 
efort să fie amabilă, se gândi Lacey. 

Pentru o clipă, fata se minună de contrastul dintre cei trei 
bărbaţi din cameră; în aparenţă, Eddie semăna cu un avocat 
tânăr şi ambițios, Randolph cu un poliţist în pragul pensionării, 
iar Tyler, nebărbierit şi în cămaşă, cu un delincvent. 

Tyler îi făcu semn să se aşeze. Lacey se instală pe un scaun. 

— Domnul Lau a sosit acum o jumătate de oră cu domnul 
Randolph. A aflat că vrem să-l interogăm şi doreşte să ne ajute 
în investigaţiile noastre. 

— Ce frumos din partea lui, remarcă Lacey. 

Randolph sesiză imediat ironia. 

— Intr-adevăr. De fapt, clientul meu s-a comportat foarte 


49 


- TRIADA - 


corect. 

Se întoarse spre Tyler. 

— Ceea ce nu se poate spune despre secţia dumneavoastră 
de poliţie, domnule inspector-şef. 

Tyler se făcu că nu aude şi deschise dosarul de pe birou. 

— Domnule Lau, unde ai fost pe 3 aprilie, în jurul orelor unu şi 
unu şi un sfert după-amiaza? 

Randolph răspunse în locul lui. 

— A jucat mah-jongg într-un club din Temple Street, în 
cartierul Yaumatei. Există şapte martori. 

— Mi se pare ciudat, spuse Lacey. Avem un om, pe nume Li 
Kam-chuen, care zace în Spitalul Adventist din Stubbs Rood şi 
care a declarat că l-a văzut lângă clubul Mah-jongg Wanchai, din 
Hennessey Road. Întâlnirea s-a întipărit în memoria acestui om, 
pentru că domnul Lau avea un satâr uriaş cu care era cât pe ce 
să-i taie braţul stâng. 

Eddie zâmbi şi ridică din umeri, ca şi când ar fi vrut să spună: 
nu-i aşa că sunt un băieţel neascultător? Lacey îşi dădu seama 
dezgustată că încerca să flirteze cu ea. 

— Şi este gata să jure în faţa instanţei? o întrebă Randolph. 

— Dacă va supravieţui. 

— Ah! exclama Randolph, aşezându-se picior peste picior. 

Pentru o clipa se gândi că o să-l bată pe genunchi pe Eddie, 
să-l asigure că totul va fi bine. 

— O fantomă, deci! 

— Nu chiar. 

— Aveţi un mandat de arestare pentru clientul meu pentru 
tentativă de omucidere, care este un delict foarte grav. Să 
înţeleg atunci că n-o să mai aveţi nicio dovadă dacă martorul 
moare? 

— N-o să moară, bombăni Tyler. 

— Ai studiat cumva medicina, inspectore? îl întreba Randolph, 
concentrat asupra lui Lacey. Aş putea întreba în ce circumstanţe 
acest biet domn Li l-a acuzat pe clientul meu? 

— Când se afla la reanimare, l-am interogat... 

— Da, înţeleg. Şi i se administraseră cumva sedative pentru 
calmarea durerilor? 

Se lasă o linişte grea. 

— Acest amărât a bolborosit ceva în timp ce era sub efectul 
anestezicelor şi pe baza spuselor lui v-aţi grăbit să emiteţi 

mandat de arestare. Nu prea seamănă cu romanele comisarului 
Maigret? Sau, mai bine zis, ale Agathei Christie? 

Lacey de-abia se abţinea să nu izbucnească. 

— Nu şi nici dumneata nu eşti Rumpole de Bailey. 

Se aplecă înainte, privindu-l feroce. 

— El a făcut-o. O ştim prea bine amândoi. La fel cum a 
măcelărit alţi zeci de amărâţi, de atâtea ori. Numai că, de data 
aceasta, a încurcat-o. Domnul Li o să trăiască şi o să-l arate cu 
degetul. 

Randolph îşi păstră calmul. 

— Nu cred. 

Lacey se uită la Tyler, care încuviinţă din cap. 

— Lau Hsu-shui, eşti arestat pentru tentativa de omucidere 
asupra lui Li Kam-chuen. Trebuie să te previn că tot ce spui 
poate fi folosit... 

Randolph o întrerupse agitat. 

— Ştie foarte bine. L-am sfătuit să nu vorbească decât în 
prezenţa mea. Doar suntem profesionişti. 

— Şi care este profesia clientului tău? se interesa Tyler. 

Randolph îi zâmbi. 

— Când se va încheia procesul şi va fi găsit nevinovat, o să-l 
sfătuiesc pe domnul Lau să vă dea în judecata pentru eroare în 
serviciu. 

Eddie scoase o tabacheră de sidef din haină, o deschise şi îi 
oferi lui Lacey o ţigară. 

Clătina din cap. 

— Este un viciu. 

— Fiecare om are unul. Al meu este fumatul. Al tău care este? 

Îi luceau ochii. Îi plăcea să joace tare. 

— Îmi faci greață, zise ea. 

Randolph plescăi din limbă. 

— Haideţi să încercăm cu toţii să fim politicoşi. 

Eddie îşi băgă ţigara în gură şi o aprinse cu o brichetă Dunhill 
de aur. Apoi suflă fumul direct spre tavan. 

— Nu-i nimic, îi spuse el lui Randolph, sunt sigur că putem 
rezolva această neînțelegere ca nişte oameni civilizaţi. Inspector 
Lacey îşi face meseria, atâta tot. Sunt convins că ar fi o plăcere 
să-mi pună cătuşele. Atât pentru ea, cât şi pentru mine. 

li zâmbi fermecător. 

Randolph îşi luă servieta uzată din piele maro. 

— Haideţi să terminăm cu farsa aceasta, zise el, dar să ştiţi că 
faceţi o mare greşeală. 


13 
Spitalul Adventist 


Li stătea într-o rezervă păzit de un poliţist. Aşa cum bănuise 
Chan, braţul stâng îi fusese amputat mai jos de cot. Era încă 
bandajat şi avea un cateter în braţul drept. Era alb la faţă, slab şi 
semăna cu un pergament. li reamintea lui Tyler de o mumie 
egipteană pe care o văzuse în copilărie la British Museum. 

Când intră Lacey în cameră, pescarul deschise ochii. Tyler îşi 
scoase legitimaţia şi i-o arătă lui Li, care protestă. 

— Sunt inspector-şef Martin Tyler, zise el, conduc Serious 
Crimes Squad din Wanchai. 

Li îl privi cu un amestec de respect şi groază. 

— Ea este inspector Madeleine Lacey. A vorbit deja cu tine. 
Poate nu-ţi aminteşti. 

— Eşti de două ori norocos, bunicule, 
cantoneză. 

Li se încruntă. Avea o voce spartă şi uscată. 

— Ce te face să spui asta? 

— Eşti în viaţă. 

— Viaţa este un dar pentru bogaţi şi o povară pentru săraci. 

Lângă pat avea o cană din carton cu puţină apă. Făcu semn 
spre ea. Lacey i-o duse la gură şi-i umezi buzele. 

— Ce a spus? o întrebă Tyler. 

— Deocamdată discutam filosofie, domnule. 

Lacey se aşeză lângă pat. 

— L-am arestat pe cel care ţi-a retezat braţul. 

— Adică pe doctor. 

Se încruntă. 

— Nu, pe Eddie Lau Nebunul. N 

Ochii bătrânului sclipiră îngroziţi. Inghiți în sec. 

— De unde ştii că el a făcut-o? 

— Tu ne-ai spus. Mi-ai spus când ai fost adus aici. 

Li clătină din cap. 

— Eu n-am spus aşa ceva. 


A 


îi spuse Lacey în 

— L-ai numit pe el. Pe Eddie Lau. 

Pentru o clipă, avu impresia că Li o să se sufoce. 

— Nici nu-l cunosc. Aşa că n-aş fi avut cum să-i spun numele. 

Tyler era din ce în ce mai nervos. 

— Ce spune? 

Lacey se ridică. 

— Ai avut dreptate. O să retracteze. 

— Rahat afurisit ce este. 

Lacey ştiuse că aşa se va întâmpla, dar asta nu reuşea s-o 
calmeze. Se aplecă la câţiva centimetri de faţa lui Li. 

— A vrut să te ucidă, bunicule. S-ar putea s-o facă până la 
urmă! Nu vrei? 

Li îi răspunse în şoaptă. 

— Numai dacă îl supăr. 

— Ţi-ai pierdut braţul din cauza lui. 

— Mi-a rămas încă unul. Dar nu am decât o singură viaţă. Şi, 
mai trebuie să mă gândesc şi la familia mea. 

— Putem să-l băgăm în închisoare. Să-l pedepsim pentru ce ți- 
a făcut! Nu vrei? 

— Eddie Nebunul ce spune? 

— Ce dracu' contează ce spune el? 

— A spus că m-a atacat? 

— A spus că era într-un club din Yaumatei. 

— Inseamnă că aşa este. Are o memorie mai bună ca a mea. 

Lacey se ridică, se uită la Tyler şi clătină din cap. 

— Spune-i că este o javră şi că scuip pe mormântul mamei 
sale! 

Tyler ieşi din cameră. Se întoarse spre polițistul de pază şi-i 
făcu semn să plece. 

— Poţi să te întorci la bază. Nu mai este nevoie să stai aici. 

Se duse în cabinetul asistentei medicale, îşi arătă legitimaţia 
şi-i spuse: 

— Am venit pentru Li Kam-chuen. Puteţi să-l transferați pe 
nenorocitul ăsta într-un spital public. Nu mai investim niciun cent 
în plus în ticălosul ăsta. 

Lacey îl ajunse. 

— Imi pare rău, domnule. Ar fi trebuit să aştept până obţinem 
o declaraţie scrisă. Aţi avut dreptate. 

— Este O.K., Lace. 

Se întoarse spre asistenta uimită. 

— Şi nu te mai deranja să-i schimbi plosca! 
Causeway Bay 


John Keelan se trezi uitându-se la umbrele din tavan. Întoarse 
capul spre ecranul luminos de pe masă. Două şi jumătate. 

Era treaz. Ştia, din experienţă, că nu avea rost să mai încerce 
să doarmă. Se sculă şi se duse în bucătărie în picioarele goale, 
să-şi facă o cafea. 

Apartamentul său din Causeway Bay era înghesuit. Ar fi 
încăput în întregime în livingroom-ul casei sale din Berkeley. 
Aerul condiţionat nu funcţiona bine, iar atmosfera îi amintea de 
zborul trans-Pacific 747. Se formase condens pe pereţi şi hainele 
miroseau a mucegai. 

„„„Daca ar fi luat banii. 

Dacă ar fi luat banii, totul s-ar fi schimbat. N-a avut niciodată 
şansa să găsească asasinul şi omul care l-a plătit. lar procesul 
care ar fi putut să dea un sens acestei tragedii fusese oprit. 

Aşa că ce mai conta? Dacă ar fi luat banii care i se oferiseră, 
nu s-ar fi schimbat nimic. Doar că soţia şi fiica lui ar fi fost în 
viaţă. 

Nu voia să se gândească, s-o ia de la început. Deschise 
televizorul. Un reportaj despre Jade. Scarface. Un gangster 
împuşcat în propria sa casă. Viaţa imită arta. 

II închise şi aruncă telecomanda pe masă. Se ridică şi se duse 
la fereastră, să privească portul, spre Kowloon. Câteva maşini 
înaintau pe autostrada şi în Wanchai, vasul USS Saratoga era 
împodobit cu lumini. Neonul se reflecta în apele negre — erau 
reclamele industriei japoneze care schimbaseră faţa Asiei: Sony, 
Sanyo, Nikon. 

Deodată, constată că îi tremura mâna şi simţi o durere în 
piept. Familia lui nu mai exista. Nu reuşise să accepte aceasta 
realitate şi nu va reuşi niciodată. 

Nu mai existau. 

Cu fiecare zi, alunecau tot mai departe de el şi-i venea din ce 
în ce mai greu să le vadă cu ochii minţii şi să le audă. 

Nu există nici Dumnezeu, nici dreptate. Dispăruseră în timp ce 
el era încă în viaţă şi îşi vedea de afacerile lui murdare. Fie ca 
sufletul lui să putrezească în iad. Doar că nu exista iad. Şi dacă 
exista, atunci era chiar locul acesta în care locuiau cu toţii. Un 


54 


- COLIN FALCONER - 


loc unde triumfa doar răul. 

Durerea în piept era sfâşietoare. Nu putea să respire, sfâşiat 
de disperare. Işi lăsă capul pe spate şi inspiră adânc, încercând 
să se liniştească. Ar fi trebuit să iei banii, zise el cu voce tare. 

DE CE NU AI LUAT BANII? 

Trânti ceaşca de perete şi cafeaua se scurse pe tapet îi 
reamintea de altă bucătărie, altă pată, şi-i venea să urle. Simţea 
nevoia să ucidă. 

Dar nu avea pe cine, aşa că înghiţi în sec, lăsându-se pe vine. 
Ar fi trebuit să iei banii, murmură el. 

Dacă ar fi luat banii, ar fi fost exact la fel. 


14 
Sectia de Poliție Wanchai 


Tan Kua-feng stătea la masă, în faţa lui Lacey, în camera de 
interogatoriu şi făcea un efort uriaş să se concentreze. Murmură 
ceva în cantoneză. 

— Ce-a spus? o întrebă Tyler pe Lacey. 

— Spune că l-a ucis pe Li Kam-chuen. 

Tyler avea pe birou un Big Mac, cartofi prăjiţi şi un shake de 
ciocolată. Scoase Big Mac-ul din cutia de plastic şi începu să 
mănânce. Era oribil să-l priveşti. Lacey fu fericită să-şi îndrepte 
atenţia spre Tan, reamintindu-şi că Li era viu, deşi nu într-o stare 
prea bună, la Spitalul Adventist. 

Tan o privea fără să priceapă. Tuşi. Era drogat. Se şterse la 
nas cu cotul şi apoi îşi băgă mâinile între picioare, legănându-se 
pe scaunul metalic. Era un tip oribil, într-un tricou murdar şi 
pantaloni cu un număr mai mic. Era deschis la fermoar şi-i atârna 
cămaşa. Avea picioarele goale şi murdare. 

Se droga. Cu heroină numărul patru. Lacey văzu urmele de pe 
braţe. 

— Cred că nu ai nimic de-a face cu atacul asupra lui Li. Nu-i 
aşa? 

Alt mormăit de neînțeles. 

— Repetă, te rog, zise Tyler şi muşcă din nou din hamburger- 
ul său. 

— Spune că Li i-a insultat bunica din partea tatălui. Spune că-i 

pare foarte rău şi că n-a vrut să-l ucidă. 

— Isuse Cristoase. 

Lacey bătu cu degetele în masă. Era o situaţie ciudată, dar 
destul de obişnuită. 

— De ce ne minţi? îl întrebă ea pe Tan. 

— Nu înţeleg, răspunse Tan. 

— Ştii măcar unde a avut loc atacul împotriva domnului Li? 

Dar Tan îi spuse corect ora şi locul. Fusese bine instruit. Lacey 
îşi imagina ce târg făcuseră. li vor furniza heroină în închisoare, 
cât avea nevoie, cu condiţia să facă aşa cum i se spunea. Pentru 
Tan, era mai bine să aibă droguri la discreţie în închisoare, decât 
să tremure pe străzi. Lacey întrebase odată un drogat cât de 
mult sufereai dacă nu aveai de unde să-ţi procuri drogul. lar el o 
întrebase dacă o duruse vreodată un dinte şi-i explicase că era la 
fel, doar că te durea tot corpul. 

Acest Tan nu prea avea idee de ce delict se învinovăţea. 
Triadele stăpâneau oameni ca el la trup şi suflet. 

Lacey se frecă la ochi. Eddie Lau îşi bătea joc de legi cu 
rafinament. Nu se mulțumea doar să scape, le arunca şi această 
creatură patetică. De parcă ar fi zvârlit grăunţe la pui. 

Tyler termină de mâncat. 

— Ne pierdem vremea cu el, zise, apoi se ridică şi plecă, luând 
cu el cartofii prăjiţi şi shake-ul. 

— Ştim că minţi, îi spuse Lacey lui Tan, urmându-şi şeful. 


Tan Kua-feng locuia într-o clădire prăpădită din O'Brien Road. 
Căminul lui consta dintr-o cămăruţă sub scară, cu o uşă din 
carton. Brian Kwok o dărâmă şi se aplecă. Mirosea a urină, 
umezeală şi sudoare. Injură pe înfundate şi aprinse lanterna. 

Văzu un covor de bambus, un tricou jegos şi, culmea ironiei, o 
pungă de plastic de la Lane Crawford, unul din cele mai luxoase 
magazine ale Hong Kong-ului. Gândacii se adunaseră în colţuri, 
speriaţi de lumină. Intr-un ungher, un şobolan se înfrupta cu 
nişte resturi de orez şi oase de pui, care ieşeau dintr-o cutie roşu 
cu alb Kentucky Fried Chicken. 

Şobolanul îl privi mirat. 

Lacey se uită peste umărul subalternului ei. 

— Oricât de umil ar fi, nicăieri nu este la fel de bine ca acasă. 

— Crezi că ăla este un şobolan sau un câine? 

— Nu sunt sigură. Adu-l aici să vedem. 

— Presupun că o să-mi ordoni să intru primul. 

— Nu. Intru eu, dacă nu vrei. 

Kwok se întoarse spre Lacey. Nu glumea, îşi spuse el. Nimic nu 
putea s-o oprească pe o femeie gwaipo când avea ceva de 
dovedit. Dacă ar fi vrut, ar fi putut să profite de acest avantaj. 

— Nu, n-ar fi de demnitatea ta, zise el. Lasă-mă pe mine. 

Işi puse două perechi de mănuşi din plastic — sticla putea 
pătrunde uşor printr-un singur strat — şi se târî înăuntru pe 
genunchi şi pe coate. Costumul de pe el va fi bun de aruncat. 

— Ce serviciu afurisit mi-am ales, bombăni el. Şobolanul se 
refugiase într-un colţ, dar îi simţea prezenţa. Dew neh loh moh! 
Ce miros! Cum putea cineva să trăiască în asemenea hal? 
Manevră cu grijă sacoşa Lance Crawford. li era groază să nu se 
înţepe în ceva. lnăuntru era o pereche de pantaloni, un tricou 
jegos Rugby Sevens, care celebra campionatul din 1990, o 
lingură de tablă şi un tirbuşon. lar la fundul sacoşei, era ceea ce 
căutau. 

li strigă peste umăr lui Lacey să dea punga de plastic pentru 
prelevarea dovezilor. 

Satârul avea un mâner din fildeş, gravat, cu lama protejată de 
o teacă din carton. 

— Foarte drăguţ, zise el, cercetându-l la lumina lanternei. 

Văzu urmele închegate de sânge de pe lamă. Il puse la loc în 
teacă şi continuă investigaţiile, dar nu mai găsi altceva decât un 
număr vechi de trei ani al ziarului South China Morning Post. Se 
târî afară şi băgă dovada în pungă. 

— II ducem direct la laborator, zise Lacey. 

Kwok îşi scoase mănuşile. 

— Vor găsi amprentele lui Tan, ba chiar şi nişte sânge din 
grupa lui. Eddie este un tip foarte atent. 

— Şi dacă nu-l arestam pe Tan? Doar ştim că este o înscenare. 

— Atunci, poate că prietenul său Randolph va suna la ziare să 
le spună că un tip important din triade este liber din cauza 
corupţiei din poliţie. 

Căută în buzunar şi îşi găsi ţigările. 

— Uită-te la pantalonii mei. Ştii vreo curăţătorie chinezească 
bună? 

Barul era luminat de stroboscop, oglindindu-şi întunecimea pe 
pereţii îmbrăcaţi în sticlă. Filipineze în costume lycra se 
învârteau pe o scenă mică, în timp ce altele se învârteau pe la 
bar, flirtând cu clienţii. Boxele vibrau greoi şi răsuna una din 
melodiile lui Prince. 

— Urmăreşte-o pe Rose, murmură McReadie la urechea lui 
Keelan. 

Rose purta o bentiţă care se asorta cu costumul liliachiu din 
lycra, mulat pe trupul ei mic. Era suplă şi mlădioasă. Se aplecă, 
măturând scena cu părul şi-i zâmbi lui McReadie printre picioare. 

— Drăguţă, nu-i aşa? O vrei pentru la noapte? 

Keelan clătină din cap. 

— Spune-mi despre Lacey. 

McReadie clătină din cap. 

— lţi pierzi timpul. 

— Sunt doar curios. 

— Toţi de la secţie sunt curioşi. Dar n-au ajuns la niciun 
rezultat. N-o interesează decât munca. 

Următoarea melodie era „Holiday” interpretată de Madonna. 
Rose termină numărul şi altă fată îi luă locul. Se aplecă peste 
bar, îl luă de gât pe Readie şi-i şopti ceva la ureche. 

— Ea ar fi exact ce ai nevoie, îi strigă McReadie peste bubuitul 
muzicii. 

— O să te anunţ când o să am, zise Keelan. 

— Vrei să ştii ceva despre Lace? Fratele ei a fost cumnatul 
meu. Il cunoşteam la fel de bine ca pe ceilalţi din poliţie. A lucrat 
pe CSI, în anii '70 şi a fost alungat din Hong Kong de ICAC. L-au 
adus înapoi, la proces, dar nu s-a putut dovedi nimic. Acum a 
ieşit la pensie şi locuieşte la Londra. Se pare că nu duce lipsă de 
bani. Dar, după cum îţi spun, nu s-a putut dovedi nimic. 

— Deci, ce spuneai? N 

— Imi amintesc când m-am angajat în poliţie. Intr-o zi am găsit 
un plic maro pe birou. Conţinea douăzeci de lire sterline. Fără 
niciun bileţel, nicio explicaţie. In fiecare săptămână. Apoi, într-o 
zi, am arestat un tip, după un măcel al triadelor. Şeful secţiei a 
venit la mine şi mi-a spus: „Nu cred că avem destule dovezi.” 
Ştiam că îl prinsesem asupra faptului, dar ce era să fac? Dacă te 
făceai de râs pe vremea aceea, nimereai la frontiera chineză, să 
priveşti cum se găinăţează rațele între gardurile de sârmă 

ghimpată. Aşa că am spus da, domnule, cred că aveţi dreptate. 
Şi cu asta s-a terminat. Crezi că a fost corupţie, John? 

Keelan se gândi la cei o sută de mii de dolari care i se 
oferiseră. In cele din urmă, probabil că-i luase altcineva. lar Anna 
şi Caroline muriseră. 

— Nu ştiu, Mac. 

— Bineînţeles, ICAC a lichidat aceste afaceri. Nu mai este ca 
înainte, în anii '70, când existau o mulţime de şefi de secţie 
chinezi milionari. Dar a fost întotdeauna greu să fii cinstit în Asia. 
Când s-au instalat prima oară toalete publice în Hong Kong, 
oamenii se aşezau pe WC-uri până îi plătea cineva să iasă afară. 
Nu a trecut prea mult timp de când pompierii cereau „mită” ca 
să-şi deschidă furtunele. Şi să le închidă. „Bani de ceai”, „mită”, 
spune-i cum vrei, dar aici este ceva obişnuit. Ştii ce părere au 
chinezii despre corupţie? Cred că înseamnă să plăteşti pe cineva 
să-ţi aranjeze ceva şi apoi să nu se ţină de cuvânt. 

— Dar noi trebuie să fim mai curaţi ca toţi ceilalţi. 

— Ai dreptate, John. Acesta este cel mai important lucru, nu-i 
aşa? Nu contează că politicienii şi stâlpii comunităţii sunt corupți 
până în măduva oaselor; noi, dacă suntem poliţişti, trebuie să 
fim mai presus decât nişte oameni obişnuiţi. 

— Incepuseşi să-mi spui ceva despre Lacey. 

— Păi ea aşa este, John. Vrea să fie mai presus decât ceilalţi. 
Din cauza lui taică-său, care a fost acuzat de corupţie. Hai să mai 
bem ceva. 

Rose, neglijată de McReadie, se duse să agaţe alt client. 
Keelan privi peste umărul poliţistului masiv şi văzu o chinezoaică 
în cheongsam din mătase roşie înaintând spre ei. Nu avea mai 
mult de un metru cincizeci, cu tocuri cu tot, dar era superbă, cu 
păr negru, scurt, pieptănat pe spate, obraji proeminenţi şi gură 
în formă de inimă. Era prea machiată pentru gustul lui Keelan, 
dar constată că nu putea să-şi desprindă ochii de la ea. 

Se aplecă peste umărul lui McReadie şi-l sărută pe obraz fără 
să-l atingă. Polițistul îi cuprinse talia subţire şi o trase spre el. li 
zâmbi, dar Keelan îşi dădu seama că se ferea să nu-i strice 
rochia. 

Vorbeau repede în cantoneză. McReadie se întoarse spre 
Keelan. 

— John, aş vrea să-ţi prezint o prietenă. Ruby Wen. 

intinse o mână fină, cu o manichiură perfectă şi Keelan o 

strânse. Palma ei era moale şi caldă. 

— Altă păpuşică de-a ta? zise Keelan. 

— Aşa arată? i 

— Nu, arată ca o târfă de clasa. In orice caz, îţi admir gustul. 

McReadie zâmbi. 

— De fapt, este o fantomă, John. O spioană. 

Keelan observa brăţara de perle Mikimoto, ceasul Gucci, cu 
curea din piele de crocodil, vopsită în albastru. Nu era genul de 
informatoare folosit de D.E.A. 

— Aveam şi eu un spion, în S.U.A. Avea un singur ochi şi puţea 
oribil. 

— Aici este altfel. Ne alegem informatorii cu mai multă grijă. 

Vorbiră din nou în cantoneză. Se pare că găsiseră un subiect 
amuzant. Keelan se simţea ca o victimă într-o conversaţie 
conspirativă. 

— Ce spune? 

— Că eşti foarte frumos. Ştii, cum se obişnuieşte. 

Keelan clătină din cap. 

— Spune-i că nu mă interesează. Dar tu fă ce vrei. Mi-ar 
prinde bine să mă culc devreme astă-seară. la-o acasă şi 
regulează-te până îţi ies minţile din cap. 

Ruby Wen îşi ţuguie buzele. 

— Singurul de aici care se regulează până îi ies minţile, eşti tu, 
îi zise ea în engleză. 

Keelan o privi uluit. Apoi o auzi spunând încă ceva în 
cantoneză şi se îndepărtă. 

Când Keelan se uită din nou la McReadie, îl văzu râzând 
amuzat. 

— Ce mai este? i 

— A spus ceva despre obiceiurile tale sexuale. Iți plac femeile, 
nu-i aşa, John? 

— De ce nu m-ai prevenit? 

— Să vezi un agent dintr-o ţară prietenă făcându-se de râs 
este una din puţinele plăceri ale vieţii. Ştii, este membră a 
triadei. Bună prietenă cu Eddie Lau. 

— O fată cu multe talente. 

— Intr-adevăr. Şi acum bea-ţi berea. Doar tu faci cinste. 


La mai puţin de două sute de metri depărtare, Tyler intră în 
biroul lui Lacey, de la Secţia de Poliţie Wanchai care dactilografia 

un raport la maşina electrică, într-un colţ. Îi aruncă o hârtie pe 
masă. 

— Raportul laboratorului de criminalistică, zise el. Citeşte-l şi 
plângi. 

Lacey aruncă o privire peste el. Nu era nicio surpriză; de fapt 
nici nu se aşteptase la vreuna. Amprentele lui Xia erau peste tot 
pe mânerul sculptat, iar urmele de sânge se potriveau cu cele al 
lui Li Kam-chuen. O aşchie de metal, luată de chirurg din braţul 
lui Li se potrivea perfect cu cea care lipsea din lama satârului. 

— Foarte curat. 

— Ţi se face rău, dar nu pune la inimă. 

— Ai dreptate. 

Se duse la fereastră şi se scărpină pe gât. Nu se bărbierise. 

— O să punem mâna pe el, până la urmă. Numai că nu ne-a 
rămas prea mult timp. Dumnezeu ştie ce-o să se întâmple când 
Beijing-ul va prelua Hong Kong-ul. 

— La fel cum s-a întâmplat şi în Shenzhen, probabil. 

Plăcută perspectiva, se gândi Tyler. 

— Te-ai gândit ce o să faci? 

— M-am născut aici. S-ar putea să rămân. Să văd cum este, un 
timp. 

— O femeie n-are ce căuta când vor veni chinezii. O să te 
pună să-ţi bandajezi picioarele. 

— Nu fi rasist. 

— M-am săturat de afurisiţii ăştia de chinezi. Sunt aici de 
douăzeci şi trei de ani şi am şi acum senzaţia că am aterizat pe 
lună. 

— Şi ce o să faci în '97? 

— Ultima oară când am vizitat patria-mamă, m-a atras Dorset- 
ul. Străbunicii mei erau de acolo. Dacă se menţin preţurile, o să 
iau ceva bani pe apartament. Cu economiile de douăzeci de ani 
şi pensia o să-mi ajungă să cumpăr o mică firmă. Mă întorc la 
agricultură. Imi iau o salopetă şi un baston şi mă pun pe treabă. 
Doar n-o să stau aici să mă supun comuniştilor galbeni. Sau, mai 
rău, unora ca Eddie Lau. 

— Avem „Basic Law”, zise Lacey, inflexibilă, referindu-se la 
acordul din 1984, care ar fi trebuit să garanteze sistemul juridic 
al Hong Kong-ului, timp de cincizeci de ani. 

— Da, da, asta când o să fiu eu lepuraşul de Paşte, zise Tyler. 

— Ei bine, eu sunt pregătită să văd ce-o să fie. Şi, în afară de 

asta, m-am născut aici. Uneori mă simt mai mult chinezoaică, 
decât englezoaică. Atunci când mă întorc în Marea Britanie, am 
senzaţia că sunt o străină. 

Se uită la ceas. 

— Mai bine du-te acasă, dacă nu vrei să pierd masa de seară. 

— Dar este zece noaptea. 

— Nu trebuie să te culci niciodată cu stomacul gol. Este 
secretul sănătăţii. 

— Ar trebui să fii cât o casă. 

Tyler o uimea întotdeauna pe Lacey. Mânca enorm, dar nu era 
deloc gras. 

— Am arderi rapide. 

Se opri în uşă. 

— Nu-ţi face griji în privinţa lui Eddie Lau. O să-l prindem noi, 
până la urmă. 

Lacey ridică din umeri. 

— Sigur, zise ea. 


16 


Telefonul o trezi la unu şi jumătate în noaptea aceea. Lacey 
ieşi de sub pătură şi întinse mâna să ridice telefonul. Oftă, 
aşteptându-se să fie cineva de la secţie. 

— Lacey. 

— Inspector Lacey? 

— Cine este? 

Incercă să vadă cât era ceasul. Unu şi jumătate. 

— Cine dracu' este la telefon? 

— Sunt John Keelan. Te-am trezit? 

— Bineînţeles că m-ai trezit. E trecut de miezul nopţii. Ce 
dracu' vrei? 

— Ştii unde locuieşte unchiul tău? 

— Nu cred că Mac şi-ar dori mai mult ca mine să te vadă la ora 
asta. 

— De fapt, este aici, cu mine, în momentul de faţă. 

Lacey se ridică în pat. 

— Este cu tine? Unde? 

— Intr-un local numit Club Manila. Undeva, în Wanchai. Este 
cam întuneric şi multă muzică. Este o experienţă culturală 

pentru mine. 

Lacey închise ochii. Auzise de legendara ospitalitate a lui 
McReadie faţă de detectivii din ţări prietene. 

— Cât de rău este? 

— Destul de râu. Este inconştient. 

— Nu poţi să-l iei la tine acasă? 

— M-am gândit să te întreb mai întâi. Ştiu că este însurat aşa 
că, ce crezi că ar fi mai rău: să ajungă acasă beat sau să nu 
ajungă deloc? 

Lacey se gândi. La ora asta, ar putea să ajungă repede în 
Wanchai. Ştia din experienţa că i-ar lua mai mult de-o oră să 
adoarmă la loc. 

— Ne întâlnim peste zece minute, spuse ea. 


x xk * 


Lacey coti pe Hennessey Road. Burniţa şi ştergătoarele 
scârțâiau pe parbriz. Lacey zări reclama luminoasă a barului şi 
opri. Keelan apăru, cărându-l pe McReadie. 

Apoi înconjură maşina şi se aşeză lângă ea. 

— Ştii cum este. Nu s-a mai putut opri. 

Keelan îşi şterse jacheta udă, aceeaşi pe care o purtase de 
dimineaţa. 

— Cât a băut? 

Keelan ridică din umeri. 

— Şapte scotch-uri în 699. Pe urmă n-am mai numărat. 

— Vrei să spui că eşti cu el de la prânz? 

— Solidaritate masculină. Aşa cum ai spus, inspector Lacey. 

— Atunci cum se face că nu te-ai îmbătat? 

— M-am antrenat destul de bine anul trecut. Oricum, n-aş 
putea spune că sunt treaz. 

Lacey porni maşina. 

McReadie locuia în Stanley, o zonă rezidenţială, în sudul 
insulei. Lacey îl ajută pe Keelan să-l care prin hol şi să-l suie în 
ascensor. 

— Cum te înţelegi cu mătuşă-ta? o întreba el. 

— Nu prea grozav. 

— S-ar putea să nu-ţi mulţumească pentru asta. Lasă-mă pe 
mine. Cel puţin nu mă cunoaşte. 

Auzi o uşă deschizându-se, nişte scuze din partea lui Keelan, o 

voce de femeie, enervată şi stânjenită. lar apoi, uşa închizându- 
se la loc. 

Se urcă în lift. 

— Şi acum încotro? îl întrebă ea. 

— Nu te deranja. O să iau un taxi. 

— Ah, te rog, zise Lacey. Este aproape două şi jumătate. Acum 
m-am trezit. Unde trebuie să ajungi? 

— In Causeway Bay. 

— Este în drumul meu, minţi ea. 


Merseră în linişte. Lacey îl văzu cu colţul ochiului jucându-se 
cu verigheta de pe degetul mijlociu de la mâna stângă. 

— Ce-ar spune soţia ta? zise ea. 

— N-ar spune nimic. 

— Înseamnă că este o soţie bună. 

Lacey se întreba de ce îl tachina. Dar atitudinea lui o scotea 
din sărite. Se purta ca şi când ar fi fost un singuratic. Îl considera 
arogant şi nepoliticos. Şi avea nevoie de o scuză ca să i-o spună. 

— Cea mai bună soţie care a existat vreodată, zise Keelan. 

— Nici nu s-ar fi putut altfel. 

Nu-i răspunse. Bărbatul se întoarse spre fereastră, privind 
ploaia. La ora asta nu erau decât câteva taxiuri şi maşini 
particulare pe stradă. 

— Spune-mi adevărul. Cum de McReadie s-a îmbătat şi tu nu? 

Se întoarse şi o privi mult timp. 

— Ce-ai spus? 

— Nu m-ai auzit? 

— Mă... mă gândeam la altceva. 

— Imi pare rău că te plictisesc. 

— Nu era nevoie să mă conduci. Puteam să iau un taxi. 

Lacey clătină din cap şi se concentră asupra drumului. Nu mai 
avea chef să discute cu el. Trecură de Tai Tam, cufundat în 
beznă, ajunseră la Chai Wan şi o luară pe Eastern Corridor. 

— Unde locuieşti? 

— In apartamentele din Harbour View. Causeway Bay. Ştii 
zona? 

— Mda. Am avut un caz aici. 

— Serios? 

— O crimă. Un psihopat. Şi-a ucis soţia. A măcelărit-o cu 
satârul şi a încercat s-o arunce la WC, treptat, bucată cu bucată. 

— La ce apartament? 

— Nu crezi că este mai bine să nu ştii? 

— Intrebam, doar, fiindcă am probleme cu instalaţia sanitară. 

Se întoarse, încercând să-i distingă figura. Zâmbea. 

Peste câteva minute trase în faţa apartamentelor din 
Gloucester Road. 

— iți mulţumesc, zise el. 

— Voiam să revăd locurile. 

— Dacă va trebui să chem instalatorul, o să te anunţ. 

— Cazul este închis, zise ea şi plecă, demarând în viteza a 
doua. 


17 


Lacey ajunse la sediul poliţiei la opt şi jumătate, a doua zi de 
dimineaţă. Ea şi Tyler aveau o întâlnire la nouă fără un sfert cu 
procurorul să discute cazul lui Li Kam-chuen. Şi, deoarece 
ajunsese cu câteva minute mai devreme, cobori din ascensor la 
etajul al zecelea şi formă numărul lui McReadie. 


Unchiul ei era deja în birou, răsfoind un teanc de faxuri primite 
în timpul nopţii. Repeziciunea cu care îşi revenea o uimea pe 
Lacey. Arăta bine. Cearcănele din jurul ochilor se adânciseră, dar 
altfel nu se vedea nimic pe faţa lui. Ţinea în mână o cană cu 
cafea pe care scria: „Nu este chelie, ci un panou solar pentru o 
maşină de sex.” 

— Bună, Lace. 

Ridică o sprânceană. 

— Eşti obosită. Te-ai distrat bine noaptea trecută? 

Nici măcar nu-şi aminteşte. 

— N-am dormit prea bine, zise ea, dar tu? 

— Am dormit ca un nou-născut. Am băut câteva pahare cu 
amicul tău Keelan şi apoi m-am retras devreme. 

Lacey făcea pe neştiutoarea. 

— Zău? 

— Stai liniştită, zise McReadie, am fost discret. 

— Grozav. 

— Este un om interesant. 

— Serios? 

— Mda. 

Apoi adăugă: 

— Cred că te place. 

— Fantastic. De-abia aşteptam să fiu curtată de alt bărbat 
însurat. 

— Mda. 

Lacey se întoarse să plece. 

— Apropo, ştii că este locotenent la D.E.A., dar se ocupă şi eu 
droguri? 

— Doar nu crezi că lucrează pentru C.I.A. 

Lui McReadie îi revenise umorul. 

— In Anglia, am o nepoţică de trei ani, care pricepe mai 
repede decât tine. 

McReadie ridică din umeri. 

— Nu este ceea ce pare. O să-ţi povestesc mai multe despre 
el, odată. 

— De-abia aştept, zise ea. 

— Ştii, Lace, îi strigă unchiul ei, ar trebui să ieşi mai des în 
oraş, să te distrezi. 

— Da, tată, îi răspunse. Apoi se urcă în lift şi se întâlni cu Tyler 
în biroul procurorului. 

Sze Hoi, cocoţat pe acoperişul clădirii Austin Commercial, 
dădea spre neonul roşu, auriu şi purpuriu din Nathan Road şi 
spre umbrele întunecate ale Parcului Kowloon. Era alcătuit din 
câteva camere mari, pătrate, luminate de candelabre, ca un 
cazino franțuzesc. Restaurantul era aglomerat, şi la intrare se 
adunaseră o mulţime de oameni. Ca în orice restaurant 
chinezesc, zgomotul era asurzitor. Chelnerii strigau unii la alţii 
ieşind şi intrând în grabă în bucătărie. Copiii mici plângeau şi 
alergau printre mese, în clinchetul farfuriilor şi tacâmurilor, iar 
muzica chinezească tărăgănată răsuna în difuzoare. Familii 
întregi înconjurau mesele mari, circulare, de la bebeluşi la 
bătrâni zbârciţi, cu haine prea mari pentru ei. 

O scară în spirală, cu un cordon roşu de catifea în loc de 
balustradă, ducea la etajul superior. Era o sală de banchet, 
asemănătoare cu cea de jos, dar luminile erau discrete şi mesele 

goale, cu excepţia celei rotunde, chiar în mijlocul camerei. Aici, 
proprietarul localului Sze Hoi, Eddie Lau, cina separat cu Ruby 
Wen şi cu doi din asociaţii săi apropiaţi, Vincent Tse şi The Onion. 

Vincent Tse era foarte slab şi înalt. Porecla lui era Chopstick!!. 
Avea o faţă netedă, sculpturală şi un păr pieptănat elegant. 
Purta o haină maron Armani, din tweed, peste un pulover pe gât, 
din caşmir şi un ceas de mână Patek Phillippe, cu o curea subţire 
de aur. Impresia pe care o lăsa nu era înşelătoare, pentru că 
Vincent era exact ceea ce părea a fi — un contabil. Intr-o triadă 
cu o structură obişnuită, ar fi fost White Paper Fan??, pentru că 
aceasta era funcţia pe care o îndeplinea pentru Eddie Lau. Era 
consilier financiar şi managerul afacerilor. Cealaltă poreclă a lui 
era Abacus — omul-calculator. 

Nu era greu de înţeles de ce Tak Kam-chan fusese poreclit The 
Onion. Era un bărbat solid şi dădea impresia că toată greutatea 
lui fusese distribuită pe burtă şi pe şolduri, făcându-l să semene 
cu o femeie grasă, care merge clătinându-se. Dar The Onion nu 
era un om amuzant; reputaţia lui excludea orice glumă. lar 
pentru cei care nu cunoşteau trecutul lui The Onion sau legătura 
lui cu Eddie Nebunul, ochii lui goliţi de expresie erau destul de 
sugestivi. 

Purta pantofi negri, din piele de crocodil, şosete albe, 
pantaloni gri, cămaşă neagră din mătase şi un blazer galben, cu 
flori negre. Borfaşi îmbrăcaţi de paradă, se gândi Ruby, cu 
dispreţ. 

Un chelner ieşi în grabă din bucătărie, cu un platou care 
conţinea specialitatea restaurantului, Monk Jumping Over the 
Wall'?, un amestec aromat de peşte, pui, şuncă, ciuperci şi 
ierburi; legenda spune că odată, un călugăr şi-a încălcat 
jurământul vegetarian şi a sărit peste zidul înalt al mănăstirii, 
atras de aroma unei mâncări pregătite în depărtare. 

În timp ce mâncau, Eddie vorbea de unul singur despre ultima 
sa pasiune. East Wind, un bordel, cumpărat de la o persoană 
oficială de la Jardine's, care se întorcea în Anglia. Il refăcuse, 
investind peste un milion de dolari Hong Kong şi remobilase 
salonul cu lemn de nuc şi piele. 

In timp ce vorbea, Ruby şi Vincent tăceau stânjeniţi. Ruby 


11 Beţigaşe cu care mănâncă chinezii. (engl.) — (n.t.). 
12 Evantaiul alb de hârtie. (engl.) — (n.t.) 
13 Călugăr sărind peste zid. (engl.) — (n.t.). 

simţea privirile celuilalt bărbat aţintite asupra ei; ştia că o 
duşmăneşte în sinea lui şi acest fapt o umplea de satisfacţie. 

După masă, chelnerul aduse o sticla de Courvoisier şi Eddie îi 
făcu semn cu capul să plece. Erau singuri, în restaurantul gol, 
zgomotul de la parter contrastând cu liniştea separeului. Aşezată 
cu faţa spre fereastră, Ruby vedea turnurile strălucitoare ale lui 
Tsim Sha Tsui. 

Eddie stătea cu fața spre uşă, din obişnuință. 

— Deci, ce se mai aude? o întrebă el pe Ruby. 

— Cineva ţi-a şoptit numele celor de la D.E.A., din Bangkok, 
zise ea. 

Eddie se încordă. 

— Cine? 

— Nu ştiu. Poate Louis Huu. 

— Louis Huu trebuie să fie, zise Vincent, fără să-şi dezlipească 
privirile de la Ruby Wen. 

In ochii lui se citea disprețul şi neîncrederea. 

— Toţi te urmăresc acum, tai lo, zise Ruby, folosind titlul 
onorific al triadei, trebuie să fim prudenţi. 

Eddie îşi aprinse o ţigară, bătând din picior, enervat. Louis Huu 
era furnizorul lui din Bangkok, fiul unui important dealer chiu 
chao din Thailanda. Cumpăra de la el heroină brută şi numărul 
patru în mici cantităţi, de aproape un an. Dar refuzase să 
plătească pentru ultima livrare, cea mai mare dintre toate, pe 
care o pierduse Li Kam-chuen. Nu plătea dacă nu primea marfa. 

— Familia Huu crede că îi înşeli, îi spuse Vincent pe un ton 
sec. 

Eddie încuviinţă din cap. 

— Imi pierd heroina, îmi pierd legăturile din Bangkok şi acum îi 
am pe cap şi pe cei de la D.E.A., adulmecând pe urmele mele. 

O fixă pe fată. 

— Ruby crede că ştie cine ne fură praful. 

Vincent şi The Onion se întoarseră spre ea. 

Ruby inspiră adânc. 

— Acum o săptămână s-a produs o explozie mare într-un 
apartament din Kwun Tong. Patru bărbaţi au fost ucişi. Incercau 
să rafineze heroină brută. Unul din ei era Martin Fong, „bucătar” 
la Sun Yee On. 

Ruby zâmbi. Ca orice minciună bună, era pe jumătate 
adevărată. Martin Fong lucrase pentru Sun Yee On. Cum să se 

folosească de unul din propria ei triada ca să-l trădeze pe Eddie 
Lau? 

The Onion lovi cu pumnul în palmă. 

— Este timpul să dăm drumul cailor noştri pe stradă ca să 
lămurim lucrurile. 

Eddie se uită la Vincent, care clătină din cap. 

— Aş avea nevoie de mai multe dovezi, înainte să dezlănţuim 
un război împotriva triadei Sun Yee On. 

— Ce dovezi mai vrei? zise The Onion. 

l-ar fi spus mai multe, dar nu voia să-l înfurie pe Eddie. Toţi 
ştiau că Vincent Tse era un lingău şi nu aprecia o luptă 
adevărată. 

Eddie zâmbi şi îl luă de gât pe Vincent. 

— Tu ocupă-te de profituri, Ah Lam, zise el, folosind numele lui 
de alint, şi lasă-mă pe mine să mă ocup de războaie. The Ox! 
ne-a pus răbdarea la încercare în Mongkok şi Wanchai. Mi se 
pare logic că acum a început să ne fure praful. Este în interesul 
lor să semene discordie între noi şi Louis Huu. 

— Eu unul rămân la părerea mea că ne trebuie mai multe 
dovezi, zise Vincent, uitându-se urât la fată. 

— Ruby nu se înşală niciodată, spuse Eddie. 

Râmase tăcut pentru o clipă, lăsând fumul să se înalțe spre 
tavan, ca tămâia. 

— Cel mai grav este D.E.A. 

— Nu numai. Nu uita de clienţii noştri din Golden Mountain, 
care îşi aşteaptă praful, îi atrase atenţia Vincent. 

— O să găsesc alt furnizor. Intre timp, Ruby se va duce la 
Golden Mountain să le explice întârzierea şi să le ofere o 
reducere, dacă sunt de acord să aştepte câteva săptămâni. O.K., 
Ruby? 

Fata încuviinţă din cap. 

— Şi, de asemenea, ne vom răzbuna pe Sun Yee On. Dar nu 
prin încăierări stradale. 

The Onion se încruntă. Nu se aşteptase să audă aşa ceva. 

— Am o fantomă în Sun Yee On, foarte aproape de The Ox. O 
să ne anunţe când va veni o şalanda la Hong Kong, iar noi vom 
transmite informaţia poliţiei. O.K., Ruby? 

Conversaţia continuă în şoaptă, încă o jumătate de oră. În cele 
din urmă, Ruby se ridică să plece. 


14 Boul (engl.) — (n.t.). 
69 


- TRIADA - 


— Te conduc până la ascensor, îi spuse Eddie. 

Vincent se încruntă. 

— Noapte bună, Vincent, îi spuse Ruby dulce, dar el nu-i 
răspunse. 


Doi bodyguarzi de-ai lui Eddie aşteptau în foaier şi apărură 
imediat în spatele lui. 

— Staţi aici, zise el când se deschiseră uşile ascensorului. 

Liftul era construit de-a lungul părţii exterioare a clădirii, 
închis între pereţii din sticlă, care ofereau o ameţitoare privelişte 
a Kowloon-ului. Ruby intră în ascensor, privind oamenii şi traficul 
aglomerat, cu mâinile încleştate pe balustrada din crom. 

Eddie stătea aproape, în spatele ei. li simţea colonia, Versaille 
Pour Homme. Îi cuprinse talia şi îşi lipi faţa lui netedă de obrazul 
ei. 

— Uită-te la ei, murmură el. Nu există pentru noi. Sunt nişte 
furnici, mişunând în jurul unui castron cu miere. Noi suntem nişte 
zei, tu şi cu mine. În timp ce ei se zbat şi asudă, noi facem ce 
vrem. Da. Facem ce vrem. 

Mâinile lui îi ridicară tivul fustei negre şi îi traseră chiloţii de 
mătase. 

— Ce faci? murmură ea, cu un glas răguşit de teamă şi 
plăcere. 

Se lipise de ea şi nu mai putea să se desprindă de bară. Nu 
era un tip înalt, dar era foarte puternic. Se uită în jur. Văzu peste 
umărul lui unul din bodyguarzi, cu spatele la ea, sprijinit de uşile 
ascensorului, încercând să le deschidă. Asociatul lui dispăruse. 

— Uită-te la ei, acolo jos, Ruby. Toţi trebuie să se zbată ca să 
obţină ce îşi doresc. Toată viaţa lor se luptă pentru mâncarea lor 
amărâtă, pentru cutiile prăpădite în care locuiesc. lar când se 
roagă, nouă ne închină gândurile lor. 

Gemu când îi simţi sexul între picioare. 

— Pe noi nu ne vede nimeni, Ruby. Dar noi vedem tot 
Kowloon-ul. Suntem prea sus. Ei nu pot să-şi înalțe gâturile până 
la noi. Îşi petrec toată viaţa cu capul în pământ, prinşi în 
angrenajul universului lor îngust. 

O străpunse brusc. Pentru Ruby plăcerea era de nesuportat. 
Nu era vorba de senzaţia fizică — era prea repede şi prea 
dureros ca să fie plăcut, ci de altceva, care se declanşa în mintea 
ei; trupul ei expus, gândul că ar putea fi văzută, poate de 

bodyguarzi sau chiar de tot Kowloon-ul răspândit noaptea la 
picioarele ei. Riscul îi dădea cea mai extraordinară satisfacţie, 
întotdeauna riscul. 

Totuşi, avea dreptate, nimeni nu-şi ridica privirile. Cel puţin nu 
în acest oraş. 

Eddie gâfâia la urechea ei şi o străpungea din ce în ce mai 
repede. 

— Aşa fac zeii, nu-i aşa, Ruby? murmură el. Dacă cineva s-ar 
uita în sus, ce-ar vedea? Doi zei împreunaţi. N 

Se opri brusc cu mâinile încleştate pe balustradă. li auzea 
respiraţia şuierătoare. 

Nici ea nu ajunsese la orgasm. Singura consolare era 
eliberarea mentală, sclipirea rozalie a fanteziei pe care i-o 
implantase în minte; o beţie care o făcea să se simtă 
atotputernică. 

Simţi cum îşi retrage sexul la fel de tare ca la început. 

— Zeii trebuie să-şi păstreze Yang-ul, esenţa vitală, zise el. De 
aici vine puterea lor. 

Îl auzi trăgându-şi fermoarul la pantaloni. Apoi îi ridică chiloţii 
şi o sărută tandru pe ceafă. Când se întoarse, ţinea gura 
întredeschisă şi se sărutară, încolăcindu-şi limbile umede. 

Apoi se desprinse de lângă ea. 

— Dă-i drumul, îi spuse el bodyguardului. 

Eddie se sprijini de uşile ascensorului. 

— Ascultă vântul, zise el. Să-mi spui ce şoapte auzi. 

Fata încuviinţă din cap. 

— Vincent vrea să te ucidă, o anunţă el, înainte să se închidă 
uşile. 

Statue Square se află în Trafalgar Square din Hong Kong, iar 
altădată era cea mai importantă parte a oraşului. Cu ani în urmă 
dădeau direct spre port şi dealurile înverzite ale insulei, 
înconjurată de acele instituţii care fondaseră colonia: clădirea 
guvernului, catedrala anglicană, clubul Hong Kong şi statuia 
reginei Victoria. 

Lăcomia era motorul imperiului şi tot lăcomia îşi expusese 
relicvele în amurgul secolului. Azi, o parcare pe trei niveluri 

fusese ridicată între piaţă şi port; catedrala şi clădirea guvernului 
dispăruseră în spatele turnurilor de beton ale Centralei, iar 
Clubul Hong Kong era inclus acum în cele patru etaje ale unui 
bloc cu douăzeci şi patru de niveluri. Vestitul teren de cricket se 
transformase în gradină municipală, în mare parte din beton, iar 
statuia bătrânei regine, de la care venea numele pieţei, nu mai 
exista. 

Hong Kong, fondat pe teren străin, într-o lume străină, nu 
ţinea la amintirile trecutului. 

McReadie aştepta în capătul îndepărtat al pieţei, în umbra 
unei clădiri înalte, futuriste, ale Hong Kong-ului, lângă Banca 
Shanghai. Ruby Wen sosi cu puţin înainte de zece şi jumătate cu 
o întârziere de jumătate de oră, străbătând piaţa în pantofii ei 
negri, cu tocuri înalte. 

Parcă ar fi fost topită şi turnată în jeanşi, se gândi McReadie. 
Un trecător neavizat i-ar lua pe cei doi drept o prostituată minoră 
şi clientul ei între două vârste. 

— Ai întârziat, bombăni el, fără să se aştepte să-i răspundă. 

Işi băgă mâinile în buzunare şi o porni din loc, urmat de fată. 

— Nu mă scol niciodată atât de devreme, zise Ruby. De-abia 
s-a luminat. 

— Este trecut de ora zece. 

— Oricum e devreme pentru mine. 

Işi căută ţigările în geanta ei Cartier şi îi oferi şi lui una, dar o 
refuză. 

— Ţi-ai tăiat părul. _ 

— Am o frunte norocoasă. Nu trebuie s-o acopăr. |ţi place? 

— Da, zise McReadie. 

Nu se pricepea să adreseze complimente. 

— M-a costat foarte scump. Două mii de dolari Hong Kong. 

McReadie îşi mângâie capul, acoperit cu păr rar, grizonat. 

— Acum ai tot atâta păr cât mine, dar pe mine nu m-a costat 
nimic. 

— Dar tu n-ai bărbaţi care să dorească să te reguleze tot 
timpul. 

— Sper că nu, din tot sufletul, tună McReadie. 

Accentul lui scoţian ieşea în evidenţă când virilitatea sa era 
ofensată cumva. 

Era o dimineaţă de duminica şi Statue Square fusese invadată 
de servitoarele filipineze ale Hong Kong-ului, care aveau liber în 

ziua aceea. Se adunau în Central, cu miile, ca nişte pescăruşi, 
cântând, strigând şi sporovăind pe limba lor. Multe coborau din 
autobuze şi ferriboat-uri, aşezându-se pe bănci şi pe marginea 
fântânilor din piaţă. Aduceau cu ele în sacoşe cărţi de joc, 
radiouri şi sandwich-uri şi trimiteau fotografii prin poştă familiilor 
lor din Quezon şi Manila. 

— Ce ai pentru mine, Ruby? o întrebă McReadie. 

— Vântul din sud mi-a şoptit că se pregăteşte o livrare 
importantă de heroină numărul patru. Un vas thailandez va 
aduce două sute de kilograme de praf alb. 

— Când? 

— Peste trei nopţi. Va fi transferat pe vasul de pescuit Tai Pak. 
Se întoarce în Aberdeen chiar în noaptea aceea. 

McReadie încuviinţă din cap impasibil. Două sute de kilograme 
de heroină numărul patru ar fi o lovitură importantă pentru el. 

— Imi dai douăzeci şi cinci de mii. O.K.? 

— Cunoaştem amândoi regulile, Ruby. 

Fata dădu din cap şi se îndepărtă. McReadie o urmărea din 
priviri. Se întrebă de unde culesese această informaţie. Ştia că 
era folosit de una din triade, ca să se răzbune pe adversarii lor. 
Dar, când era vorba de două sute de kilograme de heroină 
numărul patru, puţin îi păsa. 

Noul oraş Shatin era complet diferit de satul în care copilărise. 
Acum orizontul era punctat de macarale, care ridicau blocuri de 
beton spre cer şi de locuinţe noi pentru populaţia în creştere, 
compusă din muncitori care se mutau din Hong Kong în noile 
teritorii. Clădiri noi se întindeau de-a lungul malurilor râului Shing 
Mun, către munţi, unde se înghesuiau pe fiecare porţiune plată 
de teren. Antene de televiziune răsăreau din acoperişuri, iar la 
ferestre, rufele întinse la uscat fâlfâiau ca nişte steaguri. 

Ruby îşi amintea că înainte, acest teren era plin de culturi de 
orez şi colibe din bambus. Nu nutrea nicio nostalgie pentru 
trecut Nu tânjea să fie din nou un ţânc mucos, în picioarele 
goale. Semnele urbanizării o lăsau indiferentă. Remarca 
schimbările cu un oarecare dispreţ. Cum putea cineva să-şi ducă 
viaţa într-o colibă sau într-un apartament cu două dormitoare, 

departe de strălucirea marelui oraş, de barurile de noapte din 
Lan Kwa Fong, de restaurantele din Tsim Sha Tsui? 

Noile oraşe nu erau altceva decât nişte cimitire luminate aşa 
cum le descrisese cineva, odată. 

Işi aminti ce-i şoptise Eddie în ascensor. Vită-te la ei, acolo jos, 
Ruby. Trebuie să scurme şi să cerşească pentru a obține ce 
doresc. Toată viaţa lor se luptă pentru o bucată de mâncare, 
pentru cutiile în care locuiesc. lar când se roagă, nouă ne 
adresează rugăciunile lor. 

Trecu pe lângă un afiş pe care scria Wo Che Estate, cu litere 
mari, roşii, chinezeşti. O macara se ridica peste scheletele de 
beton ale unui alt bloc în construcţie. Când era mică, îşi amintea 
cum călătorea până aici, pe spinarea goală a bizonului unchiului 
ei, înotând prin mlaştinile noroioase. lar acum conducea o 
maşină sport germană. Apăsă pe un buton, să lase capota, ca să 
vadă toţi cine era, deşi oraşul era acum plin de străini, care n-o 
cunoşteau. 

Noi suntem zei, îi şoptise Eddie. Dar, uneori, chiar şi zeii pot 
cădea victime destinului lor. La fel ca Ruby. La fel ca averea 
reprezentată de praful alb care se spulberase în explozia 
apartamentului din Kwun Tong. Din cauza lui Martin Fong, idiotul 
ăla! Simţi că se înfurie din nou. | se albiseră degetele pe volan. li 
datora încă banii aceia lui Peter Mui, cinci sute de mii de dolari 
Hong Kong. Eddie i-ar da, însă s-ar face de râs şi Vincent n-ar 
lăsa-o să uite. 

Dar acum, trebuia să lase de-o parte problemele ei, până după 
Ching Ming. 

Ching Ming, Festivalul Luminii, când trebuia să îngrijeşti 
mormintele strămoşilor, să te întorci acasă şi să-ţi prezinţi 
omagiile. 

Stră-străbunicul lui Ruby era un Hakka din Po On — provincia 
Kwangtung; venise în Hong Kong în 1880 şi cumpărase un mic 
lot de pământ, muncit de generaţiile care au murit. Ruby cu fraţii 
şi surorile ei erau prima generaţie care îşi luase zborul. 

Işi croia drumul prin traficul aglomerat de pe strada Tolo. Toţi 
se îngrămădeau la festivalul Ching Ming. Trenuri, autobuze, 
maşini, toate plecau din capitală spre noile teritorii. Era o 
perioadă dedicată familiei chineze. 


Grădina lucrata încă de părinţii ei şi doi fraţi se întindea odată 

pe două mile, din centrul satului. Acum noi proprietăţi apăruseră 
peste tot şi stâlpii de curent electric răsărită din metru în metru. 

Aici era mai rece şi mai întunecat. Munţii verzi se înălţau 
brăzdaţi de cariere. Nici măcar dragonii nu mai erau în siguranţă 
acum, din cauza antreprenorilor din Hong Kong. Trecu de o 
fermă de rațe, unde mii de păsări măcăneau sub acoperişuri de 
trestie în umbra altor blocuri gigantice în construcţie. 

Coti de pe şoseaua principală şi încetini pe drumul cu 
hârtoape care şerpuia printre dealuri. Zarea prin ceaţă casa 
părinţilor ei. Era o colibă din piatră, care fusese probabil yamen- 
ul unui mandarin. Plăcile albastre erau întunecate de muşchiul 
adunat în straturi, de-a lungul anilor, iar casa era înconjurată de 
un gard dărâmat. 

Trecu de un câmp inundat, acoperit cu lotuşi şi eucalipţi pe 
maluri. De partea cealaltă a şoselei erau culturi de yams şi tavos 
şi livezi cu piersici pentru pieţele New-York-ului. 

BMW-ul tuşi când băgă în viteza a doua, iar uruitul motorului 
plutea în răcoarea serii. Doi copii, aproape goi, se zgâiau la ea, în 
timp ce trecea în goană. 

Opri maşina lângă casă. 

Un porc se rostogolea pe spate în curtea din faţă. 

Ruby cobori şi îşi croi drum prin noroi. Noile ei sandale Gucci 
vor fi bune de aruncat. Duhoarea era şi mai greţoasă decât îşi 
amintea — varza şi mirosul înţepător de urină. 

In ce hal trăiau, se gândi Ruby. Ce ruşine să am asemenea 
familie. Îi era groază să petreacă o noapte în căsuţa de piatră 
infectă şi înghesuită. Dar venise, să-şi facă datoria faţă de tatăl 
ei. 


O femeie ieşi din casă. Purta un samfu, pijama tradiţională din 
bumbac negru şi o pălărie de paie. Un copil îi atârna prins de 
gât, cu o fâşie de pânză. Ruby n-o recunoscu imediat. Apoi îşi 
dădu seama. Era sora ei. Ah Zheng. Sora ei mai mică. 

Se uitară una la alta. 

— Ruby, zise ea. 

Ruby încercă să zâmbească. Oare ce fac cu banii pe care îi 
trimit? se gândi ea. Oricum, nu-i aruncă pe haine. O cuprinse un 
amestec de scârbă, tristeţe şi ruşine. Se fâţăi stânjenită, 
temându-se să n-o muşte porcul. Işi aminti că altădată nu-i era 
frică de un porc. 

— Soră mai mică, reuşi ea să spună. 

Trecuse doar un an de când îi vizitase ultima oară. Ah Zheng 
era gravidă. Se măritase cu un tânăr necioplit, cu noroi între 
degetele de la picioare. Tatăl ei nu-i găsise nici măcar pe cineva 
de la oraş. Un apartament înghesuit la etajul al cincisprezecelea 
din Shatin ar fi fost de preferat decât să doarmă laolaltă cu 
porcii. Biata Ah Zheng. Anul acela şi naşterea o schimbaseră 
îngrozitor. Surioara ei mai mică, atât de drăguță altădată, era 
grasă şi arăta jalnic. 

Nu mai avea mult până să-şi scoată o ţâţă şi să-şi hrănească 
plodul ca orice ţăranca Hakka, se gândi Ruby. 

Auzi un strigăt şi mama ei ieşi alergând din casă. Vălul negru 
al pălăriei de pai flutura în vânt. Era bătrână acum, dar la fel de 
solidă şi fu cât pe ce s-o dărâme pe Ruby când o luă în braţe. 
Fata se simţi vinovată. 

Bătrâna plângea acum. Avea mâinile murdare de noroi. Ah 
Zheng plângea şi ea. 

Ruby le văzu în oglinda atârnată afară, lângă uşă, să alunge 
spiritele rele. Şi se văzu — sau poate că i se păruse doar — cu 
sandalele ei italieneşti murdare de noroi şi botul porcului sub 
fusta ei Chanel. 

| se strânse inima când o privi pe mama ei; îi căzuse încă un 
dinte. 

— N-ai mai scris de mult, sui lung, îi spuse mama ei, alintând- 
o ca în copilărie, „micul dragon”. Şi n-ai mai trecut de atâta timp 
pe aici. Uite ce haine frumoase ai! Probabil că eşti bogată. Şi 
acum vino să-l vezi pe tatăl tău. 

Simţi un gol în stomac. Da, acum trebuia să se plece înaintea 
lui. De ce se supunea la aşa ceva? De ce se întorcea? 

Tatăl ei stătea pe un scaun cu spătar tare, în ceea ce mama 
spunea întotdeauna că este living room-ul ei — camera 
întunecată din faţă, unde familia mânca şi îşi primea oaspeţii în 
zilele festive. Purta o vestă albă şi şorţul albastru, larg, tipic 
țărănesc, dar stătea băţos, ca un împărat. Faţa lui maronie era 
sobră şi brăzdată de riduri. 

O aştepta să se plece dinaintea lui. 

N-o s-o fac, se gândi Ruby. Nimeni nu mai făcea plecăciuni 
acum, de o jumătate de secol. Era singurul lucru bun pe care îl 
făcuseră comuniştii —  interziseseră  plecăciunile. Bătrân 
prostănac. Dacă ar fi fost după el, mi-ar fi legat picioarele când 
m-am născut. 

— Tată, zise ea. 

— Arăţi ca o prostituată. 

Fă efortul să-l suporţi, se gândi Ruby. Şi pentru ce mă rog? Ca 
să fiu insultată de bătrânul meu tată? 

— O prostituată bogată, zise ea. 

Bătrânul tresări. 

— Nu ţi-ai găsit încă un soţ? 

— N-am timp de un soţ. 

— O femeie nu este nimic dacă nu are un soţ. 

— Şi pe urmă este mai puţin decât un nimic. De asta nu mă 
mărit. 

Se uită în jur. Piesa centrală a camerei era altarul familiei, 
luminat de un bec roşu. Câteva beţigaşe de tămâie afumau 
fotografiile alb-negru ale bunicilor lui Ruby şi o poză gen sepia a 
străbunicului. Dedesubt, trei bibelouri de porțelan pictate, zeii 
sănătăţii, bogăției şi fericirii, precum şi silueta diformă a zeului 
pământului; toate zeitățile erau adunate printre ofrande de orez 
şi o sticlă miniaturală de Johnnie Walker, pe care Ruby o lăsase 
cu un an în urmă, când venise direct la Shatin, după ce coborâse 
din avionul de la Bangkok. 

În mijlocul camerei era o masă veche de mahon şi patru 
scaune cu spătar tare. In rest, nu prea mai exista alta mobilă, în 
afară de două covoare din mătase şi un televizor vechi alb- 
negru, în carcasă de lemn. 

Ce fac cu banii pe care îi trimit? 

— Uită-te la fiica mea, îi spunea tatăl mamei sale. Vezi cum 
arată şi cum se îmbracă? Nu ştiu ce fel de căsătorie aş putea să-i 
aranjez, când poartă asemenea rochii. 

Mama ei o privea cu admiraţie şi îngrijorare în acelaşi timp, 
aşa cum făcuse toată viaţa ei, când Ruby sfida dorinţele tatălui şi 
era adusă dinaintea lui să fie pedepsită. Copilul lui Ah Zheng 
începu să plângă. Porcul urină zgomotos în uşă, făcând o baltă 
gălbuie pe scări, din care se ridicau aburi. 

— N-am nevoie de un soţ, tată. Acum îmi văd singură de viaţa 
mea. 

Cuvintele ei pluteau în aer ca o blasfemie. Ochii bătrânului 
sclipeau furioşi şi îndureraţi. 

— Copiii din ziua de azi sunt lipsiţi de respect, îi spuse el soţiei 
sale. 


Ruby le adusese cadouri; pungi cu jucării pentru copii, ceasuri 
Rolex pentru fratele şi tatăl ei, brățări din perle pentru mama ei 
şi Ah Zheng. Tatăl ei urmări ceremonia împărţirii cadourilor într-o 
linişte mormântală. Darurile nu vor fi deschise în prezenţa lui 
Ruby. Aşa era tradiţia; dacă cel care primea cadoul se arăta 
dezamăgit, cel care îl dăruise se făcea de râs. 

Nici măcar tatăl meu nu va fi dezamăgit de un Rolex, se gândi 
Ruby. 

In seara aceea, cei patru bărbaţi — tatăl ei, doi dintre fraţii ei 
şi noul soţ al lui Ah Zheng — mâncară la masă, ocupând cele 
patru scaune. Trebuia ca femeile şi copiii să stea pe vine, pe 
podea. Acum Ruby regreta că nu se îmbrăcase în blugi. Nu voia 
să-şi murdărească taiorul Chanel cu rahat de porc. li era foame, 
dar lăturile pe care le mâncau — creier de porc, macerat în vin 
alb chinezesc, taros şi un orez atât de lipicios, încât ar putea 
astupa găurile din pereţi — nu i se păreau comestibile. Spuse că 
nu-i era foame şi ieşi. 

Orăcăitul broaştelor răsuna de pe lac. 

Aici noaptea era frig. Se sui în BMW şi ridică geamurile. Peste 
puţin timp, respiraţia ei aburi sticla. Deschise radioul — un 
cântec rap. Îşi aprinse un Dunhill şi trase fumul adânc în 
plămâni. 

Porcul frământă pământul moale din spatele gardului. 
Grotesc. Acum ar fi trebuit să plece, îşi spuse ea. Să-şi umple 
cada cu apă fierbinte în apartamentul ei şi să-şi scoată din piele 
duhoarea ţărănească. Şi îşi dorea cu disperare să se reguleze cu 
cineva. Mai ales cu Eddie. Din cauză că tatăl ei o făcuse 
prostituată. Nu-i plăcea cum se uita la ea şi o îndemna să-l 
şocheze şi mai mult. 

Ce au făcut cu banii pe care i-am trimis? 

Acum discutau despre ea, în casă. Tatăl ei, fraţii ei şi Kei-feng, 
soţul surorii ei mai mici. Nu-l plăcea, nu-i plăcea cum o privea pe 
sub sprâncenele negre. Avea nişte ochi flămânzi şi ştia ce voia. 
Poate că o să-l chinuiască puţin la noapte, ca să se răzbune. 


78 


- COLIN FALCONER - 


Când intră, îi găsi adunaţi în jurul televizorului. Se uitau la o 
operă siropoasă, „Cearta dintre doi fraţi”. II cunoştea pe unul din 
actori. Se culcase cu el şi se gândi ce-ar fi să le spună asta. 

Din nou cei patru bărbaţi ocupaseră toate scaunele. N-o să-şi 
strice costumul Chanel tăvălindu-se pe podea, aşa că se aşeză 
pe masă, picior peste picior. Rochia se ridicase până la coapse şi 
îl văzu pe Kei-feng cum o priveşte. Işi linse buzele şi se fâţâi pe 
scaun. 

Ruby îşi legănă un picior şi îi zâmbi mamei sale, care se uita 
temătoare la soţul ei. 

Nu-mi vine să cred că am trăit aici, îşi spuse ea, în gând. Dacă 
n-ar fi fost Eddie, aş mai fi şi acum. El mi-a arătat cum să fac rost 
de bani, m-a învăţat să vorbesc englezeşte, să conduc o muşină, 
să fac comerţ cu praful alb. Aş fi rămas o ţărancă proastă, dacă 
n-ar fi fost Eddie. 

Acum în casă locuiau unsprezece persoane şi nu erau decât 
două dormitoare. Ruby urma să doarmă în living room, cu sora ei 
mai mică, Kei-feng şi copilul lor. Tot acolo stătea şi unul din fraţii 
ei mai mici. Mama şi tatăl ei dormeau într-o cameră, iar fratele ei 
mai mare, Ah Sung, în cealaltă, cu soţia şi cei trei copii. 

Se retraseră cu toţii. Ah Zheng se duse la dulapul vechi de 
mahon din colţul încăperii şi scoase patru covoraşe din bambus, 
întinzându-le pe podea. O privi întrebător pe Ruby. Kei-feng 
rânjea la ea. Spera poate că o s-o încalece peste noapte şi să se 
scuze apoi, spunând că fusese o greşeală. 

Ruby clătină din cap. O să doarmă afară, în maşină. Cel puţin 
era curată. 

Erau două mile de mers până la cimitir, pe o potecă abruptă, 
prin munţi. Tatăl lui Ruby mergea în faţă. Mergea repede, cu 
picioarele lui subţiri, ca nişte bețe. Drumul la festival era pentru 
el o luptă ca orice în viaţă. Ah Sung era în spatele lui, cu cei trei 
copii ai săi îmbrăcaţi în cămăşi albe şi şorţuri albastre, ca la 
şcoală. Ruby era ultima, cu blugii ei Calvin Klein lipiţi pe coapse, 
încetinindu-i mişcările. 

Nu erau singuri pe drum. Se pare că întreaga populaţie a 
Shantin-ului plecase în pelerinaj pe coama dealului. 


79 


- TRIADA - 


Sora ei rămăsese şi ea în urmă. Copilul dormea, agăţat de 
gâtul ei. Ruby îşi ridică privirile de câteva ori şi o văzu cum o 
fixează curioasă. Simţea că o preocupă ceva şi nu ştia cum să-şi 
exprime gândurile. 

În cele din urmă, Ruby se opri, cu respiraţia tăiată. Doar 
ţăranii mergeau pe jos. In Hong Kong circula numai cu maşina. 
N-ar fi trebuit să se îmbrace în jeanşi! O dureau şoldurile. 

Se uită înapoi, de unde venise. La picioarele lor, noul oraş 
Shantin era cenuşiu în umbra munţilor. Ah Zheng se aşeză pe 
vine, lângă drum, să-şi hrănească plodul. 

Ruby o aşteptă. Se întrebă dacă ea va avea vreodată copii. | 
se părea de neconceput să-şi alăpteze copilul aşa. Eşti prea 
egoistă Ruby! îşi spuse ea. Tu o să ai o doică şi o amah. 

— Sora cea mare ţi-a scris vreodată? o întrebă Ah Zheng 
deodată. 

Sora cea mare se născuse cu doisprezece ani înaintea lui 
Ruby, în anul tigrului, la fel ca ea. Şi tot la fel ca ea plecase, 
emigrase în Anglia, cu soţul ei. 

— Am primit o scrisoare, îi spuse Ruby. Este o doamnă foarte 
bogată acum. Soţul ei are un magazin mare. Locuieşte într-o 
casă spațioasă, are o maşină frumoasă. Şi este foarte 
respectată. j 

Ah Zheng părea uimită să audă veştile bune. Işi concentră 
atenția asupra copilului. 

— Eşti fericită, soră mai mică? o întrebă Ruby. 

— Nu am timp să mă gândesc la fericire. 

— Kei-feng este un soţ bun? 

— Femeile nu pot trai fără un soţ, zise Ah Zheng, la fel ca tatăl 
ei, cu o zi înainte. 

— Eu una pot foarte bine. A 

Ruby se întoarse să-şi aprindă ţigara. Işi dispreţuia familia. 

Ar fi trebuit să fie fiica unui mare om de afaceri, să fi studiat în 
Anglia, să înveţe englezeşte, să nu fie obsedată toată viaţa de 
superstiții ţărăneşti. 

— Poate o să te duci şi tu în Anglia când o să plece gwailos? 
zise Ah Zheng. 

— Poate. 

— Ai fost întotdeauna un mic dragon. Nu te-ai temut de nimic, 
nu ca mine. 

Ţinea capul în jos şi îşi storcea sânul. Copilul se agita. 

— Eşti bogată, Ruby? 

Ruby se aplecă să-i răspundă în şoaptă: 

— L-ai văzut pe bărbatul care joacă rolul mandarinului în 
opera „Cearta dintre doi fraţi”? 

Ah Zheng o privi uimită: 

— II cunoşti? zise ea. 

Ruby zâmbi şi făcu semnul universal al cuplajului sexual, 
formând un cerc din degetul mare şi cel mijlociu şi băgând 
arătătorul de mai multe ori. Apoi izbucni în râs. 

Ah Zheng o privi palidă la faţă. 

— Eşti foarte norocoasă Ruby. Ai fost întotdeauna. 

Lui Ah Zheng i-ar plăcea să fie în locul meu, îşi dădu seama 
Ruby şi ar putea fi dacă ar fi mai curajoasă. In schimb, stă pe 
marginea drumului, cu copilul la sân. |n afară de uimirea şi 
revolta unei fete simple, Ruby citi şi altceva în ochii ei. Dar îi 
trebui ceva timp până să înţeleagă. 

Ura. 


Pentru chinezi, succesul şi fericirea sunt legate în mod 
inexorabil de spiritele strămoşilor. Daca morţii nu primeau 
destulă atenţie, puteau aduce multe nenorociri pe capul copiilor 
şi nepoților. De aceea, la festivalul Ching Ming, familii întregi se 
duceau la cimitir să îngrijească mormintele, să scoată oasele 
celor decedați de mulţi ani din urne, să le curețe şi să le 
lustruiască. 

Se adunaseră deja unii oameni în jurul straturilor cu flori 
înşirate lângă porţile din porțelan. Cimitirul dădea spre apă, aşa 
cum cerea legea feng shui, reprezentată în acest caz de portul 
Tolo. În felul acesta, morţii, mulţumiţi, vor continua să asigure un 
loc bun în ceruri rudelor lor de pe pământ. 

Mormintele în formă de semilună fuseseră tăiate în coama 
dealului, în terase abrupte, multe din ele împodobite cu 
fotografiile decedaţilor şi cu urne înalte din pământ ars, care 
conţineau oasele familiei. 

Tatăl ei îi conduse în jos, spre mormântul familiei lor. Ruby 
ştia din experienţele trecute că ceremonia va dura aproape toată 
ziua. După ce vor termina treaba la cimitir, se vor întoarce 
acasă, să scoată oasele bunicilor şi străbunicilor ei din urne, să le 
lustruiască şi să le usuce la soare. 

Mormântul bunicului ei fusese bine îngrijit în timpul anului, 

fiindcă tatăl ei plătise oameni care se ocupau de cimitir. În 
schimb, multe din mormintele din jur erau năpădite de ierburi. 
Cei doi băieţi mai mari ai lui Ah Sung scoaseră nişte lopăţele 
aduse de Ruby şi începură să plivească buruienile minuscule, 
care scăpaseră atenţiei îngrijitorilor. 

Tatăl ei scobi pământul în mijloc şi băgă mâna în sacul de 
pânză agăţat de umăr. lnăuntru erau banii de hârtie, pentru 
înmormântare, pe care îi va aprinde ca o ofrandă pentru spiritul 
tatălui său. 

Când familia se adună în jurul mormântului, adună bancnotele 
într-un morman şi le dădu foc cu un chibrit. Atinse flacăra de la 
baza teancului şi banii începură să se înnegrească şi să ardă. 

Ruby se albi la faţă. Mormanul nu era format din banii speciali 
de hârtie care se găseau de vânzare în magazine — bancnote de 
cincizeci de milioane, emise de Banca ladului. Erau dolari Hong 
Kong adevăraţi. Teancuri groase de douăzeci şi cincizeci de 
dolari şi bancnote roşii de o sută de dolari. 

Tatăl ei o privea. Incercă să-şi desprindă ochii de la grămada 
în flăcări şi să-l privească drept în faţă. Acum ştia ce făcuse cu 
banii ei. 

— Ştiu cum îi câştigi, îi spuse bătrânul. Nu mai respecţi vechile 
tradiţii. N-ai niciun pic de respect faţă de strămoşii tăi. 

Ruby de-abia se abţinea să nu bage mâna să tragă bancnotele 
şi să i le arunce în faţă. Valuri de căldură se ridicau din mijlocul 
teancului, până când se transformară într-o cenuşa albă. 

— Am trimis o parte din bani surorii tale din Anglia, continuă 
el, iar restul l-am închinat strămoşilor şi-i rog să te ierte pentru 
ceea ce faci. 

Ruby ar fi vrut s-o ia la fugă peste munţi, departe de aceşti 
oameni îngrozitori. Tatăl ei o batjocorise în faţa întregii familii şi 
a strămoşilor. Ştia că era albă la faţă, dar se forţa să nu-şi 
trădeze sentimentele. 

Mama ei aprinse o mică sobiţă de kerosen şi găti nişte orez şi 
turte din carne de porc pe mormânt. Mâncară în linişte. In jurul 
lor, celelalte familii trăncăneau şi râdeau în voie. 

După aceea, lăsară nişte orez şi porc pentru spiritul bunicului 
ei. 

— O să le mănânce câinii, îi spuse Ruby tatălui ei. 

Dar n-o băgă în seamă. Se îndreptă către porţile cimitirului, 
urmat de restul familiei. Doar mama lui Ruby rămase în urmă, 

aruncând fâşii lungi de hârtie roşie pe pământ, ca să arate că 
ceremonia se ţinuse aşa cum trebuie. 

Îi aruncă o privire fiicei sale în jeanşi strâmţi, tricou vestic şi 
vopsită pe faţă. li vorbi blând. 

— Deocamdată îţi place noua ta viaţă, Ruby, dar nu trebuie să 
uiţi trecutul. Când istoria moare, viitorul nu mai are copii. 

Ruby îi privi pe ceilalţi dispărând în mulţimea de pe coama 
muntelui. Ştia că n-o să-i urmeze. Luă un pumn de cenuşă de pe 
mormânt şi o aruncă în vânt. 

— O.K., zise ea, atunci n-are decât să moară. 


23 


Countach-ul alb ca zăpada parcat la bordură era singurul 
semn pentru trecătorul neavizat că se întâmpla ceva deosebit la 
Ng Mai Cheung, un restaurant chiu chao obişnuit din Granville 
Road, în inima Kowloon-ului. McReadie îl văzu şi ştiu că omul pe 
care-l căuta se afla înăuntru. Un chelner veni în grabă să-i 
deschidă şi-l conduse într-un hol cu draperii, iar apoi la etaj, pe o 
scară îngustă. 

Deschise o uşă şi zumzetul jocurilor răsună asurzitor, ca nişte 
artificii. 

Sala de mah-jongg era rezervată prietenilor şi asociaţilor lui 
The Ox. Mii de dolari se aruncau pe mese, pentru fiecare joc. 
Camera era mobilată spartan, dar mesele şi scaunele erau din 
lemn vechi de trandafir, iar piesele de mah-jongg din fildeş 
sculptat. Jucătorii erau în general membri ai triadei Sun Yee On, 
în costume elegante şi tunsori modeme. Aveau pahare de coniac 
lângă ei, serviţi de chelneri în haine albe. 

Deşi era aer condiţionat, mirosea a fum de ţigară. 

The Ox îşi înălţă privirile şi se ridică în picioare, fără să spună 
niciun cuvânt celorlalţi jucători. II conduse pe McReadie într-o 
anticameră, în spatele salonului. Comandă o sticlă de Courvoisier 
şi se aşeză. li făcu semn lui McReadie să se aşeze pe celălalt 
scaun. 

Biroul era simplu: o masă, un calendar cu fotografia Anitei Mui 
pe perete, un safe metalic pe podea şi, lângă el, un altar al lui 
Kuan Yin, cu două bețe de tămâie arzând într-o mică urnă de 
aramă plina de cenuşă. 

— Ei? zise el. 

— Două sute de kilograme, spuse McReadie. O pierdere destul 
de grea. 

The Ox rămase impasibil. 

Un chelner intră repede cu sticla de Courvoisier. Puse două 
pahare pe masă, turnă câteva picături în fiecare şi ieşi, închizând 
uşa în urma lui. 

— Cât ai investit? Un milion jumătate, două milioane de dolari 
Hong Kong? 

The Ox învârti lichidul în pahar şi-l bău. Ochii lui de ţăran îl 
priveau pătrunzător. Dacă acest hing chat avea ceva de spus, o 
să-l lase să vorbească. Dar el n-o să se trădeze, în niciun caz. 

— Ce ţi-ai imaginat? Că poliţia navală a dat întâmplător peste 
şalandă? 

— Nu înţeleg. 

McReadie i se adresă în cantoneză. 

— Aveţi un spion în rândurile voastre, dobitoc înfumurat ce 
eşti. 

— Cine? 

— Cine a ştiut de marfă? 

The Ox rămase tăcut. In schimb, băgă mâna în sertar şi 
scoase un plic maro. Era gros de doi centimetri. 

McReadie întinse mâna şi The Ox îl apucă de încheietură. 

— Eşti sigur? 

— Am aflat de la Eddie Lau. 

işi trase mâna, luă plicul şi îl băgă în buzunar. Apoi îşi goli 
paharul şi plecă. 


McReadie şi Keelan erau în barul 699, la etajul douăzeci al 
Secţiei de Poliţie din strada Arsenal. Scoţianul cel solid îi explica 
americanului cum funcţiona mafia chinezească la Hong Kong. 

— Triadele sunt un fenomen cultural, spunea McReadie. Când 
un grangure mare din poliţie afirmă că nu operează nicio triadă 
în Hong Kong, are dreptate, din punct de vedere tehnic. Iniţial, 
triadele erau organizaţii politice, dar acum sunt doar organizaţii 
criminale. Armata Republicană Irlandeză, spre exemplu. Dacă i- 
am scoate din Irlanda, crezi că şi-ar strânge jucăriile şi s-ar duce 
acasă? Au experienţă de douăzeci şi cinci de ani în traficul cu 
droguri, arme şi bani. N-or să renunţe. Dacă imperativul politic 
dispare, vor continua pentru bani, sau ca să se distreze. Or, este 

exact ceea ce fac triadele. Azi, multe din ele au renunţat la 
vechile tradiţii şi nu mai păstrează aceeaşi ierarhie strictă ca 
înainte. Altădată, o ceremonie de iniţiere putea dura trei zile. 
Acum puştii depun un jurământ de sânge sponsorului lor şi-i 
înmânează taxa de iniţiere. Foarte simplu. Când luăm vreun 
adolescent tatuat de pe stradă, vedem că puţin îi pasă de 
politică. II interesează să scoată cât mai mulţi bani, ca să-şi 
cumpere haine elegante şi o maşină rapidă. Nu, ceea ce avem 
acum sunt câteva organizaţii criminale, care şi-au luat numele 
de triade. Sunt grupate pe criterii etnice şi lingvistice. Dacă eşti 
din Canton, se spune că ţii cu ai tăi şi intri în 14K. Dacă eşti chiu 
chao, din Swatow, vei adera la Sun Yee On. Se aseamănă cu 
suporterii britanici ai echipelor de fotbal, ca să spunem aşa. Să 
zicem că noi doi am vrea să facem o afacere cu heroină. Dacă 
putem scoate bani, nu contează că tu eşti din Wo Sing Wo şi eu 
din 14K. Nu mă interesează decât banii. Şi n-am nevoie de un şef 
mare care să-mi spună ce să fac. Imi conduc propria afacere. In 
afară poate de Sun Yee On, majoritatea triadelor nu au o 
conducere centrală. 

— Atunci care este deosebirea dintre triade şi criminalii 
obişnuiţi? îl întrebă Keelan. 

— Greu de spus. Lucrurile nu sunt doar albe sau negre. Dacă 
eşti un criminal, faptul că aparţii unei triade îţi conferă o aură de 
superioritate. lţi deschide multe uşi. Şi, în afara de asta, nu este 
o activitate periferică. De exemplu, unul din vecinii mei este un 
important om de afaceri chinez, iar boutique-ul fiicei sale din 
Kowloon a fost atacat de o bandă de derbedei tineri. Nu a luat 
legătura cu mine şi nici n-a informat poliţia. L-a sunat pe capul 
triadei Sun Yee On, să aranjeze problema. Şi, ca să-ţi spun 
adevărul, cred că a făcut mai bine. Şeful triadei Sun Yee On nu 
este împiedicat de birocraţie. Dar probabil că acestea sunt 
dezavantajele unei vieţi democratice. 

— Deci triadele din S.U.A. sunt legate de cele de aici, din Hong 
Kong? 

— Sediile centrale se află aici. Dar conducerea este pasivă. 
Arbitrează doar disputele interne şi problemele cu celelalte 
triade. Câţi bani se transmit peste ocean, este greu de spus. 

— Atunci, dacă sunt membrul unei triade din Hong Kong şi 
emigrez la San Francisco, cum îmi fondez propria triadă? 

— Dacă vrei să te ocupi cu droguri, nu trebuie să faci nimic. 

Dar o să faci. Pentru că acestea sunt uzanţele. Mai întâi îi ceri 
permisiunea lui 489 de aici, din Hong Kong, să-ţi demarezi 
afacerea. S-ar putea chiar să-ţi dobândeşti propriul tău steguleţ 
negru. Şi, când ajungi acolo, te apuci de treaba. Poate va trebui 
să trimiţi anumite sume de bani aici, la Hong Kong, dar 489 din 
Hong Kong nu-ţi controlează afacerile. Acum, tu eşti un 489. 
Bineînţeles, dacă intri în teritoriul altcuiva, în noul tău oraş de 
reşedinţă, n-o să vină nimeni de la Hong Kong să te ajute. Doar 
dacă nu au ceva de câştigat. 

— Deci cum îşi organizează comerţul cu droguri? 

— Credem că este dirijat de la cele mai înalte niveluri. La fel 
ca mafia. Capii triadelor Sun Yee On, Wah Ching şi 14 K se strâng 
la un loc, într-un mare hotel, aici sau în S.U.A., să stabilească 
partea fiecăruia. Cei din Hong Kong garantează produsul şi 
transportul, iar cei din America vânzarea en-gros. Douăzeci de 
kilograme italienilor, douăzeci găştilor spaniole, cam aşa ceva. 
După cum ştii, în Chinatown ajunge foarte puţin. Culmea ironiei! 
Ca vechiul comerţ cu opium de la sfârşitul secolului, numai că 
acum chinezii sunt cei care se revarsă spre vest. Dacă încerci să- 
i opreşti, este ca şi când ai vrea să prinzi o caracatiţă într-o 
plasă. Cel mai grozav în traficul cu droguri, dacă faci parte din 
triadă, este că te bagi într-un joc pe care poate să-l joace oricine. 
Chiar şi puştii. Te duci la Bangkok, cumperi câteva grame de 
heroină numărul patru, le ascunzi în valiză. Şi, dacă treci de 
vamă, ai droguri în valoare de un milion de dolari pe străzile 
oricărui oraş american. 

— Mare parte din ce-mi spui sunt noutăţi pentru mine, Dave. 
Acasă am de-a face mai mult cu italienii. 

— O sa înveţi. Cel mai important este că noi doi trebuie să ne 
concentrăm asupra depistării drogurilor. Asta este misiunea 
noastră. Dar drogurile sunt doar o parte a problemei. Poţi să 
scoţi la fel de mulţi bani trecând oameni ilegal peste graniţă. lei 
două sute de mii de dolari Hong Kong pentru fiecare persoană pe 
care o îmbarci spre New York, iar traseele sunt de obicei 
aceleaşi. Şi poţi trimite cu sutele deodată. li scoţi din China, le 
falsifici paşapoartele şi actele de imigrare, iar triadele se pricep 
foarte bine la falsuri, gândeşte-te la Rolex-urile false pe care le 
poţi cumpăra la Kowloon şi la gentile Gucci de cincizeci de dolari, 
şi apoi îi îmbarci într-un avion spre S.U.A., Australia sau Europa. 
Dacă eşti prins, iei doar trei ani, nu douăzeci ca pentru heroină. 

lar acum au început să prefere delictele curate. Noua tehnologie 
le uşurează calea. Cărţi de credit falsificate; fraude la bursă; 
polite de asigurare. Plus crema cremelor: şantajul, prostituţia, 
jocurile de noroc, protecţia. Şi toţi practică afaceri legale. Au 
restaurante, cluburi de noapte, baruri. Cunosc un contabil al 
triadelor care stă pe plajă la Macao şi pariază la curse prin 
telefonul său celular, în afara jurisdicției noastre. Cel care a spus 
că nu merită să fii delincvent, este un idiot. 

— Deci, cele două sute de kilograme de heroină numărul patru 
capturată de băieţii tăi n-o să afecteze preţul heroinei numărul 
patru de pe străzile New Yorkului. 

McReadie îi zâmbi. 

— Este o mare victorie în ochii presei şi ai publicului şi o să-mi 
îmbunătăţească dosarul pentru avansare. Probabil că o să strice 
de asemenea ziua cuiva. Dar cam atât. Hai să bem ceva. 


Erau tot acolo peste o jumătate de oră, când veni Lacey. Se 
înfuriase când îi văzuse. Parcă ar fi fost doi vechi camarazi de 
şcoală, la clubul liceului. 

McReadie îi făcu semn cu mâna. Keelan îi zâmbi, cam spăşit, 
se gândi ea. 

Işi trânti geanta pe bar. 

— Nu v-aţi saturat de aceasta solidaritate masculină? zisei ea. 

Keelan n-o băgă în seamă. 

— Pot să-ţi ofer ceva de băut? zise el. 

— Un pahar cu sifon, atâta tot. 

— Nu vrei o băutură adevărată? 

— Pune-te în situaţia mea, locotenente Keelan. Ţi-ar plăcea să 
ai o reputaţie de beţivă? 

McReadie zâmbi. 

— Crede că fiind singura femeie detectiv fără vicii din Wanchai 
Serious Crimes Squad este o specie pe cale de dispariţie. 

Ridică din umeri. 

— De fapt, s-ar putea să aibă dreptate. 

Keelan surâse încordat. 

— Mda, beţia, agresarea sexuală şi alte pericole la care sunt 
expuse femeile, nu-i aşa? 

— Mda. 

Fata se uită la ceas. 

— Oricum, este prea devreme pentru mine. 

— Avem ceva de sărbătorit, zise Keelan. 

— Te-ai lăsat de fumat? 

— Luni noaptea, Mac şi băieţii săi au capturat două sute de 
kilograme de heroină numărul patru din Aberdeen. 

— Am auzit. Felicitări. 

— Un miracol, regizat de mine. De fapt, a venit să discutăm 
despre măcelul din Hennessey Road. S-a oferit să mă invite la 
prânz. 

— Deci aţi început cu aperitivele. Sau aţi ajuns deja la felul 
principal? 

McReadie dădu paharul peste cap şi ceru încă unul. 

— Oricum, americanul face cinste. 

Keelan se îmbrăcase cu o cămaşă pe sub haină şi pantaloni 
gri. Parcă şi-ar arunca hainele pe el cu lopata, se gândi Lacey. 
Este evident că nu are nicio îngrijitoare şi nici fier de călcat. Se 
bărbierise, dar prost. Se uită pe fereastră, către port şi apoi se 
întoarse, ca şi când şi-ar fi amintit deodată unde se afla. Prea 
tânăr să sufere de maladia Alzheimer", se gândi ea. Dar avea 
ceva ciudat, care îi trezea curiozitatea. Era când aici, când 
departe, ca un radio prost acordat. O comportare neobişnuită 
pentru un poliţist, îşi spuse ea. Chiar şi pentru un american. 

Chelnerul aduse încă două scotch-uri. Keelan luă paharul 
indiferent. 

— Este băutura ta preferată? îl întrebă Lacey. 

li trezise curiozitatea. 

— Nu chiar. Cum ţi-ai dat seama? Prefer Wild Turkey'$. 

— Are un gust la fel de bun pe cât îi arata numele? 

Zâmbi, şi de data aceasta îşi concentră toată atenţia asupra 
ei. Era surprinsă că se simţea flatată. 

— Te plac mai mult acum, zise el. 

— Nici tu nu mi-ai făcut o impresie bună la început. 

— Cred că am spus nişte lucruri urâte despre tine. Apoi Mac 
mi-a explicat că eşti nepoata lui şi mi-a atras atenţia să fiu mai 
politicos pe viitor. 

— N-am observat. 

Ripostase dur, se gândi ea. Dar de ce avea oare senzaţia că o 
lua tot timpul peste picior? 

Se făcu linişte şi apoi McReadie îi spuse zâmbind lui Keelan. 

15 Provoacă o scleroză rapidă. — (n.t.). 


16 Curcan sălbatic (engl.) — (n.t.). 

— N-o lua în serios. Este inofensivă. Nu-i aşa, Lace? 

Lacey sorbi sifonul şi zâmbi, abţinându-se cu greu să nu-l 
lovească pe unchiul ei între picioare. 

— Care-i scorul partidei dintre tine şi Eddie Lau? o întrebă 
Keelan. 

— Zero la patruzeci. A venit aici într-o după-amiază, cu 
avocatul său, şi a început să ne amenințe cu un posibil proces de 
defăimare. La puţin timp după aceea, alt tip a mărturisit că l-a 
atacat pe domnul Li, aşa că a trebuit să-l eliberăm. Mai vrei să 
discuţi cu el? 

— Crezi că ar folosi la ceva? 

— Nu prea. 

— Băieţii lui Mac l-au pus sub supraveghere. Vor să vadă unde 
ne duce. Dar cum a rămas cu acest domn Li? 

— Domnul Li este îndopat cu calmante. Are o sută douăzeci şi 
trei de cusături. Şi-a pierdut braţul stâng. Păcat, fiindcă avea un 
tatuaj drăguţ pe el. l-aţi percheziţionat vasul şi apartamentul? 

— Nimic, zise McReadie. _ 

Keelan îşi plecă privirile, hotărî să nu mai bea. Işi puse paharul 
jos. 

— Cum este acest Eddie Lau? 

— Mulţi oameni au numai cuvinte de laudă faţă de el. Anul 
trecut a donat o sumă mare de bani unui spital de copii. Se 
spune că poate fi de-a dreptul fermecător. A încercat să-mi facă 
avansuri în timpul interogatoriului, dar eu personal îl consider 
dezgustător. 

— In ceea ce priveşte fiscul, o întrerupse McReadie, are cinci 
restaurante, trei în Kowloon şi două în Shatin. A investit de 
asemenea într-o fabrică textilă din Mongkok. Neoficial credem că 
deţine rangul de Red Pole în triada 14K. Un Red Pole este un fel 
de... director executiv, din câte îmi imaginez. 

— Droguri? 

— Nu, mulţumesc, prefer scotch-ul, zise McReadie şi împinse 
paharul gol pe tejghea. 

Keelan se uită la Lacey. 

— Nu, am de terminat nişte lucrări, zise ea. Dar, dacă vrei să- 
ţi răspund la întrebare, află că Eddie Lau a fost arestat în 1984 
pentru atac deosebit de grav în Shatin. De atunci, nu l-am mai 
prins cu nimic. Nici droguri, nici furt, nici piraterie cu computere 
sau casete video. Dar ştim că a câştigat sume importante din 

aceste activităţi ilegale. 

Işi agăţă geanta pe umăr. 

— Noroc, locotenente. 

li dădu cartea ei de vizită. 

— Dacă ai nevoie de ajutor, nu ezita să mă suni. 

Keelan o luă absent şi o băgă în buzunar. Fata observă 
imediat că atenţia lui alunecase din nou în altă parte. McReadie îi 
spunea despre o fabrică de heroină pe care o descoperiseră 
acum doi ani în Shatin, finanțată probabil de Eddie Lau, dar 
Lacey ştia că americanul nu-l ascultă. 

Ce om ciudat. Ciudat şi interesant. 

li lăsă şi se îndrepta către ascensor. 


24 


Din Central, câteva poteci înguste se înălţau către Mid-levels, 
purtând numele unor funcţionari coloniali din alte epoci: Caine, 
Staunton, Elgin, Lyndhurst, Graham. Cel mai cunoscut nume 
printre turişti este probabil Ladder Street”. 

A fost săpată în stâncă, în ultimul secol — şase sute de metri 
de trepte din piatră, întinzându-se pe coama dealului, astfel încât 
băştinaşii asudaţi să poată căra cumpărătorii chinezi bogaţi, 
administratorii britanici şi taipanii lor până la casele în care 
locuiau, în Caine Road. Acum sudoarea era doar pe feţele 
turiştilor americani şi europeni, care gâfâiau pe panta înclinată, 
să privească templul exotic din Man Mo şi magazinele de 
antichităţi îngrămădite la intersecţia cu Hollywood Road. Ca 
toate legendele istorice, devenise o capcana turistică, 
majoritatea  scrinurilor antice şi sticluţelor cu lichior fiind 
confecţionate cu câteva săptămâni înainte, în atelierele din 
Kowloon sau Teritorii. Mesele de trestie şi lemn negru care se 
găseau aici erau mult mai ieftine de fapt la San Francisco, 
Londra şi Sydney. 

Vincent Tse stătea în magazinul său de antichităţi, în spatele 
statuetelor Buddha, scrinurilor din lemn de trandafir şi 
paravanelor sculptate, calculând profiturile lunii la o maşină şi 
introducând apoi rezultatele în memoria unui computer. Sclipirea 
ecranului era singura sursă de lumină din spatele magazinului. 


17 Strada scării (engl.) — (n.t.). 

Lui Vincent îi venea greu să se concentreze în dimineaţa 
aceasta asupra cifrelor scrise de mâna în dosarul din faţa lui... 
Ruby Wen! Intr-un fel, reuşise să-i implice într-un conflict cu Sun 
Yee On. Eddie asculta tot ce-i spunea şi credea fiecare cuvânt. 
Singura dovada că The Ox luase praful lor era de la spionul pe 
care ea spunea că îl are în rândurile poliţiei. Războaiele între 
triade nu erau bune. Eddie era un luptător, dar nu se pricepea în 
afaceri. Afacerile însemnau profit, nu încăierări cu satâre şi 
lanţuri. 

Ruby Wen! 

Ori de câte ori se gândea la ea, simţea o durere ascuţită în 
piept. Eddie era înrobit de ea. Nu voia să-l asculte pe Vincent. 

lar acum dăduseră heroina lui Ox pe mâinile poliţiei. Era o 
nebunie. 

Se uită la cifrele din faţa lui. Se presupunea că sunt încasările 
magazinului de antichităţi. Dar, împărţite cu o mie, se 
transformau în tranzacţiile lunare ale veniturilor ilegale obţinute 
de mafia lui Eddie Lau. 

Afacerile mergeau bine. Şi acum, din cauza lui Ruby Wen, 
riscau totul. 


Se produsese o ambuscadă în faţa magazinului şi Vincent se 
uită pe uşă, să vadă ce se întâmplase. Trei chinezi tineri 
intraseră în magazin — bandiți din triadă. Erau îmbrăcaţi în blugi 
şi aveau ochelari de soare. Unul din ei avea o cămaşă sport 
Lacoste, care-i dezgolea tatuajele: un şarpe pe braţul stâng şi o 
floare roşie de mac, roşie ca sângele, pe cel drept. Ignorând 
protestele tinerei vânzătoare a lui Vincent, Edith, tânărul luă o 
sticluţă din ceramică, o piesă antică autentică, din secolul al 
nouăsprezecelea şi o trânti pe jos. 

Abia în clipa aceea înţelese Vincent ce se întâmplă. 

N-avea cum să iasă din magazin. Aşa că se năpusti pe uşă. 

Unul din tineri îl văzu şi-l împinse când trecu pe lângă el într- 
un scrin coreean. Vincent se dezechilibră şi căzu. Edith ţipă. 

Cei trei puşti din triada se adunară în jurul lui şi începură să-l 
lovească cu picioarele. Erau încălţaţi în adidaşi, ca să-i ajute la 
stilul lor Kung-tu, iar loviturile lor erau administrate cu precizie, 
în pieptul lui. Auzi un pârâit — îi plesnise o vertebră. Apoi 
strigăte. Nu ştia dacă erau ale lui sau ale lui Edith. Se ridică în 
coate şi genunchi şi se târî spre uşă. Nu-l opriră, dar continuară 

să-l lovească şi căzu de patru ori cu faţa pe podea. 

I se tulburase vederea. Recunoscu pe proprietarul unui 
magazin învecinat, doi turişti vestici, cu păr grizonat. 

Vincent se ridică în picioare, îndoit de durere. De-abia mai 
putea sa respire. li auzea râzând. Apoi unul din ei îl lovi în faţă. 

Căzu. 

Işi dădu seama că pentru ei era un simplu joc. Voiau să-şi 
exerseze mişcările învăţate la orele de antrenament. 

Incercă din nou să se ridice şi căzu pe treptele magazinului. 
Se lovi cu capul de piatra pavajului şi, pentru o clipă, se întunecă 
totul înaintea lui. Nu prea îşi mai amintea ce se întâmplase după 
aceea, dar alţii îşi aminteau; un cuplu din Sydney, Australia, 
descrise poliţiei cu lux de amănunte cum, orbit de propriul său 
sânge, se târâse înapoi către cei trei tineri, care stăteau în uşă, 
râzând. 

Apoi, aceştia îl loviseră cu picioarele până îşi pierduse 
cunoştinţa. 


McReadie se sprijini de bar, în Clubul 699, şi comandă încă un 
scotch. Turnă puţin ghimber uscat în pahar şi luă o înghiţitură. 
Ştia că ar fi trebuit să fie în minibus, în drum spre apartamentul 
său din Stanley. Dar simţea din ce în ce mai mult că adevărata 
lui casă se află aici, unde asculta discuţiile familiare ale celorlalţi 
detectivi. Aici cel puţin nu se simţea niciodată singur. Era printre 
ai lui. Pe măsura ce se apropia anul 1997, îl cuprindea nostalgia 
şi regretul. In noul Hong Kong nu va fi loc pentru el, deşi aceasta 
era patria lui. Stătea în colonie de douăzeci şi şase de ani. Anglia 
era străină pentru el acum, dar nu avea unde să se întoarcă, 
decât acolo. Se simţea ca un refugiat. 

Aici, în bar, putea de asemenea să discute de noile tehnologii 
şi lumea interlopă pe care nu le înţelegea şi nici nu voia să le 
înţeleagă, ştiind că va găsi întotdeauna pe cineva care să-l 
asculte. Şi îşi amorţea durerea surdă cu un pahar de băutură şi o 
vorbă dulce între prieteni. N 

Cineva se aşeză pe taburetul din stânga lui. Işi ridică privirile 
plin de speranţe şi apoi văzu că era Lacey. 

— Lace, zise el şi apoi îi făcu semn lui Tony, barmanul, să-i 
aducă o bere. 

— Eşti supărată? o întrebă el. 

Lacey încuviinţă din cap. 

— Ai aflat? 

McReadie îi făcu semn că nu. 

— Am fost plecat toata după-amiaza să percheziţionez 
şampanele din portul Aberdeen. 

— Trei tineri au intrat într-un magazin de antichităţi din Ladder 
Street, azi după-amiază şi l-au stâlcit în bătăi pe proprietar. 

— Te referi cumva la Vincent Tse? 

— Da. 

— Se ştie cine a făcut-o? 

— Niciunul din chinezi n-a văzut nimic, bineînţeles. Dar erau 
doi turişti australieni care au văzut totul. Spun că unul din băieţi 
are un tatuaj în forma de şarpe pe braţul stâng şi o floare roşie 
pe partea interioară a mâinii drepte. 

— Dar feţele? 

Lacey clătină din cap. 

McReadie zâmbi. 

— Sper că n-au rostit cuvintele magice. 

— Ba da. Exact asta au spus: „Chinezii arată toți la fel”. Totuşi 
au remarcat tatuajele. Tot este ceva. 

— Ai vreo bănuială? 

— Sunt sigură că vinovaţii vor ieşi în curând la iveală. 

— Da, însă mi se pare cam greu să interoghezi suspecţii la 
morgă. 

— Tocmai de aceea sper să-i găsesc înaintea celor din Wo 
Sing Wo. 

Lacey puse jos paharul cu bere şi îşi luă geanta. 

— Iţi mulţumesc pentru trataţie. 

— De ce? 

— Ce vrei să spui? 

— De ce speri să-i găsim înaintea lor? 

— Pentru că asta este meseria noastră. Reprezentăm legea. 
Nu triadele. 

McReadie ridică din umeri. 

— Poate că ei procedează mai bine. Nu aleargă să ia 
aprobarea procuraturii. Ştii ce diferenţa este între un avocat şi o 
târfă? Târfa nu-şi mai regulează clienţii după ce mor. 

— Ai băut prea mult. 

— Legea triadei este cea mai bună — daca sunt vinovaţi, vor 
plăti. Nu le mai trebuie un împuţit de avocat al apărării, care să 
încurce lucrurile. 

— Împuţit? exclamă Lacey, încruntându-se amuzată. De unde 
ai cules expresia asta? 

— De la Keelan. 

— Keelan, repetă ea, mirată. Şi el este de acord să-ţi faci 
dreptate de unul singur? 

— Este părerea mea personală, Lace. 

— Sper. Nu mi-ar plăcea să devină o tendinţă generală. 

Se uită la ceas. 

— Ar fi mai bine să pleci, dacă nu vrei să o superi pe 
Charlotte. 

Se întoarse spre uşă. 

— Ştii că Vincent s-ar putea să fie în legătură cu Eddie? 

Lacey îl privi uimită. 

— Am citit dosarul. 

Văzând că nu reuşeşte să descifreze expresia zugrăvită pe 
chipul lui McReadie, adăugă: 

— Amândoi îşi au birourile în Wo. lar Vincent este asociatul 
său în afaceri. 

— Sunt foarte apropiaţi. 

— Cum îţi explici? 

— Se spune că Eddie are urma dinţilor lui Vincent pe perna sa. 

— Sunt amanți? 

— Crezi că doar conservatorii ascund secrete ruşinoase? 

— inseamnă că lucrurile stau cu totul altfel. 

McReadie zâmbi. 

— Ai grijă cum o să te exprimi după 1997. 

Işi termină scotch-ul şi-i făcu semn lui Tony să-i mai dea unul. 

— M-am gândit că ar trebui să ştii. Se pare că, în ultima vreme 
te preocupă afacerile personale ale lui Eddie Lau. 

— Nu mă mai preocupă. 

Se uită la pahar. 

— Vrei să te duc acasă cu maşina? 

— Ce rost are? zise el şi îşi trase un taburet. 

Aici se simţea foarte bine. 


Spitalul Queen Mary, Pokfulam 


Eddie stătea pe marginea patului privindu-l pe Vincent. Avea 
bărbia ruptă în trei locuri şi chirurgii i-o sudaseră. Işi rupsese 
nasul şi osul de sub ochiul stâng când căzuse pe treptele de 

piatră, iar ochiul era umflat şi închis. Îşi pierduse câţiva dinţi. 
Capul era umflat ca un fruct moale, răscopt. Doctorii se temeau 
de edeme cerebrale şi era posibil să aibă nevoie de încă o 
intervenţie chirurgicală. Dacă creierul continua să se tumefieze, 
vor trebui să-i scoată temporar oasele craniene superioare, îi 
explicase unul din doctori, ca să lase umflătura să se dezvolte. 
Altfel, s-ar lăsa pe coloana vertebrală şi l-ar ucide. 

li bandajaseră coastele şi-i administraseră morfină împotriva 
durerii, dar efectele drogului începeau să slăbească şi mai erau 
încă două ore până să i se facă altă doză. 

Eddie nu se mişca şi nici nu vorbea. Nu ştia dacă Vincent îşi 
dădea seama de prezenţa lui. 

Eddie ştia că nu doar suferinţa fizică îl tortura pe Vincent, îşi 
pierduse respectul. Îl bătuseră în public şi, în curând, toţi vor şti 
că Evantaiul Alb al lui Eddie Lau se văicărise ca o femeie, în 
mâinile unor puştani de-abia ieşiţi de pe băncile şcolii. Mai bine l- 
ar fi ucis. 

O femeie intră în cameră. Nu-şi ridică privirile crezând că era 
una din asistente. Nu-i recunoscu vocea imediat. 

— Cum se simte? 

Eddie nu-i răspunse. 

— Prietenii şi asociaţii tăi au avut multe ghinioane în ultimele 
săptămâni, domnule Lau. Nu te-ai gândit să aprinzi tămâie 
pentru Kuan Yin, să te protejeze? 

Işi înălţă ochii. Era femeia detectiv pe care o întâlnise în ziua 
aceea la Secţia de Poliţie Wanchai, cea care emisese mandatul 
său de arestare. Nu-şi amintea cum o cheamă. 

— Ce vrei? zise el. 

— Să-i găsesc pe bătăuşi. 

— Nu-i treaba ta. 

— Sunt detectiv la Serious Crimes Squad. lar acesta este un 
atac deosebit de grav. 

— Nu s-a produs în Wanchai. 

— Chiar şi detectivii colaborează între ei. 

— Crezi că un an sau doi de închisoare o să-i spele de păcate 
pe ticăloşii care au făcut asta? De cât timp locuieşti în Hong 
Kong, detective? 

— De când mă ştiu. 

— Şi tot nu i-ai înţeles pe chinezi? 

— Eu înţeleg legea. 

— Legea ta, nu a mea. 

— Daca te răzbuni pe cei care l-au bătut pe prietenul tău, o să 
te ridicăm pe tine. 

— Mă piş pe toţi strămoşii tai. Cară-te de aici. 

Lacey plecă. 

lar Eddie îşi continuă veghea. 

Intâmplarea aceasta îi sfâşiase inima. Ştia cine era şi de aceea 
îl admira atât de mult pe Vincent. Când erau împreună, se 
simţea ca un războinic necioplit cu un obiect preţios din porțelan. 
Il ţinea de mână, mirat, încercând să-l înţeleagă şi temându-se 
să nu-l spargă. Vincent era artistul, gânditorul. Creierul. Vincent 
era tot ce el nu va fi niciodată. lar Eddie era protectorul său. 

Şi era vina lui că îl răniseră. Acţionase arogant şi imprudent. 
Uite ce ai făcut. Ar fi trebuit să-şi dea seama că aşa o să se 
întâmple. Da, dar fi trebuit să prevadă că The Ox o să se răzbune 
în felul acesta. 

Greşise; însă cei vinovaţi vor plăti că îl făcuseră să simtă 
gustul înfrângerii. Vor plăti că violaseră o persoană care pentru 
el era inviolabilă. 


25 


Au găsit trupurile în subsolul unei clădiri părăsite din Johnston 
Road. Fusese construită înainte de război — un monument 
străvechi, după standardele Hong Kong-ului şi urma să fie 
demolat şi reconstruit. Acum era încercuit cu banderola albastră 
de poliţie, şi jandarmii păzeau intrarea de curioşi. Lacey îşi arătă 
legitimaţia şi se strecură pe sub bandă. 

Foaierul era coşcovit şi puţea a varză fiartă, mucegai, urină şi 
sudoare. O uşă grea de incendiu, de partea cealaltă a liftului 
vechi, fusese proptită de perete. Ducea la subsol. 

Lacey văzuse multe crime şi se întărise după atâtea morţi 
violente şi mutilări. Deşi tatăl ei n-ar fi vrut ca ochii inocenți ai 
fiicei sale să asiste la asemenea orori. Dar ceea ce vedea acum 
era cu adevărat şocant, o viziune de coşmar. Erau trei trupuri şi 
cea mai mare parte din sânge se scursese pe podea şi pe pereţi. 
Nu muriseră de moarte bună. 

Tyler stătea pe treapta de jos, cu doi din sergenţii echipei 
sale, Brian Kwok şi David Poon. Aşteptau medicul legist şi un 

ofiţer superior de la Identity Bureau să-şi facă treaba. Un fotograf 
al poliţiei imortaliza scena, urmând instrucţiunile lui Tyler. Două 
lămpi de halogen fuseseră fixate pe trepiede, în colţurile pivniţei. 
Parcă ar fi fost o scenă dintr-un film sângeros, regizat de Tyler. 

O văzu şi înălţă sprâncenele, în semn de salut. Ţinea în mână 
un container din folie argintie şi mânca pui şi orez cu o furculiţă. 

— Nu te deranjează când eşti chemată la ora prânzului? o 
întrebă el. 

— Ce s-a întâmplat? 

— Nu-i prea plăcut, zise el. 

— Văd şi eu, domnule. 

Lacey privi mai atent cele trei corpuri. Băieţii erau goi, cu 
mâinile legate la spate. Era evident că fuseseră torturați înainte 
să fie omorâţi, probabil cu nişte instrumente ascuţite. 

— Cel care a făcut asta nu este o fiinţă umană, spuse Tyler. 

Băgă în gură o bucata de pui şi nişte orez. 

— Pot să te scutesc de detalii, dacă vrei. Vei găsi totul în 
raport. 

— Poate că n-am constituţia dumneavoastră, domnule, dar 
sunt totuşi detectiv. Vă promit că n-o să leşin. 

— Ei bine, zise Tyler, daca observi, într-un colţ este nişte 
sârmă ghimpată şi o conductă. Conform părerii procurorului, se 
pare că acestor bărbaţi li s-a introdus conducta, urmată de 
sârma ghimpată. lar apoi au fost scoase în ordinea în care au 
fost introduse. Dar cum am mai spus, cei care au făcut-o nu sunt 
genul de persoane pe care noi doi le-am invita la cină. 

— Doamne Sfinte! 

— Ceilalţi au fost torturați asemănător, dar fără atâta 
inventivitate. Li s-au tăiat diverse părţi din corp, cu satârul se 
pare, înainte să moară. 

— Cine sunt? 

Tyler arătă spre unul din cadavre. Ceea ce Lacey luase drept 
încă o rană însângerată se dovedi a fi o floare purpurie de 
opium. Lace se apropie să examineze braţul stâng. Un şarpe. 

— Este cel care l-a atacat pe Vincent Tse împreună cu alţi doi. 

— Nu s-a dovedit încă, dar este foarte posibil. 

— Eddie Lau s-a răzbunat. 

Tyler termină de mâncat. 

— Sau unul din drăguţii săi prieteni. Se spune că The Onion se 
amuză cu asemenea lucruri. Destul ca să-ţi taie pofta de 


97 


- TRIADA - 


mâncare, nu? 

— Nu s-ar zice. 

— Trebuie să mă hrănesc, totuşi. 

— Simt nevoia să ies la aer curat. 

Lacey se întoarse în foaier. Pereţii goi erau mâzgăliţi de golanii 
străzilor, care nu lăsau alte semne pe lumea aceasta decât 
simbolurile zugrăvite pe pereţi. La colţuri se adunaseră mormane 
de murdărie. 

Brian Kwok i se alătură. 

— Când au fost ucişi? 

— Procurorul spune că rigor mortis nu s-a instalat definitiv şi 
nici procesul de putrezire, aşa că s-a estimat că au trecut patru 
sau cel mult douăsprezece ore. Deci, crima s-a produs între unu 
noaptea trecută şi nouă azi dimineaţă. 

— Fă o investigaţie în jur. Întreabă dacă n-au văzut sau n-au 
auzit ceva. 

— Il aducem pe Eddie Lau? 

— Ca să ne acuze că îl agresăm? 

Clătină din cap, gândindu-se pentru o clipă. 

— Insă o să-i percheziţionăm apartamentul. Se aşteaptă s-o 
facem, aşa că n-o să-l dezamăgim. O să trecem şi pe la The 
Onion. Spune-i lui David Poon că va trebui să cercetăm bine 
subsolul, scările şi ambele ieşiri. Trebuie să căutam amprente, 
fire de păr, orice indicii. Avem nevoie de-o dovadă fizică pentru a 
incrimina pe cineva... 

Tyler apăru pe scările de incendiu. Îşi aruncă tava goală în 
mormanul de gunoi din hol. 

— O să se ocupe laboratorul, voi căutaţi amprente şi chemati- 
mă la interogatoriu. 

— S-ar putea să asistăm la o reacţie violentă. Dacă sunt băieţii 
lui Sun Yee On, este posibil să se dezlănţuie un război între 
triade. 

— Atâta timp cât se ucid unii pe alţii, avem mai puţină bătaie 
de cap. 

— Dar nu asta este important. 

— Ştiu! 

— Dacă nu apărăm legea şi ordinea, prezenţa noastră nu mai 
are niciun rost. 

— Ba are. Trebuie să protejăm nevinovaţii, zise Tyler, 
devenind brusc serios. Hai, ne întâlnim la birou. In Amoy Street 

este o cofetărie grozavă. Mă duc să-mi cumpăr nişte brioşe cu 
seminţe de lotus. 


— Keelan. 

— Locotenente, aici este inspectorul Lacey. 

Keelan se înveseli. Se relaxă şi îşi dădu picioarele jos de pe 
birou. intinse mâna după ţigări, îşi aminti ce necazuri îi 
pricinuiseră ultima oară şi le aruncă la loc în sertar. Era o 
nebunie, dar avea senzaţia că era genul de femeie capabilă să 
delecteze mirosul de tutun chiar şi prin telefon. 

— Cu ce pot să te ajut? 

— Voiam să discutăm despre Eddie Lau. 

Keelan se opri. . 

— Eddie Lau? Imi pare rău, poţi să-mi dai codul comercial 
chinez? 

— Ce? 

— Cred că îţi dai seama că există doar patru sute şaptezeci şi 
două de prenume pentru întreaga populaţie chineză. 

Se făcu linişte şi apoi o auzi râzând. 

— O.K. Merit să mă iei peste picior. 

li plăcea să audă din nou o femeie râzând. Trecuse atâta 
timp... 

— Ce vrei să ştii despre Eddie Lau? 

— Am încercat să-l sun pe Mac, dar este plecat. Aşa că m-am 
gândit că ai putea să mă ajuţi. Voiam să ştiu dacă Biroul de 
Narcotice îl mai supraveghează. 

— Cred că s-a contramandat. 

— La dracu'. De ce? 

— Explicaţia obişnuită — din lipsă de personal. Prea multe 
informaţii, prea complicat de prelucrat. Dar ce s-a întâmplat? 

— Speram să aflu ce a făcut noaptea trecuta. 

— Apropo, nu cred că a stat acasă să se uite la televizor. 

Altă pauză. Keelan văzu un Cathay 747 verde cu alb 
desprinzându-se de pe pista de la Kai Tak, printre clădirile albe 
ale Kowloon-ului. 

— Ce faci în după-amiaza aceasta? zise ea. 

Keelan încercă să-şi ascundă surprinderea provocată de 
întrebarea ei. 

— Salvez lumea liberă de ameninţarea traficanţilor de droguri. 

— Poate o să-ţi dau o mână de ajutor. Trec să te iau peste o 

jumătate de oră. 
— O.K., zise Keelan şi puse receptorul în furcă. 
Fir-aş al naibii! 


26 


Causeway Bay fusese descris drept imaginea viitoare a Hong 
Kong-ului. Zeci de mii de oameni trăind perete în perete, în cutii 
albe, dispuse pe verticală, viu luminate, întinse în jurul zonei 
parcului Victoria, către North Point. 

Ascensorul era defect, aşa că Lacey şi Keelan urcară pe jos 
unsprezece etaje. Lap-sap — gunoi — se adunase în colţurile 
întunecate ale scării, folosită se pare ca WC de unii locatari. Era 
în miezul zilei, dar, fără becurile care luminau fiecare palier, le-ar 
fi fost imposibil să înainteze. 

Mirosea a varză, ghimber şi usturoi. Majoritatea 
apartamentelor nu aveau bucătărie, aşa că găteau adesea pe 
hol. Se opriră lângă o uşă vopsită în verde. Lacey inspiră adânc. 
Işi scoase legitimaţia şi ciocăni. 

Uşa se deschise. Un cantonez îndesat, cu piele netedă, în 
vestă albă şi pantaloni cenuşii stătea dinaintea lor. Faţa lui 
exprima uimirea. 

— Chang Mai-cheung? 

Bărbatul încuviinţă din cap, la fel de uluit. 

Lacey îşi întinse insigna şi fu surprinsă să constate că vorbea 
încordat. 

— Sunt inspector Madeleine Lacey, de la Wanchai C.I.D. 

Arătă spre Keelan. 

— lar el este locotenent John Keelan. Un coleg de-al meu. 

Omul încremenise în loc, clipind ca o bufniţă. 

— Pot să intru? 

Keelan se încordă. Chang începu să strige ceva, tremurând de 
frică. Se auziră mai multe strigăte din casă, când soţia lui se 
năpusti la uşă. 

Lacey auzi alte uşi deschizându-se pe hol şi simţi privirile 
aţintite asupra ei. Nu voia să vorbească de faţă cu vecinii. Işi 
făcu loc să intre în apartament. 

— Poliţia! strigă bărbatul în cantoneză. A venit poliţia! S-a 
întâmplat ceva cu Pui-kee! 

Doamna Chang apăru pe hol, o femeie micuță, cu păr negru, 
permanent, într-un halat decolorat din prosop. Se întunecase la 
faţă de spaimă. 

Keelan o urma pe Lacey şi închise uşa. 

— Pui-kee? o întrebă chinezoaica pe Lacey. 

— Mă tem că da, îi răspunse. 

Copiii se îngrămădiră în spatele doamnei Chang. Cei mai mici 
aveau în jur de patru-cinci ani, iar cel mai mare era adolescent. 
Lacey văzuse o mulţime de apartamente de acest fel, mai ales în 
acest cartier, în care locuiau familii cu cinci sau şase copii 
laolaltă cu bunicii. Erau locurile predilecte de unde triadele îşi 
racolau adepţii. 

— Este rănit? 

Lacey îşi repetase discursul. Aveau destul timp mai târziu să 
afle adevăratele circumstanţe ale morţii fiului lor. 

— Cred că a fost rănit împreună cu alţi doi. Azi la prânz, l-am 
găsit într-o clădire părăsită. 

— A murit? strigă Chang. 

— Imi pare rău... 

Se rezemă de perete, cu gura deschisă. Doamna Chang se 
înclină, ca şi când ar fi lovit-o cineva în cap, dar una din fete o 
prinse înainte să cadă. Doi din băieţii mai mari o târâră în pat, 
urmaţi de soţul ei, care mergea clătinându-se. 

Keelan se uită la Lacey. Nu înţelesese schimbul de cuvinte în 
cantoneză, dar situaţia era destul de clară. 

Apartamentul era înghesuit, cu o singură fereastră, care 
dădea spre celalalt apartament din blocul alăturat, o panoramă 
de frânghii cu rufe. Un bebeluş de un an şi jumătate se juca pe 
balcon, printre ghivecele cu flori veştejite. Doi cintezoi în cuşti 
mici, din bambus ciripeau jalnic deasupra copilului. 

Apartamentul era dezordonat. Masa era plină de caiete 
şcolare ale copiilor, pe podea se înşirau jucării, din sertar se 
revărsau produse cosmetice, detergenţi, pliante publicitare. O 
bătrână pe un scaun se uita la un spectacol prostesc, la 
televizorul color. Chiar dacă nu aveau bucătărie sau baie, fiecare 
familie îşi menținea un anumit standard de viaţă, condiţionat de 
existenţa televizorului. 

— Bună ziua, bunico, o salută Lacey cu respect, în cantoneză. 

Bătrâna îi privi tăcută. Keelan o auzea pe doamna Chang 
zbierând în dormitor. 

Zeul Bucătăriei zâmbea absent din altarul său, în colţul 
camerei. În jurul imaginii sale era tămâie, o mandarină, o 
ciocolată şi un pachet de ţigări Dunhill. Insuficient, se gândi 
Keelan cu amărăciune. Acest zeu grăsan nu prea ajutase familia 
în acest an. 

— iți mulţumesc că m-ai adus, îi spuse Keelan. 

— Voiai să înţelegi mai bine triadele. 

— Aşa arata o triadă? 

— Doar o parte din ea. 

Lacey se trezi uitându-se la nişte fotografii şi luă una, la 
întâmplare. 

Chang se întoarse în cameră, împleticindu-se ca un orb. Pipăia 
mobila, ca şi când nu s-ar mai fi încrezut în ochii săi. 

— Nu cumva este o greşeală? zise el. 

Lacey se uită la fotografia din mâna ei şi îşi dădu seama 
şocată că era a lui Pui-kee. Era în uniformă de şcoală — şort 
albastru, cămaşă albă şi cravată. Zâmbea timid, înconjurat de 
fraţii şi surorile lui. Incercă să compare figura lui cu cadavrul 
tatuat pe care-l văzuse cu două ore în urmă, în subsolul lui 
Johnston Road. 

Lacey îl arătă cu degetul pe Pui-kee în fotografie. lar Chang îşi 
dădu seama că îi răspunsese la întrebare. Bruma de curaj pe 
care şi-o făcuse, ameninţa să se risipească. 

Lacey îşi drese glasul. 

— Domnule Chang, ştiu că nu este momentul potrivit, dar 
trebuie să veniţi cu noi să vă identificaţi fiul. Vă rog. 

Nu ştia daca Chang o auzise. Copiii apărură în uşă. Feţele lor o 
priveau acuzator, ca şi când ea ar fi fost de vină. 

— Ce se întâmplă? o întreba Keelan. 

— Voia să ştie dacă nu s-ar putea să fie o greşeală. 

Keelan inspiră adânc. 

— ingrozitor. Nu mi-a plăcut niciodată această latură a 
meseriei noastre. 

Lacey înălţă din umeri. 

— Cred că o să leşine. 

Dar Chang se scutură, ca şi când ar fi ieşit din transă şi se 
împletici spre uşă. Voia să iasă mai repede de aici. Când 
închiseră uşa o auziră pe doamna Chang urlând din nou. 

Spera că cel care era însărcinat să le explice cum murise fiul 
lor o s-o facă cu blândeţe. 

Lacey opri lângă Hopewell Centre. Era târziu după-amiaza şi 
turnurile de ciment ale Wanchai-ului umbreau în permanenta 
trotuarul. 

— Deci, de ce m-ai adus? o întrebă Keelan. 

— Ţi-am spus doar. M-am gândit să-ţi lărgesc orizontul. 

— Zău? 

— Aici ai de-a face cu altă cultură, locotenente. S-ar putea să 
nu înţelegi tot. Am cunoscut câţiva poliţişti americani care s-au 
întors în S.U.A., crezând că fiecare chinez este un mafiot. Dar nu 
este adevărat. Cei mai mulţi sunt oameni muncitori, care 
respectă legile. Delincvenţii sunt mai ales nişte puşti. Triadele se 
folosesc de ei pentru treburile murdare. Ucid la comandă, dar nu 
sunt creierul acţiunii. După cum ai văzut azi după-amiază, au 
toate motivele să lupte pentru o viaţă mai bună. Nu trebuie să 
provină neapărat din familii de hoţi. Pentru majoritatea acestor 
puşti, triadele reprezintă cea mai rapidă cale de îmbogăţire. Nu 
au nimic de pierdut. 

— Şi sunt dispuşi să rişte tot. 

— Exact. 

— In S.U.A. este aceeaşi poveste. A g 

— Dar cel puţin acolo sunt oamenii tăi. li înţelegi. Insă, când 
vor veni chinezii în America — şi vor veni, au început deja să se 
reverse cu zecile de mii, legal sau ilegal, acum când se apropie 
scadenţa — n-o să-i înţelegi absolut deloc. Există atât de multe 
contradicții! Deşi respectă legile, nu agreează poliţia, îşi iubesc 
familiile, dar sunt obsedaţi de bani şi de profit. 

— Avem chinezi în California de mai bine de-un secol. 

— Da, în cartierele lor chinezeşti. Dar durează mult să 
asimilezi o minoritate. Cincizeci de ani, două sau trei generaţii 
pentru italieni. De aceea de-abia aţi început să slăbiţi mafia. lar 
chinezii sunt şi mai uniţi în clanuri decât italienii. 

— Inţeleg ce vrei să spui. 

— Perfect. Pentru că, atunci când ni se povesteşte despre 
triade, este uşor să le vezi în două dimensiuni. Insă majoritatea 
sunt ca Pui-kee, sosiți din apartamente de bloc supraaglomerate, 
fără speranţă. Probabil că părinţii lui habar n-aveau în ce 
necazuri se băgase. Totul a început, mai mult ca sigur, când s-a 
înscris împreuna cu alţi adolescenţi la cursurile de arte marţiale. 
Poate că a dat peste un puşti mai mare, membru al unei triade, 

destul de dur, ca să le servească de model. Deci, O.K. lată ce îşi 
doreşte — un loc al lui. La fel ca puştii din Anglia care vor susţine 
o echipă de fotbal, ca să facă parte din ea. Şi încep cu 
„atârnarea felinarului albastru”, care este un fel de ucenicie. 
Puştiul cel mare îi spune că cineva are nevoie de o muştruluială 
sau că el şi prietenii lui trebuie să răvăşească un anumit 
restaurant. Mă rog, nu este prea greu. Se duce în locul respectiv, 
mănâncă împreună cu prietenii săi şi apoi refuză să plătească. Şi 
în loc să-l amenințe proprietarul, îl ameninţă e/ pe proprietar. 
Sau se postează în uşă şi se uita urât la clienţi. | se pare nostim. 
N-are serviciu şi nici altceva de făcut. Şi când îşi vede vechii 
prieteni, pe terenul de fotbal sau la un meci de baschet, toţi îl 
consideră un tip dur. Pe urmă, dacă este dur cu adevărat şi nu se 
preface doar, poate fi invitat să se alăture unei triade, ca 49. Cu 
timpul, poate ajunge să aibă mah jais, proprii lui oameni. Cei cu 
sânge rece, criminalii eficienţi, sunt promovați la ranguri înalte. 
işi derulează propriile lor afaceri şi îi pun pe alţii să se ocupe de 
treburile murdare. Când ajung pe la treizeci-patruzeci de ani, nu 
mai vor să lupte. Işi spală profilurile rezultate din jafuri, droguri, 
jocuri de noroc sau alte activităţi prin afaceri respectabile. Chiar 
dacă nu mai activează în triade, îşi menţin legăturile. Şi când 
afacerea se împute, apelează tot la triade. 

Keelan încuviinţă din cap. 

— Atunci cum o să-i oprim? 

Lacey ridică din umeri. 

— Ai putea începe prin a învăţa cantoneză şi a recruta poliţişti 
chinezi. Dacă nu te infiltrezi în organizaţii, n-ai nicio şansă. 

— Crezi că America este următoarea lor ţintă? N 

— Nu mai sunteți o țintă, ci o afacere gata aranjată. Intreabă-i 
pe cei din Wah Ching. 

Keelan auzise de Wah Ching, puternica triadă chinezească din 
San Francisco. 

— Atâta timp cât îşi asigură profilurile pe Hang Seng, peştii cei 
mari rămân aici, în Hong Kong. Dar şi-au deschis deja căi de 
acces în Australia, Marea Britanie şi Golden Mountain!E. 

— Golden Mountain? 

— Este denumirea cantoneză a Californiei. 

— Bun. Îţi mulţumesc pentru explicaţii. A fost într-adevăr 
deprimant. 


18 Muntele de Aur (engl.) — (n.t.). 
104 


- COLIN FALCONER - 


Fata zâmbi. 

— Face parte din obligaţiile de serviciu. 

Se pregătea să coboare din maşină, dar se opri: 

— Uite ce este... 

— Poţi să-mi spui Lace, la fel ca toţi ceilalţi. 

— Lace. Imi pare rău că am fumat în biroul tău. Că te-am luat 
drept secretara ta. 

incerca să surâdă. 

— Că n-am ştiut de Codul Comercial Chinez. 

— Reacţia mea a fost exagerată. Oricum, nu mai contează. 

— Pentru mine contează. Putem s-o luăm de la început? 

— Sigur, zise Lacey. 

— Poate vei fi de acord să bem câte ceva împreună. 

Lacey se încordă şi aranjă oglinda retrovizoare. 

— Nu cred. 

Se arătă jignit. 

— De ce? 

— Nimeni n-ar spune nimic, locotenente. Şi nici nu cred că tu 
ai vorbi cu cineva. Dar, mai devreme sau mai tărziu s-ar afla, şi, 
într-un fel, mi-aş pierde prestigiul. Inţelegi? Sunt femeie şi 
indiferent cum mi-aş vedea de serviciul meu sau tu de-al tău, se 
aplică aceleaşi reguli imemorabile. Munca şi viaţa mea personală 
nu se pot suprapune. 

— Mă rog, presupun că ai dreptate. 

Se trezi gândindu-se irațional: oricum, ce-ar spune Anna? 

— Da, am, zise Lacey. 

Keelan vru să spună ceva, dar se răzgândi. Avea prea multe 
pe suflet şi-i era imposibil să le explice. In ultima vreme nu mai 
ştia ce să creadă, să simtă sau să facă. Se întrebă dacă o să se 
elibereze vreodată de aceasta povară. 

— O.K. iți mulţumesc, din nou. După cum se spune în Etiopia 
— Abisinia. 

Era o glumă ieftină, dar îi zâmbi. 

II văzu traversând strada. 

Nu intenţionase să-l repeadă. Dar îşi spuse că era o tânără cu 
capul pe umeri şi refuza să se încurce cu bărbaţi însuraţi. Avea 
destule probleme cu cei liberi. 


În timp ce urca cu ascensorul la etajul cincizeci şi şapte, 
Keelan se gândea la Anna. De ce, ori de câte ori era cu altă 

femeie, avea senzaţia că o înşela? Îi spuseseră că timpul va 
vindeca orice rană. Dar trecuse mai mult de un an şi se întreba 
acum dacă era adevărat. Mintea era ca şi timpul; unele răni se 
vindecau — lăsau poate cicatrici mici, pe care nu le vedea 
nimeni, însă, altele, te schilodeau pe viaţă. Poate că la fel se 
întâmpla şi cu el. 


27 
San Francisco 


Un Mercedes trase la intrarea hotelului lui Ruby din Campton 
Place, la ora trei fix. Un bărbat solid, cu ten închis la culoare, în 
costum Versace, îi deschise portiera şi se urcă. 

Fu dusă în Pacific Heights, enclava din care avocaţii, bancherii 
şi agenţii de bursă ai oraşului dirijau viaţa din golf. Ruby zărea 
case în stil Tudor sau georgian, cu faţade ascunse de grădini cu 
arbuşti îngrijiţi. Şoferul se opri în Buchanan şi apăsă pe un buton. 
Porţile electrice se deschiseră şi trecură mai departe. 

O cărare unduitoare ducea la o impunătoare reşedinţă 
victoriană, cu intrarea ascunsă de un portic alb, susţinut de 
coloane roccoco din gips. Fațada din piatră era presărată de 
balcoane ornamentale şi capete de balaur cocoţate pe acoperişul 
plat, dar, pentru Ruby, efectul fu stricat de apariţia slugii. In loc 
de un servitor în livrea albă, cel care îi deschise purta bretele 
roşii peste un tricou alb şi un suport din piele, prins de umăr, 
pentru un Magnum 44. 


John Bertolli stătea în capătul mesei lungi, lustruite, din 
mahon. Ruby numără douăsprezece scaune tapisate cu pluş 
roşu, dar numai două erau ocupate. Bertolli era în cămaşă, cu 
bretele atârnându-i peste pantalonii negri şi un şerveţel în jurul 
gâtului. Mânca stridii cu mâna şi arunca resturile într-un castron 
mare. Însoţitorii săi, de asemenea italieni, nu mâncau. Le făcu 
semn cu capul să plece şi, fără s-o prezinte, se ridică s-o 
întâmpine. 

— Ruby, răsună o voce hârjâită. Mă bucur să te revăd. 

Işi şterse degetele pe şerveţel şi-i întinse mâna. 

— Stai jos. Vrei să bei ceva? 

— Apă minerală. 

— Suc. Yuppie, zise el şi pocni din degete spre bărbatul cu 
Magnum-ul, care o escortase în cameră. 

Omul plecă să aducă ce comandase şeful său. 

Ruby se uită în jur. Mobila şi aspectul încăperii erau uluitoare. 
Un bust de marmură a lui Cezar pe un postament, într-un colţ, 
candelabrul de cristal, un lampadar din ebonită, de forma unei 
femei goale, un tablou în ulei, reprezentând o scenă biblică, într- 
o superbă ramă aurită, care ocupa un întreg perete. O arcadă 
dădea într-o cameră spațioasă, goală, un covor gros, crem. De 
după colţ, Ruby auzea zumzetul strident al unui joc video. Işi 
înălţă gâtul şi văzu doi băieţi stând pe jos, în faţa unui ecran TV 
uriaş. 

Bertolli îşi concentră din nou atenţia asupra scoicilor. 

— Serveşte-te, zise el, făcând semn spre castron. 

Ruby clătină din cap. 

— Credeam că vouă, asiaticilor, vă place mâncarea marină. 

Fata se uită cum i se prelingea sucul pe degetele 
butucănoase, păroase, cu ghiuluri groase de aur. Ruby fusese 
prezentată lui Gino Bertolli în ultima ei călătorie la Golden 
Mountain. Era un tip solid, cu început de chelie în creştetul 
capului, deşi în rest era foarte păros. Ruby îl găsea dezgustător 
din punct de vedere fizic. Işi imagina că oameni ca el se 
prezentaseră probabil prima oară la Curtea Imperială Chineză, 
atrăgând vesticilor reputaţia de maimuţoi şi barbari. Părul îi 
ţâşnea de sub gulerul cămăşii, din urechi şi chiar din nări. 
Semăna cu un proprietar de cafenea din North Beach, cu 
excepţia ghiulurilor de aur şi Rolexului bătut în diamante de la 
mână. 

Privea şi asculta, aşteptându-l să termine de mâncat. Pe urmă 
se şterse pe mâini, la gură şi îşi aprinse o ţigară. O studia fără să 
se ferească. Era îmbrăcată într-o jachetă roşie din caşmir, cu 
guler de catifea, fustă scurtă şi mănuşi de piele asortate cu 
pantofii negri, din piele neagră de căprioară cu tocuri înalte. 
Trebuia să lase întotdeauna o impresie bună. Aşa îi spusese 
Eddie. 

— Ai o casă frumoasă, spuse Ruby. 

— Ar trebui să fie frumoasă, pentru că m-a costat o groază de 
bani. De când ai venit în oraş? 

— De trei zile. Poate patru. 

Ochii lui o studiau. Se gândea poate ce-ar fi să se înfrupte 
puţin dintr-o puicuţă din Hong Kong. Simţi golul cunoscut în 
stomac. Va aştepta să vadă ce se întâmplă. Nu se ştia niciodată 
de ce era în stare o ţărăncuţă ca să încheie o afacere. 

Tipul cu pistolul apăru din nou cu un pahar şi o sticlă cu 
Perrier rece şi le puse în faţa ei, pe masa lustruită. Apoi se 
retrase fără niciun cuvânt. 

Bertolli întinse mâna după paharul cu vin roşu. Se aştepta să-l 
vadă dându-l peste cap, dar sorbi doar, savurându-l pentru o 
clipă înainte să-l înghită, ca un cunoscător. 

— Deci, să trecem la afaceri, zise el. 

— Cât vrei? 

Ridică din umeri. 

— Depinde de calitate, depinde de preţ. 

— Cea mai buna calitate, puritate — nouăzeci şi opt la sută, 
din Burma. Unu-patruzeci. 

Bertolli îşi aprinse o ţigară şi suflă fumul spre tavan. Un Cristos 
răstignit atârna pe perete. Ruby îl privi şi se cutremură. Gwai/os. 
Râd de noi că ardem bani de hârtie în stradă, iar zeul lor este un 
bărbat gol, torturat cu cuie ascuţite. 

— Unu-patruzeci este prea mult, spunea Bertolli. Azi găsesc 
aproape oriunde cu unu-treizeci. 

Ruby nu-i răspunse. Aproape peste tot era probabil o 
exagerare, dar într-adevăr preţul scăzuse în S.U.A. Pătrundea 
mult praf alb pe vechiul drum al mătăsii, prin provincia Yunnan şi 
Canton şi era mai ieftin decât prin Thailanda. Nu se mai plăteau 
sume prea mari pentru mituirea oficialităților guvernamentale. 

— Cât vrei? îl întrebă Ruby. 

— Zece unităţi. 

— Cumpăra cincisprezece, poate o să-ţi ofer la unu - douăzeci 
şi cinci. 

Îmi permit să fiu generoasă, Eddie i-a mituit pe toţi, cu 
excepţia lui Henry Pi. 

Bertolli se gândi. 

— Cincisprezece unităţi este o cantitate mare. 

Un băieţel alergă în cameră. 

— Papa! Am reuşit! L-am bătut pe Mohawk! 

Bertolli se întoarse, îl apucă de umeri şi-l luă în braţe. 

— Ce-ai făcut? 

— L-am bătut pe Mohawk! 

Un băieţel mai mare stătea în uşă, posomorât. Frăţiorul lui mai 
mic îl arătă cu degetul, din poala lui Bertolli. 

— Te-am măcelărit! 

Bertolli îi zâmbi lui Ruby. 

— Când eram puşti, TV însemna pentru mine „O iubesc pe 
Lucy”. Acum au scos tot felul de rahaturi pe care nu le înţeleg. 

— Hai să jucăm baschet, zise băiatul mai mare. 

— Doar dacă sunt Lakers. 

— Da, bine. 

Cel mic se dădu jos din braţele tatălui său şi alergă în cealaltă 
cameră. 

— Copii! zise Bertolli. 

Ruby auzi glasul metalic al instrucţiunilor, când fraţii începură 
alt joc. 

— Este foarte bine să ai fii, zise Ruby. 

— Micuţul Aldo este la fel ca taică-său. Nu-i place să se dea 
bătut niciodată. 

Trase din ţigară. 

— Unu-douăzeci. 

Ruby ridică din umeri. 

— O treime acum, două treimi la livrare, O.K.? 

— Când poţi livra, Ruby? 

— Oricând. 

Bertolli se arătă surprins pentru prima oară. 

— Marfa este deja în oraş? 

— Poate. 

— Poate, repetă el. O.K., Ruby. Ne-am înţeles. Mâine sună la 
numărul pe care ţi l-am dat şi o să aranjez prima plată. 

Numărul era prin pager, aşa că nu putea fi depistat. 

Ruby era impasibilă, ca şi când ar fi încheiat zilnic afaceri cu 
şapte zerouri. Dar trebuia să inspire adânc, fiindcă ameţise. Zece 
kilograme şi jumătate, la unu-douăzeci, însemna un milion două 
sute cincizeci de mii de dolari. 

Acum, singura problemă era Henry Pi. 


Wanchai, Hong Kong 


Grăsanul în costum Brioni, de la volanul Mercedes-ului coti din 
Luard, în Jaffe Road. Strada era aglomerată de Mazde şi Toyote 
şi, văzând că nu găseşte un loc de parcare, opri motorul pur şi 

simplu şi lăsă maşina unde era. N-o să protesteze nimeni. Doar 
era vorba de The Onion. 

In timp ce se îndrepta spre restaurant, ceilalţi chinezi se 
grăbeau să se dea la o parte din calea lui. The Onion era 
binecunoscut în Wanchai. Odată aruncase un şarpe viu într-un 
restaurant al cărui patron refuzase să plătească suma cerută de 
Eddie Lau pentru protecţie. 

Era ora nouă seara, o umiditate de nouăzeci şi cinci la sută şi 
se aşteptau să plouă. The Onion asudase deja când ajunse la 
faţada roşie-aurie a restaurantului Water Dragon. Şiruri de rațe 
strălucitoare atârnau de un stâlp lung, metalic, iar crabii se 
înghesuiau într-un acvariu. La fel ca The Onion, nici ei nu ştiau că 
urmau să moară peste puţin timp. 


Un cuplu german între două vârste, ieşit la plimbare din 
hotelul învecinat Whamey, nu se lăsară intimidaţi de faptul că 
restaurantul nu avea un meniu în limba engleză afişat la 
fereastră şi nici de clientela sută la sută chineză. Se aşezară la o 
masă din colţ, deschiseră ghidul şi făcură semn că doresc crabi 
cu chilii. Nu-i băgară în seama pe cei patru tineri în geci sport şi 
blugi, care zăboveau pe trotuar. Nu-i văzură intrând în restaurant 
şi suind repede scările pe care se urcase The Onion cu o 
jumătate de oră în urmă. 

Camera de deasupra restaurantului era o sală particulară 
pentru mah-jongg. Era o încăpere mare, cu mese şi scaune, viu 
luminată de şase becuri suspendate de tavan. Vopseaua verde 
se cojise de pe pereţii goi, cu excepţia unui calendar din 1989, 
cu poza unei stele de operă. Un ventilator rupt, din lemn, se 
învârtea încet, deasupra. 

Erau mai puţin de doisprezece oameni la mese, absorbiți de 
jocurile lor. Trăncănitul zarurilor şi strigătul jucătorilor camuflau 
zarva din restaurant. 

Un bătrân într-o pijama albă, murdară stătea pe un scaun de 
lemn cu spătar tare, la uşă şi citea un ziar. li văzu pe cei trei 
tineri şi se ridică repede, făcând un pas înapoi, în cameră. Işi 
dădu seama imediat de ce veniseră. 

Intruşii îl ignorară. The Onion stătea cu spatele la ei, absorbit 
de joc. Dar cel din faţa lui îi văzu şi amuţi imediat. Ochii săi 
trădară alarma. 

The Onion se întoarse. 

Şi, în momentul acela, ştiu că o să moară. Sări imediat în 
picioare, trântind scaunul pe podeaua din lemn. 

Băgă mâna în haină, să-şi scoată pistolul automat, dar nu avu 
timp nici măcar să-l atingă. Primul din cei patru tineri se 
năpustise deja asupra lui, cu un satâr în mâna dreaptă. |! lovi şi 
The Onion scoase un strigăt de spaimă şi durere. 

Ceilalţi trei se alăturară şi se apucară de treabă. Zgomotul 
satârelor continuă mult timp după ce The Onion încetase să mai 
tipe. Colegii săi de joc se îngrămădiseră de-a lungul peretelui şi 
pliveau spectacolul. 

Când se termină, unul din tineri îi preveni că vor avea aceeaşi 
soartă dacă repetau poliţiei ce văzuseră. 

Dar era un avertisment inutil. 

De îndată ce vagabonzii plecară, se năpustiră pe scări, lăsând 
proprietarul să explice poliţiei ce se întâmplase cu unul dintre cei 
mai buni clienţi ai săi. 


Madeleine Lacey era încă în biroul ei, analizând rapoartele 
despre triplul măcel din Johnston Road. Fu anunţată prin staţie. Il 
urmă pe Brian Kwok, care alerga deja spre uşă, îmbrăcându-şi 
haina din mers. 

Restaurantul era la numai trei sute de metri depărtare. Ploua 
când ajunseră acolo, iar motocicletele se reflectau în bălțile 
negre. Drumul era aglomerat şi se adunaseră o mulţime de 
curioşi în faţa restaurantului — turişti şi chinezi îşi înălţau 
gâturile să vadă ce se întâmplă. 

Kwok lăsa maşina în mijlocul străzii şi îşi croi drum prin 
mulţime, urmat de Lacey. 

Erau cel puţin şase poliţişti în uniformă la faţa locului şi se 
arătară uşuraţi să-i vadă. 

Polițistul rănit era rezemat de pereţi. Partenerul lui îi ţinea un 
prosop de ceai în partea laterală a capului. Podeaua era plină de 
sânge. Alt bărbat zăcea pe jos, printre plăcile de mah-jongg şi 
scaunele răsturnate. Un chinez în vestă albă stătea lângă scări. 

Lacey îşi arătă legitimaţia. 

— Inspector Lacey. Şi sergent Kwok. 

— Jandarm Martin Boon — zise primul poliţist. 

Avea o tresă roşie pe mânecă, indicând că vorbea englezeşte. 

— Ce dracu’ s-a întâmplat? pufni Lacey. 

— Un măcel, domnule, zise Boon. Patrulam, când am auzit 

țipete. Câţiva turişti au alergat să ne aducă, au spus că s-au 
încăierat în restaurant. 

— Colegul tău se simte bine? zise Lacey, aplecându-se să 
examineze polițistul rănit. 

— A alunecat pe sângele din capul scărilor, îi explica Boon. 
Cred că s-a lovit la ceafă. 

— Dew neh loh moh, bombăni Kwok. 

— Unde sunt turiştii? îl întrebă Lacey pe Boon. 

Boon înălţă din umeri, neajutorat. N 

Lacey auzi vaietul sirenei unei ambulante, pe stradă. In 
curând brancardierii vor mişuna peste tot. Kwok îl ridică pe Boon 
în picioare. 

— Nimeni nu intră şi nu pleacă fără aprobarea inspectorului 
Lacey sau a mea. Absolut nimeni. Nici măcar alt echipaj de 
poliţie sau ambulanţă. Este clar? 

Boon încuviinţă din cap. Era cenușiu la faţă. De-abia terminase 
cursurile de instruire de două săptămâni. 

— Voi vedea dacă reuşesc să găsesc turiştii, zise Kwok şi 
cobori. 

Lacey schiţă repede scena şi poziţia cadavrului în agenda sa. 
Până să termine, Kwok se întoarse. 

— Au dispărut, zise el. Am ordonat jandarmilor să caute 
martorii prin mulţime. Poate avem noroc. 

Lacey se aşeză pe vine, la câţiva metri de cadavru. 

— A fost un măcel oribil, zise ea. 

Faţa mortului era întoarsă spre ea, dar Lacey i-ar fi ghicit 
oricum identitatea, după forma capului. 

— la te uită! Ne cunoaştem, spuse ea. 

— The Onion. Grea pierdere pentru omenire. 

— Cu ce crezi că a fost atacat? Cu o secerătoare? 

Fusese un atac sălbatic. Avea răni deschise pe umeri, spate şi 
în cap. Cea fatală îl decapitase aproape. Era un măcel tipic 
triadelor. Intenţia atacului era avertismentul şi răzbunarea. 
Emisarii lui Red Pole considerau că gloanţele nu aveau acelaşi 
efect. Lui Lacey i se părea că acest mod de a ucide era unic, tipic 
oriental. Nu era la fel cu nicio armă. Făcea mai multă impresie. 

— Uite cum l-au ucis, zise Kwok, indicând tăietura mare de la 
gât. Artera carotidă, adăugă el, ca şi când ar fi instruit un grup 
de recruți. Uite cum a ţâşnit pe perete, ca un furtun. 

Lacey strâmbă din nas. N-o deranja să se uite la sânge, dar 

mirosul metalic caracteristic îi făcea greață. Îşi puse mănuşile de 
plastic, pentru prelevarea dovezilor. Un teanc gros de bancnote 
de câte cinci mii de dolari Hong Kong, un portofel din piele de 
crocodil, cheile unui Mercedes. 

Alături de cadavru era un pistol Makarov 54, fabricat în China. 

— Steaua Neagră — zise Kwok. 

Lacey îi indică poziţia cadavrului. O parte din mâna lui The 
Onion zăcea sub masă, la câţiva metri depărtare. 

— Asta-i problema cu pistoalele. Ai nevoie de degete ca să 
apeşi pe trăgaci. 

Kwok deschise portofelul: Tak, Kam-chau, HKID, D-671783, 
data naşterii 15/7/61. O adresă din Midlevels. 

— Caraghios mod de a muri. Se potriveşte cu porecla — The 
Onion (Ceapa). Tăiat mărunt. 

Lacey clătină din cap. Era zece noaptea şi stătea aplecată 
asupra unui cadavru mutilat, ascultând glume. Tatăl ei încercase 
s-o avertizeze; nu era un mod de a-ţi câştiga existenţa pentru o 
fată de familie, crescută în religia anglicană. 

Observă ceva sub una din mese, printre tablele de mah-jongg 
risipite. 

— Crezi că este o bucată de ureche sau de limbă? 

— Nu ştiu. 

— Fascinant lucru, corpul omenesc. Dacă îl împarţi în bucăţi, 
nu mai reuşeşti niciodată să le potriveşti. Ca într-un puzzle. 

Lacey îşi scoase mănuşile şi le aruncă peste cadavru. Boon le 
atrase atenţia că personalul ambulanţei era pe scări, dar Kwok îi 
făcu semn să-i trimită la plimbare. Nu era nicio grabă să mute 
cadavrul. Puteau să aştepte până când cei de la laborator şi 
procurorul vor termina ce aveau de făcut. 

II trase de mânecă pe Kwok, arătându-i chinezul în vestă, 
care-i privea împietrit din capătul opus al camerei. 

— Ce s-a întâmplat aici? îi spuse Lacey în cantoneză. 

Urmă o linişte lungă. 

— Cred ca trebuie să-l luăm tare, îi spuse Kwok în engleză. 

Se apropie de el. 

— Grămadă de rahat ce eşti, zise el, ai fost aici, ai văzut ce s-a 
întâmplat. 

Iti răceşti gura de pomană. Ştie că triada l-ar ucide dacă ar 
scoate vreo vorbă, se gândi Lacey. 

Bătrânul îşi drese glasul. 

— Aş vrea să vă ajut, zise el, dar citeam ziarul. Când mi-am 
ridicat privirile, se terminase totul. 

Kwok clătină din cap. 

— Cred că ar fi mai bine să găsim turiştii — îi spuse el lui 
Lacey. 

Fata îl aprobă. 

— Ne-au băgat într-o mare încurcătură. Presa şi televiziunea 
vor trâmbiţa acest caz. Vor anunţa toate canalele că a izbucnit 
războiul între triade. 

— Poate o să le găsesc un titlu interesant. 

— Ceapă tocată, ziseră ei, într-un glas. 

Kwok chicoti. 

— Nu prea este nostim şi nu se cade să ne amuzăm. 

— Îmi păstrez lacrimile pentru nevinovaţi, Brian, îi spuse 
Lacey şi cobori, încercând inutil să găsească martori pe stradă. 


28 
Chinatown, San Francisco 


Pe Grant Street, Ruby fu întâmpinată de aromele familiare de 
ghimber, soia şi varză. Dar îşi aminti imediat că era un cartier 
chinezesc stilizat, o versiune la fel de falsă şi mincinoasă ca 
oricare alta, prezentata în Disneyland. Ghizii conduceau grupuri 
de turişti din Kansas, Australia, Carolina şi Germania pe străzi, 
arătându-le acoperişurile verzi, cu feronerie roccoco, care nu mai 
existau în China, leii de piatră stilizaţi, copiaţi din Oraşul Interzis, 
iar apoi îi băgau în magazine de antichităţi cu obiecte vechi de 
câteva săptămâni. 

Adevăratul oraş chinezesc era în spatele Grant-ului, în casele 
înghesuite şi atelierele unde băieţii emigranţi chinezi munceau 
câte douăsprezece ore pe zi, pentru un salariu de nimic. 

Bubuitul tobelor şi zăngănitul ţambalelor chinezeşti răsunau 
pe străzi, urma un dans cu lei. Nişte artificii explodară asurzitor 
când leul se răsuci şi ieşi din restaurante să strângă bani. 
Dansatorii evoluau în perechi, în izbucniri frenetice, după care 
dădeau costumul camarazilor lor. Doi chelneri clătinau /a; tze, 
mâncarea leului — un pachet cu bani, învelit în hârtie roşie şi 
agăţat cu o sfoară de uşă. 

Cei din jurul ei erau turişti. Ruby se întrebă câţi dintre ei ştiau 
că dansul leului era steagul triadei locale şi că dacă /a; tze nu era 
suficient, restaurantul primea a doua zi vizita nedorită a unor 
băieţi 49. 

Ruby o luă pe alee şi se opri apoi în faţa unei uşi pe care scria 
de mână: 

Acupunctură 
Maestrul Chen Chong-po 
Sporeşte virilitatea 
Vindecă chelia, digestia proastă, ghinionul 
Garanţie 100% 

Alături era un restaurant numit Sui Lam. Dragoni în roşu şi 
auriu — culori norocoase — se încolăceau pe stâlpii de la intrare, 
iar lângă uşă, crapi şi homari înotau în două bazine enorme. 

Ruby intră şi se uită în jur. Agenţi bursieri cu brățări şi părul 
prins în codițe şi femei elegante, însetate după bani se 
înghesuiau cot la cot cu turişti în haine modeme, serviţi de 
chelneri în frac. Se vedea că Sui Lam era un local prosper. 

Ruby spuse numele lui Henry Pi şefului de sală chinez, în 
costum negru, care o conduse într-un separeu, în spate. Henry Pi 
era singur, cu o ţigară între degete şi o cană de ceai Iron Buddha 
pe masa din faţa lui. 

— Ruby, zise el, zâmbind mieros cu buzele lui umede. 

Ruby dădu mâna cu el — îi lua palma într-a lui şi i-o mângâie 
mult timp — şi se aşeză. 

— Mă bucur să te revăd, Ruby. Arăţi superb. Prea bine pentru 
mine. Nu uita că am o inimă slabă, zise el, bătându-se peste 
piept. 

Plină de viermi, ca un porc, se gândi Ruby. 

— Lasă să se odihnească aceasta mână măcar pentru o 
singură noapte cu tine, Ruby, murmură el. 

— Las-o baltă, zise Ruby. 

Rahat ce eşti, mai degrabă mă împerechez cu un câine! Henry 
Pi făcu semn şefului de sală, care ieşi în grabă. 

— Mai întâi mâncăm şi pe urmă discutăm afaceri, îi spuse 
Henry Pi. 

Resturile cinei erau împrăştiate pe masă, între ei: cozi de 
homari, crabi, creveţi, felii de gâscă rece în aspic. Henry Pi sorbi 
ceaiul negru, amar şi îşi aprinse încă o ţigară. 

— Deci, Ruby, zise el, mă bucur că cei doisprezece pui şi 

jumătate au sosit teferi la San Francisco. 

— Ar fi o singură problemă, zise Ruby. 

— O problemă? 

— Nu pot să-ţi plătesc şase sute în bani gheaţă, acum. Dar, 
fiindcă suntem buni prieteni, poate ajungem la o înţelegere. 

Henry Pi se arătă amuzat. 

— Ce fel de înţelegere? 

— Păstrezi un pui şi jumătate. La unu-treizeci de pui, 
înseamnă unu-nouăzeci şi cinci. Pot să-ţi dau restul în bani 
gheaţă. Eşti de acord? 

Henry Pi dădu capul pe spate şi râse zgomotos. 

— Ce ţi se pare atât de nostim? 

— Te pricepi la afaceri. Ruby. 

— Ţi-am făcut o propunere avantajoasă. 

Henry Pi se aplecă peste masă. 

— Acum o să-ţi spun propunerea mea. Ascultă: nu-ţi dau puiul 
înapoi. Vând tot, scot un profit mare şi sunt foarte fericit. Dar 
sunt un om generos, aşa cum ştie toată lumea. Aşa că îţi fac 
cinste cu această cină. 

Pe Ruby o apucă ameţeala. Se prinse chiar cu degetele de 
marginea mesei de frică să nu se prăbuşească. 

— Ai puiul meu. 

— Nu, Ruby. N-am puiul tău, ci pe al lui Eddie Nebunul. Dar 
cine o să-i spună? 

Nenorocit împuţit ce eşti, se gândi Ruby. Mâncarea pe care o 
înghiţise i se congelase în stomac ca grăsimea. Ce cursă îi 
întinsese acest nemernic! 

— M-ai înşelat, zise Ruby. 

Aproape că nu-i venea să creadă ce se întâmplă. 

— Ai fost prea îndrăzneață, Ruby. Dacă vrei să-ţi vinzi puiul, 
trebuie să ai un tigru cu gheare ascuţite, care să ţi-l păzească. 
Dar unde este tigrul tău, Ruby? Acasă, la Hong Kong. Şi nu poţi 
să-i ceri ajutorul pentru că, dacă mă lichidează pe mine, cazi şi 
tu, fiindcă l-ai înşelat înaintea mea. 

— O să mai discutam despre asta. Daca vrei să fii partenerul 
meu, O.K. Mai am şi alte afaceri. Ai putea să devii un tip foarte 
bogat. 

— Sunt deja foarte bogat, zise Henry Pi, zâmbind. 

— Ruby Wen o să te ucidă, ticălosule. 

— Eşti proastă, Ruby. 

Îşi ridică mâna schilodită. 

— Tipul care mi-a făcut asta, mi-a luat un deget. Dar eu i-am 
luat tot braţul. 

Ruby îl privi cu ochi mari. Cu câteva săptămâni în urmă, avea 
un procent din două şute de kilograme de heroină numărul patru 
— o avere. lar acum nu mai avea nimic. Arsese tămâie pentru zei 
în fiecare zi, lăsase fructe şi bancnote roşii în temple şi uite ce 
„Noroc” avusese! 

— lţi jur că o să te ucid, zise ea. 

Henry Pi îi făcu semn spre uşă cu mâna lui schilodită. 

— Fac ceva în urechea lui bunică-tu'! 

Se învârtea totul în jurul ei. Se împletici, dărâmând paravanul 
sculptat de la uşă. Nici nu-şi mai dădea seama că mesenii se 
uitau după ea. 


Secţia de Poliţie Wanchai, Hong Kong 


Lacey stătea la birou, vizavi de bătrânul în vestă. Chinezul 
învârtea un pachet de Mild Sevens. Simţea nevoia să fumeze, 
dar Lacey nu-l lăsa. 

II ţineau la poliţie din noapte crimei şi fusese anchetat de trei 
detectivi diferiţi, cărora le dăduse trei relatări diferite despre 
evenimentele din restaurant. Dar amenințările lor cu închisoarea 
pentru sperjur — mult exagerate — nu-l făcură să şovăie. N-o să- 
i trădeze pe ucigaşii lui The Onion. In momentul acela, Lacey ştia 
că se temea mai mult de Sun Yee On, decât de poliţie. 

Se uita nervos prin cameră şi-i evita privirile. Duhnea oribil a 
transpiraţie. 

Lacey avea un stilou Parker în mână şi un carneţel galben de 
notițe în faţă. Işi scoase ochelarii din buzunar. 

— Hai s-o luăm de la început, domnule Ng, zise ea. Acum spui 
că erau trei oameni? 

Ng se zăpăcise. 

— Nu, patru. 

— Interesant, spuse Lacey. Prima oară mi-ai spus că erau trei. 
Inspectorului şef Tyler i-ai declarat că au fost patru, sergentului 
Kwok te-ai plâns că nu-ţi mai aminteşti şi, când detectivul Poon 
ţi-a pus aceeaşi întrebare, ai afirmat că te-ai uitat tot timpul pe 
fereastră şi nu ţi-ai dat seama că s-a întâmplat ceva, până n-a 
venit poliţia. 

Ng răsuci pachetul de ţigări pe toate părţile. 

— A trecut mult timp de atunci. Nu este treaba mea. Nu 
trebuie să te amesteci în hotărârile zeilor. 

Lacey îşi acoperi faţa, să-şi ascundă zâmbetul. 

— Şi ce s-a întâmplat când aceşti trei sau patru oameni au 
intrat în sala de mah-jongg? 

— Nu ştiu. 

— Un om a fost ciopârţit de viu cu satârele chiar în faţa ta şi tu 
nu ştii ce s-a întâmplat? 

— Credeam că se ceartă din cauza jocului. 

Lacey ştia că este inutil. Bătrânul era îngrozit. Chiar dacă ar 
vorbi, mâine ar retracta totul, se gândi ea. La fel ca prietenul 
meu, pescarul. Ce dracu' mai contează? N-au decât să se ucidă 
între ei. În felul acesta, vor fi mai puţini criminali cu care să ne 
batem capul. 

Infuriată, îi smulse pachetul de Mild Sevens şi-l lăsă să se 
frământe. 

Tyler o aşteptă pe hol. Mânca un sandwich cu pui. La fel ca 
Lacey, avea cearcăne sub ochi. 

— Vreun rezultat? 

Lacey clătină din cap. 

— Turiştii pe care îi căutam, s-au prezentat la sediul poliţiei. 
Au auzit apelul la televizor, în hotelul lor. Un cuplu german între 
două vârste, din Frankfurt. 

— Ceva interesant? 

Tyler clătină din cap. 

— N-au văzut decât patru bărbaţi alergând pe scări. Totul s-a 
întâmplat prea repede. 

Tyler văzu ţigările din mâna ei. 

— Ai intrat în liga vicioşilor, Lace? 

— Nu, îmi torturez prizonierul, atâta tot. 

Tyler se întinse, căscând. Lucrau de douăzeci de ore la acest 
caz şi nu dormiseră decât vreo trei-patru ore, pe apucate, în zori. 

— A izbucnit un război. Din partea mea, n-ar avea decât să se 
împuşte pe capete. Dar într-o zi o să cadă pradă vreun ofiţer de 
poliţie sau alt nevinovat, apărut întâmplător în calea lor. 

Se uită la ceas. Era aproape şase. 

— Hai acasă. N-am de gând sa pierd şi mai multe ore de somn 
din cauza unui tip cu porecla de legumă. 

Lacey făcu semn spre camera de interogatorii. 

— ÎI trimit şi pe el acasă? 
— Da, şi dă-i ţigările înapoi. Doar nu vrei să ne reclame la 
Organizaţia pentru Drepturile Omului. 


La ora cinci, a doua zi, după-amiază, Lacey şi Tyler fură 
chemaţi în Arsenal Street. Se organizase o echipă specială, care 
să ancheteze crimele din Johnston Road şi măcelărirea lui The 
Onion. Trebuiau să-şi continue cercetările pentru toate cele patru 
cazuri, dar să ţină zilnic legătura cu şefii lor. Comisarul însuşi se 
interesa de evoluţia anchetei. Ordinul era foarte clar, trebuiau să 
găsească vinovaţii cât mai repede posibil. 

Tyler şi Lacey nu-şi vorbiră în ascensor, erau amândoi epuizați 
fizic şi psihic. Liftul se opri la etajul zece. 

Un bărbat alergă spre ascensor, exact când se închiseră uşile. 
Lacey întinse mâna instinctiv să le blocheze şi Keelan sări 
înăuntru. 

— Mulţumesc, zise el. 

— Nicio problemă. 

li simţea privirile aţintite asupra ei. 

— Uite ce cearcăne ai sub ochi. Ai fost la bar cu unchiul tău, 
noaptea trecută? 

Lacey încercă să zâmbească. i 

— Ştii cum este la secția de omucideri. In fiecare noapte se dă 
câte o petrecere. 

Uşile se deschiseră şi Lacey ieşi în foaier. Avea de mers trei 
minute până la minibus. Il auzi pe Keelan alergând după ea. 

— Detectiv Lacey. 

Se întoarse. 

li părea deodată mare şi neîndemânatic. 

— Ştiu că zilele trecute ai spus că nu ar fi bine, dar... pot să-ți 
ofer ceva de băut? 

Se uită peste umărul lui. Tyler îi privea. 

— Te dai mare în faţa colegului meu? 

Keelan se întoarse. Tyler zâmbi şi se îndreptă spre parcare. 

— Ştii, am avut o zi lungă şi obositoare. Vreau să mă duc 
acasă, să mănânc ceva şi să mă bag în pat. 

— Doar un pahar. O să te ajute să te relaxezi. N 

De obicei ar fi ripostat, dar era prea obosită. In schimb, îi 
spuse: 

— Şi cu soția ta cum rămâne, locotenente Keelan? 

— Isuse, murmură el. Te-am invitat să bem ceva, atâta tot. 
Dacă vrei să chemi brigada de moravuri să mă aresteze pentru 
agresare sexuală, n-ai decât. 

Era rândul lui Lacey să se simtă stânjenită. 

— Îmi vine greu, locotenente Keelan. Se pare că nu apreciez 
acest lucru. 

Tyler îi făcu cu mâna din uşă. 

La dracu! Avea nevoie să se destindă. Avusese nişte zile grele. 

— Ai fost vreodată la Delaney's? îl întrebă ea. 

Americanul clătină din cap. 

— Să nu spui nimănui. Trebuie să-mi păstrez reputaţia de 
ticăloasă frigidă. 


Şi se întrebă de ce oare? în timp ce străbătea coridoarele din 
beton din Wanchai. Ştia cum o porecliseră: Icey!%. Inspector Icey. 
Detectivii chinezi din brigada ei erau ceva mai poetici: porecla ei 
se traducea cam aşa: Dragonul Parfumat. 

Sigur, nu-i spuneau niciodată în faţă. 

Şi nu era prea sigură dacă nu cumva ea însăşi încurajase 
aceasta atitudine. Luptase prea mult împotriva propriei sale 
feminităţi. Era o deprindere de-o viaţă. Consecința faptului că 
fusese singura fată într-o familie cu cinci copii. Şi numai ea 
urmase meseria tatălui ei. 

incă de când intrase în rândurile poliţiei din Hong Kong 
respectase o regulă de fier: nu amesteca serviciul cu sexul. Dar, 
fiindcă se căsătorise practic cu meseria ei, rezultatul era 
abstinenţa. Singurii bărbaţi pe care-i cunoştea erau din poliţie şi 
nu avea cu cine să iasă. 

La început, răceala ei fusese o atitudine impusă. Dar, după un 
timp, devenise un obicei. lar acum simţea cum o parte din 
sufletul ei se întărise ca fierul. 

Bineînţeles, era singură. Insă avea meseria ei. Işi vedea de 
serviciu şi era foarte bine-văzută. Şi uita de sentimente. 


Delaney's se afla la primul etaj al unei clădiri comerciale din 
Jaffe Road. Era printre puţinele baruri din Wanchai, care nu 
încercaseră să imite restaurantele englezeşti ce apăruseră peste 
tot în Kowloon şi Central. Era plin de tineri. Lacey îşi croi drum 
spre bar şi dădu comanda. 


19 Sloi de gheaţă. (engl.) — (n.t.). 

— Nu este pe gustul tău, îi spuse ea. Îmi pare rău. 

— Ce vrei să spui? 

— Putea fi şi mai rău. 

— Cum adică? 

Se uită la paharul plin cu un lichid negricios din faţa ei. 

— Chiar bei aşa ceva? 

— Guinness. Este un fel de mâncare. Bunica mea bea câte o 
jumătate de halbă pe zi. li prescrisese doctorul. Ei şi acum dacă 
tot m-ai adus aici, ce ai de gând să facem? 

Ridică din umeri. 

— Nu prea mă pricep, zise Keelan. 

— Vorbeşti ca în romane. 

Işi bău berea şi-l privi. Fecioara de Gheaţă şi bărbatul însurat. 
Cine ar fi crezut? 

— De ce m-ai invitat sa ieşim împreună, locotenente? Ce fel 
de provocare este asta? 

— Ştii, eşti cam... 

— Agresivă? 

— Indrăzneaţă. 

— Trebuie să mă adaptez. Fetele cu obraz subţire nu ajung 
prea departe în Serious Crimes Squad. 

Presupun că ai dreptate. 

— ţi plac femeile îndrăzneţe, locotenente? 

— Spune-mi John. Şi, ca să-ţi răspund la întrebare, cred că da. 
Cel puţin, pe tine te plac. 

O privise drept în ochi când îi vorbise şi Lacey simţea cum se 
îmbujorează. Se simţi prosteşte şi îşi feri privirile. Era flatată şi 
furioasă în acelaşi timp. 

— De când ai intrat în poliţie, Lace? 

— Imediat după şcoala. Era tot ce-mi doream să fac. 

— Zău? Din responsabilitate civică sau doar fiindcă îţi place 
aventura? 

— Cred că ţi-ai dat seama până acum că nimic nu poate fi mai 
satisfăcător pentru o fată ca atunci când pune cătuşele unui 
bărbat. 

Observă că ochii lui erau cenuşii, cu urme maronii în cel drept. 
Specialistul ei în acupunctură i-ar găsi interesanţi. Erau ochi 
trişti, chiar şi când zâmbea, ca acum. Dar, în seara aceasta nu 
era cu gândul în altă parte. Se bucura de întreaga lui atenţie şi 
era încântată. 

— Şi ce o să faci când hoardele roşii vor năvăli peste frontieră. 
Aminteşte-ţi de Tien-An-Men. 

— Hoardele roşii sunt deja aici, de zeci de ani. Ne întrebăm cu 
toţii câţi s-au infiltrat în organizaţiile noastre de stat, aşteptând 
liniştiţi anul 1997. Toţi sunt de părere că barmanul din Arsenal 
Street este capul Poliţiei Secrete Chineze. 

— Ai de gând să rămâi? 

— Dacă mă întorc în Anglia, ar fi ca şi când aş emigra într-o 
ţară străină. Am stat doar trei ani, la internat acolo, şi atâta tot. 

— Beijing-ul s-ar putea să-ţi uşureze munca. Ştii, chinezii nu 
au atâtea restricţii democratice. Este mult mai uşor să împuşti 
pe cineva şi abia după aceea să-l arestezi şi să cauţi dovezi. 

Fata ridică din umeri. 

— Mă gândeam că poliţia chineză va alunga triadele din Hong 
Kong când vor prelua colonia. Dar acum nu mai sunt atât de 
sigură. 

— Credeam că nu le plac mafioţii. 

— Chinezii sunt oameni practici. Banii vorbesc o mulţime de 
limbi, dar limba lor materna este cantoneza. 

Pager-ul lui Lacey o întrerupse. Îl desprinse de la curea şi citi 
mesajul. 

— Scuză-mă o clipă, zise ea şi se duse să telefoneze. 

— Charlotte, îi spuse ea, când se întoarse. 

— Parcă ar fi un nume codificat. 

— Era menajera mea. Voia să ştie la ce oră mă întorc acasă 
pentru cină. 

— Menajera ta te sună pe pager să-ţi spună să-ţi mişti fundul 
acasă, la cină? Nu prea se potriveşte cu imaginea ta, Lace. 

— Uneori o sfidez şi nu mănânc desertul. 

Keelan o studie în liniştea care urmă. Nu se machia, nu purta 
bijuterii. Nici măcar nu se parfuma. Era îmbrăcată cu o haină de 
ploaie lungă, cenuşie, o cămaşă de culoarea caisei şi o fustă de 
lână cenuşie. Avea pantofi cu toc jos, practici. Dar, când se 
aplecă peste bar, să ia o mână de alune, zări marginea sutienului 
negru, de dantelă. 

Lacey observă unde se uita şi Keelan îşi feri privirile. Fata îşi 
dădu la o parte părul blond cenuşiu şi-l fixă. Cristoase, ochii ei se 
topeau, se gândi el. Este mai perspicace decât bătrânul meu 
sergent de poliţie de acasă. 

— Deci, acum când Eddie Lau ne-a scăpat din nou, D.E.A. mai 

colaborează oficial cu departamentul meu? 

— Nu, domnişoară. 

— Deci, de ce ai vrut să mă vezi, locotenente Keelan? 

Din instinct, scoase un pachet de ţigări din haină, dar îşi 
aminti şi le puse la loc. 

— Ai fost întotdeauna fumător? 

Clătină din cap. 

— Este un obicei dăunător. Ştiu ce rău îmi fac, aşa că nu este 
nevoie să mă prelucrezi. 

Îi zâmbi. 

— Nici nu mă gândeam să te prelucrez. Dar tot nu mi-ai 
răspuns la întrebarea mea. 

Trecuseră doisprezece ani de când Keelan nu mai ieşise cu 
nicio femeie în afară de soţia lui. Şi constată deodată că era 
stânjenit şi nervos. Işi feri privirile. 

— Voiam să te văd, atâta tot. Nu era nicio legătură cu 
serviciul. 

Lacey luă paharul cu bere şi-l privi cu luare-aminte. 

— Credeam că eşti însurat. 

— Am fost. 

— Zău? 

— Nu mă crezi. 

— Vreau să ştiu exact cum stau. Nu-mi place să judec pe 
nimeni. 

— Suntem despărțiți. 

— Bineînţeles. De Oceanul Pacific. 

— Nu, definitiv. 

Ridică din sprâncene. 

— Toţi spun aşa. 

Termină de băut şi puse paharul hotărâtă pe tejghea. 

— Poate o să ne mai întâlnim, zise el. 

Îşi atârnă geanta pe umăr, îl privi cu luare-aminte şi apoi se 
hotărî. 

— Ţi-e foame? îl întrebă ea. 

— Îmi este întotdeauna. 

— Bun. l-am spus lui Charlotte că avem un oaspete la cină. 

— Şi cum a reacţionat? 

— Nu mă tem de menajera mea, zise Lacey. 

Dar apoi adăugă: 

— Când ajungem, tu intri primul. 

Apartamentul lui Lacey era în Pokfulam Road, la etajul patru. 
Lacey îl conduse înăuntru. Işi imaginase ceva modern şi 
funcţional, dar era cu totul altfel. Mobilele păreau luate dintr-un 
conac englezesc: cuier din stejar, covoare groase pe podelele 
parchetate, iar în sufragerie, o masă din fag, cu servantă. Pe 
pereţi şi servantă erau o mulţime de fotografii, mai ales alb- 
negru... un cap de antilopă trona pe perete. 

— Nu prea este corect din punct de vedere politic, nu-i aşa? 
zise Lacey. 

— Poliţia a fost invitată la o vânătoare? 

— Bunicul meu a vânat în Kenya. Am un trecut colonial. 

Charlotte apăru din bucătărie. Keelan îşi imaginase o 
chinezoaică zbârcită, cocoşată, cu coadă de cal, dar menajera 
părea mai tânără decât Lacey, o filipineză drăguță, cu ochi oblici 
şi pătrunzători. Acum ştia cum era să fii în poliţia colonială. 

— Charlotte, ţi-l prezint pe locotenentul John Keelan. O să 
cineze cu mine, astă seară. 

— Bună, Charlotte. 

Fata se încruntă. Crucea de aur de la gâtul ei sclipea în lumina 
palidă din hol. 

— Este yankeu? o întrebă ea în şoaptă, pe Lacey. 

— Nu-i nimic, îi răspunse ea tot în şoaptă şi-i zâmbi lui Keelan. 
N-a auzit niciodată de Clark Air Base. 

Charlotte se întoarse în bucătărie. 

— Ei, zise Keelan, nu prea i-am făcut impresie bună. 

— Nu-i plac americanii. Probabil că o să-ţi pună otravă în 
mâncare. Te deranjează? 

— Tot este mai bine decât să mănânc singur. 

II duse în living room. Două canapele Chesterfield, din piele 
cafenie, o măsuţă din tek, cu picioare sculptate în forma labelor 
de elefant. Chiar şi o blană de tigru pe podea. Şi mai multe 
fotografii, dar mai ales color, de această dată. O colecţie de 
elefanţi din jad şi ceramică. In China reprezentau talismane 
aducătoare de noroc. 

— Amintiri? zise Keelan. 

— Tatăl meu mi le-a lăsat când a plecat în Anglia. Aveam o 

casă în Mid-levels. Ar arăta ca lumea într-un loc mai potrivit, dar 
n-am suportat să mă despart de ele. 

li arătă fotografiile de pe perete. 

— Eu şi cu fraţii mei, acum doi ani, când tata a împlinit şaizeci 
de ani. Acum locuieşte la Gloucester. 

— Patru fraţi. Cred că nu ţi-a fost prea uşor. 

— Sunt oameni cumsecade. Cu tata a fost mai greu să mă 
acomodez. 

Arătă repede altă fotografie, alb-negru, într-o ramă de stejar, 
veche de peste treizeci de ani. 

— Era mama mea. A murit acum câţiva ani. Avea o răbdare de 
sfântă. Dumnezeu s-o odihnească. 

— Este foarte drăguță. 

Rezistă s-o compare cu ea, aşa cum s-ar fi cuvenit. 

— Dar tu semeni mai mult cu tatăl tău. 

Il privi serioasă. 

— Tatei aşa i-ar fi plăcut, dar n-a fost aşa. Cred că i-au frânt 
inima. Voia ca eu să mă fac asistenta medicală. 

Keelan se uită în jur. 

— Se pare că poliţiştii din Hong Kong sunt bine plătiţi, zise el. 

Era o remarcă inocentă şi nu se aşteptase la reacţia ei. 

— Ai aflat ceva de la unchiul meu? zise ea. 

— Ce să aflu? 

— Este gură spartă, zise ea. Mă duc să văd ce face Charlotte, 
adăugă Lace şi ieşi din cameră. 


Masa era aranjata pentru cină. Charlotte pregătise síni gang, 
supă acră, cu mandarine, mango şi lămâi şi un curry de peşte. O 
sticlă de apă minerală trona în mijlocul mesei. 

— Nu este de acord cu băutura, îi explica Lacey lui Keelan, 
când Charlotte ieşi. 

— Şi eu care credeam că tu eşti dură. 

— Un servitor de încredere este greu de găsit. O amuz. 

— Sigur. De asta îţi serveşte peşte vinerea; doar este zi de 
post. 

— Nu m-am gândit la asta. 

Oricum, Keelan trebuia să admită că mâncarea era gustoasă. 
Al dracului de gustoasă. 

— Eşti catolică? o întrebă Keelan. 

— Nu, Doamne Sfinte. Suntem o familie engleză tradiţională. 

Fără papistaşi. 

— Probabil că lui Charlotte nu-i convine deloc. 

Lacey cobori glasul. 

— Camera ei seamănă cu Capela Sixtină. Are icoane peste tot. 
Şi lumânări. La mine poate izbucni oricând un incendiu. 

Keelan râse. 

— N-a încercat să te convertească? 

— Mă bucur totuşi de puţina autoritate, sper ca îţi dai seama. 

Discutară inevitabil despre serviciu, despre politica din Hong 
Kong, despre droguri. 

— De când lucrezi pentru D.E.A.? îl întrebă ea. 

— De aproape şapte ani. Inainte să mă recruteze, eram în 
brigada de moravuri şi omucideri din San Diego. Era o 
combinaţie bună. Cele două delicte se potrivesc. Te-ai gândit 
vreodată la asta? 

— Şi acum ai fost transportat peste ocean? 

— Lucram deghizat în San Francisco. Şi ştii că nu ţine la 
nesfârşit. 

— Dar de ce Hong Kong? 

— l-am spus şefului meu că vreau să fac nişte cumpărături, un 
video nou, un calculator, cam aşa ceva. 

— Şi familia ta a rămas la San Francisco? 

Era o întrebare cu subînţeles, o ştiau amândoi. Keelan se uită 
pe fereastră un timp şi ea se pregătea să-i repete întrebarea, 
când îl auzi. 

— N-aş vrea să vorbesc despre asta, daca nu te superi. 

— Cinezi în apartamentul meu. Cred că este normal şi cinstit 
să ştiu ce fel de relaţie poate exista între noi. 

— Ele... se întrerupse, pierdut în gânduri, au fost ucise. 

Lacey nu se aşteptase la aşa ceva. Crezuse că va insista mai 
departe că sunt despărțiți şi ea va trebui să ghicească adevărul. 
Dar vorbele lui încremeniseră atmosfera. 

— Ele? 

Îşi învârtea verigheta pe deget, răsucind-o foarte repede. 

— Am avut o soţie şi o fetiţă de unsprezece luni. Au murit anul 
trecut. 

— Cum? 

— Intr-un accident de maşină. Uite ce este, îmi vine greu să 
vorbesc despre asta. N-am putea schimba subiectul? 

Ochii lui erau duri şi furioşi. 

Lacey hotări să întrerupă discuţia. 
— Mă duc să văd dacă Charlotte a făcut cafeaua, zise ea şi se 
duse în bucătărie. 


Când se întoarse, Keelan stătea la fereastră, cu mâinile vârâte 
adânc în buzunare. O privi spăşit. 

— Imi pare rău, zise el. Am fost nepoliticos. 

— Nu contează. 

— Sper că n-o s-o asmuţi pe Charlotte împotriva mea? 

— Vorbeşte mai încet, să nu te audă, îi zise Lacey zâmbind. O 
să se răzbune pe mine. Cum îţi place cafeaua? 

— Slabă, dulce şi albă. La fel ca femeile. 

Işi ridică privirile. 

— Mi-am dat seama de prima oară când te-am văzut. 

— Dar ţie? 

— Tare şi neagră. 
_ Trecuse mult timp de când Lacey nu mai flirtase cu un bărbat. 
In ultima vreme, atrăsese un arhitect divorţat şi doi avocaţi 
foarte tineri. Incepuse să-şi piardă încrederea în ea. 

lar acum era acest american enigmatic. Aduse cafelele la 
fereastră. Luminile unui petrolier alunecau încet pe apele 
întunecate ale Canalului Lantau. 

Îl studia atent. 

— Cine te bărbiereşte? 

— Eu. 

— Pune-ţi ochelari sau du-te la frizer. 

— Vorbeşti exact ca o femeie. Pe urmă o să-mi spui că nu ştiu 
să mă îmbrac. 

— Bine că ai amintit. 

Căzu din nou pe gânduri, aşa, deodată. 

— Nu m-am preocupat de haine în ultima vreme. Poate ar fi 
timpul să iau măsuri. 

— Era perfect când lucrai incognito. Cred că nu te deosebea 
nimeni de un traficant de droguri. 

— Mulţumesc. Este cel mai drăguţ lucru pe care mi l-a spus 
vreodată cineva. 

— Cu plăcere. 

S-a întâmplat brusc. Ţinea cafeaua în mâna stângă. lar cu cea 
dreaptă începu s-o mângâie pe păr. Lace se ridică pe vârfuri. Se 
pregătea s-o sărute. Era uimită şi încântată. 


127 


- TRIADA - 


— Domnişoară Lacey? N 

Se întoarse. Era Charlotte. Işi pusese un capot lung, închis 
până la gât. Ținea o biblie spaniolă în mână. Lacey se răsuci 
furioasă şi stânjenită. 

— Ce vrei? 

— Mă duc la culcare. 

— Foarte bine. 

Charlotte zăbovi câteva secunde în plus, înainte să plece. 
Lacey se întoarse din nou spre Keelan, dar vraja momentului se 
risipise. 

Când Ruby cobori din avionul companiei Cathay Pacific, la ora 
nouă, în dimineaţa aceea, luă un taxi şi se duse direct la casa de 
funeralii din Wanchai. Eddie îi telefonase la San Francisco să-i 
spună ce se întâmplase cu The Onion. Puțin îi păsa de grăsanul 
ăla mâncător de rahat, dar era o înmormântare a triadei şi 
trebuia să participe, ca să-şi arate loialitatea faţă de ta; /o-ul ei. 


Vincent purta un costum lucios, negru, cămaşă neagră din 
mătase şi cravată neagră din piele. Işi păstrase ochelarii de 
soare Porsche, chiar şi în sala întunecată. Cicatricele bătăii 
primite de la puştii triadei Sun Yee On erau încă vizibile. Ruby 
auzise că plânsese şi se văicărise ca o femeie. Îşi pierduse 
respectul rău de tot. In spatele ochelarilor de soare avea ochii 
umflaţi şi vânătăi gălbui. Mergea înţepenit, cu coastele 
bandajate încă, iar cusăturile de pe frunte şi obraz se lăţeau 
livide pe pielea palidă. Acum, când îşi strâmbase nasul pe 
treptele din Ladder Street, nu mai părea deloc drăguţ. 

Ruby se uită în jurul foaierului. Intr-un colţ se strânseseră 
câţiva îndoliaţi — nişte soldaţi de-ai lui The Onion, din Wan-chai, 
în costume negre şi tunsori vestice. 

Şi când te gândeşti că Eddie avea propriul său salon de pompe 
funebre. Se gândise la toate. Scotea bani chiar şi când îi murea 
un soldat. 

Vincent îi dădu o banderolă neagră. 

— Ai venit să-l plângi pe Ah Chau? zise el. 

De-abia îşi mişca buzele când vorbea, încercând să ascundă 

faptul că stomatologul său nu-i terminase lucrarea. Mai avea 
dinţi lipsă. 

Ruby luă banderola şi un plic cu bani norocoşi. 

— Am vărsat un râu de lacrimi, zise Ruby. 

— Ar trebui să-ţi pui banderola acolo unde o pot vedea cu toţii 
mai uşor, îi spuse Vincent, adică sus, pe picior. 

Ruby se făcu că nu aude insulta. 

— Unde este Eddie? 

Vincent făcu semn spre uşa care ducea în sala principală. 

— Am auzit că băieţii care te-au bătut de-abia ieşiseră de pe 
băncile şcolii, îi spuse ea în şoaptă şi trecu pe lângă el. 


Aerul era sufocant din cauza tămâiei. The Onion zăcea într-un 
sicriu deschis, luminat de două reflectoare, sus pe perete. Pe un 
afiş de hârtie suspendat pe zid, în spatele sicriului, scria: „Fie ca 
următoarea ta viaţă să fie lungă şi vitează ca cea a unui leu!” cu 
litere uriaşe chinezeşti. O fotografie înrămată stătea pe un 
şevalet, într-o parte, înconjurată de coroane. Pe masă, în faţa 
coşciugului, se pregătise mâncare ca să-l ajute în călătoria lui pe 
lumea cealaltă: mango, şuncă, shui kok, felii de pepene şi sui 
lung ban. 

Trupul lui The Onion era acoperit cu bucăţi de hârtie cu 
caractere chinezeşti, scrisori de la fraţii săi Wo Sing Wo, care-i 
promiteau că o să-i răzbune moartea. Scrisorile vor fi băgate cu 
el în mormânt. 

Cel care-l îmbălsămase făcuse o treabă bună, remarcă Ruby. 
The Onion arata aproape uman, ceea ce nu reuşise cât trăia. 
Familia n-avea cum să vadă corpul cusut. Din câte auzise Ruby, 
doar cămaşa ţinea resturile trupului său. li cususe mâna dreaptă 
de una din mâneci. 

— Ţi-ai uitat ochelarii de soare pe nas, îi şopti Ruby lui 
Vincent. 

Eddie stătea într-una din primele bănci, uitându-se la sicriu. 
Ruby făcu trei plecăciuni, aşa cum cerea tradiţia şi se aşeză 
lângă el. Vincent se instală pe rândul din spate. 

Eddie îşi ţinea mâinile în poală, privind drept înainte. Se uită la 
ceasul lui Rolex, bătut eu diamante. 

— Deschide uşile la unsprezece, îi spuse el lui Vincent. 

Vincent înţelese că îl expedia. Se încruntă la Ruby şi ieşi. 

Uşa se închise în urma lui, răsunând în holul de marmură. 

— The Ox a făcut-o. 

— Eşti sigur? 

— Doi din oamenii mei jucau mah-jongg în sală şi l-au 
recunoscut pe conducător. Un Red Pole din Sun Yee On. Unul din 
caii lui The Ox. 

Eddie rămase tăcut un timp, dar bătea în podea cu piciorul 
drept. 

— Vezi fotografia aceasta a lui Ah Chung? zise el, în cele din 
urmă, arătând poza înrămată a lui The Onion. Familia lui 
locuieşte departe, în Swatow. Am primit fotografia de la un 
prieten din poliţie. Când au mărit-o au trebuit să taie numerele 
de jos”. 

— Ce ai de gând să faci? 

— Ah Chung a fost ciopârţit în restaurantul meu. Am fost 
dezonorat. Trebuie să spăl insulta şi să-l răzbun pe Ah Chung. 

Se ridică şi se apropie de sicriu. 

— Uită-te. A 

Ruby veni lângă el, ascultătoare. li simţi mâna în jurul 
umerilor, încet, ca un păianjen care se căţăra pe pielea ei. Se 
cutremură. Se schimbase deodată, pe neaşteptate. Sesiză 
atmosfera glacială. Devenise periculos. 

— Uită-te, repetă el. 

— La ce să mă uit? 

Simţea un gol în stomac şi experimenta din nou amestecul 
acela cumplit de teamă şi nerăbdare. 

— Peter Mui a trecut ieri pe la mine, Ruby, murmură el. 

li încolăci părul în jurul pumnului său şi-i trase capul pe spate. 

— Peter Mui este o canalie. 

— Spune că îi datorezi bani. Şapte sute de mii de dolari. 

— Şase. 

— Şase sute au fost săptămâna trecută, nenorocito! 
Săptămâna asta sunt şapte. 

Işi apropie faţa de a ei. 

— Cum poţi să pierzi asemenea sumă, într-un timp atât de 
scurt, Ruby? Te-am prevenit doar! 

— Este ultima oară, îţi promit! 

li trase capul în jos, obligând-o să se uite în sicriu. 

— Ce vezi Ruby? 


20 Era fotografia lui ca deţinut, făcută când fusese arestat. — (n.t.). 

De data aceasta o să mă ucidă, se gândi ea. Este nebun. De 
data aceasta o să mă ucidă, cu adevărat. 

— O să-ţi spun eu ce vezi. Un mort! După ce mori nu mai este 
nimic, Ruby. Nu vine niciun strămoş să-ţi ofere o viaţă fericită şi 
niciun copil să-ţi curețe oasele! Ai murit şi gata, iar oasele tale 
drăguţe putrezesc în pământ! 

— Eddie... 

— Dacă n-ar fi Eddie, acest Peter Mui ar vinde datoria ta 
triadei şi ei te-ar lichida! 

— Este ultima oară, îl imploră Ruby. N-o să mai joc, îţi promit, 
Eddie! 

— Promisiunile tale sunt ca rahatul porcului! Le faci când ai 
chef. 

Îi smuci capul şi fu cât pe ce să scoată un strigăt. Ştia ce voia 
să-i facă, iar plăcerea şi durerea erau inseparabile. 

— O să mă ajuţi? 

— Doar te-am ajutat întotdeauna, Ruby. 

Mâinile lui îi cuprinseră talia subţire şi o trase spre el. 

— Mă iubeşti, Ruby? murmură el în engleză. 

— Te iubesc prea mult, dragul meu, zise ea. 

— Niciodată nu poate fi prea mult. Unde te-ai duce dacă n-ar fi 
un Eddie care să aibă grijă de tine, ca un frate mai mare? 

li ridica fusta scurtă de piele peste şolduri. 

— Ai grijă de ciorapii mei, îi şopti Ruby. 

Ciorapii de caşmir o costaseră unsprezece mii de dolari Hong 
Kong. i 

Işi sprijini mâinile de sicriu, încadrând-o. Il văzu că se uită la 
ceas. Mai erau trei minute până la fix. 

— Ora unsprezece. Vincent o să deschidă uşile şi o să ne vadă. 
Or să vină toți să ne vadă. 

ŞI-I imagină pe Vincent şi toți soldaţii intrând şi prinzându-i 
aplecaţi peste coşciug. Işi imagină feţele lor. Şi îi fu de ajuns. 
Ajunse repede la orgasm, aşa cum se aşteptase Eddie, gemând 
şi arcuindu-şi spatele să-l primească. Gemu o dată cu ea şi-i 
simţi greutatea asupra ei. 

Deschise ochii şi văzu faţa lui The Onion, cârpită ca o jucărie 
veche şi simţi mirosul ascuţit de formol. 

— Sex şi moarte, murmură Eddie. Intotdeauna împreună. Fără 
sex şi moarte nu există viaţă. 

Este nebun, se gândi ea. La fel ca mine. 

— Azi dimineaţă am transferat şapte sute de mii în contul tău, 
Ruby. Acum poţi să-i plăteşti lui Peter Mui. 

— O să ţi-i dau înapoi. |ţi promit. 

Işi trase fermoarul şi se aşeză în strană. 

— Ora unsprezece, zise el. 

Ruby se întoarse, trăgându-şi chiloţii de mătase şi netezindu-şi 
fusta. Peste o clipă, uşa foaierului se deschise şi Vincent le 
permise să intre celor îndoliaţi. Ruby îi observa privirile aţintite 
asupra ei, simţi sămânţa lui Eddie între picioarele ei şi obrajii 
îmbujoraţi de plăcere. Câştigase acest joc. 

Când se aşeză alături de Eddie şi văzu că Vincent o studia, 
observă ura oglindită din ochii lui şi se cutremură. Intr-o zi, 
bineînţeles, va încerca s-o ucidă. Dar era alt risc pe care dorea 
să şi-l asume. 


31 


Era inima cartierului numit zona „chuppie”, din Central în jurul 
cartierelor Wellington şi D'Aguilar cu restaurante franţuzeşti şi 
baruri de homosexuali, cu nume cum ar fi 1997 şi Clubul 97. 
Urmând aceeaşi tradiţie întunecată a triadelor, Vincent 
deschisese un mic restaurant, numit Tien-An-Men Deli, din crom 
şi marmură neagră, unde ziua se serveau cheeseburger şi shake- 
uri, iar noaptea şi în weekend-uri se transforma în Club, unde cei 
mai aiuriţi tineri din Hong Kong dansau în luminile laser, în faţa 
monitoarelor care prezentau clipurile video ale formațiilor Abba 
şi Pet Shop Boys. 

Eddie se lungise pe o banchetă albă de vinil. Fuma o ţigară şi 
învârtea cu paiul un shake cu lapte. Vincent stătea lângă el şi 
mânca îngheţată Haagen Vaz. In Hong Kong, îngheţata era un 
lux costisitor, iar Haagen Vaz era cea mai costisitoare dintre 
toate. 

Eddie întinse mâna şi mângâie blând obrazul lui Vincent. 

— Când o să te vindeci, vei fi din nou frumos, Ah Lam. 

Vincent se feri. 

— Ce s-a întâmplat? 

— Pe mine ar fi trebuit să mă lichideze ticăloşii ăia, nu pe The 
Onion. 

— Tu eşti Evantaiul meu de hârtie, Ah Lam. Nu un soldat. 

— M-au umilit. 

— Au murit. Ţi-ai spălat onoarea. 

Vincent părea posomorât. Uneori nu înţeleg labirintul minţii 
tale, se gândi Eddie. 

— Ai transferat şapte sute de mii în contul lui Ruby Wen, zise 
Vincent. 

— Este treaba mea. 

— Ce anume? Să-i plăteşti datoriile la cărţi. 

Eddie se ridică şi îşi stinse ţigara. 

— Ruby Wen mă priveşte doar pe mine. 

Vincent îşi termină îngheţata. Scoase un calculator din 
buzunar, făcu nişte socoteli şi-i arătă rezultatul lui Eddie. 

— Uite cât ne-a costat în ultimele şase luni. 

Eddie luă calculatorul în mâna dreaptă, îl strânse în pumn şi îl 
trânti cu faţa în jos pe masa de marmură. 

— Ruby Wen mă priveşte numai pe mine, şuiera el. 

Cei doi bodyguarzi din spatele lor tresăriră speriaţi, 
aşteptându-se la violenţă. Dar nu, n-o să dea în mine. În oricine 
altcineva, dar nu în mine. Şi nici în Ruby Wen, fir-ar ea a naibii să 
fie. 

— Eşti ca un orb, Eddie. Cum o auzi pe Ruby Wen zângănindu- 
şi cana, te grăbeşti să i-o umpli cu bani, de parcă ar fi o 
cerşetoare. 

— Şapte sute de mii. Este un nimic pentru mine. 

— Dar cum rămâne cu cele doua kilograme de praf alb? 
murmură Vincent. 

— Dracu' să te ia. 

— Era singura care mai ştia! Doar tu, Li Kam-chuen şi ea! Nici 
măcar eu nu ştiam unde avea loc schimbul în noaptea aceea! 

— Ruby Wen nu l-ar înşela niciodată pe Eddie Lau. Nici dacă ar 
arde-o cu fier roşu! 

— Li Kam-chuen este un om bătrân şi laş. The Onion a spus că 
tipa în ghearele morţii, jurând că nu ne-a furat praful. lar eu îl 
cred pe bătrân. 

Eddie luă paharul şi-l zdrobi de perete. Laptele cu ciocolată se 
împrăştie în tot barul. 

— Dracu' să te ia! zbieră el. Nu-i treaba ta! 

Se năpusti afară. Porche-ul lui era parcat la bordură. Vincent 
auzi uruitul motorului când demară. 

Vincent îl strigă pe managerul său. 

— Curăţă mizeria, zise el. 

Curăţă mizeria. Asta făcea întotdeauna pentru Eddie Lau. 
Atâtea necazuri numai din cauza lui Ruby Wen! l-ar fi plăcut să-i 
vâre pe gât cei şapte sute de mii de dolari. 


Happy Valley?! 


Jocheii defilau cu caii lor înainte de începerea cursei de la ora 
trei; în spatele lor, în mijlocul pistei, numerele de pe tabela 
electronica clipeau pe măsură ce se încheiau pariurile pe diverşi 
cai, micşorând sau mărind pontul. Aşezata în tribună, Ruby Wen 
îl zări pe Timothy Man, unul dintre cei mai bogaţi oameni din 
colonie, discutând cu jocheul său. Il cunoştea pe Ah Kung, 
Bunicul, tai /o-ul lui Eddie. Spera că o s-o invite în loja lui 
particulară, dar o văzu şi se uită în altă parte. 

Mâncă de căcat. Va urmări cursa din barul Jockey Club. 

— Ruby Wen! 

Se întoarse. Barbarul era un chinez din Thailanda, un tip 
drăguţ, rotund la faţă şi cu zâmbet de funcţionar bancar. Dar 
hainele erau cele care îl defineau: un costum în dungi, din lână, 
pantofi lucraţi manual, cravată de mătase Gucci şi un ceas de 
aur Dunhill Elite, de optsprezece carate. 

Louis Huu. Praful pe care-l furase de pe şalandă cu şase 
săptămâni în urmă era al tatălui său. Şi nu era o coincidenţă 
pentru că Marele Şef Huu, aşa cum i se spunea, se număra 
printre primii cinci traficanţi de heroină ai Bangkok-ului, iar Ruby 
însăşi încheiase înţelegerea cu el. 

Îi zâmbea. 

— Arăţi superb, Ruby. Eşti îmbrăcată în roşu, culoarea 
norocului. 

Ruby purta costumul ei roşu de piele Claude Montana, cu 
umeri mari; ca să-i poarte noroc şi să se dea mare. Bărbatul 
pipăi materialul cu degetele. 

— Poate acum o să mi se schimbe norocul. Am pierdut 
ultimele trei curse. 

— Atunci ar trebui poate să înveţi să alergi mai repede, zise 
ea. 

Louis Huu râse amuzat. 

— Eşti o fată nebună. Ruby. Foarte nebună. Ai pariat pe vreun 


21 Valea Fericită (engl.) — (n.t.). 

cal în cursa asta? 

Ruby încuviinţă din cap. 

— Numărul doi, Lucky Gem. 

— Eu am numărul şapte, Golden King. Poate o să fiu mai 
norocos decât tine. 

Ochii lui deveniră ca de oţel. Se întoarse să se uite spre 
tribune. 

— Unde stai? 

— Azi voi urmări cursele din Jockey Club. 

— Atunci înseamnă că trebuie să iei ceaiul de după-amiază cu 
mine. Sunt invitatul lui Timothy Wong. Il cunoşti? Este un tip 
important la Hong Kong. O să te prezint. 

Ruby auzise de Timothy Wong. Se spunea că era 489 în triada 
Sun Yee On. Se gândi că, date fiind circumstanţele de faţă, s-ar 
putea să nu prea aibă ce să-şi spună. Dar nu se făcea să-l refuze 
pe Louis Huu. 

O conduse spre ascensorul membrilor clubului. Loja lui 
Timothy Wong era la fel ca celelalte. Răsuna de râsete, glasuri 
cristaline de femei şi mirosea a mâncare, parfum şi ţigări. Ceaiul 
de după-amiază era servit: sandwich-urile şi prăjiturile se 
aranjaseră pe un bufet, alături de căni cu ceai indian, servit în 
stil vestic, cu frişcă şi zahăr. 

Un chelner le aduse ceai în căni de porțelan. Ruby se uită la 
ecranul televizorului cu circuit închis şi apoi la cartela ei de 
curse. În ultimele două săptămâni, cei şapte sute de mii de dolari 
pe care îi primise de la Eddie să-l plătească pe Peter Mui se 
evaporaseră rapid. Să se aleagă praful de toată familia lui. 
Pierduse două sute cincizeci de mii la Happy Valley şi Shatin, 
încă trei sute cincizeci de mii la baccara, în Macao. Dar îi trebuia 
o singură lovitură ca să-şi lichideze datoriile şi să scoată totuşi 
un profit. Pariase ultima sută de mii pe Lucky Gem. 

Simţi un gol în stomac, ca întotdeauna când era pe marginea 
prăpastiei, o senzaţie insuportabilă şi vitală în acelaşi timp. 

Louis Huu se aplecă spre ea. 

— Sper să discut cu şeful tău, cât stau în Hong Kong, îi spuse 
el, ca şi când ea n-ar şti care era motivul discuţiei. 

— Sunt sigură că Eddie ar fi fericit să vadă un vechi prieten, 
zise ea. 

— Ştii, mi se pare ciudat. Sunt de trei zile în Hong Kong şi i-am 
lăsat mesaje peste tot, dar tot nu m-a căutat. Mă gândeam să 

vorbeşti cu el pentru mine, Ruby. 

— Ce vrei să-i spun? 

Louis Huu se apropie şi-i vorbi în şoaptă: 

— Vreau să-i spui că pământul este moale şi umed, iar viermii 
sunt flămânzi. 

Pentru o clipă, îi dispăru zâmbetul şi o făcu să se cutremure. 
Apoi, Louis Huu se desprinse de lângă ea şi-i făcu semn spre 
televizor. 

— Caii sunt pe pistă. 

Ruby se bucura că schimbase subiectul şi scăpase de ochii lui 
duşmănoşi. Se uită pe ecran. Lucky Gem era condus la locul său. 
Era un murg castrat şi jocheul lui se îmbrăcase în roşu şi auriu. 
Alt semn. Numărul doi îi purta noroc întotdeauna, iar rubinul era 
o piatră preţioasă?. Simţi că zeul norocului i s-a cocoţat pe 
umeri, iar răsuflarea lui dulce îi dezmierda gâtul. O sută de mii 
pentru şase la unu. Destul ca să-şi plătească cel puţin datoria 
faţă de Peter Mui. 

Numărul şapte apăru pe pista, un armăsar solid, maroniu. 

— Cum îţi atragi norocul? o întrebă Louis. 

— Mă duc la templu de fiecare dată în dimineaţa cursei, dau 
bani şi aprind tămâie pentru Kuan Yin. Pe urmă, scutur chim-ul — 
primul număr este cursa, iar al doilea calul. 

— Este o metodă bună, o aprobă Louis. Eu unul, îl consult pe 
feng shui. Nu se înşală niciodată. Imi dă întotdeauna numerele 
norocoase. 

O luă de mână. 

— Hai să privim cursa din balcon. 

Lojele private erau pe ultimul rând şi ofereau o panoramă 
ameţitoare asupra stadionului. In depărtare, mahalalele cenuşii, 
din Happy Valley, cu rufele fâlfâind la uscat, se ridicau pe 
fundalul cartierelor. Era o lume atât de diferită de aceasta, se 
gândi Ruby — departe de chambertin şi şampanie. Sau poate nu 
prea departe. Nu atât de departe încât să nu simtă încă mirosul 
porcului de la Shatin. 

lată de ce trebuie să câştig azi. 

Caii erau aliniaţi la start. Atmosfera devenise apăsătoare. Se 
adunaseră în jur de cincizeci de mii de oameni. Era una din 
ultimele curse înainte de vacanţa de vară. Ruby auzise că pe 


22 Asociaţie între numele ei — Ruby — rubin şi cel al calului Lucky Gem 
— piatră prețioasă norocoasă (engl.) — (n.t.). 

ultima cursă din Happy Valley se paria cât la toate cursele din 
Anglia, într-o singură după-amiază. lar în ultima vreme, când 
ameninţarea chineză se apropia, un câştig mare putea să-ţi 
cumpere libertatea în altă ţară. 

— Pierzi vreodată bani, Ruby, bani mulţi? 

Se gândi la cei şase sute de mii de dolari care îi se scurseseră 
printre degete în ultimele săptămâni şi simţi că-i vine rău. 

— Uneori, zise ea. 

— Eu nu pierd niciodată. Absolut niciodată.  Găsesc 
întotdeauna o cale să-mi transform pierderile în câştiguri. 
Înţelegi? 

Ruby înţelegea. Se întreba însă dacă o să înţeleagă şi Eddie. 
Nu prea îi venea să creadă. Eddie era prea mândru. 

Mulțimea scoase un strigăt şi se întoarse spre pistă. Se 
dăduse startul. 

— Eşti budistă? o întreba Louis, arătând cu degetul spre un 
Buddha micuţ de aur, atârnat de gâtul ei. 

Ruby clătină din cap. Işi băgă degetul sub gulerul bluzei de 
mătase şi-i arătă crucea de aur şi elefantul micuţ de jad — 
simbolul chinez al norocului. 

— Nu strică niciodată să ai mult noroc, zise ea. 

Louis Huu râse. 

— Te asiguri. Eşti o fata înţeleaptă. La fel ca mine. Nu laşi 
norocul la întâmplare. 

Râse de propria lui glumă. A 

Ruby se uită peste umărul bărbatului. Il văzu pe Timothy 
Wong, într-un costum închis de lână, urmărind cursa la televizor 
şi sorbind şampanie. Lângă el, era un grup de bancheri 
londonezi, cu guşi revărsate peste gulerele cămăşilor albastre, în 
dungi. Soţiile bancherilor, în haine de vizon, înzorzonate cu 
diamante, săreau şi strigau entuziasmate, ca nişte vânzătoare 
necioplite din piaţa de peşte. 

— Ai întotdeauna noroc, Ruby? o întrebă Louis. Nu-i rău să fii 
norocoasă. Dar cred că este mai bine să ai propriul tău cal. 

Ruby se întoarse spre televizor. Lucky Gem era în faţa, la 
ultima turnantă. Caii ajunseseră acum în linie dreaptă. Louis îi 
dădu binoclul. Ruby se concentra asupra cailor fruntaşi: Lucky 
Gem era în frunte. 

Urletele mulţimii erau asurzitoare. Erau gât la gât. Golden 
King câştiga teren. 

Fie ca toţi zeii să se concentreze asupra norocului meu! 

Trecu de linie în învălmăşeală. Dar Ruby ştia, da, ştia că de 
data aceasta câştigase. Inspiră adânc, să se calmeze, dar, când îi 
dădu înapoi binoclul lui Louis, îi tremura mâna. 

Îi zâmbi. 

— Cred că este bine să fii norocoasă, îi spuse ea. 

— Poate. 

Se uita pe panou. Confirmarea rezultatului nu apăruse încă pe 
ecran. Oamenii se agitau şi murmurau nerăbdători, ca un roi de 
albine. 

— S-a ridicat steagul de contestaţie, zise Louis indiferent, ca şi 
când nu ar fi fost nimic important. 

Ruby simţi un ghimpe de panică. Se sprijini de balcon. Nu! Nu 
putea să piardă cursa aceasta. Nu putea să dea ochii cu Eddie şi 
să-i spună că pierduse toţi cei şapte sute de mii de dolari! 

Louis Huu studia programul cursei. 

— Ţi-ai luat un număr pentru cursa următoare, Ruby? 

Fata îl privi mirată. Cursa următoare? Dacă Lucky Gem va fi 
descalificat, era terminată, falită. 

Timothy Wong veni lângă ei. 

— Interesant spectacol, zise el. Cred ca acum suntem pe locul 
doi. 

— Poate nu este totuşi prea târziu să-ţi  răsplătesc 
ospitalitatea, zise Louis. Apropo, aş vrea sa-ţi prezint o prietenă 
de-a mea, domnişoara Ruby Wen. 

Timothy Wong o luă de mână şi făcu o scurtă plecăciune. Avea 
maniere englezeşti. Ruby îl privi, incapabilă să vorbească. Dacă 
va fi confirmata contestaţia, o să piardă din nou. Eddie îi va rupe 
oasele. 

— Domnul este Timothy Wong, unul dintre cei mai iluştri 
cetăţeni ai Hong Kong-ului, spunea Louis. L-am convins să 
parieze pe calul meu în cursa aceasta. Sper să nu-l dezamăgesc. 

Mulțimea striga — un amestec clocotitor de mânie îmbibată cu 
bucurie. Numerele apăruseră pe ecranul central. Pe locul întâi, 
numărul şapte. O voce explica publicului că Lucky Gem fusese 
descalificat. 

Ruby se năpusti către ascensoare, lăsându-i pe Louis Huu şi 
gazda sa uimite să se zgâiască după ea. Nu-şi dădea seama pe 
unde umbla. Când ieşi, vomită în strada. Un agent de trafic o 
privi dezgustat. 

Găsi un taxi şi se trânti pe bancheta din spate, repetând 
adresa ei din Mid-levels. Privea şocata traficul de după-amiază 
întrebându-se de ce zeii erau atât de supăraţi pe ea. 

Trebuia să aibă noroc cât mai curând posibil. 

Dacă nu, era terminată. 


32 


Ceainăria Luk Yu era pe o stradă îngustă, în spatele arterei 
Queens Road Central, umbrită de turnurile edificiilor înalte. 
Şoseaua era blocată în permanenţă de minibus-uri şi camionete 
de marfă. Puteai trece pe lângă ea în fiecare zi, fără s-o observi. 

Dar interiorul ceainăriei era complet deosebit de exterior. 
Ventilatoare uriaşe, negre, se învârteau încet în tavan — inutil, 
observă Eddie, pentru că localul avea aer condiţionat — iar 
scaunele erau din lemn de trandafir lustruit şi mesele aveau blat 
de marmură. Ceainice şi oale de aramă, aranjate pe suporturi, 
împodobeau podeaua, iar pe pereţi atârnau pergamente 
chinezeşti înrămate şi decoraţiuni murale. 

Eddie Lau şi Vincent Tse fură conduşi într-un separeu cu 
oglinzi, masă din lemn negru şi banchete cu spătare de 
marmură. Pak Yok-kong, The Ox, îi aştepta, cu Evantaiul său de 
hârtie, Peter Man, lângă el. 

Eddie şi Vincent se aşezară. 

Eddie avu grijă să-şi ascundă disprețul faţă de bărbatul aşezat 
vizavi de el. The Ox fusese odată un temut luptător al străzilor. 
Fusese poreclit aşa datorita forţei şi staturii sale solide, dar acum 
era gras, îndesat şi moale. Purta un costum negru, o cravată roz 
de mătase Nina Ricci şi un ceas Cartier cu curea din piele de 
crocodil la mâna stângă. 

Aş putea să-i rup traheea dintr-o singură lovitură, se gândi 
Eddie. 

Era prezent şi un al cincilea, un tip cu păr grizonat, palid la 
faţă, care arăta exact ce era, un funcţionar inferior dintr-un birou 
de avocatură învecinat. Acum în vârstă de şaptezeci de ani, Tai 
Wai-chan deţinea încă rangul de Incense Master? într-una din 
ramurile triadei 14K. Fusese invitat ca arbitru la discuţia lor de la 
ora ceaiului. 


23 Maestrul tămâiei (engl.) — (n.t.). 

Un chelner aduse un ceainic cu ceai Cloud Mist şi umplu cinci 
căni. The Ox bătu în masă cu trei degete în semn de aprobare. 

— Fie ca sănătatea şi prosperitatea ta să sporească înzecit, îi 
spuse The Ox. 

Eddie dădu din cap şi sorbi din ceai. Era aromat şi răcoritor. 

Se făcură prezentările. Se interesară de sănătatea rudelor, aşa 
cum era obiceiul şi domnul Tai fu felicitat pentru vârsta sa 
înaintată şi aparenta sa sănătate. Nu se făcu niciun comentariu 
apropo de înfăţişarea lui Vincent, de rănile şi vânătăile sale 
vizibile încă sub ochelarii de soare pe care nu şi-i scosese. 

In cele din urmă, schimbară subiectul. 

— Afacerile merg bine? îl întrebă Eddie pe adversarul său. 

The Ox îşi sprijini mâinile pe genunchi. 

— Luna trecuta mi-am cumpărat al doilea Rolls-Royce. Soţia 
mea a vrut să-l vopsească în roz. Ce puteam să fac? Am plătit o 
sută cincizeci de mii de dolari numai pentru tăbliţele de 
înmatriculare. 

— Eu nu am asemenea probleme. Nu sunt însurat. 

The Ox chicoti. 

— Eşti deştept. Mai deştept ca mine! . 

Era evident că nu credea ce spunea. Il înghionti pe Peter Man, 
ca şi când ar fi fost o gluma grozavă. 

— Am auzit că faci nişte afaceri grozave, îi spuse el lui Eddie. 
Eşti al naibii de inteligent. Imi amintesc când erai doar un biet 
soldat al triadelor. 

Eddie îşi ridică privirile, furios, crezând că The Ox îl aţâţa. Dar 
rivalul său zâmbea, cu ochi blânzi, binevoitori. 

The Ox luă încă o gură de ceai. 

Eddie râmase tăcut. Aştepta. 

— Familia ta este norocoasa să aibă un fiu ca tine. Probabil că 
sunt mândri de tine. Eşti un om de afaceri atât de priceput. 

Eddie strânse mâna în pumn, sub masă. Da, acum The Ox îl 
aţâţa, era convins. Dar, deocamdată, nu-şi dădea seama dacă o 
făcea din teamă. Sau ca să-şi bată joc de el? 

Chelnerul aduse încă o cană cu ceai. 

Domnul Tai îşi drese glasul. Când vorbi, vocea lui răsună ca un 
foşnet de frunze uscate. 

— Poate că ar fi timpul, să trecem la afaceri, zise el. Să 
începem cu plângerile lui Lau Hsu-shui. 

Eddie se aplecă peste masă. 

— The Ox a luat ceva care îmi aparţine, zise el. 

The Ox se arată sincer surprins. 

— Dacă iau vreodată ceva care aparţine lui Eddie Lau, dau 
înapoi. 

— Am pierdut aproape două sute de kilograme de heroină 
numărul patru. Poate ştii unde sunt. 

The Ox îl privi uimit pe Peter Man şi apoi pe Tai. 

— Nu ştiu la ce se referă piu-nuin. Nu mă ocup de asemenea 
afaceri, bunicule. 

Se întoarse către Eddie. 

— Şi te sfătuiesc să n-o faci nici tu. 

— Ştiu de Martin Fong. 

The Ox clătină din cap. 

— Eşti lipsit de subtilitate, Eddie. Poate că nu eşti chiar atât de 
deştept pe cât se spune. 

— Martin Fong era omul tău. 

— Martin Fong n-a acţionat din ordinele mele, Eddie. Dacă ar fi 
ascultat de mine, n-ar fi sfârşit ars ca un porc. 

— Spune-mi ce vrei. 

— Pentru mine nu vreau nimic, zise The Ox şi începu din nou 
să zâmbească. Doar să-mi fac nevasta fericită şi să-mi trimit 
copiii la şcoli bune. Ştii, acum sunt foarte scumpe. Mai fac câte o 
afacere din când în când. Poate o să facem afaceri împreună, 
Eddie. Noi doi ar trebui să fim buni prieteni. 

Eddie rămase tăcut şi sorbi din ceai. Poate o să rezolve totul 
dintr-o singură lovitură. Domnul Tai vorbi din nou. 

— Cum am putea limpezi această neînțelegere dintre voi? zise 
el, uitându-se mai întâi la The Ox. 

— Acum trei săptămâni, am pierdut trei băieţi, ucişi bestial în 
Wanchai. Intr-una din clădirile mele. Erau tineri şi familiile lor 
sunt distruse. Mi-am ştirbit prestigiul. Poate n-ar strica să dau 
cinci sute de mii de dolari părinţilor îndoliaţi. 

Vincent începu să protesteze, dar Eddie îi puse o mână pe 
braţ. The Ox clătină din cap, uluit de această izbucnire. li 
confirma faptul că Vincent, în ciuda rafinamentului său exterior, 
nu era decât un ţăran Hakka, la fel ca Eddie Lau. 

Cinci sute de mii de dolari, se gândi Eddie. Doar n-o să mă 
ploconesc în faţa ta, nenorocitule! Dar îşi stăpâni furia. 

— Şi eu am suferit o mare pierdere, zise el, calm, unul din 
asociaţii mei a fost ciopârţit în Jaffe Road. Mi-am terfelit 

respectul. Familia şi fraţii săi Hung au jurat să se răzbune. Ce pot 
să fac? Poate dacă aş primi marfa înapoi, aş reuşi să compensez 
durerea şi umilinţa lor. 

The Ox se strădui să se arate îngrijorat. 

— Văd că te afli într-o mare încurcătură, Eddie. Dar nu este 
problema mea. lţi repet că nu am nimic care să aparţină lui 
Eddie Lau. Nu ştiu de unde ţi-a venit această idee. Dar pentru 
cinci sute de mii de dolari, am putea fi din nou prieteni. Ar fi mult 
mai bine pentru tine. 

— Am deja o mulţime de prieteni, zise Eddie. 

— Este bine să ai mulţi prieteni, spuse The Ox zâmbind. Nu-ţi 
strică niciodată, oricâţi ai avea. 

Chelnerul aduse al treilea ceainic. De data aceasta domnul Tai 
turnă ceaiul în trei căni curate cu toartele îndreptate spre ei. Le 
puse în faţa lui The Ox. Eddie urmărea mâinile lui The Ox. Dacă 
lua cana din mijloc, însemna că era de acord să-l compenseze. 
Dacă le bea pe toate trei, însemna război. 

The Ox se gândi. Apoi luă cana din mijloc şi o bău. Eddie 
aştepta şi privea. 

Apoi, The Ox le luă şi pe celelalte două şi le goli una după alta. 

Eddie îi mulţumi lui Tai pentru arbitraj şi plecă împreună cu 
Vincent, fără să mai scoată o vorbă. 

Apartamentul lui Eddie din Mid-levels avea propria sa sala de 
gimnastică — o cameră mare, dotată cu cele mai moderne 
echipamente Nautilus. Un perete din sticlă fumurie oferea o 
ameţitoare panoramă a portului. 

Ruby ieşi de sub duş, goală, ştergându-şi părul. O durea tot 
corpul după ce făcuse dragoste cu Eddie, noaptea trecuta. Eddie 
era întotdeauna un amant plin de imaginaţie, dar lipsit de 
blândeţe. 

Se duse în sala de gimnastică şi-l privi din uşă. Avea doar 
slipul pe el şi se antrena cu greutăţi de şaptezeci de kilograme. 
Trupul lui era dur şi suplu, numai muşchi şi oase. Lucea de 
sudoare şi dragonii tatuaţi pe braţe se mişcau şi dansau, de 
parcă ar fi prins viaţă. 

Incă nu aflase de bani. Poate că nici n-o să afle vreodată, 
pentru că acum avea un plan cum să-i recupereze. Nu avea ce 
vinde. Apartamentul şi BMW-ul ei erau amândouă pe numele lui 
Eddie şi era prea vanitoasă ca să se despartă de bijuteriile ei. Şi, 
în afară de asta, nu era nevoie de măsuri atât de drastice. Ştia 

că data viitoare o să câştige. Avea nevoie de altă miză — un 
împrumut temporar. Unul din cazinourile din Macao îi oferise un 
credit de până la o sută de mii de dolari Hong Kong. 

Eddie simţi că îl privea. 

— Vreau să te duci la Bangkok, Ruby, zise el. 

— La Bangkok? 

Eddie gemu când ridică greutatea şi apoi o lăsă pe podea. 

— Trebuie să găsim un nou furnizor de numărul patru. Heroina 
este o afacere bună. 

— De ce nu facem un gong-jou, o înţelegere pacifistă cu Louis 
Huu? 

— Niciodată. Louis Huu este cel care a suflat numele meu 
poliţiei. 

— Pentru că îi datorezi bani. 

— Nu mi-am primit praful, aşa că mi se pare normal să nu-i 
plătesc. 

Eddie ridică bara de pe suportul ei şi dragonii de pe bicepşi 
prinseră viaţă. Ruby veni lângă el. 

— L-am văzut ieri pe Louis Huu. 

— Unde? 

Nu putea să-i spună adevărul, se gândi Ruby. Ar şti că nu m- 
am ţinut de promisiune. 

— La hotel Peninsula. Am fost acolo să mă întâlnesc cu o 
prietenă. Louis Huu m-a văzut şi m-a salutat ca şi când am fi fost 
rude. Apoi mi-a şoptit că o să te ucidă, dacă nu-i plăteşti praful 
alb. 

— Louis Huu este o babă. 

— Mi-e frică de el. 

— Ţi-e frică de propria ta umbră. 

Puse repede mâinile pe bară şi se agăţă de ea, transferându-şi 
greutatea asupra celor şaptezeci de kilograme pe care le ridicase 
deja. Ochii lui sclipiră înspăimântați pentru că nu putea susţine 
greutatea suplimentară şi bara va cădea peste gâtul lui. Se 
desfigurase la faţă. li curgea sudoarea ca sângele din venă şi 
picura pe podea. 

— Atunci de ce mă trimiţi la Bangkok? Ca să mă ucidă pe mine 
în locul tău? 

Pufnea, cu obrajii umflaţi, încercând să nu îndoaie braţele! 
Puful ei pubian era la câţiva metri de faţa lui. 

— O să ne ucizi pe toţi, Eddie. Ai declanşat război cu Sun Yee 

On şi vrei să ni-l faci duşman şi pe Louis Huu? Dă-i banii şi gata! 

Îl văzu clătinând din cap. 

— Te crezi atât de grozav! Eşti un prost. 

li tremura tot corpul. Stomacul şi pieptul tremurau spasmodic. 
Ruby îşi desprinse mâinile de pe bară şi ieşi din cameră. 

Eddie gemu, incapabil să-şi îndoaie braţele. In cele din urmă, 
bara se prăbuşi pe podea. Apoi gemu şi rămase întins un timp, 
gemând de durere. 

Târfulița. 

Nu ştiu de ce te iubesc atât de mult, Ruby. Eşti o hoaţă, o 
jucătoare înrăită şi o târfuliţă mincinoasă. 

Dar eşti târfuliţa mea mincinoasă. 

Se întâmplase în Queens Plaza. La trei după-amiaza, pentru 
numele lui Dumnezeu. Ar fi trebuit să-şi dea seama, se gândi 
Lacey. Cineva, cineva îşi pierduse minţile. 

Locul dezastrului fusese un mic restaurant, numit New York 
Grill, un local modem, care devenise unul din acele locuri 
frecventat de chinezii cu bani şi gwailos cu funcţii importante. 
Totul era din crom şi marmură falsă, o viziune idealizată a 
barului American, cu muzică şi difuzoare şi un meniu cu malt şi 
cheeseburger. Chelnerii erau îmbrăcaţi în caschete de baseball 
Dodgers şi tricouri. 

Era, de asemenea, din câte ştia Lacey, locul preferat de 
întâlnire al locotenenţilor triadei Sun Yee On. Probabil de aceea 
fusese ales drept ţintă de doi man jais din Wo Sing Wo. Dar, de 
data aceasta, se folosiseră arme. 


Traficul fusese deviat în Luard Road. Un BMW încerca să dea 
la o parte pietonii de pe trotuar, împingându-i cu botul. Un tânăr 
chinez furios bătu în capota maşinii cu dosul palmei. Lacey se 
dădu jos din Toyota ei şi urmă corul strident de claxoane, până la 
locul faptei. 

Intrarea în piaţă fusese deja încercuită de ofiţeri pe 
motociclete, în geci portocaliu cu galben. Mulțimea se adunase 
curioasă să vadă cadavrul. 

Un poliţist în uniformă, care se identifică drept sergent Yao 

Pau-fuk îi furniza primele detalii, în timp ce urcau la mezanin, cu 
ascensorul. Cu o jumătate de oră mai devreme, doi bărbaţi 
intraseră, scoseseră nişte satâre din geci şi-l atacară pe unul din 
patroni. Victima se apărase cu o arma de foc şi agresorii săi 
fugiseră în piaţă. Din păcate omul trăsese trei gloanţe după 
tineri. Unul din ele lovise o femeie albă în cap. Murise pe loc. 

— Martori? zise Lacey. 

— Prietena fetei, spuse sergentul. A apucat-o isteria. Am 
băgat-o în maşină. Stă cineva cu ea, dar este incoerentă 
deocamdată. Şi doi australieni. Dar ştiţi, au spus că totul s-a 
petrecut prea repede. 

— Şi cei din bar? 

— Doar chelnerii. Toţi ceilalţi au fugit. 

— N-au văzut nimic? îl întrebă Lacey, plină de speranţă. 

— S-au uitat în altă parte. Sau au fost în bucătărie. 

Fata zăcea pe burtă, cu braţele în lateral. Ochelarii căzuseră 
pe dalele reci, lângă ea. În mod miraculos, deşi rama se îndoise, 
lentilele erau intacte. Ţinea pleoapele întredeschise, în maniera 
tipică morţilor, ca şi când ar fi aţipit. O baltă neagră, urâtă se 
închegase în jurul rănii de la cap. 

— Ah, Doamne, murmură Lacey. 

Renunţase să mai numere câte cadavre văzuse, dar tot nu se 
obişnuise. Era o răzbunare a triadelor, ar trebui să fie 
indiferentă. Să-şi spună că asta era meseria ei. Dar trupurile 
tinere şi nevinovate îi trezeau mereu aceleaşi sentimente de 
furie şi revoltă. 

Avea în jur de douăzeci de ani. Purta blugi şi un sac din pânză, 
cu steagul Americii. Lacey îl desfăcu: un ghid Lonely Planet, o 
sticlă de plastic cu apă de băut, o ciocolată, o hartă turistică a 
Hong Kong-ului. Niciun act de identitate. Probabil că era pus 
împreună cu banii. N-o să-l găsească până nu întorceau 
cadavrul, după ce fotografii poliţiei vor imortaliza scena. 

Dar Lacey bănuia ce vor găsi; era evident o turistă, călătorea 
ieftin, ca toţi tinerii, se pare, de naţionalitate britanică. Studentă, 
mai mult ca sigur, cazată într-un hotel pentru tineret din Chung 
King Mansions. Făcea probabil un tur al Asiei: o săptămână în 
Hong Kong şi apoi Malaezia, Indonezia, Thailanda sau Australia. 
Fusese ghinionistă. g 

Sacul avea încă un compartiment. Il deschise şi găsi două cărți 
ilustrate, gata să fie expediate în Bournemouth şi Oxford. Una 

era adresată unei fete, Sandra. Cealaltă începea cu „Draga 
mamă şi tată”. Lacey înghiţi în sec. Copie adresa familiei în 
carneţelul ei şi îşi spuse că nu servea la nimic, dacă nu-şi păstra 
mintea limpede. 

Ceva în sufletul ei îi spunea: acum presiunea a crescut. Nici 
şefilor triadei n-o să le convină. 

Până acum se uciseseră între ei. Ziarele şi televiziunea 
nutreau o fascinaţie morbidă faţă de războaiele între bande, dar 
acum era altceva. Nu era o simplă răfuială, ci un atac revoltător, 
care încălcase regulile jocului. Când erau înjunghiaţi nevinovaţi, 
când copiii, poliţiştii şi turiştii erau împuşcaţi în plină stradă, 
însemna că se depăşise limita. 

Auzi vaietul unei sirene de ambulanţă care se străduia să se 
strecoare prin mulţime. Lacey se strădui să-şi alunge starea 
proastă. Scoase carneţelul din buzunar şi începu să schiţeze 
scena. In spatele ei un poliţist vorbea repede la staţia radio 
portabilă. 

Auzi strigăte în hol. Nişte reporteri împingeau poliţiştii puşi de 
pază. 

— Ţine-o de-o parte de ticăloşii ăştia, îi spuse ea sergentului 
Yao. _ 

Cineva din personalul ambulanţei apăru din ascensor. Il 
atenţionă că nu mai era nimic de făcut. La fel ca şi ea, va trebui 
acum să aştepte medicul legist şi fotografii, înainte să mişte 
cadavrul. 

New York Grill ocupa un loc destul de mare, între un magazin 
de bijuterii şi un boutique cu haine franţuzeşti. Trei chelneri 
tineri, chinezi, cu şepcile de baseball întoarse la spate stăteau la 
nişte mese de marmură falsă. Managerul, un tânăr în costum 
italienesc şi cămaşă albă fără cravată, se postase în spatele lor. 
Doi poliţişti stăteau de pază la uşă. 

Lacey îi salută şi intră. Ecranul video nu fusese deconectat, un 
grup de raperi negri, fără cămăşi dansau pe o scenă, ca nişte 
fantome la lumina zilei. Doi din chelneri urmăreau video-clipul. 
Unul din ei arăta spre ecran şi râdea. Lacey îşi scoase 
legitimaţia. 

— Inspector Madeleine Lacey. Serious Crimes Squad. Eşti 
managerul? 

Omul în costum încuviinţă din cap. 

— Kam Chun-kwan, zise el. 

Avea ochii obosiţi şi pleoapele umflate. 

— Ai văzut schimbul de focuri? îl întrebă ea, în cantoneză. 

— Eram în bucătărie, zise el. N-am văzut nimic. 

Lacey se uită la chelneri, o dată cu Kam. Dar clătinară din cap, 
aşa cum era de aşteptat. Unul din ei ţinea în mâna o tavă şi o 
răsucea nervos între degete. Lacey observase că îşi ferise 
privirile. 

— Cum te cheamă? îl întrebă Lacey. 

— Ma, spuse băiatul, Stevie Ma. 

| se adresă în engleză: 

— Unde erai când s-a întâmplat asta, Stevie? 

Se uită la Kam şi apoi la Lacey. 

Pregăteam shake-uri de lapte, zise el, făcând semn spre 
tejghea. 

— Probabil că ai văzut tot. 

Stevie clătină din cap. 

— Mă uitam în altă parte. Trebuia să prepar cinci malţuri. 

Era un răspuns incredibil, dar Lacey ştia din experienţă că era 
inutil să insiste. 

— O să ne afecteze afacerile, zise Kam. 

— Sigur, este singura noastră grijă, răspunse Lacey, cu 
amărăciune. O fată a fost împuşcată şi pe noi nu ne interesează 
decât afacerile. 

Dar Kam pusese punctul pe „i”; deşi ţinta atacului scăpase, se 
pare, asasinii reuşiseră să pericliteze o importantă afacere a 
triadei. Se vor răzbuna. Peste câteva zile va apărea alt cadavru 
pe stradă. 

Poliţia trebuia neapărat să pună capăt acestui măcel, înainte 
să aibă de suferit şi alţi nevinovaţi. 

In uşă, răsună un strigăt furios. Lacey se întoarse; unul din 
fotografi reuşise să se strecoare prin piaţă şi stătea acum lângă 
cadavrul fetei, făcând prim-planuri în mare grabă. La un moment 
dat, se aplecă şi dădu la o parte părul victimei, să pună în 
evidenţă rana de la cap. 

Lacey reacţionă mai repede chiar decât polițistul în uniformă 
care o avertizase. Alergă afară şi-l lovi pe fotograful care o luase 
la fugă, smulgându-i aparatul cu mâna dreaptă, în timp ce cu 
stânga îi răsuci braţul la spate şi-l împinse. 

Tipul n-o văzuse venind şi scoase un strigăt de uimire, când 
auzi zgomotul aparatului său scump zdrobindu-se de asfalt. 

Dar Lacey nu terminase. Strângându-l de braţ, îl împinse lângă 
gard. Apoi îl luă de păr şi-i trase capul pe spate. 

— Nenorocitule, îi şuieră ea, în ureche. 

Sergent Yao veni în grabă şi se opri lângă ea. Părea uluit. 

— İl arestăm? o întrebă el. 

Lacey simţi, mai degrabă decât auzi aparatele de fotografiat 
care nu mai pridideau să-i imortalizeze. Ştia că făcuse o greşeală 
regretabilă. 

— la-l mai repede de aici, zbieră ea. 

— Să-mi plăteşti aparatul, la toţi dracii! zbieră reporterul când 
scăpă din strânsoarea ei. 

— la-l de aici! 

— O să te dau în judecată! 

Sergentul Yao îl împinse spre colegii săi, care se luptau între ei 
să imortalizeze incidentul. 

Lacey se întoarse şi dădu cu ochii de Tyler. Sosise exact la 
timp ca să asiste la scena care avusese loc. O luă de braţe şi o 
trase de-o parte. 

— Ce dracu' se petrece aici? 

— M-am pierdut pe moment, zise Lacey. 

— Să nu te mai pierzi niciodată, şuieră el. Ai auzit, niciodată! 

Se uită la ziarişti şi observa că rânjeau triumfători. 

— Fii pregătită să apari pe prima pagină. 

Privi trupul fetei întins pe jos. 

— Isuse! Văd că se îngroaşă gluma. 

Victima privea fără să vadă marmura falsă, căutând o 
explicaţie. 


34 


Uciderea unei tinere studente britanice, pe nume Barbara 
Warhurst apăru pe prima pagină a ziarului South China Morning 
Post, a doua zi, de dimineaţă. Incidentul lui Lacey cu fotograful 
era de asemenea scos în evidenţă iar fotografiile care o 
reprezentau împingând reporterul în gardul de fier, ocupau a 
treia pagină. Când Lacey ajunse la birou a doua zi, obosită şi 
nervoasă, după mai puţin de patru ore de somn, fu întâmpinată 
cu urale ironice. 

— Bravo, felicitări, îi spuse unul din inspectori, când trecu pe 

lângă el. 

Cineva lipise un afiş scris de mână pe uşa biroului ei: 
FOTOGRAFIATUL INTERZIS DINCOLO DE ACEST PRAG. Dedesubt 
era fotografia ruptă din South China Morning Post. Cineva 
adăugase lângă marginea ei, ca într-o bandă desenată: ŢI-AM 
SPUS SĂ NU MĂ FOTOGRAFIEZI PÂNĂ NU-MI DAU CU PUDRĂ. 

Lacey îl rupse şi intră. Văzu un buchet de flori — crizanteme şi 
narcise galbene — şi o carte de vizită. Lacey o citi: 

„Nu-i lăsa să te doboare. John.” 

Tyler apăru în prag. Venise cu un teanc de ziare, dar ridică din 
sprâncene când zări florile. 

— Nu este bine pentru imaginea ta, Lace. După ce am citit 
articolele din ziare, azi dimineaţă, mi-am spus că eşti o tipă 
foarte dură. 

— Fotograful a fost de vină. Avea o mutră care cerea palme. 
Dacă l-aş vedea acum, aş proceda la fel. 

— Da, mă rog, unii tipi sunt nesuferiţi. 

Aruncă ziarele pe birou. 

— Doar ţi-am spus că o să devii celebră. 

— Îmi pare rău. 

— Nu este nevoie să-ţi ceri scuze faţă de mine. Va fi probabil o 
investigaţie internă. Poţi să te ploconeşti comisarului şef, dacă 
vrei. Capul sus, Lacey. O să am grijă de tine. Probabil că o să 
primeşti câteva palme la fund. S-ar putea să-ţi placă. 

— Sună a agresare sexuală. 

Tyler îşi ridică mâinile prefăcându-se revoltat. 

— Eu unul n-aş îndrăzni. Deci, ce ai aflat până acum, Lacey? 

— Managerul de la New York Grill este un om pe nume Kam 
Chun-Kwan. l-am verificat cazierul. Are o condamnare, acum trei 
ani, pentru atac armat. Acum se pare că este locotenent în 
triada Sun Yee On. 

— N-a văzut nimic. 

— Exact. Nici el, nici chelnerii. Toţi trei erau în bucătărie sau 
pregăteau shake-uri cu lapte. 

— Shake-uri cu lapte, zise Tyler şi se uită pe fereastră, cu 
gândul în altă parte. Nu mai avem de-a face cu cazuri exotice, 
Lacey. S-a terminat cu satârele şi tăiţeii. Acum este vorba de 
pistoale şi shake-uri cu lapte. Este ca în Hill Street Blues, pentru 
numele lui Cristos. 

— Cei de la balistică, ne-au informat că gloanţele au calibrul 

7,62, trase probabil dintr-un pistol chinezesc 54. 

— Stele negre. 

— Da. 

— Câte cartuşe aţi găsit? 

— Trei. Un glonte s-a înfipt în perete, la o sută de metri. lar 
unul s-a recuperat din trupul femeii. 

— A mai rămas unul. Ai întrebat la spitale? 

— Da, la toate spitalele şi clinicile, chiar şi la doctorii 
particulari de pe insulă, din Kowloon şi Teritorii. Am trimis o 
echipă care cercetează şi acum piaţa, în căutarea glontelui. 

— Trebuie să găsim cât mai repede vinovatul, zise Tyler. Cred 
că este timpul să facem presiune. 

Se uită la ceas. 

— Crezi că este prea devreme să merg la bar la ora opt? 

Lacey zâmbi. 

— Nu pentru mine. 


Tyler străbătu Wanchai-ul cu maşina, trecu pe lângă reclame 
neluminate, cu nume ca Hotlips şi Miami Vice. Fetele care lucrau 
în baruri erau mai ales filipineze, cu vize pe şase luni. Localnicele 
din Hong Kong îşi găsiseră de mult slujbe bine plătite la bănci şi 
la agenţii turistice. 

Se opriră în Lockhart Road. 

— Harbour Club, zise Lacey, citind reclama luminoasă. 

Ploua mărunt. Barurile de noapte erau ca o mahmureală în 
lumina cenuşie a dimineţii, se gândi Lacey, sau ca o remuşcare. 
Uşa vopsită în negru era încuiată. 

— Sunt sigură că arată mai bine noaptea. 

— Nu se ştie. 

Un SEL 450 negru era parcat pe alee, lângă intrare. Doi tineri 
descărcau lăzi cu lichior dintr-un camion. Lacey şi Tyler văzură 
alt camion trăgând la intrare. Era vopsit în albastru şi din el 
apărură trei tineri chinezi în uniforme de poliţie. 

— Hai să stricăm ziua cuiva, zise Tyler. 

Alergară pe alee. Lacey simţi apa rece scurgându-se între 
haina de ploaie şi piele. II urmă pe Tyler, trecând de camionul cu 
marfă şi intrară în bar. 

Un tânăr chinez stătea la bar şi număra banii, în timp ce 
vorbea la telefon. Purta o haină neagră de piele şi o cămaşă 
galbenă de mătase, cu cravată neagră, din acelaşi material. 

Îi recunoscu imediat şi rămase uimit încheie convorbirea 
brusc. 

— Bună Daniel, zise Tyler. Ţi-o prezint pe inspector Lacey. 
Lacey, acesta este Daniel Chen. 

Chen o salută înclinând din cap şi zăpăceala de moment se 
transformă într-un zâmbet. 

— Cu ce pot să vă ajut? 

Lacey se uită în jur şi se oglindi în pereţii de sticlă şi coloanele 
false. Mirosea a sudoare şi lichior. 

Tyler băgă mâna în buzunar, scoase un plic maro şi i-l dădu. 

— Imi pare rău, zise el. 

Chen îi văzu pe cei trei poliţişti intrând în club şi zâmbi acru. 
Apoi desfăcu plicul şi citi ordinul. 

— Ce-i asta? 

— Localul nu respectă normele de apărare contra incendiului, 
prevăzute de legislaţia Hong Kong-ului. Suntem autorizaţi să 
confiscăm toată marfa. De asemenea, trebuie să încetaţi 
activitatea până când operaţi modificările cerute. 

Dădu plicul la o parte. 

— Cât? zise el blând. 

Tyler clătină din cap. 

— Nu este vorba de asta, Daniel. 

— Rahat. 

— Aplicăm legea, zise Lacey. 

Făcu semn polițistului în uniformă, care se întoarse şi-i strigă 
pe colegii săi. Auzi clinchetele sticlelor de whisky cărate de 
sergenţi. Tocmai fuseseră descărcate din camionul de marfă. 

O femeie cantoneză între doua vârste ieşi din biroul aflat în 
spatele barului. Era mama-san — păzea fetele noaptea şi veghea 
asupra încasărilor. 

— Ce caută câinii ăştia aici? îl întrebă ea în cantoneză pe 
Chen. 

— Te punem pe roate, bunico, îi răspunse Lacey. Femeia nu se 
aşteptase ca nişte poliţişti albi să înţeleagă dialectul şi încremeni 
în loc. 

— Ce înseamnă asta? îi întrebă Chen. 

— inseamnă că s-a terminat cu afacerea ta, Daniel. Nu aveam 
de gând, dar evenimentele recente ne-au forţat mâna. 

— Anumiți oameni vor fi foarte supăraţi când vor afla. Vor 
depune o plângere oficială, la cel mai înalt nivel. 

Daniel Chen trecu pe lângă mama-san şi intră în birou — se 
auziră vorbind în şoaptă la telefon. 

— Mă întreb cine ar putea fi acei „anumiţi oameni supăraţi”? 
zise Tyler. 

— Crezi că o fi sunat de Timothy Man? 

— Ce treabă să aibă cel mai notabil cetăţean al Hong Kong- 
ului cu un inspector-şef umil ca mine? 

Cei trei poliţişti continuau să încarce lăzile în camionul poliţiei. 

— Anul acesta vom face o petrecere frumoasă de Crăciun, 
spuse Tyler, făcându-i cu ochiul lui mama-san. 

— Văd că savurezi momentul, remarcă Lacey. 

— Da, este o plăcere perversă, uneori, mă visez preot. 

Chen terminase convorbirea şi ieşi din birou. 

— Nu se poate, zise el. 

— Aşa spune legea, Daniel. 

— O să ai mari necazuri. 

Tyler se înroşi brusc. Dar era singurul semn al mâniei care 
clocotea în sufletul lui. Când vorbi, glasul său răsună calm: 

— Vreau să-i transmiţi un mesaj lui Timothy Man. 

— Nu cunosc pe nimeni cu numele acesta. 

Tyler se făcu că nu aude. 

— Spune-i că o turistă britanică a fost împuşcată ieri în 
Queens Plaza. 

— Eu nu ştiu nimic. 

— Nu, ştiu că nu eşti implicat. N-am nimic personal cu tine, 
Daniel. 

Cei trei poliţişti terminaseră de încărcat. Tyler făcu semn 
sergentului. 

— Acum apucă-te să smulgi aparatele de aer condiţionat, zise 
el. 


Ruby Tour se afla la primul etaj al unei clădiri cu şase etaje, pe 
o alee din Queens Road West. Eddie parcă Porche-ul la bordură, 
în spatele BMW-ului roşu al lui Ruby. Deschise portiera şi o trânti. 
O instalaţie de aer condiţionat crăpată picura apă pe trotuar. 

Se năpusti în clădire, pe scări, care erau prost luminate şi 
miroseau a mucegai. Pe o uşă vopsită în maro scria de mână: 
„Ruby Tour”. 

O deschise cu piciorul. 

Biroul era mic şi practic. Camera fusese împărţită în două de 

un paravan, de tipul celor folosite în sediile guvernamentale. 
Postere cu reclame turistice fuseseră lipite pe pereţi. O 
chinezoaică foarte tânără stătea la un birou masiv, din metal şi 
citea „Sister's Pictorial.” Avea o clamă de plastic în par, ochelari 
cu rame de baga şi coşuri pe faţă. 

Se uită la Eddie şi rămase cu gura căscată. Trecu pe lângă ea 
şi izbi paravanul. Fata scoase un strigăt. 

Ruby era la biroul ei. Vorbea la telefon, în timp ce studia 
ecranul computerului din faţa ei. Când îl văzu pe Eddie, trânti 
imediat receptorul. 

— Eddie! Ce s-a întâmplat? 

Bărbatul luă monitorul şi îl aruncă în cameră. 

— Ce s-a întâmplat cu cei şapte sute de mii ai mei? 

Recepţionera lui Ruby stătea lângă paravanul rupt. 

— leşi! Pleacă! îi strigă Ruby. 

Fata fugi. 

Ruby îşi înălţă privirile spre el. 

— O să ţi-i dau înapoi. Nu te înfuria. 

— Mi-ai promis Ruby! Mi-ai promis că n-o să mai pariezi în 
curse şi n-o să mai intri în cazinourile din Macao. Cum poţi să 
pierzi şapte sute de mii atât de repede? 

Eddie îi smulse pachetul de Dunhill din degete şi-l sfărâmă în 
pumn. 

— Cum o să-mi dai înapoi cei şapte sute de mii, Ruby? 

— O să văd eu cum. 

Palma o luă prin surprindere. Văzu negru dinaintea ochilor şi 
se trezi pe podea. li ţiuiau urechile şi simţea gustul sărat al 
propriului ei sânge în gură. 

— Ai un creier de canar, Ruby! Şapte sute de mii! 

O lovi în stomac. Ruby ţipă şi se feri de el, înspăimântată 
acum. Eddie n-o lovise niciodată; da, niciodată. Incercă să se 
ridice, dar se învârtea totul în jurul ei. 

Se năpusti din nou asupra ei, cu pumnul ridicat. Ţipă şi încercă 
să-şi acopere capul cu mâinile. Aşteptă lovitura, dar nu se 
întâmplă nimic. Ingenunche brusc lângă ea şi o apucă de umeri. 

Când îndrăzni să-l privească din nou, văzu că plângea. 

— Ruby, gemu el. j 

— Sunt o proasta, murmură ea. Imi pare rău. 

— Cum ai putut să pierzi atât de mult? 

Îi şterse sângele de pe buză cu degetul mare şi-l linse. Îi auzi 

bătaia inimii prin cămaşă. Sângele ei i-o pătase... 

— Ai aflat de la Peter Mui? zise ea. 

— Bineînţeles! Peter Mui este spionul meu în triada Sun Yee 
On. 

Ruby se ghemui la pieptul lui, ca un copil rănit şi simţi cum o 
strângea, din ce în ce mai tare. Peter Mui! Ce ticălos împuţit. li 
promisese că o să-i plătească datoria, iar el o pârâse lui Eddie. 
Poate era timpul să se răzbune. 

— Nu te supăra, Eddie. Să nu mai faci asta niciodată. Să nu te 
mai superi pe mine. 

O legăna pe genunchii lui ca pe un copil, în camera întoarsă 
pe dos. Deasupra capului ei, un om stătea într-un pat de spital, 
cu piciorul în ghips. Era un poster care făcea reclamă la 
asigurările de călătorie. Un colţ fusese rupt şi acum arăta diform. 

Poate că este un semn pentru mine, se gândi Ruby. Poate am 
nevoie de o asigurare împotriva lui Eddie Lau. 


35 


Telefonul sună pe biroul lui Keelan. Era McReadie. 
— S-ar putea să am ceva pentru tine, zise el. Ne întâlnim la 
Delaney's, peste o jumătate de oră. 


McReadie aştepta într-un separeu, în colţul opus al localului. 
Când îl văzu pe Keelan, se duse la bar şi comandă un Carlsberg 
şi încă un scotch pentru el. 

— O cunoşti pe Ruby, bineînţeles, zise el, după ce se 
întoarseră în separeu. 

Fata bea Coca-Cola şi se uita într-o oglindă. Ca de obicei, se 
îmbrăcase elegant — cizme negre şi haină neagra Ferragamo, cu 
lanţuri de argint. Stătea picior peste picior, iar fusta scurtă din 
piele îi dezgolea coapsele. 

Keelan îşi luă imediat măsuri de precauţie. Detaliile ultimei lor 
întâlniri i se întipăriseră în memorie. 

— Ruby, zise el. 

Fata ridică din sprâncene. 

— Keelan, îi spuse ea. Tot mai crezi ca arăt a prostituată? 

Mda, se gândi Keelan. 

— Imi cer scuze pentru neînţelegerea din seara aceea. 

Băutura ei se încălzise. 

— Vrei altă Coca? 

Ruby se strâmbă. 

— Mai degrabă aş vrea pipi de rață. 

Se uită din nou în oglindă. McReadie dădu peste cap jumătate 
din paharul cu scotch. 

— Este o întâlnire neoficială, John. Ruby se teme să nu fie 
văzută cu noi. 

— Inţeleg. 

— Inţelegi pe dracu’, zise Ruby. 

Keelan se uită la McReadie. 

— După cum ştii, Ruby ne-a fost de ajutor în trecut, zise 
McReadie, dar acum crede că te-ar putea ajuta să bagi la apă 
filiera americană. 

— Oh? 

Ruby îşi luă ţigara din scrumieră şi trase un fum. 

— O să culeg informaţii pentru voi, O.K. O să vă ajut să daţi de 
urmele heroinei numărul patru în America. Vorbesc serios. 

— Şi de unde o să culegi asemenea informaţii? 

Ruby se uită la McReadie, ca şi când nu i-ar fi venit să creadă 
ce auzea. Apoi suflă fumul spre tavan. 

— O.K. Hai s-o luam de la început, Ruby. 

Keelan împinse tăviţa pe tejghea. 

— Poţi să-mi scrii numele tău? Cu litere chinezeşti? 

— La ce-ţi trebuie? 

— Şefii mei au stabilit că trebuie să cunoască identitatea 
exactă a informatorilor noştri. Va trebui să-ţi luăm amprentele. 

— Crezi că am înnebunit? Să ştii că ţin la viaţa mea. Dacă află 
cei din triadă, mă fac bucățele. 

— N-o să afle nimic de la noi. 

— De unde să ştiu eu? Intr-o cameră sunt o mulţime de 
păianjeni. Cum să-ţi dai seama care o să te înţepe? 

Keelan se uită la McReadie, care se mulţumi doar să ridice din 
umeri. 

— O să facem o afacere bună, îi spuse Ruby, o să te ajut să 
pui mâna pe heroină. Fără nume sau amprente. Ruby n-are chef 
să se trezească pe lumea cealaltă. 

Keelan aruncă tăviţa pe masă. Ştia din experienţă că 
informatorii aveau doar două motivații: lăcomia sau răzbunarea. 
Şi se întreba în ce categorie se încadra fata. Părea vinovată şi de 

una şi de alta. 

— Daca vrei să lucrezi pentru noi, trebuie să mă asigur că pot 
avea încredere în tine, zise Keelan. 

— Doar ţi-am spus, Ruby, zise McReadie. 

Ruby îşi stinse ţigara şi se aplecă peste masă. 

— Mă crezi proastă, nenorocitule, şuieră ea. 

Keelan clătină din cap. 

— Nu, nu cred aşa ceva. 

— Atunci trebuie să-mi explici cum merg lucrurile. Dacă îţi 
spun unde este praful, ce obţin în schimb? 

— Intri în programul de protecţie al martorilor. 

— Ce fel de protecţie? Keelan oftă. 

— Dacă informaţia se dovedeşte valoroasă şi reuşim să-i 
condamnăm pe principalii traficanţi, o să-ţi dăm o nouă 
identitate şi vei locui în siguranţă, într-un stat din S.U.A. 

— O casă mare, televiziune cu circuit închis, bodyguard. Cam 
aşa ceva? 

— Nu ne putem permite chiar atât. 

— Câţi bani o să-mi daţi? 

— Guvernul Statelor Unite nu ne alocă fonduri prea mari în 
aceste scopuri, Ruby. 

Pentru prima oară nu mai părea atât de sigură de ea. 

McReadie se uită la Keelan. 

— l-am spus, John. Dar nu m-a crezut. 

— inseamnă că sunteţi nebuni, voi americanii. Aţi putea da o 
mare lovitură. 

— Vom fi foarte recunoscători, bineînţeles, pentru orice 
informaţie. 

— Şi cât o să-mi daţi? 

— Dacă eşti de acord să devii informatoarea noastră 
confidențială pentru guvernul S.U.A., ai putea primi cinci mii de 
dolari S.U.A. 

— N-aş trage nici măcar un pârţ pentru cinci mii de dolari. 

Fata asta se exprimă foarte colorat, se gândi Keelan. 

— Imi pare rău că gândeşti aşa. 

McReadie îşi luă ochelarii de pe masă. 

— Mă duc să mai iau ceva de băut. 

După ce McReadie plecă, atitudinea lui Ruby se schimbă 
brusc. Işi sprijini bărbia în palme şi îl mângâie pe mână. 

— Eşti un tip bine, îi zise ea. 

Lui Keelan nu-i venea să creadă. Isuse. Nicio informatoare nu-i 
mai făcuse vreodată avansuri. 

— Iţi mulţumesc, Ruby, zise el indiferent. 

li atinse inelul de pe deget. 

— Eşti căsătorit, Keelan? 

— Da. 

— Soţia ta este în Hong Kong? 

Clătină din cap. j 

— Poate ai vrea să mă inviţi la cină. iți place mâncarea 
fierbinte, cu mult chilii? Ce zici? p 

Unghia ei îi trasa cerculeţe pe piele. Işi trase mâna şi se 
rezemă de spătar. 

— Ce vrei de fapt, Ruby? 

Intrebarea o luase prin surprindere, se pare. 

— O viaţă plăcută. Ca toţi ceilalţi. 

— Dar acum nu ai o viaţă plăcută? 

Ruby nu ştia ce să-i răspundă. Se încruntă şi îşi căută ţigările 
în geantă. Keelan observă buza ei uşor umflată şi tăietura mică, 
aproape ascunsă de ruj. McReadie îi spuse că întreținea relaţii 
strânse cu Eddie Lau. Intrebarea era cât de strânse. 

Ruby îşi aprinse ţigara şi suflă fumul spre tavan. 

— Pot să te ajut foarte mult. 

— Oare de ce nu am încredere în tine, Ruby? 

— Nu ştiu. Poate ai o problemă, cine ştie. 

— Ce vrei de fapt? 

— Vreau să te ajut. M-am săturat să mă ocup de droguri. 

— Sunt convins că motivul este cu totul altul. 

Acum se înfuriase. 

— Spune-mi ce vrei şi o să-ţi spun dacă pot să te ajut. 

Fata se ridică. 

— Imi pierd timpul cu tine! zise ea ca şi când Keelan ar fi fost 
un dealer de maşini şi ar fi refuzat o limuzină nouă, superbă. 

— Mai bine ia cartea mea de vizită, îi spuse Keelan. Dacă te 
răzgândeşti, sau dacă... apare ceva... poate îmi dai un telefon. 

Ruby se uită la ea, o rupse şi lăsă bucăţile să cadă pe jos. 
McReadie se întoarse cu trei pahare. Se uită la fundul lui Ruby, în 
fusta neagră, de piele, în timp ce se îndrepta spre uşă. 

— Ai dat-o gata, îi zise el lui Keelan. 

— Ştia deja numărul meu de telefon. 

— Bineînţeles. Totuşi ar fi trebuit să te joci mai mult cu ea. Cu 

Ruby trebuie să citeşti printre rânduri. 

— Ne pierdem timpul cu ea. 

McReadie se aşeză, clătinând din cap. 

— Nu ştiu ce ai cu femeile. Ai fi putut s-o înveseleşti puţin. 

Se uită la ceas. 

— Este aproape ora prânzului. Un bărbat nu poate să bea de 
unul singur. 

— Uneori, cred ca merita sa încerci, zise Keelan. 

Ruby conducea maşina orbită de furie, cu mâna pe claxon, 
revărsându-şi nervii pe trafic. Incă nu-i plătise datoria lui Peter 
Mui, iar lui Eddie nu-i trecuse supărarea. Nu încercase decât să-şi 
recupereze banii ei pe care îi furase Henry Pi, blestemat să fie, 
cu tot neamul! Nu era drept. Dacă Martin Fong n-ar fi fost atât de 
lacom, ar fi avut acum o sumă cu şapte cifre într-o bancă în 
Taiwan şi mai multe bancnote roşii decât perii unei pisici! Avea 
senzaţia că aleargă prin nisipuri mişcătoare şi se afundă tot mai 
mult în mlaştină. 

li pierise şi speranţa în americani şi în asigurarea lor. Acest 
Keelan era un nenorocit. 

In dimineaţa aceea, se sfătuise cu T'ung Shu şi aflase că era o 
zi proastă să faci copii sau să lustruieşti oasele strămoşilor, dar 
era bună pentru noi afaceri. Numărul norocos al zilei era trei. 
Hotărî să-şi încerce norocul în sala de jocuri din Hollywood Road. 

Va paria cu banii pe care îi primise de la The Ox, fiindcă îi 
dăduse numele spionului din Sun Yee On. 


McReadie îl luă pe Keelan la prânz la Clubul Presei din Lokhart 
Street, în Wanchai. Se afla la etajul trei, iar la al patrulea era un 
bordel. 

Incăperea avea formă de L, cu barul pe-o latură şi peretele 
opus plin cu fotografii înrămate, din ziare. Michael Chang arzând 
colibele refugiaților, la sfârşitul anilor '60, un avion CAAC 
prăbuşit în port, un portret alb-negru al lui Mao Tse Tung. Barul 
degaja o atmosferă prietenoasă, dar desuetă, ca în anii '70. 

McReadie găsi o masă sub un poster care înfăţişa două 
polineziene cu sânii goi. Comandă specialitatea casei pentru 
Keelan, iar pentru el friptură de vită cu cartofi şi un fel de 
budincă Yorkshire. Keelan îşi luă inima în dinţi. 

McReadie se întoarse de la bar cu două Carlsberg-uri. 

— Scuză-mă, zise el. 

— Să te scuz? 

— Pentru ce s-a întâmplat cu Ruby. l-am explicat că nu poţi s- 
o faci milionară peste noapte, dar a insistat să discute cu tine. 
Intr-un fel este o fată foarte isteaţă. Dar, în alte privinţe, este 
foarte naivă. 

— De când o cunoşti? 

— De mult. Este un mercenar pe viaţă, John. N-o interesează 
decât banii. Dar a trăit la Hong Kong, aşa că este explicabil. 

— Ai încredere în ea? 

— Bineînţeles că nu. 

— Atunci ce părere ai de informaţiile pe care pretinde ca le-ar 
avea? 

— lţi aminteşti de şalanda pe care am descoperit-o acum 
câteva săptămâni cu două sute de kilograme de numărul patru? 
Ruby ne-a vândut pontul. Sau poate că are doar nevoie de bani 
şi a inventat totul. Cine ştie? 

— Am luat-o prea tare, zise el. 

— După cum ţi-am spus, nu strică să-i vorbeşti frumos, Dar, 
dacă vrea bani şi tu n-ai ce să-i oferi, rezultatul ar fi fost acelaşi. 

Sosi comanda. Keelan gustă cu reţinere din budinca Yorkshire, 
în timp ce McReadie se înfruptă cu poftă din friptură. 

— Apropo, zise el, ai mai văzut-o pe aiurita mea de nepoată în 
ultima vreme? 

Keelan zâmbi. Deci acesta era adevăratul motiv al prânzului. 

— M-am întâlnit cu ea în ascensor, ieri. Nu ţi-a spus? 

— Nu. Este foarte secretoasă. 

— Ce se întâmplă, Mac? Vrei să verifici dacă am intenţii 
onorabile? 

McReadie râse, dar îl privea serios. 

— N-are decât să facă ce vrea, dar să ştii că ţin foarte mult la 
ea. l-am fost mai mult decât un tată, în multe privinţe. Oricum, 
mai mult decât tatăl ei, care este un ticălos. Da, un ticălos, ţi-o 
spun sincer, deşi i-am fost prieten. 

— Atunci duşmanii lui ce mai spun? 

— Dacă vrei să afli, citeşte documentele procesului din 1975. 
Sunt sigur că vei găsi nişte copii la I.C.A.C. 

— Lacey mi-a spus că a avut unele probleme spre sfârşitul 
carierei. 

— Ai grijă ce vorbeşti faţă de ea. Tânăra Madeleine a fost 
întotdeauna cam suspicioasă, dar este fată bună, dacă o cunoşti 

mai bine. 

— Te-ai gândit vreodată să-ţi deschizi o agenţie matrimoniala? 
îl întrebă Keelan. 

McReadie se făcu că nu aude. 

— A avut patru fraţi mai mari şi tatăl ei era comisar şef în 
poliţie. iți dai seama! Dacă n-ar fi fost atât de dură încă de mică, 
ar fi sfârşit într-o mănăstire. 

— Mac. 

— Da, John? 

— N-am putea schimba subiectul? 

— Cred că aşa ar trebui. Uite-o că vine. 

Lacey se opri la jumătatea distanţei şi se încruntă când îl văzu 
pe McReadie. Unchiul ei zâmbi şi se ridică în picioare. 

— Mă duc să mai aduc ceva de băut, zise el. 

— Fac eu cinste, spuse Keelan. 

— N-am ce face cu banii tăi aici. Nu eşti membru al clubului. 
Trebuie să ai o legitimaţie, ca să poţi cumpăra de băut. 

— Şi, fără legitimaţie, nu pot să beau? 

— Ba da, însă te costa de două ori mai mult. 

Se duse la bar. 

Lacey îşi agăţă geanta de scaun şi se aşeză. Era obosita şi 
avea cearcăne sub ochi. 

— Ce cauţi aici? zise ea. 

— M-a invitat Mac. 

— Nu ţi-a spus că iau prânzul aici în fiecare vineri? 

— Probabil că a uitat. 

Lacey părea stânjenită. 

— Este o înscenare, murmură ea. 

Keelan se uită peste umărul ei, la fotografiile de pe pereţi. 
Nişte poliţişti în veste Kevlar şi armament de luptă înotau printr- 
o mlaştină. Nişte poliţişti chinezi se luptau sa oprească un număr 
foarte mic de protestatari şi un grup numeros de reporteri. Un 
poliţist încerca să convingă un sinucigaş să coboare de pe 
acoperiş. 

— Mâine poimâine o să apari şi tu aici, într-un poster, îi spuse 
Keelan, tulburând liniştea încordată care se lăsase. Cred că ai 
făcut senzaţie printre reporteri când l-ai împins în gard pe 
fotograful acela. 

— Presupun că ai fi procedat altfel. 

Keelan observă că nu-i ardea de glumă şi-i răspunse serios. 

— Nu-i adevărat. Dacă te încălzeşte cu ceva, află că aş fi 
procedat exact la fel. 

— Am fost acuzată că am aruncat secţia noastră de poliţie în 
ghearele presei. 

— Nu este cinstit. 

— Viaţa nu este niciodată cinstită. 

— Apropo... mulţumesc pentru cină. 

— N-ai de ce. 

Era rece. Işi reluase vechea atitudine. 

— iți mulţumesc pentru flori, zise ea. 

— Nicio problema. Creşteau pe balconul vecinilor. M-am 
aplecat şi le-am tăiat cu foarfecă. 

Fata rămase serioasă. 

— A trecut o săptămână. De ce nu m-ai sunat? 

— Este o poveste lungă. j 

McReadie se întoarse cu trei beri. In momentul acela, primi un 
mesaj prin pager. |! citi şi le spuse: 

— Sunt chemat la datorie. 

lar apoi se duse la telefon. 

— Nu merit atâta atenţie, zise Keelan. 

— Şi eu am ajuns la aceeaşi concluzie. . 

Keelan se concentră asupra mâncării. In cele din urmă, dădu 
la o parte budinca. 

— Te rog să-mi spui ceva foarte sincer. 

Lacey îl privi fix. 

— Ce doreşti să ştii? 

Keelan îi făcu semn spre budinca Yorkshire. 

— Chestia asta este, sau mai bine-zis a fost un animal viu? 

Îi zâmbi. 

— Este doar aluat cu apă. 

— Grozav. 

Îşi ridică privirile. 

— Cunoşti vreun local unde nu se serveşte budincă Yorkshire 
la prânz? 

— Poate. De ce? 

— N-ai vrea să mergem acolo într-o zi? 

Lacey nu-i răspunse imediat. McReadie se întoarse peste 
câteva clipe şi discutară despre altceva. lar peste o jumătate de 
oră, când plecă, împreună cu unchiul ei, tot nu-i răspunsese. 

Keelan bănuia că aştepta s-o sune. 

36 


Un desen animat care se voia satiric definise poziţia lui 
Timothy Man în societatea din Hong Kong, când se ridicase cu 
opt ani în urmă, după ce devenise acţionar principal al trustului 
South China Marine Holding; îl prezenta sorbind şampanie, cu 
buzunarele fracului pline de acţiuni ale principalelor companii din 
oraş. Dedesubt, scria: „A venit, a văzut, a luat.” 

Trecutul lui era învăluit în mister, iar prezentul lui Timothy 
Man era bine documentat în South China Morning Post şi Far 
Eastern Economic Reviews. Investise în proprietăţi funciare, 
marină şi asigurări şi deţinea 55% din Dragon Life şi General, 
cele mai mari companii de asigurări din Asia. Avea trei sute de 
taxiuri, cinci agenţii de turism, trei firme de închirieri auto. 
Investise în hoteluri din Los Angeles şi San Francisco şi 
dezvăluise recent o schemă care îl va face unul dintre cei mai 
importanţi proprietari de companii aeriene din Hong Kong. 

Locul şi data naşterii sale erau un mister, iar originile 
capitalului care-l lansase în nişte afaceri de asemenea anvergură 
erau şi mai obscure. Se zvonea că banii veniseră de la Beijing 
sau chiar că erau ai dictatorului Marcos. Lacey văzuse odată un 
dosar de poliţie strict secret, în care se sugera că fondurile 
proveneau de fapt din spălarea drogurilor din Burma. 

Ceea ce ieşea în evidenţă însă era faptul că avea ceea ce 
chinezii numesc guanxi — relaţii. Era prieten cu Li Peng, omul de 
fier chinez, şi cu Suharto, din Indonezia. 

Era un familist convins, la fel ca mulţi chinezi şi cheltuia 
milioane în fiecare an pe operele de caritate, atrăgându-şi o 
viaţă împăcată după moarte şi titlul de cavaler din partea 
reginei. Pentru Sir Timothy, filantropia era o mare afacere; în 
ultimii trei ani, finanţase construirea de şcoli şi spitale în 
Guanzhou şi în partea orientală a Chinei. Va fi în favoarea lui, 
fără îndoială, când Hong Kong-ul va deveni Xiahg Gang în 1997. 

Avea o vilă pe Bluff Path în Peak şi o casă de vară în Ting Kao, 
cu faţa spre plajă. Susţinea că studiase la Oxford şi, când era în 
toane bune îi plăcea să vorbească despre balurile la care 
participase acolo, lăudând viaţa patriarhală rurală englezească. 

Dar ceea ce îl caracteriza pe deplin, credea Lacey, era faptul 

că în biroul lui exista un singur scaun. 

Tyler se aşteptase să-i dea semne de viaţă. Multe din 
localurile închise de el şi Lacey în ultimele douăzeci şi patru de 
ore erau proprietatea lui Sir Timothy Man. Sigur în ascuns, 
pentru că barurile erau pe numele unor companii fantomă. Sir 
Timothy îşi avea biroul în Landmark, la cea mai prestigioasă 
adresă din Hong Kong, aşa cum îi stătea bine unui cetăţean de 
frunte. 

Apăru la Secţia de Poliţie Wanchai, la ora trei, în după-amiaza 
aceea. Tyler intra în biroul lui Lacey zâmbind prosteşte, cu o 
cană de cafea în mână. 

— Vrei să-ţi prezint o celebritate? 

— Pe cine, pe Kevin Costner? zise Lacey veselă. 

— Da de unde. 

— Danny de Vito. 

— Nu chiar atât de arătos. 

— Acum chiar că m-ai făcut curioasă. 

— Sir Timothy Man. 

— Este în biroul tău? 

— Seamănă cu o lebădă într-o fermă de rațe. Tot aşteaptă să 
vină cineva să curețe scrumierele şi să-i toarne nişte şampanie. 
Vino să ţi-l prezint. 


Sir Timothy era îmbrăcat într-un blazer gri, o cămaşa roz de 
mătase şi o cravată gri. Un diamant sclipea la degetul mic al 
mâinii stângi. Erau şi mai multe diamante la ceasul de la mână, 
acul de la cravată şi la catarama curelei sale din piele de 
crocodil. Lacey îi simţea colonia din hol. Stătea picior peste 
picior, stăpân pe sine. Pantofii săi din piele italienească sclipeau 
ca o oglindă. 

— Sir Timothy, ea este colega mea, inspector Madeleine 
Lacey. Madeleine, dă-mi voie să ţi-l prezint pe Sir Timothy Man. 

Sir Timothy zâmbi, dar nu se ridică. Lacey se simţea invizibilă 
în faţa lui. Pentru el, femeile detectiv nu existau. li venea destul 
de greu să stea într-un birou de poliţie; nu mai suporta să fie 
prezentat şi subordonaţilor. 

Tyler îi zâmbi încurajator lui Lacey şi-i trase un scaun. Se 
aşeză. Nu putea să sufere biroul şefului ei. Mirosea a ţigări şi 
masa era pătată de cafea. Hârtiile erau adunate în vrafuri. O 
revolta, fiindcă nu era un om ordonat. 

— Pot să vă aduc o ceaşcă de cafea? îi spuse Tyler lui Sir 
Timothy. 

Era impasibil, dar Lacey îşi dădea seama că savura situaţia. 
De data aceasta, superiorii nu-l presară cu telefoane şi Tyler 
ţinea toate cărţile în mâna lui. Aşa cum dorise întotdeauna. 

Sir Timothy se uită la cana din polistiren şi strâmbă din nas 
când simţi mirosul amar al nesului de calitate inferioară. 

— Nu, mulţumesc, inspectore, zise el prudent. 

Lacey îl studie atent. Faţa lui nu trăda nimic. Avea obrajii laţi 
şi un zâmbet permanent, frunte înaltă şi păr negru, pieptănat pe 
spate. Purta ochelari care reflectau luminile fluorescente şi-i 
ascundeau ochii. Avea un ten pătat — probabil că suferea de 
ficat, se gândi Lacey. 

Tyler îşi puse mâinile sub cap şi se sprijini de spătar. 

— Cu ce vă pot ajuta, Sir Timothy? 

— N-am venit pentru mine. 

Tyler îi zâmbi lui Lacey. 

— Azi-dimineaţă, am fost solicitat de nişte asociaţi de-ai mei, 
care au afaceri în Wanchai. Sunt foarte îngrijoraţi de anumite 
evenimente recente. Şi m-au rugat să-i reprezint. 

— La care evenimente vă referiţi, Sir Timothy? zise Tyler, 
sincer surprins. 

— Se pare că, în ultimele două zile, ofiţerii dumneavoastră au 
forţat închiderea a trei baruri şi cinci restaurante în zona 
Wanchai. 

— Baruri? zise Tyler. 

Işi puse ochelarii şi se făcu că răsfoieşte dosarul din faţa lui. 

— la să vedem. Conform documentelor, nu erau de fapt nişte 
baruri, în adevăratul sens al cuvântului. Dacă îmi permiteţi să 
mă exprim mai puţin delicat, fetele dansau în pielea goală. 

Sir Timothy Man se fâţâi pe scaun. 

— Eu unul nu aprob asemenea lucruri. 

— Nici eu, zise Tyler. 

— Bineînţeles. Dar suntem bărbaţi de lume, inspectore. 

Tyler se uită la Lacey peste lentilele ochelarilor săi. 

— Cu anumite excepţii. 

Sir Timothy o privi şi se înroşi stânjenit. 

— Vreau să spun, inspectore, că ştim cu toţii că astfel de 
lucruri există. Dar, indiferent de sentimentele noastre personale, 
trebuie să ne gândim că ce aţi făcut este şi mai rău. Mulţi 

oameni îşi câştigă existenţa în astfel de locuri. Din ce o să 
trăiască acum, după ce poliţia a luat aceste măsuri, dintr-o 
toană? 

— Eu n-aş numi-o toană, Sir Timothy. 

— Atunci cum aţi numi-o? 

Tyler se arată mirat de întrebare. 

— Legea, zise el. 

Sir Timothy se făcu că nu aude. 

— Unele din aceste femei au copii mici, inspectore. Poţi să mai 
dormi la noapte, ştiind că copiii lor se vor duce la culcare 
nemâncaţi? 

Tyler dădu din cap să-l aprobe. . 

— AŞ vrea să vă precizez ceva. In momentul de faţă, nu pot 
face nimic. Am mâinile legate. Legea este lege, ştiţi cum se 
spune. 

— Şi cum sugeraţi să rezolvăm această problemă? 

Tyler se aşeză mai bine pe scaun şi păru că se gândeşte 
adânc. 

— Puteţi să mă asiguraţi că nu aveţi niciun interes financiar în 
aceste localuri, Sir Timothy? 

— Bineînţeles că nu, pufni el. 

— Imi păreţi foarte agitat pentru o problemă care nu vă 
preocupă. 

— Am fost rugat să-i reprezint pe oamenii de afaceri 
respectivi, atâta tot. Şi mi se pare că s-a comis o nedreptate. 

— Într-adevăr. 

Tyler se uită la Lacey. 

— Inspectore Lacey, Sir Timothy a pus o întrebare interesantă. 
Ai vreo sugestie? 

Lacey se aplecă spre Sir Timothy care nici măcar nu se 
deranjase să arunce o privire. 

— Ştiţi, Sir Timothy, acum trei săptămâni, un bărbat a fost 
atacat şi ucis bestial într-o sală de mah-jongg din Jaffe Road, 
Incidentul a avut loc, din pură coincidenţă, deasupra unuia din 
restaurantele pe care am fost obligaţi să-l închidem. Apoi, cu trei 
zile în urmă, a fost alt atac, într-un local numit New York Grill, în 
Queens Plaza. De data aceasta, s-au tras focuri de armă. Din 
păcate, o turistă britanică a fost ucisă de un glonte rătăcit. 

— Foarte neplăcut, zise Timothy Man fixându-l pe Tyler. 

— In mod sigur, mai ales pentru ea şi familia ei. 

Ticălos grăsan, îşi spuse Lacey. 

— Aceste două incidente au avut repercusiuni nefericite. 
Superiorii noştri consideră că am aplicat prea lejer litera legii în 
această zonă şi ne-au cerut să fim mai eficienţi. lată de ce am 
fost obligaţi să cauzăm nişte probleme pe care le-am fi evitat în 
mod obişnuit. 

— Nu puteţi face oamenii de afaceri cinstiţi ţapi ispăşitori, 
pentru că nu sunteţi în stare să vă faceţi meseria şi să prindeţi 
vinovaţii, zise el, continuând să-l privească pe Tyler. 

Lacey se înfuriase, dar Tyler ridică un deget, să o prevină. 
Apoi răspunse la întrebare serios, dar amabil. 

— Bineînţeles că putem, zise el. Doar am demonstrat-o. 

— Se pare că n-are rost să ne temem de chinezi în 1997. 
Avem deja o poliţie de stat. 

Tyler chicoti. 

— Exageraţi, Sir Timothy. 

— Ca membru al comunităţii locale a oamenilor de afaceri, 
vom face tot ce se poate să aducem vinovaţii în faţa justiţiei. 
Deşi suntem pedepsiţi pe nedrept. 

— Noi vedem altfel lucrurile. 

Sir Timothy îşi studie manşetele impecabile şi se uita la ceas. 

— Am altă întâlnire, zise el. 

— Detectiv Lacey o să vă conducă, spuse Tyler. 

Sir Timothy se ridică în picioare. Şi, când vorbi, se arătă mult 
mai conciliant. 

— Spune-mi, inspectore, dacă găsim persoana vinovată de 
aceste crime revoltătoare, superiorii dumitale vor fi mai bine- 
voitori faţă de comunitatea oamenilor de afaceri din Hong Kong? 

— Sunt sigur că nu vom mai fi obligaţi să aplicăm litera legii 
atât de strict. 

— Vă mulţumesc pentru timpul pe care mi l-aţi acordat. 

Se întoarse spre Lacey şi i se adresă direct pentru prima oară. 

— Ştiu foarte bine drumul spre ieşire, zise el şi ieşi. 

Lacey şi Tyler se uitară unul la celălalt. 

— Incântător tip, zise Tyler. Cred că am agitat ciorba, Lace. 
Acum o să vedem ce iese la suprafaţă. 

Oraşul Kennedy 


Keelan găsi destul de greu localul dim sum, într-o clădire cu 
şase etaje, lângă port. Restaurantul se afla la acelaşi etaj cu un 
negustor de orez şi un sculptor în fildeş, care confecţiona 
beţigaşe şi piese pentru mah-jongg. Un afiş arăta că la etajul 
următor se afla un prezicător. 

Lacey îl aştepta la o masă, lângă fereastra deschisă, care 
dădea în stradă. Era îmbrăcată în blugi şi pulover roz şi îşi 
prinsese părul într-o coadă. Era singura europeană din 
restaurant şi, de asemenea, singura femeie. Citea un ziar de 
limba chineză. 

li făcu semn cu mâna când intră. 

— Ai găsit localul până la urmă? zise ea, când se aşeză în faţa 
ei, pe bancheta de lemn. 

— M-am învârtit o jumătate de oră. 

— Mă rog, bine că ai ajuns. 

li turnă nişte ceai verde fierbinte într-o ceşcuţă de porțelan. 
Keelan arătă spre ziar. 

— Ştii să citeşti în chineză? 

— Mă prefac. Ştiu numai câteva semne. Vorbesc cantoneză şi 
dialectul putonghua la perfecţie. Amah a mea m-a învăţat în 
copilărie, la insistenţele tatei. 

— Sunt impresionat. 

— Serios? Credeam că doar un cutremur poate impresiona un 
californian. 

Keelan înghiţi remarca. Se uită în jur. Clienţii erau toţi chinezi, 
de la tineri în blugi şi pulovere, până la bunici în pantaloni roşii şi 
haine groase, de tweed. Fumau, beau ceai şi citeau Jockey Daily 
News. De-a lungul ferestrei, vizavi de ea, se găsea un cuier, 
unde bătrânii îşi atârnau cuştile de lemn ale cintezoilor şi 
papagalilor. 

Câţiva clienţi se adunaseră în jurul televizorului din colţ, 
discutând şi râzând pe fundalul muzicii cantoneze. Din nou, 
Keelan fu impresionat să vadă ce puţin îi deranja zgomotul pe 
chinezi. 

O chelneriţă împingea un cărucior dim sum din bucătărie. 
Lacey alese trei coşuri de bambus şi împinse un vas cu beţigaşe 
spre Keelan. 

— Ai mai mâncat dim sum? 

— Sunt din San Francisco. Este ca şi când ai întreba un italian 
dacă a mâncat macaroane. 

— Da, însă îmi pari un adept al mâncării McDonald. 

— Oare de ce ies cu tine? Nu faci decât să mă insulţi. 

Azi făcuse un efort deosebit. Se dusese la frizer să se 
bărbierească şi îşi dăduse cămaşa şi blugii la o spălătorie 
chimică. Arăta impecabil. Observă că Lacey îşi dăduse cu ruj şi 
se parfumase şi îl cuprinse entuziasmul. 

— Chiar, de ce ieşi cu mine? zise ea sincer. 

— Fiindcă vreau să mă culc cu tine. 

Fusese o glumă, dar n-o amuză. 

— In afară de asta. 

— Glumeam. 

— Sper că nu. Doar nu sunt o şcolăriţă. 

Se aplecă spre el şi-i simţi căldura. 

— Trebuie să-ţi mărturisesc ceva. Prima oară când te-am 
văzut i-am spus unchiului tău că eşti o nesuferită. 

— Nici tu nu mi-ai plăcut mai mult. De ce fumezi? 

— Un obicei prost pe care l-am deprins să-mi calmez nervii. 

— Şi de ce eşti nervos? 

— Când, acum? 

li zâmbi. 

— Oricum, văd că până la urmă m-ai sunat. De ce a durat 
atât? 

— Nu ştiu cum să-ţi explic. 

li oferi un crevete din farfuria ei, apucându-l cu beţigaşele. 

— Incearcă. 

Mestecă încet, gânditor. Era frământat de sentimente 
contradictorii. 

— Am senzaţia că îmi înşel soţia. 

— Şi aşa este? 

— Nu te-am minţit. N-am inventat povestea aceea. Mă crezi? 

Lacey îşi muşcă buza şi îşi feri privirile. 

— Charlotte spune că nu trebuie să am încredere în tine. Dar 
este plină de prejudecăţi. Un pilot de la Clark Field a lăsat-o 
gravidă pe sora ei. 

Zâmbi. 

— Şi tu crezi în asemenea poveste? 

— Vrei să vorbim despre acest subiect? 

— Despre pilotul de la Clark Field? Nici măcar nu-l cunosc. 

— Nu, despre soţia ta. 

Keelan îşi feri privirile. Doi tineri în tricouri albe şi blugi, cu 
ochelari negri de soare intrară şi vorbiră în şoapta cu 
proprietarul. Câteva bancnote roşii de o sută de dolari trecură de 
partea cealaltă a tejghelei, prin spatele conservelor Ovaltine şi 
pachetelor cu tăiţei uscați. Apoi tinerii plecară. 

— Ai văzut asta? 

— Este ziua mea liberă. 

— Triadele. 

— Vrei să ne pierdem ziua arestând puşti de şaisprezece ani 
sau ai altceva mai bun de făcut? 

Se întoarse spre ea. 

— Erau atât de revoltători. 

— La fel ca tine. 

— Ca mine? 

— Te-am întrebat de soţia ta şi, în schimb, ai început să te uiţi 
după delincvenţi. 

li zâmbi. 

— Imi vine greu să vorbesc despre asta. 

Îşi feri privirile, căutând cuvintele potrivite. 

— De când s-a întâmplat, nu m-au mai interesat femeile sau 
alte lucruri. Dar acum... nu mă gândesc decât la acest subiect. 

— Adică la femei. 

— Nu, adică la tine. 

— Văd că ştii să surprinzi o fată. Şi eu care credeam că eşti un 
tip complet indiferent. 

— Şi Anna se plângea de acelaşi lucru. 

— Anna? 

— Soţia mea. 

— Ciudat. Este prima oară când îi spui pe nume. 

Avea dreptate. Işi dădu seama că era prima oară când îi 
pronunţa numele după noaptea aceea. Faptul că îi rostise 
numele îi dădea senzaţia că înghiţise o lamă. 

— Stric totul întotdeauna. 

Îi zâmbi. 

— Nu aştepta să te contrazic. Uite ce este John, te-ai gândit 
bine? Vrei să fii cu mine? Ştii, nu pot să mă lupt cu o fantomă. 

— Trebuie să fie ceva. M-am lăsat de fumat pentru tine. 

Işi puse coatele pe masă şi se aplecă spre ea. 

— Dumnezeule. Voi americanii sunteţi lipsiţi de romantism. 

— Hei, Lace, nu te juca cu mine. 

— Nu mă joc cu tine, yankeule. Este duminică şi Charlotte are 
liber. Apartamentul meu este la zece minute de aici cu maşina. 
Nu ştiu de ce, dar şi eu mă gândesc numai la tine. Sigur, n-ar fi 
prima oară când greşesc. 

Işi atinseră degetele. 

— De data aceasta nu greşeşti, zise Keelan. 


Merseră în linişte în ascensor. Tensiunea dintre ei era atât de 
evidentă, încât Lacey avea senzaţia că s-ar curenta, daca l-ar 
atinge. Deschise uşa apartamentului ei, îl conduse în dormitor şi 
trase storurile. Un soare galben se filtra printre rame şi arunca 
dungi de lumină peste cuvertură. Se opri lângă pat, s-o 
privească. 

Işi scoase blugii şi puloverul; apoi se apropie de el, îi luă mâna 
şi i-o puse pe sânul ei. 

— Ţi se pare că este de gheaţă, yankeule? murmură ea. 

Clătină din cap. 

— Sper că eşti un om cumsecade. Dacă îi spui lui Tyler, jur că 
te omor. 

li puse un deget pe buze. 

— Sst, murmură ea. 

O sărută blând, doar pe buze. Lace îl trase spre ea şi-i despărţi 
buzele. 

Pe urmă îi deschise cămaşa şi o trase pe umeri. Avea o 
cicatrice sub coastă. Carnea adunată în jurul ei, era încă roz. Alta 
se întindea în jurul abdomenului, aproape până la coloana 
vertebrală. li mângâie cicatricele, ca şi când ar fi fost încă 
proaspete şi simţi țesutul lipicios deasupra rănii, acolo unde 
pătrunsese glontele. 

Îşi ridică privirile spre el. 

Keelan ridică din umeri. 

— Ştii cum se spune, am avut ghinion. 

— Pe la voi nu s-a auzit de veste antiglont? 

— Nu mă aşteptam să fiu atacat, când s-a întâmplat. 

— Asemenea răni sunt mortale. 

— Şi doctorii mi-au spus acelaşi lucru. 

— Nu sunt cicatrice prea vechi. 

— Nu mi-a ieşit o acţiune. 

Simţi că se risipea tot farmecul, aşa că zise în glumă. 

— Mai îmi oferi vreo surpriză? Hai, spune-mi, înainte să desfac 
cureaua? 

— Era acolo, ultima oară când m-am uitat. 

— Şi când a fost asta? 

— De mult, Lace. 

II trase spre pat. 

— Atunci ar fi bine să recuperăm timpul pierdut. 


Ar fi trebuit să iau banii, se gândi el. Dacă i-as fi luat, Caroline 
şi Anna ar fi în viaţă. N-ar fi trebuit să plătească pentru greşelile 
mele, să devină nişte victime în cruciada mea. 

Se aşeză pe marginea patului şi dădu la o parte storul. Peste 
acoperişurile apartamentelor adunate pe coama dealului zărea 
vârfurile muntoase şi ceţurile insulei Lantau şi, pentru o clipă, 
soarele se reflectă în parbrizul unei maşini care mergea pe 
Pokfulam Road. Lumea trecea în grabă pe lângă el, lăsându-l în 
urmă, încremenit în acea clipă din trecut, când viaţa lui se 
oprise. N 

Lacey stătea cu spatele la el. li urmărea respirația. Aproape 
că-i zărea conturul coloanei vertebrale. 

Ştia că era trează. Bănuia că privea peretele cu ochii 
strălucind de furie. 

incepu să se îmbrace. 

Anna murise de aproape optsprezece luni. Ce era cu el? 
Majoritatea bărbaţilor pe care-i cunoştea îşi înşelaseră soțiile, iar 
el nu putea nici măcar acum când Anna nu mai era. Poate, dacă 
ar fi fost ceva care n-ar fi depins de el, un accident de maşină, 
de exemplu, ar fi reuşit să-şi vadă de viaţa lui. Dar aşa, se 
simţea copleşit de povara vinovăţiei sale. Cum să mă bucur de 
plăcerile vieţii când ele au murit? Ce drept am eu să fiu fericit 
când au pierit din vina mea? 

Nu se îndoia că era singurul motiv pentru care nu reuşise sa 
facă dragoste cu Madeleine Lacey. Ştia că nu avea nimic fizic. 
Săptămâna trecută stătuse treaz adeseori, cu dovada propriei 
sale virilităţi împungând cearşafurile, în timp ce se gândea la ea. 
Dar aceea nu era fericire, ci chin şi-l merita pe deplin. Dar acum, 
cu o femeie frumoasă lângă el, când i se oferea şansa să fie 
fericit din nou... 

Nu merita să profite de ocazie. Fericirea nu era pentru John 
Keelan, care lăsase un pistolar să pătrundă în viaţa familiei sale 

şi să-i lichideze soţia şi copilul. 

Ah, dacă ar fi luat banii. 

— Ar fi mai bine să plec, zise el. 

Lacey se întoarse. 

— Nu este nevoie, spuse ea 

— Cred că ar fi jenant pentru amândoi, dacă aş mai rămâne, îi 
răspunse Keelan. 

Fata se răsuci la loc. leşi, închizând uşa în urma lui. 

Simţi un gol în stomac. Dar era obişnuit cu aceasta senzaţie. 
Devenise o parte a existenţei sale de zi cu zi. Şi bănuia ca n-o să- 
| părăsească toată viaţa. 


38 
La bordul yachtului „Born Rich” 


Vârful muntelui era luminat, iar soarele cobora către vest, 
după insula Lantau, profilând mănăstirea Trappist pe fundalul 
munţilor şi colorând în roz blocurile albe din Pokfulam şi Mount 
Kellett. Se reflecta în fereastra care sclipea aurie deodată. 
Canalul Lamma era plin de yacht-uri şi ambarcaţiuni de plăcere 
care pluteau în portul Aberdeen, multe decorate cu steguleţele 
marilor bănci din Hong Kong. 

Nori de furtună se adunau la vest, în spatele drapelului Red 
Ensign, care flutura la pupa. Valurile se ridicau ameninţător. 

Dar, peste un sfert de ora, se vor întoarce în Aberdeen şi, 
datorită amortizoarelor yachtului „Born Rich”?, invitaţii nu 
simțeau zbuciumul valurilor, homarii şi puii din farfuriile 
Wedgwood sau supa de pasăre şi caviarul Beluga Malossol 
Caspian din platourile de argint stăteau netulburaţi pe mese, la 
fel ca sticlele Krugs Clos du Mesnil aranjate în şiruri pe dulapurile 
de serviciu. 

Sir Timothy Man se uită în jur pe yacht. Mare parte din elita 
Hong Kong-ului era prezentă printre oaspeţi; Li Ka-shing, 
preşedintele trustului Hutchinson Whampoa; Sir Run Run Shaw, 
unul din cei mai importanţi producători de filme, care prezida 
industria cinematografică a Hong Kong-ului, la fel ca Cecil B. de 

Mille altădată; Sir Y-K şi Lady Kadoorie. Stanley Ho, proprietarul 
cazinoului din Macao şi magnatul Sir Pao Yue-kong, vecinul său, 
din Deep Water Bay; venise chiar şi Chris Tallen, guvernatorul. 
Preşedintele companiei Jardines sosise târziu, aterizând cu 
elicopterul pe puntea suplimentară. Veniseră stele de cinema ca 
Jackie Chan şi Anita Mui, precum şi bancherii din Barclays şi West 
Deutsche Landesbank Girozenirale şi Bankers Trust. 

Era o adunare impresionantă care-i confirma statutul în lume! 
Frumoasa chinezoaică în cheongsam roşu de mătase era una din 
starurile pop ale Hong Kong-ului, dar el, dacă ar fi vrut, ar fi 
putut să-i distrugă oricând cariera. Chinezul acela, chinez cu 
pantaloni ridicoli de pânză şi haină Sperry era un Red Pole din 
14K şi i se adresa cu respect, ca şi când ar fi tai-/o-ul lui. lar 
gwailo acela, în cămaşă în dungi, albastru cu alb şi costum Savile 
Row era plătit de organizaţia sa pentru a se asigura că firmele 
sale de construcţie vor câştiga licitaţiile guvernamentale. Il 
amuza să remarce cum încerca să i se vâre sub piele. În ultima 
vreme, forţa autorităţii sale îl amuza mai mult ca sexul. 

Fu întrerupt de Timothy Wong. Venea spre el, cu braţul întins, 
ţinând o sticluţă de brandy. Arăta superb în fracul negru şi eşarfa 
albă. 

— Este o petrecere minunată, Sir Timothy, zise el, zâmbind, 
ospitalitatea ta este renumita în tot Hong Kong-ul. 

Sir Timothy uită de cântăreaţă. Era un simplu decor, la fel de 
puţin importantă ca sculptura de gheaţă de pe bufet. Chiar şi de 
aceasta începea să se plictisească. 

— Este doar o ambarcaţiune umilă, zise Sir Timothy, prezenţa 
ta mă onorează. 

De fapt, ştiau amândoi că Broward-ul era unul din cele mai 
elegante vase din toată colonia. 

— Eu sunt cel onorat, zise Timothy Wong, fiindcă am fost 
invitat într-o asemenea companie ilustră. 

De fapt, la bordul yacht-ului se aflau numai personalităţi. 
Majoritatea oaspeţilor făceau parte din lumea afacerilor şi 
industriei de distracţii. Dar, în calitate de 489 al Triadei Sun Yee 
On, Timothy Wong era invitat la toate petrecerile selecte. 

— Vino cu mine în salon, îi spuse Sir Timothy. Vreau să 
discutăm ceva. 


Salonul fusese proiectat în Italia şi era în stil Edward, cu 

lambriuri masive de nuc şi pluş roşu. Un ecran TV color era 
montat în perete, iar aplicele de cristal învăluiau încăperea într-o 
lumină aurie. Acordurile unei „Fugi” de Brahms răsunau în 
difuzoarele spaţiale. 

Un chelner chinez în uniformă impecabilă aduse o sticlă de 
Courvoisier VSOP şi se retrase imediat. Sir Timothy şi Timothy 
Wong schimbară politeţuri ca între persoane de acelaşi rang. 
Exista o ironie apropo de poziţiile lor în societatea Hong Kong- 
ului. Sir Timothy era unul dintre cei mai importanţi oameni de 
afaceri ai coloniei, dar, în acelaşi timp era un membru inferior al 
triadei Wo Sing Wo. Nu se ridicase niciodată mai sus de rangul 
de 49, deşi dădea sfaturi şi finanța multe din activităţile ilegale 
ale triadei. 

Timothy Wong, pe de altă parte, deşi era un om de vază, 
fusese supranumit Dragon Head? ale celei mai bine organizate 
triade din Hong Kong, poziţie moştenită de la tatăl său. Instiga 
foarte rar, aproape niciodată, acţiuni criminale şi venitul său 
provenea din diverse companii financiare în care era acţionar 
principal. Şi spunea că nu a avut niciodată probleme cu 
autorităţile. 

Controla scrupulos finanţele societăţii şi îşi primea cota parte 
de la cei care se ocupau de activităţi obscure, cum ar fi camăta, 
furturile şi traficurile de droguri, reprezentând interesele 
membrilor săi, când era nevoie. 

Ca acum, de exemplu. 

— Inţeleg că avem o problemă cu Eddie Lau, zise Sir Timothy. 

Timothy Wong observă că aici era linişte. Simţea doar, foarte 
vag, trepidaţia celor doua motoare diesel uriaşe. 

— Într-adevăr. Unul din asociaţii mei a venit la mine cu o 
plângere îndreptăţită, se pare. Spune că acest Eddie Lau i-a 
atacat afacerile şi ameninţă acum să-i spargă vasul de orez. L-a 
acuzat pe asociatul meu că a furat de la el, i-a dat marfa pe 
mâna poliţiei şi a ucis trei din angajaţii săi. Asociatul meu a 
aranjat un gong-ju, încercând să ajungă la o înţelegere cu el, dar 
n-a vrut să asculte de glasul raţiunii. lar acum, acest Eddie Lau s- 
a apucat să distrugă afaceri la care am trudit ani de zile să le 
pun pe picioare. Şi ce este de făcut? 

Sir Timothy încuviinţă din cap, cufundat în gânduri. 

— Înţeleg că te afli într-o situaţie dificilă, zise el. Şi trebuie să- 


25 Cap de dragon (engl.) — (n.t.). 

ţi mărturisesc că sunt de acord cu tine. 

Timothy Wong se arăta uşurat. Sorbi din Courvoisier. 

— l-am spus asociatului meu că am deplină încredere în 
înţelepciunea lui Timothy Man. 

Sir Timothy dădu din cap; accepta complimentul şi 
ameninţarea voalată. Deşi îi era inferior în plan social, poziţia lul 
Timothy Wong în Sun Yee On îl făcea un om periculos. 

Dar Sir Timothy se hotărâse deja ce măsuri să adopte. Poliţia 
închisese patru din barurile sale şi lichidase toate sălile de mah- 
jongg din Wanchai şi, dacă le permitea să întrerupă afacerile 
triadei, va pierde încrederea oamenilor săi. Nu-şi permitea să 
lase lucrurile aşa cum erau. Eddie Lau fusese util în trecut, dar 
acum devenise stânjenitor. Era nedisciplinat; un tun liber, cum 
se exprimase un gwailo. Eddie Lau ar fi trebuit să se consulte cu 
el înainte să declanşeze un război stradal cu Sun Yee On 426. 

Se întreba dacă Eddie Lau se dovedise într-adevăr o persoană 
de care se puteau dispensa. 

— Cum o să rezolvăm această situaţie? îl întrebă Timothy 
Wong. 

— Afacerile nu pot înflori decât în pace şi armonie, zise Sir 
Timothy. Această problemă trebuie soluţionată rapid. S-ar putea 
să fiu în măsură să te ajut. Dar mai întâi trebuie să-nu promiţi că 
violenţa va înceta. 

Celălalt ezită. Pentru The Ox, un război de amploare cu Wo 
Sing Wo putea fi costisitor. Alţi soldaţi Wo puteau fi atraşi să 
lupte împotriva lui şi găseau întotdeauna mercenari vietnamezi, 
uşor de cules de pe stradă. Dar trebuia ca toţi să-şi protejeze 
reputaţia. 

— Asociaţii mei vor insista să-şi apere interesele, îi preciză 
Timothy Wong. 

— Nu va fi nevoie. O să am grijă ca Eddie Lau să nu vă mai 
deranjeze. 

— Cum? 

— Dacă îl dăm pe mâna poliţiei şi furnizăm dovezi împotriva 
lui, nu o să mai dea de furcă asociatului tău. 

Timothy Wong încercă să-şi ascundă bucuria faţă de o 
asemenea ofertă tentantă. 

— Şi ce doreşti în schimb pentru asemenea serviciu? 

Ar fi vrut să spună pentru această trădare. 

— Nu este uşor de realizat. S-ar putea deci să am nevoie de o 

anumită compensație. 

— Şi ce formă va îmbrăca această compensație? 

— Mai întâi, asociatul tău va furniza poliţiei informaţiile 
necesare. O turistă a fost ucisă în Queens Plaza. Niciunul din noi 
nu va putea să-şi vadă de afaceri până nu găseşte vinovatul. 

— Nu va fi greu de aranjat. 

— De asemenea, Eddie Lau va fi dificil de înlocuit. Şi o să-mi 
pierd prestigiul când va fi arestat. Aşa că asociatul tău îmi va 
plăti drept compensație o sumă nominală de, să spunem, cinci 
milioane dolari Hong Kong. 

Timothy Wong îşi ascunse uimirea; cinci milioane de dolari 
Hong Kong nu era o sumă nominală. Dar poate că The Ox va fi 
de acord să dea banii, ca să scape în schimb de acest Eddie Lau. 

— Va trebui să discut cu asociatul meu. Este o sumă mare. 

Sir Timothy ridică din umeri. 

— li fac un serviciu la un preţ rezonabil. El trebuie să 
hotărască. 

Se ridică în picioare. 

— Să ne întoarcem la petrecere. Putem privi apusul de pe 
punte. 

Timothy Wong îl urmă pe treptele lustruite, din tek. Fusese 
surprins de oferta lui Sir Timothy, dar era o afacere bună; nu ar fi 
prima oară când un sponsor al triadei constata că sa; /o-ul său, 
fratele lui mai mic îşi depăşise responsabilităţile. Spera că The 
Ox va vedea în această propunere o investiţie profitabilă. Cinci 
milioane de dolari Hong Kong, în loc de un război stradal. 

li va permite lui Sir Timothy să-şi păstreze prestigiul şi să-l 
scape pe The Ox de Eddie Lau o dată pentru totdeauna. 


39 
Happy Valley 


Zorile se lăsaseră umede şi apăsătoare asupra hipodromului 
Happy Valley. Antrenori, jochei şi proprietari erau împrăştiaţi pe 
teren, urmărind încălzirea de dimineaţă, discutau, în timp ce 
grăjdarii înveleau caii cu pături. 

Eddie îl găsi pe Timothy Man lângă podiumul câştigătorilor, 
sprijinindu-se într-un baston, perfect îmbrăcat pentru ocazia 

respectivă, ca de obicei, în haină de tweed Burberry şi şapcă. 
Eddie, în costumul său albastru şi cămaşă albă de mătase se 
simţea exagerat de elegant. 

— Eddie, zise Sir Timothy. 

— Tai lo, îi răspunse Eddie, cu respect. 

— Ce zici? Este un cal frumos, nu-i aşa? Mama ei a fost 
campioana Red Ruby. 

Lucky Gem trecu pe lângă ei. Era un murg castrat, solid. Din 
crupele animalului se ridicau aburi şi jocheul stătea băţos în şa. 

— Ultima oară a fost descalificată, altfel ar fi fost a şasea oară 
când câştigă, din nouă curse. 

Eddie îşi băgă mâinile în buzunare şi se încruntă. Avea lucruri 
mai bune de făcut dimineaţa, decât să admire caii. Dar Sir 
Timothy îl obligase să se întâlnească aici şi nu avusese încotro. 

— Imi datorezi trei milioane de dolari, frate mai mic, spuse Sir 
Timothy. 

— Nu mi-am primit praful. 

— Care praf? 

— Heroina numărul patru pe care o cumpăr din Bangkok. Mi s- 
a furat de la bordul vasului acelui pescar idiot, în largul insulei 
Fat Chui. 

— Te-ai folosit de cele trei milioane ale mele să cumperi 
heroină? 

— Două sute de kilograme. Ne-am fi îmbogăţit amândoi. 

— Nu mă priveşte ce ai făcut cu banii, deşi trebuie să-ţi spun 
că nu sunt de acord cu drogurile. Dar nu-i treaba mea. Mi-ai 
cerut un împrumut şi ţi l-am dat. Imi datorezi trei milioane. 

Eddie îl privi. 

Sir Timothy se uita la Lucky Gem, aflat în capătul opus al 
pistei. 

— Joci la curse, frate mai mic? 

— Bineînţeles. 

— Şi câştigi? 

— Uneori. 

— Uneori. Ştii cum poţi să-ţi joci norocul, frate mai mic? 

Eddie clătină din cap, fără să scoată mâinile din buzunar. 

— Nu trebuie să sprijini niciodată pe cineva care pierde. 

Lui Sir Timothy îi pierise zâmbetul. Soarele se ridica peste 
dealuri şi se reflecta în ochelarii lui. Eddie se întoarse. 

— Da, tai lo. 

Sir Timothy îşi scoase ochelarii şi-i şterse cu o pânză moale, 
scoasă din buzunar. 

— După ce-mi plăteşti cele trei milioane de dolari, trebuie să 
discuţi cu Pak Yok-kong să rezolvaţi neînţelegerea. 

— The Ox ne-a furat praful! 

— Praful tău. Şi nu ai nicio dovadă. Absolut niciuna. 

— Era unul din „bucătarii” lui. 

— Vei pune capăt disputei. Acest război ne afectează 
afacerile. Te pui în calea profitului nostru, Lau Hsu-shui! Te vei 
întâlni cu The Ox şi gong-jou şi vei rezolva neînţelegerea! 

— M-a înşelat Ai fi avut cele trei milioane plus un câştig 
însemnat, dacă n-ar fi fost rahatul ăla. 

— Pune capăt confruntării! Plăteşte-i cât vrea să-şi recâştige 
prestigiul şi retrage-te din confruntare. 

Şi cu prestigiul meu cum rămâne? îi venea lui Eddie să-i strige. 
Trei milioane ţie, jumătate de milion lui The Ox, Luni» Huu, care 
mă presează pentru cele şapte milioane ale sale. Ar trebui să mă 
împrumut din nou, doar ca să-mi plătesc datoriile. Prefer să 
rezolv problema în felul meu. Cu pumnul. 

— Nu. 

Sir Timothy îşi puse din nou ochelarii. 

— Nu mă înfrunta, frate mai mic. Imi îngrijesc grajdurile, dar, 
dacă un cal îmi face probleme, uneori n-am de ales şi îl dau pe 
mâna măcelarului. 

Eddie se strâmbă dispreţuitor. Avea senzaţia că înghiţise ceva 
alterat. Se stăpâni să nu-i tragă o înjurătură. 

— N-o să ai curajul, zise el şi se depărtă. 


Lacey lucrase peste program la cazul Barbarei Warhurst, fără 
nicio recompensă. lar acum, pe neaşteptate, un dosar vechi de 
un an, referitor la uciderea misterioasă a unei fete în Morrison 
Hill se rezolvase dintr-o dată. Un bunic de şaizeci şi nouă de ani 
apăruse din senin şi mărturisise că agresa fete tinere. li spusese 
lui Lacey că o făcea fiindcă îi aducea noroc la cazino. 

Lacey era în biroul ei şi bătea la maşină un raport. Când 
intrase în rândurile Royal Hong Kong Police, nu-şi imaginase că 
va fi confruntată cu asemenea obligaţii. Crezuse că activitatea în 
poliţie nu avea nicio legătură cu stenografia. Culmea ironiei. In 
poliţie, hârţogăria era mai copleşitoare decât în oricare altă 
meserie. Avea o prietenă, ziaristă independentă, care 


178 


- COLIN FALCONER - 


dactilografia mai puţin decât ea. 

— Dacă aş fi în locul tău, aş pune o secretară să facă asta. 

Îşi ridică privirile. Era Keelan. Încercă să rămână calmă. Oare 
ce simţea? Furie, durere, supărare? 

— Ai vrea cumva să candidezi tu pentru postul acesta? 

— Nu, Doamne fereşte! Am şi eu destule de rezolvat. 

Se lăsă o linişte apăsătoare. Amintirea după-amiezii de 
duminică era încă prea proaspătă. 

— Am o întâlnire cu cei de la Brigada Antidrog, la unsprezece. 

— Ai greşit clădirea şi strada. 

— Exact. 

Rămase acolo, sprijinit de uşă, încremenit ca o statuie. 
„Mascul ros de vină” de Rodin, se gândi Lacey. 

— Ai un minut liber? zise el. 

— Sigur, spuse ea veselă, chiar două. 

— Vreau să vorbim despre după-amiaza de duminică. 

Lui Lacey îi venea greu să-l privească. Nu era nimic de 
discutat. Intr-un fel se simţea vinovată. 

— Nu-i nicio problemă. Doar suntem adulţi. 

Păcat că nu gândea ca un adult. 

— Voiam doar să-mi cer scuze. 

— Bine, ţi-am acceptat scuzele şi cu asta basta, zise ea 
repede. 

Voia să închidă discuţia. Când te dezbraci pentru un bărbat şi 
nu obţii niciun rezultat, este greu să iei lucrurile altfel decât 
personal. 

— Mada. Nu ştiu ce s-a întâmplat. 

Tocmai aici este problema. Nu s-a întâmplat nimic. 

— Nu este nevoie să vorbim despre asta. 

— Probabil că ai dreptate. 

Lacey voia să-l vadă plecat. Era prea umilitor. 

— Cred că ar fi mai bine să nu ne mai vedem. Vom întreţine 
relaţii pur profesionale. 

— Sigur. 

Simţea că se sufoca. Oare ce-i spunea tatăl ei? Era mai 
băieţoasă decât fraţii ei. Nu întreţinuse relaţii sexuale de 
aproape un an şi când se hotăra, în sfârşit, constată că aveau 
dreptate în privinţa ei. Regina de gheaţă. Din cauza muncii ei 
devenise aşa. Voia să facă din lume un loc mai bun pentru toţi, 
în afara de ea. 

— Nu mi s-a mai întâmplat, zise el. 

Ah, grozav, acum umilinţa ei era completă. Dacă mai stă încă 
un minut, o să-i trag un pumn. 

— Cred că am discutat destul despre acest subiect, zise ea. 

— Nu este vina ta. Îmi pare rău. 

— lţi mulţumesc că ai trecut pe aici. 

Keelan îşi ridică mâinile, ca şi când ar fi vrut să se predea şi 
ieşi. 

Lacey privi zidul mult timp. Apoi luă trei dosare de câte doi 
centimetri grosime şi le trânti de perete. Când intra Tyler, o găsi 
privind hârtiile împrăştiate pe rafturi şi podea. 

— Te simţi bine, Lace? 

— Sigur că da, zise ea. Mă ocup de hârţoage. 

Se aşeză la maşină şi termină raportul. Fetiţele mari nu plâng. 
Cel puţin aşa îi spunea tatăl ei. 


40 
Oraşul Kennedy 


Fabrica de prelucrare a cărnii era a doua ca mărime dintre 
cele două abatoare ale oraşului. Dădea spre Belcher Bay, 
aproape de China Merchants Wharf. Erau două hambare. Unul în 
care se făceau sacrificiile şi tăierea oaselor şi altul unde se 
prelucra carnea. Un şir de barăci serveau drept birouri. Curtea şi 
clădirile erau înconjurate de un gard din lanţuri. 

Un paznic de noapte patrula prin curte de la şase seara până 
la cinci dimineaţa, când intra în tură primul schimb. Dar, în 
noaptea aceasta, fabrica era nepăzită. Paznicul fusese plătit să 
plece devreme. Să se ducă acasă şi să nu spună nimic. 


Luminile Mazdei clipiră când şoferul se opri în faţa unei porţi. 
Un bărbat sări din maşină şi scoase o cheie. Apoi deschise poarta 
şi Mazda intră în curte. 

Maşina se opri în faţa clădirii principale şi poarta se închise. 
Şoferul stinse farurile. 

Pe urmă cobori şi aprinse o lanternă cu halogen. Asociatul lui îl 
urmă şi deschiseră împreună portbagajul, încercând să scoată 
ceva. Era învelit într-o pătură. Unul din ei se duse la uşa clădirii, 

luminând un set de chei scos din geaca cu fermoar. Apoi duseră 
povara înăuntru. 

Şoferul se întoarse la Mazda, să ia un sac de pânză de sub 
scaunul din faţă. 


Peter Mui zăcea pe podea, cu o rană mică, ovală de glonte în 
frunte şi o expresie de uimire zugrăvită pe faţa lui palidă şi 
copilăroasă în lumina fluorescentă stridentă. In mod normal, l-ar 
fi lăsat pe stradă ca un avertisment pentru ceilalţi duşmani ai lui 
Sun Yee On, dar primiseră ordin să ascundă aceasta crimă de 
ochii poliţiei. 

Mirosea a osânză şi sânge închegat. Mesele şi podelele 
fuseseră curățate după terminarea lucrului, dar ştiau amândoi, 
din scurta dar spectaculoasa lor ucenicie în triadă că nu puteai 
să scoţi niciodată mirosul de sânge. 

Cei doi îl ridicară pe Peter Mui pe masa de inox, îi scoaseră 
hainele şi le băgară în sacul de pânză, urmând să le arunce mai 
târziu. lnăuntru mai erau şi două salopete albe. Le îmbrăcară 
peste blugi şi gecile de nailon. 

Tinerii se uitară unul la celălalt. Se numeau Ricky Lam şi 
Daniel Tu şi de-abia împliniseră optsprezece ani. Era prima oară 
când lichidau pe cineva pentru triadă şi erau nervoşi. 

Daniel luă un cuţit de pe rafturile prinse în perete şi se aplecă 
peste cadavru. Nu-i era deloc greață. Pur şi simplu nu ştia de 
unde să înceapă. Hotări să-i taie mai întâi braţele. 


Peter Mui făcuse o mizerie îngrozitoare, dar băieţii ştiau că 
puteau scăpa de lichidul din el scurgându-l cu un furtun. 
Aruncară membrele, capul şi trunchiul într-un cazan de inox şi-l 
împinseră în camera unde se mărunţeşte carnea. 

Aparatul se afla în capătul unui jgheab lung, unde se tocau 
oasele în fiecare zi schimbând lamele. Ricky şi Daniel hotărâseră 
să nu le schimbe, ca să nu facă prea mare murdărie. 

In contrast cu faianţa albă şi mesele de inox ale camerei de 
tranşare, hambarul în care se afla tocătorul era format din 
câteva bucăţi de fier ondulat prinse de acoperişul clădirii 
principale, pentru a forma o anexă, în timp ce în capătul opus 
era deschis. Podeaua era din beton, acoperit de un strat vechi de 
osânză. Şi sânge. Carcasa maşinăriei era ruginită şi singura 
lumină venea de la becul suspendat din tavan. 

— Ştii cum funcţionează? îl întrebă Ricky. 

— leri am fost aici. Directorul mi-a arătat fabrica. 

Nişte trepte de fier duceau la o mică deschidere, aproape la 
nivelul acoperişului. Daniel şi Ricky se opintiră să deşerte 
cazanul de inox. Ricky se uită la angrenajul maşinii şi văzu un 
cilindru de oţel, cu dinţi de oţel. Un jgheab unea capătul maşinii 
cu un cazan colector. Aparatul făcea chiftele de porc pentru 
restaurantele sărace şi prostituatele din Yamatei şi Mongkok. 
Petei Mui urma să fie un supliment nou şi neobişnuit pentru 
câţiva zeci de meseni norocoşi. 

— O să facă o mizerie! zise Ricky. 

— După ce o să treacă prin tocător, o să fie de nerecunoscut 
lar ceea ce va rezulta îl priveşte pe director. Ştie ce are de făcut. 
Este membru al triadei. 

Daniel cobori treptele şi găsi butonul care pornea maşinăria. 
Prinse viaţă, după ce generatorul pufni de câteva ori. Ricky se 
uită în jgheab, la dinţii metalici sclipitori care începuseră acum 
să se rotească. 

Scoase piciorul stâng al lui Peter din cazan şi-l aruncă în 
angrenaj. _ 

Trosnetul oaselor semăna cu pârâitul artificiilor. In câteva 
secunde, tocătorul le transformă în bucățele mici, iar carnea în 
cuburi. Pe măsură ce continua să se învârtească, resturile umane 
ale lui Peter Mui se mărunţeau. Ricky era fascinat. Aruncă şoldul 
şi capul. Carcasele băgate în mod normal în această maşinărie 
erau coaste şi cranii, dar Peter reţinuse cea mai mare parte din 
lichidul corporal care ţâşnea acum peste laturile metalice ale 
jgheabului. Se dădu un pas înapoi, să nu-i stropească părul. 

Apoi mai azvârli câte ceva din Peter în tocător. Deodată 
maşinăria urui asurzitor. 

Daniel îşi ridică privirile. 

— Ce se întâmplă? 

Ricky se uită în jgheab. Şi îşi dădu seama că ar fi trebuit să 
mărunţească braţul, aşa cum făcuse cu picioarele. 

— S-a blocat, strigă el, dându-se înapoi. Deconectează-l! 

Daniel Tu nu auzi ce spunea, în zgomotul asurzitor. Il văzu pe 
Ricky făcând un pas înainte şi întinse mâna să apese pe buton. 
Dar întârzie o fracțiune de secundă. 


Ricky Lam scoase un strigăt şi îşi trase mâna, privind mirat 

sângele care-i ţâşnea din ea. Strânse pumnul din instinct, dându- 
şi seama, spre oroarea lui că pierduse o parte din el. incepu să 
se învârtească, strângându-şi degetele rănite. 

— Ce s-a întâmplat? strigă Daniel. 

— Ţi-am spus să opreşti maşinăria. 

— Trebuia să aştepţi! 

— Degetul meu! Mi-am pierdut un deget! 

Daniel îl privi îngrozit. Sângele ţâşnea peste tot. 

— Ce ne facem? 

— Ajută-mă să opresc hemoragia. 

Daniel alergă în camera de tranşare şi înşfacă haina şi cămaşa 
lui Peter Mui din sacul de pânză. Când se întoarse, văzu că Ricky 
continua să se învârtească în cercuri, cu mâna între genunchi. 

Daniel îi înfăşură cămaşa în jurul mâinii, ca un bandaj, şi-l 
ajută să coboare treptele. 

Se uită în jur. Jumătate din Peter Mui era încă în cazan, iar 
cealaltă jumătate era compusă din carne crudă şi osânza. 

— Degetul meu, zise Ricky. 

— Nu-i nimic, spuse Daniel. 

Se uită în jgheab. Braţul se blocase între dinţii angrenajului, 
iar lângă el, văzu un deget însângerat. Il luă şi-l înfăşură în haina 
lui Peter Mui. 

— Trebuie să mă duci la spital, spuse Ricky. 

Daniel ezită. Era plin de sângele mortului şi nu terminaseră 
treaba. 

Ricky îi citi gândurile. 

— Ne întoarcem şi curăţăm totul mai târziu! strigă el. Trebuie 
să mă duci la spital. 

Daniel îl ajută să se urce în maşină. Pierduse mult sânge şi era 
palid şi rece. Apoi se sui la volan, aruncă haina cu degetul lui 
Ricky pe bancheta din spate şi porni motorul. Ricky cobori 
geamul cu mâna sănătoasă şi vomită. 

Daniel ieşi pe porţi şi se îndreptă spre deal, către Pokfulam 
Road. Hotări să apeleze la secţia de urgenţa a spitalului Queen 
Mary. 


Asistenta de gardă se gândi că cei doi tineri care apărură 
clătinându-se la douăsprezece şi un sfert în noaptea aceea se 
bătuseră. Unul din ei avea mâna bandajată într-o cârpă 
însângerată, iar celălalt ţinea o haină scumpă cu pete suspecte, 


183 


- TRIADA - 


întunecate. 

— Şi-a tăiat degetul! îi strigă Daniel. Despicam nişte carne şi i- 
a alunecat cuțitul! Şi l-a retezat imediat! 

Femeia îi conduse calmă într-o rezervă şi chemă medicul de 
gardă. Acesta scoase bandajul improvizat şi cercetă rana. 
Pacientul său se afla într-o stare de şoc. Spuse să i se facă o 
injecție întăritoare şi anunţă chirurgul. 

Asistenta îi luă pulsul şi tensiunea, în timp ce alta aduse 
formularele pentru internare. Medicul de gardă luă degetul 
amputat de la Daniel şi-l despachetă cu grijă într-un laborator 
alăturat. Dacă exista vreo şansa de a-i salva degetul, trebuia pus 
într-un bandaj steril şi conservat în gheaţă. 

Se uită la degetul amputat şi clipi. Fusese o noapte lungă şi la 
început se întrebă dacă nu cumva se înşela. Se întoarse la 
pacient, să verifice. 

— Cum spui că s-a întâmplat? întreba el pe Ricky. 

— Tăiam nişte came în restaurantul nostru, îl întrerupse 
Daniel. l-a scăpat cuțitul. 

Sângerarea se oprise. Rana era zdrenţuită şi nu semăna deloc 
cu incizia curata cauzată de un cuţit. Ceva nu se potrivea. Se 
întoarse în laborator să reexamineze degetul amputat. 


x xk * 


La secțiile de urgență ale spitalelor din Hong Kong există 
întotdeauna doi poliţişti în uniformă, care fac de serviciu. 

— Se petrece ceva ciudat, zise el, când cei doi jandarmi 
apărură pe culoar. Cred că ar fi mai bine să discutaţi cu cei doi 
băieţi din rezerva de la urgenţă. 

— Care este problema? întrebă unul din poliţişti. 

— Unul din ei şi-a amputat degetul arătător. Şi l-a adus cu el la 
spital. 

— Şi ce-i cu asta? insista jandarmul. 

— Totul ar fi O.K., numai că a adus degetul mijlociu, care, în 
niciun caz nu este al lui. 

că nu ştia nimic, în afară de propriul său nume, cu numai o 
săptămână în urmă, şi declara că Ricky Lam o ucisese pe 
Barbara Warhurst. Lacey chemă o stenografă să consemneze 
noua sa declaraţie. 

Apoi Lacey îl ascultă a doua oară, resemnată, cu bărbia în 
palme. Pe Kam nu-l interesa procedura legală şi turuia ca şi când 
ar fi citit de pe tablă. Spuse că era un om de afaceri şi dorea să 
ofere informaţii poliţiei. 

— Deci, ai văzut ce s-a întâmplat? zise Lacey. 

— Am văzut tot, spuse Kam în cantonează. S-a întâmplat chiar 
în faţa mea. Cum să nu văd? 

— Ţi-am pus aceeaşi întrebare imediat după incident. Şi ai 
afirmat că erai în bucătărie. 

Kam nu se arătă tulburat de această contradicţie. 

— Nu înţeleg, zise el. 

— Continuă-ţi declaraţia, spuse Lacey. 

— Serveam un client când, aud un strigăt. Acest om se 
năpusteşte în restaurantul meu. 

— Care om? 

— Cel cu cuțitul. 

— Pe care nu ştii cum îl cheamă. 

— Nu l-am văzut în viaţa mea. Şi atacă pe acest băiat. 

— Care băiat? 

— Ricky Lam. 

— De unde ştii cum îl cheamă? 

— Vine des la restaurant. Il cunosc. 

— Ţi-e prieten? 

— Da, prieten. Are optsprezece ani. Locuieşte în Kornhill 
Estate, Taikoo Shing. 

Lacey se întoarse spre stenografă. 

— Mă întreb dacă ştie şi numărul paşaportului acestui băiat? 
zise ea, în engleză. 

Tânăra zâmbi. 

Kam înţelesese, bineînţeles, dar se făcea că nu pricepea 
nimic. 

— Acest Ricky Lam îşi agita pistolul şi-l urmăreşte pe tipul cu 
cuțitul până în piaţă. Eu văd tot. Trage când celălalt o rupe la 
fugă şi împuşcă turista. 

— Ai văzut toate acestea, Kam Chun-kwan? 

— Da, bineînţeles. Eram chiar acolo. Am văzut tot. 

Lacey clătină din cap. 

— Kam Chun-kwan, te-am interogat la trei ore după incident, 
chiar în această cameră şi mi-ai spus că erai în bucătărie când 
au răsunat împuşcăturile şi n-ai văzut nimic. 

Kam oftă, privind-o pe Lacey sub pleoapele sale grele. 

— Nu înţeleg. 

— Nici eu. 

Lacey găuri cana de polistiren cu creionul. Kam se uita pe 
pereţi. Era un tip dizgraţios, se gândi ea. Costumul şi pantofii săi 
italieneşti din piele erau de cea mai bună calitate, dar el arăta 
greţos. Poate din cauza tatuajului în formă de vultur de pe dosul 
mâinii sau a petelor de nicotină de pe degete. Toată lumea se 
ucide cu tutun, îşi spuse Lacey. Şi are dinţii stricaţi. li simţea 
răsuflarea neplăcută peste birou. 

Un avocat al apărării capabil i-ar face praf mărturia în câteva 
minute. 

— Cu ce era îmbrăcat acest Ricky Lam în momentul atacului? 
zise ea. 

Kam ridică din umeri. 

— Nu-i treaba mea. 

— Nu-ţi aminteşti? 

Clătină din cap. 

— Ce coincidenţă, pentru că am vorbit cu alţi patru martori 
oculari la acest incident, azi dimineaţă şi niciunul nu-şi aminteşte 
cum era îmbrăcat Ricky Lam. In schimb, toţi ştiu cum îl cheamă 
şi unde locuieşte. 

Kam ridică din nou din umeri. 

— Nu-i treaba mea, repetă el. 

Lacey lăsă stenografa să plece şi se ridică. 

— Aşteaptă aici, îi spuse ea lui Kam. 


Se întoarse în birou, cu declaraţiile celorlalţi patru martori, pe 
care le luase de dimineaţă. Toţi veniseră din proprie iniţiativă la 
secţia de poliţie să ofere informaţii despre ucidere Barbarei 
Warhurst. Toţi fuseseră interogaţi de ea sau de Tyler în după- 
amiaza crimei şi susţinuseră că se uitaseră în altă parte când 
avusese loc incidentul. Şi acum susțineau sus şi tare că Ricky 
Lam era vinovatul. Declaraţiile lor erau aproape identice. Cineva 
îi dirijase foarte atent. 

Şi, printr-o ciudată coincidenţă, Ricky Lam se afla în custodie 

la Secţia de Poliţie Central pentru uciderea unui cunoscut asociat 
al triadei, Peter Mui. 

Tyler intră şi se sprijini de uşă. 

— Cum merge, Lace? 

— Sunt îngropată până peste cap în declaraţiile martorilor 
oculari. 

— Te rog, nu mai aminti de segmente corporale. Mi-am 
petrecut toată dimineaţa la fabrica de prelucrare a cărnii din 
Kennedy Town. 

— Ce mănânci la prânz, chiftele? 

— Mă pregătesc să devin vegetarian. Ai văzut vreodată un 
tocător, Lacey? 

— Nu făcea parte din educaţia fetelor la şcolile pe care le-am 
frecventat. 

— In acesta era vârâtă o jumătate din corpul unui om. Urma 
să fie transformată în chiftele de porc. Directorul a fost foarte 
supărat că i-am închis fabrica azi. Cred că, dacă ar fi fost după 
el, ar fi tocat tot corpul la prima oră a dimineţii şi şi-ar fi văzut de 
treabă. 

— Încetează, îmi trezeşti apetitul. 

Se trânti pe scaunul de lângă birou. 

— Directorul susţine că nu ştia ce se petrece, dar pun pariu că 
fabrica aparţine triadei. Dacă verificăm, vom găsi probabil o 
companie fantomă. 

— Ce este cu acest Ricky Lam? 

— A mărturisit. Oricum, amprentele erau împotriva lui. 

— Nu putea să nege. 

— Într-adevăr. Dar, ţine-te bine, Lace. A mărturisit de 
asemenea că a ucis-o pe Barbara Warhurst. A făcut această 
declaraţie prin intermediul avocatului său care, din întâmplare, 
nu este altul decât unul din consilierii reginei, Timothy Wong. 

— Mă întreb cu ce-l plăteşte? zise Lacey, indiferentă. 

— Probabil că i-a oferit să-l hrănească pe gratis, timp de un 
an. 

— Chiar a mărturisit? 

Tyler încuviinţă din cap. 

— Da, sigur, nu a comis o crimă, ci un omor prin imprudenţă. 
Dar ne-a ajutat foarte mult. Şefii noştri sunt foarte fericiţi. Peste 
o jumătate de oră, vom da o declaraţie de presă. Ce zici de asta? 

Lacey luă de pe birou cele patru declaraţii scrise şi i le dădu 

lui Tyler. 

— Câţiva buni cetăţeni şi-au redescoperit azi dimineaţă 
datoria lor civică. Frumos, nu-i aşa? 

— Frumos? Este simetric, ce mai! 

— Se pare că cineva a hotărât să pună degetul pe Ricky Lam, 
pentru a-şi apăra interesele, ca să spunem aşa. 

— Te rog, Lace, nu glumi pe seama degetelor. Am discutat 
despre ele toată dimineaţa. 

Răsfoi declaraţiile. 

— Deci, să vedem cum merg lucrurile. Ricky Lam este arestat 
pentru uciderea lui Peter Mui. Şi nu protestează deloc. Deci, 
cineva a discutat cu el şi l-a convins să-şi ia în cârcă moartea 
Barbarei Warhurst. Au recurs la înţelegerea obişnuită: vom avea 
grijă de familia ta, o s-o duci bine în închisoare, iar când ieşi, 
după nu se ştie câţi ani, din care se scad câţiva pentru bună 
comportare, vei fi primit cu braţele deschise. Ce spui, ţi se pare 
plauzibil, Lace? 

— Nu şi dacă ai de gând să publici acest punct de vedere. Au 
mai încercat şi alţii. 

— Şi cine crezi că ar fi fost în stare să regizeze aşa ceva? 

— Sper că nu sugerezi că ar avea vreo legătură cu discuţia 
purtată cu Sir Timothy Man. 

— Nu pronunţa numele cu voce tare. 

Tyler se ridică în picioare. 

— Ce spunea Louis Armstrong? Că este o lume minunată. 

— Crezi că Ricky Lam a făcut-o într-adevăr? 

— Adică vrei să ştii dacă el a apăsat pe trăgaciul care a ucis-o 
pe biata englezoaică? Nu-mi dau seama, Lace. Dacă n-a fost el, a 
fost altul, la fel. Ceea ce ne face să ne întrebăm: ce mai 
contează, la urma urmei? 

Lacey ridică din umeri. Nu era sigură că ar putea găsi un 
răspuns la această întrebare. 

Telefonul sună pe biroul lui Lace. Cineva dorea să vorbească 
urgent cu Tyler. 

Era Sir Timothy Man. 

Priveliştea era estompată de ceaţă. Totul era înmuiat în 
umezeală. Fluturii zburau printre ibiscuşi şi iasomie, iar 
coţofenele cu cozi lungi se avântau prin văzduh. Toyota maronie 
a lui Tyler înainta pe Old Peak Road. 

— S-ar putea să fie nevoie să te dai jos şi să împingi, îi spuse 
el. 

— Îmi pare rău. Dar nu face parte din atribuţiile mele de 
serviciu, îi spuse Lacey. 

Un chinez în vârstă apăru din ceaţă. Se antrena în parc, în 
tehnica tai ji quan. Apoi dispăru. 


Vila lui Sir Timothy se afla în Bluff Path. Poarta era străjuită de 
dragoni roşii de piatră şi televiziune cu circuit închis. Tyler îşi 
anunţă prezenţa în difuzorul montat în perete şi porţile se 
deschiseră. 

Vila era în capătul potecii cu dale verzi, umede de rouă, cu 
jgheaburi întoarse, susţinute de stâlpi aurii. Un Mercedes negru 
380 SE şi un Rolls-Royce cenuşiu Phantom Saloon erau lustruite 
de un bărbat în uniformă bleumarin. Pe plăcuţa de înregistrare a 
Rolls-Royce-ului scria GW-782. 

— 782, numărul care simbolizează prosperitatea în afaceri, îi 
traduse Lacey. 

— Aş prefera să am noroc în dragoste, zise Tyler. 

Lacey se dădu jos din maşină. 

— Şi eu la fel, zise ea. 

In faţa casei era o pajişte şi un teren de tenis, ascuns aproape 
printre tufişuri. Un crap gras, auriu, înota într-un bazin 
ornamental. 

— Prefer apartamentul meu cu două dormitoare din Pokfulam, 
zise Lacey. Este mai drăguţ. 

— Şi eu sunt mult mai fericit în Shatin, zise Tyler. 

Un băiat în haină şi pantaloni albi îi întâmpină la uşă şi îi 
conduse înăuntru. 

— Nu uita să te ştergi pe picioare, îi şopti Lacey. 

— Da, numai sa nu mă pună să mă descalţ, îi răspunse Tyler, 
tot în şoapta. Am găuri în ciorapi. 

— Şi eu la fel, zise Lacey. 


Sir Timothy Man era îmbrăcat într-un halat de mătase, cu 

pansele, peste nişte pantaloni gri şi papuci cenuşii de catifea, 
Lacey nu ştia dacă voia să le arate că este prea superior să se 
conformeze etichetei sociale sau îl deranjaseră în timp ce se 
îmbrăca. 

Când intrară, stătea la fereastra biroului său, care dădea spre 
Victoria, cu spatele la ei. Lacey studie camera; un birou masiv, 
chinezesc, din lemn negru, cu picioarele în formă de gheare, un 
scaun din piei de elefant şi o blană de tigru în mijlocul camerei. 
Draperiile erau din mătase crudă, iar veioza avea un abajur 
Lalique. Pereţii erau lambrisaţi în lemn de nuc, plini de 
fotografiile lui, alături de diverşi demnitari, inclusiv Deng 
Xiaoping şi regina Angliei. 

Cele două scaune cu spătare în formă de potcoavă din faţa 
biroului erau nişte piese antice autentice, aparţinând dinastiei 
Huang Huali, din secolul al XVIII-lea. De-a lungul peretelui opus 
se întindea o canapea din catifea roşie, iar lângă ea, doi crapi 
înotau în acvariu. 

Sir Timothy se întoarse şi le zâmbi. 

— Ah! Apărătorii justiţiei. 

Lacey nu sesiză nicio notă de ironie. 

— Vă pot oferi nişte ceai, zise Sir Timothy şi făcu semn 
băiatului care-i condusese până la el. 

Apoi îi invită să se aşeze pe cele două scaune din faţa biroului. 

— Vă rog! Luaţi loc. 

Se aşezară. Sir Timothy rămase în picioare privind pe 
fereastră. Razele galbene străpunseseră ceața, descoperind 
traficul de dimineaţă din port. 

— Am citit în ziare că aţi găsit persoanele vinovate de 
uciderea bietei turiste. 

— Nişte cetăţeni preocupaţi de binele comunităţii au sărit să 
ne ajute, zise Tyler impasibil. 

— Să înţeleg atunci că asociaţii mei din Wanchai vor putea să- 
şi vadă în linişte de afaceri? 

Tyler se uită la Lacey. Oare despre asta era vorba? 

— Nu cred că le-am zădărnicit afacerile. Am aplicat doar 
legea. 

— Totuşi, mă bucur sa ştiu că odraslele lor vor avea ce pune 
pe masă astă seara. Nu suport gândul că nişte copii mor de 
foame. 

Tyler îl privi cu luare-aminte: mi se rupe inima când îl aud 

vorbind. 

Sosi ceaiul: White Peony. Servitorul în haina albă săltă capacul 
ceainicului şi-l dădu lui Sir Timothy care închise ochii şi inhală 
adânc, ca şi când ar fi tras dintr-o ţigară. Dădu din cap satisfăcut 
şi servitorul umplu ceşcuţele de porțelan pictate de mâna. 

Tyler, obişnuit cu cănile de plastic şi cafeaua inferioară, nu se 
simţea în largul lui. Sir Timothy observă imediat. 

— Sper că n-o să-mi ceri lapte şi zahăr, zise el amabil. 

— Oi fi eu un gwailo, dar nu sunt totuşi barbar, spuse Tyler. 

Lacey zâmbi. 

Tyler sorbi ceaiul fierbinte. 

— Aveţi o casă frumoasă, zise el, ca şi când l-ar fi acuzat. 

— Frumuseţea este un lucru trecător, spuse Sir Timothy. 

Pe biroul său era o figurină Tang. O luă şi o ţinu în palmă. 

— Kuan Ti, zise el. 

Lacey recunoscu Zeul Chinez al Războiului, întruchipat în 
acțiune, patronul cămătarilor, al poliţiei din Hong Kong şi al 
triadelor. lroniile vieţii spirituale chineze continuau s-o uimească. 

— Meşteşugul şi frumuseţea unei opere de artă trebuie 
admirate întotdeauna, spunea Sir Timothy, întorcând figurina 
între degete. Pentru că merită să fie preţuită frumuseţea într-o 
lume atât de urâtă. 

— Intr-adevăr, spuse Tyler. 

— Este o lume urâtă. Uneori, aceia dintre noi care trăiesc în 
limitele legii uită acest lucru. 

Lacey încercă să fie serioasă. 

— De fapt, când v-am vizitat la birou, mi-am amintit de 
responsabilităţile mele civice şi de faptul că trebuie să luptam 
împotriva criminalităţii din acest oraş. 

Tyler se fâţâi pe scaun. 

— Aveţi ceva pentru noi? zise ea. 

Sir Timothy băgă mâna în sertar şi scoase un plic, 
împingându-l spre detectiv. Tyler îl deschise şi scoase un teanc 
de documente. Se făcuse linişte în cameră, în timp ce le studie. 
In cele din urmă i le dădu lui Lacey. 

Erau declaraţii bancare, transferuri de credite, facturi, acţiuni, 
câteva analize care arătau legăturile dintre diverse trusturi şi 
companii, care nu-i spuneau nimic lui Lacey. 

Işi ridică privirile. Sir Timothy zâmbi. 

— Aceste documente menţionează doi oameni pe care îi 

cunoaşteţi sub numele de Edward Lau şi Vincent Tse. Prezintă 
tranzacţiile făcute pentru achiziţionarea de droguri. 

__ Tyler se uită la Lacey. li venea să sară de bucurie, ca un copil. 
In schimb, ridică din sprâncene. Tyler surâse. Se întoarse spre Sir 
Timothy. 

— Pot să vă întreb cum aţi intrat în posesia lor? 

— Sunt autentice, vă asigur, răspunse el, anticipând rezervele 
lui Tyler. Dar nu pot să vă spun de unde le am. Am tras nişte 
sfori, cum se spune. Dacă voi fi întrebat vreodată despre aceste 
documente, voi spune că nu le-am văzut în viaţa mea. Ne-am 
înţeles? 

Lacey avea senzaţia că era muştruluită de diriginta ei. 

— Mai am încă ceva pentru voi, spuse Sir Timothy. 

Scoase un casetofon din buzunar, de tipul celor folosite de 
ziarişti. Apăsă pe buton. Se auziră nişte glasuri care discutau în 
cantoneză. 


— Îmi datorezi trei milioane de dolari, frate mai mic. 

— N-am primit praful. 

— Care praf? 

— Heroina numărul patru, pe care o cumpăr la Bangkok. A fost 
furată de la bordul traulerului pescarului acela idiot, în largul 
insulei Fat Chui. 

— Te-ai folosit de milioanele mele ca să cumperi heroină? 

— Două sute de kilograme. Ne-am fi îmbogățit amândoi. 

— Nu mă priveşte ce ai făcut cu banii, deşi trebuie să-ți spun 
că sunt împotriva traficului cu droguri. Dar nu mă priveşte. Mi-ai 
cerut un împrumut şi ţi l-am dat. Dar îmi datorezi trei milioane. 


Scoase caseta şi i-o dădu lui Lacey, care-l privea uimită. 

— Vă foloseşte la ceva? o întrebă Sir Timothy. 

Lui Lacey îi trebuiră câteva minute să-şi revină. 

— Cui aparţin vocile? 

— Unul este un gentleman pe nume Eddie Lau. lar celălalt 
sunt eu. 

— l-aţi împrumutat trei milioane de dolari Hong Kong? 

— Cred că nu este o crimă. l-am acordat împrumutul din bună 
credinţă. 

Se aplecă spre el. 

— Sir Timothy, există vreo legătură între uciderea Barbarei 

Warhurst şi Eddie Lau? 

O privi dispreţuitor. Nu-i plăcea să fie interogat de o femeie şi 
voia să-i demonstreze că era revoltat de asemenea întrebare. 

— De unde să ştiu? zise el. 

Lacey şi Tyler se uitară unul la celălalt. Se încheiase din nou o 
înţelegere la nivel înalt şi li se aruncaseră firimiturile. Dar, de 
data aceasta, erau nişte firimituri consistente. Puseseră mâna pe 
Eddie Lau. 

— Mai doriţi ceai? îi întrebă Sir Timothy zâmbind. 


43 
Happy Valley 


Loja particulară a lui Sir Timothy din Happy Valley era foarte 
aglomerată. Aproape patruzeci de invitaţi savurau un prânz 
alcătuit din homari, pui şi somon afumat. Platourile erau întinse 
pe o masă acoperită cu o pânză albă irlandeză. Piesa centrală de 
decor era o sculptură în gheaţă, reprezentând calul câştigător al 
lui Sir Timothy — Lucky Gem. 

Femeile erau îmbrăcate în blănuri şi purtau diamante, iar 
bărbaţii în costume italieneşti şi cravate de mătase. 

Un chelner aduse o tavă cu Buck's Fizz. Eddie Lau luă două 
pahare şi-i dădu unul lui Vincent, întorcându-se apoi spre 
fereastră. Caii se aflau în capătul opus al terenului, dar ecranul 
video uriaş îi prezenta în prim-plan. 

Dacă întrecerea s-ar termina acum, ar câştiga. 

Auzi ţârâitul telefonului celular în buzunarul hainei. Fără să-şi 
ia ochii de la pistă, înalţă antena şi răspunse. 

Era o femeie. 

— Unde eşti? 

— Ruby. Am noroc, câştig la curse. 

— Nu ţi-a mai rămas prea mult noroc. 

Sesiză agitația din glasul ei. Se întâmplase ceva. 

— Este vreo problemă? 

— Am aflat ceva de la aerul galben. Au emis un mandat de 
arestare pe numele tău. N 

Zâmbi, în caz că îl studia cineva. In Hong Kong nu trebuia să 
afle nimeni când aveai necazuri. Era ca şi când ai amesteca 

sângele cu apa. 

— De ce sunt acuzat, Ruby? A 

— Au o mulţime de dovezi împotriva ta şi a lui Vincent. In 
momentul de faţă o armată întreaga de contabili şi procurori 
lucrează să te înfunde. Au dat de mirosul banilor. 

Eddie privea pista. Unul din caii săi rămăsese în urmă, în 
poziţia a treia. Peste câţiva metri vor intra în linie dreaptă. 
Zgomotul mulţimii devenise asurzitor. Eddie urmărea cursa pe 
ecranul video. Jocheii se aplecaseră în şa, cu cravaşele ridicate, 
strângând de hăţuri. O femeie europeană de lângă el se lovea cu 
programul curselor peste coapse, entuziasmată. 

Lui Eddie îi pieri zâmbetul. 

— Cum? zise el. 

— Ah Kung, îi spuse Ruby la telefon. 

Timothy Man! 

Lucky Gem apăru pe turnantă, amenințând calul din frunte. 
Eddie îi aruncă o privire lui Sir Timothy. Sorbea calm din 
şampanie, zâmbind imperturbabil. 

Lucky Gem galopa nebuneşte. Entuziasmul celor din lojă 
ajunse la apogeu, iar apoi se calmară, râzând şi discutând 
încântați. Eddie surâse să păstreze aparențele. 

— Ar fi bine să pleci mai repede din Hong Kong, Eddie, îl sfătui 
Ruby. 

— O să-ţi telefonez, îi spuse el şi încheie convorbirea, pliind 
antena. 

Timothy Man! Ticălosul! Să se aleagă praful de el şi de 
strămoşii lui. 

— Ce este? îi şopti Vincent. 

— Nu pot să rămân la următoarea cursă, îi răspunse Eddie. 

Deodată Sir Timothy Man apăru lângă el. Era vesel şi atent. 

— Ce mai faci, eşti norocos? îl întrebă el. 

— Cred că este o zi ghinionistă pentru mine. Cred că ar fi mai 
bine să plec. 

— Ţi-am spus să pariezi pe Lucky Gem. Dar nu contează. Mai 
sunt şi alte curse. Poate că norocul va fi de partea ta. 

— Norocul se schimbă mereu. Este ca un fluture. 

— Ai o minte de poet, Ah Shui. 

— Şi gheare de tigru. 

Eddie se uită la Vincent şi încuviinţă din cap. 

— Îţi mulţumesc pentru ospitalitate, ta; lo. Îmi pare rău că 

trebuie să plec atât de repede. 

Sir Timothy îi urmări din priviri până ieşiră din lojă. Nu putea 
spune că nu regretă ce făcuse. Eddie Lau. Se dovedise o armă 
utilă în anumite situaţii. Dar, dacă voiai să ai o corabie sigură, 
trebuia să-ţi ancorezi bine toate tunurile. 

Se întoarse să-şi savureze somonul afumat şi Veuve Cliquot. 


Eddie şi Vincent plecară din Happy Valley în Porsche-ul lui 
Eddie. Conducea prudent prin traficul după-amiezii, stăpânindu- 
şi nerăbdarea. Nu trebuia să atragă atenţia poliţiei, mai ales 
acum! 

Băgă mâna în torpedoul maşinii şi scoase un plic maro, sigilat, 
pe care i-l dădu lui Vincent. 

— Două paşapoarte, zise el. Le ţin pentru cazuri de urgenţă, 
ca acum. Sunt de asemenea cincizeci de mii bani gheaţă. 
Cumpărăm bilete la primul avion. 

— Nu te încrede în Ruby. Ah Kung nu ne-ar trăda niciodată 
aerului galben. 

— Timothy Man este un ticălos. Dacă Ruby are dreptate, o să-i 
scot ochii cu o lingură şi o să-i tai ouşoarele! 

— Insist cu tot respectul că Ruby se înşală! 

— Nu pot să risc! Dacă are dreptate, vom intra la puşcărie şi 
nu vom mai vedea lumina zilei! 

Işi căută ţigările în buzunar şi îşi aprinse una cu bricheta din 
bord. li tremurau mâinile. 

— Avem nişte bani în cont la Taipei. Vreo cinci milioane. 

— Dew neh loh moh! Vom pierde tot ce avem la Hong Kong, 
toate proprietăţile noastre, toţi banii gheaţă. Dacă Timothy Man 
m-a trădat, o să-l lichidez! 


Până să se semneze mandatul de arestare pentru Eddie Lau şi 
Vincent Tse, se îmbarcaseră amândoi la bordul avionului 
companiei Dragon Air, către Guanzhon, care decola de pe pista 
de la Kai Tak. lar la ora şapte, în seara aceea, se instalară la 
hotelul Century Plaza, din Shenzhen, de cealaltă parte a 
frontierei. 

Mai târziu, în aceeaşi seară, Ruby îşi rezervă un loc la clasa 
întâi a zborului Cathay Pacific, către Bangkok. Era o călătorie de 
afaceri ca de obicei. 

PARTEA A DOUA 


A trai intens, înseamnă a trăi cu adevărat; restul este 
aşteptare. 


Kurt Wallenda 
artist 

44 
Bangkok 


Când Lucien Croce cobori din zborul Air France 747, la Don 
Muang, mirosurile şi căldura se ridicară de pe pistă, lovindu-l 
violent în faţă. Uitase ce oribil era în ţara asta în acest anotimp al 
anului. Se urcă în autobuz, înghesuit între alţi pasageri asudaţi, 
aruncat din atmosfera cu aer condiţionat a avionului în această 
climă sufocantă. 

In aeroport, bărbaţi în uniformă, cu ochelari negri stăteau la 
birouri, studiind paşapoartele şi vizele. Pe aici nu se auzise de 
Ţara Zâmbetelor, se gândi Lucien. 

Mama lui îl aştepta în sală. N-o văzuse de un an şi uitase, ca 
întotdeauna, ce frumoasă era; îşi pierduse aerul provocator, dar 
rămăsese suplă şi fermecătoare. Işi protejase întotdeauna pielea 
măslinie de soare şi nu avea tenul tare, poros al europencelor 
care trăiau la tropice. Purta o rochie de mătase bleu, 
thailandeză, iar părul ei lung şi negru era prins în piepteni în 
formă de scoică. Nemachiată, doar cu câteva bijuterii, era 
radioasă, aşa cum şi-o amintea din copilărie. 

Işi încolăci braţele de gâtul lui şi-l îmbrăţişă. 

— Luc, arăţi superb. 

— Sunt leoarcă de sudoare. Când am plecat din Paris erau 
cinci grade. 

Se uită la cămaşa lui. Era udă. 

— Som o să-ţi aducă bagajele. Maşina este afară. Vino şi 
spune-mi ce mai este nou. 


x xk * 


Limuzina Mercedes aluneca pe autostradă, dincolo de culturile 
de orez, noile proprietăţi industriale şi turnuri. Bangkok-ul era 
aşa cum şi-l amintea din totdeauna, un trafic de coşmar, căldură, 
beton şi zgomot. Oraşul se scufunda mai repede decât Veneţia în 
străvechile mlaştini ale Asiei, cu străzile sufocate de maşini 
japoneze şi motociclete, care răspândeau monoxid de carbon în 
atmosferă; cu toate acestea, japonezii continuau să pompeze 
încă o suta de mii de maşini pe luna. Lucien se uită la pancartele 

cu Marlboro, la ferestrele oribile cu afişe de filme, la 
acoperişurile cu streşini în formă de şarpe, care dispăreau în 
spatele turnurilor de beton şi sticlă. Ultima oară când fusese aici, 
citise într-o revista că în capitala Thailandei o persoană din zece 
se droga şi una din zece femei, era o prostituată. Totuşi aici se 
aflau cele mai importante bănci din Asia, pline de dolari proveniţi 
din traficul cu droguri. 

— Cum poţi locui aici? murmură el. 

Noelle zâmbi. 

— Dar tu cum poţi trăi într-un oraş unde temperatura măsoară 
cinci grade? 

— Cel puţin nu sunt obligat să tai aerul cu cuțitul. 

Un poliţist dirija traficul într-o intersecţie, cu o mască pe faţă, 
ca să nu se sufoce din cauza gazelor de eşapament. 

— Cum este la Paris? zise Noelle. 

Este ca şi cum m-ai întreba: „Cum este la Tokyo!”, se gândi 
Lucien. Deşi Noelle se născuse în Franţa, fusese doar de două ori 
la Paris, în ultimii ani, ca să-l viziteze pe el. 

— Frig. 

— Afacerile merg bine? 

— D'accord, zise el. O.K. 

De fapt afacerile intraseră în rahat. Toată viaţa era un rahat, 
Putea să-şi piardă apartamentul din St. Germain şi afacerea de 
care se ocupa, dacă nu făcea rost de patru sute de mii de franci 
până luna viitoare. Dar avea destul timp pentru aceasta poveste. 

Cel puţin, aşa presupunea. 

— Ultima oara când te-am sunat, nu prea erai în apele tale. 

— Eram doar puţin obosit. Ştii cum este. 

— O să am grijă să te odihneşti cât stai în Bangkok. Să te 
recreezi. Poţi să faci ce doreşti. 

li zâmbi dulce, enigmatic. 

— Cât o să stai? 

Ridică din umeri. Daca nu făcea rost de bani, n-avea sens sa 
se mai întoarcă. 

— Poate două săptămâni. 

li întinse mâna. 

— Mă bucur că te văd. 

Apoi adăugă: 

— Presupun că vrei să te întâlneşti cu tatăl tău. 

— Sunt sigur că mă aşteaptă, zise Lucien. 

Noelle încuviinţă din cap. 
— Oh, da, mon cher. Te aşteaptă, bineînţeles. 


45 


Odată era Oraşul îngerilor cu iepuri aurii în vârful palmierilor 
de pe malurile râului Chao Phrya. Acum era Oraşul Păcatului, 
cunoscut pentru masajul thailandez şi banii săi, cu birouri 
moderne în zgârie-norii care se ridicau peste tot în ţinutul 
mlăştinos. Locul în sine, se gândi Lucien, este ca un decor de 
film; aşa cum America modernă pretinde că este Vestul Sălbatic; 
la fel Bangkok-ul susţine că este Asia lui Somerset Maugham. 
Dar acum iepurii sunt nişte relicve preistorice, ca urmele 
dinozaurilor, în Bangkok-ul în continuă schimbare. Râul, odată 
romantic, este sufocat de ape reziduale iar plasticul şi sexul îşi 
pun amprenta peste tot, ca sosul de roşii. Dar, în spatele zgârie- 
norilor albi, al coloanelor dorice şi al magazinelor şi 
restaurantelor japoneze, Bangkok-ul îmbătrâneşte şi moare, cinic 
şi mâncat de cancer. 

Barul lui Baptiste Croce se afla în cartierul Patpong, vestita 
zonă de bordeluri a oraşului, alcătuita din două străzi, între 
şoselele Siloin şi Suriwongse. In căldura după-amiezii, totul părea 
pustiu şi trist. Neoane stinse făceau reclamă unor localuri cum ar 
fi Pussy Galore, Love Nest, Superstar şi Lipstick Bar, cu intrarea 
în forma unei guri de femeie. Câteva fete tocmai soseau la lucru, 
în rochii proaspăt călcate, cu sacoşe strălucitoare din plastic roşu 
în mână. 

Lucien trecu indiferent pe lângă vânzătorii ambulanți, care 
comercializau tablouri ieftine, ceasuri pirat şi tricouri imprimate 
şi deschise uşa localului 69 — tatăl său devenise mai puţin subtil 
pe măsură ce îmbătrânise — şi aşteptă o clipă în uşă, încercând 
să-şi obişnuiască ochii cu întunericul. 

lnăuntru era aproape gol şi domnea o atmosfera de 
mahmureală. Era o singură thailandeză plictisită şi câţiva clienţi, 
care stăteau pe banchete şi beau San Miguel. 

Un bărbat între două vârste se instalase într-un separeu cu o 
tânără asiatică. La început, Lucien se gândi că era o dansatoare, 
dar apoi observă că purta o rochie prea scumpă şi nu avea tenul 
cafeniu închis al thailandezilor din nord, care lucrau de obicei în 

baruri. Era chinezoaică, îşi spuse el. 

Tatăl lui îl văzu şi zâmbi încântat, sărind în picioare. 

— Luc! Luc, băiatul meu! 

II luă de gât şi-l îmbrăţişa. 

— Te-am aşteptat! Când ai venit? 

— Azi-noapte. 

— Şi ai întârziat atât să vii să mă vezi? îi reproşă el, cu 
blândeţe. Presupun că mama ta te vrea numai pentru ea. Hai, 
aşază-te, îl îndemnă el. 

Baptiste făcu semn barmanului care aduse un pahar şi o sticlă 
rece de San Miguel. 

— Ruby, ţi-l prezint pe fiul meu, Lucien, zise el, în engleză. 
Tocmai a sosit de la Paris. Luc, această fiinţă adorabilă este buna 
mea prietenă, Ruby. Cea mai frumoasa femeie din toată Asia, 
după cum poţi vedea. Doresc cu disperare să mă culc cu ea, dar 
spune că sunt prea bătrân şi m-ar ucide. Probabil că are 
dreptate. 

Ruby Wen îi întinse mâna. Lucien i-o strânse. Era moale şi 
rece, ca o păpuşă de porțelan. 

— Ruby este de asemenea o asociată în afaceri, adăugă 
Baptiste, ca şi când ar fi vrut să-l prevină. 

Lucien ştia ce însemna asta. Era o traficantă. 

— Enchante, zise el. 

Baptiste îl bătu pe umăr. 

— Deci! Ce mai faci, Lucien? Ca va? Bordel de merde. Aş vrea 
să fiu din nou tânăr ca tine. 

Se întoarse spre Ruby şi-i spuse în engleză: 

— Arată bine ticălosul, nu-i aşa? 

Ruby îl privi fix şi ridică din umeri. 

Lucien se întrebă de ce tatăl lui îl făcea întotdeauna să se 
simtă stânjenit. Aşa voia sau îi plăcea să-şi afişeze mândria? Se 
uită mai atent la Ruby Wen. Nu era o frumuseţe clasică, dar 
parfumul ei, prezenţa ei, senzualitatea calculata a hainelor îl 
aţâţau. l-ar fi plăcut s-o impresioneze, dar se pare că nu reuşise. 

— Fiul tău face afaceri cu tine? îl întrebă Ruby. 

— Nu. Este prea respectabil. Nu-i aşa, Luc? 

Lucien se mulţumi doar să zâmbească. Trecuse un an de când 
nu-l mai văzuse şi începuse deja să-l momească. Dar n-o să se 
lase atras. 

— Cu ce fel de afaceri te ocupi, Luc? 

— Am un magazin în Montparnasse. Antichităţi asiatice. Jad. 
Mobilă de tek. Acum există mulţi amatori de artă pe malul stâng 
al Senei, care apreciază operele asiatice. 

Baptiste îşi înăbuşi un căscat. 

— Merde, mă entuziasmezi când te aud vorbind aşa. Ce viaţă 
palpitantă duce fiul meu. 

Baptiste scoase o ţigară dintr-o tabacheră de argint şi o 
aprinse. Apoi fu zguduit imediat de un acces de tuse. Işi recăpătă 
respiraţia de-abia după câteva clipe. Când îşi reveni părea 
epuizat. li făcu semn femeii de la bar să aducă încă două San 
Miguel, şi un Martell pentru Ruby. 

— lată unul din avantajele de a fi proprietarul unui bar. Nu 
trebuie să aştepţi să ţi se aducă de băut. Dar acum vă rog să mă 
scuzaţi. Mă duc la toaletă. 

Lucien îl privi pe tatăl său împleticindu-se spre toaletele din 
spatele barului. Ştia de ce plecase; avea un inhalant în buzunar. 
Nu-i plăcea să-l folosească în public; nici măcar faţă de Luc. Era 
un semn de slăbiciune. 

Lucien studie fata. Ea se uita la ecranul video de pe peretele 
opus; un negru american dansa rap, fără cămaşa, într-o staţie de 
metrou din Detroit. Bizar. 

— Cu ce afaceri te ocupi? o întrebă pe Ruby. 

Intrebarea păru s-o plictisească. 

— Vând computere, zise Ruby. 

Da, văd că am impresionat-o, nu glumă. 

— Şi i-ai vândut şi tatei unul din computerele tale? 

— Poate. 

— Ce fel de computer este? IBM sau Double U-0 Globe? 

Faptul că se referise la marca de heroină a lui Khun Sa nu 
păru s-o impresioneze. 

Îşi bău Martell-ul şi îşi luă o figură nevinovată. Voia să spună 
sau să facă ceva care s-o şocheze şi să-i trezească interesul faţă 
de el. 

— Te culci cu tatăl meu? 

— Nu. 

— De ce? 

Se uită la el pentru prima oară. 

— Treaba mea. 

— Dar cu mine te-ai culca? 

Pentru o clipă, Ruby îl făcu să se simtă ca un gunoi. Dar apoi 

îşi luă geanta Gucci şi căută ceva. În cele din urmă, găsi: era o 
pereche de zaruri. Le trânti pe masă. 

— O dublă de şase. 

— Ce? 

— Daca dai o dublă de şase, mă culc cu tine, 0.K.? 

— Glumeşti? 

— Nu ştiu. Dar tu? 

— Nu, zise el cu inima bătându-i să-i sară din piept. Eu nu 
glumesc. 

— O.K. Atunci să dăm cu zarurile, da? 

Vorbea serios. | se părea puţin nebună. Alt exemplar din 
colecţia de aventuriere şi prostituate de lux a tatălui său. Dar... 
Pe toţi dracii! 

Rostogoli zarurile pe masă. Doi la unu. Nici măcar pe aproape. 
Ruby râse triumfător şi smulse zarurile. 

— O.K., acum va trebui să-mi plăteşti o mie de baht. 

— O mie de baht? Pentru ce? 

— Nu plăteşti, nu joci. 

— Cine a spus că trebuie să-ţi plătesc o mie de baht? 

— Crezi că o să mă culc cu tine pe gratis? Aici suntem la 
Bangkok. 

— O să te culci cu mine pentru o mie de baht? 

— Nu! O mie de baht ca să jucam zaruri. O dublă de şase ca 
să te culci cu mine! 

— Nu am o mie de baht. 

Ruby îşi ridică ochii în tavan. 

— Un prăpădit. Deci nu e o afacere atât de bună să ai un 
magazin amărât. 

Lucien nu fusese jignit niciodată. În Franţa era un homme 
d'affaires. Clienţii săi erau avocaţi, agenţi de bursă, bancheri, iar 
ea îl trata ca pe un negustor ambulant. 

Baptiste se întoarse de la toaletă. Când văzu faţa lui Lucien, 
zâmbi. 

— De câţi bani ai nevoie? zise el. 

Cam patru sute de mii de franci, ar fi vrut să-i răspundă. 

— Papa? zise el revoltat. 

— Niciun bărbat nu poate să stea mai mult de cinci minute cu 
Ruby, fără să încerce să-l înşele. 

Ruby se arătă revoltată. 

— O mie de baht, îi spuse ea lui Baptiste. 

Baptiste zâmbi şi îşi scoase portofelul. Lucien clătină din cap. 

— Ai de gând să-i plăteşti? 

— De ce nu? Doar ai făcut un pariu, îl repezi fata. 

— Suma asta este nimic pentru mine, zise Baptiste. 

Împinse un teanc de bancnote pe masa. Ruby le luă şi le băgă 
în geantă. Apoi se uită la ceas. 

— Trebuie să plec. Ţinem legătura, zise ea şi se ridică. 

ÎI lăsă pe Baptiste s-o sărute pe amândoi obrajii. Tatăl lui îi 
şopti ceva la ureche şi o făcu să râdă. Lucien o urmări în timp ce 
se îndreptă spre uşă. Bordel de merde, se făcuse de râs ca un 
idiot. 

Baptiste îl bătu pe umăr. 

— Nu fi atât de trist, Luc. Ce ţi-a făcut? Sper că nu te-a dus cu 
trucul ei obişnuit cu zarurile? 

— Truc? 

— Da, zarurile din poşeta ei. Sunt măsluite. Cad pe o singură 
parte. Pe ce ai pariat? 

Lucien clătină din cap. 

— Rien, zise el. Nu contează. 

Ce târfuliță ticăloasă. De-abia venise în Bangkok de o zi şi 
fusese înşelat de o târfă profesionistă. Nu i-a plăcut niciodată 
Asia. Oare de ce se întorsese? 

Baptiste se ridică. 

— Nu mai fi atât de distrus, ce dracu’! Hai vino, te invit la 
prânz. Nu aici. Mâncarea este mizerabilă. Doar ştiu foarte bine. 
Chiar eu l-am angajat pe bucătar. Allons-y! 


x xk * 


Pe terasa de la Oriental, în soarele fierbinte al după-amiezei, 
observă ca tatăl lui îmbătrânise. De un an de când nu-l mai 
văzuse, Baptiste slăbise îngrozitor şi avea obrajii supţi. Avea 
chiar fire albe în coama de păr negru. Părea bolnav. Peticul pe 
care-l purta peste ochiul stâng — amintire a zilelor sale de 
aviator în Laos — atârna, în timp ce altădată stătea înfipt în 
obrazul cărnos. 

Baptiste îşi băgă o ţigară cu filtru în gură şi-i oferi una lui Luc. 
Dar fiul lui îl refuză. 

— Ce este? Vrei să trăieşti veşnic? 

— Dacă se poate. 

Baptiste zâmbi. Inhală adânc şi-l apucă tusea, imediat. 

— Ar trebui să te laşi, tată, îi spuse Lucien. 

— M-am lăsat. Din cauza doctorului. Am renunţat la ţigările 
mele turceşti şi acum fumez porcăria asta. Gitanes cu filtru! 
Parcă văd că o să mănânc legume şi o să beau suc de portocale. 

Se calmă, dar respira greoi. 

— Ei, ia spune, cum îţi merge în Franţa? 

Lucien ezită. Acum era momentul. Cum să-i spună tatălui său 
că era un rahat? Incepuse afacerea cu banii lui Noelle şi 
apartamentul sau din Paris fusese plătit de tatăl său. La început 
totul mersese bine. 

Dar apoi, în 1985, se împrumutase să cumpere un apartament 
de serviciu mai mare, în St. Germain de Prés, iar apoi, sfătuit de 
un prieten, agent de bursă, luase alt împrumut, garantând cu 
magazinul său, ca să joace la Bursă. Dar, în 1987, fusese un crah 
şi fusese nevoit să-şi vândă BMW-ul şi apartamentul ca să-şi 
menţină afacerea pe linia de plutire. 

li trebuiseră şase ani să-şi revină după aceasta lovitură 
aproape mortală. De câteva ori fusese tentat să aleagă calea cea 
mai uşoară, să vină la Noelle sau la tatăl său, ştiind că aveau 
destui bani să-i plătească înzecit datoriile. Dar mândria nu-l 
lăsase. În schimb, reuşise să-şi achite datoria, în ciuda recesiunii 
care-i lăsase fără bani pe clienţii lui. Işi luase un partener de 
afaceri, un fost agent de bursă, care pusese deoparte ceva 
capital după crahul din 1987. lar după şase ani avea din nou o 
casă frumoasă şi o maşină germană. 

Apoi, acum şase luni, partenerul său îl convinsese să 
investească în compania de cercetare a cumnatului său. li 
explicase că respectiva companie izolase o nouă proteină care 
va fi folosită în tratarea arsurilor şi rănilor deschise. Fusese 
asigurat că, de îndată ce vor fi emise acţiuni la Bursă, vor da 
lovitura. Era o ocazie care ţi se oferă o dată în viaţă. Gândindu- 
se că va recupera ce pierduse în ultimii şase ani, Lucien învestise 
mult, luând împrumuturi pe termen scurt şi folosind fonduri 
transferate direct din câştigurile sale. 

Cu două zile înainte ca firma de cercetare să se transforme în 
societate pe acţiuni, partenerul lui Lucien şi cumnatul lui 
dispăruseră împreună cu banii. Acţiunea de la bursă s-a 
suspendat şi totul a căzut. 

Alt eşec. Nu-şi terminase studiile la Sorbona şi dăduse greş de 

două ori în afaceri. 

— Mă gândesc să vând, zise el. 

— Te gândeşti de fapt să lichidezi, îi spuse Baptiste. 
Partenerul tău a furat aproape patru sute de mii de franci, aşa că 
nu prea ai de ales. Dacă îl găseşti, pot să aranjez cu nişte 
prieteni să-i rupă picioarele. Dacă asta doreşti. 

Lucien se uită la el, amorţit. 

— Altădată ai fi protestat revoltat. Acum văd că ţi-ar surâde 
ideea. Poate te-ai maturizat, în sfârşit. Viaţa este un rahat, nu-i 
aşa? 

— De unde ai aflat... ce s-a întâmplat? 

Baptiste îşi umflă obrajii. 

— Luc, m-am născut în Corsica. Primul cuvânt pe care l-am 
învăţat, a fost „mama”. lar al doilea: „Eşti spion?” 

— Pot să-mi port singur de grijă. 

— Nu-i adevărat. Dacă ai fi putut, nu ţi-ai fi pierdut afacerile, 
banii şi poate chiar şi apartamentul tău elegant. Pe care l-am 
finanţat parţial. Dacă-mi amintesc bine, prima ta proprietate a 
fost darul din partea mea, când ai plecat din Bangkok. 

— Imi pare rău, papa. 

Baptiste părea că regretă izbucnirea sa de moment. 

— N-ai de ce. Doar nu ai pierdut banii la ruletă. 

Se sprijini de spătar şi îşi aprinse încă o ţigară. Tuşi din nou şi 
se bătu cu palma peste piept. 

— Poluarea asta afurisită este de vină. 

Două chelneriţe thailandeze zâmbitoare le aduseră punch-uri 
Planter's. Sorbi din băutură şi privi râul. Bărci de lemn alunecau 
agale, pline cu provizii. 

— Deci, cum rămâne, Luc? 

Lucien nu îndrăznea să-l privească în ochi. 

— Poţi să-mi împrumuţi patru sute de mii de franci? 

Baptiste dădu din cap, ca şi când şi-ar fi înţeles fiul pentru 
prima oară. Era exact ce dorise să audă, deşi, în acelaşi timp, se 
simţea dezamăgit. Băiatul era prea moale. Cum să-l schimbe? 
Numai mama lui era de vină. 

— Da, zise el. 

Lucien nu crezuse că va fi atât de uşor. Aşteptă. 

— Dar îţi dau banii aceştia cu două condiţii. Să te stabileşti în 
Thailanda şi să lucrezi pentru mine. 

— Trebuie să mă întorc în Franţa, să-mi plătesc datoriile. 

— Dacă stai aici, la Bangkok, cui îi mai pasa de connards? din 
Paris? Dracu' să-i ia! Dă-i în mă-sa şi pe ei şi pe cei patru sute de 
mii de franci ai lor. Dacă un bărbat nu-şi permite să piardă patru 
sute de mii de franci, atunci n-are ce căuta în lumea afacerilor. 
Fac cumva parte din mi/ieu, sunt gangsteri? 

Lucien clătină din cap. 

— Nu pot să fac asta. 

— De ce nu? 

Văzând că Lucien nu-i răspunde, Baptiste oftă adânc. 

— Mais oui. Ce mai face mama ta? zise el. 

— M-a prevenit ca aşa o să faci, că n-o să renunţi niciodată. 
Că vei încerca să mă convingi să rămân, ori de câte ori vei da 
ochii cu mine. 

— Bineînţeles! Bineînțeles că vreau să rămâi. Ce-şi 
imaginează? Doar eşti fiul meu. 

Trase din ţigară. Era roşu la faţa şi îşi înăbuşi accesul de tuse. 

— Ai vreo femeie la Paris? 

Lucien clătină din cap. 

— Niciuna în mod deosebit. 

— Te înţeleg. Pentru mine există o singură femeie deosebită în 
viaţa mea. 

Lucien rămase tăcut. Singura dată când tatăl său îşi plângea 
de milă, era când vorbea despre Noelle. Lucien încerca 
întotdeauna să schimbe subiectul. 

— l-am dat cuvântul lui maman. 

— Ai treizeci şi unu de ani. Doar nu te mai şterge maică-la la 
fund şi acum. Maturizează-te, Luc. 

Lucien îşi feri privirile. Reproşul îl duruse. 

— Ce maşină ai? In ce casă locuieşti? la să vedem ce ceas 
porţi la mână. 

Baptiste îl apucă de braţ şi dezveli ceasul Seiko. 

— Dacă ceasul tău nu valorează decât câteva mii de dolari, n- 
ar trebui să ieşi în lume. Uită-te cum te îmbraci. Ar trebui fie să 
porţi haine aiurite şi o tonă de bijuterii, ca să arăţi că eşti 
neconformist, fie să-ţi cumperi lucruri costisitoare. Vezi cămaşa 
aceasta de mătase, Lucien? Este confecţionată manual. M-a 
costat două sute de dolari S.U.A. Şi costumul? Două mii de 
dolari. Nu cămaşa ta ieftină sport şi pantalonii ăştia bej. Daca 

eşti un om bogat, nu trebuie să arăţi ca un rahat. Deci ce-o să 
faci acum, Luc? O să te întorci la Paris să te umileşti în faţa 
directorului băncii? 

Altădată, se gândi Lucien, aş fi ştiut ce să-i răspund. Eram 
tânăr şi aveam de partea mea o morală ireproşabilă. Dar toate 
acestea erau valabile înainte să simt gustul înfrângerii şi înainte 
să-mi văd colegii de facultate la volanul Mercedes-urilor, înainte 
să admir apartamente scumpe, haine luxoase şi femei 
costisitoare care-mi scapă printre degete pentru că nu mi le pot 
permite. 

— Dacă rămân, zise el, ce vrei să fac? 

Baptiste zâmbi triumfător. 

— Dacă rămâi? |n primul rând, trebuie să înveţi că nu este 
nevoie să trudeşti atât de mult ca să ai succes. 

Ridică paharul să toasteze. 

— Salut, zise el. 

Invinsese, în sfârşit. 

Aşa cum fusese convins întotdeauna. 


46 


Spre deosebire de tatăl lui, Noelle îmbătrânise cu graţie şi 
farmec. La cincizeci şi patru de ani, avea încă înfăţişarea unei 
femei tinere. Observă că avea câteva fire albe în păr, dar îşi 
păstrase silueta suplă. Senzualitatea cedase locul seninătăţii. Era 
poate dovada unui trai bun, se gândi el. Din câte ştia, singurul ei 
viciu era acela că fuma opiu din când în când. 

Pipele din bambus şi fildeş de pe dulap treceau drept colecţie 
ornamentală, dar Lucien ştia că mama lui le folosea uneori. 
Simţea mirosul strident de opium în cameră, amestecat în 
aromele dulci de lavandă şi bougainville din grădina bine 
întreţinută. 

Noelle îi aduse un whisky thailandez amestecat cu sifon şi suc 
de lămâie. Ea bea întotdeauna doar suc de portocale. 

In living-room erau două canapele tapisate cu mătase 
bleumarin. Îl luă de braţ şi se aşezară împreună, unul lângă altul. 

— Mă bucur atât de mult să te revăd, Luc. Poate, anul viitor o 
să vin eu la tine, în Franţa. 

— Ar fi minunat, spuse Lucien, sperând că privirile nu-l trădau. 

Noaptea trecută, când se întorseseră de la aeroport, îi pusese 
o mulţime de întrebări şi reuşise să se descurce. Sigur, până la 
urmă trebuia să-i spună că era falit. Dar nu încă. 

Tatăl său se înşela. Nu voia să profite de Noelle ca să-l scoată 
din rahat. Nici măcar nu voia să-i spună. Pentru prima oară îl 
enerva că aştepta prea mult de la el. Să fie cinstit, plin de 
succes, un om cu care să se mândrească. incepuse afacerea din 
banii ei; şi acum dăduse greş. Era furios pe ea din cauza asta. 
Dacă ar fi fost banii lui, poate nu şi-ar fi făcut atâtea probleme. 

De undeva, un papagal cârâia nervos în palmieri. 

— Te-ai întâlnit cu tatăl tău azi? 

— Am luat prânzul împreună. 

Ochii lui Noelle erau impenetrabili. 

— Ce mai face? 

— Fumează şi bea prea mult, ca de obicei, zâmbi el. Cred că 
bătrânul vulpoi o să apuce suta de ani. 

— Are emfizem, îi spuse Noelle. 

Lucien se albi la faţă. 

— Şi ce înseamnă asta? 

— Înseamnă că plămânii lui se solidifică. Doi medici i-au dat 
acelaşi diagnostic. Dar el nu-i ia în seamă. Crede că va fi bine 
dacă nu dă importanţă bolii. 

Sorbi din suc. 

— Toţi avem viciile noastre. Companiile de tutun îi fac acelaşi 
rău pe care l-a făcut el de atâtea ori celor care se droghează. 

— Este grav? 

Ridică din umeri; puţin îi păsa. 

— N-o să moară. Cel puţin nu încă. Doar că îi otrăveşte viaţa. 
Mi s-a spus că are un cilindru cu oxigen în dormitor. Cred că este 
neplăcut cu toate oglinzile acelea. 

Noelle vorbea răutăcios şi îşi dădea seama. 

— Ascultă, să ştii că îl iubesc. Cel puţin, o parte din mine nu a 
încetat niciodată să-l iubească. N-am iubit decât doi bărbaţi în 
toata viaţa mea şi amândoi au fost nişte ticăloşi. 

II privi drăgăstos pe Lucien. 

— De fapt, iubesc trei bărbaţi, însă se feri să-şi caracterizeze 
fiul. 

Lucien încerca să asimileze această nouă informaţie. Dacă 
murea? Lumea lui, lumea milieu, îl aşteptase întotdeauna 
ascunsă în umbre. O ultimă scăpare, dacă toate celelalte se 

prăbuşeau. Nu ştia încă dacă o să se aventureze vreodată în 
această lume, dar era un joc tentant. La Sorbona fusese privit cu 
interes, fiindcă lăsase să se înţeleagă că tatăl lui era gangster. 

Dar, dacă Baptiste murea... n-o să mai aibă acces în lumea 
interlopă cu secretele ei tenebroase. Va pierde pentru totdeauna 
milioanele, maşinile, femeile şi conturile secrete din Elveţia, care 
sperase că-i vor aparţine cândva. 

Se întrebă, nu pentru prima oară, dacă tatăl său îi va lăsa lui 
toată averea. In felul acesta, va culege roadele fără niciun efort. 
Ar avea mâinile curate. Dar se gândise deja că ar fi puţin 
probabil. Işi sfidase tatăl toată viaţa şi fusese de partea mamei 
sale. Banii erau cel mai mare atu al lui Baptiste şi ar fi cea mai 
sinistră glumă din lume să-i lase să putrezească într-o bancă din 
Zurich. 

Sau să-i doneze la un centru de reabilitare a drogaţilor din 
Marsilia. 

N-avea cum să ştie sau să afle ce o să facă. 

— Nu mi-a spus că este bolnav. 

— Bineînţeles, nici lui nu-i vine să creadă. 

Lucien sorbi din băutură şi simţi că pierde controlul asupra 
viitorului. Hotărâse deja să nu respecte promisiunea vagă pe 
care i-o făcuse tatălui sau, cu câteva ore în urmă. Acum însă îl 
cuprinseseră din nou îndoielile. Oare nu stabilise cu adevărat să 
meargă pe drumul arătat de mama lui? Nu, amânase doar 
decizia, atâta tot. 

— Dar ţie cum îţi mai merge, maman! 

— Mă ocup de afacerile mele, de grădină şi de amintiri. 

— Amintiri! Vorbeşti ca o femeie bătrână, deşi eşti încă 
tânără. 

— Poate că n-am nevoie deocamdată de un baston, dar 
cincizeci şi unu de ani nu înseamnă tinereţe, Luc. Ce-ai vrea să 
fac? Nu-mi trebuie alt bărbat. De la bărbaţi n-am avut decât 
durere. In schimb, mi-am luat un animal, un maimuţoi. Nu l-ai 
cunoscut încă. Il cheamă Coco. Te duc imediat în grădină să ţi-l 
prezint. Este ca şi când ai avea un soţ. Are aceleaşi obiceiuri 
dezgustătoare, încearcă chiar să se reguleze singur, ceea ce ar fi 
făcut şi tatăl tău, dacă ar fi putut, dar singura diferenţă este că 
nu încearcă să fugă de mine când se plictiseşte. Dar asta numai 
fiindcă îl ţin în lanţ. 

Zâmbi amar. 

— Îmi pare rău. Nu mă gândesc niciodată la ticălosul de taică- 
tău, decât când te întorci acasă. Şi când mă gândesc, devin şi eu 
ticăloasă. 

— Nu-i nimic. 

— Aşa că vezi, am o viaţă liniştită. În fiecare dimineaţă îmi 
vizitez cele trei magazine şi mă asigur că directorii lor nu 
încearcă să mă înşele, prânzesc la Alliance Francaise cu prietenii 
şi apoi, după-amiaza, joc tenis la Cercle Sportif. lar noaptea... 

— Şi noaptea? 

li zâmbi. 

— Noaptea în Bangkok este pentru bărbaţi. De aceea, stau 
acasă. 

Inspiră adânc. 

— Ce-ai spune dacă... m-aş întoarce la Bangkok... pentru o 
perioadă? 

II privi fix. 

— Şi de ce ai face asta? 

Ridică din umeri. 

— M-am născut în Asia. Mi-e dor de ea. 

— Te-ai născut în Laos, acum ai aproape treizeci şi doi de ani. 
Un astfel de loc nu mai există. Asia s-a schimbat. 

Se opri, privindu-l cu luare aminte. 

— Baptiste, zise ea. 

— N-are nicio legătură cu papa, minţi el. 

— leri mă întrebai cum suport să trăiesc la Bangkok. Te-ai 
schimbat brusc. 

— Ştii, afacerile nu merg prea bine în Franţa. M-am plictisit. 
Poate am nevoie de un nou început. 

— Dacă te întorci aici vei ceda corupţiei. Ca toţi ceilalţi. Rămâi 
în Franţa. 

Lucien se gândi la ce stabilise deja cu Baptiste. Dacă voia să 
stea departe de el, poate că ar trebui atunci să-l scoată din 
încurcătura în care intrase. 

— Poate că ai dreptate, minţi el. 


Supravegherea nu era niciodată o misiune uşoară, se gândi 
americanul. Dar la Bangkok era simplu. Stăteai în spatele țintei 
tale, în traficul sufocant şi apăsai pe claxon, încercând să profiţi 
de orice ocazie ca s-o iei înainte. In felul acesta, nu ieşeai cu 
nimic în evidenţă. 

David Lee era un chinez cu cetăţenie americană, un veteran, 
cu cincisprezece ani vechime în D.E.A. din Thailanda. Dar, în 
cămaşa sa ieftină de bumbac şi blugi, la volanul unui taxi negru 
Nissan, cu un reprezentant al Thai Narcotics Suppression Unit? 
pe bancheta din spate, în costum şi cravată, nu dădea de bănuit. 

Ora de vârf de pe Yaowarat Road îl făcea să stea lipit de ţinta 
sa, de douăzeci de minute. In acest timp, David Lee se întreba 
dacă portbagajul din faţa lui conţinea zece sau douăzeci de 
pachete de heroină. N-o să ştie niciodată. Azi, misiunea lui era să 
urmărească suspecţii şi să observe. 

Se luă după Mercedes pe Rama IV Road. Deodată, ţinta sa coti 
pe o alee. Bănuise ceva. Sau era doar o profesionistă care-şi lua 
măsuri de precauţie? Luă legătura cu colegul său de pe 
motocicletă, care pomi imediat în urmărire, dar Ruby Wen 
dispăruse. 


Fata purta ochelari de soare, cizme de cow-boy şi o mănuşă 
de piele. Avea un lanţ în jurul taliei şi în rest mai nimic. Dansa pe 
o mică scenă, în spatele barului, cu braţele în jurul unui stâlp de 
crom, frecându-şi coapsele în sus şi în jos de metal. În difuzoare 
răsuna piesa Lemon a formaţiei U2. 

Pe scaunul de la bar, imediat după ea, un puşti olandez beat 
ţinea în braţe o thailandeză în rochie roz, strălucitoare. O 
apucase de fund. Fata era furioasă, dar îşi scosese chewing-gum- 
ul din gură şi i-l băgă în blugi, prefăcându-se că-l mângâie. 

Apărură un grup de nemţoaice între două vârste, conduse de 
o ghidă thailandeză, venite la Bangkok Night Tour. Patpong 
devenise o atracţie turistică, la fel ca Wat Pra Keo şi casa lui Jim 
Thompson. 

Lucien stătea într-un separeu, cu tatăl său şi Ruby Wen. 
Baptiste şi Ruby discutau în cantoneză şi Lucien nu-i înţelegea. 
Tatăl său trăia de mult timp în Asia şi vorbea thailandeza, 
chineza,  cantoneza, înţelegea dialectul chichao şi putea 
conversa chiar şi cu unele triburi Hmohg, de pe dealuri. 

Ruby se scuză şi se duse la toaletă, care era comună pentru 
bărbaţi şi femei şi se afla în spatele barului. 

— Ce discutaţi? îl întrebă Lucien pe tatăl său. 

— Afaceri. 

— Ce fel de afaceri? 

Baptiste ridică din umeri. 

— Eu vând. Ea cumpără. 

Lucien îl studie; peticul de la ochi, ţigara, inelele de pe degete. 
Tatăl meu; piratul, gangsterul, omul dur. 

— De ce o faci, papa? Doar nu ai nevoie de bani. 

— Mult timp am făcut-o pentru bani, ai dreptate. Dar este un 
joc, Luc. 

Işi frecă degetul mare de arătător. 

— Cazi la învoială. 

— Şi dacă eşti arestat? 

Baptiste îl privi dispreţuitor. 

— Unde, în Thailanda? 

— Dar de americani nu te temi? 

— Dracu' să-i ia de americani. Toata viaţa a trebuit să-i suport 
în Asia. Fac ceva pe americani! 

Ca francez, Lucien îi împărtăşea sentimentele. Dar erau 
imprevizibili şi trebuia să fie respectaţi. 

Rămăsese interesat teoretic de industria drogurilor, încă de 
când plecase în Franţa. Auzise de lovitura dată organizaţiei 
French Connection?. Poliţia americană se implicase mai puţin în 
această acţiune decât Pompidou, care atacase mafia corsicană 
— milieu — fiindcă i se opunea în Franţa. Auzise că, la vremea 
aceea, tatăl lui pierduse multe legături în Europa şi S.U.A. şi 
încetase să mai fie un pion principal. 

La puţin timp după aceea, mafia americană ţinuse un aşa-zis 
congres în Staten Island din New York şi hotărâse să reia traficul 
cu droguri abandonat în anii '50. Dar acum, cumpărau direct de 
la gangsterii chinezi, care achiziţionau şi rafinau drogurile chiar 
în Triunghiul de Aur. Trebuia ca oameni ca Baptiste să cumpere 
la un preţ mult mai mare în Vientiane şi Bangkok şi erau împinși 
tot mai departe de şocul cel mare. 

— Mi-au mai rămas câteva relaţii, zise Baptiste. 

Lucien inspiră adânc. 

— Nu cred că pot să te urmez, papa, zise el. 

Baptiste îşi privi fiul cu milă şi dispreţ. 

— Am mai purtat această discuţie de nu ştiu câte ori, cu 
mama ta, zise el. Trăieşte de-o viaţă în Asia şi tot n-a înţeles. 
Poate ar trebui să urmezi exemplul thailandezilor. Sunt prea 
săraci să aibă o conştiinţă. Au înţeles că lumea aceasta este un 

loc urât, în care toţi încearcă să te înşele. Dar trebuie să 
supravieţuiască. Nu au de ales. Trebuie să fii mai deştept, mai 
bogat şi mai puternic decât alţii. Thailandezii îi dispreţuiesc pe 
cei slabi. 

Trase din ţigară. 

— li spun acestei ţigări „ţinutul zâmbetelor”. Ei nu înţeleg că 
politeţea şi înşelăciunea provin din aceeaşi atitudine. Fie înşeli, 
fie eşti înşelat. Oricum ar fi, ştii că nu poţi câştiga în această 
lume. Vezi fata aceea care dansează la bar? O cheamă Noi. 
Noaptea se culcă pentru bani cu oricine o solicită. Este 
prostituată. Dar mâine, va da o parte din bani unui călugăr, iar 
restul îi va trimite familiei sale din nord, să-şi cumpere de 
mâncare. Deci procedează bine sau rău? Nici una, nici alta. Este 
o bună budistă — o femeie religioasă, la fel ca mine. Eu vând 
droguri, sunt obligat uneori să dau ordine care pun capăt vieţii 
cuiva, dar sunt un bun catolic şi om de familie. Inţelegi? 

Lucien se uită la tatăl său, nedumerit. Baptiste se aplecă spre 
el. 

— Cum vrei să trăieşti, Luc? îi şopti el apăsat. Vrei fete 
frumoase, o casă frumoasă, o viaţă minunata? Sau doreşti să 
rămâi cinstit? 

Ruby se întoarse şi întrebarea rămase fără răspuns. 

Baptiste se întoarse spre ea şi se calmă — redevenise 
fermecătorul bon vivant. 

— Lucien crede că va rămâne la Bangkok, îi spuse el, de data 
aceasta în engleză. 

Ruby ridică din umeri. 

— Puțin îmi pasă. 

Işi aprinse ţigara. 

— Fiul meu ar dori să intre în afacerile mele. 

Ruby ridică din sprâncene. 

— Ştiu la ce te gândeşti. Că nu se pricepe să conducă un bar. 

Altă fantezie. Baptiste avea oamenii săi care se ocupau de 
barul Patpong şi de celelalte din Pattaya şi Vientiane, de 
cafeneaua din Chiang Mai, de compania care exporta jad şi de 
cea de transporturi aeriene. 

— Poate că, într-o zi, vei trata direct cu Luc. 

Acest fapt păru s-o trezească din toropeală. 

Un australian sărise pe bar şi încerca să danseze cu una din 
fete, în timp ce managerul se străduia să-l convingă să coboare. 

Fata în cizme de cow-boy chicotea, stânjenită. 

— Îţi plac cocoşii?*? îl întrebă Ruby. 

Luc clipi. Oare îşi bătea joc de el? 

— Cocoşii! 

— Da, ai asistat vreodată la o luptă? 

— De câteva ori. Nu-mi place. 

— De ce? 

Văzând că nu-i răspunde, îl întrebă: 

— Ai o maşină? 

Baptiste băgă mâna în buzunar şi aruncă un set de chei pe 
masă. 

— la-o pe-a mea. Du-te, Luc. 

Apoi adăuga în franceză. 

— Distrează-te. Ruby este o fată bună. O să aibă grijă de tine. 

Îi zâmbea. 

Făcea parte din bonificaţia la vânzare, îşi dădu seama Lucien. 
Aranjase deja cu Ruby. Işi imagina conversaţia lor: distrează-mi 
băiatul. Dă-i un motiv să rămână la Bangkok. 

Ruby se ridică. Il privi dispreţuitor pe Lucien. 

— Vii sau nu? 

Baptiste scoase tabachera şi îşi aprinse altă Gitanes. 

— Bon chance, zise el. 


47 


Ruby îl conduse peste podul Taksin, în Thonburi, pe malul 
vestic. După o jumătate de oră, ajunseră la nişte barăci din lemn. 
Lucien parcă Mercedes-ul roşu al lui Baptiste la bordura 
trotuarului murdar şi se dădu jos. Duhnea a excremente şi, după 
aerul condiţionat din maşina sport, noaptea caldă tropicala îl 
făcu să asude. 

— Aici? o întrebă Lucien. 

| se făcuse puţin frică. 

Ruby îl ignoră, croindu-şi drum printre gropile şi mizeria de pe 
trotuar şi păşind cu grijă, în pantofii ei negri de piele, cu tocuri 
înalte. Lucien auzea un zgomot, venind de undeva, de aproape, 


29 În engleză „cock” înseamnă şi cocoş şi organul sexual masculin. — 
(n.t.). 

zgomotul unei mulţimi, ca la un meci de fotbal. Ruby se opri şi se 
întoarse cu mâinile în şold: 

— Ai de gând să stai aici toata noaptea? 

Inserarea se lăsa asupra Bangkok-ului, iar aerul poluat sclipea 
portocaliu-violet. Doi copii goi îi priveau din uşa unei barăci. 
Lucien ridică din umeri şi o urmă. 

II conduse pe o alee îngustă, spre un hambar mare, de tablă. 
Acum se apropiaseră de zgomot. Ruby intră. Era ca într-o baie de 
aburi — o sută de thailandezi asudaţi înghesuiți în jurul unei 
arene murdare, de nici zece metri pătraţi. In aer plutea un miros 
ascuţit de ţigări ieftine şi un iz de sânge. Câţiva bărbaţi se 
căţăraseră pe stâlpii de tek, să vadă mai bine. Toţi strigau. Unii 
se întoarseră spre ei când intrară, curioşi şi suspicioşi în acelaşi 
timp, dar apoi activitatea din arenă captă privirile tuturor. 

Cei doi proprietari erau pe ring, ţinându-şi strâns cocoşii. Un al 
treilea aruncă alt cocoş spre unul din luptători, stârnindu-l atât 
de rău, încât sări din mâinile proprietarului să-şi sfâşie agresorul. 
Lucien observă că amândouă pasările aveau pinteni metalici 
ascuţiţi. 

Spectatorii pariau strigând şi fluturând din mâini. Câţiva 
tăceau. Se mulţumeau să se înţeleagă din priviri cu cel care 
încheia pariurile. Acţiunea se concentra, se pare, în jurul unui 
grăsan cu o ţigară umedă, răsucită de mână, în colţul gurii şi 
teancuri de bani în buzunarul cămăşii. 

— Dă-mi o mie de baht, zise Ruby. 

— Pentru ce? 

— Să pariez pentru tine. N-are rost să vii, dacă nu pariezi. 

— Pariază pe banii tai, îi spuse Lucien. 

— Ce fel de bărbat eşti tu? şuiera fata. Mă inviţi la o luptă de 
cocoşi şi nu pariezi pentru mine? Este ca şi când ai invita o fată 
la bar şi nu i-ai lua ceva de băut. Baptiste ştie cum te comporţi? 

Lucien scoase din buzunar doua bancnote de cinci sute de 
baht şi-i dădu lui Ruby, care i le smulse din mână şi dispăru în 
mulţime. O văzu discutând cu bărbatul cel gras. Zgomotul 
mulţimii ajunsese la apogeu. 

Lupta era gata să înceapă. 

Lucien se uită spre ring. Unul din cocoşi avea un singur ochi, 
din cauza altei lupte, mai mult ca sigur. Era mai gras decât 
celălalt şi avea câteva pene aurii pe aripi. 

— Pe care ai pariat? o întrebă el, când se întoarse. 

— Pe cel cu un ochi. Am pariat de multe ori pe el. Nu poate să 
piardă. 

Lupta începu. Răsună un strigăt dintr-o sută de piepturi, când 
se atacară, sfâşiindu-se cu ciocurile şi pintenii. In natură, cocoşii 
se năpusteau cu pintenii să-şi alunge un rival din teritoriu, de 
obicei fără să se rănească grav. Dar, când li se pun pinteni 
ascuţiţi, rănile sunt mortale. 

Pasărea cu un singur ochi dădea deja semne de oboseală. Era 
mai mare, dar mai înceată, probabil şi mai în vârstă. 

Lupta nu dură mult, doar treizeci de secunde. Cealaltă pasăre 
era mai agresivă. Se năpusti şi o lovi de câteva ori cu pintenii pe 
cea cu un singur ochi. Cocoşul rănit încercă să se retragă, cu 
ciocul rupt şi plin de sânge pe-o aripă şi pe piept. Celălalt ataca 
încontinuu, producând răni ireparabile. Arbitrul opri lupta şi 
proprietarii se grăbiră să ia păsările. 

— Dă-mi cinci mii de baht, zise Ruby. p 

Cămaşa lui Lucien era udă de sudoare şi i se uscase gura. li 
venea să vomite. 

— Pentru ce? 

— Trebuie să ne recuperăm banii, îi răspunse ea. 

Dar nu şi-i câştigară. Ruby pierdu de patru ori şi câştigă o 
singură dată. Şi atunci nu-i înapoiase banii. 

— Eşti un zgârcit, îi reproşa ea, când refuzase să-i mai dea 
bani. 

— Am pierdut deja cinci sute de dolari. Mai mult decât câştigă 
oamenii aceştia într-un an întreg. Nu-mi spune că sunt zgârcit. 

— Eu cheltui mai mult decât atât pe haine într-o singură 
săptămână. Hai, du-mă acasă acum. 

Se strecurară în beznă spre maşină. Felinarele cu kerosen din 
uşile barăcilor îi ajutară să se orienteze. Odată, Lucien călcă pe 
ceva moale — noroi probabil — dar nu se opri să vadă. Ajunseră 
la maşină. Zgomotul mulţimii încetase acum. 

Se suiră şi Lucien pomi motorul. 

— Chiar o să rămâi în Bangkok? zise ea. 

— Poate. 

— Eu cred că ai face mai bine să te întorci în Franţa. 

Lucien se simţea jignit. Ce-i păsa lui ce părere avea această 
cantoneză lacomă despre el? Luă două monede de cinci baht din 
buzunar, le ţinu la spate şi apoi întinse pumnii strânşi în faţa ei. 

— Vrei să pariem? Am un pariu pentru tine, tron du cul, 


216 


- COLIN FALCONER - 


adăugă el, în franceză. i 

Ruby îşi scoase ţigările Dunhill. Işi aprinse una şi suflă fumul 
prelung. Işi amintea ce-i spusese odată mama ei, despre tatăl ei. 
Problema cu tutunul este că nu acţionează destul de repede. 

— Care pariu? 

— Dacă ghiceşti în care pumn este moneda, te duc acasă. 
Dacă nu, te întorci pe jos. 

— Îți baţi joc de mine. 

— Nu-mi bat joc de tine, zise el, maimuţărindu-i accentul. 
Suntem doar la o jumătate de milă de Charoen Nakhorn Road. 
Poţi lua un taxi de acolo. Dacă n-o să fii violată până ajungi. 

Ruby îi atinse mâna stângă. El o deschise pe cealaltă şi îi 
arată moneda de cinci baht. Apoi se dădu jos din maşină şi veni 
să deschidă portiera din dreptul ei. 

— Afară. 

— Gata cu gluma, spuse Ruby. Du-mă acasă. 

Lucien o luă de braţ şi o trase afară. Merde alors, ce beznă 
este aici. Auzi doi bărbaţi spunând ceva în thailandeză şi râzând. 
Dar luminile Mercedes-ului dezvăluiau doar o alee pustie, un 
câine costeliv şi nişte sticle de plastic. 

O scoase din maşină. 

— O să-mi pun prietenii să-ţi rupă picioarele pentru asta, rahat 
ce eşti! 

Părea speriată. 

— Mai încerci o dată? Este ultima ta şansă, îi spuse Lucien. 

Ruby trase din ţigară. Sclipea în beznă. Auzi trosnetul 
tutunului aprins. 

O trase la lumină. 

— Dacă vei câştiga, te duc acasă, dacă pierzi, mă culc cu tine 
la noapte. 

Ruby îşi trase geanta pe umeri şi aruncă ţigara în noroi. 

— O.K. 

Lucien duse mâinile la spate şi apoi le întinse. 

— Mâna dreaptă. 

O deschise. Nimic. 

— Ai pierdut, zise el. 

O împinse în maşina şi trânti portiera. 

— Wireless Road, îi spuse ea. 

Işi aprinse altă ţigară. li tremurau mâinile. 

Lucien zâmbi. 

Ruby locuia într-un bloc cu şase etaje, în Soi Langsuan, la o 
aruncătură de băț de Parcul Lumpini. Apa albastră a unui bazin 
în formă de rinichi era luminată de reflectoarele atârnate în 
bananierii din jur. Lucien parcă într-un garaj subteran, între un 
MGM negru şi o limuzină Mercedes cenuşie. 

Luară ascensorul până la etajul al cincilea, cu nişte aviatori de 
la Lufthansa. Lucien bănuia că unul din ei avea un apartament 
aici. Când ajunseră la al treilea etaj, răsună muzică rock. Undeva 
se dădea o petrecere. 

Apartamentul lui Ruby se afla la al cincilea etaj. 

Merseră în linişte şi înaintară pe un coridor deschis, care 
dădea spre bazin. Ruby deschise uşa şi intrară. 

Camerele erau mobilate ca într-un motel: crom şi fier. Fără 
haine, fără fotografii, fără bileţele pe frigider, fără farfurii puse la 
scurs pe chiuvetă. Este doar un debuşeu pentru ea, se gândi 
Lucien. 

Îl luă de mână şi-l duse în dormitor. 

Ruby aprinse lampa şi aruncă geanta din piele de crocodil pe 
noptieră. jaluzelele erau trase, iar hotelul Dusit Thani se înălța în 
noapte. A 

II privi şi aşteptă. Lucien se simţea mai puţin sigur pe sine. Işi 
aminti ce-i spusese tatăl lui odată. 

— Ştii cum să aduci la orgasm o cantoneză? îi pui o bancnotă 
de o sută de dolari pe pernă şi o faci să se concentreze asupra 
ei. 

În afara atmosferei exotice a barului tatălui său şi a luptei de 
cocoşi, nu-i mai părea atât de atrăgătoare. 

— Ai de gând să stai acolo toată noaptea? 

— Am câştigat pariul, aşa că pot să fac ce vreau. 

Îşi încrucişă braţele, nervoasă. 

Işi scoase eşarfa şi o aruncă pe pernă, căutându-şi zarurile în 
poşetă. 

Apoi, le strânse în palmă. 

— Dacă vei câştiga tu, îmi legi mâinile şi faci ce vrei. Dacă nu, 
te leg eu şi fac ce vreau. O.K.? 

Lucien ezită. 

— Nu mai ai chef să pariezi, franţuzule? Ţi-e frică? N-ai forţa 
lui taică-tu. Te temi că nu poţi să te ridici la nivelul lui. Poate că 
ai dreptate, franţuzule. 

— Mă cheamă Luc. 

Scutură zarurile, zâmbindu-i batjocoritor. 

— Crezi că acum dacă m-ai înşelat cu trucul tău ieftin o să te 
iubesc şi o să te ling ca pe o frişca? Haide, franţuzule. Poate ai 
noroc din nou, de data aceasta. A 

Lucien ezită, entuziasmat şi speriat. Işi dădea seama că 
nesiguranța şi pericolul îl excitaseră. 

— Ţi-e frică de-o chinezoaica micuță? 

li smulse zarurile din mână şi le aruncă pe noptieră. Patru-trei. 
Şapte. 

Ruby le luă şi le scutură. 

— Ce vrei să fie? murmură ea. Vrei să câştigi sau să pierzi? 

Lăsă zarurile să cadă pe masă. 

— Cred că poate vrei să pierzi. 

Dublă de şase. 

Ruby îşi duse mâinile la spate şi se întinse pe pat. Simţii cum îl 
priveşte intens, ca pe un om de ştiinţă, interesat în experimentul 
său. 

— Şi acum ai s-o iei la goană? zise ea. 

— Dacă te las... ce o să faci? 

Ruby zâmbi. 

— Nu mai are niciun farmec să joci, dacă ştii ce-o să se 
întâmple. 

Luă eşarfa şi o răsuci pe degete. 

— Sexul este întotdeauna un risc. 

Lui Lucien îi tremurau mâinile. Inspiră adânc. Simţea parfumul 
lui Ruby, văzu coapsele sale suple când se aşeză picior peste 
picior. 

— O să-ţi leg mâinile, ce crezi că o să fac, Luc? zise ea, în 
şoaptă. 

Se aplecă să-i vadă despicătura dintre sâni. 

Lucien se duse la fereastră şi se uită afară, ştiind că se 
hotărâse deja. Işi scoase pantofii şi se aşeză pe pat. 

Ruby se întoarse, îngenunchind pe cuvertură. Il împinse pe 
pernă şi îi legă braţele de pat. A 

Era palpitant că luase o hotărâre. Işi aminti de celelalte mari 
jocuri ale vieţii sale; cel de la Bursă, în '87, banii investiţi în 
compania de cercetare. De fiecare dată pierduse catastrofal. Și, 
cu toate acestea, tânjea după senzaţii tari. lar Ruby reuşise să i 
le trezească din nou. 

Era atât de încordat, încât simţea că se sufocă. Îi tremurau 
braţele. Ruby îl încalecă, aşezându-se pe burta lui. 

— Ce pariu nebunesc ai făcut, zise ea. Poate că Ruby o să te 
placă, până la urmă. 

incepu să-i desfacă nasturii cămăşii şi îşi apăsă un deget în 
mijlocul pieptului său. Unghia ei roşie îi lăsă o zgârietură vizibila. 

Şoldurile ei se mişcau sinuos. 

— Iţi place, baby? Iţi place să călăreşti pe o bară de fier? 

Alunecă în jos, îi deschise cureaua şi-i trase pantalonii pe 
şolduri. Apoi îşi udă vârful degetelor cu limba. 

— Umezeşte-te pentru mine, murmură ea. Vreau să pătrunzi 
ca untul fierbinte. 

Lucien gemu şi închise ochii. Nu mai fusese niciodată aşa, 
nimic din ce făcuse cu femeile nu se compara cu aceste clipe. 
Ruby îşi umezi din nou degetele, la nesfârşit. Nom de Dieu! 

Aproape instinctiv, încercă să-şi mişte mâinile, s-o apuce şi să 
oprească acest chin dulce, să preia controlul. Eşarfa îi strângea 
încheieturile. li zâmbea, privindu-l fix. Işi umezi din nou degetele. 

— Te rog, zise el. 

— Nu încă. Trebuie să fii pregătit, baby. 

Incepu să-i vorbească aidoma lui Suzy Wong. 

— Eşti prea mare pentru o chinezoaică micuță. 

— Ruby... 

— De ce te grăbeşti, franţuzule? 

— Te rog. 

Işi băgă degetele sub fustă. Acum îşi căuta propria ei plăcere. 
Lucien o urmări vrăjit. Nu mai zâmbea. şi linse din nou degetele, 
îşi bagă mâna între picioare şi se aplecă peste el, sprijinindu-şi o 
palmă pe pernă, lângă faţa lui. Obrazul ei era la câţiva centimetri 
de al lui, îi simţea respiraţia; singurele lucruri care existau acum 
pentru el erau parfumul ei şi dorinţa cumplită care-i sfâşia trupul. 

— O să ajung în curând, zise Ruby. 

— Te rog. 

— O doreşti pe Ruby rău de tot? gâfâi ea. 

— Te rog! 

— Floarea de lotus este gata pentru tine. Norii vor izbucni în 
curând. 

Se ridică. Cu o mână, îşi dădu chiloţii la o parte, iar cu cealaltă 
îi cuprinse sexul şi-l băgă în ea. Lucien strigă uşurat. Ruby îi 
cuprinse şoldurile şi se mişcă lasciv. 

— Scoate-ţi rochia, murmură el. 

Ruby clătină din cap. 

— Scoate-o, repetă el. 

Dar era imobilizat. 

Fata îl privea drept în ochi. O văzu cum se schimbă la faţă, din 
ce în ce mai excitată. Strigă o dată şi se cutremură. işi dădu 
capul pe spate, inspirând adânc şi apoi se aplecă peste el, 
epuizată. 

__ Lucien mai avea foarte puţin până să ajungă la orgasm. 
Incercă să se mişte o dată cu ea, dar fata era amorţită, cu 
mâinile pe umerii lui. 

— Ruby! 

— Eşti tot în lumea zeilor, murmură ea. 

— Ruby, te rog! g 

Acum se ridicase de pe el. Incercă să-şi salte şoldurile, dar în 
zadar. Vru s-o sărute, însă îşi întoarse faţa, râzând. Apoi se dădu 
jos din pat şi luă zarurile. 

— Ce faci? 

— Se pare că o să explodezi, baby. N-am mai văzut ceva atât 
de mare. Mă faci praf. 

Lucien îşi agită braţele înnebunit. Furia şi dorinţa clocoteau 
înăuntrul lui. Deodată, înţelese jocul. 

— lţi mai dau o şansă, aşa cum mi-ai dat şi tu mie. Mai mult 
de şapte şi te rezolv. Cum vrei. O.K.? 

Lucien gemu şi închise ochii. 

— Căţea! 

Simţi zarurile pe pieptul lui şi o auzi ţinându-şi respiraţia. 

— Trebuie să te uiţi. 

Işi înălţă capul. Zarurile aterizaseră pe părul de pe pieptul lui. 
Doi cu cinci. 

— Îți trebuia mai mult de şapte să câştigi. Ai pierdut. 

Ruby se ridică, îşi netezi rochia şi îşi luă geanta din piele de 
crocodil. 

— Unde te duci? 

— Este încă devreme, baby. Mă duc să câştig ce am pierdut în 
noaptea asta. Poate o să găsesc un joc de pai gau în Chinatown. 
Te-aş lua şi pe tine, dar eşti legat. 

Se înroşise la faţă. Orgasmul o aţâţase, în loc s-o obosească. 
Se aplecă, îi sărută penisul umflat cu aceeaşi afecţiune 
nepăsătoare cu care ai săruta creştetul unui copil. 

— Poate ne vedem mâine, zise ea. 

— Ruby! 

Lucien se zbătu disperat. Nom de Dieu de bordel de merde! 
Ruby îi făcu cu mâna. 

— Pe curând, zise ea şi plecă. 

Auzi uşa închizându-se în urma ei. 


Lucien rămase treaz toată noaptea. Era prea excitat şi speriat. 
Ştia că acest joc nu se terminase. Şi mai era şi chinul fizic; 
durerea din vintre era insuportabilă. 

În cele din urmă, aţipi. Trecuseră câteva minute sau ore când 
se trezi, văzu o pată roşie murdară pe cer, semn că se iviseră 
zorile. Se făcuse frig şi începu să tremure. 

Incercă să nu se gândească la faptul că s-ar putea să nu se 
mai întoarcă. Nu, era absurd. Dar nesiguranța îi otrăvea sufletul. 


Aţipi din nou şi fu trezit de sunetul unei chei în broască. 

— Ruby! 

Menajera lui Ruby stătea în prag, privindu-l impasibilă. Era o 
thailandeză micuță şi rotunjoară, cu un zâmbet plăcut. 

— Ruby telefonat, zise ea într-o engleză stâlcită. Spus să fac 
curăţenie acum. 

Se uitară unul la altul în liniştea stânjenitoare care se lăsase. 

— Vreţi să vă ajut? zise ea în cele din urmă. 


48 
Sala de box Lumpini 


Cei doi boxeri se încăieraseră, în picioarele goale, încercând 
să se împingă cu tălpile. Trupurile lor suple, maronii, sclipeau de 
sudoare. Gongurile şi tobele se ridicară într-un crescendo, dar 
niciunul din boxeri nu părea să puncteze decisiv. Lui Ruby i se 
părea mai mult un test de rezistenţă, nu un sport sângeros. 
Pariase zece mii de baht pe băiatul în şort albastru de mătase, 
un tânăr frumos, musculos, care o atrăgea sexual. Dacă aveau 
noroc amândoi, va câştiga. 

La sfârşitul rundei, îşi ridică privirile şi văzu un grup de patru 
bărbaţi bine îmbrăcaţi, înaintând spre ea. Cel mai mic dintre ei, 

un thailandez, jovial, cu piele netedă, îi atrase atenţia. 

Era Louis Huu. 

Se aşeză şi bodyguarzii săi se instalară în jurul lui, pe băncile 
de lemn. 

— Ruby, zise Louis Huu. Ce surpriză să te văd în Bangkok. M-a 
urmărit până aici astă-seară, îşi spuse Ruby. Mă urmăreşte 
probabil de când am venit în Thailanda. 

— Ai noroc până acum? o întrebă el. 

— L-am ales pe cel în şort albastru, zise ea, dar cred că o să 
piardă. 

Louis ridică din umeri. 

— Nu paria niciodată pe oameni, Ruby. Nu poţi avea 
încredere. Doar caii sunt credincioşi. 

— Da, caii sunt buni, dar sunt conduşi de oameni. Ultimul pe 
care am pariat, avea un jocheu cu creieri de maimuţă şi a fost 
descalificat. 

Louis râse. 

— Imi amintesc. Happy Valley. Ce ghinion. Deci ce faci la 
Bangkok? 

— Nişte afaceri. 

— Nişte afaceri pentru Eddie Lau? Nu mă privi atât de şocată. 
Mie poţi să-mi spui. 

— Fac afaceri pentru mulţi oameni. 

Atitudinea lui Louis Huu se schimbă brusc, ca soarele umbrit 
de nor. 

— Unde este? şuieră el. 

Doar i-am spus lui Eddie că aşa o să se întâmple! Lui Ruby i se 
strânse stomacul de frică. Dar nu avea unde să fugă. Louis Huu 
venise cu bodyguarzii. Ar fi putut s-o ucidă chiar aici dacă ar fi 
vrut. N-avea cine s-o ajute pe Ruby Wen la Bangkok. 

— Jur că nu ştiu unde este. 

Louis Huu râse pe neaşteptate. 

— Nu trebuie să te încrezi niciodată în jurământul lui Ruby 
Wen. 

— Sunt şi eu ca oricare altă femeie de afaceri. 

— Unde este? 

— Nu ştiu. 

Louis oftă, umflându-şi obrajii. Părea trist, ca şi când şi-ar fi 
dat silinţa s-o ajute. 

— Ai nevoie de prieteni în ţara aceasta, Ruby. Câţi ţi-ai făcut 

până acum? Într-o zi, vei avea nevoie de Louis Huu. 

— Este bine să ai mulţi prieteni. 

— Da, este bine, Ruby. Mai ales prieteni ca mine. Dar vei 
descoperi acest adevăr de una singură. Şi poate că atunci o să- 
mi spui unde este Eddie Lau. 

Se aplecă spre ea. li simţea respiraţia: lămâie, brandy. Tutun 
de bună calitate. 

— Am auzit că datorezi mulţi bani în Bangkok. Trei sute de 
mii. Alt motiv pentru care îţi trebuie prieteni, Ruby. 

Fata se albi la faţă. Cum aflase Louis Huu de datoriile sale la 
jocurile de noroc? 

Muzica răsună din nou. Boxerii se întorceau în ring. Louis Huu 
se ridică şi plecă, urmat de bodyguarzii săi. Ruby îl urmări cum 
se îndepărta, cu un amestec de spaima şi uşurare. 

Scăpase teafără. Deocamdată. Dar poate că avea alt plan 
pentru ea, mult mai sinistru. 


x xk * 


Soarele cobora la asfințit, într-o pâclă violetă. În Patpong, 
schimbul de zi lăsa locul celui de noapte, magazinele îşi 
strângeau măsuțele şi scaunele de la stradă, iar fetele coborau 
din tuk-tuks să-şi înceapă lucrul în saloanele de masaj, baruri sau 
spectacole sexy. Turişti danezi şi germani rătăceau pe străzi, 
pregătiţi pentru o altă noapte de orgii. Neonul sclipea şi muzica 
rock bubuia până în stradă. 

Când Lucien apăru în 69's, managerul thailandez îl recunoscu 
şi-i aduse imediat o sticla de San Miguel. Tatăl sau nu sosise 
încă. Lucien se aşeză pe scaun să-l aştepte. Se hotărâse. in 
noaptea aceasta îi va spune tatălui său că se întoarce în Franţa. 

işi dăduse cuvântul faţă de Noelle că nu va face niciodată 
parte din lumea murdara a lui Baptiste. Tatăl său n-avea decât 
să încerce să-i sucească minţile cu filozofia lui falsă — Noelle o 
numea „apărarea Nurnberg”. Poate că exista un sâmbure de 
adevăr în ideile lui. Era un argument seducător, şi Lucien se 
simţea uneori ca un bărbat prins într-un vârtej care-l atrăgea pe 
marginea unei clădiri înalte. Dacă se aventura prea aproape, 
propriile sale temeri l-ar putea convinge să sară. 

Nu erau decât câţiva oameni în bar. Doua fete în costume 
mulate fumau şi beau Coca-Cola cu paiul, iar doi nemți discutau 

în contradictoriu despre echipa lor de fotbal. Observă silueta 
unei femei într-unul din separeurile întunecate din spate. 

Se ridică în picioare şi veni spre el, atârnându-şi pe umeri 
lanţul auriu care-i susţinea poşeta. 

— Ce cauţi aici? o întrebă el cu amărăciune. 

— Te aşteptam, zise Ruby. 

— Pe mine? 

— Tot mai eşti supărat, franţuzule? 

— Poate o să-ţi rup gâtul. 

— Imi iei ceva de băut, baby? 

— Nu-mi mai spune aşa, zise el, dar făcu semn barmanului, 
care-i aduse încă un whisky cu sifon. 

— N-ai de ce să fii supărat. Pun pariu că nu te-ai mai distrat 
niciodată atât de bine cu o fată. 

— Păcat că s-a terminat la jumătate. 

— Voi, gwailos. Vă grăbiţi întotdeauna. 

— Sigur. Ne grăbim. După părerea ta, trebuia să aştept trei 
zile. 

Ruby bău jumătate din whisky dintr-o înghiţitură. 

— Îmi împrumuţi trei sute de mii de baht, zise ea? 

Lucien o privi uluit. 

— Nu-i chiar atât de mult. Nu ţi-aş fi cerut niciodată, dacă n-ar 
fi fost important. 

Lucien nu-şi găsea cuvintele potrivite. Era revoltat. Mai întâi îi 
pierduse toţi banii în luptele de cocoşi, apoi l-a chinuit şi l-a 
umilit, iar acum avea tupeul să-i ceară asemenea sumă de bani. 

— Par chiar atât de prost? 

Ruby îşi plecă privirile şi-i spuse în şoaptă. 

— Am pierdut mulţi bani la pai gau. Cineva o să mă facă 
bucăţi dacă nu plătesc. Vrei să mă vezi moartă? 

— Da. 

— Nu-s prea mulţi bani. Tatăl tău este cel mai mare gangster 
dintre toţi farang-ii din Bangkok. 

— Atunci de ce nu-i ceri lui? 

— Nu mi-ar împrumuta nici trei baht, cu atât mai puţin trei 
sute de mii. 

— Şi de ce ai apelat la mine? 

— N-am la cine altul. 

Era o minciună, se gândi Lucien. A venit la el pentru că-l 
credea prost şi bleg. Fiul cel bleg şi răsfăţat al lui Baptist. 

Gândeşte cu fundul. 

— Aş putea să fiu prietena ta, îi propuse ca. 

— Trei sute de mii de baht este cam scump pentru servicii 
incomplete, Ruby. 

II privi furioasă. 

— Nu-ţi propun să fiu gunoiul tău, o prostituata, ci o prietenă 
în adevăratul sens al cuvântului. Ce zici? 

Lucien clătină din cap. Îl mângâie pe braţ. 

— Ştiu că te prefaci că nu eşti supărat. Doar n-o s-o părăseşti 
pe Ruby a ta. 

— Lasă-mă în pace, zise el. 

Aruncă zarurile pe bar. Cinci-doi. 

— Poate, de data aceasta o să câştigi. 

— Las-o balta. 

— Daca câştigi, vii acasă cu Ruby. Voi fi prietena la. Dacă 
pierzi, suntem chit. 

Luă zarurile şi le aruncă dispreţuitor. Şase-şase. 


Ruby făcu semn unui tuk-tuk să-i ducă în apartamentul ei din 
Wireless Road. Când ajunseră, îl băgă sub duş. După ce ieşi, îi 
dădu un whisky cu apă minerală, gheaţă. Şi suc de lămâie. 

— Aşteaptă, zise ea şi-l duse în dormitor. 

Se aşeză pe pat, ascultând duşul. Ruby avea dreptate. Timp 
de trei zile nu se gândise decât la ea. Era imprevizibilă, exotică, 
periculoasă. Simboliza toate lucrurile de care fusese învăţat să 
se ferească. 

Intră în dormitor goală, cu excepţia pantofilor negri cu tocuri 
înalte şi a lanţului de aur din jurul gleznei stângi. Trupul ei suplu 
sclipea, uns cu ulei. Muşchii ieşeau în evidenţă, perfect conturaţi. 
N-avea niciun fir de păr pe corp. 

Ingenunche între picioarele lui şi-i trase prosopul. Mom de 
Dieu de bordel de merde. Penisul lui era ca o bara de fier. Il 
împinse pe pat şi limba ei flutură ca fâlfâitul a mii de fluturi peste 
sexul întărit. Gemu cu voce tare. 

— Voi, gwailo, murmura ea. Vă grăbiţi întotdeauna. 


Zăceau în patul răvăşit, cu cearşafurile îmbibate de sudoarea 
lor. Ruby îşi sprijinise capul pe pieptul său, ascultând bătăile 
răsunătoare ale inimii lui. 

— Acum te mai întorci în Franţa? murmură ea. 

— Nu ştiu, zise el. 

Simţea că i se umflase limba în gură şi îi ţiuiau urechile. Nu 
voia decât să doarmă. N 

— N-o să fii fericit acolo. Iți place prea mult Bangkok-ul. Poate 
semeni cu tatăl tău mai mult decât crezi. 

Erau exact cuvintele pe care tânjise să le audă. Am încercat să 
fiu bărbatul pe care şi-l imaginase Noelle, se gândi el. Deşi, în 
realitate, îmi doream să fiu ca Baptiste. 

— Intoarce-te în Franţa şi vei vedea că n-o să te gândeşti 
decât la Ruby. 

— N-aş... paria... pe asta, murmură el. 

— Ruby pariază pe orice. 

Simţea că alunecă, învăluit de norii roşii, gelatinoşi, care-i 
umpleau capul. 

— Dacă nu fac rost de trei sute de mii de dolari până mâine, o 
să mă taie bucăţi. 

Lucien se trezi. li plesnea capul de durere. Jaluzelele eram 
trase şi lumina îi rănea ochii. Căuta ceasul pe podea. li trebui 
mult timp până reuşi să-l descifreze. Ora opt. Dormise aproape 
zece ore. 

— Ruby? 

Se ridică gemând şi se uită prin dormitor. Văzu cearşafurile 
pătate şi hainele mototolite pe podea. 

— Ruby? 

Se împletici sub duşul rece timp de cinci minute, iar apoi se 
întoarse în dormitor să se îmbrace. Se întrebă când plecase 
Ruby. Parcă dormise somnul de veci. 

Merde alors! lşi căută portofelul în haină. 

Era gol. 

Noaptea trecută pierduse aproape patruzeci de mii de baht. 
Cum de fusese atât de prost? Luă paharul de pe masă şi îl 
mirosi. O pulbere albă, mică, se depusese pe sticlă. 

Târfulița! işi bătuse din nou joc de el. 

Idiotule, îşi repetă el de nu ştiu câte ori. /diotu/e! 

Se aşeză să aştepte, cuprins de o furie oarbă. 


Auzi o cheie în broască. Poate că era doar menajera. Cel puţin, 
de data aceasta, nu va mai trebui să-l dezlege. Paşi pe hol. Se 
întoarse. 

Era Ruby. Mirosea a fum şi sudoare şi avea cearcăne la ochi. 

Se clătină, obosită. 

— O să te ucid, îi spuse el, foarte calm. 

Ruby îi zâmbi veselă. Apoi băgă mâna în geantă şi scoase un 
teanc de bancnote de cinci sute de baht. Le aruncă în aer şi 
alergă prin cameră, aruncându-se de gâtul său. Il sărută brutal 
pe gură. 

— Te iubesc atât de mult, murmură ea, cu răsuflarea tăiată. 
Mi-ai salvat viaţa. 

— Banii mei, zise el. 

— Ţi i-am recuperat pe toţi, îi spuse ea, ca şi când i-ar fi făcut 
o mare favoare. Am jucat pai gau toată noaptea şi am câştigat 
mult. Mi-ai salvat viaţa. 

Îl sărută din nou, de data aceasta mai blând, cu gura deschisă. 

— Am un cadou pentru tine, îi spuse ea şi îşi încolăci picioarele 
în jurul taliei lui. Vrei să-ţi legeni prietena până adoarme? 

Vila lui Baptiste era în Sukhumwit Soi 71, ascunsă în spatele 
palmierilor şi al zidului înalt, alb, cu sticlă pisată în partea 
superioară. Lucien împrumutase Mercedes-ul mamei sale. Un 
bărbat blond, cu o mutră serioasă, în tricou alb şi blugi, cu o 
staţie radio portabilă în buzunarul pantalonilor îi făcu semn, 
dincolo de porţile înalte. 

Aleea era presărată cu tufişuri înalte până la talie, ibiscuşi şi 
florile paradisului strălucind în paturile de flori din grădină. 
Lucien parcă maşina şi urcă scările. Casa era construită în stil 
franțuzesc, cu verandă albă şi ferestre verzi, cu obloane. Doi 
garudas, sculptați din lemn masiv de mahon, străjuiau intrarea. 

Maimuţele se zbenguiau în copaci. Atmosfera era paşnică, dar 
măsurile de securitate contraziceau acest fapt. Lucien observă 
câinii samoy, fâţâindu-se în cuştile lor şi camerele de luat vederi 
montate în pereţi. 

O thailandeză drăguță într-o rochie albă de mătase îl salută la 
intrare. Lucien o recunoscu. Era mia noi, soţia cea tânără a 
tatălui său. Din câte ştia, părinţii săi nu divorţaseră niciodată. 

Întinse mâinile spre el. 

— Sawadee ka, murmură ea. 

— Sawadee krap, răspunse Lucien. 

Se întoarse şi-l conduse prin foaierul de marmură, în casă. 
Interiorul era decorat în stil francez de epocă, cunoscut drept 
marmura „louis”, aur şi brocard roşu. Tatăl lui era în sala de 
gimnastică, care dădea spre piscină. Stătea întins gol, pe burtă, 
pe o masă cu suprafaţă din piele, în timp ce o tânără thailandeză 
îi freca umerii cu ulei. 

Lucien clipi. Nu-şi dăduse seama până acum că tatăl sau era 
atât de bolnav. Puteai să-i numeri coastele. 

— Lucien, zise Baptiste, fără să-şi ridice privirile. 


— Bună, papa. 
— Vino şi aşază-te. Vrei să bei ceva? Ai whisky la bar şi bere în 
frigider. 


Lucien luă o bere Singha şi o bău direct din sticlă. Văzu pe 
fereastră altă fata, stând lângă piscină. li zărea vârful capului şi 
picioarele bronzate. Citea o revistă. 

La o vârstă, când alţi bărbaţi se gândesc la pensionare, tatăl 
meu este înconjurat de un harem personal! Era cuprins de 
admiraţie şi dezgust în acelaşi timp. Mă compar întotdeauna cu 
el, Dar nu rezist concurenţei. 

Trase un scaun greu din trestie şi se aşeză în faţa mesei de 
masaj, ca să-l privească pe tatăl său drept în faţă. Avea nişte 
riduri pe obraji şi frunte, pe care nu le mai observase până 
atunci. li auzea respiraţia şuierătoare în plămâni. 

Maseza începu să-i frece picioarele. li flexa fiecare deget în 
parte şi Baptiste se strâmba. 

— Imi zdrobeşte şi oasele din cap, zise el zâmbind. 

— E drăguță, spuse el. 

— O vrei? 

Lucien clătină din cap. 

— Dar îţi mulţumesc pentru ofertă. 

Baptiste se arătă dezamăgit. Fata îi dădu cu ulei pe picioare, 
masându-l apăsat. 

— Bună maseză, zise el. Când îţi freacă picioarele, simţi până 
în cap. 

Işi sprijini bărbia pe braţe. 

— Dă-mi o ţigara. 

Lucien se ridică şi-i aduse tabachera de argint. Baptiste 
deschise gura şi Lucien aprinse ţigara cu bricheta Dunhill de aur 
a tatălui său. Baptiste se înroşi imediat la faţă, gata să se sufoce. 
Nu reuşea să-şi recapete respiraţia. Maseza se opri, speriată. 

— Nu te opri, imbécile, pufni el. Am tuşit, atâta tot. 

Îşi stăpâni spasmul şi inspiră adânc. 

— Maman spune că ai emfizem. 

— Aşa îi spun doctorii. Un cuvânt aiurit, ca oricare altul. Nu 
mai pot să mă caţăr pe munţi, dar am o inimă de taur. 

— Trebuie să renunţi la fumat. 

— Putain! Aerul pe care-l respir zilnic în Bangkok este la fel de 
rău. 

Îi făcu semn spre geanta diplomat din colţul camerei. 

— Uită-te în ea. 

Lucien o aduse şi o aşeză în poala sa. Piele de crocodil, cu 
încheieturi solide, din aur. Scumpă. 

— Hai, deschide-o, tună Baptiste. 

Lucien desfăcu încheieturile. In geantă erau teancuri de 
bancnote de cinci sute de baht, strânse cu benzi elastice. 

— Un milion şi jumătate de baht, spuse Baptiste. Un sfert de 
milion de franci. 

Lui Lucien i se uscă gura. Nu mai văzuse atâţia bani gheaţă la 
un loc în viaţa lui. 

— Sunt ai tăi. 

Răsuflă uşurat. Papa voia să-l ajute. 

— Dar trebuie să-i câştigi. 

— Să-i câştig? 

— i-am spus că nu este nevoie să munceşti mult ca să faci 
bani. Dacă ar fi de ajuns să munceşti din greu, atunci fiecare om 
care sparge pietre şi cară cărămizi ar locui într-o vilă ca aceasta. 

Se bătu cu degetul în tâmplă. 

— Trebuie sa fii deştept şi să rişti din când în când. 

Tatăl sau îi zâmbi. Maseza îi dădea cu ulei pe coapse, 
frecându-i muşchii cu degetele ei puternice. 

— Mai vrei să te întorci în Franţa, Luc? 

— Trebuie. 

Baptiste trase din ţigară, privindu-l atent. 

— Ştii ce trebuie să faci ca să câştigi aceşti bani? 

— Să ucid pe cineva? g 

— Atâţia bani doar ca să ucizi pe cineva? In Thailanda? 

Râse şi se înecă de tuse. 

— Nu, Luc. Trebuie să duci o servieta acolo unde o să-ţi spun. 

— Droguri. 

— Ce altceva crezi că merita atâţia bani? Tricourile? 

Lucien închise geanta. Nu, n-o s-o facă. 

— Credeam că nu trebuie să te implici direct. 

— Vreau să văd din ce eşti făcut, Luc. Dacă ai curaj. 

— Nu, tată. 

— De ce? Este contrar moralei tale? Gândeşte-te. Dacă mă 
opresc mâine, o să se oprească şi traficul cu droguri? Nu. Nu pot 
să-i opresc pe oameni să-şi injecteze morfină sau să plătească o 
femeie frumoasă ca să se culce cu ea. Este o lume rea. Nu 
contează ce am face noi. Dacă cineva îţi spune că nu este 
adevărat, înseamnă că este un mincinos. La fel ca şi tine, sunt 
homme d'affaires, iar prima regulă în afaceri este următoarea: 
să obţii profit. Aşa că încerc să obţin profituri. Este chiar atât de 
rău, Luc? 

Lucien se gândi la mama sa. Toata viaţa lui îl prevenise că aşa 
o să se întâmple. Stai cât mai departe, Luc. Fereşte-te de el. 
Pentru binele meu şi al tău, Luc. 

— Deci, ce ai de gând? Te întorci în Franţa, încerci să-ţi 
plăteşti datoriile? Sau vrei să stai aici şi să fii un pirat ca tatăl 
tău? 

Zâmbi,  dezgolindu-şi dinții albi, contrastând cu pielea 
maronie. Surâsul sau şi peticul negru de la ochi îl făceau 
irezistibil. 

— Trebuie să mă gândesc, zise Lucien. 

— O.K., spuse Baptiste. Dar cred că te-ai hotărât deja. 

Chinatown din Bangkok era un labirint de alei înguste, 
astupate de Peugeot-uri şi Datsun-uri zgomotoase. Strigătele 
negustorilor ambulanți şi radiourile răsunau toată ziua. Semne 
chinezeşti, pictate vertical pe ziduri, magazine mici, care 
vindeau orice, de la piese vechi de maşină, până la insigne 
„Votaţi-l pe Nixon preşedinte” şi cornuri de rinocer, în timp ce 
afară, bătrânele stăteau cu coşuri de răchită în faţă, pline cu 
banane, varză albă, rațe vii, ardei roşu şi papaya. 

Lucien îşi conducea Toyota mare prin acest labirint. Aerul 
condiţionat funcţiona la maximum, dar i se umeziseră palmele 
pe volan şi i se scurgea transpiraţia pe spate şi sub braţe. 

Copiii mici se strecurau prin trafic, vânzând flori şi mâncare, în 

timp ce alţii se ofereau să curețe parbrizele pentru un baht. Un 
tânăr pe o motocicleta Kawasaki se strecură printre maşini, cu 
prietena cocoţată în spate. Lucien observă că îşi dădea cu ojă pe 
unghii. 

Două sute cincizeci de mii de franci. 

Sigur, suma nu-i acoperea toate datoriile. Dar o să-şi 
plătească cei mai presanţi creditori, fără să se umilească faţă de 
Noelle. Nici nu trebuia să afle vreodată. Va lua banii şi se va 
întoarce la Paris, gata să-şi croiască un nou drum în afaceri, aşa 
cum făcuse întotdeauna. 

Ştia de ce tatăl său îi făcuse această propunere. Voia să-l 
seducă, să-i fluture sub nas bani mulţi. Crede că banul este zeul 
meu, aşa cum este pentru el. 

Era un risc enorm. Incerca să nu se gândească la ce s-ar 
întâmpla dacă ar fi oprit şi percheziţionat de poliţie după ce îşi 
lua valiza. Se întrebă dacă era adevărat ce se spunea despre 
Thailanda; că puteai scăpa din orice, dacă aveai bani. Oare 
Baptiste era suficient de influent? 

Simţea aceeaşi încordare ca în noaptea aceea, cu Ruby Wen, 
acelaşi amestec de spaimă şi entuziasm. Pulsul i-o luase razna şi 
îi pompa adrenalină în vene. Simţea că putea să devină cu 
uşurinţă robul acestei senzaţii. La fel cum unii au boala vitezei 
sau a lansării cu paraşuta. 

Semaforul se schimbă şi maşinile porniră, scuipând fum. 

Lucien se uită la ceas. Zece. O să întârzie. Trebuia să ajungă 
la Indra Regent, la unsprezece, dar în traficul Bangkok-ului nu-ţi 
ajungea o oră ca să străbaţi nici măcar o distanţă atât de scurtă. 
Se uită la polițistul care dirija traficul în intersecţie şi se simţi 
vinovat. Merde, n-am să fiu niciodată un bun traficant. 

Aceasta va fi cea mai lungă după-amiază din viaţa lui. 

Găsi strada pe care o căuta, coti pe o alee şi parcă lângă o bac 
si. Era un magazin mic, întunecat, ca o gaură în perete, cu 
obloane de fier ruginite, trase până la jumătate. 

Lucien intră. Mirosea a putreziciune. Dulapuri negre se aliniau 
de-a lungul pereţilor, pline cu diverse borcane. Cai de mare 
conservaţi, oase pisate de tigri, ierburi rare, glande de animale 
disecate. 

O chinezoaică bătrână, în pijama neagră apăru dintr-o cameră 
din spate. Lucien îi dădu o jumătate dintr-o bancnotă de o mie 
de baht. Bătrâna îl privi suspicioasă şi dispăru de unde venise. 

Peste un minut apăru, îi dădu lui Lucien jumătatea rupta şi-i făcu 
semn s-o urmeze. 

Fâşii de hârtie de muşte atârnau de rama uşii şi i se lipeau de 
faţă ca nişte pânze de păianjen. Camera din spate era şi mai 
întunecată decât magazinul. Inăuntru nu se afla decât o masă de 
răchită, un abac şi un singur bec, care atârna din tavan. Un 
bărbat în şort albastru şi maieu alb stătea aplecat peste un ziar 
de limbă chineză. Când îl văzu pe Lucien, se ridică, luă o servietă 
mare din colţul camerei şi i-o dădu. + 

Lucien o luă, fără să scoată niciun cuvânt şi ieşi din nou. li 
bătea inima să-i sară din piept. Aruncă servieta în portbagajul 
Toyotei închiriate şi plecă. 


Rajprarop Road era un vacarm de tuk-tuk-uri, camioane, 
autobuze şi maşini japoneze care scuipau gaze de eşapament. 
Aerul era verde, sulfuros şi căldura se ridica din asfalt în valuri. 

Parcă Toyota maronie la douăzeci de metri de Indra Regent. 
Scoase cheia din motor şi o băgă sub bord, aşa cum stabiliseră. 
Apoi, cobori şi se duse în colţ, lângă Baiyoke Tower. Scoase un 
telefon mobil din buzunar şi formă un număr. | se răspunse de la 
primul apel. Citi numărul de înmatriculare al Toyotei, îl repetă şi 
încheie convorbirea. 

Peste câteva clipe, Ruby ieşi din foaierul unui hotel. Se uită 
de-a lungul străzii, văzu Toyota maronie şi verifică numărul de 
înregistrare cu cel notat pe dosul unei cărţi de vizită. Apoi 
traversă repede strada, se urcă şi porni motorul. Intoarse în 
trafic; un taxi frână, cu cauciucurile scrâşnind. Şoferul ţinea 
mâna pe claxon. Fata o luă înapoi, către Ploenchit Road. 

Nu observă motocicleta Kawasaki, care se luase după ea. 


Nici Lucien nu observă motociclistul. Găsi un taxi în Baiyoke 
Tower şi-i dădu şoferului adresa tatălui său, din Sukhumwit 
Road. 

Două sute cincizeci de mii de franci. 

Nu-şi imaginase niciodată că va fi atât de uşor. 

Zidurile înalte şi cârâitul cicadelor* estompau uruitul 
traficului. Noelle stătea pe terasă, în costumul ei de tenis, cu 
părul negru strâns de o bentiţă. Sorbea suc de lămâie şi apă 
minerală. Îl surprindea întotdeauna. Dacă o priveai de departe, îi 
dădeai cu douăzeci de ani mai puţin. Puse valiza lângă glasvand 
Şi ieşi. 

Mama lui îşi ridică privirile. 

— Te-ai distrat bine? zise ea. 

— Am vizitat oraşul, îi răspunse el. 

Şi am făcut trafic cu droguri, ar fi trebuit să adauge. 

— Ce mai face tatăl tău? 

Pentru o clipă, se gândi să mintă. Dar şi-ar fi dat seama, aşa 
că îi spuse: 

— Este foarte slab. 

— Bineînţeles. Doar ţi-am spus că este bolnav. Vrei sa bei 
ceva? 

Intră şi îşi turnă un whisky mare cu sifon. Luă o felie de lămâie 
din tavă şi o aruncă în pahar. 

— Cum a fost partida de tenis? 

— La fel. 

— Ai câştigat? 

— Nu-mi amintesc! Ce contează! 

Veni lângă ea, pe terasă şi se aşeză. Doi papagali africani cu 
cozi roşii cârâiau în cuşca din colt. 

— Tatăl tău şi-a înfipt ghearele în tine? zise ea. 

— De ce vorbeşti aşa? 

li zâmbi. 

— Eşti palid şi zguduit. 

— Vorbeşti despre el ca şi când ar fi un monstru. 

Noelle ridică din sprâncene. 

— Face lucruri monstruoase. 

— Dar este tatăl meu. 

Noelle studie servieta din piele de crocodil de lângă uşă. 

— Este nouă? 

Lucien se simţi stânjenit, ca şi când mama lui ar fi putut să 
vadă prin ea şi să zărească cei un sfert de milion de baht. 

— Da, am cumpărat-o... la un magazin... din Indra Regent. 

Atâţia bani. Lucien se simţea plin de entuziasm şi energie. li 
venea greu să stea liniştit. Nu mai era o victimă a partenerului 

său şi a băncii. Mica lui aventură la Bangkok îl va ajuta să-şi 
achite cel puţin datoriile cele mai presante. 

— Te simţi bine? zise Noelle. 

— Bineînţeles. 

Amestecă gheaţa din pahar cu degetul. 

— Pentru numele lui Dumnezeu, Lucien ce s-a întâmplat? Simt 
cât eşti de încordat. Hai, spune-mi! 

Inspiră adânc. Tot trebuia să-i spună până la urmă. 

— Papa vrea să rămân şi să preiau barul, zise el. 

Noelle se schimbă la faţă. 

— L-am refuzat, continuă Lucien. 


Mamei sale i se umbriseră ochii. Îl privea ca şi când l-ar fi 
văzut pentru prima oară. 
— Serios? 


— Bineînţeles. Ce puteam să fac? 

— De aici înainte te priveşte ce faci cu viaţa ta. 

— Mamă, ştiu ce vrea şi nu mă interesează. 

— Tu hotărăşti. Nu mai pot să lupt în locul tău. 

— Nici nu vreau. 

Noelle termina sucul şi se ridică. 

— Mă duc să fac un duş. Rămâi la cină? 

Clătină din cap. 

— Bineînţeles. Un bărbat nu cinează cu mama lui la Bangkok. 

O luă de mână. 

— Totul va fi O.K., zise el. 

Îi zâmbi încordat şi ieşi. 

Pentru o clipă, îi păru rău că o minţise. Nu-l refuzase pe tatăl 
lui, nu încă. Se întrebă de ce îi venea atât de greu să-i spună 
adevărul lui Noelle. Uneori glasul conştiinţei şi cel al mamei sale 
se confundau. 

Se uită la servietă. Ce tentaţie. Se săturase să trudească 
pentru bani. Ar fi atât de uşor să-i vină banii, pur şi simplu. larna 
întârziase la Paris. Era încă gheaţă pe străzi. Işi imagină vântul 
rece din nord biciuindu-l când ieşea din metrou. Deşi era murdar, 
fierbinte şi împuţit, nu voia să plece încă din Bangkok. Este în 
sângele meu, se gândi el. M-am născut în Asia. lubesc acest 
miros de primejdie şi sex. Este locul în care un bărbat simte că 
trăieşte. 


Noelle îşi scoase hainele de tenis şi intra în baie. Marmura era 

rece sub picioarele ei. Se opri să se studieze în oglindă. 
Îmbătrânesc, se gândi ea. În sfârşit. Era încă suplă, dar nu mai 
arăta ca înainte. Insă nimeni nu rămâne tânăr o veşnicie. 

Ah, Lucien! 

__O minţea, bineînţeles. Credea că nu-şi dădea seama. 
Incercase să-l asmută împotriva tatălui său şi greşise. Nu fiindcă 
Baptiste ar merita afecțiunea şi loialitatea fiului său, ci pentru ca 
îl zugrăvise ca pe un diavol iar acum diavolul se dovedea o 
personalitate atrăgătoare pentru un tânăr. 

II împinsese pe Lucien la Paris, departe de influenţa tatălui 
său. Dar nu fusese alegerea lui. Acum va trebui să-l lase să 
greşească de unul singur. 

Işi dădu seama că habar n-avea ce fel de om era fiul ei. Tot ce 
făcuse până acum fusese o reacţie faţă de ea sau Baptiste. Se 
înlănţuiseră toţi trei în pânzele ţesute să-l prindă în plasă. 

Se aşeză sub duş şi gemu când simţi şuvoiul de apă rece. Se 
sprijini de faianţă, gânditoare. Ah, Lucien. Mai devreme sau mai 
târziu, trebuie să fii liber să-ţi alegi propriul drum. 

Dar, ferească Dumnezeu să-l alegi pe cel al tatălui tău. 

Ruby coti pe Petchaburi Road, în parcarea subterană a unui 
centru comercial. Parcă Toyota şi coborî. Tocurile pantofilor ei de 
piele răsunau pe ciment. Deodată, o maşină, vizavi de ea aprinse 
farurile şi răsunară strigăte în jurul ei. 

li îngheţă inima în loc. 

Bărbaţi în uniforme kaki o amenințau cu armele. Unul din ei o 
înşfăcă, o împinse peste capota Toyotei şi-i puse cătuşele. O 
dureau mâinile şi scoase un strigat, revoltată. 

Un bărbat în costum negru găsi cheile maşinii şi deschise 
portbagajul. Scoase servieta şi desfăcu încuietorile. lnăuntru 
erau zece pachete de praf alb. 

— Aduceţi-o, zise bărbatul şi o târâră către maşina cu farurile 
aprinse. 

Zgomotul şi acţiunea neaşteptată o îngroziseră, dar, chiar în 
timp ce o duceau, Ruby îşi spunea să rămână calmă. Nu-şi 
imagina ce se întâmplase dar ştia că fie Croce, fie Eddie o s-o 
scoată din aceasta încurcătură. Trebuia să rămână stăpână pe 

sine; fii calmă şi, mai ales, ţine-ţi gura. 

Narcotics Suppression Centre?! consta din câteva barăci din 
lemn, în centrul Chinatown. Ruby fu condusă printr-un labirint de 
coridoare pline de fum, lângă birouri în care poliţiştii stăteau 
aplecaţi peste maşini de scris vechi, Remington, sau jucau cărţi. 
Fu dusă într-o sală şi împinsă pe un scaun de lemn. Era o cameră 
mică, sufocantă, iar Ruby simţea că-i vine râu. Păstrează-ţi 
calmul! 

Se uita în jur. Văzu un birou metalic, plin cu hârtii şi dosare şi 
un telefon negru, murdar, model vechi. Dulapuri metalice se 
sprijineau de pereţi. Ventilatorul din tavan era defect probabil. 

Polițistul thailandez în costum negru o urmă înăuntru şi trânti 
servieta pe masă. Câteva dosare căzură pe podea. Dar nu-i păsa. 
Deschise încuietorile şi aşeză pachetele cu heroină pe birou, în 
faţa ei. 

— Sunt colonelul Poonsiri Ramawong, zise el, în engleză. 

Se sprijini de masă şi îşi apropie faţa de a ei. 

— Dacă nu cooperezi, voi cere tribunalului pedeapsa capitală. 

Alţi poliţişti se înghesuiră în cameră, în spatele ei, ca şi când 
n-ar fi fost destul de sufocant şi aşa, se gândi Ruby. Fata se fâţăi 
pe scaun. 

— Scoateţi-mi cătuşele, zise ea. Nu-mi mai simt degetele. 

Colonelul Ramawong zâmbi. 

— Mărturiseşte că încercai să expediezi aceste droguri în 
S.U.A. şi lucrurile se vor îmbunătăţi. 

Daca n-ar fi fost atât de înspăimântată, Ruby i-ar fi râs în faţă. 
Cum să facă asemenea declaraţie absurdă şi să mai aibă vreo 
speranţă după aceea? Mai auzise poliţişti debitând prostii, dar 
acesta bătuse recordul mondial. 

— Nu ştiu nimic. 

— Era în servieta ta, în maşină. Şapte kilograme de heroină! 
Ar fi mai bine să-ţi recunoşti vina imediat. 

Ruby îl privi. Nu trebuia să intre în panică. Cu bani, se putea 
cumpăra orice în Thailanda. Era doar o problemă de negociere. 

— Conduceam maşina pentru un prieten. Este o maşină 

închiriată. Se vede după eticheta de pe geam, dacă nu eşti orb. 
Prietenul meu m-a rugat să-i duc maşina într-un loc. Nu ştiu 
nimic despre servietă. Poate era deja acolo sau a pus-o vreun 
poliţist. 

Colonelul Ramawong nu era încântat de răspunsul ei. Se 
aplecă şi mai aproape de ea. li simţea răsuflarea aromată de 
mirodeniile pe care le mâncase la prânz. 

— Pot să invoc articolul 27. Ştii ce înseamnă, domnişoară 
Wen? Că nu mai este nevoie de mărturisirea dumitale şi o să te 
împuşcăm. Păcat. Eşti o femeie atât de drăguță. 

În cameră era prea cald cu atâta lume. | se lipise bluza de 
spate. Incercă din nou să nu intre în panică. Mai fusese şi 
altădată în situaţii dificile, dar reuşise să se descurce. O s-o facă 
şi acum. 

— Vreau să vorbesc cu domnul Baptiste Croce, murmură ea. 

— Nu cunosc pe nimeni cu acest nume, zise colonelul, dar se 
schimbase la faţă. 

Făcu semn spre uşă şi poliţiştii ieşiră pe rând. Ruby auzi uşa 
închizându-se în urma lor. Erau singuri. 

Ruby ştia că trebuia să profite de această situaţie. 

— Cât vrei? murmură Ruby. 

Colonelul clătină din cap. 

— Nu pot să te ajut, domnişoara Wen. Americanii sunt cu ochii 
pe noi. Vor să te executam cât mai repede, conform Articolului 
27. 

Lui Ruby îi venea să vomite. S-o execute? 

Se gândi îngrozită: dacă acest colonel îi spune adevărul? Dacă 
fusese convins de americani şi încerca de asemenea să-l 
protejeze pe Croce? Poate aşa le-ar fi fost mai uşor tuturor. 

De data aceasta intră în panică. j 

— Vreau să vorbesc cu Keelan. Agent D.E.A. In Hong Kong! 

Văzu îndoiala zugrăvită pe fața colonelului. S-ar putea să mai 
aibă un as în mânecă. 

— Ce-ai spus? j 

— Keelan, locotenent John Keelan. Agent D.E.A. In Hong Kong. 
Suntem prieteni, O.K.? Lucrez pentru el! 

Chiar în timp ce rostea aceste vorbe se întreba în ce joc se 
băgase. 

Colonelul Ramawong deschise uşa şi chemă poliţiştii. 

— Luaţi-o. 

Maha Chai 


Prin ferestrele întunecate ale camionetei de poliţie, Ruby văzu 
gratiile de fier profilate pe cerul violet al nopţii. Şoferul claxonă şi 
porţile se deschiseră. 

Prima curte semăna mai mult cu o piaţă uriaşă, acoperită, 
decât cu o închisoare. In faţă erau câteva porţi uriaşe de lemn, 
iar sus se vedeau paznici în uniformă cocoţaţi pe turnuri, cu 
carabine vechi lângă ei. 

Cele din dubă erau toate thailandeze, drogate, cu ochi roşii şi 
nasuri umede, duhnind a sudoare. li priveau hainele scumpe cu 
un amestec de mirare şi ură. 

Nu se poate, se gândi Ruby. Cineva o să mă salveze, Eddie. 
Lucien. Keelan. Cineva o să mă scoată de aici. 

Aşa ceva nu se întâmpla decât traficanţilor mărunți şi 
drogaţilor. 

Nu lui Ruby Wen. 


În incinta închisorii fu fotografiată şi i se luară amprentele. 
Apoi fu dusă într-o cameră mică, fără ferestre. Singura mobilă 
era un birou metalic. Uşa se închise în urma ei. 

Erau trei gardiene. Una din ele avea trei dungi pe mânecă: 
sergent; cealaltă era o thailandeză rotundă la faţă, îndesată şi 
solidă ca o luptătoare. Privi cu dispreţ fusta de piele şi cămaşa 
roz Nina Ricci ale lui Ruby. 

— Dezbracă-te, îi spuse ea. 

Ruby o înjura în cantoneză, thailandeză şi engleză şi scuipă pe 
podea. 

Dar nu văzu palma care venea asupra ei. Se trezi pe podea, cu 
răsuflarea tăiată. Işi duse genunchii la piept şi încercă să respire. 

— Dezbracă-te, repetă femeia. 

Celelalte două gardiene o ridicară în picioare. Ruby nu reuşea 
să stea în poziţie verticală. Dacă ar fi avut ceva în stomac, ar fi 
vomitat peste ea, cu cea mai mare plăcere. Se clătină, ameţită. 

— Putem să te dezbrăcăm noi, zise una din gardiene, dar ar fi 
păcat să-ţi rupem hainele elegante. 

Ruby îşi scoase bluza şi fusta. Femeile scoaseră exclamaţii de 
admiraţie când văzură desuurile din dantelă albă. Gardiana- 
sergent îi rupse lanţul de aur de la gât. 

Apoi privi pandantivul din diamante şi zâmbi. 

— O să am grijă de el. 

intinse mâna. 

— Şi acum ceasul. 

Ruby ezită. Ceasul ei era marca Chopard din Geneva, cu 
diamante şi rubine în formă de inimă. 

— Vrei să-l scot? 

Ruby se calmase. Mânia îi estompase enervarea şi umilinţa. 
Ţărancă grăsană ce eşti! O să te fac bucățele! Ştii cu cine te pui, 
rahat ce eşti? Când Eddie Lau o să audă ce ai făcut, o să te 
măture din calea lui. 

Ruby îşi desprinse ceasul cu grijă. l-I dădu femeii care rânji şi-l 
băgă în buzunar. Apoi, gardiana scoase două mânuşi de plastic 
din sertare. 

— Apleacă-te peste birou. 

— Nu. 

Un baston de cauciuc o lovi în rinichi. Ţipă şi căzu în genunchi. 
Gardienele o ridicară şi o împinseră. 

— Haide, drăguță, apleacă-te pentru bunicuţa, murmură una 
din ele. 

N-avea rost să opună rezistenţă, se gândi Ruby. Dar o să-mi 
amintesc fiecare umilinţă şi o sa le-o plătesc cu vârf şi îndesat. 

Se aplecă peste birou. 

Simţi degetele femeii care-i explorau vaginul şi anusul. 

— După cum araţi, credeam ca este căptuşit cu catifea, chicoti 
gardiana, amuzându-le pe celelalte. O.K., îmbracă-te. 


Fu dusă într-o clădire de piatră, cu o verandă îngustă şi 
împinsă într-o celulă cât baia apartamentului ei din Hong Kong. 
Simţi imediat duhoarea de sudoare şi fecale ale toaletei turceşti 
— honcfuom — din colţ. Erau mai mult de douăsprezece femei 
înăuntru, trei europence şi restul thailandeze. O priveau, unele 
curioase, altele ostile. Alta care le ocupa, spaţiul şi respira aerul 
infect. 

Ruby cercetă podeaua. Cimentul cenuşiu era murdar de pete 
dizgraţioase. Ruby se aşeză pe vine, lângă perete, sperând că n- 
o să-şi murdărească fusta prea rău. Croce aflase ce se 
întâmplase până acum. Vestea se răspândise în tot Bangkok-ul, 
mai mult ca sigur. Probabil că începuse deja demersurile 
necesare s-o scoată de aici. Nu concepea să-şi petreacă noaptea 

în acest loc. Până dimineaţă va mitui pe cine trebuie şi va fi în 
apartamentul ei, unde îşi va spăla mizeria închisorii într-o baie 
parfumată. 

Umilinţa  percheziţiei corporale nu-i trecuse; era prea 
proaspătă încă. lar frica îi strângea stomacul de când fusese 
împinsă în duba poliţiei. 

Articolul 27. Execuţie fără proces. 

Nu, era imposibil! Inchise ochii şi se gândi la maşina ei, 
Mercedes-ul 380 SEC Coupe pe care Eddie i-l achitase imediat 
cum sosise la Bangkok. Simţea mirosul de piele al scaunelor 
Recaro, adierea răcoroasă a aerului condiţionat, auzea staţia 
stereo U2 Blaupunkt. 

Aceasta era lumea ei. Lăsase în urmă lumea mizeră când 
coborâse din satul ei natal, Shatin, aflat pe coama muntelui. 
Acesta era un coşmar. 

— De ce te-au arestat? o întrebă o voce, în engleză. 

Era o fată blondă, cu accent american. Ar fi fost drăguță dacă 
luminile fluorescente nu i-ar fi dat o paloare cadaverică. 

— Am aruncat o grenadă de mână în rege, zise Ruby. 

Nu trebuia să discute cu celelalte deţinute, se gândi ea. Erau 
nişte epave demne de milă. Drogate, hippi şi hoaţe. In curând 
Croce va veni şi o să uite tot ce se întâmplase. 

— Două grame de droguri, zise fata, ca şi când n-ar fi auzit-o. 
Două grame nenorocite. Şoferul de taxi care mi le-a vândut era 
mână în mână cu poliţia, nenorocitul. 

Pe Ruby o dureau coapsele. li venea să se aşeze pe podea. 

— De tine o să fie bine, zise americanca, se pare că eşti 
bogată. Dacă ai bani, poţi cumpăra orice aici. 

Ruby nu voia să vorbească. Lumina fluorescentă bâzâia 
enervant. O muşcase deja un ţânţar. Una din fete se ridică şi se 
ghemui pe hongnam, în faţa lor. O duhoare stridentă umplu 
camera. 

Ruby clătină din cap, uimită. 

— O să te obişnuieşti, surioară, zise blonda. Să nu-mi spui că 
rahatul tău nu miroase. 

Ruby alunecă pe podea şi îşi sprijini fruntea de braţ. 

Spera că Baptiste Croce o să vină cât mai curând. 

În prima noapte nu dormi deloc. Aţipi doar, între vis şi 
realitate. Lumina fluorescentă nu se închidea şi ţârâitul 
înnebunitor era sporit de bâzâitul ţânţarilor şi de tuşea şi 
horcăielile din celulele alăturate. 

Doar thailandezii puteau să inventeze o tortura atât de 
rafinată. 

Odată, când se trezi, văzu că o acoperiseră gândacii. Sări în 
picioare zbierând şi scuturându-se şi le trezi pe colegele ei de 
celulă, care o înjurară şi-i strigară să facă linişte. 

De câteva ori vru să se uite la ceas, uitând că i-l furase 
gardiana. Valora probabil salariul ei pe cinci luni, se gândi Ruby 
cu dispreţ. Se abţinuse să urineze dar, în cele din urmă cedă 
nevoii şi se aplecă peste hongnam, de faţă cu celelalte. De 
aproape, duhnea şi mai rău şi îşi murdari pantofii din piele de 
crocodil. 

Eddie o să-mi cumpere altă pereche, îşi spuse ea, să se 
consoleze. 

Incercă să adoarmă după aceea, dar îi fu imposibil. Se rugă în 
gând să se facă dimineaţă mai repede. Chiar şi acum era cald şi 
începuse să pută a transpiraţie la fel ca celelalte. 

O să se termine. La noapte va fi acasă, în patul ei. 


x k * 


La ora şase, celulele erau deja ca nişte cuptoare, dar trebuiau 
să îndure încă o oră de căldură insuportabilă, până când gărzile 
deschideau uşile celulelor. Ruby înaintă  clătinându-se, 
sprijinindu-se de balustradă. Inspiră aerul mucegăit al închisorii 
ca un însetat care dă de apa rece. 

— N-ai mai stat la puşcărie, scumpo? o întrebă blonda. 

Se pare că o luase în grija ei. Ruby o studie mai atent. Era 
îmbrăcată într-un costum din bumbac indian şi sandale. O hippi, 
care călătorea cu rucsacul în spinare. Thailandezii îi numeau 
turişti de doi bani. 

Ruby observă că nu-şi epilase picioarele, nici părul de sub 
braţ, deşi era tuns scurt cu nişte foarfece boante, se pare. 
Duhnea a sălbăticiune. 

— Mă cheamă Nancy, prietenii îmi spun Nan, dar pe tine? 

Ce caut eu aici, să discut cu una ca ea? se gândi Ruby. Unde o 

fi Croce? 

— Ruby. 

— Eşti chinezoaică, malaeziană sau ce? 

Ruby îşi aminti deodată de tatăl ei ţăran, de mândria lui 
ridicolă şi se auzi spunând: 

— Hakka. 

Nancy era însă nedumerită, aşa că adăugă: 

— Chinezoaică din Hong Kong. 

— Eşti traficantă, nu-i aşa? 

Ruby clătină din cap. 

— Ba da, se vede după haine. Cred că eşti una importantă. 

Văzând că Ruby nu-i răspunde, o întrebă: 

— Ai mai fost închisă vreodată? 

Ruby îi făcu semn că nu. 

— Atunci ai nimerit într-un loc bun ca să înveţi să 
supravieţuieşti. Daca rezişti la Maha Chai, rezişti oriunde. 

— De când eşti aici? se interesa Ruby. 

— M-au prins pe 23 martie 1991. Cât a trecut de atunci? 

— Cum, eşti aici de trei ani? exclamă Ruby. 

— Da şi încă n-am fost judecată. Uite ce este scumpo, dacă 
vrei dreptate în Thailanda, trebuie să plăteşti. 

— Azi o să ies, zise Ruby. Am prieteni care o să mă ajute. 

— Toţi avem nevoie de prieteni. 

Nancy se sprijini de balustradă şi o privi. 

— Ţi-ai stricat deja hainele elegante. Scapă mai repede. 
Lucrurile din boutique-uri nu se potrivesc aici. 

— O să ţin minte, data viitoare. 

Nancy îi vorbi în şoaptă. 

— Ai ceva de vânzare Ruby? 

— Am avut şapte unităţi, zise Ruby, observând cum cealaltă 
se albeşte la faţă. Dar am fost prinsă, Nan. 

— Păcat, zise Nancy. 

— Mie îmi spui. 

Micul dejun consta dintr-un castron de orez, legume şi câteva 
bucăţi de carne. Carnea mirosea oribil şi Ruby refuză s-o 
mănânce. Nancy o împinse spre ea. 

— O să-ţi vină pofta peste câteva zile, drăguță. 

— Peste câteva zile, n-o să mai fiu aici. 

Una din europence îşi ridică privirile. Era olandeză sau 
nemţoaică, după accent. 

— Cine te crezi? Sora regelui? îi spuse ea. Nu-ţi pierde vremea 
cu javra asta, Nan. 

— Este O.K., zâmbi Nancy. Duce o viaţă ferită de griji, nu-i aşa, 
păpuşo? 


O lăsară singură, în sala de mese. Ruby îşi sprijini capul de 
masa din lemn. Se simţea ridicolă stând acolo în hainele ei 
scumpe pătate de sudoare şi murdărie. O dureau ochii de 
nesomn şi stomacul de foame şi simţea în gură gustul metalic al 
fricii. 

Dacă Baptiste Crocé nu venea? 

Daca acel colonel Ramawong spusese adevărul? 

Nu, Eddie a aflat până acum ce s-a întâmplat. O să facă orice 
s-o elibereze. N-o să mai dureze decât câteva zile. 

— Ruby Wen, zise gardiana. 

Sări în picioare cu inima bătându-i să-i sară din piept. Oare era 
libertatea sau plutonul de execuție? 

— Ai un vizitator. 

Lui Ruby îi venea să strige de fericire. Deci veniseră, în sfârşit. 
O să ies din gaura asta de şoareci. Cele trei europence 
îngrămădite în capătul opus al verandei o priveau încruntate. 

— Pe curând, păpuşo, îi zise Nancy. 


Dar nu era Croce şi nici Eddie Lau. 

Pe omul din faţa ei nu-l mai văzuse niciodată. Era un indian, 
într-un costum alb, compus din trei piese, cu un diamant mare la 
degetul cel mic al mâinii drepte şi un ceas Rolex. Din buzunarul 
de la piept îi atârna o batistă roşie, de mătase. 

Părul lui negru se rărise, dar îi atârna peste guler, în bucle 
subţiri. Era plinuţ, cu guşă, şi căldura dimineţii îl făcea să 
transpire din abundență. Işi ştergea faţa şi gâtul cu o batistă 
albă. 

Alt tânăr stătea lângă el, ţinând geanta diplomat. 

— Domnişoara Ruby Wen? întrebă grăsanul. 

Camera de vizite era prelungă, despărțită în două de bare de 
fier, cu o distanţă de doi metri între ele. Conversaţia se purta de 
la această depărtare, în prezenţa gardienilor care ascultau şi 
priveau. 

— Cine eşti? striga Ruby. 

— Mă numesc Julian Prassaran. Am fost angajat de Eddie Lau 

să vă reprezint. 

— Unde este Eddie? 

Prassaran ignoră întrebarea. 

— ţi transmite să nu te îngrijorezi. Va avea grija de tot. Mai 
întâi, trebuie să rezolvăm aceasta nebunie cu Articolul 27. 

— Când mă scoţi de aici? 

Prassaran îşi şterse gâtul. 

— Vă rog, domnişoară Wen, vă implor să aveţi răbdare. Roţile 
justiţiei se învârtesc uneori foarte încet în Thailanda. Dar vă 
asigur că totul va fi bine. După ce vom convinge autorităţile să 
renunţe la Articolul 27, vom aranja să ieşiţi pe cauţiune. 

Ruby crezuse că va fi eliberată. lar acum începea să-şi dea 
seama ce-i sugera acest indian idiot. 

— Trebuie să rămân aici? În temniţa asta împuţită? 

— O să te eliberăm cât de curând. De ce ai nevoie? Ai pernă? 

— Pernă? repeta Ruby uluită. 

— O să-ţi trimit una, împreună cu nişte mâncare şi bani. Mai ai 
nevoie de ceva care să-ţi facă şederea mai plăcută? 

Vorbeşte ca portarul hotelului Peninsula, din Hong Kong se 
gândi Ruby. 

— Am nevoie de rochia mea Azzedine Alaia, să mă schimb 
pentru cină. De nişte săruri de baie. Şi de telefonul meu mobil. 

— Nu cred că permite regulamentul, spuse Prassaran, fără 
nicio urmă de ironie. 

— Spune-i lui Eddie că Ruby o să-şi taie gâtul, dacă nu mă 
scoate mai repede de aici. 

Lovi cu palma în bare. 

— La toţi dracii! 

Tânărul asistent îşi ascunse zâmbetul. 

Prassaran se uită ostentativ la ceas. 

— Cred că este foarte neplăcut. Dumnezeule, uite ce târziu s-a 
făcut. 

Calmează-te Ruby. O să scapi peste câteva zile. Eddie n-o să 
te amăgească. 

Apoi făcu semn asistentului şi se întoarse spre ieşire. 

— Cum? strigă Ruby după el. Cum să te sun? 

Dar Prassaran plecase. Una din gardiene o duse înapoi, în 
curtea închisorii. 

Oraşul Shenzhen, Zona Economică Specială, 
China 


Posibilităţile de distracţie din Shenzhen nu se compară cu cele 
din Hong Kong; nu existau hipodromuri, baruri strip-tease şi 
atâta agitaţie. Însă cel puţin nu existau nici atâţia turişti ca în 
Hong Kong şi plozi răsfăţaţi. Locul favorit al lui Eddie era la 
hotelul Century Plaza, la ultimul etaj. Nu dansa niciodată, dar 
stătea într-un separeu din colţ, cu o sticlă de Hennessey VSOP, 
fumând ţigară de la ţigară până la două-trei dimineaţa. 

De când fusese obligat să fugă din Hong Kong, bea şi fuma 
prea mult, se gândi Vincent. lar acum, după ce aflase de 
arestarea lui Ruby Wen, se posomorâse de tot. 

— Lasă-mă să vin cu tine mâine, zise Vincent. 

— Este prea periculos pentru tine. 

— M-a trădat şi pe mine. 

— Eşti prea important! O să mă răzbun pentru amândoi. 

— Conduc eu maşina. 

Eddie clătină din cap, cu gândurile în altă parte. Vincent ştia 
că Eddie nu se mai gândea la Timothy Man şi iminenta lui 
lichidare, care-i preocupase săptămâni în şir. Acum se gândea la 
Ruby Wen. 

Maria Carey cânta „Without you”. Unde te duceai răsuna 
acest cântec. Toate CD-urile pirat şi discotecile îl reproduceau. 
Oare îl cântă pentru mine sau Ruby Wen? se întrebă Eddie. 

— Te gândeşti la ea. 

— Zace într-o celulă împuţită, înconjurată de şobolani. 

Eu unul îi compătimesc pe şobolani, îşi spuse Vincent. 

— Este foarte scump, îi răspunse Vincent. 

— Nu-mi pasă de bani. Scoate-o din puşcărie. Ai aflat cât vor 
thailandezii? 

— Prassaran i-a oferit procurorului un milion de baht. Dar nu a 
vrut să audă. 

— Oferă-i cinci, zece milioane. Oricât vrea. Trebuie s-o 
eliberăm. 

Zece milioane de baht pentru Ruby Wen? Era o hoaţă şi o 
târfă şi îşi bătuse joc de el de nenumărate ori şi tot a iertat-o. 

Vincent şi-o imagina într-o închisoare plină de țânțari şi nu mai 
putea de bucurie. Spera că ticăloasa aia suferea cu adevărat. 

— O să-i spun. 

— Vreau să iasă cât mai repede din puşcărie, repetă Eddie. 

Goli paharul şi-l umplu la loc. 

— O s-o scoatem, zise Vincent. A 

Şi o să aibă grijă s-o salveze, dacă aşa dorea Eddie. In ceea 
ce-l privea, i-ar fi plăcut să-i scoată inima ei de târfă cu o lingură, 
dar, dacă Eddie voia s-o elibereze, va face tot posibilul. 

— Crezi că ar trebui să mă duc la Bangkok? îl întreba Eddie. 

— Prea periculos. Louis Huu te-ar lichida de îndată ce ai intra 
în aeroport. Nu putem să te protejăm. 

Eddie încuviinţă din cap. Ştia că Vincent are dreptate! Se alină 
cu gânduri mai plăcute. 

— Mă întreb ce face Sir Timothy Man la noapte, zise el. Sper 
că se simte bine. Este ultima oară când o să se simtă bine. 


PENTRU D.E.A. CONFIDENŢIAL 

KEELAN, D.E.A., CENTRUL HOPEWELL 

CĂTRE AUTORITĂŢILE LOCALE 

DE LA LEE, BANGKOK : 

CONFORM OPERAȚIUNII COMUNE 290594. ÎMPREUNĂ CU 
BIROUL DE NARCOTICE THAILANDEZ, A FOST ARESTATĂ 
URMĂTOAREA PERSOANĂ, ASUPRA CĂREIA S-AU GĂSIT ŞAPTE 
KILOGRAME DE HEROINĂ ÎN PETCHABURI ROAD. 

WEN SHUI MING, ALIAS RUBY WEN, NĂSCUTĂ PE 26.03.69, 
DOMICILIATĂ ÎN 17B/63 CONDUIT ROAD, PUN SHAN KUI, HONG 
KONG, P/P 156341. 

ACEASTĂ PERSOANĂ A SOLICITAT POLIŢIA LOCALĂ SĂ IA 
LEGĂTURA URGENT CU VOI, PENTRU A CLARIFICA POZIŢIA El DE 
INFORMATOARE. VĂ RUGĂM SĂ NE INFORMAŢI CUM SĂ 
PROCEDĂM. 


Maha Chai 


Sala de vizite era aglomerată, ca de obicei. Prietenii şi familiile 
prizonierelor thailandeze se înghesuiau strigând unii la alţii peste 
bare. Intr-o celulă alăturată coşurile cu mâncare erau verificate 
de gardiene, înainte să fie date prizonierelor care aşteptau afară, 
pe coridor. 

Ruby cercetă feţele mulţimii aşteptând să-l vadă pe Prassaran. 
Un european îşi făcu loc printre ceilalţi. 

Lucien. 

Ruby îşi lipi faţa de bare, slăbită, bolnavă şi înspăimântată. 
Lucien... ultima persoană la care s-ar fi aşteptat. Era atât de 
impecabil, în cămaşa sa albă de bumbac, simbol al lumii 
privilegiate de afară, unde tânjea să se întoarcă. 

— Eşti O.K.? îi strigă el. 

— Ce cauţi aici? îl întrebă ea. 

— Trebuia să vin. 

— Unde este tatăl tău? 

— Nu ştie că sunt aici. 

Eşti atât de prost, se gândi Ruby. Dacă ai fi fost în puşcărie, eu 
n-aş fi venit, nici nu m-aş fi gândit la tine. Trebuie sa fii nebun. 
Dar cu bărbaţii nu se ştie niciodată. Cei slabi te urmează 
pretutindeni, ca nişte căţeluşi. 

— Adu-l pe tatăl tău, ai auzit? Spune-i că Ruby Wen are nevoie 
de ajutorul lui. Trebuie să mă scoată din locul ăsta. 

— Da, îţi promit! Îți promit că o să te scot de aici. 

li întinse un pacheţel maro peste bare. 

— Ţi-am adus nişte mâncare. 

Ruby se lăsă peste bare. 

— Te simţi bine? 

— Am febră, zise ea. 

Din cauza mâncării sau a apei. Dar, dacă nu bea şi nu mânca, 
murea. lar când bea şi se hrănea, îi era rău. Insă mai bine să-ți 
fie rău decât să mori. Cel puţin deocamdată. 

— O să te ajut, îi strigă el, din nou. 

Era trist. N-o să-l înţeleg niciodată, se gândi ea. L-am înşelat, i- 
am furat banii şi mă iubeşte din ce în ce mai mult. Parcă ar fi un 
câine care-ţi linge faţa în timp ce mori. iți oferă puţină alinare, 
dar nimic mai mult. 

Doar doi oameni puteau s-o ajute cu adevărat. Unul era tatăl 
lui. lar celălalt, Eddie. 

Se întoarse şi aşteptă pe coridor să-şi primească pachetul. 
Gardienele îl deschiseseră deja. Inăuntru era un pui, fructe şi, 
mai ales, medicamente. Zări faţa lui Lucien, înainte să intre în 
curtea închisorii. Părea sincer îngândurat. 

Ce prost. 

Zău aşa! 

56 
Hong Kong 


Jardine House este una din cele mai importante construcţii ale 
Hong Kong-ului. Ferestrele circulare ale clădirii îi atrăseseră 
multe porecle: cum ar fi Hong Kong Stilton? sau The House of 
Thousand Asseholes** pentru chinezi. Alături era Exchange 
Square, un monolit de granit şi sticlă, care adăpostea Bursa din 
Hong Kong — Hang Seng. In această clădire se afla biroul lui Sir 
Timothy Man, unde îşi petrecea ultima după-amiază de pe acest 
pământ. 

Rolls-Royce-ul său Phantom îl lăsă la ceainăria Luky din 
Stanley Street, la şase fără un sfert, în seara aceea. Şoferul nu 
observă şi nici nu dădu atenţie motocicletei Yamaha care îl 
urmărise. 

Când Sir Timothy Man se dădu jos din Rolls, motocicleta trase 
la bordură. Motociclistul descălecă, scoase calm un pistol 
automat din geaca sa de piele şi trase cinci gloanţe în capul şi în 
corpul lui Timothy Man. Apoi se urcă la loc pe Yamaha şi o luă la 
goană pe Stanley, după care coti spre Porringer, către Mid-levels. 


Un sergent chinez din Central, Michael Chui fu printre primii 
care sosi la faţa locului. O patrulă oprise deja un cuplu de englezi 
între două vârste, care susțineau că au văzut totul şi de îndată 
ce sosi Chui, discută cu ei. Colonelul James Kirkham Pratt şi soţia 
sa Marjorie semănau cu două relicve preistorice; ca bătrânii 
cărăuşi care împingeau ricşele între Central şi Ceasul din turnul 
Kowloon, se gândi Chui. Colonelul purta un costum bleumarin în 
dungi, din lână, şi o pălărie cu boruri late; se sprijinea într-un 
baston cu măciulie de argint şi mustăţile sale albe atârnau 
simetric. Probabil că bastonul nu-i servea doar ca accesoriu, se 
gândi Chui, fiindcă bătrânul avea peste optzeci de uni. 

Soţia sa Marjorie era mai puţin dărâmată, deşi pălăria sa 
albastră cu boruri late era destul de exagerată. 

— Am văzut tot, spuse colonelul când Chui se apropie de ei. S- 


33 Brânză de Hong Kong (engl.) — (n.t.). 
34 Casa celor o mie de poponari (engl.) — (n.t.). 

a întâmplat chiar în faţa noastră. Nu-i aşa, Marjorie? 

— Aşa e, chiar în faţa noastră. 

— Ticălosul, zise colonelul cu o dicţie perfectă, iar înjurăturile 
sunau curios în gura sa. 

Sir Timothy Man zăcea pe pavaj, cu faţa în jos, într-o baltă de 
sânge închegat. Degetele de la picioare erau răsucite într-o 
poziţie caraghioasă. Oamenii se uitau la el în drum spre casă. 
Moartea era lipsită de demnitate, se gândi Chui. 

— Ce aţi văzut, de fapt? îi întrebă el. 

— Acel tip s-a dat jos de pe motocicletă... 

— Ce fel de motocicletă? Puteţi s-o descrieţi? 

Colonelul îl privi mirat. 

— O chestie japoneză. Cum le zice, Marjorie? 

Marjorie habar n-avea. 

— Ştii ce vreau sa spun, zise bătrânul. 

— Ce culoare? 

Se gândi. 

— Portocalie, îi spuse Marjorie. 

— Da, portocalie. O motocicleta japoneză portocalie. 

— Criminalul o conducea? îl întrebă Chui. 

— Nu, alt tip. Oricum, s-a dat jos, a scos pistolul şi l-a ciuruit 
pe amărâtul ăla. 

— Şi ce s-a întâmplat după ce a tras? 

— A încălecat din nou pe chestia aia japoneză. Şi au luat-o din 
loc. 

— Către vest? 

— Uit mereu încotro este vestul. Oricum, pe acolo. 

Arătă către Pottinger Street. 

Se lăsă întunericul. Camerele video aprinseră luminile să 
filmeze mortul care va apărea cenuşiu şi diform în ziarele din 
ziua următoare. 

— Puteţi să-l descrieţi? 

— Era un ticălos afurisit. 

— Bine dar aţi putea să-l descrieţi pe cel cu arma? 

Colonelul se uită la soţia lui. 

— Mă tem că nu, băiete. Avea o cască de motociclist pe cap. 

— Dar celalalt, care conducea motocicleta? 

— Şi el purta o cască. 

Chui înjură pe înfundate. 

— Poate, le sugeră el, aţi reţinut cumva numărul de 

înmatriculare? 
Colonelul îl măsură din cap până-n picioare. 
— Bineînţeles. Drept cine mă iei, tinere? Crezi că sunt prost? 


Peste o oră, un ofiţer care patrula pe motocicletă, de la Secţia 
de Poliţie din Wanchai găsi Yamaha abandonată pe o alee, în 
Amoy Street. Tyler îi alertă pe detectivii din Central şi, împreună 
cu Lacey şi Brian Kwok, se îndrepta imediat într-acolo. 

Era o motocicletă solidă pentru Hong Kong, de 500 c.c. Fusese 
furată chiar în dimineaţa aceea, din Mongkok. O percheziţie 
rapidă descoperi un Makarov 54 chinezesc într-o geantă 
Giordano, îndesată sub scaun. De asemenea, la vedere era o 
bucată de hârtie prinsă cu bandă adezivă de rezervor, pe care 
erau înşirate nişte caractere chinezeşti, cu cerneală roşie. 

— Ce scrie? întrebă Tyler. 

Brian Kwok se aplecă şi o studie cu atenţie. 


„Prin jurământul de sânge, 
M-am angajat să păstrez secretul. 
lar dacă îl încalc, 

Știu că voi suferi mult şi profund.” 


— O poezie a triadei, zise Lacey. 

— Eddie Lau Nebunul, murmură Tyler. 

— Crezi că s-a întors să-l lichideze? 

Tyler ridică din umeri. 

— Cine ştie? Kai Tak este alertat, dar nu cred că a riscat. Cred 
că au şters-o cu o maşina care-i aştepta aici. Au luat o barcă 
rapida şi au părăsit ţara. Pistolul trebuie să fie un PLA. Daro să 
ne apucăm de treabă oricum. O să facem o anchetă prin 
împrejurimi, să vedem dacă îşi aminteşte cineva ceva. 

— O să avem mult de lucru, zise Lacey. 

— Sir Timothy nu va fi o mare pierdere pentru umanitate, zise 
Tyler. Sper să mă înşel în privinţa lui Eddie Lau. Ticălosul ăla nu 
ştie când să se oprească. 

— Bani murdari. 

— Veşti proaste, zise Tyler. 


Bangkok 

Baptiste stătea pe un scaun lăcuit, pe pajiştea din spatele 
vilei, cu ţigara între degetele pătate de nicotină. Papagalii se 
agitau în palmieri, iar pe terasă răsuna în boxe un concert de 
pian de Brahms. Servitorul le aduse două pahare cu whisky 
Mekhong, cu apă minerală şi suc de lămâie. 

— Ceea ce vrei este imposibil, zise Baptiste. 

— Trebuie s-o ajutăm, spuse Lucien. 

— De ce? Fiindcă te-ai culcat cu ea de câteva ori? 

Lucien îşi feri privirile. 

— Dacă ai impresia că o iubeşti pe Ruby Wen, atunci îmi pare 
rău pentru tine. 

— Deci nu facem absolut nimic. 

Baptiste îşi privi fiul, uimit. 

— Bineînţeles. 

— In timp ce ea putrezeşte în puşcărie. 

— Ce mă priveşte pe mine? Dacă aş putrezi eu sau tu, atunci 
mi-aş face probleme, într-adevăr. 

— Mi-ai spus că te bucuri de influenţă în oraş. 

— Da şi mă costă destul, Luc, te rog să mă crezi. De aceea nu 
vreau să irosesc aceasta influenţă pe orice. 

— Thailandezii vorbesc despre Articolul 27. Execuţie imediată! 

— Şi ce dacă! O să-ţi găseşti altă femeie cu care să te culci. In 
Bangkok este foarte simplu. 

— Acum înţeleg de ce mama spune că eşti un monstru, 
murmură Lucien. 

Baptiste clatină din cap. Oare trebuia să-i explice chiar totul 
acestui băiat? 

— Dă-mi voie să-ţi povestesc despre Ruby Wen. Guvernului 
puţin îi pasă dacă moare sau trăieşte. Triadele chineze au grijă 
de oamenii lor, Luc. Ştiu care sunt regulile acestui joc. Crezi că 
este un oraş thailandez? Da de unde! Chinezii deţin supremaţia. 
Ei conduc absolut totul. Au şi o zicală: „Nu ne interesează cine 
ţine capul vacii, atâta timp cât noi o mulgem.” Aşa fac afaceri în 
toată Asia. 

— Deci mafia ei o s-o scoată din puşcărie? 

— Poate. 

— Au chiar atâta influenţă? 

— Ca s-o scoată pe Ruby Wen din Maha Chai, cineva va trebui 
să dea o groază de bani. Să mituiască pe cine trebuie. Poate că 
merită efortul. Nu ştiu. Nu eu hotărăsc. Doar ai ei ştiu cât de 

importantă este. Dar fata aceasta are foarte mulţi duşmani şi 
foarte puternici. Am auzit că un chinez, pe nume Louis Huu a 
mituit procurorul ca să se asigure că va rămâne în închisoare. Nu 
mă întreba de ce. Insă n-am chef să mă pun cu un om ca el. 

— Dacă ne toarnă poliției? 

— N-o s-o facă. 

— Cum poţi fi atât de sigur? 

— Pentru că thailandezii n-o să mă bage niciodată în 
închisoare. Ştiu prea multe. Dacă nu este la locul ei, vor invoca 
Articolul 27 şi o s-o împuşte pe loc. 

— Nu putem permite aşa ceva. 

Baptiste era amuzat. Izbucni într-o criză de tuse, care-l lăsă 
epuizat şi roşu la faţă. li hârâia pieptul în timp ce trăgea aer în 
plămâni. 

— Ruby Wen este o mincinoasă, o escroacă lipsită de principii 
morale. Şi te rog să mă crezi că am caracterizat-o cu blândeţe. 

— Nu poţi s-o ajuţi? 

— Pot, dar nu vreau. Această femeie nu înseamnă nimic 
pentru mine. Şi dacă tu insişti în prostia asta, poate că ar fi mai 
bine să te întorci în Franţa. Cred că Noelle a avut dreptate până 
la urmă, în privinţa ta. g 

Observă că Lucien se simțea jignit de aceasta apreciere. li 
sclipeau ochii de mânie. 

Baptiste adăugă mai blând. 

— Ai hotărât ce ai de gând să faci? 

Lucien îşi feri privirile. 

— Nu mai ştiu ce vreau de la viață. 

— Ai hotărât ce ai de gând să faci? Ai treizeci şi doi de ani şi te 
mai întrebi care este rostul vieții ca un adolescent, un 11 ij >pi 
sau un nu ştiu ce! 

Băgă mâna în buzunar şi scoase nişte bancnote mototolite. 

— Vrei să afli care este rostul vieţii? 

Aruncă banii pe masa dintre ei. 

— lată-l. Putere, femei, proprietăţi, stimă se află în faţa ta. 
Nimănui nu-i pasă cum obţii banii. Important este să-i ai. Dacă 
eşti bogat, te simţi ca un rege. 

Baptiste urmări reacţia fiului său. Era o minciună, bineînţeles. 
Banii nu puteau cumpăra chiar totul. De exemplu, pe Noelle. Nici 
măcar Baptiste Croce nu putea avea totul. 

Vedea cum fiul său se gândeşte la întoarcerea sa în Franţa, 

într-un apartament modest, asaltat de creditori şi înconjurat de 
prieteni care-l credeau un prost. 

— Nu mă pot întoarce în Franţa, murmură Lucien. 

— Bun. Atunci încetează cu jocurile prosteşti şi arată-mi că s-a 
prins de tine ce te învăţ. Dar aceasta este prima lecţie: nu 
trebuie să fii niciodată sclavul sentimentelor. 

O lecţie care mi-ar prinde şi mie bine, gândea Baptiste. Dar 
Lucien nu-i atrase atenţia asupra acestui fapt. 

— Deci putem s-o dăm uitării pe Ruby Wen? 

Lucien nu-i răspunse mult timp. Dar, în cele din urmă, 
murmură. 

— Ruby cine? 


57 


În închisoare nu era nimic care să-ţi alunge plictiseala. Unele 
deţinute îşi căutau refugiul în droguri, care se găseau din belşug. 
Câteva sute de baht pentru o treime dintr-un gram de heroină 
pură, pe care thailandezele o fumau prin tuburi de hârtie numite 
„urmărirea dragonului”. Ruby află în curând că Nancy şi cele 
două europence — descoperise ulterior că erau elveţience — 
erau ceea ce thailandezele numeau „doamnele numărul patru”. 
Aveau un ac pentru toate trei şi-l spălau în jgheabul cu apă din 
curte. 

Asistentul lui Prassaran îi aducea mâncare şi medicamente la 
câteva zile. In Mafia Chai nu erau permise deschizătoarele de 
conserve — care se puteau folosi oricând ca arme — aşa că 
hrana conservată era scoasă din discuţie. Ruby învăţă să 
supravieţuiască numai cu orez şi pui, pe care le gătea la o lampă 
de gaz a lui Soong, o chiu chao thailandeză, care-i cerea în 
schimb o parte din mâncarea ei. 

Foloseau aceeaşi apă pentru spălat şi băut. Avea tot timpul 
crampe în stomac. 

intr-o după-amiază se înteţiseră în asemenea măsură, încât 
nici medicamentele lui Prassaran nu-i alinară durerile. Işi petrecu 
următoarele zile îndoită pe podeaua celulei, cu genunchii la 
piept, tremurând în căldura sufocantă. Se aşeză pe hongnam în 
văzul tuturor. Nu-i mai păsa. Intestinele ei se transformaseră în 
apă şi foc. Voia să moară. 

— O să te faci bine, păpuşo, îi spuse o voce. Este din cauza 
apei. Toate au diaree la început. O să te obişnuieşti. 

Recunoscu glasul lui Nancy şi simţi o pânză umedă pe cap. 
încercă să vorbească, dar nu mai avea putere. Îşi dădu seama, în 
momentul de faţă, că Nancy era singura ei prietenă din lume. 


Hong Kong 


Apartamentul lui The Onion din Caine Road, lângă scările 
rulante din Mid-levels, fusese vândut cu puţin timp înainte de 
moartea sa. Fiecare apartament din bloc avea propria sa grădină 
micuță din beton, unde locatarii puteau să crească ferigi şi 
orhidee dacă doreau. Şi tocmai această grădină provocase 
entuziasmul celor de la Secţia de Poliţie din Central. Noii 
ocupanţi remarcaseră un miros neplăcut şi un lichid nedefinit 
care se scurgea dintr-o crăpătură în fereastra boxei lor. 
Informaseră administratorul, care la rândul lui, anunţase 
proprietarii. Fusese chemat un instalator şi în urma descoperirii 
sale neplăcute se dăduse un telefon la Secţia de Poliţie Central. 

Se cunoştea interesul manifestat de Wanchai Serious Crimes 
Squad faţă de omul cunoscut odată sub numele de The Onion, 
aşa că Lacey fusese invitată să asiste la deshumare. 

— Va fi dificil să se stabilească momentul exact al morţii, 
spunea detectivul-sergent Michael Chui, în timp ce priveau 
rămăşiţele descompuse, care erau transferate într-un sac de 
plastic cu fermoar, dar se poate presupune că moartea s-a 
produs mai mult ca sigur înainte de vânzarea apartamentului. 
Cine a comis crima a acoperit cadavrul cu ciment cu uscare 
rapidă şi a pus pământ deasupra. 

— Ingenios. Exista vreo şansă să-l identificăm? 

— Medicul legist ne-a informat că dinţii şi degetele au fost 
smulse înainte să fie îngropat. 

— Poate sunt pe undeva, într-un vas. Ai verificat ghivecele? 

Michael Chui era un tip dotat cu simţul umorului. 

— Ai verificat proprietarii actuali? 

— Este un chirurg pediatru. Sigur, inspectorul meu şef nu 
exclude pe nimeni, dar este foarte puţin probabil. 

— Crezi că s-a trezit cu cadavrul implantat aici, pur şi simplu? 

Michael Chui chicoti din nou. li plăcea această femeie. 

— Corpul are vreo caracteristică distinctivă? 

— Are un singur braţ. Poate l-au tăiat cu degete cu tot? 

— Un singur braţ? 

Lacey clătină din cap. 

— Ai făcut bine că ne-ai chemat, Michael. S-ar putea să-ţi fim 
de ajutor. 


x xk * 


— Keelan? 

— Lace? 

Părea surprins. 

— Inspector Lacey, adaugă el, mai formal. 

II lăsă să fiarbă la capătul opus al firului. 

— Cu ce îţi pot fi de folos? 

— Menţin legătura între departamente. Aşa este procedura, 
nu? 

— Şi ce anume te interesează? 

— Li Kam-chuen. Vrei să-ţi dau codul triplu C?. 

— Pescarul cu un braţ. 

— Te mai ocupi de el? 

— Eu nu, dar McReadie în mod sigur. 

— O să-ţi trimit un fax. M-am gândit să te anunţ şi pe tine. Ca 
să menţin bunele relaţii între poliţiile din S.U.A. şi Hong Kong. 

— Iţi mulţumesc. Unde este? 

— La morgă. Nu i s-a confirmat identitatea, dar este 95% 
sigur. A fost găsit într-o gradină. 

Se făcu linişte. 

— Într-o gradină? 

— Se pare că este un îngrăşământ foarte bun. 

— Face narcisele să crească. 

— Nu, de data aceasta erau orhidee. 

— Anunţă-ne când se confirmă. Dacă el a murit şi Eddie Lau a 
fugit din oraş, investigația se blochează. 

— Altă zi, alt decedat. Pe curând. 

— Lace... 

Se întrerupse. 

— Nu contează. 

Fata închise. 


Se întâlniră la Nickleby's, un bar cu pian, în subsolul hotelului 

Whamey. McReadie stătea la bar, fixând cele două cântărețe 
filipineze de pe scenă. Il văzu pe Keelan şi făcu semn cu mâna. 

— Bere? 

— Carlsberg, zise Keelan. 

Orchestra cânta „Eclipsă totală de inimă” 

— Au voci bune, zise el. 

— Zău? N-am observat. 

— Lacey ţi-a spus de Li Kam-chuen? 

— Da, am auzit. Un loc înalt, care dă spre apă. Cel puţin s-a 
îngrijit ca mormântul lui să aibă un feng-shui bun. 

— Cine, tipul acesta, Onion? 

— Medicul legist spune că l-a făcut pe Li să plângă înainte să 
moară. Dar gata cu bârfele. Nu este problema noastră. Mi-ai 
spus la telefon că ai nişte veşti pentru mine. 

— Da, despre Ruby Wen. 

McReadie ridica din sprâncene. 

— Ce mai face? 

— Nu prea bine. A fost arestată la Bangkok acum o 
săptămână, cu şapte unităţi de heroină asupra ei. 

McReadie îşi muşcă limba. 

— Şi cum ai aflat? 

— l-a spus poliţistului care a arestat-o că este informatoare 
D.E.A. 

— Ruby a spus întotdeauna adevărul pe jumătate. 

McReadie bău jumătate din bere. 

— Şi acum ce ai de gând să faci? 

— Cei de la D.E.A. vor să mă duc la Bangkok şi să discut cu ea. 
Cred că, de data aceasta sunt mai în măsură să mă târguiesc. 

— Ai grijă, John. Când Ruby o să termine cu tine, va ajunge 
ambasadoarea Statelor Unite în Thailanda. 

— Nu cred. 

— Nu fi atât de sigur. O cunosc de mai multă vreme decât 
tine. 

— De data aceasta o să joace, fiindcă n-are de ales. 

McReadie scoase portofelul şi trânti o bancnota de o sută de 
dolari pe masă. 

— Pariez pe una roşie că o să găsească o cale să te 
păcălească. 

— N-aş vrea să-ţi iau banii. Sunt doar un oaspete în această 
tară. 

— Batem palma? 

Keelan acceptă. 

— Sunt banii pe care i-am câştigat cel mai uşor în viaţa mea. 
McReadie zâmbi şi îşi termină berea. 

— Vom vedea. 


58 
Închisoarea Maha Chai, Bangkok 


Într-o dimineaţă, după micul dejun, Sumalee, gardiana şefă, 
veni pe verandă. Ruby ridică privirile. 

— Ai un vizitator, zise ea. 

A venit din nou Prassaran, se gândi Ruby. Dar apoi văzu doi 
soldaţi înarmaţi aşteptând în spatele lui Sumalee. O cuprinse 
frica. _ 

Nancy o privea. li făcu cu ochiul. 

— Ai grijă ce faci, păpuşo. 


O duseră prin închisoarea bărbaţilor, în biroul directorului. Ce- 
o mai fi şi asta? O obseda un gând: nu cumva Articolul 27? 

Eddie al ei o lăsa să moară. 

Biroul directorului era gol. Cei doi soldaţi o băgară într-o 
anticamera. 

Un bărbat se ridică de la birou. 

John Keelan. 


Nu este ea, îşi spuse Keelan. M-au adus tocmai de la Hong 
Kong ca să-mi arate o altă persoană. 

— Ruby? zise el. 

— Ar fi mai bine să nu te apropii, zise ea. Am păduchi. 

Cristoase, ea era. Ce-i făcuseră? Slăbise îngrozitor. Era numai 
piele şi os. In locul hainelor elegante, purta un şort murdar de 
bumbac, un tricou şi nişte papuci ieftini în picioare. 

Fără bijuterii, nemachiată, fără ojă pe unghiile de la degetele 
de la mâini şi picioare, care erau murdare şi rupte acum. Părul ei 
tuns modern îi atârna în şuviţe slinoase. In starea aceasta arăta 
înduioşător de tânără, prea tânără ca să fie la închisoare. Avea 
cearcăne negre sub ochi. 

Dar comportamentul ei îl şocă cel mai mult. Arăta ca un câine 
bătut. 

— Aşază-te, Ruby, zise el. 

Ruby se trânti pe scaunul tare, de lemn, de cealaltă parte a 
biroului. Se simţea ca un director de şcoală gata să disciplineze 
un adolescent aiurit. In închisoare, fata pe care o cunoştea el îşi 
pierduse tot rafinamentul. Rămăsese doar o faţadă de hârtie. 

Keelan se aşeză şi el. Işi scoase ţigările şi-i oferi una. O 
acceptă recunoscătoare. li tremură mâinile, remarcă el. 

— Cum merge, Ruby? 

— Grozav, John, dar ţie? 

Părea destul de sfidătoare. Auzise că o ameninţaseră cu 
Articolul 27. Era de aşteptat. Şapte unităţi de droguri. Isuse 
Cristoase. 

— Te-ai băgat în încurcături, Ruby. 

— Poate o să scap mai uşor. 

— Da, poate. 

li venea s-o mângâie, s-o liniştească. Părea atât de fragilă. Ai 
grijă, îşi reaminti el. Nu uita cu cine ai de-a face. 

— Şapte unităţi. O groază de marfă. 

— Nu-i toată recolta, John, zău aşa. Ce cauţi aici? zise ea. 

— Ai trimis după mine, Ruby. Ai dat numele meu 
thailandezului care te-a arestat. 

Văzând că nu-i răspunde, murmură. 

— Ai dat de mari necazuri, aici. 

Ruby puse capul pe masă. Işi strânse mâinile în pumni şi îşi 
acoperi capul. 

— Trebuie să fii nebun să trăieşti aşa, John. Absolut nebun. Nu 
poţi să ai încredere în nimeni. M-am săturat de viaţa asta. 

— l-ai spus colonelului Ramawong că eşti informatoarea mea. 

— Ajută-mă, John. 

— Nu pot, Ruby. 

— Te rog. 

— Mai întâi, trebuie să ştiu dacă o să mă ajuţi tu pe mine. 

Ridică fruntea de pe masă. 

— Ce vrei? 

— Pe Eddie Lau. Şi furnizorul tău din Bangkok. 

Ruby clătină din cap. 

— O să mă ucidă, mai mult ca sigur, John. 

— Dacă tu nu mă ajuţi, nici eu nu pot. 


259 


- TRIADA - 


— Vreau să te ajut, dar sunt speriată. Dar nu pot acţiona până 
când tu nu faci prima mişcare. Depinde de tine. 

Ruby se întristă. | se prelinse o lacrimă pe obraz. 

— Viaţa este un rahat. 

— Lasă-mă să te ajut, Ruby. Dacă mi-l dai pe Eddie Lan, 
cădem la învoială. Pe el îl urmărim. 

— N-o să pot face asta niciodată, John. 

Keelan se aplecă şi-o luă de mână. 

— Ruby, cred că trebuie să-ţi explic un lucru. Capturarea ta n- 
a fost întâmplătoare. D.E.A. din Bangkok te supraveghează de 
mai bine de-o lună. Ai fost urmărită permanent. Ştim că ai făcut 
afaceri cu corsicanul Croce. Dar el este prudent. Nu se apropie 
niciodată de heroină personal şi în Thailanda nu există legi 
împotriva conspirației, aşa că nu ne putem atinge de el. Dar cu 
Eddie Lau este altă poveste. Ştii unde este şi probabil că l-ai 
putea atrage să punem mâna pe el. 

Clătină din cap. 

— Vei fi protejată. lţi promit. 

— O să mă gândesc. 

— Nu ai timp să te gândeşti. 

— Eddie Lau o să mă ucidă, indiferent unde aş fugi. Ţie îţi vine 
uşor să vorbeşti, John. 

— Poate că nu. Dar vreau să te gândeşti la altceva. Aminteşte- 
ţi că te-au capturat thailandezii, iar Eddie Lau nu are prieteni în 
poliţia de aici. Te-au arestat ca să domolească investigația 
noastră. Tu crezi că Eddie o să te salveze, ca să nu vorbeşti. Dar 
dacă vorbeşti şi nimeni n-o să vrea să te asculte? Dacă hotărăsc 
că le-ar fi mai uşor să te lichideze? 

Ruby îşi acoperi faţa. 

— Nu pot să te ajut, nu pot! Altfel o să mor oricum! 

Keelan se ridică şi chemă gardienele. 

— Am intrat în rahat până la gât, zise Ruby. 

— Ai o şansă să ieşi. 

Ruby îl privi cu milă. 

— Să ies, ca să ajung în rai. 

— N-o să ajungi în rai, Ruby. 

— De ce nu? N-am făcut nimic rău. 

— Nu ne-ar ajunge o viaţă întreagă să discutam despre acest 
subiect, zise Keelan. 

Cele două gardiene intrară şi Ruby se ridică în picioare. 

— Ţinem legătura, zise Keelan. 

Ruby ieşi, străjuită de cele două femei. Se întoarse o dată, cu 
faţa scăldată în lacrimi, privindu-l acuzator, ca şi când ar fi fost 
vina lui. 

Lui Keelan îi venea să tragă un pumn în perete de furie. O s-o 
mai lase câteva zile, să fiarbă în zeama ei. Agenţia nu-l adusese 
degeaba aici, la Bangkok. Ea era marea lor şansă şi o ştiau cu 
toţii. Trebuia s-o facă să vorbească, într-un fel. 

— Au renunţat la Articolul 27, zise Prassaran. 

Trecuseră trei săptămâni de când fusese arestată. Ruby se 
sprijini de bară. 

— Acum nu mai pot să mă împuşte? 

— Nu, legal, zise Prassaran prudent. 

Deci Keelan se înşelase. Nu vor folosi Articolul 27 ca s-o 
amuţească. 

— Când o să mă scoţi de aici? 

Avocatul duse o batistă parfumată la nas. 

— Klongs sunt nefavorabili azi, zise el. Este o căldură 
cumplită. 

— Când o să mă scoţi de aici? repetă Ruby. 

— Fac tot ce pot, domnişoara Wen. Dar trebuie să înţelegi, te 
rog, că mulţi sunt interesaţi de acest caz. Mai ales de conţinutul 
servietei pe care au găsit-o asupra dumitale. 

Zâmbi, amuzat de propria lui glumă. Dar lui Ruby nu-i venea 
să râdă. 

— Şapte kilograme de droguri este o cantitate mare şi nu pot 
rezolva totul peste noapte. Acum, am reuşit să înlăturăm 
Articolul 27. 

— De ce Eddie nu plăteşte cât trebuie şi cu asta basta? 

— Domnul Lau vrea să nu vă impacientaţi. 

— Spune-i că este un ticălos afurisit. 

Asistentul  zâmbi. Prassaran se încruntă şi îşi şterse 
transpiraţia de pe faţă. 

— In mod sigur n-o să-i transmit aşa ceva. Oricum, o să-l 
informez că sunteţi îngrijorată din cauza întârzierii demersurilor. 
Aveţi nevoie de ceva? 

— Şampanie, zise Ruby. 

— Pot să vă aduc şampanie, dar nu şi gheaţă, zise Prassaran, 
zâmbind. Ai încredere în noi, domnişoară Wen. O să te scoatem 
cât de curând. 

Ruby se posomori. Diareea şi căldura o lăsaseră fără vlagă. 
Era numai piele şi os. 

— Păstrează-ţi moralul, o îndemnă Prassaran şi plecă, 
strângându-şi servieta la piept. 


Când ajunse în curtea închisorii, Sumalee o înşfăcă şi o 
împinse la perete. 

— Ce mai spune avocatul tău costisitor? 

— Crede că o să mă aleg doar cu zece ore prestate în serviciul 
comunităţii. 

Sumalee o ciupi tare de braţ şi o făcu să ţipe de durere. 

— Am un mesaj de la Louis Huu. 

— Nu-l cunosc. 

Sumalee o apuca de bărbie. 

— Ascultă. Mi-a comunicat că te scoate de aici în douăzeci şi 
patru de ore, dacă-i spui unde-l poate găsi pe Eddie Lau. 

— Şi dacă nu? 

— Atunci o să putrezeşti aici. Oricât ar plăti prietenul tău, el o 
să dea mai mult ca să te ţină aici. Ai priceput? 

Sumalee îi dădu drumul. 

Ruby se lăsă pe vine. li venea să plângă. Acum nu mai avea 
nicio scăpare. Da, nu mai exista nicio scăpare pentru Ruby Wen. 


Nancy o plătise pe Sumalee să-i cumpere un pix de la piaţă. 
Acum, în timp ce Ruby se uita la ea, scoase vârful metalic şi 
tubul se scurse pe podeaua de ciment şi sarongul ei. 

— Ce faci? o întreba Ruby. 

— N-am chef să capăt SIDA, păpuşo, îi zise ea. 

Scoase o foiţă din cămaşă şi diluă cu grijă praful în puţină apă. 
Apoi supse soluţia prin tub. Işi examină braţul şi îşi bătu o venă 
cu degetul mijlociu, s-o scoată în evidenţă. Apoi puse la loc 
vârful metalic şi îl înfipse în piele. 

Ruby tresări. 

Nancy suflă soluţia din capătul celălalt al tubului, împingând 
soluţia de heroină în venă. 

Când trase tubul de plastic, sângele se prelinse pe braţ. Dar 

lui Nancy nu-i mai păsa. Se cutremură, cuprinsă de plăcerea 
drogului. j 

Soong, femeia chiu chao, o privea. li întinse o bucăţică de 
hârtie împăturită. 

— Vrei să încerci? o întreba ea, în thailandeză. Cred că ţi-ar 
prinde mai bine să fumezi. 

Ruby clătină din cap. Se gândi la Keelan. l-ar fi plăcut sa vadă 
asta. 


60 


Zilele treceau greu, în arşiţă şi letargie. Dogoarea sezonului 
uscat se domolise, dar duhoarea canalelor, a hong nam-ului şi a 
peştelui uscat, atât de apreciat de thailandezi plutea 
pretutindeni. 

Era miezul zilei. Ruby stătea ghemuită pe verandă, privind 
căldura ridicându-se în valuri din pământ. Soldaţii din turnurile 
de pază, înarmaţi cu puşti, sorbeau sucuri cu paiul. Aţipise. 

Simţea ceva târându-se pe piciorul ei. Îl prinse în pumn şi-l 
simţi cum se zbate. Se duse la Soong şi o lovi cu piciorul, s-o 
trezească. 

— Cel mai rapid gândac din lume, îi spuse ea, în cantoneză. 
Pariem pe douăzeci de baht că al tău nu este atât de iute? 

— Femeie nebună. 

Soong se gândi. Lăcomia era caracteristica dominantă a ei — 
Ruby ştia acest lucru. Nu conta dacă era vorba de droguri, 
băutură sau jocuri de noroc. O drogată o recunoştea imediat pe 
una la fel ca ea. Soong se întoarse în celulă. In hong nam nu 
duceau lipsă de gândaci. 

Se întoarse în câteva minute, cu pumnii strânşi. Ruby o 
aştepta pe treptele verandei. 

— Cursa va fi de aici până la jgheabul cu apă. 

Soong se aşeză pe ultima treaptă. 

— Număr până la trei, zise ea. 

Ruby se ghemui lângă ea. 

— Unu... doi... gata! 

Se aplecă şi deschise pumnul. Gândacul sări din pumn în 
noroi. 

Gândacul lui Soong încercă să se retragă în umbra verandei. 

Soong urla furioasă şi-l alunga. Dar de fiecare dată când îl 
alunga, alerga în ascunzătoarea lui. 

In cele din urmă, Soong îl zdrobi furioasă. 

Ruby îl urmărise pe al ei până la jgheab. 

— Douăzeci de baht, zise ea. 

— Ai câştigat, spuse Soong. Te-am văzut. 

Ruby apucă gândacul înainte să dispară. 

— Vrei să încercăm din nou? Dacă vei câştiga de data aceasta, 
suntem chit şi nu-mi mai datorezi nimic. Dar dacă pierzi, îmi dai 
patruzeci de baht. 

Soong se gândi. Se întoarse în celulă, să găsească alt gândac. 


Până la sfârşitul după-amiezii, toate deţinutele se angajaseră 
în curse cu gândaci. Chiar şi Sumalee, gardiana şefă, se prinse în 
joc. Câştigă masiv, cu o insectă mare, pe nume Prince Rama, iar 
Ruby Wen pierdu toţi banii câştigaţi de la Soong. Apoi, Soong 
scoase un gândac zburător mic, neînsemnat şi Sumalee pierdu 
cei cinci sute de baht câştigaţi şi încă cinci sute din banii ei. Era 
furioasă şi refuză să plătească. Călcă în picioare toţi gândacii şi 
porunci deţinutelor să intre în celule restul după-amiezii, unde 
asudară gemând în căldura şi duhoarea hong nam-urilor. 

Şi uite aşa se termină cu această cursă de gândaci. 


61 


Nancy stătea ghemuită pe podeaua celulei, clănţănind din 
dinţi, lac de sudoare. li curgeau ochii. Una din elveţience venise 
lângă ea. 

— Ce-i cu ea? zise Ruby. 

— Tu ce crezi, păpuşo? spuse elveţianca, în engleza ei stâlcită. 

— li este rău, zise prietena ei. 

— Are nevoie de droguri. 

Ruby îngenunche lângă Nancy şi-i dădu la o parte şuviţele 
umede de pe faţă. Americanca nici măcar n-o mai vedea. 

— Poţi s-o ajuţi? 

— Nu-i dau din porţia mea, spuse elveţianca. Este vina ei, am 
prevenit-o. Şi-a pierdut toţi banii în întrecerile alea prosteşti cu 
gândaci. 

Ruby îşi aminti cum îi pusese o pânză umedă pe cap când îi 

fusese rău. Gwailo fusese singura ei prietenă. O trase pe Nancy 
spre ea şi îi sprijini capul în poala ei. Te-ai înmuiat, Ruby, ai 
devenit sentimentală! Nu-i decât o gwai/o hippi împuţită. 

— De ce nu-i cumperi, îi sugeră una din elveţience. 

— Nu pot. Şi eu mi-am pierdut toţi banii. 

— Ce prostie, zise elveţianca şi se întoarse în colţul ei. 

Ruby o văzu scoțând o siringă şi un pacheţel. 

Ruby o strigă pe Soong. 

— Am nevoie de nişte pui pentru această fată; numărul patru, 
zise Ruby. 

Soong rânji. Scoase un pacheţel din tricou şi i-l întinse. Ruby 
vru să-l ia, dar Soong i-l smulse. 

— Trei sute de baht. 

— Mi-am pierdut toţi banii din cauza lui Sumalee. N-am ce să- 
ţi dau. 

— Trebuie să-mi plăteşti acum. 

— Este bolnavă! 

— Ce mă priveşte pe mine, zise Soong şi se retrase în colţul ei. 

— Fac ceva pe oasele lui bunică-tău! şuieră Ruby. 

Cele doua elveţience zăceau lângă peretele opus, pierdute în 
visurile lor de drogate, în timp ce Ruby a vegheat-o pe Nancy 
întreaga noapte, căci aceasta se simţea foarte râu, vomitând, 
tuşind şi gemând tot timpul, luptându-se din greu cu demonii 
care nu voiau s-o lase în pace. 

A îngrijit-o şi mângâiat-o în timpul celor mai oribile coşmaruri, 
fiind încă trează când razele timide ale răsăritului de soare 
începură să intre printre barele ferestrei. Apoi, dintr-o dată, 
epuizarea şi-a făcut efectul şi Ruby căzu într-un somn adânc, 
fără visuri. 


Patpong 


Dimineaţa în Patpong. Landcruiser-ul lui David Lee era parcat 
lângă barul 69. Lee stătea la volan, fumând; Keelan deschisese 
fereastra, încercând să se abţină. 

— Aici îşi face toate afacerile, zise Lee. 

— Soixante-neuf. Bun nume franțuzesc. 

— Croce mai are încă relaţii în Laos. Au mai rămas câţiva 
corsicani la Vientiane. Ştii cum este, ca o camaraderie între 
englezii care au absolvit aceeaşi facultate. 

Keelan râse. 

— Deci este în principal heroină laoţiană. 

— Aşa credem. Deşi are relaţii şi în armata thailandeză şi în 
cadrul Poliţiei de Frontieră. Dar nu se numără printre traficanţi 
principali din Bangkok. Cinci chiu chao chinezi conduc traficul cu 
droguri aici. S-a zvonit că Eddie Lau l-a păcălit pe unul din ei şi 
de aceea a apelat la Croce. 

— De când o supraveghezi pe Ruby? 

— De când a venit în Bangkok. Nu ne venea să credem ce 
noroc a dat peste noi când am văzut-o urcându-se în această 
Toyota închiriată şi pornind de pe loc. Ne-am imaginat că este 
vorba de o livrare. A fost imprudentă, atâta tot. 

— Crezi că este heroina lui Croce? 

— Şi-a petrecut mult timp în acest bar. Şi, în plus, s-a culcat 
cu fiul lui Croce. 

— Ai idee cum intenţiona să scoată drogurile din Thailanda? 

— Speram să ne luminezi tu. Thailandezii au găsit cutii cu 
mien lap — jachete chinezeşti — în apartamentul ei. Poate că 
aşa transporta drogurile, le cosea în căptuşeală şi le expedia. 
Dar nu ştim unde. 

Ceva nu era în ordine, se gândi Keelan. Abordaseră problema 
dintr-o perspectivă greşită. 

— Ce este cu telexul pe care mi l-aţi trimis cu câteva luni în 
urmă, în privinţa acestui caz? Informaţia despre şalanda şi Eddie 
Lau. De unde provenea? 

— De la unul din informatorii noştri. 

Nu cumva informaţia fusese furnizata de Louis Huu, ca să se 
răzbune pe Eddie Lau, se întrebă Keelan. 

— Uite-l pe Croce, zise Lee. 

Un Mercedes negru trase pe alee, lângă barul 69. Peste câteva 
clipe, un bărbat slab, în costum negru şi cămaşă albă de mătase 
deschisă la gât îşi făcu apariţia. Lanţul gros din jurul gâtului îi 
sclipea. Fuma o ţigară. 

Cel mai uimitor însă era peticul negru de la ochiul stâng. Dar 
nu era un om robust, aşa cum se aşteptase Keelan. Semăna cu 
un gigolo îmbătrânit. 

Keelan îi comunică impresiile sale lui Lee, care se amuză 
copios. 

— Nici nu ştii câtă dreptate ai. Am auzit că era un tip arătos în 
tinereţe. Insă a pierdut prea multe nopţi la viaţa lui. Am aflat de 

asemenea că este destul de bolnav. 

Croce intră în bar. 

— Nu prea avem cum să ajungem la el, zise Lee, nu s-a atins 
niciodată de heroină. Nu putem prinde decât celălalt capăt. Când 
marfa va ajunge în Statele Unite. Şi numai Ruby deţine acest 
secret. 

— O să fac presiuni asupra ei. 

— Păcat că n-are ouşoare. Am putea s-o strângem de ele. 

Keelan îi zâmbi. 

— De unde ştii că n-are? 


62 
Maha Chai 


Când se trezi, era târziu, dimineaţa. leşi din celulă cu hainele 
ude de sudoarea lui Nancy. In capătul verandei se adunaseră 
câteva femei. Soong stătea turceşte în mijlocul lor, înconjurată 
de celelalte prizoniere asiatice care se zgâiau la ea. Ruby se 
apropie. 

Soong desenase cu creta un pătrat, pe verandă, împărţit la 
rândul său în alte patru pătrate. Teancuri de bancnote se 
puseseră în fiecare pătrat. Intr-o parte, era o mică piramidă de 
trestie şi pietre. Soong luă câteva cu castronaşul ei de tablă şi 
apoi începu să le numere în şiruri de patru. 

După ce termină, anunţă rezultatul, trăgând o parte din 
bancnote spre ea şi aruncând banii câştigătoarelor. 

Fan tan. 

Lui Ruby i se uscase gura. Era murdară şi i se uscase sudoarea 
pe ea. Se duse la jgheab şi îşi băgă capul în apă. Simţea o durere 
sâcâitoare în tâmple. 

Fan tan. 

Băgă mâna în buzunarul de la piept al bluzei şi găsi bancnota 
zdrenţuita de douăzeci de baht, doar atât îi mai rămăsese după 
cursele de gândaci şi era tot ce avea pana la următoarea vizită a 
lui Prassaran şi a asistentului sau. Era atrasă irezistibil spre 
mulţimea din jurul lui Soong. Un ultim pariu. 

işi făcu loc şi aruncă banii în pătratul însemnat cu creta în 
sanscrită şi chineză, reprezentând cifra doi. 

Se uită cum Soong luă din nou câteva pietricele cu castronul şi 
începu să le numere cu dosul palmei. Faţa lui Ruby nu trăda 
nimic, dar se ruga în gând strămoşilor şi zeilor ei chinezi să-i 
aducă noroc. 

Se termină în mai puţin de un minut. Soong isprăvise de 
numărat. Mai rămăseseră două pietre. 

Ruby îşi lăsă câştigurile într-un pătrat şi începu din nou. 

Ştia ce riscă. Indiferent în ce joc te băgai, existau întotdeauna 
riscuri, se gândi ea. Dar riscurile nu contau, dacă aveai noroc. 
Dacă zeii vor să câştigi, nu pierzi niciodată. 

Câştigă din nou. 

A treia oară. 

Şi mai multe prizoniere veniră să privească; apărură chiar şi 
cele două elveţience, ca nişte şcolăriţe care urmăreau o luptă pe 
terenul de sport. Soong şi Ruby îşi evitau privirile. 

De fapt, Ruby nici nu-şi mai dădea seama de prezenţa lui 
Soong. Parcă ar fi fost într-un tunel lung şi întunecat şi nu 
remarca murmurul din jurul ei, pe măsură ce teancul de bani 
creştea. Mări miza la trei, apoi la cinci, apoi din nou la trei. 
Continua să câştige. De şase ori la rând. Era imposibil. Contrar 
tuturor regulilor. 

Nu auzea şi nici nu vedea mulţimea din jurul ei. Se adâncise în 
tunel. Nu era decât ea, jocul şi tigrul; tigrul numit Noroc. 

Soong ezită. Banca nu prea mai avea bani. Celelalte femei 
licitau acum cu Ruby. Dacă mai câştiga o dată nu-i mai rămânea 
nimic. 

O voce îi spunea lui Ruby să ia banii. Dar nu putea să se 
retragă acum, când simţea prezenţa aurită a zeului norocului pe 
umerii ei. Banii nu mai contau. Ştia doar că nu voia să se 
întoarcă în închisoare, în căldură, în duhoare, în mizerie. La 
Prassaran şi Louis Huu. La Keelan. Voia să rămână aici, în acest 
univers plin de noroc şi putere, unde era capabilă de orice. Unde 
simţea adierea zeilor pe faţă, puterea sa magică. 

Nu se putea opri acum. Miză pe numărul ei norocos — doi. 

Soong împărţi repede mica piramidă de pietricele din faţa ei. 

Trebuia să fie două... 

Ultimele două pietricele. 

Un oftat de uşurare ieşi din piepturile femeilor, aproape 
neauzit, ca adierea unei brize. Faţa lui Soong nu trăda nicio 
emoție. 

Rămăseseră două. 

Ruby câştigase. 

Fără să scoată niciun cuvânt, Soong îi plăti, se ridică şi plecă. 
Toţi banii câştigaţi din traficul de droguri se risipiseră în mai 
puţin de-o jumătate de oră. 

Ruby strânse bancnotele în pumn. Nimeni nu-i vorbi şi n-o 
atinse. Se risipiră cu toatele, de îndată ce se terminase 
confruntarea. 

Ruby se simţea dezamăgită. Câştigase neaşteptat; oricum era 
un fan tan jucat doar pentru câteva mii de baht. Dar acum jocul 
se sfârşise şi vraja se rupsese. Simţea deja cum zeii se desprind 
încet de ea... 

Nancy urla într-o celulă. Nancy. Uitase de Nancy. 

Alerga după Soong şi o ajunse. li aruncă un pumn de 
bancnote. 

— Ţine, zise ea. Acum pot să-ţi plătesc pentru heroina 
numărul patru. 

Ruby folosi siringa să tragă apă din jgheab. Apoi o goli într-o 
cană de tablă şi o aduse în celulă. Nancy stătea pe podea, 
rostogolindu-şi ochii în cap. Spasmul trecu şi se întinse pe spate, 
răsuflând şuierător. 

Ruby deschise pacheţelul şi goli praful în cană, unde se 
dizolvă repede. Apoi trase soluţia în siringă. 

Studie braţele lui Nancy. Erau pline de înţepături. Unele din 
ele se infectaseră de la acul murdar. Gleznele erau la fel. 

Nancy gemu şi îşi arcui spatele. 

Trebuia s-o injecteze în braţ. Ruby scoase cordonul şortului şi-l 
folosi drept garou. li tremurau mâinile. Nu mai făcuse aşa ceva. 
Pentru ea, heroina era un praf într-un săculeţ de plastic, o marfă 
care se cumpăra sau se vindea, ca orezul, aurul sau tapioca. 

N-o să mai pot să mă întorc la vechea mea existenţă, după 
asta, se gândi ea. 

Era mai greu să înfigi un ac în braţ decât şi-ar fi imaginat. Mai 
ales acest ac bont. Apoi simţi când acul pătrunse în piele şi 
străpunse vena ciuruită. Ruby goli siringa. Nancy gemu şi se 
răsuci, vomitând pe podea. 

Când se linişti, i se opri tremuratul. Ruby îi cumpărase pacea 
lui Nancy. 

Ruby se gândi la Eddie. Şi-ar fi dorit s-o vadă acum injectând o 
drogată gwai/o. Ce s-ar mai fi amuzat, se gândi ea. 


269 


- TRIADA - 


63 


Era cea mai rea perioadă a musonului. Căldura se ridica în 
valuri uriaşe din pământ. Când Ruby sosise la Maha Chai, solul 
era tare, iar praful care se ridica îi înţepa ochii şi gâtul. Acum 
însă se transformase într-o mare de noroi. Aerul era umed şi 
peste tot mirosea a sugativă udă. 

In cele patru luni de când era la Maha Chai, Ruby devenise 
obsedată de spălat. Uneori se îmbăia de patru ori pe zi. Nu conta 
dacă transpira din nou, peste câteva minute, sau că nu reuşea 
să scape niciodată se pare de mizeria închisorii, care îi 
pătrunsese în toţi porii. Cel puţin, îi ridica moralul. Dacă nu putea 
avea haine frumoase, cosmetice şi parfumuri, cel puţin era 
curată. Nu putea accepta ca Prassaran, Keelan sau Lucien, dacă 
va mai veni, s-o vadă doborâtă. Nu, nu accepta. 

Femeile se îmbăiau scoţându-şi hainele pe ciment, la jgheabul 
din curte. Ruby nu-şi mai făcea probleme că soldaţii râdeau şi 
priveau din turn. N-aveau decât. Işi scoase tricoul şi şortul şi 
rămase goală în noroi, în timp ce îşi muia capul în apă. . 

Se ştergea cu un sarong vechi, când auzi strigăte. Işi ridică 
privirile şi o văzu pe Sumalee şi două gardiene croindu-şi drum 
printre prizonierele înghesuite în verandă. 

Se adunaseră în jurul lui Nancy. Sumalee îi umbla în sac. 
Gardienele aveau adesea obiceiul să caute droguri şi arme. 
Poate că era ideea directorului sau o făceau din plictiseală. Doar 
pe Soong o lăsau în pace, fiindcă avea destui bani să le 
mituiască. 

Sumalee scoase un strigat de furie. Găsise pliculeţul cu 
heroină al lui Nancy. 

Ruby auzi ţipetele lui Nancy, în timp ce gardienele o loveau cu 
bastoanele pe umeri şi o izbeau cu cizmele lor negre, militare. 
Ruby se îmbrăcă. Ce nedreptate. Toate aveau droguri în Maha 
Chai. 

— Incetaţi! strigă ea. 

Când ajunse în verandă, una din elveţience o apucă de braţ. 

— Abţine-te, îi şuieră ea. Dacă te amesteci, o să te bată şi pe 
tine! 

Ruby se eliberă şi se năpusti în mulţime, încercând s-o tragă 

pe Nancy. Simţi o izbitură în spate şi căzu în genunchi. Sumalee 
se aplecase peste ea, cu bastonul ridicat. l-l trânti peste umeri şi 
Ruby strigă. Ruby se întoarse, dar reuşi totuşi s-o apuce de braţ 
pe Nancy. 

Sumalee scoase un strigăt şi o lovi în cap pe Ruby. Parcă ar fi 
curentat. Se albi totul dinaintea ei. Bastonul o lovi pe spate, pe 
umeri, pe picioare, până când nu mai avu putere să se ferească. 


Pielea lui Nancy era umedă şi rece. Respira foarte repede. 
Ruby îi puse capul în poala ei şi-i dădu părul la o parte. Desfăcu 
uşor cămaşa lui Nancy. Avea vânătăi pe tot corpul. Era tare într- 
o parte. 

Era îngrozitor de palidă. O vânătaie purpurie îi acoperea ochiul 
înroşit. 

Trebuia să facă rost de antibiotice de la Prassaran pentru faţa 
lui Nancy. Avea buza ruptă şi se va infecta. 

Ruby se întrebă dacă şi ea arăta la fel de rău. Simţea unde i se 
închegase sângele în păr, de la loviturile bastonului lui Sumalee. 
li zvâcnea capul de durere. Nu ştia cât timp zăcuse leşinată. Ori 
de câte ori se mişca, o durea tot corpul. Poate o să mor mâine, 
se gândi Ruby. O să mor pentru aceasta hippi gwai/o. Lui Eddie i- 
ar plăcea tare mult să vadă asta. 

Lui Nancy îi sclipiră ochii. 

— Ce mai faci, păpuşo? 

Incercă să zâmbească şi i se prelinse sângele din buza ruptă. 

— Bine, zise Ruby. 

— Eşti o bună prietenă, spuse Nancy. A 

Ruby îşi sprijini capul de perete şi închise ochii. Işi pipăi gura 
cu limba. N-a pierdut niciun dinte. Respira greu. Işi rupsese o 
coastă, probabil. Cine ştie ce-i făcuseră. 

Durerea era atât de cumplită... 


Nancy sforăia. Ruby deschise ochii. Nancy arăta rău. Era 
cenuşie la faţă. Incercă s-o trezească. 


— Nan. 

O scutură mai tare. O pişcă de lobul urechilor. Îi ridică 
pleoapa. Işi dăduse ochii peste cap. 

— Nan! 


Una din elveţience se târî prin celulă. 
— Nu poate vorbi, zise Ruby. S-a întâmplat ceva. Ar fi mai bine 

să chemăm gardienele. 

— Nu vin niciodată noaptea. 

— Trebuie să vină. Nan trebuie să se ducă la spital. 

— Nu descuie uşa până dimineaţa. 

— Incearcă, zise Ruby. 

Ea una de-abia se mai mişca de durere. 

Elveţianca se ridică şi bătu în uşa. Una din gărzi se uită pe 
fereastra cu gratii. 

— Ajutaţi-ne, striga Ruby în thailandeză. Prietena mea este 
bolnavă. Trebuie dusă la spital. 

Femeia dispăru. Ruby crezuse că se duce după chei, dar nu se 
întoarse. 

— Ţi-am spus că nu descuie uşa noaptea, zise elveţianca. Nu 
le păsa dacă moare. Vor spune că a murit din cauza drogurilor. 

— i-am spus să nu te amesteci, zise cealaltă elveţiancă. Te- 
au bătut şi pe tine. 

— De ce au făcut asta? zise Ruby. 

— A turnat-o cineva. 

Una din elveţience se uita spre Soong. 

— li datora bani lui Soong pentru heroină. 

Soong le privea indiferentă. 

— Pe Soong de ce n-o bat niciodată? 

— O protejează cineva bogat din afară. Am auzit că este 
verişoara primului ministru. 

Nancy începu să răsufle greu. Ruby crezu că o să-şi revină, 
dar în schimb începu să vomite. Ruby o întoarse într-o parte, pe 
podea. Celelalte femei din celulă începură să protesteze. 

— Ca şi când n-ar puţi şi aşa destul de rău, zise elveţiana. 


În noaptea aceea, furtuna stârnită de muson răpăi pe 
acoperişul de tablă şi şuvoiul ploii tropicale se strecură printre 
bare. Podeaua începea să se inunde. Ruby se ridică pe vine. Apa 
îi ajunsese până la glezne. Nancy stătea în genunchi. Pe Ruby o 
dureau picioarele, umerii şi spatele erau plini de vânătăi 
Celelalte prizoniere îşi strânseseră lucrurile. Ruby ştia că-şi 
distrusese hainele, dar n-avea ce face. 

Ţânţarii se înfruptau din gleznele şi braţele ei, aţâţaţi de 
căldura, umezeala şi mirosul sângelui cald. Ruby nu mai avea 
putere să-i alunge. 

Noaptea se întindea fără formă. Ruby stătea în mizerie, cu 
capul lui Nancy în poala ei, îndurând insectele, apa şi durerea 
într-o stare de semiconştienţă, în care visurile strălucitoare îi 
alinau orele lungi ale nopţii. 

Dar dimineaţa, când gardienele deschiseră în sfârşit uşile, nu 
reuşi să se ridice. Amorţise. 

Celelalte femei se năpustiră în soare, trăgând aerul în piept cu 
disperare. Rezistaseră toată noaptea şi acum se prăbuşeau pe 
verandă, epuizate. In cele din urmă, rămaseră doar cele două 
elveţience. 

Ruby nu-şi mai simţea picioarele şi o durea spatele atât de 
rău, încât ştia că nu va reuşi să se ridice fără ajutor. Se simţea ca 
o piatră. 

— Mă ajuţi? murmură ea. Trebuie să mă ridic. 

Una din fete o târî pe Nancy pe verandă, în timp ce cealaltă o 
ridică pe Ruby în picioare. In momentul acela, sângele începu din 
nou să circule şi scoase un strigăt de durere. 

Când elveţianca plecată cu Nancy se întoarse, o scoaseră 
amândouă din celulă. 

— Nan se simte bine? murmură ea. 

— Da, acum este bine, spuse una din fete. A murit. 


64 


Soong avea un sarong nou şi o bluză roz. Apăru pe verandă cu 
o expresie nepăsătoare, care îi aminti lui Ruby de reprezentările 
ceramice ale lui Kuan Yi, Zeița Milei. 

— La revedere, Wen Shui-Ming, zise ea. 

Ruby nu-i răspunse. O durea spatele şi acum, după bătaie, de 
când murise Nancy, nu mai mâncase. O să moară aici, hotărâse 
ea. La fel ca Nan. 

Dar Soong voia să o stârnească. 

— Azi mă prezint în faţa tribunalului, zise Soong, o să fiu 
eliberată. Totul este aranjat. Vărul meu a plătit cât trebuia. Două 
milioane de baht. 

— La revedere, Soong, zise Ruby. 

— Imi pare rău de prietena ta. N-am vrut să moară. Păcat. 

— Sper să fii călcată de un camion şi să putrezeşti încet pe 
drum, în timp ce furnicile îţi mănâncă degetele. 

Soong ridică din umeri. 

— Nan îmi datorează nouă de sute baht, Wen Shui-Ming. Pot 
să-ţi fac multe necazuri, dacă vorbesc cu Sumalee. Vrei să achiţi 
datoria lui Nan înainte să plec? 

— N-am bani, minţi Ruby. 

— Cu atât mai rău pentru tine, zise Soong. 

Peste o oră, gardienele veniră s-o escorteze până la duba care 
o va duce la tribunal: „Cu atât mai rău pentru tine!” repetă ea şi 
făcu cu mâna când ieşi pe poartă. 

Mai târziu, în după-amiaza aceea, Soong se întoarse. Nu vorbi 
nimănui. Se duse direct în celulă şi se aşeză în colţ, privind 
peretele. Fusese condamnată la moarte. 


Patpong 


De ziua lui, Lucien îl duse pe Baptiste la restaurantul 
Bussaracum, în Hotelul Dusit Thani. Era deosebit de elegant, cu 
lemn sculptat, feţe de masă albe ca zăpada, porţelanuri albastre 
şi albe, tacâmuri din aramă. 

Mâncarea era tipic thailandeză, senzuală, rafinată, delicioasă. 
Mâncară găluşti de culoarea lavandei, umplute cu pui fragezi, 
aranjaţi în formă de floare; sote din inimă de palmier, supă de 
creveţi cu aromă de lămâie, servită într-un vas de lut şi încălzită 
la flacăra lumânării; creveţi la grătar într-un castron sculptat, cu 
felii de peşte prăjit. 

Şi, în timp ce aşteptau desertul, Lucien începu să vorbească 
despre afaceri. 

— Papa, cât am câştigat din heroina numărul patru anul 
acesta? 

Baptiste păru surprins de întrebare. 

— Nu ştiu. Nu mai număr demult. Probabil că scot mai mult de 
pe urma barului meu din Patpong. De ce? 

— La Bangkok, un kilogram de heroină valorează în jur de 
două sute de mii de baht. In S.U.A., acelaşi kilogram se vinde cu 
trei milioane şi jumătate de baht. 

— Da, însă mai întâi trebuie să expediezi kilogramul acela în 
America. Implică prea mult risc şi prea multă organizare. Prefer 
să las aceasta parte în seama chinezilor. 

— De ce nu mă laşi pe mine să mă ocup de aceasta latură a 
afacerilor? 

Baptiste râse. Îşi aprinse altă ţigara. Merde, nu poate să 
renunţe măcar la masă, se gândi Lucien. Probabil că toată 
mâncarea pe care o înghite are gust de rahat. 

— Ai dus o valiză şi acum te dai expert. Faci pe Mister Asia sau 
mai ştiu eu ce! 

Dar Lucien nu se dădu bătut. 

— Mă gândeam la compania pe care ai înfiinţat-o. Se ocupă de 
exportul animalelor exotice la grădinile zoologice din Europa şi 
America. 

— Da, o afacere secundară. După ce stai un timp în Asia, te 
bagi în tot soiul de rahaturi. Dar ştii cât câştig pentru un şarpe? 

— Ai putea câştiga mai mult. 

Baptiste se uită mirat la fiul său. Poate aceasta era revelaţia 
pe care o aşteptase. 

— Te ascult, Luc. 

— Trimiţi nişte şerpi la o grădină zoologică particulară din 
America. Avem toate documentele vamale necesare. Firma este 
serioasă şi legală. Doar că data viitoare când mai scoţi din ţară o 
ladă cu şerpi veninoşi, pui înăuntru un buştean scobit pe 
dinăuntru şi umplut cu heroină. Care vameş o să-şi bage capul 
înăuntru? Anul trecut am trimis un tigru în Arizona. Am putea 
ascunde câteva kilograme în fundul cuştii. Cine crezi că o să 
verifice? Ai impresia că vreun tip de la vamă o să-şi pună o 
mănuşa de plastic şi o să roage tigrul să se aplece? 

Baptiste zâmbi. Nu cunoscuse aceasta latură a personalităţii 
fiului său. Deci, până la urmă, instinctul nu-l înşelase în privinţa 
lui. 

Îmi pare rău pentru tine, Noelle. 

— Da, este posibil. Dar trebuie să-ţi faci relaţii în S.U.A. Cu cei 
care au bani şi nu sunt în D.E.A. Şi nu-i deloc uşor. lar eu nu pot 
pleca. Este prea periculos pentru mine să părăsesc Thailanda. 
Poliţiştii mă cunosc prea bine. Şi, în afară de asta, idiotul ăla de 
doctor al meu mi-a interzis să călătoresc cu avionul. 

— Pot s-o fac eu, papa. Lasă-mă să încerc. 

Sosi desertul. La prima vedere, părea un platou cu cireşe şi 
pere micuţe; dar, când Lucien băgă una în gură, descoperi că era 
pastă de fasole, cu glazură şi aromă de iasomie; frunzele 
cireşelor erau papaya; perele de fapt erau ananaşi deghizați la 
fel de artistic. 

Baptiste zâmbea. 

— Alt lucru pe care l-am învăţat în Asia, zise el. Nimic nu este 
exact ce pare a fi. Oamenii nu-şi arata niciodată adevărata faţă. 
Nu ştii până nu muşti adânc. 


65 
Maha Chai 


Keelan stătea la fereastră, în anticamera biroului, cu faţa spre 
închisoarea bărbaţilor. Pute a mizerie, se gândi el. Bărbaţii erau 
înghesuiți în compartimentul de jos — o masă gârbovită şi 
mizeră de suflete pierdute. 

Cum a ajuns aici? Ce caută pe coridoarele acestea singuratice, 
martore ale suferinţei omeneşti? Copilărise la Berkeley, privise 
meciurile de baseball din Candlestick Park, aruncase la coş cu 
tatăl său, în curtea din spate a casei lor, împreună cu ceilalţi doi 
fraţi. Tatăl lui fusese agent de asigurări; amândoi fraţii săi aveau 
munci de birou. Şi îl considerau cu toţii puţin nebun. lar 
evenimentele din ultimii doi ani îi sugeraseră că aveau dreptate. 

Keelan nu ştia încă ce îl atrăsese să intre în poliţie. Când 
renunţase la colegiu şi îşi informase părinţii despre intenţiile 
sale, îl priviseră cu gura căscată, ca şi când le-ar fi spus că o să 
se facă preot. De fapt nu era o diferenţă prea mare. Munca în 
poliţie cerea chemare şi spirit de sacrificiu. lar el îşi sacrificase 
tot ce avea mai scump. 

Mult timp, fusese doar un joc. Continuase viaţa lui tăcută, 
suburbană, afundându-se tot mai mult, pe zi ce trece în 
tenebrele lumii interlope, ca să-şi facă meseria. Văzuse odată un 
băiat de paisprezece ani alergând pe străzile din San Francisco 
cu o mitralieră Thompson. Arestase şi interogase fete de 
paisprezece ani, care lucrau în bande criminale, alături de 
prietenii lor şi văzuse mai multe orori decât un veteran din 
Vietnam. Privise cu ochii reci ai criminalilor şi avusese senzaţia 
că se uita în adâncul unui ocean; acei bărbaţi nu aveau suflet, nu 
erau capabili de bunătate, nu aveau nicio scânteie umană în ei, 
indiferent de ce spunea pastorul. 

Experimentase toate acele trăiri care-l fac pe om să devină 
religios; confruntarea cu răul. lar acum credea că existau oameni 
pe lumea aceasta care erau din naştere ca nişte păsări de pradă 

şi nu puteau distinge între bine şi rău. Sânge, durere, chin — nu-i 
impresiona nimic. Cunoscuse puşti de doisprezece ani cu ochi 
goi, care trăiau de unii singuri. 

Şi apoi, într-o zi, a încetat să mai cerceteze aceasta lume din 
afară. S-a oferit voluntar să se infiltreze ca spion în rândurile lor 
şi să ducă o viaţa dublă. Să trăiască, să acţioneze şi să 
gândească la fel ca un traficant de droguri ziua, să se integreze 
vieţii sordide şi disperate a străzilor; iar noaptea să meargă la 
petreceri, să-şi tundă peluza şi să fie un om de familie. Credea că 
putea ţine cele două lumi departe una de cealaltă. 

Până în ziua când lumea tenebrelor îl urmase acasă. 

Faptul că pierduse una din vieţile sale, însemna că nu avea de 
ales decât să se retragă în cealaltă. De aceea se afla probabil 
acum într-o închisoare orientală împuţită, târguindu-se pentru 
salvarea sufletelor. 

Işi ridică privirile când o văzu intrând pe uşă. Isuse Cristoase! 
Ce-i mai făcuseră? 

— Ruby? zise el. Te simţi bine? 

Se prăbuşi pe scaunul de lemn. Keelan se duse în spatele ei şi- 
i ridică tricoul. Avea spatele plin de vânătăi. Văzu o rana în păr, 
acoperită cu un praf de antibiotice. 

— Ar fi trebuit s-o vezi pe cealaltă, John. 

— Te-au bătut, zise el. 

— Ce altceva să facă în închisoare? Nu au de ce să se distreze. 
Ar fi foarte plictisitor dacă nu ne-ar bate. 

Se aşeză pe marginea biroului, s-o privească. 

— Nu trebuie să treci prin aşa ceva. 

— Mă scoţi de aici? 

— Dacă accepţi să cooperezi. 

— Ce poate face o fata drăguță ca mine să te mulţumească? 

— Incetează cu jocurile, Ruby. Vreau să-mi spui tot ce ştii 
despre Baptiste Croce, Louis Huu, Eddie Lau şi despre fiecare 
tranzacţie pe care ai încheiat-o. De unde vine heroina, unde se 
duce, pe ce căi. 

— Dacă îţi spun, o sa vorbeşti cu judecătorul să-mi dea 
drumul? 

— Nu-i chiar atât de simplu. 

Ruby se aplecă, strângându-şi braţele la piept. 

— M-am săturat de viaţa asta. M-am săturat de tot. 

— Poţi avea încredere în mine. 

— Nu pot avea încredere niciodată în aerul galben. 

Lui Keelan îi venea s-o scuture ca s-o trezească la realitate. 

— Nu vezi cum te-au abandonat, proasto! Eddie Lau, Baptiste 
Croc6, te-au lăsat cu toţii să putrezeşti aici! Sunt singura ta 
scăpare din acest iad! 

— Ce trebuie să fac? îl întrebă ea. 

— Trebuie să te pregăteşti să depui mărturie la tribunal. 

— Aici eşti în Thailanda, John. Ţi-am mai spus doar că o să mă 
omoare, dacă voi depune mărturie împotriva lui Louis Huu. 

— Nu vreau să depui mărturie aici, ci în Statele Unite. 

Văzând că nu-i răspunde, îi luă faţa în mâini. 

— N-ai de ales, Ruby! Ai mai primit şi alte oferte? 

— Nu, dar este ca şi când mi-aş tăia gâtul de una singură. 

— O să te protejăm. 

Ruby tăcu un timp, cu capul sprijinit de piept. 

— Să începem cu o întrebare simplă. De unde ştia Eddie Lau 
că i s-a emis mandat de arestare în Hong Kong? 

— Pentru că i-am spus eu. 

— Şi cum ai aflat? 

— De la feng shui. 

Keelan se ridică în picioare. 

— O.K. Gata, am terminat, chem gărzile. 

— Bine, John, atunci află că a fost bunul tău prieten, Mac. 

Keelan o privi uimit. 

— Rahat. 

— Nu-i niciun rahat, îți spun adevărul. 

Keelan simțea că-i vine râu. Nu tocmai McReadie. Avea 
încredere în McReadie. Era prietenul lui. 

— Nu te cred. 

— Nu-mi pasă ce crezi tu. 

— De ce? 

Ruby frecă degetul mare de arătător. 

— Pentru bani, ce-ţi imaginezi? 

Erau întrebări la care prefera să nu le cunoască răspunsul. 

— Nu te cred, repetă Keelan. 

Ruby ridică din umeri. 

— Bine, o să mai vorbim despre asta. Spune-mi în primul rând 
despre cele şapte kilograme de heroină. 

— Mien lap, zise ea. Le ambalam în geci chinezeşti. 

— Ce? 

— Coseam pungile în căptuşeală. Câte puţin în fiecare. N-ai 
cum să-ţi dai seama. Şi le trimiteam la Shenzhen. 

— În oraşul Shenzhen? Acolo a fugit Eddie Lau? 

Se uită în podea. Dacă avea de gând să-l trădeze pe Eddie 
Lau, trebuia să se hotărască acum. 

— Ruby? 

Încuviinţă din cap. 

— Stai puţin, zise Keelan. 

_ Se aşeză la birou şi scoase un carnet şi un stilou din servietă. 
Impinse pachetul de ţigări spre Ruby, care luă una. 

— O.K. Să-i dăm drumul. 

— Am căzut la învoială cu Croce... îi pronunţă numele Kwo- 
chao. Apoi, am aranjat livrarea. 

— Cum? 

— Mi-a spus unde să mă duc. Apoi, m-a chemat prin telefonul 
mobil. Mi-a dat numărul de înmatriculare al maşinii Cheile erau 
sub bord sau în ţeava de eşapament. Heroina numărul patru era 
în portbagajul maşinii. 

— Şi coseai drogul în geci. 

— Da, le ambalam şi le trimiteam par avion în Guanzhou. 
Eddie aranjase să le ia şi să le aducă la Shenzhen... 

— la-o mai încet. 

— Nu pot. Aşa vorbesc eu. Scrie mai repede. 

— Bine, continuă. 

— Are o fabrică de confecţii în oraşul Shekhou. Gecile sunt 
trimise în Statele Unite via Hong Kong, ca parte a unui transport 
foarte mare. Sunt foarte greu de găsit. Trebuie să desfaci prea 
multe haine ca să dai de droguri. 

— Cum se numeşte fabrica din Shekhou? 

— Friendship Textile din Nanshan Lu. 

Keelan se opri din scris. Se uită la ce scrisese până atunci. 

— Poate o să discutăm cu chinezii, zise el, gândind cu voce 
tare. 

— N-ai decât să vorbeşti cât vrei. În Canton este o zicală: 
„Munţii sunt înalţi şi împăratul este departe.” Shenzhen nu face 
parte din China. Shenzhen este stat în stat. 

— Bine, Ruby, da-mi voie să-ţi spun ceva. Dacă-l prindem pe 
Eddie pe teritoriul S.U.A., putem să-l arestăm. 

— Eddie nu este niciodată atât de prost. 

— Poate ar putea fi pentru tine. 

— N-a venit nici măcar la Bangkok s-o salveze pe Ruby a lui. 
De ce crezi că s-ar duce în Golden Mountain? 

— Trebuie să găsim o cale să-l scoatem din China. 

— N-aveţi cum. 

Ba s-ar putea, se gândi Keelan, dacă te-am folosi pe tine drept 
momeală. Şi am putea prinde şi alţi peşti. David Lee îi spusese 
că Croce nu părăsise Thailanda de ani de zile, dar cu Louis Huu 
era altceva. Conform dosarelor Serviciului de Imigraţie al S.U.A., 
vizita Coasta de Vest o dată la şase luni. Daca ar putea să-l 
aducă în faţa justiţiei şi s-o pună pe Ruby Wen să depună 
mărturie, ar putea să-l condamne pe baza statutului RICO. 

— Povesteşte-mi despre tranzacţiile tale cu domnul Louis Huu. 

— Mai întâi scoate-mă de aici. 

— Nu, mai întâi o să depui mărturie în S.U.A. Pe urmă, vom 
vedea ce este de făcut. 

— Ţi-am spus deja prea multe. 

— Rahat. Dacă ne ducem la thailandezi şi le spunem de Croce, 
ce-o să se întâmple? Nimic. Dacă nu este prins asupra faptului, 
nu avem nimic. Thailandezii nu au legi împotriva conspirației. 
Eddie Lau este dincolo de frontieră, în Shenzhen. Probabil că a 
cumpărat câţiva poliţişti. Nu ne putem atinge de el. Aici nu avem 
destule dovezi că să arestăm pe cineva şi nici măcar să le 
distrugem afacerile. Este ca un sughiţ. 

— Poate pentru tine o fi un sughiţ, dar pentru Ruby Wen va fi 
o indigestie gravă, dacă Eddie o să afle ce ţi-am spus... 

— Ai discutat vreodată cu Louis Huu despre importul heroinei 
în Statele Unite? 

— Sigur, zise Ruby. Pot să te lămuresc în această privinţă. 

— Ţi-a spus de unde îşi cumpăra heroina şi care sunt 
colaboratorii lui în S.U.A.? 

Ruby se albi la faţă. 

— Poate. 

— Haide, Ruby. 

Fata lăsă capul în jos. 

— Şapte kilograme de heroină numărul patru, Ruby. Asta 
înseamnă o condamnare de cel puţin o sută cincizeci de ani. 
Scăzând perioada care se acordă pentru bună purtare, o să ieşi 
în o sută zece ani. 

— Trebuie să mă mai gândesc. 

— N-ai la ce să te mai gândeşti! Vrei sau nu să putrezeşti în 

puşcărie? 

— O.K.! Cumpără de la un furnizor general. 

— Cum îl cheamă? 

— Nu-mi amintesc. 

— Ruby. 

— Nu-mi amintesc şi gata. Este un tip din B.P.P. 

— Serios? zise Keelan, în timp ce scria. 

B.P.P. Era poliţia de frontieră, o unitate paramilitară finanțată 
de CI.A., pentru a opri infiltrarea comuniştilor şi drogurilor în 
Thailanda. 

— Care sunt oamenii lui din S.U.A.? 

— Nu ştiu. 

— Ruby... 

— Nu ştiu! Nu ştiu nimic despre Louis Huu în Statele Unite! 
Până să pierdem marfa, importam drogurile în Hong Kong şi le 
expediam de acolo. 

Keelan rupse pagina din agendă şi se uită la ce scrisese. 

— O.K., zise el. O s-o luăm de la început, doar că va trebui să 
fii mai exactă şi să-mi spui tot ce ştii. Ce au spus, unde şi când. 
O.K.? 

— Ruby Wen este ca şi moartă, zise ea. 

— Ai încredere în mine, îi spuse Keelan. 

Ruby îşi aminti ce-i spusese tatăl ei când era mică. Cât 
trăieşti, să nu apelezi niciodată la autorităţi şi când mori să nu te 
duci în iad. lar ea avea cumplita senzaţie că încălcase una din 
reguli, iar foarte curând o va încălca şi pe cealaltă. 


66 
Reşedinţa lui Louis Huu 


Trecură printr-un pasaj rutier. Deasupra lor traficul aglomerat 
uruia, înecat în gaze de eşapament. Vincent era impresionat. 
Canalul de culoare maro era poluat şi putea, dar era mai civilizat 
să călătoreşti aşa prin oraş. 

Râul era plin de mâl şi ierburi rupte de pe mal de muson. Barje 
cu orez, taxiuri de apă şi schifuri lungi din lemn, încărcate cu 
coşuri de mirodenii şi fructe, alunecau pe lângă ei. 

Trecură pe sub alt pod şi apoi hang ya trase la mal şi aruncă 

odgonul. Vincent, cu servieta în mâna dreaptă, fu ajutat să se 
caţere pe țărm de un servitor în haină albă. 

Un shanganez solid, musculos, supraveghea operaţiunea şi-l 
conduse pe Vincent în casă. 

O potecă şerpuitoare ducea de la râu printr-o pădure 
tropicală. Casa era un cămin thailandez original, cu două etaje, 
construită din lemn de tek. Orhidee în ghivece de lemn atârnau 
pe terasă, de la etaj. 

Omul în cămaşă sport îşi scoase pantofii la intrare şi-i făcu 
semn lui Vincent să facă acelaşi lucru. Interiorul casei era 
întunecat şi rece. li amintea lui Vincent de un muzeu. Văzu 
buddha birmanezi străvechi, statui de lemn din Cambodgia, 
porțelan albastru cu alb din China, covoare de mătase 
thailandeze. 

Louis Huu îl aştepta sus, pe terasă, într-o haină din brocard, 
brodată în auriu şi bleumarin. Se ridică să-l întâmpine pe 
Vincent, ca şi când ar fi fost un vechi prieten de familie. 

— Vincent! exclamă el, întinzându-i mâna. Imi faci o mare 
onoare vizitând locuinţa mea modestă. 

— Eu sunt cel onorat, îi răspunse Vincent. 

— Aşază-te, te rog. Vrei nişte ceai? 

Terasa dădea spre klong. Stăteau unul lângă altul şi beau ceai 
cu aromă de lămâie, în timp ce Louis discuta despre Hong Kong, 
Happy Valley şi un magazin universal pe care se gândea să-l 
construiască la Shatin. Deasupra capetelor lor, o briza blândă 
clătina clopotele templului. 

Era atât de plăcut în compania lui, încât Vincent trebui să-şi 
amintească acum că gazda sa binevoitoare n-o să-l lase să plece 
viu din Bangkok, dacă nu era satisfăcut pe deplin de rezultatul 
acestei întâlniri. 

In cele din urmă, veni vremea să discute despre afaceri. 

— Şeful meu m-a trimis să discut o problemă foarte 
importantă, zise Vincent. 

— Ce anume? 

— Doreşte să pună capăt neînţelegerii care a intervenit între 
voi. Nu vrea ca acest fapt să afecteze prietenia voastră. Şi 
doreşte să-ţi transmit că te respectă ca pe un frate mai mare. 

Louis Huu scoase o ţigară din tabachera de argint de pe masă 
şi o fixă într-un portţigaret din fildeş. 

— Sunt flatat de cuvintele lui. Şi cum propune să vindecăm 

rănile trecutului? 

— Am în servieta mea un acreditiv pentru douăzeci şi opt de 
milioane de baht, pentru a lichida datoria lui faţă de tine. 

Vincent deschise servieta şi scoase un plic gros, în care se 
aflau documentele acreditivului. Louis Huu le studie un timp. 

— Accept cu bucurie. Şi, ca să-mi arăt prietenia, sunt gata să 
renunţ la dobândă. 

N-ai decât să faci ceva în urechea bunică-tii pentru dobândă, 
se gândi Vincent. 

— Doreşte de asemenea să reluaţi afacerile, cu un profit 
reciproc avantajos. 

— Acum, când s-a rezolvat acest diferend neplăcut, sunt sigur 
că nu va fi nicio problemă. 

Îi zâmbi triumfător. 

Un servitor în haină albă aduse încă o cană cu ceai. 


În cele din urmă, Vincent se ridică să plece. 

— Ar mai fi încă o mică problemă, zise el, ca şi când şi-ar fi 
amintit exact atunci. Şeful meu se întreabă dacă nu l-ai putea 
ajuta ca prieten într-o anumită chestiune. 

— Dacă stă în puterea mea, cu plăcere. 

— Şeful meu are o prietenă care a fost întemniţată pe nedrept 
la Maha Chai, aici, în Bangkok. O cheamă Ruby Wen Shui-ming. 
A fost acuzată că deţine droguri. Vrea să ştie dacă n-ai putea 
interveni pe lângă autorităţi să clarifice aceasta neînțelegere. 

Louis Huu îl privi gânditor, ca şi când ar fi vrut să-şi 
amintească. 

— Ah, da, domnişoara Wen, zise el, în cele din urmă. Spune-i 
şefului tău că n-are de ce să se îngrijoreze. Sunt informat că 
poate fi eliberată oricând. Insă spune-i te rog că trebuie să 
plătească suma de trei milioane de baht pentru a grăbi 
procedura juridică. 

Dew neh loh moh pe aceasta Ruby Wen! Trei milioane, pe 
lângă cele douăzeci şi opt pe care le plătise deja pentru a-l linişti 
pe rahatul ăsta. O să rămână aproape fără niciun ban gheaţă. Şi 
totul numai pentru o femeie! 

— Voi aranja să-ţi parvină suma mâine dimineaţă, la prima 
oră, zise Vincent. 

Tribunalul 


La două zile după interviul ei cu John Keelan, doi soldaţi cu 
pistoale automate Smith & Wesson la şolduri şi puşti M1 pe 
umeri veniră s-o ia pe Ruby Wen din închisoarea femeilor. 

— Unde mă duceţi? zise ea. 

Soldaţii nu-i răspunseră. Ruby fu condusă într-o mică magazie, 
în închisoarea bărbaţilor. In mijlocul magaziei era o nicovală şi o 
bancă. 

— Ce faceţi? strigă Ruby. 

Dar nici fierarul nu-i răspunse. Luă nişte lanţuri şi-i făcu semn 
să bage piciorul într-unul din inele. Soldaţii o împinseră înainte. 
N-avea rost să se opună. 

Fu obligată să pună piciorul pe nicovală şi fierarul fixă lanţul 
cu un ciocan. Apoi făcu acelaşi lucru la piciorul celalalt. Lanţurile 
erau prea grele pentru ea şi nu putea să meargă. Fierarul legă o 
sfoară de lanţ, ca să poată face paşi mici, susţinând lanţul cu 
mâna. 

Apoi îi puseră şi o pereche de cătuşe. 

Pe urmă, o scoaseră pe porţile închisorii, la duba care o 
aştepta. Era plină de deţinuţi, bărbaţi şi femei. Maşina se puse în 
mişcare. Trecură de porţi, strecurându-se pe străzile aglomerate 
ale Bangkok-ului, în drum spre tribunal. O furtună musonică 
inundase străzile, îngreunând şi mai mult traficul, şi drumul, 
scurt de fapt, dură mai mult de două ore. 

La tribunal era o adevărată babilonie: poliţie, oficialități, rude 
înlăcrimate şi reporteri. Zgomotul claxoanelor şi uruitul maşinilor 
pe stradă se contopea cu strigătul avocaţilor şi planşetele 
rudelor deţinuţilor, într-un vacarm de coşmar. 

Ruby fu băgată în sală, unde dădu cu ochii de Julian Prassaran 
şi răsuflă uşurată. Avocatul indian făcu un pas spre ea şi-i dădu 
un document. 

— Ce-i asta? îl întrebă fata. 

— Foaia de acuzare, zise el. Nu te îngrijora. Totul o să fie bine. 

Ruby se uită în jur. Il văzu pe Louis Huu stând în spatele sălii, 
după nişte poliţişti înarmaţi şi reporteri. O privea zâmbind. 

Când îl zări, simţi că încremeneşte în loc. 

Judecătorul citi acuzarea, iar apoi Prassaran îi spuse că va 

pleda pentru „nevinovăţia” clientei sale şi ceru să fie eliberată 
pe cauţiune. Procurorul încuviinţă din cap. 

Cauţiunea fusese fixată la un milion de baht. 

Soldaţii o împinseră spre uşa. Lanţurile grele îi stânjeneau 
mişcările şi fu cât pe ce să cadă. 

— Ce se întâmplă cu mine? îi strigă ea lui Prassaran. 

— O să fii eliberată, îi răspunse el. Domnul Lau a avut grijă de 
tot. 

Apoi îi dădu nişte hârtii asistentului său şi dădu din cap spre 
ea. 
Îi văzu spatele elegant dispărând în marea de oameni. Se uită 
după Louis Huu. 

Nici el nu mai era. 

Fu dusă pe nişte scări de piatră, către celulele provizorii. Se 
simţea ca un dop plutind pe un ocean zguduit de furtună, 
complet dezorientată. 


A doua zi de dimineaţa, Sumalee veni să-i spună că va fi 
eliberată. Dar Ruby nu mai îndrăznea să creadă. Se schimbă 
totuşi într-un tricou alb, curat, şi un sarong albastru, decolorat şi 
aşteptă. Peste o oră, gărzile veniră s-o escorteze în biroul 
directorului. | se spuse să aştepte afară, până termina de semnat 
documentele. 

Ar fi trebuit să fie fericita că scăpa din gaura aceea împuţită, 
se gândi ea. În schimb, se străduia să-şi domolească spaima. Işi 
derulă din nou evenimentele în mintea ei; fusese lăsată să 
putrezească în închisoare, timp-de patru luni; apoi a luat 
legătura cu D.E.A.; în mai puţin de patruzeci şi opt de ore Eddie 
Lau a aranjat să fie eliberata şi Louis Huu a apărut la tribunal. 

Ruby Wen ai dat de dracu'! Au aflat că i-ai trădat! Fie Eddie 
Lau, fie Louis Huu! Dar, într-o cameră plina de şerpi, nu mai 
contează care din ei te muşcă. 

O să scape detine. 

Se gândi să apeleze la Keelan. Dar ce rost avea? Doar nu-şi 
imagina că americanul o s-o protejeze? Nu exista un loc sigur 
pentru ea, nici în Thailanda, nici în altă parte. Era de una 
singură. 

Gărzile o escortară până la ieşirea din închisoare, şi porţile se 
închiseră în urma ei. 

Mulțimea se revărsă asupra ei: vânzătorii ambulanți, vacarmul 

de claxoane şi maşini pe care-l auzea dincolo de zidurile celulei o 
înghiţiră. Cineva trecu în grabă pe lângă ea. Ruby se clătină, 
speriată. Se simţea ca şi când ar fi plutit în deriva într-o barcă. 

Pe una din străzi era parcat un Mercedes negru. Şoferul o 
claxonă şi aprinse farurile. Se lăsă fereastra şi-l văzu pe Louis 
Huu făcându-i cu mâna. 

Aflase probabil, se gândi Ruby. Altfel n-ar fi eliberat-o atât de 
repede. 

Aşa că o luă la fugă orbeşte pe aleile înguste din jurul 
închisorii. Trecu de un magazin cu obiecte din trestie, de o 
bătrână care cocea banane pe un grătar cu cărbuni aprinşi şi 
răsturnă un coş cu rădăcină de ghimber în goana ei. Ajunse pe o 
stradă cu magazine de mobilă veche şi se afundă tot mai mult în 
Chinatown. Alergă pe alei înguste, unde ştia că Mercedes-ul nu 
putea s-o urmărească, până când nu mai putu de oboseala. In 
cele din urmă, se prăbuşi pe treptele unui templu chinezesc. 

Trase aer în plămâni, încercând să se limpezească. 

N-avea paşaport, aproape niciun ban şi niciun prieten. Era 
complet singură. Şi habar n-avea ce-o să facă. Ştia doar că 
trebuia să găsească o cale de scăpare din Thailanda. 


68 
Kuala Lumpur 


Kuala Lumpur, ca orice oraş asiatic pe care-l văzuse Ruby, era 
o masă de trafic şi oameni de toate naţiunile. Se ridicase dintr-o 
grămada de colibe din noroi, cu mai puţin de-un secol în urmă, şi 
devenise un oraş prosper, modern, cu blocuri albe înalte şi 
temple străvechi chinezeşti şi indiene. 

Ruby se dusese în Chinatown şi găsi restaurantul Yasmin din 
Jalam Sultan. Dădea în stradă şi era un local prăpădit, cu câteva 
mese cu blat de melamină şi scaune de lemn. Pe peretele din 
spate atârna un calendar Coca-Cola, reprezentând o blondă 
călare pe un Learjet; alt calendar, mai ieftin, înfăţişa o 
chinezoaică în cheongsam, pozând ridicol. Sticle prăfuite cu 
răcoritoare erau aranjate pe rafturile înguste din lemn, deasupra 
unui frigider metalic. Un ventilator murdar se învârtea încet, în 
tavan. 

Pe un afiş de pe uşa din stânga scria Agenţie Turistică. Văzu 
postere rupte şi vechi cu Hong Kong, Singapore şi Bombay. Afişe 
vechi fuseseră lipite pe pereţii murdari, care făceau reclamă 
excursiilor prin ţară. Era un singur birou de lemn, pe care scria 
Green Crescent Tours. 

Biroul era neîngrijit. 

Traficul de noapte trecea la câţiva metri de mese. Claxoanele 
şi motocicletele Honda făceau un zgomot asurzitor. In aer plutea 
un miros greu de benzină. 

Nu erau decât câţiva clienţi. Cei mai mulţi, şoferi de taxi sau 
tineri care voiau să lucreze ca ghizi. Se uitară la Ruby când se 
aşeză. Ştia în ce hal arăta, cu patung-ul şi bluza sfâşiate, cu 
braţele şi faţa zgâriate. Şi ştia de asemenea că putea. 

Un chelner tânăr îşi luă carneţelul şi un meniu murdar şi se 
îndreptă spre ea. Cămaşa lui pătata de sudoare era deschisă la 
gât până la al treilea nasture. li aruncă meniul pe masă şi 
aşteptă. O femeie neînsoţită, se gândea el, probabil o 
prostituată. 

Ruby comanda ceai şi nişte satay, ştiind că n-avea cu ce plăti. 
Când chelnerul se întoarse cu ceaiul, Ruby lasă mâna stângă pe 
masă, cu degetul mijlociu şi cel mic îndoite şi cu cel mare întins. 
Băiatul observă şi căscă ochii, uimit. Ruby se relaxă puţin. li 
dăduse chelnerului semnalul care însemna că era o veterana 
Grass Sandal: 432, adică avea rangul de ofiţer în triada ei, şi el îl 
recunoscuse. 

Işi turnă nişte ceai şi aşeză cana în faţa ceainicului. O studie 
cu mai mult respect. Fără să scoată niciun cuvânt, se întoarse şi 
se duse în bucătărie. 

Peste o clipă, apăru un alt chinez, mai în vârstă. Băiatul făcu 
semn în direcţia ei. Bărbatul se apropie de masa ei. 

— Eşti palidă la faţă, îi spuse el în cantoneză. 

— Inima mea este roşie. 

— Nu-mi datorezi nişte bani? 

— Ştiu că ţi-am plătit. 

— Unde? 

— In piaţă. 

Se referea la piaţa Tai Ping, un loc vestit în legenda triadei. 

Încuviinţă din cap, satisfăcut, se pare. Apoi se aşeză, luă 
ceaiul pe care Ruby şi-l turnase în cană şi-l bău. Insemna că îi va 

acorda ajutorul cerut. 

— Cine eşti? zise el. 

— Nu contează cum mă cheamă. Dă-mi pixul. 

Omul o ascultă. Ruby luă un şerveţel de hârtie de pe masa şi 
scrise un număr de telefon din Hong Kong, iar dedesubt: LITTLE 
FLOWERS. 

— Numărul acesta este din Hong Kong. Cere urgent cincizeci 
de mii. Ţi-am dat parola. 

Bărbatul se uită la ceas. 

— Acum este prea târziu. Vino mâine, la ora nouă, 0.K.? 

Se uită la zgârieturile de pe braţe şi faţă şi la murdăria de pe 
bluză. 

— Eşti în pericol? 

Ruby se gândi prudentă înainte să răspundă. 

— A trebuit să fug de pericol. Şi acum n-am bani. 

Omul cugetă un timp şi apoi băgă mâna în buzunarul cămăşii 
şi scoase un mic teanc de bancnote. Numără cinci sute de dolari 
malaezieni şi i-i dădu. Ruby îi băgă recunoscătoare în bluza. 

— De când eşti în Malaezia? 

— Am trecut frontiera azi-noapte. 

Se uită din nou la tăieturile de pe braţele ei şi păru să 
înţeleagă. 

— Este un hotel aproape de aici. Hotel Ipoh, în Jalan Petaling. 
Foarte curat şi foarte ieftin. 

li dădu cartea lui de vizită. 

— Spune-le că eşti prietenă cu mine. Vor avea grijă de tine. 

Sosi mâncarea. Ruby nu se hrănise de două zile iar mirosul 
condimentelor şi aburii care se ridicau din farfurie îi făcură 
stomacul să chiorăie. Luă lingura de aluminiu. De-abia se abţinea 
să nu-şi îndese mâncarea în gură cu degetele. 

Dădu din cap, să-i arate că înţelesese. Bărbatul se întoarse în 
bucătărie. Ruby termină de mâncat şi plecă. Nimeni nu-i ceru să 
plătească, bineînţeles. Imprumutul pe termen scurt şi costul 
mâncării vor fi scăzute din banii pe care îi va primi, inclusiv 
comisionul. 


Ipoh Hotel era condus de proprietar şi familia sa. Locuiau cu 
toţii într-o singură cameră, de partea cealaltă a scărilor. Erau 
cinci încăperi, fiecare cu ventilator, un pat şi un dulap vechi de 

bucătărie. Uşa de la balcon era încuiată de teama hotilor. 

Ruby îşi spălă hainele în chiuveta pătata din colţul camerei şi 
apoi se aşeză pe gresia rece a băii de pe hol să-şi spele murdăria 
din păr şi de pe corp. 

Când îşi turnă apă rece pe cap, închise ochii, calculându-şi 
următoarea mişcare. Unde putea să se ducă de aici? Nu 
îndrăznea să se întoarcă la Hong Kong. Poate o să plece în 
Anglia, la sora ei mai mare. 

Trebuie să fii atentă, Ruby. Nu poţi avea încredere în nimeni. 
Nici măcar în fraţii tăi de cruce din triadă. 

După aceea, se întinse goală în beznă, simțind sudoarea pe 
trupul ei şi ascultă acordurile unei operete cantoneze la 
televizorul de vizavi. Se scărpină pe picioare. Ploşniţe. Se 
strâmbă, săgetată de crampe şi trebui să se ducă la toaleta 
turcească din camera alăturată. Cele patru luni în închisoarea din 
Bangkok şi acum mâncarea din prăpăditul de local malaiezian îi 
provocaseră diaree. 

Se clătină pe pat şi se trânti pe burtă. După Maha Chai, 
confortul modest al hotelului i se părea un adevărat lux. Uitase 
aproape cum era să ai cearşafuri curate, o baie, o toaletă şi un 
duş. 

Ultimele patruzeci şi opt de ore fuseseră un adevărat coşmar; 
se înghesuise însetată şi transpirată într-un autobuz aglomerat 
spre Hatyai; îşi cheltuise ultimii bani să mituiască un poliţist, ca 
s-o ducă prin junglă la o trecere de frontiera nepăzită, unde se 
putea strecura prin sârma ghimpată; făcuse autostopul şi se 
suise în camioane care se îndreptau spre sud de la frontieră; se 
luptase cu doi şoferi care încercaseră s-o violeze. Şi, în cele din 
urmă, găsise un camion care o adusese în Kuala Lumpur. 

Trebuia să facă rost de bani. N-avea paşaport sau alte 
documente de identitate. Avea bani în Banca Comercială din 
Siam, dar fuseseră blocaţi probabil după arestarea ei. Şi nu avea 
acces la contul ei din Hong Kong & Shanghai fără un act de 
identitate. Işi păstrase întotdeauna un fond de rezervă la o 
agenţie de voiaj din Hollywood Road. Era aceeaşi agenţie folosită 
de Eddie Lau ca să-şi transfere fondurile peste ocean; aveau o 
cameră la etaj, cu o linie telefonică secretă pentru transferul 
banilor. 

Se întrebă dacă Louis Huu o mai căuta încă. Tentaculele sale 
se întindeau în Burma, China şi Hong Kong, aşa că era posibil să 

aibă relaţii şi în Malaezia sau Londra. Oare o considera atât de 
importantă ca s-o lichideze chiar şi acum, când nu-i mai stătea în 
cale? 

Mai rău ar fi s-o caute Eddie ca s-o ucidă. El n-ar renunţa 
niciodată. Dar Eddie nu i-ar face niciun rău lui Ruby a lui. 

N-ai de unde să ştii. 

Urăsc viaţa asta, îşi spuse Ruby. Nu mai pot trăi aşa. Poate voi 
aştepta să dau o lovitura ca lumea, ca să nu fiu săracă; o singură 
lovitură şi mă retrag. 

Afacerea asta nu este pentru o fată bună ca Ruby Wen. 

Era frântă de oboseală, dar crampele o ţinură trează aproape 
toată noaptea. Mâncarea era de vină probabil. 

Sau, poate frica. 


69 


Când se întoarse la restaurant a doua zi, la ora nouă, omul cu 
care vorbise cu o seară înainte nu era acolo. Un bărbat stătea la 
biroul de la Green Crescent Tours şi studia strada. Când îi spuse 
că a venit să-şi ia banii, ridică din umeri şi făcu semn spre 
bucătărie. Era de serviciu puştiul nesuferit din ziua precedentă. 

Avea nevoie de banii aceia azi. Aşa că aşteptă. 

Se făcuse nouă şi douăzeci. Oare ce se întâmplase? 


Cu puţin înainte de nouă şi jumătate, un Mercedes Benz negru 
trase la bordură. Şoferul îl parcă jumătate pe trotuar şi se dădu 
jos. Purta o cămaşă de mătase, deschisă la gât, dezgolindu-i 
pieptul fără păr şi lanţurile groase de aur. Era dat cu ulei pe cap. 
Pântecul de sub cămaşă era umflat ca al unei gravide. Până să 
urce treptele restaurantului şi să ajungă la masa din colţ, îşi 
pierdu respiraţia. 

Ruby Wen îşi dădu seama că îl cunoştea. Era Henry Pi. 


Letargia personalului din micuțul restaurant se evaporă 
imediat. 

Chelnerii începură să mişune în jurul lui, încercând să-i 
anticipeze dorinţele. Dar el îi ignoră. 

Se trânti pe un scaun, vizavi de Ruby, vădit surprins că 
dăduse ochii cu ea. Un chelner îi aduse o sticlă rece de berc 


290 


- COLIN FALCONER - 


Singha şi i-o turnă în pahar. 

— Ruby, zise Henry Pi. 

Sorbi din bere şi îşi şterse cu mâna spuma de pe mustaţa. 
Făcu semn spre cana din faţa ei. 

— N-ai vrea şi altceva în afară de ceai? 

— Ai cumva Hennessey VSOP? 

— Clientele obişnuite din acest local nu prea au asemenea 
gusturi. 

— Atunci, mă mulţumesc cu ceai. 

Henry Pi înghiţi restul berii şi tânărul chelner apăru imediat 
lângă el, să-i umple paharul. Un băiat se duse să aducă altă 
sticlă de bere. 

— Ce surpriză plăcută. 

Ruby nu-i răspunse. Ce ghinion pe capul ei, se gândi fata. Zeii 
sunt foarte supăraţi pe mine, probabil. Probabil că localul 
aparţine lui Henry Pi. Managerul l-a sunat probabil noaptea 
trecută. l-a spus de aceasta chinezoaică din Hong Kong, care a 
apărut bătută şi însângerată să ceară un transfer de bani. 

— Ştiu la ce te gândeşti, Ruby, zise el, dar trebuie să te 
informez că nu-mi scapă mai nimic din ce se petrece în Kuala 
Lumpur. 

— Mă impresionezi. 

— Mulţumesc. Deci, ia spune, ce faci la Kuala Lumpur? 

Ruby ezită. Işi dădea seama că părea disperată. Rănile de pe 
faţă şi braţe arătau că este o fugară. 

— Am avut probleme. 

— In Malaezia. 

Ruby clătină din cap, evazivă. 

— Atunci în Thailanda. 

Henry Pi se gândi. 

— De cât timp eşti în Malaezia, Ruby? 

— Am trecut frontiera acum două nopţi. 

— Prin sârma ghimpata, din câte se vede, zise Henry Pi. 

Zâmbetul lui îi arătă perfect situaţia. li pipăi o zgârietură de pe 
braţ. 

— Ar fi trebuit să te duci la doctor. O să se infecteze. 

— In Hong Kong sunt mulţi doctori buni. 

— Într-adevăr. 

Işi bău berea, gânditor. 

— Acolo vrei să te duci, Ruby? La Hong Kong? 

Se sprijini de spătarul scaunului şi o privi cu luare-aminte. 

— Araţi foarte schimbata faţă de când te-am văzut ultima 
oară. Atunci erai foarte sigură pe tine şi elegantă. Purtai o rochie 
neagră, dacă-mi amintesc bine. Foarte scurtă şi foarte scumpă. 

— Azi prefer să mă îmbrac obişnuit, zise Ruby. 

— Şi eu la fel, îi spuse Henry Pi, arătându-i ceasul Girard 
Perigaux. Am trei Rolex-uri pentru când mă îmbrac de ocazie. 

Se aplecă şi dădu din mâna, indicându-i restaurantul. 

— Ce părere ai? 

O magherniţă! se gândi Ruby. 

— Scoţi bani mulţi din afacerea asta? 

— Bineînţeles că nu. Este doar un paravan, aşa cum ştii şi tu 
foarte bine, sunt convins. 

O studie insolent. 

— Pari disperată. 

— Am probleme de moment. 

— Te văd aici, în haine ţărăneşti, fără bani. Ceea ce mă miră 
este că nu ai luat legătura cu asociații tai, oriunde or fi. Poliția 
thailandeză n-a putut să-i prindă pe toți, în mod sigur. Nu le stă 
în obicei. Aşa că mă gândesc poate că aceasta femeie nu fuge 
de poliţie, ci de proprii ei prieteni. 

Surâse, încântat de propria sa isteţime. 

— Am luat legătura cu numărul pe care mi l-ai dat. Dar se 
pare că cineva din Hong Kong ţi-a anticipat apelul. Erau foarte 
nerăbdători să te găsească. De fapt, au pornit deja spre Kuala 
Lumpur. 

Ruby se ridică, dar Henry o prinse de mână. 

— Stai jos, Ruby. Nu mai ai unde să fugi. 

Henry se aplecă spre ea. Observă picăturile de sudoare de pe 
fruntea ei. 

— Ce ai făcut aşa rău încât a trebuit să fugi, Ruby? 

— M-am înrolat în rândurile D.E.A. din Bangkok, zise ea. 

Henry Pi îşi termină berea şi chelnerul se grăbi să aducă alta. 

— Păcat că nu putem fi prieteni, Ruby. Imi plac fetele cu 
simţul umorului. 

să se înalțe pe cerul plin de nori. În compartimentul de clasa 
întâi, Ruby închise ochii, imaginându-şi că tot coşmarul din 
ultimele patru luni începea să dispară. In boxe răsuna Musak şi-i 
calma nervii. Treceau printr-o zona-cu turbulenţe. Eddie stătea 
lângă ea, impasibil. 

Nu spusese mai nimic când o luase seara trecută de la 
reşedinţa lui Henry Pi, din afara oraşului Kuala Lumpur, unde 
fusese invitată forţat. Nu ştia ce gândea sau ce avea de gând să 
facă cu ea. Insă îi adusese haine noi şi alt paşaport; unul fals, 
bineînţeles, dar bine realizat. A-0197758, emis în Kuala Lumpur, 
cu vize pentru Hong Kong şi Singapore pe primele două pagini. 
Va intra în Hong Kong cu numele de Kam Li-feng. 

S-ar fi deranjat atât daca ar fi ştiut că-l trădase celor de la 
D.E.A.? 

Tri-Star ajunse la altitudinea de croazieră şi stewardesa le 
aduse şampanie. Ce viaţă ciudată am, se gândi Ruby. Acum 
două nopţi stăteam în aşternuturi de bumbac pline de ploşniţe, 
iar acum beau pinot noir într-un compartiment de clasa întâi. Se 
întoarse spre Eddie, îşi ciocni paharul de al lui. 

— Pentru libertate, zise ea. 

Eddie clătină din cap. 

— De data aceasta ai creat multe necazuri, Ruby. Chiar şi 
pentru tine. 

— De ce n-ai venit niciodată să mă vezi? Am stat patru luni în 
celula aceea împuţită. Şi nu m-ai vizitat. 

Nu dădu importanţă acuzaţiei sale. 

— Ştii cât m-a costat să te scot? 

Văzând că nu-i răspunde, continuă. 

— Ce s-a întâmplat la Bangkok? De ce ai fugit? 

Poate că n-a aflat totuşi. Poate că în tot acest timp a încercat 
într-adevăr s-o scoată din Maha Chai! A făcut o mare prostie că a 
vorbit cu americanul! 

— Nu am încredere în nenorocitul ala de Louis Huu. 

— Mi-a spus că ai fugit de el. Bănuieşte că ai dat din gură la 
poliţie. Aşa este, Ruby? 

Incă nu s-a hotărât ce să facă în privinţa mea, se gândi. Dacă 
neg tot, o să-şi dea seama că mint. Işi aminti că cele mai bune 
minciuni erau ascunse în adevăr. 

— Sigur că am vorbit cu king chat. Trebuia să-mi port de grijă. 
Doar nu era să-l aştept pe Eddie să mă scoată din locul ăla 

împuţit până îmbătrâneam şi mă zbârceam. 

— Ce le-ai spus? şuieră el. 

— Le-am spus tot ce ştiu despre Louis Huu. De aceea am fugit. 

— Şi despre mine ce le-ai spus? 

Îşi ridică privirile. Ochii lui erau adânci şi întunecaţi ca oceanul 
noaptea. 

— Sigur, le-am spus tot despre tine, Eddie. L-am trădat pe 
singurul bărbat pe care l-am iubit vreodată. 

Eddie îşi feri privirile, la început. 

— Nu pot să-ţi fac râu, Eddie, murmură ea. Dacă te-aş răni 
vreodată, mi-aş înfige un cuţit drept în inimă. 

Tresări. 

— Louis Huu o să te ucidă, dacă află. 

— Nu am avut de ales. Credeam că o să putrezesc în puşcărie 
pentru totdeauna. 

— Ar fi trebuit să ai încredere în mine. 

— Am încredere. Dar tu erai în China şi eu la două mii de 
kilometri depărtare. 

— Ştii cât am plătit pentru tine, Ruby? Treizeci şi unu de 
milioane de baht. 

Ruby fu impresionată, fără să vrea. Era nebun! Treizeci şi unu 
de milioane! 

— A trebuit să-i dau banii pe care-i datoram lui Louis Huu, 
pentru heroina lui. Şi încă trei milioane să mituiesc autorităţile. 
Numai pentru tine, Ruby. 

Se aplecă şi îi dezmierdă încet urechea cu limba. Apoi îi pipăi 
coapsele cu un deget. Observă că stewardesa o privea, dar nu-i 
păsa. 

— Te iubesc prea mult, Eddie. Te iubesc atât de mult, încât 
cred că o să mor.. 

— De aici înainte, trebuie să ai încredere în mine, Ruby, 
murmură el. 

Deci mă crede, îşi spuse ea. Ce proastă am fost să-mi fie frică. 
Dacă îţi păstrezi sângele rece, n-o să pierzi niciodată, Ruby. De 
data aceasta ai crezut că ai pierdut, dar ai câştigat din nou. Poţi 
face orice din omul ăsta. Se crede dur şi deştept, dar este prost 
ca toţi ceilalţi. Tu însă eşti foarte deşteaptă, Ruby. 

San Francisco 


Ruby Wen îl întâlni pe John Bertolli în cafeneaua din Hyatt, în 
Union Square. Această întâlnire dură un sfert de oră şi, în final, 
Bertolli îi dădu un set de chei. 

Ruby traversă holul spre ascensoare şi cobori în parcare. 
Deschise portbagajul unui Mercedes negru saloon şi scoase o 
servietă din piele de crocodil. O deschise, examină conţinutul şi 
se întoarse la ascensor. 

Apoi luă un taxi de lângă Hyatt şi se îndreptă spre o clădire 
comună, cu şase etaje, din Kearny Street, lângă Embarcadero, 
nu departe de haosul turistic din Fisherman's Wharf. In faţa 
clădirii, scria în engleză: White Dragon Savings and Loan”. Alt 
afiş, în chineză, se întindea vertical, pe perete. La fereastră erau 
afişate dobânzile curente. 

Micul birou public de la parter era plin de chinezi. Ruby trecu 
pe lângă ei şi o luă pe o scară pe care scria PRIVATE*. Urcă 
nepăsătoare. 

La etajul al doilea erau alte birouri. Un tânăr funcţionar chinez, 
în cămaşă albă şi cravată neagră, lucra la un birou din lemn. 
Ruby intră, se aşeză şi deschise servieta. Scoase teancuri de 
douăzeci de dolari strânse cu elastic şi le puse pe birou. 
Funcţionarul începu să le numere. 

Când termină, Ruby îi dădu o carte de vizită pe care scria: 
SORA AMERICANA PLATEŞTE FRATELUI CHINEZ 400000 dolari 
S.U.A. TEL. 20388. 

Funcţionarul îi dădu o notiţă pe care Ruby o puse în geantă iar 
apoi se ridică şi plecă. Nu se însemnase şi nu se înregistrase 
nicăieri că tranzacţia avusese loc. 

Funcţionarul traduse tranzacţia în Codul Comercial Chinez, 
care fu transmisă în noaptea aceea printr-o linie telefonică 
specială Companiei All Asia Friendship din Jiabin Lu, Shenzhen. 
Un funcţionar din birou sună la numărul care-i fusese transmis şi, 
peste o oră, Vincent Tse apăru în birourile de la ultimul etaj al 
unui magazin cam dărăpănat din mijlocul oraşului. Primi o 
servietă mare, care conţinea peste trei milioane de dolari Hong 
Kong. 


37 Casa de economii şi împrumuturi „Dragonul Alb” (engl.) — (n.t.). 
38 Numai pentru personal (engl.) — (n.t.). 

Sectia din Arsenal Street, Wanchai 


După ce sună de la telefonul aflat lângă ascensoarele de la 
etajul zece, Keelan fu admis în biroul lui McReadie. Era o cameră 
aglomerată, cu două telefoane pe birou, un computer, dosare şi 
manuale pe un raft îngust şi o fereastra micuță, cu vedere spre 
port. Un perete întreg era plin cu fotografii de mărimea celei de 
pe paşaport, reprezentând operaţiuni de infiltrare. Erau lipite 
toate pe un panou. 

McReadie aranja un paşaport fals şi treizeci de mii de dolari 
pentru una din operaţiuni. Dădu două telefoane. Când termină, 
închise şi îi zâmbi lui Keelan. 

— Bine că sunt un om cinstit. 

Keelan se gândi la ce-i spusese Ruby la Bangkok. Până acum 
păstrase pentru sine informaţia aceea. Poliţiştii erau o ţintă 
obişnuită. O să se mai gândească la acest lucru. 

— Cum merge, Mac? 

— Vrei o cafea? 

Keelan clătină din cap. 

— Am băut destule cafele pe ziua de azi. Mi-a ajuns deja 
pulsul la o sută patruzeci. Cu ce pot să te ajut? 

— De fapt, eu aş putea să te ajut pe tine. 

Işi sprijini coatele de birou. 

— Îți aminteşti de Ruby Wen? 

Keelan se prefăcu nedumerit. 

— Ai codul triplu C? 

— S-a întors în oraş. 

Lui Keelan i se zbârli părul pe gât. Ticăloasa. Provocase mare 
agitaţie şi bucurie în biroul din Bangkok, timp de câteva zile. 
Apoi fusese eliberată pe cauţiune şi procuratura thailandeză 
hotărâse să închidă cazul din lipsă de dovezi. 

— l-am pus apartamentul sub supraveghere de când ne-ai 
spus că a plecat din Thailanda, continuă McReadie. Azi- 
dimineaţă, la opt şi un sfert, am prins-o cu bani murdari. Cobora 
dintr-un taxi în Conduit Road. Se pare că a revenit în afaceri. 

McReadie îi dădu o fotografie alb-negru, de proastă calitate. 
Femeia avea ochelari fumurii şi stătea cu faţa întoarsă de la 
aparatul foto, în timp ce traversa strada. Dar nu încăpea nicio 
îndoiala. Era Ruby Wen. 

— Aproape o lună. Mă întreb unde a fost până acum. 

— A circulat probabil cu un paşaport fals. Dar azi-dimineaţă, a 
pătruns în ţară cu propriul ei paşaport. 

— Care-i următoarea mişcare, Dave? 

— O urmărim, ascultăm şi aşteptăm. 

— Şi-a bătut joc de mine. 

McReadie clătină din cap. 

— Eu te-am prevenit. 

— Nu te îngrijora, orice naş îşi are naşul. 

— N-o să fie prea uşor. 

Keelan ridică din umeri. Oare pot să am încredere în tine, 
Mac? Ruby Wen n-a minţit? 

— Ţine-mă la curent. 

McReadie se uită la ceas. A 

— la te uită. Ziua s-a terminat aproape. Vin cu tine. Işi puse 
haina şi se îndreptară spre ascensoare. 

— Ce faci diseară? îl întrebă McReadie când se urcară în 
ascensor. 

— O să am o noapte liniştită. 

— O să te bagi în pat? 

— Cam aşa ceva. 

— Este ziua lui Lacey. Câţiva dintre noi o sărbătoresc la 
Delaney's. Te interesează? 

Keelan ezită. 

— Nu cred. 

— Fata asta te place, John. Dumnezeu ştie de ce. Văzând că 
nu-i răspunde, McReadie continuă. 

— Te-ai hotărât să te faci preot? 

— Ce? 

— Păi, văd că duci o viaţă foarte austeră. 

Uşile ascensorului se deschiseră. Stăteau în foaier. 

— Nu a trecut încă destul timp. 

— Viaţa merge înainte, John. Nu poţi jeli la nesfârşit. 

Keelan ridica din umeri. 

— O să văd cum o să mă simt mai târziu. Poate o să vin. 

McReadie se întunecă la faţă. Când vorbi, se vedea că se 
înfuriase. 

— Doar nu erai beat, la volanul maşinii. Şi nici n-ai adormit cu 
ţigara aprinsă, să-ţi ia casa foc. Nu este vina ta. li făceai 
meseria, atâta tot, pentru numele lui Dumnezeu! Nu te mai 

învinovăţi. 

Keelan ridică din umeri. 

— S-ar putea să lucrez până târziu. 

— O să fim acolo până dimineaţă. 

Keelan se duse în parcare. Ştia că McReadie avea dreptate. 
Dar simţea că se rupe în două. O parte din el voia să rămână 
credincios amintirilor sale, iar alta tânjea fără să vrea după altă 
femeie. Eşti un ticălos egoist, John, îşi spuse el, deşi nu era 
adevărat. Timp de optsprezece luni pendulase între jale şi dor şi 
încă, nu ştia încotro se va înclina balanţa. 


Era vineri noaptea şi restaurantul Delaney's începuse să se 
umple. Un mic grup de detectivi se adunase la bar; Lacey, 
McReadie, Tyler şi alţii pe care nu-i cunoştea. 

McReadie îl văzu şi-i strigă bun-venit. li aduse un Carlsberg. 

— Ai renunţat la preoţie până la urmă? 

— Oricum, n-am promis niciodată că o să mă las de băut. 

Keelan se uita la Lacey. Se rezemase de bar, înconjurată de 
Tyler şi alţi doi detectivi. Il observă şi-l salută cu mâna, iar apoi 
continuă să converseze cu colegii săi. Keelan simţi un nod în 
stomac şi îşi dori să nu fi venit. 

işi tăiase părul scurt, probabil de curând, presupuse Keelan, 
după felul în care îşi dădea la o parte o şuviţă imaginară de pe 
frunte. În rest, arăta la fel de apetisant. O vedea din când în 
când, mai ales la Press Club din Lockhart Street. Işi zâmbeau 
reciproc, dar nu-şi vorbeau. McReadie îi spuse că se întâlnea cu 
un tânăr avocat, unul din vecinii lui Mac de la Stanley. 

Keelan se întrebă când o să se sfârşească doliul său. Probabil 
în ziua în care se va ierta pentru cele întâmplate. Dar încă nu 
ştia când anume. 

— Nu pot întârzia prea mult, îi zise el lui McReadie. 

— Nici eu, zise McReadie. l-am spus soţiei că mă întorc la 
patru dimineaţa. 

Keelan termină berea şi comandă încă una pentru McReadie. 
— Dar tu? zise McReadie. 
— Ar fi mai bine să plec, spuse Keelan. 

— Aşa repede? zise o voce, lângă el. 

Se uită în jurul lui. Era Lacey. 

Keelan ridică din umeri. 

— Am trecut pe aici să-ţi spun la mulţi ani. 

Băgă mâna în buzunarul hainei. 

— Era cât pe ce să uit. 

Scoase un pacheţel. 

Lacey păru surprinsă. 

— Mulţumesc. 

— O nimica toată. Salariul pe câteva luni, atâta tot. 

II deschise. Era un mic elefant din jad. 

— Pentru colecţia ta. Toţi avem nevoie de noroc. 

— Este frumos. iți mulţumesc. 

Se studiară unul pe celălalt. 

— Ce mai faci? o întrebă Keelan, în cele din urmă. 

— Bine. 

— Arăţi grozav. Ţi-ai tăiat părul. 

Işi trecu din nou mâna prin el. 

— ţi place? Acum arăt ca o adevărată polițistă? 

— Dacă ai avea o cască de oţel şi un scut, ai fi grozavă. 

— Cred că gusturile acestea indica mai mult preferinţele tale 
sexuale, decât stilul meu de pieptănătură. 

McReadie zâmbi. 

— Trebuie să vorbesc ceva cu unul din colegii tăi, Lace, zise el 
şi-i lăsa singuri la bar. 

Lacey puse cadoul în geantă şi îi împinse paharul ei. 

— Brandy şi sifon. Sau o fată ar trebui să-şi cumpere singură 
de băut de ziua ei? 

— Sigur, spuse Keelan şi scoase o sută de dolari, să atragă 
atenţia barmanului. 

— Ştii, nu te-am înţeles niciodată, zise Lacey. 

Se uită la ea. Îi străluceau ochii poate cam exagerat. Îşi dădu 
seama că băuse mai mult decât îşi imaginase el. 

— Nu prea ai ce să înţelegi. 

— M-ai jignit foarte mult, Keelan. 

— N-am vrut. 

— Ce răspuns mai este şi ăsta, fir-ar al dracului? şuieră ea. 

Probabil este beată, se gândi el. N-o mai auzise niciodată 
înjurând. Barmanul îi servi cu încă o bere Carlsberg şi un pahar 
de brandy cu sifon. l-l dădu, în timp ce repetă în gând ce voia să- 

i spună. 

— Uite ce este, îmi pare rău. Un tip trebuie să dea o 
reprezentaţie satisfăcătoare. lar eu n-am reuşit. 

— O reprezentaţie, se miră ea. Vorbeşti ca şi când ar fi vorba 
de un concert de rock. 

— Oricum n-a fost nici pe departe rock”. 

— Nu-i nimic de râs, Keelan. Nu sunt supărată pentru noaptea 
aceea. inţeleg tracul de scenă. M-a durut în schimb că ai 
renunţat la mine după aceea. Ca şi când ar fi fost vina mea. 

— Nu am crezut niciun moment că a fost vina ta. 

— M-am făcut de râs. 

— Cum poţi spune aşa ceva? Nu a aflat nimeni. Nu ştim decât 
noi doi. Dacă s-a făcut cineva de râs, acela sunt eu. Dacă te-am 
jignit, regret sincer. M-am gândit că... este mai bine aşa. 

— Vreau să te anunţ că n-am obiceiul să mă încurc cu bărbaţi 
pentru o singură noapte. Ce ţi-ai imaginat? Ţi-ai spus probabil, 
„Dă-o dracului, o să încerc alta”. 

— Nu mi-am dat seama că te-a durut atât de mult. 

— Peste un minut, o să-ţi trag un genunchi între picioare. Să 
ştii că mă pricep foarte bine. 

— Ce-aş putea să-ţi spun? 

— Ce este, ţii atât de mult la egoul tău masculin? Recunosc, 
Keelan, am fost atrasă de farmecul tău. lar acum ai treizeci de 
secunde să spui ceva decent sau raţional. Să ştii că nu mă mai 
abţin mult. 

— Te-am minţit. 

— Bravo. 

— Anna şi Caroline... soţia şi fiica mea... 

— Trăiesc, nu-i aşa? 

Clătină din cap. 

— Nu ţi-a spus Mac? 

— Nu, a zis că nu se amestecă. 

Keelan inspiră adânc. Doar McReadie ştia. Nu-i plăcea să 
spună această poveste. li dădea senzaţia că cerşea milă. In orice 
caz, oamenii nu mai ştiau cum să reacționeze sau ce să spună. 

— Cineva a plătit un ucigaş să mă lichideze. Tipul a venit la 
mine acasă. Numai că nu m-a lichidat pe mine. 

Lacey simţi zbaterea din sufletul său. Işi căută ţigările în 
buzunar, iar apoi îşi aminti şi le trânti pe bar. 


3% Joc de cuvinte în engleză: rock — gen de muzică şi piatră — (n.t.). 

Lacey se aplecă, scoase una din pachet, o aprinse şi i-o dădu. 

— Mulţumesc. 

— Câţi ani avea fiica ta? 

— Unsprezece luni. Unsprezece luni. Imaginează-ţi să ucizi un 
copil de unsprezece luni cu pistolul. Ce fel de om poate fi capabil 
de aşa ceva? 

Trase adânc din ţigară şi se strâmbă. 

— Inainte nu fumam. Poate în subconştientul meu încerc să 
mă omor. 

Strivi furios ţigara sub călcâi. 

— Scena aceea mi s-a derulat de mii de ori în gând. Dar nu pot 
să accept sau să înţeleg ce s-a întâmplat. Crezi probabil că un 
poliţist ca mine ar trebui să înţeleagă, nu-i aşa? 

Se întrerupse un timp. 

— Dar nu pot, Madeleine. Au trecut doi ani, dar tunelul în care 
mă aflu este la fel de lung şi întunecat. Nu cred că este lumină în 
capăt. Continuă la nesfârşit, din ce în ce mai negru. 

Lacey îi mângâie obrazul cu dosul palmei. 

— İn noaptea aceea, cu tine, am avut senzaţia că o înşel. De 
aceea n-am vrut să te mai vad. Fericirea şi dragostea nu sunt 
pentru mine. 

Lacey fu cât pe ce să spună: „Dar s-a terminat, nu mai ai ce 
face”, însă se abţinu. Nu avea cum să-şi dea seama ce simţea 
sau ce făcuse. 

— Nu ştiu cum să fac pe cineva să înţeleagă, zise Keelan. 
Presupun că ar fi imposibil. Durerea este atât de mare, încât n-o 
simţi imediat. Dar se adună câte puţin, zi după zi. Este 
nesfârşită. Se umple la loc, exact când credeai că ai secat-o. Te 
trezeşti dimineaţa, totul este O.K., iar apoi te scoli şi îţi 
reaminteşti deodată. iți aminteşti şi durerea reîncepe. Aşa că 
ascunzi fotografiile. Te muţi în altă casă, în altă ţară. Incerci să 
nu te gândeşti. Incerci orice, ca să scapi de această durere 
afurisită din suflet. 

Işi schimbase vocea. Glasul lui vibra de emoţii vii, puternice. 

— AŞ vrea să le am din nou, Lace. Aş vrea să simt trupul cald 
al soţiei mele lângă mine, în pat, să miros din nou părul fetiţei 
mele după baie. Nu pot să trec peste toate acestea. Sunt încă 
viu, dar tipul care a tras m-a omorât de fapt. Imi duc zilele la 
întâmplare. Nu mai sunt în stare de nimic. 

Işi termină berea şi se uită peste capetele mulţimii, cu ochii 

goi. Lacey îl strânse de mână, dar nu reacţionă. 

— Este un coşmar, murmură el. Din care încerc în zadar să mă 
trezesc. 

— Imi pare rău, zău aşa. 

— N-ai de ce. Este ziua ta, iar eu am găsit cel mai nepotrivit 
moment să te întristez. Nu sunt în stare să-mi ţin gura, ăsta e 
defectul meu. 

— John... 

— Ar fi mai bine să plec. Ce mai, am fost sufletul petrecerii! 

— Nu, John, te rog. 

Incercă să se desprindă de ea, dar îl ţinea de mână. 

— Nu pleca. 

— Nu mai sunt bun de petreceri, Lacey. Dar, dacă vrei 
vreodată să te întristezi, sună-mă. 

— Cu ce te duci acasă? 

— Cred că o să iau un taxi. 

Lacey luă brusc o hotărâre. Se întoarse. Tyler şi ceilalţi 
detectivi o urmăreau. Mâine o să împrăştie vestea în toată secţia 
de poliţie. 

— Nu trebuie să fii singur în noaptea asta, îi şopti ea. 

— Madeleine, nu cred că este o idee prea bună. 

— Nu trebuie să faci nimic. Nu este nevoie „să dai o 
reprezentaţie”. Putem fi doar prieteni, dacă asta doreşti. O să 
discutăm, o să stăm pe balcon şi o să privim oceanul. Nu-mi 
pasă. Dar nu rămâne singur la noapte. 

Keelan clătină din cap. 

— De ce? 

Bună întrebare, se gândi ea. Pentru că mă simt atrasă de tine. 
Ca molia de o flacără. Comparaţia nu era prea promițătoare. 

— Uite aşa, fără niciun motiv. 

— O.K., murmură Keelan. 

Observase şi el că ceilalți detectivi erau cu ochii pe ei. 

— Dar o să-ți strici reputația. 

— Imi asum acest risc. 

Plecară împreuna şi găsiră un taxi în Lockhart Road. 


Când ajunseră la ea acasă, Charlotte se culcase deja. Apăru în 
uşa dormitorului, într-un capot roz. Lacey îi aruncă o privire 
fioroasă. 

— Mulţumesc, Charlotte. Nu am nevoie de tine, zise ea. 

Uşa se închise. 

Keelan fluieră pe înfundate. 

— Foarte impresionant. 

— Am căpătat curaj, murmură Lacey. Mă duc să prepar ceva 
de băut. 

Keelan ieşi pe balcon. Luminile din Pokfulam dispăruseră în 
bezna oceanului. Beculeţele flotei de pescuit din Aberdeen 
sclipeau în noapte ca nişte licurici. 

Lacey aduse două San Migs din frigider şi-i dădu unul lui 
Keelan. 

— Praf în ochi. 

— Ce înseamnă asta? 

— O expresie, atâta tot. 

Se sprijini de balustradă. Lumina din living-room îi învăluia 
într-o sclipire gălbuie. Era deschisă la haină şi Keelan îi pipăi 
conturul corpului prin bluza roz şi fusta cenușie. 

— Ce s-a întâmplat? M-am îngrăşat cumva? 

— Mă gândeam ce femeie frumoasă eşti. 

— Nu începe un lucru pe care nu-l poţi termina, zise Lacey şi 
regretă imediat. Imi pare rău, n-am vrut să spun asta... 

Dar Keelan râse. 

— Ai dreptate. Doar am venit să discutăm, nu-i aşa? 

— Ţi-am spus că nu este nevoie să discuţi sau să faci ceva 
însă nu suportam să te întorci singur în apartamentul tău... în 
starea în care erai. Imi părea rău pentru tine. 

— Nu vreau să-mi plângă nimeni de milă, pentru numele lui 
Dumnezeu. 

— N-am spus că-ţi plângeam de milă, ci că îmi părea rău. Nu- 
mi dau seama ce simţi... dar... oricum voiam să ies de acolo. 
Tyler mă trata ca şi când aş fi fiica lui virgină, iar ceilalţi doi 
rânjeau la mine ca la o prostituată. La serviciu mă simt bine cu 
ei, dar acum era altceva. 

— Nu vreau să par nerecunoscător. De fapt, m-am bucurat că 
m-ai luat la tine. Nu voiam să rămân singur în noaptea aceasta. 
Este ziua de naştere a Annei. 

— Ah! 

— Coincidenţă! 

— Imi vine să fredonez melodia din Zona Crepusculară. 
Cristoase! Ce macabru! 

Keelan îşi frecă faţa cu mâna. 

— lar eu mă simt ca Grim Violatorul. Chiar vrei să rămân? 

— Vorbeşti cu mine, John? Ai mai discutat cu cineva acest 
subiect? 

— Cei de la spital mi-au aranjat să discut cu un psiholog. Dar 
nu ştiu. Tot n-am rezolvat nimic. 

— Dar acum ai chef să vorbeşti? 

Keelan ridică din umeri. 

— Nu ştiu de unde să încep. 

— De ce nu începi cu Anna? 

— Anna? Anna era în multe privinţe la fel ca tine. 

— Chiar că am intrat în Zona Crepusculară. 

— Nu semăna fizic cu tine. Era blondă şi mai mică de statură. 
Dar, în rest era ca tine. Spirituală şi rea de gură. 

— Ar trebui să mă simt flatată, nu-i aşa? 

li zâmbi. 

— Crezi că mi-ar plăcea o femeie cuminte şi prostuţă? 

— Ai permisiunea mea să continui. Dar nu-ţi permit să te 
obrăzniceşti, parcă aşa se spune, nu? 

— Mda. 

Lacey îşi încrucişă braţele. 

— Deci, povesteşte-mi despre ea. Unde ai cunoscut-o? 

— La un meci de fotbal din Candlestick Park. Era cu prietenul 
ei, iar eu stăteam chiar în spatele ei. Tipul s-a dus să cumpere 
floricele. Şi, până să se întoarcă, i-am cerut numărul de telefon şi 
am întrebat-o cum o cheamă. 

— Cum ai reuşit? 

— Am observat că erau cam reci unul cu celălalt. Mi-am 
imaginat că nu se iubeau. Şi, în afară de asta, m-am gândit că 
fiind poliţist, puteam să-l arestez dacă-mi trăgea un pumn şi s-o 
impresionez, bineînţeles. 

— Ce i-ai spus? 

— Am întrebat-o care echipă câştiga. lar ea m-a întrebat: „Dar 
tu ce faci, dormi?” „Nu, i-am răspuns eu, mă uit la tine. Cred că 
eşti cea mai frumoasă fată pe care am văzut-o vreodată şi nu 
pot să mă concentrez asupra jocului.” 

Lacey ridică din sprâncene. 

— Şi cum a reacţionat? 

— Tu ce ai fi făcut? 

— Nu te-aş fi băgat în seamă. 

— Probabil că ea nu era atât de inteligentă ca tine. M-a crezut. 

Dar, oricum, spuneam adevărul. 

Termină berea şi clătină sticla goală. 

— Ştiu că pare cam demodat dar, din ziua aceea, nu m-am 
mai uitat la altă femeie. Nu sunt genul de bărbat care zboară din 
floare în floare. Uneori mă întreb dacă sunt normal! Bănuiesc că 
un tip monogam heterosexual este o specie pe cale de dispariţie 
în anii '90, nu-i aşa? 

— Corect. 

Lace luă sticla goală şi se duse să aducă încă două Sun Migs. 


Se făcuse târziu şi vântul care adia dinspre ocean era rece. 
Lacey se cutremură şi se acoperi cu braţele. Keelan se uita în 
beznă, derulându-şi povestea, aşa cum îl rugase. 

— A fost ceea ce se cheamă o investigaţie de gradul trei. Mă 
infiltrasem de peste doi ani în lumea interlopă, dar nu reuşisem 
să-i atragem. Erau prea prudenţi. Insă, în cele din urmă, am 
reuşit să strângem destule dovezi ca să ne adresăm unui 
judecător şi să obţinem permisiunea să-i punem telefonul sub 
urmărire. După două luni, înregistrasem două sute de ore de 
convorbiri. Tipului îi plăcea să vorbească, nu glumă. Aşa că am 
strâns un dosar gros împotriva lui. Din păcate, tatăl lui era ceea 
ce se cheamă o notorietate în Mica Italie. Un mafiot, unul dintre 
cei mai mari gangsteri ai oraşului. Am început să primesc 
telefoane. Mi s-a cerut să scap de unele dovezi în schimbul unei 
sume însemnate de bani. Dar am refuzat. Presupun că în 
momentul acela ar fi trebuit să-mi pun unele întrebări. Insă eram 
un tip arogant şi mi-am spus că, dacă vor acţiona, confruntarea 
va avea loc pe stradă, mai mult ca sigur. Şi o să mă descurc. In 
schimb, ei l-au trimis pe tipul acela acasă. La mine acasă. Mi-am 
petrecut următoarele trei luni în spital şi am slăbit douăzeci de 
kilograme. De îndată ce m-au externat, am vândut casa şi n-am 
mai călcat niciodată acolo. Noua mea locuinţă era păzită zi şi 
noapte de poliţişti înarmaţi. Dar n-aveau de ce să se îngrijoreze. 
Obţinuseră ce doriseră. Procesul s-a suspendat, deoarece eram 
principalul martor al acuzării şi procedurile s-au amânat până la 
însănătoşirea mea. Intre timp, am descoperit ca reuşiseră să 
mituiască pe altcineva. Casetele originale fuseseră distruse şi nu 
mai rămăseseră decât câteva copii. Avocatul lor l-a convins pe 
judecător să le declare lipsite de valabilitate juridica, susţinând 
că încălcau drepturile clientului său prevăzute de cel de-Al 

Patrulea Amendament. lar tipul a scăpat basma curată. Era un 
traficant de droguri, cu tată mafiot şi ne sfida chiar în faţa 
justiţiei. Şi ştii ce mi-a spus tatăl lui când am ieşit din sala de 
tribunal? „Fără resentimente.” Ca şi când eu aş fi fost de vină de 
cele întâmplate. „Fără resentimente.” Ar fi trebuit să-l împuşc pe 
nenorocitul ăla chiar atunci. 

— Cum îl cheamă? îl întrebă Lacey. 

— Bertolli. John Bertolli. 

Soarele sclipea în piscinele de pe deal, pe Marea Chinei de 
Sud şi în insulele îndepărtate, pe vârfurile învelite în ceaţă din 
Lantau. Lacey stătea pe balcon, cu o cană de nes, mahmură, 
amintindu-şi cu plăcere de ce se întâmplase noaptea trecută. Se 
terminase cu imaginea ei de Icey Lacey“ sau de The Perfumed 
Dragon“. 

Charlotte făcea mult zgomot în bucătărie. Lacey ţinea deschis 
în poală ziarul South China Morning Post, fără s-o bage în seamă. 
În cele din urmă, Charlotte veni pe balcon. 

— Ce doreşte domnişoara Lacey pentru micul dejun? 

— Domnişoara Lacey a luat micul dejun, mulţumesc, 
Charlotte. O cană cu cafea şi o aspirină este tot ce-mi trebuie în 
dimineaţa aceasta. 

— Tot apartamentul miroase a fum. 

— N-a fumat noaptea trecută. 

— Nu contează, zise Charlotte. Azi nu vă duceţi la serviciu? 

— Este ziua mea liberă. 

Îşi concentră atenţia asupra ziarului. Dar Charlotte nu se 
dădea bătută atât de uşor. 

— Unde este yankeul? 

— El nu are zi liberă. 

— A stat aici toată noaptea. 

— Da, zise Lacey, toată noaptea. 

Fusese cât pe ce să adauge: „A dormit pe canapea”, dar nu 
intenţiona să-i dea aceasta satisfacţie lui Charlotte. Nu se 
întâmplase nimic. Keelan fusese prea trist şi ea prea beată. N-ar 


10 Lacey de gheaţă (engl.) — (n.t.). 
4 Dragonul parfumat (engl.) — (n.t.). 

crede-o nimeni, bineînţeles, dar puţin îi păsa. Charlotte o să 
pufnească şi colegii lui Lacey o să bârfească până nu mai 
puteau. 

— Simt fum de ţigară, zise Charlotte. 

Lacey puse ziarul jos. 

— Charlotte. Eu ţi-am cerut vreodată socoteală? 

Charlotte se posomori. 

— Nu, domnişoară Lacey. 

— Sunt o femeie matură, necăsătorită şi mă întreţin singură. 
lar ceea ce fac, mă priveşte direct şi personal. Nu eşti mama 
mea, aşa că să ne înţelegem. Şi sunt de asemenea stăpâna ta. 
Aşa că, dacă nu aprobi comportarea mea, eşti liberă să pleci. Dar 
te rog să nu mă cicăleşti. 

— Tipul ăla nu-i bun pentru dumneavoastră, domnişoară. 

— Mulţumesc Charlotte. 

— O să mă rog pentru dumneavoastră. 

Charlotte închise uşa de la balcon, să păstreze aerul 
condiţionat. Lacey zâmbi. leri împlinise douăzeci şi şapte de ani. 
Şi încă nu putea să facă ce voia. Ştia că ar trebui să fie furioasă, 
dar o făcea să se simtă din nou o adolescentă. 


Shenzhen 


Vincent se dădu jos din pat, îşi puse un halat din mătase de 
Burgundia şi se duse în living-room. Se îndreptă spre bar, luă o 
sticlă de Hennessey VSOP şi îşi turnă trei degete în două pahare 
de brandy. Apoi, se întoarse în dormitor. 

Eddie stătea gol în faţa oglinzii, boxând. 

— Mă iubeşti, baby? îl întrebă Vincent în engleză. 

In cantoneză nu exista cuvântul „iubire”. 

— Bineînţeles, zise Eddie. 

Ţinea mâinile în faţa capului, nu în poziţia clasică de gong fu, 
ci în jeet kune do, ca Bruce Lee. Trase un pumn într-o imagine 
fictivă, pară o lovitură, atacă, pară din nou. Vincent îl privi, cu 
ochi lacomi, în timp ce muşchii lui Eddie se mişcau excitant, 
agitând şerpii şi dragonii tatuaţi pe piele. 

— Mai mult ca pe oricine? Mai mult decât pe Ruby Wen? 

— Sigur, mai mult decât pe Ruby Wen. Cum poţi să mă întrebi 
aşa ceva? 

— Minţi atât de frumos, zise Vincent. 

Îşi aminti ce îi spuseseră băieţii Sun Yee On când îl bătuseră 
atunci: Piersica Tigrului. Eddie era tigrul, cel de care se temeau. 
Nu conta că Vincent era creierul, Evantaiul de Hârtie al lui Eddie, 
planificatorul, organizatorul, cel care făcuse triada lor atât de 
respectată. Şi temută. Dar Vincent nu era respectat de celelalte 
triade. Era doar un poponar, un muşcător de perne. 

— Trebuie să discutăm, zise el. Despre această Ruby Wen. 

Eddie se schimbă la faţă. Vincent îl privea în oglindă. Işi 
pierduse concentrarea. Se relaxă şi îşi lăsă mâinile să-i cadă în 
părţi. 

— Nu vreau sa vorbesc despre Ruby acum. 

— Dar trebuie. 

Eddie se posomori. 

— Ruby Wen ne fură banii, Eddie. 

Eddie ramase tăcut. 

— Ruby Wen ne fură banii, Eddie. 

Dar el nu făcu niciun comentariu. 

— Din banii pe care ni i-a trimis ultima oară din Golden 
Mountain lipsesc aproape trei sute douăzeci. 

— Poate este o greşeală. 

— Da, greşeală la baccara poate. Pierde, Eddie. Pierde sume 
mari. 

Eddie semăna cu un copil căruia i se spusese un lucru pe care 
nu voia să-l audă. Se întoarse cu spatele la oglindă. In colț erau 
două găleți pline cu ghinde. Ingenunche şi îşi vâri degetele 
înăuntru cu putere. Era un exerciţiu pe care-l practica adesea, ca 
să-şi întărească degetele şi mâinile. Putea să străpungă cu 
uşurinţă pielea cuiva într-o luptă. Le spunea „mâini-cuţit”. 

Vincent se duse la fereastră. Apartamentul dădea către noul 
oraş, Noile Teritorii ale Hong Kong-ului. 

— O să discut cu ea, zise Eddie. 

— Te înşală, Eddie. 

— Nu vreau să mai aud nimic. 

— Nu te respectă niciun pic! Te face de râs. 

— Nu vreau să mai aud nimic! 

Işi înfipse degetele în găleți şi Vincent auzi un trosnet ascuţit. 
Poate o ghindă sau un os din degetele sale cuţit. 

Prostule, se gândi Vincent. Ne fură banii, ne face de râs şi vor 
afla toţi că suntem slabi. Acum am auzit că are altă datorie la 
cămătarii triadei Sun Yee On. Dacă Ruby Wen n-ar fi fost iubita 

lui Eddie, ar fi lichidat-o de mult. 

Eddie se ridică şi începu să se îmbrace. 

— Trebuie s-o lichidezi, Eddie! S-o tai în bucăţi! 

leşi, trântind uşa dormitorului. 

Este nebun după ea, îşi spuse Vincent. Susţine că mă iubeşte 
pe mine, deşi, în realitate, o iubeşte la nebunie şi nu este nimic 
de făcut. 

Ruta Hong Kong-Macao era dotată cu un aeroport modern. 
Cele două turnuri din Sheung Wan conţineau un hotel, un 
supermarket şi un turn de control, iar în aeroport erau ecrane TV 
care afişau orele de sosire şi plecare. Boeing-urile te duceau la 
Macao în mai puţin de un sfert de oră, decolând de pe apă cu 
şaizeci de mile pe oră. 

Chiar şi interioarele hidroavioanelor semănau cu nişte cabine 
adevărate, cu stewardese care serveau gustări şi băuturi 
răcoritoare. De îndată ce decolau, aceleaşi stewardese vindeau 
bilete de loterie pentru cei care nu mai aveau răbdare până 
ajungeau la Macao. 

Ruby cumpără zece bilete de loterie şi câştigă cinci sute de 
dolari. Era un semn bun. Acum era sigură că o să aibă noroc. 


Macao era un orăşel trist şi amărât, se gândi Ruby, probabil la 
fel cum arăta Hong Kong-ul acum treizeci de ani: străzi vechi, 
înguste, la marginea mlaştinii asiatice. 

Majoritatea iniţierilor în triade aveau loc aici. Politia 
portugheză era ca şi inofensivă. 

Pentru Ruby singurul lucru bun în Macao erau cazinourile. 
Cazinoul Lisboa, o clădire deosebită cu acoperiş în formă de roţi 
de ruletă. La lumina zilei nu era cine-ştie-ce. Dar noaptea 
semăna cu un turban arab drapat cu becuri. 

Foaierul era banal, cu circuit TV închis. Un hol luminat ca un 
bâlci englezesc, chiar în miezul zilei, înconjurat de săli de joc, 
unde amahs în pijamale negre şi sandale de plastic îşi jucau 
salariile la fan tan, mizând modest, în timp ce bătrâni cu 
pulovere şi haine, cu cămăşi uzate, jucau black jack şi paí gow 
împingând mărunţişul lor pe mesele luminate electric. Cei care 

pierdeau se aşezau pe podea. 

Nimeni nu zâmbea sau îşi întrerupea conversaţia. Acesta nu 
era un joc. Ci o sală plină de oameni singuratici, care luptau 
împotriva aceluiaşi demon. 

Norocul. 


Ruby urcă pe scările rulante până la etajul al doilea, în sălile 
de baccara cu miză mare. La aceasta oră a dimineţii, se 
desfăşura un singur joc în Treasure Island Room. Nouă sau zece 
împătimiţi jucau zgomotoşi şi entuziasmați. Ruby simţi că i se 
accelerează pulsul şi i se adânceşte golul în stomac. Senzaţia 
aceasta era mai bună ca sexul şi ca orice altceva, se gândi ea. 
Azi va triumfa, era convinsă. 

În noaptea aceasta o să mă întorc cu hidroavionul la Hong 
Kong şi nu va trebui să-mi mai fac probleme din pricina banilor. 
Am nevoie doar de puţin noroc. 


75 


Ruby o porni pe holurile pustii, asaltată de mirosurile de 
sudoare, tutun şi de zgomotul maşinăriilor. Rătăcea prin 
supermarket, uluită şi ameţită. Două femei de serviciu în 
uniforme maronii o priveau ca şi când ar fi fost beată, dar ea nici 
nu le vedea. 

Pierduse încă trei sute de mii de dolari. Se uită la ceas. Ora 
unu. Începuse să joace pe la zece. În numai trei ore.. 

În cele din urmă, se trezi în foaierul hotelului, în faţa celor 
două vitrine cu vaze uriaşe, antice. Spre deosebire de alte 
hoteluri era aproape pustiu. 

Simţi că este gata să leşine. Se uită în jur dar nu era nicio 
banchetă sau scaun. 

Un taxi trase la intrare. Un tânăr înalt, cu păr negru, scump 
îmbrăcat într-un costum de mătase intră în hol. Se opri însă la 
jumătatea drumului s-o privească. 

— Ruby, zise el. 

Pentru o clipă, o luă pe nepregătite. Dar îşi reveni şi-i 
răspunse pe un ton prefăcut. 

— Bună, Joe. Imi cumperi ceva de băut? 

Clinchetele de cristal şi porțelan din A Galera erau odihnitoare 
faţă de zgomotul asurzitor al cazinoului. Lucien comandă crabi, 
pui africani şi o sticlă de Madeira. 

— Deci, iată-te. 

Lucien simţi o greutate în piept. Ruby. Slabă, stilată, într-o 
haină maro de piele Christian Lacroix cu guler mare şi mâneci 
brodate cu auriu. Pantaloni scurţi, maro, din fetru, cizme negre 
din piele cu lanţuri, păr dat cu gel. Revoltătoare. Exotică. 
Intoarsă din iad. 

— Ce mai faci, Ruby? Ultima oară când te-am văzut, erai în 
închisoarea aceea împuţita din Bangkok. Cine te-a ajutat? Louis 
Huu? 

— Poate. 

— Am auzit că ai fost eliberată. Am încercat să aflu ce ţi s-a 
întâmplat. 

Ruby goli paharul şi îi făcu semn că mai voia. Transpirase şi 
părea nervoasă. La fel ca un cintezoi atât de prețuit de chinezi. 
Deci, este încă în colivie, îşi spuse Lucien. De ce oare? 

— Ce cauţi în Hong Kong? îl întrebă ea. 

— Am venit după afaceri. 

Ruby încuviinţă din cap. 

— Ai haine frumoase, ceas nou. Văd că te descurci. Pun pariu 
că lucrezi pentru tatăl tău. 

Ridică din umeri. 

— Cât stai la Hong Kong? 

— Câteva zile. Pe urmă plec în S.U.A. 

Ruby ridică din sprâncene. 

— Ai afaceri şi acolo? 

Ridică din umeri. 

Ruby îşi muşcă din nou buzele. Şi luă încă o înghiţitura de vin. 

— Ce s-a întâmplat, Ruby? 

— Imi împrumuţi treizeci de mii de dolari? 

— U.S. sau Hong Kong? 

— U.S. 

Lucien clătină din cap. 

— Nu te schimbi niciodată. 

Ruby se rezemă de spătar. Semăna cu o fetiţă posomorâtă 
căreia i se refuzase ceva. 

— De data asta nu-ţi cer pentru mine, ci pentru mama mea 
din Guang zhou. Are cancer şi trebuie să se opereze în Hong 

Kong. 

— Eşti o mincinoasă, Ruby. Tocmai de aceea te iubesc. 

— Zău, am nevoie de banii ăştia pentru mama mea. 

Lucien îşi ridică privirile. 

— A venit crabul nostru. 

Chelnerul puse farfuriile aburinde pe masă. Lucien se aplecă 
spre ea. Uitase ce foame îi era. 

— Aici mâncarea este mai bună decât la Hong Kong, nu crezi? 

Ruby îl ignoră. 

— Vrei să-ţi spun adevărul? 

— Nu cred că aş rezista. 

— Ţi se pare nostim că Ruby ata o să fie ciopârţită? 

— Cât a pierdut mama ta canceroasă la baccara? 

— Cinci sute de mii de dolari Hong Kong. 

Lucien clătină din cap. Bănuia că pierduse doar jumătate din 
cât susţinuse, dar era oricum foarte mult. Biata Ruby. Lucien 
apucă crabul. 

— O să mă mai gândesc. 

— Nu este timp. Vrei să mă vezi moartă? 

Lucien îşi turnă sos în farfurie, adâncit în gânduri. 

— Cât a trecut de când nu ne-am văzut? Cinci luni? Lucrurile s- 
au schimbat, Ruby. Eu m-am schimbat. 

— Erai grozav când te-am cunoscut. Acum însă eşti un rahat. 

— Ah, Ruby, eşti atât de sugestivă când vrei să-ţi exprimi 
sentimentele. 

— Trebuie să mă ajuţi. 

Se aplecă şi-i simţi mâna pe genunchiul lui. Apoi înaintă până 
la coapse. 

— Te rog. O să te fac foarte fericit. O să fiu a ta pentru 
totdeauna. 

Lucien supse carnea de pe cleştii crabului. 

— Hai, mănâncă. Sunt delicioşi. 

Ruby reacţionă ca şi când ar fi plesnit-o. Se ridică brusc, 
căutându-şi poşeta. li tremurau mâinile. De data aceasta se afla 
într-o mare încurcătură. N-o mai văzuse în asemenea hal. 

— Stai puţin, zise el. 

işi muie degetele într-un castronaş şi se şterse pe şerveţel. 
Apoi, băgă mâna în cămaşa şi scoase o carte de vizită. 

— Sună-mă mâine, 0.K.? 

Ruby lua cartea de vizită, o rupse în bucăţi şi o aruncă în 

farfurie. 

— Credeam că eşti prietenul meu, zise ea. Dar m-ai înşelat, la 
fel ca toţi ceilalţi. 

Işi puse geanta pe umăr şi plecă. 


Hong Kong 


Ruby se întoarse la Hong Kong la ora patru după-amiaza. Era 
încă în aeroport, când sună telefonul ei mobil. 

Il scoase din geantă şi-l duse la ureche. Ceilalţi pasageri 
treceau pe lângă ea, îndreptându-se spre ieşire. 

— Ruby. 

— Eddie. Vorbeşte mai tare, că nu te aud. 

— Unde sunt banii, Ruby? 

— Ce bani? 

Se uită prin mulţimea din jur. Oare el să fi fost în Shenzhen, 
sau aici la aeroport, ascuns pe undeva, privind-o? 

— Ah Lam spune că ne datorezi 320000 de dolari Hong Kong 
din ultima afacere din Golden Mountain. Unde sunt banii, Ruby? 

— Nu-ţi sunt datoare cu nimic. Ţi-am plătit tot. l-am trimis la 
White Dragon S & L, aşa cum mi-ai spus. Nu te-aş înşela 
niciodată. 

— Ruby... 

— Trebuie să mă crezi! 

— Ah Lam spune că ai pierdut din nou la baccara. Ţi-ai 
încălcat promisiunea. 

Ah Lam. Vincent! Rahatul ăla. Orificiul lui cel mai secret a fost 
penetrat de zeci de mii de săbii de jad, înainte de a ta, Eddie! 

— N-am jucat cu banii tai. Poate Vincent te înşală, nu eu. 

— Ruby... 

Se făcu linişte. 

— Eddie? 

— Nu mă face să vărs toate lacrimile la înmormântarea ta, 
micuță floare, zise el şi închise. 


76 


Se întâlniră în restaurantul din Amoy Street, lângă Hopewell 
Centre. Era înghesuit, sufocant, cu mese şi scaune din melamină 

şi o fereastră spre stradă. Patru chinezi stăteau la masa de lângă 
ei, trei în costume de oameni de afaceri. O femeie citea Wall 
Street Journal-ul asiatic. 

Lacey comandă congee. Keelan ezită, încercând sa aleagă un 
mic dejun englezesc. Chelnerul bătrân îi oferi cârnaţi şi ouă 
prăjite. 

— Mda, zise Keelan. 

— O să regreţi, îl preveni Lacey. 

— De ce? 

— Vei vedea. 

Umplu două căni cu ceai verde chinezesc şi se deschise la 
haină. 

— Cum merge traficul cu droguri? 

— Bine. Oricum, nu cred că se va întâmpla nimic spectaculos 
în următorii ani. 

— Mai mult ca sigur. 

— Ai dreptate. 

Se aplecă peste masă, zâmbind. 

— Cum te-ai simţit după noaptea trecută? 

— M-a durut capul. 

— Voiam să-ţi mulţumesc. 

Lacey se prefăcu surprinsă. 

— Eram chiar atât de beată? 

— Nu, mă refeream la faptul că m-ai ascultat. Uneori, devin 
morbid. Dar mi-a făcut bine să-mi deschid sufletul. 

— Ştiu să ascult. De aceea reuşesc să prind ucigaşii. 

— Oricum, este de preferat decât să mărturiseşti adevărul sub 
tortură. 

— Mă pricep şi la asta. 

Chelnerul le aduse micul dejun. Keelan se zgâi în farfurie. Un 
ou prăjit, un cârnat, un pătrat de şuncă plutind într-un vas de 
supă cu tăiţei. 

— Cristoase! 

Lacey luă o lingură de congee. 

— Doar te-am prevenit. 

— Ştiam că trebuie să comand gelatina aia. 

— Congee de pui este un mic dejun foarte hrănitor. Mai bun 
decât mizeria aia pe care o mănânci. 

— Hei, nu critica ţigara şi cafeaua rece până nu le-ai încercat. 

Învârti cârnatul în farfurie şi înfipse furculita în ou. Tare ca 

piatra. Imposibil. Dacă voia un mic dejun ca lumea, trebuia să se 
înveţe, să mănânce congee sau să se ducă la McDonald's. 

— Tot mai tragi din iarba ucigătoare? 

— N-am mai fumat de trei zile. 

— Pe cine încerci să impresionezi? 

— Pe tine, Lace. 

O luă de mână. 

— Poţi să renunţi pentru o clipă la congee-ul tău? 

li zâmbi şi se apropie de el. 

— Ce romantic îmi vorbeşti. 

Keelan părea stânjenit. 

— Uite ce este, Lace. N-ai vrea s-o luăm de la început? 

— Adică de când te-am repezit în biroul meu? 

— Da, poate chiar de acolo. Sau de când ai hotărât că sunt un 
neisprăvit. 

— Ce te face să crezi că mi-am schimbat părerea? 

— Ai dreptate. 

li zâmbi şi se uită la ceas. 

— Mă duc la serviciu. Cadavrele vor umple străzile, dacă nu 
ajung în zece minute. 

— Când ne mai vedem? 

— Mâine este duminică. Şi Charlotte se duce la biserică. 

— Să-l slăvească pe Dumnezeu. 

— Exact. lar eu voi fi acasă toată ziua să ascult confesiuni. 

— Vrei să-mi asculţi păcatele la ora nouă? 

— Aş putea face mai mult de atât, spuse Lacey. Aş putea să ţi 
le sporesc. 


Hong Kong-ul strălucea în lumina neoanelor. Ruby privea 
avionul pierzându-se către Kowloon. li tremura ţigara între 
degete, îşi apropie fruntea de sticla rece. 

N-ai unde să te duci, Ruby! Dacă fug în Golden Mountain, 
Eddie o să mă găsească. La New York, la Sindey, poate la 
Amsterdam? Dar acolo n-am prieteni şi nici bani. Doar câteva 
cărţi de credit false. Cum să mă ascund? Intr-o zi, Eddie o să 
prindă o şoaptă din zbor şi o să mă facă bucăţi. Dacă nu-i 
înapoiez banii, nu contează unde o să fug. 

Soneria apartamentului ei o făcu să tresară. Uitase de 
întâlnirea ei de la ora opt cu tipul care ar putea s-o ajute. 

— Da? 

— Sunt John Keelan, Ruby. Dacă ai vreun pacheţel de heroină, 
aruncă-l la toaleta cât mai repede şi dă-mi drumul înăuntru, 
O.K.? 

Trecuse aproape o lună de când o văzuse la Maha Chai. Parcă 
n-ar fi fost niciodată în locul acela. Se sprijini de uşă, în 
choangsam-ul ei roşu, insinuantă şi sexy, cu faţa ei de păpuşă 
asprită de tunsoarea scurtă. li simţea parfumul excitant şi 
ameţitor. 

— Ai plâns, zise el. 

— Acum am o viaţă foarte tristă, zise ea. 

Se uită peste umărul lui. 

— N-o să mă arestezi, nu? 

— Nu încă. 

— Hai, intră, zise ea. 

— Mulţumesc. 

Închise uşa în urma lui. Se uită în jur. Hainele erau împrăştiate 
peste tot şi pe masă era o valiză deschisă. 

— Pleci undeva, Ruby? 

— N-am unde. Vrei să bei ceva? 

li făcu semn că da şi fata se depărtă clătinându-se către barul 
din colţul camerei. 

— Apă minerală? 

— Nu am. 

— Coca-Cola? 

— Da. 

— Frumos apartament, zise el. 

— Nu-i al meu, ci al unui prieten. 

— Eddie Lau? 

li dădu paharul cu Coca fără să-i răspundă. 

— Ultima oară, când te-am văzut la Bangkok, circumstanţele 
erau cu totul diferite. 

— Eşti supărat pe mine? 

— Nu. Dar trebuie să-mi răspunzi la câteva întrebări. Pot să 
stau jos? zise el, indicând o canapea din piele neagră şi se aşeză. 

— Trebuie să-ţi schimbi croitorul, John, spuse Ruby. Arăţi 
oribil. 

— Nu schimba subiectul, Ruby. Era vorba de tine. De ce ai 
plecat atât de repede din Bangkok? 

— Am înnebunit. Din cauza căldurii, probabil. Închisorile te fac 
să înnebuneşti. 

Îşi căută ţigările. 

— Fumezi prea mult, îi spuse Keelan. 

li întinse pachetul, dar o refuză. 

— M-am lăsat şi ar trebui să-mi urmezi exemplul. Când îţi vine 
cheful, inspiră adânc şi bea un pahar cu apă. Pentru mine are 
efect. 

— Nu-ţi face bine. 

— Ce, fumatul? 

— Nu, să renunti. Doar nu vrei să trăieşti veşnic? 

— Uneori aşa aş vrea. 

— Eu fumez de când mă ştiu şi uite că n-am murit, aşa că nu 
văd unde este problema? 

Keelan îşi sprijini coatele de genunchi. 

— Unde te-ai dus după ce ai plecat din Bangkok, Ruby? Unde 
ai fost şi ce ai făcut în tot acest timp? 

— Am vizitat-o pe bunica mea din China. Este foarte bolnavă. 
Are cancer. 

— Ce mai face Eddie Lau? 

— Îţi trimite salutări. 

— Grozav. Ştie că ai vorbit cu noi? 

— Să nu-i spui de înţelegerea noastră. Cred că s-ar înfuria rău 
de tot, dacă ar afla. 

— De înţelegerea noastră? Dar nu avem nicio înţelegere. 

Ruby se apropie şi îngenunche lângă el, sprijinindu-şi mâinile 
de genunchii lui. 

— Ai o prietenă, John? 

— Nu de asta am venit aici, Ruby. 

Îi simţea unghiile prin materialul pantalonilor, înaintând spre 
coapse. 

— M-am gândit tare mult la tine. Aş putea să fiu prietena ta, 
dacă vrei. 

Keelan se ridică în picioare şi se duse la fereastră. Cristoase, 
ce femeie! Când se întoarse o văzu îngenuncheată lângă sofaua 
de piele, cu capul plecat. Semăna cu o adolescentă prinsă furând 
într-un magazin. 

Intoarse capul fără să-l privească. Oare regreta sincer sau se 
gândea cu ce să-l mai aiurească? Luă bricheta Dunhill de pe 
masă şi bătu cu ea în suprafaţa de cristal, nerăbdătoare. 

— Ce se întâmplă, Ruby? 


317 


- TRIADA - 


— De data aceasta am intrat într-o mare încurcătură, 
murmură ea, cu ochii plini de lacrimi. 

Acum face pe neajutorata. N-ar fi prima oară când joacă teatru 
în faţa lui. 

— O să mă ajuţi? : 

— Nu trebuie să fac absolut nimic. Imi amintesc că am 
încercat să te ajut când erai condamnată la moarte, în Thailanda. 
Am tras multe sfori să aranjez ceva pentru tine. Dar, peste 
câteva zile, am căzut de prost, pentru că tu îţi aranjaseşi altceva, 
în spatele meu. Nu ştiu dacă mai vreau să închei vreo înţelegere 
cu tine. 

Se auzi un trosnet ascuţit. Ruby îşi rodea unghiile. 

— Ce crezi că ar fi trebuit să fac? şuieră ea. Dacă ar fi venit 
cineva să-ţi spună că a doua zi o să te scoată din locul ăla 
împuţit, ce ai fi spus? Nu, mulţumesc, trebuie să aştept să vad 
dacă americanul meu o să-mi reducă pedeapsa la zece ani în loc 
de douăzeci? Ce-ai fi făcut dacă erai în locul meu? Exact ce am 
făcut eu; ai fi ieşit repede pe poartă când ţi-ar fi deschis-o. 

Trase adânc din ţigară, încercând să-şi păstreze mintea 
limpede. 

— M-am săturat de viaţa asta, John. Nu ştiu cum o să se 
termine. 

Aş putea să-ţi sugerez, se gândi el, dar, în schimb, îi spuse: 

— Mi-ai mai spus şi altădată la fel! 

— Nu ştii cum este pentru mine. Trebuie să trăiesc, să 
supraviețuiesc. 

— Şi cum reuşeşti să supravieţuieşti în ultima vreme? Cu puţin 
ajutor din partea lui Eddie Lau? 

— Poate. 

— Poate, bombăni Keelan. Pot să te întreb unde se află? 

Ruby clătină din cap. 

— Nu ştiu, John. De data asta îţi spun adevărul. 

— N-ai recunoaşte adevărul nici dacă ar sări de după perdea 
cu o reclamă luminoasă atârnată de gât şi te-ar muşca de fund! 

— Poate facem o înţelegere. 

— Ce fel de înţelegere, Ruby? 

— i-l dau pe Eddie, iar tu îmi asiguri o viaţă nouă undeva, 
departe. Foarte, foarte departe. Un nume nou, acte noi. 

Keelan ezită. 

— Nu te mint. M-am săturat de viaţa asta, de droguri, de 

minciuni. Nu poţi şti niciodată cine o să-ţi facă felul. Mi s-a făcut 
frică. Poate că vreau s-o iau de la capăt, mai ştii? Să fug din 
Hong Kong. Undeva, într-un loc drăguţ, unde nu există droguri 
sau triade. Poate o să fac şi copii. Batem palma? 

— Nu-i chiar atât de uşor. 

Ruby îşi luă faţa în mâini. Poate că de data asta a păţit-o rău 
de tot, se gândi Keelan. Dacă nu mă minte, aş putea face o 
afacere bună. Sau e doar un alt joc şi eu nu sunt decât un biet 
pion amărât pe o tablă de şah. Voi intra în joc, dar fără a-mi face 
iluzii. Nu încă. 

— Toată viaţa am fost o proastă. Am făcut o mulţime de 
tâmpenii. Credeam că sunt deşteaptă. Pe dracu'! 

— Pot să te ajut, Ruby. Dar trebuie să faci tot ce-ţi spun eu, 
ne-am înţeles? 

Ruby dădu din cap. 

— Bine, zise ea. 

Lacey deschise uşa într-un halat alb de mătase. Mirosea a 
mousse de bain şi se dăduse cu ruj roz. 

— Ah, Doamne, a venit brigada antidrog, zise ea. 

Keelan zâmbi. 

— Dacă n-ai făcut nimic rău, n-ai de ce să te temi. 

— Presupun că vrei o percheziţie corporală, zise ea şi închise 
uşa. 

Rămase în hol, s-o privească. Se întreba ce ar spune Anna 
acum despre el sau despre ea. Indiferent cât de mult se străduia, 
îi revenea mereu în minte, chiar şi în prezenţa lui Madeleine 
Lacey. 

— Aş da un penny să aflu ce gândeşti, zise ea. 

— Nu merita nici măcar atât. 

— Dacă te răzgândeşti, zise Lacey, o să te împuşc. Mă duc la 
birou, iau pistolul lui Tyler şi te ciuruiesc. Ai înţeles? 

— Da, să trăiţi! 

— Bun. 

Se apropie de ea, îşi băgă degetele pe sub halat şi-i pipăi 
umărul sănătos. 

— Eşti frumoasă, Lace, murmură el. 

— Şi fragilă. Trebuie să te porţi cu grijă. 

— lţi promit, zise el cu un glas răguşit. 

Şi le alungă din minte pe Anna şi Caroline, cu un efort de 
voinţă. Nu credea că ar fi în stare să rănească vreodată o 
femeie. 

li simţi degetele pe obraz şi i le săruta. 

— Crezi că o să poţi? îl întrebă ea, în şoaptă. 

— Nu ştiu. 

— Sunt gata să-ţi ascult confesiunea, zise ea. 

Işi imaginase că vor face dragoste în pat. Aranjase totul. 
Pusese cearşafuri curate de mătase, desfăcuse patul şi lăsase 
jaluzelele întredeschise. 

Dar, când veni momentul, nu mai fu timp de fineţe şi 
rafinament şi se posedară în picioare, pe hol. Şi după aceea se 
prăbuşiră pe covorul de mătase, râzând. 


Lumina se filtra printre jaluzele. Keelan se întoarse într-o parte 
şi o mângâie pe spatele gol. Lace deschise ochii. 

— Dacă mai faci aşa, o să încep să torc, zise ea. 

O sărută pe păr. 

— Am senzaţia că mi s-a luat o greutate de pe piept. 

— Cred că greutatea era ceva mai jos. 

Râse. 

— Pot să-ţi pun o întrebare personală? 

— Daca mi-am făcut testul SIDA? Câţi bani am? Dacă am 
legături cu mafia? 

— Câţi ani ai? 

— La dracu’! Este şi mai rău! 

intoarse capul şi-i zâmbi. 

— Câţi ani crezi că am? 

— Ah, Doamne! 

— Tu ai început. 

— Dacă spun prea mult, n-o să mai vorbeşti niciodată cu mine, 
iar dacă spun prea puţin o să crezi că sunt imatur. 

— Câţi? 

— Douăzeci şi unu. 

— Tu mă crezi imatură. 

— Vrei să-ţi spun sincer? Douăzeci şi cinci. 

— Nu-i prea rău. Tocmai am împlinit douăzeci şi şapte. 

— Pari mult mai tânără. 

— Mincinosule! 

Oftă şi-i simţi mâinile pe umeri. 

— Intrebarea ta are vreun substrat anume? 

— Eu am treizeci şi şase. M-am gândit că ar trebui să ştii. 

— Un copil al generaţiei teribile. Cred că îţi aminteşti de 
Beatles. _ 

— Sigur. Intr-o zi o să-ţi povestesc despre concertul Buddy 
Holly. Mă duceam la spectacolele lor înainte să lupt în războiul 
din Coreea. 

— Charlotte crede că toţi americanii sunt „manchados”. 

— Ce-i asta? Un cuvânt spaniol? 

— Inseamnă depravat. Imoral. 

— Mi se pare cam exagerat de la o naţiune care l-a ales 
preşedinte pe Ferdinand Marcos. Cum de-ţi permiţi o menajeră? 

— i-am spus că am un venit propriu. 

— Atunci de ce te-ai făcut polițistă? 

— Incerc să salvez lumea. Sunt o idealistă. Tu nu? 

Nu-i răspunse. 

— Am fost căsătorită odată, îi spuse ea brusc. 

— N-am ştiut. 

— A durat unsprezece luni. Era director la Jardine Matheson. 
Probabil că i s-a părut nostim şi neconvențional să curteze o 
polițistă. După ce ne-am căsătorit însă, a început să nu-i mai 
placă. Voia să mă convingă să renunţ. 

— Şi? 

— La două săptămâni de la căsătoria noastră, am fost 
transferată la Serious Crimes. Viaţa mea s-a transformat într-un 
film gen Rambo — numai violenţă, fără niciun pic de sex. In cele 
din urmă, m-a acuzat că îmi pasă mai mult de criminali decât de 
el. 

— Şi avea dreptate? 

— Tu ce crezi? 

— Parcă ai vorbi despre mine. 

li frecă spatele şi o făcu să geamă. 

— Ai talent, Keelan. 

— Trebuie să mă pricep şi eu la ceva. 

— Cred că ţi-ai găsit vocaţia. 

Se întoarse, cu mâinile deasupra capului. 

— Cred că partea aceasta este gata, murmură ea. Poţi să treci 
la cea din faţă. 

După ce îşi făcu un duş, Lacey îi spuse că un prieten de-al lui 
Mac, Tom Devoy, o invitase după-amiază la o plimbare cu barca. 
Keelan era de asemenea invitat. Americanul pregăti omlete la 
prânz şi apoi merseră cu maşina prin tunelul Aberdeen, trecând 
de Happy Valley şi Causeway Bay. 

Yachtul Atoll era o ambarcaţiune solidă din lemn de tek şi 
alamă. 

— Este un vas superb, zise Keelan când se sui la bord, în 
Causeway Bay. 

— Este o ambarcaţiune adevărată, zise Tom zâmbind şi-i arătă 
un yacht lung din fibră de sticlă. Nu ca jucăria aia. 

Privit din port, Hong Kong-ul nu mai era un oraş cu coridoare 
înghesuite, intoxicate de monoxid de carbon. Gârliţe cu urechi 
negre pluteau, purtate de curenţi, la câteva sute de metri 
deasupra lor. Văzu pădurile dese şi verzi din jurul Capului 
Collinson, Ley Yue şi Joss House Bay. Din depărtare era un oraş 
frumos. Un avion 747 decolă de pe pistă de la Kai Tak şi urui în 
văzduh, în drum spre est. Soarele se reflecta pe suprafaţa sa 
argintie, iar monoliţii din Kwun Tong se înălţau pe fundal. 

Nu puteai scăpa complet de urâţenie. Şuvoaie negre, din 
gurile de canalizare treceau pe lângă ei, înaintând până la Sai 
Wan Ho. Keelan o surprinse pe Lacey studiind apa, foarte atentă. 

— Nu mai căuta cadavre, zise el. 

— Numai dacă îmi promiţi că nu mai urmăreşti şampanele. 
Ştiu că de-abia te abţii să nu le opreşti ca să le verifici 
încărcăturile. 

— Uită-te la ambarcaţiunea asta. 

— Tom spune că la câţiva kilometri de țărm apa îşi schimba 
brusc culoarea. După ce depăşeşti dunga maro, devine din nou 
albastră. Laşi toată mizeria în urmă. 

— Nu poţi lăsa niciodată toata mizeria în urmă, zise el. 

Se întristă brusc. Işi luă berea şi se aşeză în spatele catargului. 


S-a întâmplat ceva cu el în ultimele zile, îşi dădu seama 
Keelan. Era fericit. Işi simţea sufletul uşor. Nu mai încercase de 
mult această senzaţie, dinaintea tragediei şi confruntării cu 
Bertolli. Trecuse o săptămână de când nu se mai trezise noaptea 
să se plimbe prin cameră şi să se uite la televizor la filme 
chinezeşti şi sporturi pe care nu le agrea: meciuri de fotbal 

asiatic cu echipe obscure. 

Incepea să uite. 

Şi nu-i plăcea. 

Vinovăţia era înlocuită de autocondamnare. Oare cât dura 
iubirea? Doi ani? Poate, dacă ar fi fost doar Anna, s-ar fi iertat. 
Dar nu putea să se ierte pentru ceea ce se întâmplase fiicei sale. 

Era atât de uşor să găseşti pe altcineva şi să le dai uitării. Să- 
şi spună că îşi ispăşise pedeapsa. Dar conştiinţa sa îi spunea că 
nu ispăşise nimic. 


Lacey îl privea cum stătea rezemat de catarg, privind către 
insula Waglan şi orizontul îndepărtat. Se desprinsese din nou de 
realitate, fără s-o prevină. 

— Se simte bine? o întrebă Tom, de la cârmă. 

Fata ridică din umeri. Cum să-i explice? 

Aş putea să-l iubesc pe omul acesta, se gândi ea. Dar simţea 
că ar fi o greşeală. Trecutul lui îl împiedica să fie fericit şi-l 
îndemna să se autodistrugă. Intuia că n-o să se liniştească până 
nu găsea un mijloc să se distrugă. Poate atunci o să-şi împace 
conştiinţa. 

Era o vilă veche, franţuzească, reprodusă pe coama muntelui 
Kellett, cu ferestre verzi, porte cochère şi pereţi vopsiți în 
albastru pastelat. Spatele casei era umbrit de celex chinezesc şi 
copaci de ceară lucioşi. Poteca spre casă era şerpuitoare, ca să 
împiedice spiritele rele să ajungă înăuntru şi era străjuită de 
ghivece cu iasomie, susan de munte şi indigo sălbatic. Dădea 
spre apă, portul Aberdeen şi Ap Lei Chau. Un bun feng shui, se 
gândi Ruby. Un loc norocos. 

Observă că în garaj erau două Mercedesuri: unul roşu, 480 
SEL, şi unul negru, limuzină. Micuţul Lucien fusese sedus, se 
gândi ea. lar un bărbat care fusese sedus o dată, putea fi sedus 
cu uşurinţă de mai multe ori. 

O amah o conduse pe Ruby pe terasa din spate. O piscină 
albastră era înconjurată de o pajişte verde, minuţios îngrijită. 
Ruby auzi glasul unui bărbat şi râsul unei femei. Concurența. 

Terasa era pardosită cu marmură şi umbrită de o verandă, 

susţinută de coloane albe. Jacuzzi“? fusese adăugat ulterior. Era 
din lemn de pin baltic şi suficient de spațioasă ca să cuprindă o 
echipă de fotbal. Dar, în clipa de faţă, era ocupată de două 
persoane. Una din ele era Lucien. Ruby nu cunoştea fata. O 
filipineză, probabil. Era goală, cu excepţia unui bikini negru. 

li pieri râsul, când o văzu pe Ruby. Lucien îşi sprijini mâinile de 
laturile căzii fierbinţi şi surâse. Paznicul de la poartă îl anunţase 
deja de venirea ei. 

— Ruby. 

Se îmbrăcase elegant, într-o rochie neagră de velur, cu 
dragoni aurii brodaţi, mâneci lungi şi pantofi negri-aurii din 
antilopă. Apariţia ei avu efectul dorit. Faptul că era o femeie de 
afaceri îşi avea avantajele şi dezavantajele sale, se gândi ea. 
Majoritatea bărbaţilor nu ştiau să-şi trăiască viaţa. 

— Ruby! exclamă Lucien. Credeam că n-o să te mai văd 
niciodată după ce ai rupt cartea de vizită. Dar iată-te! 

Memorase numărul înainte să rupă cartea de vizită şi s-o 
arunce în mâncare. Chiar dacă o părăsise norocul la masa de 
baccara, nu uitase să joace. 

— Ce-ar fi să faci o baie în piscină? îi spuse Lucien însoţitoarei 
sale. 

Fata ieşi din cadă şi-i arunca o privire veninoasa lui Ruby, 
care-i zâmbi dulce. Apoi plonjă în piscină şi Ruby se aşeză pe 
scaunul de trestie de lângă Jacuzzi. 

Lucien o privea, surâzând. Avea un lanţ gros de aur la gât, 
care sclipea pe părul umed, negru, de pe piept. Cinci luni puteau 
fi o perioadă lungă pentru un bărbat tânăr şi flămând, se gândi 
Ruby. 

— Bei ceva? o întrebă pe Ruby. 

Ruby clătină din cap. 

— Mă gândeam la cei treizeci de mii de dolari. 

— Nu mai aveam nevoie de ei. 

— Bun. Atunci n-o să ţi-i dau. 

Ruby se întoarse. Fata îi privea, cu mâinile pe marginea 
piscinei. 

Lucien zâmbi. 

— Hai, vino aici, lângă mine, Ruby. Relaxează-te. 

Ruby se ridică. Işi scoase ceasul Piaget şi-l puse cu grijă pe 
scaun. Apoi îşi trase fermoarul dintr-o mişcare şi îşi scoase 


12 Baie japoneză — (n.t.). 

rochia. Nu avea nimic pe dedesubt. 

Se urcă în baia înspumată, dar se ţinu departe de Lucien. 

— Ce mai face Kwo-chao? 

— Tata este pe moarte, îi spuse Lucien. 

II studie atentă, să vadă daca nu-şi bătea joc de ea. 

— Este adevărat, spuse Lucien. Are cancer la plămâni. Doc- 
torul i-a dat trei luni. Bietul de el. 

— Ai aşteptat cam mult. 

— Da, într-adevăr, am aşteptat puţin cam prea mult. 

— Este casa ta? 

— Peste trei luni, spuse Lucien şi zâmbi din nou. Presupun că 
ar fi fost oricum a mea. Imi vine atât de greu să ghicesc cum 
gândeşte tata. 

— Deci acum eşti un mare om de afaceri. 

— Tatăl meu este un om mult mai grozav decât mi-am 
imaginat. Are afaceri peste tot. Aici, la Bangkok şi chiar şi la 
Vientiane, pentru numele lui Dumnezeu. lar unele sunt chiar 
legale. 

— Vinde tot şi retrage-te. N-o să rezişti. 

— Vom vedea. 

Işi sprijini capul pe marginea de lemn a căzii. Degetele ei îi 
dezmierdau coapsele. Ce şireată este. 

— Am o afacere pentru tine. 

— Ce fel de afacere? 

— La Macao spuneai că ai afaceri în America. Unde anume, la 
New York, pe Coasta de Vest? 

Işi arcui sprâncenele, aşteptând. 

— La San Francisco, zise el. 

— Ce fel de afaceri? 

— Cum crezi că pot conduce o negociere atât de delicată când 
mă pipăi cu degetele? 

— Tocmai de aceea este delicată. 

li dădu piciorul la o parte. Cristoase, îl excitase îngrozitor. 

— Ce vrei, Ruby? 

— Poate aş vrea să vând puli în San Francisco? 

Inţelegea jargonul triadei. 

— Poate. 

— Cumperi pui la preţ prea mare, poate eu o să-ţi vând mai 
ieftin. Nu este de ajuns să vând pui, poate, după aceea, o să şi 
cumpăr. 

Lucien se întrebă pentru cine lucra acum. Baptiste şi-ar fi dat 
seama. 

— Zece la sută de kilogram, zise el, adăugând automat un 
procent suplimentar. 

Ruby se aşezase peste unul din robinete. N 

— Este foarte frumos, zise ea cu un glas răguşit. In tao nu are 
un nume special. Tu cum îi spui? Apă parfumată care curge prin 
poarta de jad? 

— Ruby, vorbeam despre pui. 

Ruby îşi schimbă din nou poziţia, roşie la faţă. 

— Pot cumpăra puiul ăsta în San Francisco. 

— Bineînţeles. 

— Cumpăr de la tine cincisprezece kilograme; zece la unu. 
Când poţi să livrezi? 

Ar fi trebuit să urc preţul, se gândi Lucien. 

— Intr-o săptămână. 

— O săptămână este O.K. 

— Imi dai banii jumătate acum, jumătate la livrare. 

Ruby fu cât pe ce să se sufoce. 

— Nu pot. Am făcut afaceri împreună de atâtea ori. Doar poţi 
avea încredere în mine. Te plătesc la San Francisco. 

— O treime. 

Ruby lovi apa cu mâna. 

— Nu înţelegi, am mare nevoie să încheiem tranzacţia aşa 
cum am vorbit. iți dau jumătate în San Francisco, nu acum. Nu 
pot. N 

Lucien se gândi. În ultimele luni învățase multe despre afaceri 
şi, aşa cum îi spusese Baptiste, regula de aur era să nu te 
asociezi niciodată cu cineva cunoscut. Problema transportului 
heroinei în S.U.A. consta în găsirea acelor cumpărători cu bani, 
care să nu fie poliţişti infiltrați. Mafia lui Baptiste nu putea să-i 
concureze pe chinezi, care deplasau cantități mari, garantau 
livrarea şi aveau multe contracte peste ocean. Cincisprezece 
kilograme însemna mai mult de un milion şi jumătate de dolari. 
lar pentru o asemenea sumă ar putea să-i dea mână liberă lui 
Ruby să-şi continue jocul periculos. Atâta timp cât ei păstrau 
jumătate în bancă, până când pudra îşi schimba destinaţia. 

— Batem palma? zise Ruby. A 

Se apropie de el şi-l mângâie între picioare. Incercă s-o apuce, 
dar ea fu mai rapidă şi se amuză copios. 

— Nu te avânta tocmai acum când te priveşte prietena ta. 
Doar nu ţi-ai pierdut minţile? Filipinezele sunt nebune. Ar fi în 
stare să te castreze. 

Ruby ieşi din cadă. Lăsă apa să se scurgă pe marmură şi 
începu să se şteargă cu un prosop. Trupul ei părea sculptat în 
fildeş şi picăturile de apă sclipeau pe pielea ei ca nişte mici 
diamante. 

— Cum rămâne cu cei treizeci de mii? o întrebă Lucien. 

— Cu afacerea asta îmi rezolv toate problemele, iar tu îţi vinzi 
puiul la un preţ bun. Aşa că toată lumea va fi fericită. 

işi îmbrăcă rochia. Lucien îşi dădu seama că nu corpul ei îl 
excita, ci altceva. Secretele ei. Dezamăgirile ei. Ungherele 
întunecate ale sufletului ei. Era lacom s-o aibă. Să o descopere. 
De Ruby nu te plictiseai niciodată, se gândi el. Nu puteai fi sigur 
niciodată că îţi aparţine în întregime. 

li plăcea viaţa asta. 

— Hai, fă afacerea asta şi pe urmă, retrage-te, îi spuse Ruby. 
N-o să te pricepi niciodată. ţi spun sigur. Ascult-o pe Ruby! 

Işi trase fermoarul. Şi, înainte să plece, îi strigă fetei din 
piscină: 

— Prietenul tău te aşteaptă. Ruby a făcut ce era mai greu. 

Keelan era deprimat de succesul culturii fast-food americane 
peste ocean. Poate că era o mică răzbunare pentru heroina 
asiaticilor, care inundase străzile Americii. 

Restaurantul McDonald's din Kowloon era plin de tineri 
chinezi, cu şepci de baseball, adidaşi şi şorturi sport. De ce toată 
lumea vrea să arate ca golanii din mahalalele Detroitului? se 
întrebă Keelan. 

Pager-urile ţârâiau peste tot, iar puştii îşi puneau de-o parte 
cheeseburgerii să citească mesajele. Un adevărat coşmar 
electronic. La masa de lângă el erau patru chinezoaice tinere, cu 
copiii lor. Femeile erau îmbrăcate în K-Mart, sportiv. Unde 
dispăruse oare exoticul orient, se întrebă Keelan şi îşi concentră 
atenţia asupra însoţitoarei sale. 

Spre deosebire de toţi ceilalţi, Ruby era îmbrăcată într-o 
rochie neagră, Azzedine Alaia, decupată până la coapse şi 

pantofi cu tocuri înalte. Avea aur la mână, gât şi urechi şi se 
înfrupta din două Big Mac. Doar Keelan era cel care făcea cinste. 

Toţi o priveau uimiţi. Nici nu poţi sa-i condamni, se gândi el. 
Era la fel de nepotrivita în localul acesta ca regina Angliei sugând 
cu paiul dintr-un shake. 

— Am aranjat totul, zise el. Dacă vei coopera, îţi promitem 
imunitate şi vei beneficia de Programul de Protecţie a Martorilor. 
O nouă viaţa şi o nouă identitate în S.U.A. 

Ruby părea nervoasă. Işi aprinse o ţigară, fără să se atingă de 
mâncare şi bătu din picior. 

— N-o să-mi mai revăd familia niciodată? 

— Care familie? 

Keelan sorbi din cafea. Avea culoarea noroiului. Se strâmbă şi 
o dădu de-o parte. 

— Ruby, de data aceasta nu mai vreau să-mi tragi clapa. Mi-ai 
cerut o dată ajutorul şi ai fugit de mine. Dacă se mai întâmplă, 
jur că n-o să mai mişc un deget pentru tine. 

— O să te ajut. Ai cuvântul lui Ruby. 

— Dă-mi un motiv pentru care ar trebui să te cred. 

— O să mă crezi pentru că îţi doreşti să te ajut. 

Keelan clătină din cap. Ticăloasa! 

— Chiar dacă n-o să vorbesc, tot o să mă taie în bucăţi. 

— Cine? 

— Eddie al meu. 

— De ce? 

— Dintr-o prostie. 

Ruby muşcă din Big Mac. Keelan se întrebă cum putea să 
mănânce atât şi să-şi menţină totuşi silueta. 

— Acum sunt foarte speriată. 

— Te cred. Dar, dacă ne ajuţi, nu mai ai de ce. O să te 
protejăm. Ruby. O să-ţi oferim noua viaţă pe care ţi-o doreşti. 

— Ce vrei să fac? 

Keelan se aplecă spre ea. 

— Mai întâi, spune-mi unde este Eddie Lau? 

— În Shenzhen. 

— Adică în China? 

— Vine şi pleacă ori de câte ori are chef. Nu stă niciodată mai 
mult de două-trei zile. 

— Şi cum se deplasează? 

Ruby ridică din umeri. 

— Cu barca cu motor. 

Mac îi spusese lui Keelan despre bărcile cu motor. Triadele 
furau câte un motor de Mercedes nou şi îl încărcau pe o barcă de 
mare capacitate, care prindea astfel o viteză de şaizeci de noduri 
la oră şi putea întrece cu uşurinţă bărcile de patrulare ale poliţiei 
şi flotei maritime. Maşinile ajungeau în China într-un sfert de oră, 
unde puteau fi revândute fără niciun risc, realizând un profit 
uriaş. La întoarcere bărcile se puteau ascunde pe una din cele 
două sute treizeci şi cinci de insule ale Hong Kong-ului. 

— Vrem neapărat să punem mâna pe el, Ruby. 

Fata clătină din cap. 

— Nu se poate. Nu ştiu unde este exact. Când vine în Hong 
Kong, apare pe neaşteptate. 

— Cum menţineţi legătura? 

Băgă mâna şi scoase telefonul mobil. 

— II sun. La Shenzhen. 

— Şi el poate să te sune pe tine? 

Incuviinţă din cap. 

— Spune-mi cum acţionează. 

Ruby îşi luă paharul cu shake. Keelan se întrebă ce-o să-i 
răspundă doar. 

— Nu ştiu. 

— Cum adică nu ştii? 

— Nu ştiu, vorbesc foarte serios. 

— Dar trebuie să ştii. 

— Ştiu doar o parte. Eddie îmi spune unde să mă duc şi mă 
duc. Imi spune ce să fac şi fac. Doar nu-l crezi atât de prost. 

— Spune-mi ce ştii. Nu încerca să mă păcăleşti, Ruby... 

— ... nu te păcălesc! şuieră ea. Crezi că este un găinar? Eddie 
vinde mulţi pui. Şi nu ar fi ajuns atât de mare dacă era un prost. 

— Spune-mi cum acţionează. 

— Mai întâi, mă duc în S.U.A. Intotdeauna în Golden Mountain. 

— Adică la San Francisco? 

— Da. Unul din clienţii permanenţi sau Eddie îmi spune cu cine 
să vorbesc şi închei înţelegerea. Apoi îl anunţ pe Eddie, care îmi 
comunică de unde să iau pui. Termin treaba şi mă întorc la Hong 
Kong. 

— Aduci banii cu tine? 

Ruby clătină din cap. 

— Mă duc la o bancă chinezească sau la o agenţie turistică, 

Acolo, primesc o factură. lar ei telefonează la Shenzhen şi 
Vincent Tse primeşte banii. 

Sistemul bancar clandestin. Nu era prima oară când auzea de 
Vincent Tse. Un labirint de bănci chinezeşti internaţionale, 
agenţii turistice şi traficanţi cu staţii radio secrete şi linii 
telefonice bruiate care deplasau miliarde de narcodolari în 
câteva ore, fără să lase nicio urmă. Cea mai mare parte din banii 
triadelor proveniţi din heroină urmau acest circuit în interiorul 
Asiei. Keelan ştia că o importantă bancă thailandeză a folosit 
acest sistem pentru a transfera cinci milioane de dolari din 
Bangkok. Această întunecată mlaştină financiară depăşea 
puterea de înţelegere şi acţiune a lumii vestice. 

Până acum, Ruby îi oferise câteva crâmpeie uluitoare din 
universul ei, fără să trădeze nimic de fapt. Era ca şi când s-ar fi 
luptat cu morile de vânt, se gândi Keelan. Deocamdată nu avea 
decât un număr de telefon din China şi S&L din San Francisco. 
Două piste care nu duceau nicăieri. 

— Trebuie să ajungem la o înţelegere, zise el. Este nevoie să-l 
atragi pe Eddie în S.U.A. 

— Nu se poate. 

— De ce? 

— Doar ţi-am mai spus. Eddie nu este prost. 

Keelan se gândi o clipă. Trebuia să existe o cale, dacă o aveau 
pe Ruby drept momeală. 

— Când te ocupi de următoarea tranzacţie, Ruby? 

— Mâine noapte plec cu avionul în Golden Mountain. Dacă n-o 
să fiu ciopârţită între timp. 

— Cu cine te întâlneşti? 

— Cu clientul nostru permanent. 

— Cum îl cheamă? 

— John Bertolli, zise Ruby cât se poate de încet. 


Keelan oftă şi se sprijini de spătarul scaunului. Ruby începu 
din nou să înfulece din hamburger. 

Cristoase, se gândi el. 

Işi căută ţigările şi îşi aprinse una. Se simţea amorţit. Ar trebui 
să experimentez totuşi o senzaţie. Satisfacţie, furie, ceva. In 
schimb, nu se gândea decât că trecuseră cinci zile fără nicio 
ţigară şi acum fuma din nou. 

Ruby termină de mâncat şi îşi luă shake-ul. 

— Arăţi de parcă ai fi văzut o fantomă. 

— John Bertolli? 

— Da, îl cunoşti cumva? 

— Poate. 

— Ţi-am vândut un pont grozav, John. Este un client gras. 
Zece kilograme la fiecare trei luni. 

Keelan inspiră adânc. la-o încet, se temperă el. Nu te arunca 
orbeşte, nu face greşeli. Dar Bertolli... a, trebuia neapărat să-l 
înfunde. 

Vor avea nevoie de microfoane, ca să-l prindă asupra faptului; 
Ruby va trebui să apară în instanţă, să depună mărturie. In felul 
acesta va intra sub incidenţa decretului RICO şi n-o să mai vadă 
niciodată lumina zilei. John Keelan va reuşi să se răzbune. 

O privi pe Ruby. Oare putea avea încredere în această femeie? 
Era destul de speriată să meargă până la capăt? 

— Vreau să duci la bun sfârşit această afacere, Ruby. 
Procedează ca de obicei. Vom lua legătura din nou în San 
Francisco. Unde o să stai? 

— La Mandarin Oriental. 

— Cât timp? 

— Trei-patru zile. 

— Încearcă să fie o săptămână. O să ne întâlnim acolo. Dar nu 
călca strâmb. Vei fi urmărită. 

— Doar ţi-am spus că am terminat cu viaţa aceea. N-o să iasă 
râu, îi zâmbi ea din nou. Ai încredere în mine de data aceasta. 
O.K.? 

Dar Keelan n-o asculta. 

Se gândea la o seară umedă în Berkeley şi la John Bertolli. 


Telefonul sună în biroul lui Lacey. 

— Lacey. 

— Lace? Sunt John. 

— Bună, yankeule. Ce mai faci? 

— Voiam să te anunţ că nu ne putem întâlni diseară, la cină. 
Mda, se aşteptase la asta. 

— Ai primit o ofertă mai bună? 

— Trebuie să plec la San Francisco. O problemă de serviciu. 

— Cât o să lipseşti? 

— Cam o săptămână. 

Lacey era dezamăgită. O să-i fie dor de el. 

— O.K. Ai grijă, ia-o uşor. 

— Ne vedem la întoarcere. 

Închise. 

Lacey se uită la telefon. Nu te amăgi, îşi spuse ea. Relaţia asta 
n-o să ducă nicăieri. 


80 
San Francisco 


Ruby străbătu foaierul Hyatt din Union Square. Turiştii veneau 
şi plecau într-un vacarm asurzitor. Holul se înălța până în tavan, 
cu ascensoare din sticlă care urcau şi coborau de-a lungul 
pereţilor ca o scenă dintr-o fantezie a lui Wells. Ruby îl găsi pe 
Bertolli în cafenea, cu alţi doi bărbaţi. 

Erau înarmaţi, ca de obicei, remarcă Ruby. Se vedea de lao 
poştă. 

Bertolli se ridică s-o salute, la fel ca şi ceilalţi, dar numai el 
zâmbea. 

— Ruby, spuse el şi-o luă de mână. Arăţi grozav. la loc, te rog. 
Vrei să bei ceva? 

Bertolli nu-i prezentă pe ceilalţi doi şi Ruby îi ignoră 
politicoasă. 

— Cum mai merg lucrurile? 

— O.K., zise Ruby. 

Discutară despre vreme şi politică, iar apoi Bertolli trecu brusc 
la afaceri. 

— Deci cu ce pot să te ajut, Ruby? 

Era un cumpărător permanent şi Ruby aranja de obicei 
livrările printr-unul din locotenenţii săi. Tipul se aştepta probabil 
să negocieze o mărire a preţului. 

— Am o afacere pentru tine, zise ea. 

— Ce fel de afacere? 

— Nu mai lucrăm cu zece kilograme. De aici înainte comanda 
minimă este de cincisprezece. 

Bertolli clătină din cap. 

— Isuse Cristoase! Sunteţi uimitori. 

— Lasă-mă să mă gândesc. 

— Pentru cincisprezece kilograme, îţi ofer treisprezece. Văzu 

că Bertolli îşi făcea nişte calcule rapide. Acum, cocaina era 
revendicată de mulţi. Concurența era greu de înfruntat. Dar 
existau cumpărători, iar Bertolli îşi mărea comanda cu câte un 
kilogram la fiecare şase luni. 

— Vrei să spui că o să renunţi la mine dacă nu comand acum 
cincisprezece kilograme? 

— Trebuie să luam în calcul riscul, zise Ruby. 

Bertolli se strâmbă. 

— Douăsprezece şi jumătate. 

Ruby clătină din cap. 

— Hai să nu ne încurcăm în mărunţişuri. 

Mărunţişuri, se gândi Ruby. Eu aş putea să fiu tăiată în bucăţi 
pentru asemenea mărunţişuri. 

— Treisprezece. Pentru cincisprezece kilograme. Este cea mai 
bună ofertă. 

Bertolli ridică ceaşca de cafea. Se răcise. Ticăloasa. Dacă va 
cumpăra încă cinci kilograme, o să scadă preţul. Sigur, putea să- 
şi caute alt furnizor, dar nu era înţelept. Mergea pe filiera asta 
din anii '80. Daca voiai droguri de calitate, trebuia să-ţi alegi un 
furnizor de calitate. 

— O să mă gândesc, zise el. 

— Sunt la Mandarin. lţi aştept telefonul, zise Ruby şi se 
îndepărtă. 

Chevy Malibu era parcat ilegal pe stradă. Bărbatul de la volan 
era îmbrăcat într-o jachetă murdară de piele, blugi şi avea părul 
strâns la spate într-o coadă de cal. Pe scaunul de lângă el avea 
fotografia lui Ruby Wen şi un orar. O văzu urcându-se într-un taxi 
în Hyatt şi notă ora pe orar, după care pomi motorul. 

Era o zi fierbinte şi instalaţia de aer condiţionat a maşinii nu 
funcţiona. | se lipise cămaşa de spate şi sudoarea îi iritase 
psoriazisul, dar era pregătit să îndure aceste chinuri. Pentru că 
era foarte bine plătit. 


81 


Keelan se cază la Holiday Inn. În cameră avea o sofa şi două 
scaune. Keelan stătea cu picioarele pe sofa şi scria ceva într-o 
agendă. Mayhew, şeful biroului de narcotice din San Francisco, 
stătea la masă, lângă fereastră şi citea Village Voice, în timp ce 

mânca alune. Pe masă, în faţa lui, erau împrăştiate o mulţime de 
dosare şi un fax. 

Când auzi bătaia în uşă, Keelan sări de pe sofa. Străbătu 
repede camera şi deschise uşa. 

— Ruby, zise el. 

Fata se uită în jur. 

— Văd că poliţiştii nu câştigă prea bine, spuse ea. Am văzut 
camere mai confortabile chiar şi în Walled City. 

Işi trânti geanta pe pat şi-l observă pe Mayhew. 

— Cine-i tipul ăsta? 

Keelan nu-i spuse cum îl chema. 

— Este un poliţist, la fel ca mine, zise el. 

Mayhew îi explicase că trebuia s-o ţină în frâu pe Ruby. 

Ruby se aşeză pe sofa şi îşi aprinse o ţigară. 

— Poţi să-i oferi de băut unei fete fără să-ţi deconteze? 

— Ce doreşti. Tot ce este mai scump. Mai bine nu mă întrebai. 

Keelan luă o sticluţă de Hennessey miniaturală şi turnă într-un 
pahar. Mayhew stătea la masă şi o studia pe Ruby cu cea mai 
mare atenţie. Nu scosese niciun cuvânt. Ruby încerca să-l ignore, 
dar Keelan îşi dădea seama că o scotea din sărite. 

O servi cu coniacul. 

— Prietenul tău este surdo-mut? îl întrebă Ruby. Trebuie să-i 
vorbesc prin semne? 

— Ştie să citească de pe buze, spuse Keelan şi întoarse 
scaunul poliţistului cu faţa spre ea. 

Ruby era îmbrăcată într-o rochie de lână, scurtă, şi decolteu 
adânc. li simţea parfumul scump şi văzu că avea brățări de aur, 
inele şi cercei cu diamante. In comparaţie cu ea, era un 
zdrenţăros. 

— Deci ia spune cum a mers, Ruby? 

— O.K. 

— Cum adică O.K.? 

— O.K. Este un tip foarte nervos. 

Keelan se încordă. 

— De ce este nervos? 

— De unde să ştiu eu? O să mă sune. Pe urmă, vom vedea ce 
o să aranjăm. 

— Crezi că o să meargă? 

— Sigur, garantez 100%. 

In clipa aceea, Keelan îşi dădu seama că ceva nu era în ordine, 

după atitudinea fetei. Era nervoasă şi agitată ca o pasăre pe 
sârmă. Dacă te mişcai, îşi lua zborul. 

— Sper să fie aşa. Nu putem să te protejăm dacă nu 
colaborezi cu noi până la capăt, Ruby. De data aceasta, nu mai 
ţine să ne tragi pe sfoară. 

— N-o să vă trag pe sfoară. j 

Ruby puse ţigara în scrumieră. Filtrul era pătat de ruj. Işi bău 
brandy-ul şi zăngăni gheaţa în pahar. 

— Cred că de data aceasta o să ia cincisprezece kilograme. 

— Nu contează cât ia, Ruby, important este să-l prindem 
asupra faptului, cu ajutorul tău. Fiindcă tu o să ne sprijini să-l 
înfundăm. 

Ruby se uita la Mayhew. Tăcerea lui o scotea din sărite. 

— Data viitoare când te mai întâlneşti cu Bertolli, vreau să ai 
un microfon la tine. 

Ruby clătină din cap. 

— Yau won gau chor! Trebuie să fii nebun! 

Keelan o ignoră. 

— Bineînţeles, va trebui să te îmbraci mai conservator. Dar 
Bertolli te cunoaşte şi are încredere în tine. Dacă vom reuşi să 
înregistrăm conversaţia şi o să-l faci să spună exact ce ar vrea 
juraţii să audă, o să-l băgăm la zdup pe Gino Bertolli pentru o 
bună perioadă de timp. 

— N-aveţi decât să faceţi ce vreţi. 

Mayhew vorbi pentru prima oară. Pentru un tip mic de statură, 
avea o voce plină şi răsunătoare, care îi folosea în situaţii de 
acest gen. 

— Ne bazăm pe tine, domnişoară Wen. Dacă, din vreun motiv 
anume, vom considera că nu ne spui tot adevărul voi recomanda 
să nu risipim fondurile limitate ale departamentului nostru şi să 
te lăsăm de capul tău. 

Ruby părea sincer intimidată. Keelan îi stinse ţigara. 

— Asta este, Ruby. Dacă nu ne ajuţi, n-o să te ajutăm nici noi. 
Nu mai ai cale de întoarcere. 

— Vreau să mă duc la baie, zise Ruby, ridicându-se brusc. 

Keelan îi făcu semn spre hol. 

— Pe acolo, zise el. 

Uşa se închise în urma ei. Keelan se uita la Mayhew. 

— Ce părere ai, John? zise Mayhew încet. S-ar putea să se fi 
dus la toaleta ca să arunce un pachet de heroină la WC sau să se 

drogheze. 

— Nu am deloc încredere în ea. 

— Nici eu nu am, dacă asta te interesează, dar nu contează, 
oricum. In momentul de faţă, are nevoie de noi. Şi, dacă o să ne 
ţinem de ea, dacă o încolţim, va trebui să ne ajute. Cred că are 
mari probleme în triada ei. Noi suntem singura ei scăpare. Nu 
are de ales. 

Se auzi apa la toaletă. Mayhew ridică din umeri neîncrezător. 

Ruby se întoarse în cameră. Cei doi bărbaţi tăceau. Se aşeză 
la loc pe sofa şi îşi încrucişă picioarele. 

— Mă simt mai bine acum, zise ea. Am prizat o doză bună de 
cocaină. 

Poliţiştii se uitară unul la celălalt. 

— Am glumit doar, zise Ruby, zâmbindu-i dulce lui Mayhew. 


82 


— Ştii ce se spune, îi replică Mayhew, în timp ce mesteca 
friptura, toţi agenţii se căsătoresc mai devreme sau mai târziu cu 
informatoarele lor. 

Erau la restaurantul din Union Square. Chiar în momentul 
acesta, Ruby era la elegantul Mandarin Oriental, se gândea 
Keelan, şi mânca cu tacâmuri de argint din veselă Wedgwood 
Kutani Crane, delectându-se cu gustări delicioase, pregătite de 
Howard Bulka. Keelan îşi aminti de vorbele tatălui său: poliţiştii 
nu au niciodată bani. M-da, avea dreptate. 

— Ştiu ce se spune, zise Keelan. 

— Mă întrebam dacă se potriveşte şi în cazul tău. 

— În ce privinţă? 

— Presupun că ai remarcat ce drăguță este. 

— Nu mă impresionează în sensul ăsta, zise el şi regretă 
imediat. 

— Dar în care, John? se amuză Mayhew. 

— Mă înspăimânta. 

Mayhew se făcu că nu-l aude. 

— Faptul că este atât de atrăgătoare s-ar putea să te 
influenţeze şi să te facă să uiţi că, într-o zi, s-ar putea s-o 
arestezi. 

Mayhew îşi bău berea. 

— Te-ai culcat cu ea? 

— Aş prefera să-mi bag în pat o viperă, decât pe ea. 

— Verificam doar. 

— Te rog să mă crezi că pot să fiu obiectiv. 

— Sper, John. 

— A dat de bucluc cu mafia ei şi este căutată de cămătarii 
triadei în Hong Kong şi Macao. Nu mi se pare de loc o persoană 
potrivită pentru o viitoare relaţie amoroasă. 

— Poate că nu. Dar este în interesul tău să crezi ce-ţi spune? 

— Cum adică? 

— Din cauza lui Bertolli. 

— Când am recrutat-o ca informatoare, nu ştiam că este în 
legătura cu Bertolli. Aflasem doar că lucra pentru Eddie Lau şi 
Louis Huu. 

Mayhew nu părea prea convins. 

— Da, însă acum ai aflat de Bertolli, nu? 

Işi termină friptura şi făcu semn chelneriţei să mai aducă două 
beri. 

— Nu ţi-e foame, John? 

— Nu, mi-a pierit pofta. 

— Fumezi prea mult. 

— In ultimele săptămâni am încercat de trei ori să mă las. 
Apoi, după o conversaţie de genul acesta, m-am apucat din nou. 

Mayhew îşi feri privirile. Ştia de ce Keelan ţinea neapărat să-l 
înfrunte pe mafiot. Şi se temea să nu-i întunece obiectivitatea. 

— O să o supraveghez foarte atent, John. Data viitoare, dacă 
se mai duce sa facă pipi, unul din oamenii mei va sta lângă ea, 
să-i întindă şerveţelul. 

Mayhew puse cuțitul şi furculiţa în farfurie. 

— Ai făcut treabă bună, John, nu vreau să-ţi bag bețe în roate, 
dar trebuie să fim atenţi. Dacă ne-a îndrugat nişte minciuni, să 
ne ducă de nas? Trece prin vamă cu zece kilograme de droguri în 
valiză şi, dacă este prinsa, spune că lucrează pentru D.E.A. Te 
sună, se arată revoltată că nu poate să-şi respecte înţelegerea şi 
scapă basma curată. 

— Bine, dar nu poate scăpa oricum de Eddie şi de triade. 

— Poate că nu are nicio problemă cu oamenii ei şi este tot o 
minciună. De unde ştii? 

— Avem nevoie de legăturile ei. 

— Ne este folositoare doar atâta timp cât joacă cinstit, John. 

Altfel, n-ar face decât să ne încurce. 

Keelan îl aprobă. Poate că Mayhew avea dreptate. Poate că 
dorea prea mult să pună mâna pe Bertolli. 

— Fii atent, John. Dacă o scăpăm din ochi o singură clipă, le 
asigur că o să avem surprize neplăcute. 


Holul hotelului Mandarin Oriental era placat cu marmură şi în 
foaier se afla statuia antică, aurita a unei zeițe chinezeşti. Lucien 
Croce stătea la câţiva metri depărtare, cu o cană de cafea şi un 
ziar Herald Tribune în faţă. Purta un costum cenuşiu închis, o 
cămaşă albă Oxford şi o cravată galbenă de mătase, cu batista 
asortată. Şosetele de mătase din pantofii Gucci erau de 
asemenea galbene. Arăta exact ceea ce era, se gândi Ruby, un 
om de afaceri bogat. 

Se aşeză vizavi de el şi comandă un Rémy Martin cu apă 
minerală. 

— Ruby. 

— Mi-ai adus puiul? 

— Sigur, îl am în buzunar. 

Băgă mâna în haină şi fata se albi la faţă, dar scoase doar o 
cartelă. Era cheia camerei lui de hotel. 

— Păcat că nu te vezi într-o oglinda. Chiar credeai că o să 
aduc drogurile cu mine? 

— N-am mai făcut afaceri cu amatori până acum. 

— Ce părere proastă ai despre mine. 

Luă cartela. 

— Ce-i asta? n 

— Numărul camerei mele. În caz că te simţi singură în 
noaptea asta. 

Ruby i-o aruncă înapoi. 

— Nu mă simt niciodată singură. 

— Dacă vrei cincisprezece kilograme pentru zece la unu, cred 
că o să te simţi foarte singură. 

Sorbi din cafea şi apoi îşi concentră atenţia asupra ziarului. 

Rahat ce eşti, se gândi Ruby. 

— Nu face parte din înţelegerea noastră. 

— Dar tu eşti inclusă întotdeauna în înţelegere, Ruby. Tocmai 
de aceea pari atât de interesantă. 

— De unde îmi iau puiul? 

Lucien zâmbi din nou. 

— O să-ţi şoptesc deseară, în pernă. 

Poate o să se descurce totuşi în traficul de droguri, se gândi 
Ruby. Dar nu la preţul ăsta — zece la unu. A 

Termină de băut şi se ridică să plece. Luă cheia. In fond de ce 
nu? Putea să se reguleze cu Lucien Croce şi culcat şi în picioare. 
Nu conta. 

— Să ştii că n-am renunţat la garanţie — o treime, cum ţi-am 
spus de la început, îi spuse Lucien, înainte să plece. 


x xk * 


Louis Huu sosi cu zborul 804 al companiei China Airlines din 

Bangkok. Numele lui se afla permanent în atenția Biroului de 
Imigrări, iar funcţionarul de serviciu ridică imediat telefonul şi îşi 
anunţă superiorul de prezenţa lui. 
__ Louis Huu fu reţinut aproape o oră până să i se acorde viza. 
Intre timp, fură informaţi cei de la Drug Enforcement Agency, din 
San Francisco şi, când se sui în limuzina Mercedes neagră, care-l 
aştepta în faţa aeroportului, un taxi condus de un ofiţer D.E.A. se 
luă imediat pe urmele lui. 

O supraveghere profesionistă în traficul aglomerat al oraşului 
presupunea şase unităţi experimentate de poliţie. Dar, în seara 
aceea, ofiţerii lui Mayhew se descurcară cu trei. O camionetă 
care făcea reclamă cosmeticelor pentru câini înlocui taxiul cu un 
motociclist şi urmări Mercedesul către destinaţia sa din Palisades 
Drive, Daly City. 


În timp ce Louis Huu era urmărit prin oraş de ofiţerii D.E.A., un 
Chevy Malibu parcă lângă hotelul Mandarin Oriental, aproape de 
bordură. Şoferul, un tip cu geacă şi coamă de cal slinoasă, 
semăna cu un gangster de stradă. Când intră în holul hotelului, 
detectivul de serviciu se alertă imediat. A 

Dar omul se dovedi paşnic. Nu se îndreptă spre lifturi. În 
schimb fu salutat de un turist de la bar şi petrecură o jumătate 
de oră conversând la o cafea. lar după ce schimbară plicurile, 
omul plecă. 

La puţin timp după aceea, monsieur Luc Croce se retrase în 
camera sa, cu plicul în buzunarul hainei. 

Mayhew se întâlni cu Keelan la Holiday Inn, să ia micul dejun. 

— Am nişte veşti interesante, spuse Mayhew. Ghici cine a 
venit? 

— Frank Sinatra? 

— Sper că nu. Sunt şi aşa destui snobi. Mă refeream la Louis 
Huu. 

Keelan trânti ceaşca pe farfurie. 

— Când? 

— Azi-noapte. L-am urmărit până în Daly City. Tipa ta are 
legături cu el, nu? 

— La Bangkok era dispusă să-l trădeze. 

— Am pus telefonul sub supraveghere la adresa aceea. Şi le- 
am cerut celor din Bangkok să ne trimită tot ce au despre el. 
Intre timp, va trebui să vorbim cu Ruby Wen şi s-o convingem că 
este în interesul ei să depună mărturie la Curtea Superioară de 
Justiţie şi să ne dea informaţii suficiente ca să-l înfundăm pe 
domnul Huu. Crezi că o să ne ajute? 

— Mai întâi trebuie să punem mâna pe Bertolli, zise Keelan. 


Keelan îi întinse casetofonul. Era de mărimea unui roman de 
buzunar şi avea un fir care ducea la un microfon minuscul. 

— Asta este, îi spuse el. 

Ruby îl luă, strâmbându-se. 

— Ce-i asta? Un player CD? 

— Kel, zise Keelan. Au microfoane miniaturale, dar nu sunt 
prea fiabile şi nu putem risca. 

— Ce mai este şi asta? Nici echipamentul meu stereo nu este 
atât de mare! Are încorporat şi un video-recorder? 

— Ruby... 

Se uită la Mayhew. 

— Şi unde crezi că ar putea ascunde o fată aşa ceva? 

— Văd că porţi o haină lungă. Rămâi cu ea. Prinde-ţi aparatul 
de spate şi trece-ţi firul peste piept. 

Ruby ridica din sprâncene. 

— Vreţi sa mă înregistraţi? 

Mayhew şi Keelan se uitară unul la celălalt, cu subînţeles. 

— Ne gândeam că puteţi face lucrul acesta, domnişoară Wen. 

Ruby îi zâmbi lui Keelan. 

— Domnişoară Wen. Ce politicos. 

Mayhew se aplecă spre ea. 

— Pe bandă trebuie să se audă clar ce anume negociezi. Nu 
ne trebuie o oră de conversaţie în jargon italian sau cantonez. 
Ţine cont de acest lucru. 

Ruby refuză să se uite la Mayhew. 

— Ce prostie; îi spuse ea lui Keelan. 

— Este evident că nu poţi să umbli la spate, să-l închizi şi să-l 
deschizi... 

Ruby se prefăcu şocată. 

— Nu putem derula să verificam dacă vorbesc toţi destul de 
tare? 

__—... aşa că trebuie să funcţioneze când pleci de aici. 
Inseamnă deci că ai trei ore la dispoziţie. 

— In trei ore, este suficient timp să fiu împuşcată. 

— O să punem doi ofiţeri în restaurant să te urmărească. Dacă 
descoperă microfonul, trec la acţiune. 

— Serios? j 

— Serios, zise Keelan. Inregistrează-l\, Ruby şi o să te 
protejăm. 

Ruby luă casetofonul şi se îndreptă spre baie. 

— Incă ceva, Ruby, zise Mayhew. 

— Vrei să iau Sonycam-ul? Să-l ascund în chiloți? 

— Cu cine vorbeai în holul hotelului Mandarin, ieri? 

Ruby îşi puse mâinile în şold şi se prefăcu revoltată. 

— M-ai urmărit? 

— Bineînţeles, domnişoară Wen. 

Ruby aruncă aparatul pe pat. 

— Mă priveşte. 

— Nu te mai priveşte numai pe tine, îi spuse Keelan calm. De 
aici înainte ne priveşte şi pe noi. Sau crezi că ne-ai îmbrobodit 
atât de rău, încât să nu ne luăm un mijloc de precauţie? 

Vedea cum Ruby îşi făcea nişte calcule în gând, furioasă la 
început şi apoi prudentă. 

— Un om de afaceri. Incerca să mă agaţe. 

— Din raportul primit reiese că te-ai aşezat lângă el. 

— Bine, recunosc că eu am încercat să-l agăţ, dar mi-era 
ruşine să mărturisesc. Doar n-o să vă spun tot. 

— Ba trebuie, insista Keelan. Ţi-ai petrecut noaptea în camera 
lui. 

— Nu cumva eşti gelos? 

— Ce aţi făcut, Ruby? 

— Ne-am regulat. 

— Am făcut unele verificări. Tatăl acestui bărbat este un vechi 
cunoscut de-al nostru. 

Ruby părea încolţită. Isuse, se gândi Keelan. Mayhew avea 
dreptate. Joacă pe doua fronturi. 

— Ruby? _ 

Nu-i răspunse. In schimb luă casetofonul de pe pat. 

— O să înregistrez convorbirea şi o să mă protejaţi. Restul 
este treaba mea. 

— Ar mai fi încă ceva. 

Ruby se uita la Mayhew şi apoi la Keelan. Ştia ce urmau să 
spună. 

— Unul din prietenii tăi a venit în oraş. Louis Huu. 

— Dew neh loh moh, murmură Ruby. 

— Am discutat despre acest tip la Bangkok, îţi aminteşti? ÎI 
vrem neapărat, Ruby. Nu ştiu dacă va fi nevoie, dar trebuie să 
ştim. Dacă ne va trebui cineva care... 

— Eşti nebun de legat! 

— „care să ne furnizeze numele oamenilor, locurilor, 
datelor... Keelan clatină din cap, să-i înlăture obiecțiile... 
deocamdată nu vrem să facem asta, dar, dacă va trebui, în 
ultimă instanţă, trebuie să ştim, Ruby... A 

Observă lupta care se dădea în sufletul ei. În cele din urmă, se 
aşeză pe marginea patului şi se uită din nou la Mayhew. 

— Unii o să se înfurie rău din cauza asta, vă previn. 

— Ne asumăm riscul. 

— Eu sunt cea care risc, nu voi. 

— Trebuie să ştim cum stăm, în ceea ce te priveşte. Este un 
caz amplu şi avem nevoie de acel martor care să ni-i servească 
pe toţi pe tavă. 

— Vi l-am dat deja pe John Bertolli. 

— Aşa sperăm şi noi, Ruby. Dar acum ne-am ridicat 
pretenţiile. Dacă vrei protecţia noastră, trebuie să ni-l dai şi pe 
Louis Huu. 

— O să mă gândesc. 

Nu prea aveau cu ce să se târguiască, îşi spuse Keelan. Peste 
o jumătate de oră, Ruby va prânzi cu John Bertolli şi vor discuta 
despre droguri. Şi, în momentul de faţă, nimic nu putea periclita 

această acţiune. Keelan se uită la Mayhew, care ridică din umeri, 
imperceptibil. 

— Să nu ne înşeli, Ruby. 

— V-am spus tot ce ştiu despre Eddie Lau, am acceptat să 
port acest casetofon idiot în timp ce voi lua masa cu un gangster 
periculos, care m-ar lichida imediat dacă ar afla. Aşa că nu 
înţeleg ce mai vreţi de la mine! 

Se năpusti în baie, trântind uşa în urma ei. 

— Asta este, zise Mayhew. 

— Oare de ce am senzaţia că ceva n-o să meargă? 

— Poate că aşa va fi, dar sunt puţine şanse, John. Hai să 
vedem unde o să se oprească roata. 


84 
San Francisco 


Zona North Beach din San Francisco era la fel cu cartierul 
londonez Soho şi cu Reeperbahn din Hamburg, o mahala în care 
homosexualii, turiştii şi toţi trăsniţii frecventau aceleaşi baruri de 
strip-tease, cluburi de jazz şi restaurante. Dar, pe străzile 
mărginaşe, departe de sclipirea neonului, se afla Little ltaly%. 
Magazinele purtau reclame de genul farmacia, Panatteria şi 
Espresso. |n acest loc, cincizeci de mii de italieni trăiau şi jucau 
bocce, beau cafea în cafenele şi asistau la slujbele religioase în 
bisericile mici din cărămidă roşie. 

Restaurantul Mamei Fulvia se afla în centrul cartierului. Era 
pardosit cu gresie în formă de tablă de şah şi avea un bar 
prăfuit, unde patroana localului, care era întâmplător sora lui 
John Bertolli, îşi supraveghea restaurantul ca un mic despot. 
Angajaţii ei purtau şorţuri albe, lungi, pantaloni negri, cămăşi 
albe şi bretele şi se temeau să n-o supere. 

Bertolli îşi avea masa lui în colţul restaurantului, cu faţa la 
ferestre. Prânzea la Mama Fulvia de fiecare dată când încheia o 
afacere, cu excepţia duminicilor, când mânca acasă, după ce 
mergea cu familia la biserică. 

Bertolli stătea alături de alt bărbat. Ruby îl recunoscu. Era 
Trappatoni, bărbatul solid, care semăna cu un boxer şi era de 

fapt contabilul şi consig/iere-ul familiei. Se ridicară amândoi să 
dea mâna cu ea. 

— la loc, te rog, îi spuse Bertolli. Scoate-ţi haina. Fă-te 
comodă. 

— Mi-e frig, spuse Ruby. 

— Da, am uitat. Doar vii dintr-o ţară caldă, zise el, dovedind ce 
puţin cunoştea Hong Kong-ul. 

— Ţi-e foame? 

Ruby clătină din cap. 

— Trebuie să mănânci. Uită-te la tine. Parcă ai ieşit dintr-un 
lagăr de concentrare. 

li făcu semn mamei Fulvia. Ruby observă gestul. Ştia ce 
însemna. 

— Nu facem tăiţei, îi spuse ea lui Ruby. 

— Dar nu vrea tăiţei, Fulvia, îi spuse Bertolli şi îşi ridică 
mâinile, disperat. Trăim în anii '90. Intr-o societate cosmopolită. 
Nu citeşti Newsweek? 

Fulvia părea jignită de reproş. 

— Ce avem bun azi? o întrebă Bertolli. 

— Risotto, îi spuse femeia. 

— Risotto alla crema di scampi, o informă Bertolli pe Ruby, o 
să mai pui ceva carne pe tine. 

O ciupi de braţ, în glumă. 

— Şi o sticlă de Chianti, îi spuse el Fulviei. Ai grijă să fie rece. 

Fulvia o privi din nou cu dispreţ şi se îndepărtă. Bertolli îi 
zâmbi. 

— N-o băga în seamă. Este rasistă. 

Ruby ridică din umeri. Simţea casetofonul în spate. Se uită 
prin restaurant, întrebându-se unde erau cei de la D.E.A. Oare 
veniseră într-adevăr sau americanii nu-şi ţinuseră promisiunea? 

Doi bărbaţi intrară în local, îl salutara în italiană pe Bertolli şi 
veniră să dea mâna cu el. Când se îndepărtară, chelnerul aduse 
vinul şi umplu trei pahare. 

— Facem afacerea? zise Ruby. 

Bertolli zâmbi. 

— Este o problemă, Ruby. 

Ruby înghiţi vinul, să se calmeze. Nu putea fi nicio problemă. 
Nu mai fusese niciodată până atunci. Era prea important 

Bertolli ridică din umeri şi se uita la Trappatoni. 

— Domnul Bertolli a fost abordat de unul din... rivalii voştri, 

zise acesta. 

Ruby încercă să se stăpânească. Nu putea pierde afacerea 
asta! Cum era posibil? Cine să-i concureze? De necrezut! Era 
teritoriul Wan Ching. Eddie Lau le plătea un procent din afaceri, 
ca să acţioneze aici. Deci ar trebui să fie protejaţi. 

— Cine este? 

Bertolli râse şi bătu în masă să risipească încordarea. 

— Haide, Ruby. Doar nu-ţi imaginezi că o să-ţi spun. Este doar 
o afacere. Nu te supăra. 

— Ce preţ ai obţinut? 

— Tu mi-ai spus ce pretenţii ai şi m-am orientat. 

Ruby încercă să se concentreze. Dar nu se gândea decât că 
era terminată. Afacerea aceasta trebuia să-i salveze viaţa. Acum, 
Eddie Lau o s-o facă bucăţi. Cum o să ies din aceasta 
încurcătură? 

— Nu înţeleg, zise Ruby. 

— Este foarte simplu. Mi-a făcut o ofertă pe care n-am putut s- 
o refuz. 

Celor doi li se părea o gluma bună. Era încolţită. Simţea că se 
sufocă. 

— Te simţi bine, Ruby? 

— Doisprezece şi jumătate, zise ea. 

Ar însemna cincisprezece mii de kilogram. Ar plăti tot ce-i 
datora lui Eddie şi triadei Sun Yee On şi i-ar rămâne şi ei ceva. 
Bertolli clătină din cap. 

— Hei, Ruby, noi am tratat la doisprezece. 

— Bine atunci, doisprezece. 

Nu i-ar rămâne nimic, dar şi-ar plăti cel puţin datoriile. 

— Îmi pare rău, Ruby. Afacerea s-a încheiat. Poate o să facem 
alte tranzacţii, altă dată. Uite, vine scampi. 

Mirosul mâncării îi făcea greață. Se ridică brusc şi răsturnă 
paharul cu vin pe faţa de masă. Mişcarea ei neaşteptată îi făcu 
pe cei de la masa alăturată să-şi bage instinctiv mâna în haină. 

Ruby alergă afară. Rămase în soarele strălucitor al Californiei, 
simțind cum o învăluia umbra rece a morţii. 


Mayhew era în baie, îl apuca întotdeauna diareea din cauza 
nervilor. Keelan se întinse pe sofa, amorţit. Se uita la TV, la ştirile 
de pe CNN. Se întâmplase ceva. Oamenii lor de la restaurant 
sunaseră să spună că Ruby ieşise în grabă şi luase un taxi. O 

pierduseră. 

Cristoase, îşi dorea atât de mult să pună mâna pe Bertolli. 

Keelan tresări când auzi bătaia în uşă. Se duse şi se uită pe 
vizor. 

Era Ruby. 

Deschise şi trecu în grabă pe lângă el. 

— Ruby? Ce este? 

Era roşie la față. 

— Au sunat oamenii noştri. Spuneau că ai ieşit în grabă din 
restaurant. 

— Nu, totul este O.K. Am obținut tot ce ai vrut. Acum o să mă 
ajuţi? 

Keelan ştia că ceva nu era deloc în ordine. Ruby îşi aruncă 
haina pe pat. Îi tremurau mâinile în timp ce îşi scotea bluza. 

— Scoate-mi aparatul ăsta mai repede, zise ea. 

Keelan o ajută. 

— Ce este, Ruby? 

— Nimic, am obţinut ce ai vrut. 

Mayhew ieşi din baie. Keelan îi dădu casetofonul. Scoase 
banda. 

— O să facă afacerea? 

— Hei, ce s-a întâmplat? L-am înregistrat, cum ai vrut. 

— Minti, Ruby. Spune-ne ce s-a întâmplat. 

Stătea în mijlocul camerei, în sutien, cu bluza mototolită în 
mână. 

— Nu se mai face nicio afacere, zise ea. 

— De ce? o întrebă Mayhew, ţinând casetofonul. A aflat că l- 
am înregistrat? 

— Nu. Dar m-a înşelat. A găsit alt furnizor. 

Keelan se trânti pe sofa şi îşi puse capul în mâini. 

— La dracu'. 

— Ştiam eu, zise Mayhew. Ştiam eu că nu putem avea 
încredere în ea. N 

— Nu este vina mea! strigă fata. In afacerea asta nu poți avea 
încredere în nimeni. 

Keelan luă casetofonul şi-l aruncă pe pat. 

— Nu ştiu de ce nu mă duc să-i trag un glonte în cap 
ticălosului ăluia. 

— Mi-e rău, zise Ruby şi se năpusti în baie. 

O auziră vomitând. 

Mayhew puse o mână pe umărul lui Keelan. 

— Ştiu ce simţi, zise el blând. 

— Nu ştii. N-ai cum. 

— Nu s-a terminat încă. Să vedem ce avem pe bandă. 

Dar banda era goală. Luară casetofonul şi-l verificară. Undeva 
între hotel şi restaurant, firul microfonului fusese slăbit. 


85 


Washington Hotel era în cartierul Tenderloin din San 
Francisco, o zonă dărăpănată şi periculoasă a oraşului, 
frecventată de scursoarea societăţii. Era o clădire din piatră, 
maro, cu şase etaje şi aer condiţionat. O notiţa lipită de fereastra 
de la parter anunţa că erau camere libere. 

Un bărbat într-o maşina Caprice supraveghea clădirea. După 
semnul de la intrare, puteai crede că era un hotel, deşi ai fi putut 
crede la fel de bine că este o galerie de tir. 

La un moment dat, un bărbat în tricou rupt şi pantaloni 
murdari, prea strâmţi, cu fermoarul desfăcut, se năpusti afară şi 
bătu cu pumnul în parbriz. Văzând că nu-l bagă în seamă, înjură 
din nou şi urină pe portieră. 

Ce cartier drăguţ, se gândi bărbatul din maşină. 

Puțin mai târziu, doi bărbaţi se opriră chiar lângă maşină şi 
făcură un schimb rapid pe trotuar, bani contra un mic pacheţel. 
Dacă ar fi ştiut ei cine îi privea, îşi spuse cel din maşină, 
întinzând mâna după termosul cu cafea. 

Misiunea de supraveghere a casei din Daly City îl adusese aici. 
Avea ocazia să cunoască tot felul de tipi interesanţi. Era o casă 
din cărămidă şi cherestea, cu două etaje, care oferea o 
perspectivă amplă asupra oraşului San Francisco. Acolo nu 
venea niciun vagabond să facă pipi pe maşină. 

Devreme de dimineaţă, unul din colegii săi urmărise 
Mercedes-ul negru la nord de Point Lobos Avenue, pe Geary şi 
apoi pe străzile amărâte din Tenderloin şi Washington. 

În timp ce privea, un taxi trase lângă hotel. Un pilot al 
companiei C.A.A.C. cobori şi intră în hotel. Ce interesant! Dar la 
ce să te aştepţi de la o linie aeriană a Beijing-ului? 

Un Volkswagen bleumarin, cu reclama „Dana's Mobile Dog 

Wash”* pictata pe el, trase la bordură, la câţiva metri în faţa lui. 
li venise înlocuitorul. Notă ora şi plecă. Se ducea să-şi ia micul 
dejun în oraş, într-o zonă care nu mirosea a pişat de târfă. 


Mayhew îl sună pe Keelan la Holiday Inn. 


— Lucrurile încep sa se precipite. Am programat o întâlnire cu 
procurorul adjunct mâine dimineaţă. Ai un stilou la îndemână? 

— Sigur, zise Keelan, luând pixul şi agenda hotelului. 

— Vreau să discuţi din nou cu Ruby. Trebuie să ne asigurăm 
că n-o să ne lase baltă. Intreab-o de asemenea ce ştie despre un 
loc numit Washington Hotel şi despre doi tipi: Michael Chin şi 
Alan Ho. 

— Cine sunt? 

— Rude de-ale lui Louis Huu. Au legături cu Washington Hotel. 
O să-ţi explic mai târziu. 

— O.K. Mă duc chiar acum la Mandarin. 

— N-o lăsa să ne scape, zise Mayhew. Este omul nostru cheie. 


Din baia apartamentului ei din Mandarin Oriental, Ruby vedea 
clar Golden Gate. Dar nu avea chef să savureze priveliştea. 
Sticluţele miniaturale de la bar erau înşirate pe marginea căzii şi 
le bea una câte una aruncându-le în cada înspumată după ce le 
bea. Işi derulă în minte strategia pentru a doua oară. Cumpără 
cincisprezece kilograme de la Lucien la unsprezece, i le vinde lui 
Bertolli la treisprezece şi jumătate. li spune lui Eddie că Bertolli a 
găsit alt furnizor. Şi obţine un profit clar de peste un sfert de 
milion de dolari. Destul să-i dea banii lui Eddie, să-şi plătească 
datoriile şi să-i rămână şi ei ceva. O afacere perfectă. Desfăcu o 
sticluţă miniaturală Johnnie Walker, o dădu peste cap şi o lasă să 
cadă în apă. 

leri după-amiază, când se întorsese la hotel, îl sunase pe 
Lucien, dar nu-i răspunsese nimeni. Când întrebase la recepţie i 
se spusese că plecase în dimineaţa aceea şi nu-i lăsase niciun 
mesaj. 

Imposibil, zbierase ea în receptor. 

„lmi pare rău, domnişoara Wen, i se răspunsese calm. Chiar 
eu i-am completat nota de plată”. 

Ruby trântise telefonul cuprinsă de panică. Lucien ar fi trebuit 


“4 Spălări de câini la domiciliu (engl.) — (n.t.). 
348 


- COLIN FALCONER - 


să aştepte să-l sune, ca să-i plătească un aconto pentru cele 
cincisprezece kilograme. 

Numai dacă... 

Numai dacă n-o urmărise cineva la Hyatt, când se întâlnise 
prima oară cu John Bertolli. Şi îi suflase afacerea. 

Dar era posibil să-i fi vândut praful alb lui John Bertolli cu zece 
mii pe kilogram mai mult decât îi oferise ei. 

Să se aleagă praful de el şi de toată familia lui. 

Cum de fusese atât de proastă? 

Nu-i rămăsese decât Keelan. Gândul acesta o deprima şi mai 
mult. Ce-o să faci, Ruby? O să te ascunzi în Ohio sau New 
Mexico? Nu cred că o să fie prea nostim. Poate că viaţa asta nu 
era bună, dar, să trăiască într-o parcare de camioane, era şi mai 
rău. 

Răsună o bătaie în uşă. leşi din baie ameţită şi se duse la uşă, 
goală, cu apa scurgându-se pe ea. 


Când îl văzu, Ruby îşi încolăci braţele de gâtul lui şi se ridică în 
vârful picioarelor, să-şi îngroape faţa la pieptul lui. 

— John, murmură ea, frecându-i coapsele cu genunchiul, 
trebuie sa mă ajuţi, te rog. 

Era rece şi umedă şi Keelan constată că nu-l excita deloc. O 
împinse. li udase costumul. 

— Imbracă-te, Ruby. 

— Imi promiţi că n-o să mă părăseşti? 

Ce rugăminte! 

— Imbracă-te, repetă el. 

Işi încolăci braţul de gâtul lui, iar cu cealaltă mână îl pipăi între 
picioare. 

— Am nevoie de cineva care să mă iubească, murmură ea. 

O împinse din nou. 

— Pentru numele lui Dumnezeu! exclamă el. Par chiar atât de 
prost? 

Frumoasă cameră, se gândi el când o urma pe Ruby înăuntru. 
Minte, fură, înşală, vinde droguri şi vei avea o camera cu vedere 
spre port. In schimb, dacă vei lucra pentru guvern, o să ai drept 
privelişte alt bloc şi o cameră fără bar. 

Ruby se trânti pe sofa şi îşi aprinse o ţigară. Era udă din cap 
până în picioare şi formase o baltă pe covor şi perne. Keelan se 
duse în baie şi aduse un prosop. l-l aruncă, dar ea i-l zvârii 

înapoi. 

Părul ei scurt, negru i se lipise de faţă şi tremura în aerul 
condiţionat. 

— O să răceşti, zise el. 

Era surprins că trupul ei gol nu-l stârnea în niciun fel. Părea 
mică şi tristă, ca o păpuşă căzută din leagăn. Camera duhnea a 
băutură. 

— Ai băut, Ruby. 

— Da, la dracu’! 

Keelan se aşeză. 

— Vreau să-ţi pun câteva întrebări. 

Ruby îşi strânse braţele în jurul corpului. Ţigara îi tremura 
între degete. 

— Eşti sigură că nu vrei să te îmbraci? o întrebă el. 

— Vreau să beau ceva, zise ea. 

Keelan o văzuse pe Ruby în diverse ipostaze, dar niciodată 
aşa. O enigmă într-o enigmă. Fusese nebun să creadă că ar 
putea fi o informatoare bună pentru agenţie. 

— Ruby, cunoşti un loc numit Washington Hotel? 

— De ce, vrei să publici ghidul oraşului? 

— Ce părere ai despre... 

Se uită pe hârtia din buzunar. 

— ... Michael Chin şi Alan Ho. 

— Michael Chin este ginerele lui Louis Huu O.K.? lar Alan Ho... 
s-ar putea să fie vărul lui. Legătura mea de aici, din Golden 
Mountain. Aceasta este legătura prin care îmi obţin praful. 

— Şi i-l vinzi lui Bertolli? 

Ruby se ridică, clătinându-se uşor, se îndreptă spre bar. 
Desfăcu altă sticlă miniaturală şi şi-o turnă în pahar. li tremura 
mâna. 

— De ce Bertolli nu cumpără direct de la Alan Ho? 

— Louis Huu face afaceri numai cu chinezi. De aceea nu este 
prins niciodată. Nu are încredere în gwai/os. 

— De unde iei marfa? 

— De unde îmi spune. 

— S-ar putea să folosească Washington Hotel drept depozit? 

Ruby îl privi de parcă ar fi vorbit altă limbă. 

— Vrei ceva de băut, John? 

— Nu. 

Se ridică. 

— Ruby, ne putem baza pe tine că vei depune mărturie? 

— Sigur. Ţi-am spus doar. Fac ce vreţi. 

Keelan străbătu camera dintr-un impuls şi deschise uşile 
dulapului. Ruby îşi făcuse bagajele. 

— Cristoase. 

— Am nevoie de o vacanţă, nicio problemă. O să mă întorc să 
depun mărturie când o să-mi spui. 

Lui Keelan îi venea s-o bată mar. Işi strânse mâinile în pumni, 
turbat de mânie, dar îşi aminti că trebuia să se stăpânească şi-i 
spuse: 

— Te întorci la Hong Kong? 

— Trebuie să mă întorc. Doar locuiesc acolo. 

Mayhew avusese dreptate, fir-ar să fie. Totul fusese o pierdere 
de timp. 

— Ştii ce cred, Ruby? Că nici nu ţi-a trecut vreodată prin minte 
să renunţi la viaţa ta. Ne alimentezi cu minciuni şi speri să ne 
foloseşti ca manta de vreme rea. Ai întrerupt microfonul cu 
bună-ştiinţă. N-ai de gând să depui mărturie, nu-i aşa? 

Ruby se rezemă de perete. Avea ochii roşii şi, cine ştie, poate 
că era sinceră. li tremura buza de jos. Părea învinsă. 

— Spune-mi ceva, Ruby. Mi-ai oferit vreodată o informaţie 
adevărata? 

— Ca să fiu sinceră, îţi mărturisesc că nu ştiu. Spun atât de 
multe lucruri, la atâţia oameni, încât nu mai ştiu! 

— Banii pe care îi datorezi lui Eddie, datoriile de la jocurile de 
cărţi ale triadelor, toate astea sunt minciuni? 

— Aş vrea tare mult să fie! 

— Am vorbit serios când ţi-am spus că te putem proteja. 

— Crezi că sunt nebună? 

— Cred că eşti nebună dacă n-o s-o faci. Unde ai de gând să te 
duci? La Hong Kong? Câţi prieteni ai acolo? 

— Eddie n-o să-mi facă niciodată rău. 

— Nu pari prea sigură. 

Ruby îşi ridică privirile. 

— Trebuie să mă protejeze. Trebuie. 

— De ce? 

— Pentru că este fratele meu mai mare. 

— Cât de credincios crezi că poate să-ţi fie un frate al triadei 
când îi datorezi bani? 

Ruby clătină din cap. 

— Nu, John. Nu înţelegi. Eddie este fratele meu adevărat. 
Numele lui real este Wen Pui-yuen. Avem acelaşi sânge, am 
crescut în acelaşi sătuc din Shatin. Am plecat împreună şi m-a 
ajutat să mă ridic în viaţă. 

Işi şterse nasul cu dosul mâinii ei subţiri. 

— İl iubesc mai mult decât orice pe lume. 


86 


Telefonul de pe noptiera lui Keelan, la Holiday Inn, îl trezi la 
şase şi jumătate, a doua zi de dimineaţă, dintr-un somn greu. Era 
Mayhew. 

— Ne întâlnim la parter, peste o jumătate de oră, zise el. 
Avem parte în sfârşit de puţină acţiune. 


Sosiră la Washington la câteva minute după echipa de 
detectivi de la Narcotics Bureau. Câţiva poliţişti îl aşteptau afară. 
Un homosexual de cincizeci de ani îşi arăta sânii din silicon unui 
sergent S.W.A.T., care încerca să nu-l bage în seamă. Restul 
vagabonzilor care populau zona dispăruseră. 

— Să mergem, zise Mayhew. 


Foaier-ul hotelului Washington era înghesuit şi murdar, 
acoperit cu un linoleum cojit şi un covor de doi bani. Puţea a 
naftalină şi mucegai. Un singur ascensor ducea la etaj. 

Personalul, format numai din chinezi, era revoltat. Un 
locotenent de la Narcotice, cu mandatul de percheziţie în mână, 
de-abia rezista torentului de injurii, susţinut de poliţişti în 
uniformă, gata să intervină. 

Mayhew îl salută. 

— Cum merge? 

— Dacă voi reuşi să scap de tipul din faţa mea, va fi bine. 

Locotenentul era un tip solid, jucător de baschet la colegiu, iar 
directorul hotelului de-abia îi ajungea la umăr. Dar micuțul 
cantonez nu se lăsa intimidat. 

— Hei, nu mă ameninţa cu degetul, zise locotenentul, dându-l 
la o parte. 

Alt detectiv apăru pe coridor, din capătul opus al foaierului şi-i 
făcu semn locotenentului. 


352 


- COLIN FALCONER - 


— În subsol, zise el. Într-un seif. Cred că sunt mai mult de 
cincizeci de kilograme. 

— Arestează-l pe afurisitul ăsta, îi spuse el unuia din poliţiştii 
în uniformă. 

Chinezul izbucni într-un torent de cuvinte cantoneze. 
Locotenentul cel solid clătină din cap. 

— Aş vrea să ştiu ce dracu’ spune, zise el. 

Keelan era încântat să-şi dea seama că prinsese câteva 
expresii chinezeşti, în cele şase luni petrecute în Hong Kong. 

— Ţi-a spus că eşti un munte de excremente, îi explică el. 

Locotenentul se uită uimit la Keelan şi apoi la directorul 
chinez. 

— Ei bine, frate, şi eu am aceeaşi părere despre tine, îi strigă 
el şi se duse în subsol cu detectivul. 


Shekhou, China 


Traversarea frontierei chinezeşti în punctul Lo Wu este o 
experienţă dezamăgitoare. După munţii şi fermele de rațe ale 
Noilor Teritorii, turistul trece prin sârma ghimpată care separă 
Hong Kong-ul de China şi are impresia că s-a suit în alt tren şi s-a 
întors la Kowloon. Blocuri înalte se întrec unele cu altele, pe 
măsură ce alt Hong Kong, mai ponosit, se înalţă din dealurile 
verzi. 

Shenzhen face parte politic, dar nu şi economic, din China. 
Este unul din oraşele Zonei Economice Speciale: un amestec al 
comunismului cu capitalismul. Adevărata frontieră cu China se 
află dincolo de munti, la cincisprezece kilometri către nord. 

Dar SEZ, aşa cum îl numesc unii, este guvernat totuşi de o 
lege — cea a banului. Este un Hong Kong nesofisticat, mai puţin 
prosper. Triadele au găsit aici un teren fertil, departe de legea 
britanică din Hong Kong şi comuniştii din Beijing. Este o viziune 
de coşmar a viitorului pentru cei care intenţionează să rămână în 
Hong Kong şi un început pentru cine plănuieşte să plece. 

Dincolo de Golful Shenzhen, este oraşul Shekhou, care constă 
în principal din fabrici de electronică şi cămine pentru lucrători. 
Pentru că salariile sunt mici, se găseşte de lucru din belşug şi în 
condiţiile unui impozit maxim de 15%, mulţi oameni de afaceri 
din Hong Kong au început să-şi mute afacerile aici, exportându-şi 
mărfurile prin Hong Kong, în S.U.A. 

Unul din aceşti investitori cu viziune de perspectivă era şi 
Vincent Tse, iar mafia lui Eddie Lau deţinea acum trei fabrici, 
numai în oraşul Shekhou. 


Eddie fu condus în biroul lui Vincent de directorul chinez. Un 
funcţionar le aduse ceai de iasomie, iar apoi directorul făcu o 
plecăciune şi se retrase, închizând încet uşa în urma lui. 

Eddie se aşeză pe un scaun, în faţa lui Vincent. Se uită la 
dosare, la minicalculator, la PC şi la celelalte echipamente, 
întrebându-se cum de nu înnebunise Vincent până acum. 

— Cum merg afacerile? zise el. 

— O.K. Câştigăm aproape la fel de mult aici ca din pin un — 
afacerile noastre ilegale — din Hong Kong, iar riscul este mult 
mai mic. 

— Atunci de ce eşti atât de posomorât în dimineaţa aceasta? 

— Pentru că, în momentul de faţă, avem nevoie de nişte bani 
gheaţă, adăuga Vincent. Mica noastră aventura din Thailanda ne- 
a costat mai mult de un milion de dolari S.U.A. A venit scadenţa 
împrumuturilor contactate pe termen scurt şi trebuie să-i plătim 
heroina lui Louis Huu. 

— Poate o să te ajut să reechilibrezi conturile, zise Eddie. 

— Vrei să transporţi din nou droguri? 

Clătină din cap. 

— O să dăm lovitura la cel mai mare magazin de bijuterii din 
Wanchai. Este totul aranjat. 

Vincent nu încercă să-şi ascundă uimirea. 

— Nu mai este nevoie să faci asta. Cu cărţile de credit şi praful 
alb o să câştigam destul ca să ne ocupam doar de afaceri legale. 

Eddie îl contrazise. 

— Nu mă interesează legalitatea. Nu-mi pasă de cifrele 
înşirate în registre! Am nevoie de respect, Ah Lam! De teamă! 

Bătu cu pumnul în birou. 

— Aşa îmi place să trăiesc. 

Ceaiul se vărsă peste Vincent, care se ridică şi şterse hârtiile 
cu batista de mătase. Nu era prima oară când purtau această 
discuţie. De ce Eddie se temea atât de bogăţie? 

— Nu trebuie să mai rişti, Eddie. Poţi să fii mare şef şi să-l laşi 
pe Democracy Tang să se ocupe de treburile murdare. 

— Dacă nu-ți foloseşti muşchii, se înmoaie. Nu vreau să devin 
un molâu. Ca Timothy Man. Sau The Ox. 

Vincent se ridică şi puse o mână pe umărul lui. 

— Te iubesc prea mult, Eddie, murmură el. Dacă mori sau te 
bagă la închisoare, prefer să-mi rupă oasele unul câte unul, 
fiindcă m-ar durea mai puţin. 

Eddie îl respinse. 

— Dacă n-ar fi Ruby Wen, n-ar fi fost nevoie să rişti. Ne-a 
costat un milion de dolari! Şi cum şi-a arătat recunoştinţa? Ne-a 
înşelat cu încă patruzeci de mii din profitul nostru! Cât o s-o laşi 
să continue aşa, Eddie? 

— M-am săturat să discutăm tot timpul despre Ruby Wen! 

— Şi eu m-am săturat să ne fure banii. 

— Ruby Wen este problema mea. 

— Atunci de ce n-o rezolvi? 

Eddie se ridică şi se îndreptă spre uşă. 

— Tu vezi-ţi de hârţoagele tale şi eu o să mă ocup de afacerea 
noastră. 

Vincent luă minicalculatorul de pe birou şi-l aruncă de perete, 
cât pe ce să-l lovească în cap pe Eddie. 

— Asta sunt eu pentru tine! Un calculator şi atâta tot! 

— Nu înţelegi care-i treaba cu Ruby, zise Eddie calm. O să mă 
ocup de ea în felul meu. 

leşi, închizând uşa în urma lui. 


87 
San Francisco 


Biroul Procurorului Adjunct al S.U.A se afla la etajul al 
şaisprezecelea al Federal Building. Era un birou mare, înghesuit, 
cu mobilă sumbră şi dulapuri metalice. De la fereastră, se vedea 
Golden Gate Avenue şi un magazin dărăpănat. 

Procurorul adjunct era un tip solid, din Boston, pe nume Dave 
Browne. Işi făcuse ordine pe birou şi rămăsese doar sugativa, un 
suport de creioane din jad şi o fotografie înrămată a soţiei şi 
copiilor. Peretele din spatele lui era acoperit cu citate şi fotografii 
ale lui Browne şi ale profesorilor săi. 

Două plicuri mari stăteau unul lângă altul, pe sugativa verde. 

Keelan şi Mayhew nu se aşteptaseră să mai fie cineva prezent 
la întâlnire dar, când sosiseră, văzură încă un bărbat aşezat la 

biroul lui Browne. Keelan bănuia că are în jur de şaizeci de ani. 
Avea păr grizonat, tuns scurt şi era îmbrăcat într-o cămaşă sport 
albastră Lacoste şi pantaloni largi. Şi avea un bronz caracteristic 
lămpii cu ultraviolete. 

— John, Bill, vi-l prezint pe Gerry Gates, zise Browne. 

Gates se ridică şi dădu mâna cu ei. 

— Incântat să vă cunosc. 

Semăna cu un bunic simpatic jucător de golf, retras după 
pensionare la Fort Louderdale, se gândi Keelan, cu excepţia 
ochilor. 

— Gerry a sosit din Langley, Virginia, zise Browne, definind 
imediat parametrii discuţiei lor. 

— Exact. 

Browne comandă cafele şi revizui dosarele de pe birou, în 
timp ce agenţii D.E.A. răsuceau în mâini ceştile de cafea. Gates 
nu încercase să iniţieze o conversaţie politicoasă şi Keelan 
simţea atmosfera din ce în ce mai încordată care se instalase în 
cameră. Se întrebă de ce era interesată C.I.A. de acest caz. Avea 
senzaţia că aceasta întâlnire n-o să se termine cu bine. 

Browne se rezemă de spătarul scaunului său scump, din piele, 
cu mâinile sub cap. 

— Nu ştiu, zise el. 

— Ce nu ştii, Dave? îl întrebă Mayhew enervat. 

— Să vedem ce avem aici. Mai întâi, domnul Bertolli. 

Luă dosarul lui Bertolli. Era gros de câţiva centimetri. 

— Până acum nu aveţi nicio bază solidă. O să cereţi 
condamnarea, aducând în faţa instanţei un martor neserios şi nu 
aveţi cum să-i convingeţi pe cei doisprezece juraţi. 

Keelan avea senzaţia că primise un pumn în stomac. 

— Informatoarea noastră poate oferi informaţii detaliate 
despre importul drogurilor în ţara noastră, de cinci ani şi până 
acum. 

— Ah, da, ROSE, zise Browne, folosind numele codificat al lui 
Ruby. 

— Este gata să depună mărturie, zise Keelan. 

Browne nu părea impresionat. 

— Din dosarul ei reiese că a scăpat din Thailanda, după ce a 
fost eliberată pe cauţiune, fiindcă fusese prinsă cu şapte 
kilograme de heroină asupra ei. Şi, în perioada aceasta, nu figura 
ca informatoare de încredere. Un avocat al apărării capabil ar 

desfiinţa cazul imediat. 

Işi muşcă buzele. 

— O mai aveţi pe ROSE? 

Keelan inspiră adânc. 

— ROSE este o cantitate necunoscută, în momentul de faţă. 

Spera ca se răzgândise în privinţa plecării la Hong Kong. 

Browne închise dosarul. 

— Dac nu-l prinzi asupra faptului sau nu-mi prezinţi o casetă, 
nu pot face nimic, îmi pare rău. 

Keelan închise ochii. Nu. Este imposibil să-mi scape din nou. 

— Domnul Huu, continua Browne, deschizând alt dosar. Avem 
câteva sute de ore de conversații telefonice înregistrate în 
Bangkok, toate în dialectul chiu chao. Chiar şi cu ajutorul 
transcrierilor, predomină jargonul şi expresiile codificate, aşa că 
ar trebui să depui o cerere la tribunal, ca să aprobe prezenţa 
unui translator. Acest procedeu s-a mai aplicat o dată, în cazul 
Howard Marks, dar nu are prea mari şanse de reuşită. Adevărata 
problemă este că cei din Bangkok au pierdut casetele originale şi 
cu copiile nu avem nicio şansă. 

— Acum spune-ne şi veştile bune, zise Mayhew. 

— Incă n-am terminat cu cele proaste. Domnul Louis Huu este 
cetăţeanul unei ţări străine şi prietene şi fără aceste benzi şi 
dovezile agenţilor voştri din Bangkok nu putem dovedi că a 
conspirat împotriva legilor şi intereselor Statelor Unite. 

Browne se apleca peste birou. 

— Insă, din raportul vostru, reiese că l-aţi supravegheat pe 
domnul Huu douăzeci şi patru de ore din douăzeci şi patru de la 
venirea sa în oraş şi aţi obţinut ceva rezultate. 

— Stă într-o casă din Daly City, zise Mayhew. Am întreprins 
nişte verificări. Casa a fost cumpărată cu doi ani şi jumătate în 
urmă, pe numele lui... 

Mayhew se uită în dosar. 

— ... Michael Chin Kok-yen. leri, unul din oamenii mei a 
urmărit un Mercedes negru 500 SEL, înregistrat pe numele 
acesta, până la un hotel în Tenderloin — Washington. Acest hotel 
este înregistrat pe numele altui chinez, Alan Ho Peng-fei. 
Informatorul nostru ne-a spus că Michael Chin este ginerele lui 
Louis Huu, iar Alan Ho vărul lui. In felul acesta, am bănuit că 
hotelul era folosit ca depozit pentru drogurile lui Huu. 

— Aţi făcut percheziţie? 

— Da, şi am confiscat patruzeci de kilograme de heroină 
Double U-O, cu o puritate de 98%, în valoare de şapte sute de 
milioane de dolari, vândută cu amănuntul. Am interogat câţiva 
din piloţii C.A.A.C. care erau cazaţi la hotel şi patru din ei au 
recunoscut că aduceau pacheţele în bagajul lor. Aceste 
pacheţele le parveneau fie în Hong Kong, fie chiar în China. 
Bănuim, fără să putem dovedi, că heroina este rafinată în Kachin 
Burma sau Yunnan şi transportată prin China, pe vechiul drum al 
mătăsii, cu ajutorul Armatei Populare de Eliberare. Şi considerăm 
că acest comerţ este organizat şi finanţat de familia Huu. 

Gates vorbi pentru prima oară. 

— Domnul Huu şi familia lui au fost reţinuţi cumva? 

— Nu încă. p 

Browne părea nervos. Işi drese glasul. 

— Am discutat acest caz cu domnul Gates chiar înainte să 
veniți şi se pare că este o problemă. Mi-a explicat că nu l-am 
putea chema în faţa justiţiei nici dacă am avea dovezi clare 
împotriva lui. 

Mayhew clătina din cap. 

— Poftim? 

Keelan îl privi uimit pe Gates. 

— Care este problema? Ticălosul ăsta este unul din cei mai 
mari traficanţi de droguri. A 

Gates se fâţâi pe scaun, stânjenit. Işi duse mâinile la ceafă, 
imitându-l pe Browne. 

— Este o discuţie confidențială? 

— Bineînţeles, zise Browne. 

Mayhew încuviinţă din cap. 

Gates se întoarse către cei doi agenţi D.E.A., fixându-i cu ochii 
lui limpezi, albaştri. 

— Înţeleg ca sunteţi amândoi nişte lucrători de nădejde ai 
D.E.A., aşa că îmi dau seama că vorbele mele or să vă întristeze. 
Dar aici este vorba de interese mai mari. Mult mai mari. 

— Recunosc că domnul Huu este o problemă. 

— O problemă, repetă Keelan, uluit. 

— Recunosc de asemenea că sunt şocat de dezvăluirile 
voastre pentru că îl cunosc personal pe acest domn. Daţi-mi voie 
să vă explic. Voi vă folosiţi de aşa-numiţii informatori 
confidenţiali, care, foarte adesea, nu sunt prea curaţi, nu-i aşa? 
Ei bine, C.I.A. procedează la fel. Trebuie să pescuim în ape 

tulburi şi unii din cetăţenii străini aflaţi în slujba noastră nu sunt 
genul de oameni pe care i-am invita la cină. Inţelegeţi ce vreau 
să spun? 

Văzând că Mayhew şi Keelan nu-i răspund, continuă: 

— Presupun că ştiţi istorie. 

— Puțin, zise Keelan. 

— Vă amintiţi de debarcările din Sicilia? 

— Nu personal. Mi-a povestit tata. El a participat. 

— Ei bine, probabil — şi ca o concluzie logică — nici tu nu ai fi 
fost acum aici, dacă n-ar fi existat un tip, pe nume Charles 
Luciano. In general, este cunoscut drept Lucky. La vremea aceea 
era în închisoare dar, datorită relaţiilor sale în Sicilia, debarcările 
din Italia au mers mult mai bine decât ne-am aşteptat şi numărul 
soldaţilor sacrificați a fost mult mai mic. Dar, după cum îţi dai 
seama, mai mult ca sigur, acest Luciano era de asemenea un 
traficant de droguri. Uneori, distincţia dintre bine şi rău este greu 
de realizat. Şi cred că lucrurile stau cam la fel în privinţa lui Louis 
Huu. 

— O să vă ajute să invadaţi Sicilia? zise Keelan. 

— Foarte nostim, spuse Gates, pe un ton acru. Adevărul este 
că domnul Huu are relaţii importante în China, cu oameni de 
vază din armată. Nişte personalităţi din P.L.A. profită, din faptul 
că domnul Huu îşi transportă mărfurile în provincia Yunnan, 
Canton şi SEZ. Insă nu este singura lor cale de îmbogăţire. 

— Şi ce înseamnă asta? 

— inseamnă că obţinem informaţii valoroase pe aceasta 
filieră. Domnul Huu se foloseşte de relaţiile sale cu China pentru 
a ne furniza date militare şi politice. Drogurile şi spionajul merg 
mână în mână. 

— Cu alte cuvinte, oferă informaţii şi în schimb este protejat 
să facă trafic cu droguri. 

— Este cam dur spus şi inexact. 

— Mie mi se pare foarte exact. 

— Trebuie să punem securitatea ţârii înaintea problemelor 
sociale. Informaţiile care ne parvin pe această cale sunt prea 
importante ca să le ignoram. Imi pare rău, dar cred că trebuie 
să-l lăsaţi în pace pe acest domn. 

— Adică să-l lăsăm să transporte droguri mai departe? zise 
Keelan. 

— Înţeleg că l-aţi arestat pe directorul hotelului şi pe câţiva 

piloţi chinezi care încercau să se îmbogăţească făcând trafic cu 
droguri. Aşa că limitaţi-vă să-i trimiteţi în judecată doar pe 
aceştia. Domnul Huu şi familia sa nu trebuie molestaţi în niciun 
fel dacă nu vreţi ca superiorii mei să acţioneze la cel mai înalt 
nivel. 

Keelan se uită la Mayhew şi apoi la Gates. 

— Se pare că m-aţi lucrat bine de tot! 

Browne se arătă jignit. 

— Regret la fel de mult ca tine, dar suntem oameni maturi şi 
trebuie să înţelegem că nu avem încotro. 

— Intr-adevăr. 

— Imi pare rău, John, zise Browne. Ştiu cât de mult ai trudit la 
cazul acesta. 

— Mai du-te dracului! exclamă Keelan şi ieşi. 

Mayhew şi Keelan se duseră cu maşina la Mandarin Oriental. 
Doi din oamenii lui Mayhew stăteau de pază în hol şi le 
confirmară că Ruby Wen nu mai apăruse din seara trecută. 

Cei doi detectivi luară ascensorul şi bătură la uşa ei. Dar nu 
primiră niciun răspuns. În cele din urmă, Keelan cobori să-l aducă 
pe director, care le deschise cu cheia de rezervă. Valizele erau 
încă acolo, dar nu şi Ruby Wen. 

De fapt, ea era deja la Hong Kong. După-amiaza trecută ieşise 
din hotel pe uşa de serviciu şi luase un taxi până la aeroport. 
Plătise cu bani gheaţă un bilet până la Hong Kong cu avionul 
companiei China Airlines, folosindu-se de paşaportul fals 
malaezian, furnizat de Eddie Lau. 

Când se întoarseră în San Francisco, Keelan se duse în camera 
sa de la Holiday Inn şi se îmbătă criţă, împreună cu Mayhew. 

II pierduseră pe Louis Huu. lar acum, fără Ruby Wen, le 
scăpase şi John Bertolli. 


88 
Mirs Bay 


Barca de mare viteză avea două motoare Mercury de 275 C.P., 
parbriz din sticlă antiglonţ, vâsle puternice în caz de avarie şi o 
mitralieră Browning de calibrul cincizeci. Prindea peste optzeci 
de mile la oră şi era mai rapidă decât orice ambarcaţiune a flotei 

maritime britanice sau a Hong Kong Marine Police. 

Eddie Lau îi studie pe cei trei recruți ai săi: Benny Cheong, un 
puşti de douăzeci de ani, din oraşul Shekhou; Paul Tam, şi mai 
tânăr decât Benny, un tip drăguţ, cu un şarpe tatuat pe mâna 
stângă; şi Tang Kam-chuen, Democracy“ Tang, aproape de 
aceeaşi vârstă cu Eddie, fost caporal P.L.A., care se lăuda că 
ucisese cinci studenţi în piaţa Tien-An-Men. De atunci îi venise şi 
porecla. 

Călătoria de la Mirs Bay până la plaja pustie Ko Tong Hao dură 
exact un sfert de oră. In timp ce barca se apropia de țărm, Eddie 
văzu şase bărbaţi aşteptând lângă un camion, pe şoseaua care 
se arcuia deasupra plajei. Când el şi cei trei mah jais săriră din 
barcă, bărbaţii intrară în apă, cărând pe umeri lăzi de carton, pe 
care le încărcau în ambarcaţiune. Pe ambalaje scria că erau 
televizoare Hitachi, cu diagonala de 54 de centimetri. Fiecare îi 
va aduce un profit de o suta de dolari în China şi în barcă 
încăpeau două sute de cutii. Intr-o jumătate de oră, se vor 
întoarce la SEZ, străbătând canalul. 

Eddie se îndepărta cu cei trei oameni ai săi. Un Mercedes îi 
aştepta în spatele camionului. Se urcară în maşină şi porniră 
spre Noile Teritorii. Pe drum îşi verificară armele. Aduseseră cu 
ei patru pistoale chinezeşti şi douăsprezece încărcătoare 7,62, 
cu câte douăzeci şi cinci de gloanţe fiecare şi o grenadă de mâna 
P.L.A. 

Nu era suficient pentru un mic război, dar le ajungea pentru 
acţiunea de miercuri după-amiază, din Hennessey Road. 

Dar, mai întâi, Eddie avea de rezolvat nişte treburi personale. 


San Francisco 


John Keelan îşi începu ziua cu o miniatură din frigiderul 
barului. Era mai degrabă un simptom al furiei şi 
autocompătimirii, decât o scăpare. Incercase să se autodistrugă 
cu ţigările şi alcoolul dar nu prea reuşise. Fusese un joc. Era prea 
disciplinat ca să-şi piardă controlul. 

Totuşi, azi-dimineaţă, la doi ani după clipa aceea cumplită din 
viaţa lui, se simţea mai disperat ca oricând. Dacă l-ar fi prins pe 
Bertolli, ar fi avut o satisfacţie şi s-ar fi simţit răzbunat. Tot ce i 
se întâmplase ar fi avut un sens pentru el şi, chiar dacă nu exista 

Dumnezeu, ar fi văzut cel puţin că era un echilibru oarecare în 
viaţă. Dar Bertolli se afla în libertate, în continuare, bogat şi 
puternic. O permanentă sursă de nelinişte pentru el, până nu va 
fi pedepsit de justiţie. 

Keelan deschise televizorul şi ascultă ştirile de la CNN cu 
mintea în altă parte. Fu trezit din gândurile sale de un raport 
despre activitatea triadelor din Shenzhen, care se foloseau de 
zonele economice speciale pentru a aduce în China bunuri de 
lux, realizând profituri imense. Reporterul remarcă ironic că 
infiltrarea capitalismului în China muta corupţia din mâinile 
cadrelor de partid în cele ale economiei libere. 

— Acolo unde îi este locul, murmura Keelan cu amărăciune. 

Luă telecomanda şi închise televizorul. Doamne Sfinte ce 
lume! 

Poate că era timpul să lupte cineva pentru cauza dreptăţii! 


89 
Hong Kong 


Ruby luă un taxi direct de la aeroport, se schimbă în 
apartamentul ei şi se duse în Staunton Road. In geantă, avea o 
copie din T'ung Shu, străvechiul manual al morţilor, care trebuia 
să aducă noroc purtătorului. Când traversă Shelley Street, fu cât 
pe ce să fie lovită de un camion şi ştiu că era de asemenea un 
semn bun, pentru că dragonul ghinionului care o urmărise până 
în Golden Mountain fusese sfărâmat acum sub roţile maşinii. 

O luă pe o alee după o căsuţă care vindea decoraţii pentru 
înmormântare. Era un chioşc care aparţinea unui cizmar şi 
alături se afla o clădire dărăpănată cu trei etaje, balcon de lemn 
şi nişte dragoni sofisticaţi sculptați pe uşă. Jocurile de noroc se 
aflau la al doilea etaj. 

Urcă două rânduri de scări, până ajunse într-un hol. Un tânăr 
dezordonat, în maieu alb, cu braţele acoperite de dragoni 
albaştri, tatuaţi, stătea pe o cutie portocalie. O recunoscu şi îi 
deschise uşa de oţel. 

In cameră plutea un miros greu de tutun. Nu avea ferestre şi 
singura lumină venea de la becul atârnat din tavan. Fâşii de 
pânză verde fuseseră bătute în cuie de rame de lemn, folosind 

drept mese de joc. Începuse deja o partidă de fan tan. O fată 
într-un cheongsam de mătase stătea la masă cu o cutie albă de 
lemn în faţa ei. Linii diagonale împărțeau cutia în patru secţiuni. 

Vreo doisprezece oameni erau înghesuiți în jurul ei — 
vânzători ambulanți, cu maieuri albe şi şorţuri lungi, kaki, un om 
de afaceri într-un costum negru şi un ceas Rolex la mână. Nu-i 
acordară nicio atenţie, concentrați asupra jocului. 

In mijlocul mesei era un morman de nasturi verzi. Teancuri de 
bancnote de o sută, două şi cinci sute de dolari erau aruncate în 
secţiunile numerotate din cutii. Jucătorii pariau pe câte 
rămâneau după ce nasturii se împărțeau în mod egal. 

Ruby puse o bucată de ghimber crud lângă numărul ei 
norocos, doi, şi trânti cinci bancnote de câte cinci sute de dolari. 
| se uscase gura şi i se răciseră palmele. | se accelerase pulsul şi 
simţea că se sufocă de agitaţie. Trebuia să vadă dacă are noroc. 

Crupierul luă câţiva nasturi cu o farfurie din inox şi începu să-i 
împartă cu dexteritate în şiruri de câte patru, cu un beţigaş de 
lemn. 

Se dovedi o zi deosebită pentru ea. Zeul norocului fusese de 
partea ei. Simţi aceeaşi bucurie şi forţă ca în după-amiaza aceea, 
în închisoarea din Maha Chai. Se concentră asupra nasturilor 
verzi şi jucă până la epuizare. In cele din urmă, un bărbat în 
costum negru veni lângă ea şi-i spuse să se ducă acasă. Sun Yee 
On nu ţineau case de jocuri care puteau pierde bani. 

Găsi un taxi în Hollywood Road. Ştia acum că norocul ei se 
schimbase. Totul va fi bine. 


Era aproape ora patru după-amiaza când Ruby se întoarse în 
apartamentul ei. Intră în dormitor, scoase doi pumni de bancnote 
şi le aruncă pe pat, ca pe nişte şerveţele folosite. Peste o sută 
douăzeci de mii de dolari Hong Kong! 

O cuprinse oboseala. Trebuie să doarmă! Dar, mai întâi, o să 
facă un duş. Mizeria de pe drum şi mirosul de sudoare şi tutun i 
se îmbibaseră în piele. Se dezbrăcă şi intră sub duş. 

Dădu drumul la apă fierbinte, până i se înroşi pielea. Se sprijini 
de faianţa rece, lăsând apa să-i maseze spatele şi capul. 

Acum, când se întorsese la Hong Kong, o să aibă din nou 
noroc. 

Opri duşul, îşi şterse corpul şi apoi părul. Găsi o perie pe 
chiuveta de marmură şi şterse aburul de pe oglindă. Şi, în 

momentul acela, scoase un strigăt. 


Eddie Lau era îmbrăcat într-o haină gri-pearl, peste o cămaşă 
albă închisă până la gât, fără cravată. Pantalonii negri, în dungi, 
erau prinşi cu o curea de piele Pierre Cardin, cu cataramă de aur. 
Părul lui era tuns perfect. Ochelarii de soare Rayban îi acopereau 
ochii. 

Se sprijinea de mânerul uşii. 

— Te-am speriat, Ruby? 

— De când eşti aici? 

Nu-i răspunse. O privea. 

— Te-ai cam îngrăşat în America. Ai mâncat prea mulţi 
hamburgeri. 

Ruby nu încercă să se acopere. Se sprijini de chiuvetă. 

— Ţi-a fost dor de mine? 

Nu-i răspunse nici de data aceasta. Ruby simți că ceva nu era 
în regulă. 

— De ce-mi furi toți banii? 

li zvâcni mâna. Fata se feri. Dar, în loc s-o lovească, degetele 
lui Eddie îi dezmierdară obrazul. 

— Dacă ţi-aş fi furat banii, de ce crezi că m-am întors? 

— Pentru că nu ai unde să fugi, Ruby. 

O plesni, aproape delicat. 

— O.K., loveşte-mă, nu contează. Trage-mă de păr. 

— Nu vreau să-ţi fac rău, Ruby. Nu pot niciodată să te rănesc, 
micuță floare. 

Fata plângea acum. 

— Ce-o să mă fac cu tine, Ruby? Eşti o fată atât de rea. Tata 
spunea întotdeauna că eşti rea. 

— O să mă recompensez faţa de tine, vei vedea. 

— Ţi-am cumpărat un apartament frumos, o maşină frumoasă. 
Ţi-am plătit datoriile, dar ai luat bani şi ai jucat din nou. Pe urmă, 
am plătit un milion de dolari S.U.A. să-ţi salvez viaţa la Bangkok. 
Şi, după tot ce-am făcut pentru tine, cum ţi-ai arătat 
recunoştinţa? Ai furat încă trei sute de mii. 

Oftă, ca un profesor cu un copil recalcitrant. 

— Nu mă lovi. Acum am din nou noroc. Totul va fi altfel, vei 
vedea. 

— Ruby, murmură el. Eşti mai îmbibată de minciuni decât un 
nor de apă. 

— Îmi pare rău. Ştiu că sunt un gunoi. Dar te iubesc foarte 
mult, Eddie. A 

— Nu pot să te mai ajut, micuța floare. Imi pare rău pentru 
tine, dar nu mai pot să te ajut. 

— Nu cred că vorbeşti serios. O s-o iubeşti întotdeauna pe 
Ruby a ta. 

Eddie stătea în fața ei, contemplându-şi imaginea în oglindă. 
Ruby îngenunche şi-i desfăcu fermoarul la pantaloni. Era excitat. 
Alt semn norocos. İl luă în gură. 

— Surioară, gemu el. 

Eşti un rahat, se gândi ea. Te crezi dur, dar tot mă iubeşti. Te 
învârtesc cum vreau când te am între picioarele mele. Este 
dezgustător că te-ai ataşat de prăpăditul ăla de Vincent. 

Eddie o ridică, o întoarse şi o propti de peretele din sticlă. 
Ruby se lăsă pătrunsă, turtindu-şi sânii în oglinda. Ruby Wen a 
câştigat din nou. Pe ultima sută de metri. 

Ca întotdeauna. 


Ajunse repede la orgasm, excitată de câştigul ei la fan tan. 
Eddie o duse în pat, o întinse pe spate şi o posedă din nou. Dar 
ea, obosită după drumul cu avionul şi agitația ultimelor zile, abia 
dacă simţi când Eddie atinse culmea plăcerii. lar apoi adormi. 


90 


Little Italy, San Francisco 

Când Keelan apăru în pragul restaurantului Mama Fulvia's, fu 
recunoscut imediat. Doi bărbaţi în costume negre, care stătuseră 
lângă fereastră, se ridicară şi-i blocară accesul. Bertolli, la masa 
lui din capătul opus al restaurantului, se arătă surprins. 

— Este O.K., băieţi. II cunosc. Hei, John, ia loc, te rog! 

Keelan se aşeză vizavi de Bertolli, care avea un şerveţel la gât 
şi se înfrupta dintr-o farfurie cu cartofi gnocchi. 

— Vito, îţi aminteşti de el? John Keelan? John, ţi-l prezint pe 
Vito Trappatoni. Un bun prieten de-al meu. 

Celălalt întinse mâna, dar Keelan nu-l băgă în seamă. 

— Vreau să discutam între patru ochi, îi spuse el lui Bertolli. 

ltalianului îi pieri zâmbetul. Se gândea cum să reacționeze la 
această insultă. Lui Trappatoni îi venea să-i tragă un pumn în 

fund lui Keelan. Dar, în cele din urmă, Bertolli îi făcu semn 
locotenentului său. 

— O să discutăm mai târziu. 

Incruntându-se în direcţia lui Keelan, Trappatoni se ridică şi se 
duse la altă masă. 

— Ţi-am dat mână liberă, zise Bertolli. Nu abuza. 

— Nu-mi spune mie ce să fac, ticălosule. 

Bertolli sorbi din paharul cu vin roşu. 

— Tocmai asta voiam să spun şi eu, John. Te enervezi prea 
repede. Dacă ai fi un om tolerant, ai putea duce o viaţă mai 
bună. Dar îţi ieşi prea repede din fire. Vrei nişte vino tinto? O să 
te liniştească. 

— Nu va fi nevoie. 

Keelan simţea că erau priviţi. De Mama Fulvia, de chelneri, de 
Trappatoni, de cele două gorile de la uşă. 

— M-am cam săturat, John. Ce mai vrei? 

— Doar asta. 

Revolverul apăru în mâna lui ca prin farmec şi-i băgă ţeava 
între ochi. Keelan simţi cum se agitau toţi în jurul lui, dar Bertolli 
ridică mâna şi apoi se făcu linişte. Rămaseră cu toţii nemişcaţi. 

Auzi văicărelile unei femei. 

Mama lui Bertolli. 

Câţiva se năpustiră pe uşă, femeile ţipară, iar alţii rămăseseră 
paralizaţi de frică. 

Keelan deconecta trăgaciul. 

— Nu cumva ai uitat că eşti poliţist, John? 

— M-au transferat la colectarea gunoiului. 

Bertolli era cenușiu la faţă. Dar ochii lui se mişcau agitaţi. 

— Nu-i încărcat, nu-i aşa? înghiţi în sec. 

— Ba da. Este plin cu gloanţe de calibrul treizeci şi opt. 
Suficient ca să-ţi împrăştie creierii în tot Broadway-ul. 

— Bine, atunci. 

Puse mâinile pe masă. 

— Hai, fă-o. 

Keelan îi admira curajul, fără să vrea. Bertolli se temea, 
bineînţeles, dar refuza să-şi cerşească viaţa. Dacă acesta fusese 
scopul poliţistului, n-o să şi-l atingă. 

— Hai să terminăm o dată, John. 

Lui Keelan îi înţepenise degetul pe trăgaci. Bertolli clătină din 
cap. 


366 


- COLIN FALCONER - 


— Să ştii că n-am toată ziua la dispoziţie. Dacă nu vrei s-o faci, 
las-o baltă. 

Keelan se gândi la Anna, la micuța Caroline. Merita să-l 
împuşte. Dar Bertolli avea dreptate, nu era în stare s-o facă. Alţi 
oameni omorau cu sânge rece bărbaţi, femei şi copii. Lumea nu 
ducea lipsă de ucigaşi. Dar John Keelan nu făcea parte dintre ei. 
Se deosebea complet. 

Lăsă arma jos. 

— Fie că mă crezi sau nu, îi spuse Bertolli, află că te respect 
pentru asta. 

Keelan îi aruncă vinul în faţă şi-l lovi în nas cu ţeava pistolului. 

Trappatoni şi bodyguarzii de la uşă ţâşniră imediat în picioare, 
cu mâna pe arme. Dar Keelan stătea în faţa lui Bertolli şi Bertolli 
îşi acoperi faţa cu un şerveţel de pânză. Era greu să deosebeşti 
sângele de vinul roşu. li zdrobise nasul. 

— Incetaţi! îi strigă el lui Trappatoni şi celor de la uşă. Lăsaţi-o 
baltă, idioţilor! 

Keelan îl văzu pe Trappatoni făcând semn bodyguarzilor, care 
îşi băgară armele în haină. 

Polițistul îşi puse revolverul în teacă. 

— Pe curând, John. 

— leşi dracului de aici! Eşti terminat, Keelan. O să te distrug. 

— Păcat de frumosul tău nas roman, zise Keelan. 

Apoi ieşi afară, în soare. La toţi dracii! Puțin îi mai păsa de 
serviciul lui. 


Mid-levels, Hong Kong 


Nu ştia cât timp dormise. Când se trezi, perdelele erau date la 
o parte şi era noapte. Veioza de pe noptieră învăluia camera într- 
o lumină gălbuie. Era întinsă pe spate, cu braţele deasupra 
capului. Incercă să se ridice, dar nu reuşi. Intoarse capul; avea 
mâinile legate cu eşarfa ei Hermès de rama aurită a patului. 

Eddie stătea aplecat peste ea. 

— M-ai minţit, Ruby. 

Fata clătină din cap. Frica îi paralizase muşchii. Nu mai putea 
să respire. Parcă ar fi avut o greutate pe piept. Trase de eşarfă, 
dar era prinsă strâns. 

Când se întoarse, îl văzu pe Eddie cu cuțitul în mână. 

— Vincent spune că ai pierdut mulţi bani la fan tan şi pai-gow. 

Lama ascuţită a cuţitului era la câţiva centimetri de faţa ei. 
Oţelul avea o nuanţă albăstrie şi reflecta lumina lămpii direct în 
ochii ei. Işi feri faţa. Pe toţi zeii, nu putea să-i facă rău. 

— Nu poţi să mă răneşti! 

— Vrei să pariezi pe viaţa ta, Ruby? 

Simţea un gol de gheaţa în stomac. 

— Ţi-am dat bani să-l plăteşti pe Peter Mui. Când ai intrat la 
închisoare, în Thailanda, am cheltuit treizeci şi unu de milioane 
baht să te scot! Un milion de dolari S.U.A.! Pentru tine! Şi tu cum 
m-ai răsplătit, nenorocito! Te-am avertizat să nu mizezi mult, dar 
n-ai vrut să mă asculţi. 

— Te rog, Eddie. 

intinse pumnul în faţa ei şi îl deschise încet. Tinea în mână un 
singur zar din os. 

— M-am făcut de râs din cauza ta. Aşa că, acum, trebuie să te 
învăţ minte. Dacă vrei să joci, putem s-o facem acum. Poate va fi 
cel mai mare joc al vieţii tale. 

Incălecase peste picioarele ei, s-o imobilizeze. 

— Care este numărul tău norocos, Ruby? 

— Te rog, Eddie. Aş face orice pentru tine. Te iubesc prea 
mult. 

— Mă crezi prost, nenorocito? zbieră el, desfigurat de mânie. 

Îi puse cuțitul în gât. Fata simţi vârful ascuţit... 

— Care este numărul tău norocos? 

— Doi. 

— O.K. Şi acum o să-ţi explic cum merge jocul. O să dăm cu 
zarul. Dacă dai un doi îţi plătesc datoriile. lar dacă dai patru, 
numărul morţii, îţi pun un căluş în gură, te tai bucăţi şi te las 
legată în pat. 

— Te rog, Eddie... 

— Ce este, micuță floare? Nu vrei să mai joci? Nu ţi se mai 
pare interesant? Nu mai simţi cum îţi pulsează sângele în vene? 

— Incetează, Eddie. 

— Nu pot. Jocul acesta este mult prea interesant. 

— Eddie... 

— Crezi că nu o să fiu în stare să-mi omor sora? Este un joc 
tare, Ruby. Cel mai tare. 

Cuţitul o înţepa în gât. Nu mai putea să respire. O apuca 
tremuratul. O s-o omoare. 

Stătea cu ochii pe ea, dar, cu cealaltă mână îi aruncă zarul pe 

burtă. Ruby se răsuci să vadă ce căzuse. 

Eddie clătină din cap, încruntat. 

— Mai întâi a fost un şase şi pe urmă te-ai mişcat şi l-ai făcut 
patru. Ce ne facem, Ruby? Trebuie să fiu cinstit, aşa că voi lua 
primul număr. Un cazino respectabil nu-şi înşală cel mai bun 
client. 

Ruby era prea înspăimântată să vorbească. Într-o zi, o să te 
ucid, Eddie! 

Dădu din nou cu zarul. Nu îndrăznea să se mişte. Ţinea ochii 
închişi strâns, fără să respire. Simţi atingerea zarului şi apoi 
mâinile lui Eddie pe piele. 

— De data aceasta este un trei. 

Auzi un plânset şi îşi dădu seama că era al ei. 

— Patru. 

Işi trase capul în sus. Zarul stătea pe burta ei. Un şase. Eddie 
zâmbea. 

— Nu eşti atentă, Ruby. Trebuie să te uiţi, să mă urmăreşti, 
altfel nu are niciun farmec. i 

O apucă de păr, forțând-o să se uite. Işi ţinu respiraţia. 
Rostogoli din nou zarul şi ateriză între muşchii burții. Un patru. 
Ruby inspiră adânc — un patru... 

— Te rog, Eddie. 

Eddie râdea. Inălță cuțitul. 


91 
Bangkok 


Nu era o ploaie curată, reconfortantă. Musonul din Bangkok 
era impregnat de poluarea din atmosferă şi îşi revărsa mizeria 
întunecată pe parbriz. Lucien conducea prudent. Mercedes-ul era 
gata să derapeze pe şoselele inundate. Când ajunse la vila 
mamei sale din Asoke, alergă cei câțiva metri de la maşină până 
la verandă, dar tot se udă leoarcă. 

Auzi vocea lui Edith Piaf cântând „La Vie en Rose”, la stația 
stereo a mamei sale. Chiar şi pe un compact disc, glasul ei era 
ciudat, ca şi când producătorii ar fi încercat să prindă esenţa 
vremii. 

Mama lui stătea pe terasă şi mânca pastis, privind picăturile 

uriaşe de ploaie care se scurgeau de pe frunzele bananierilor. 
Maimuţoiul ei, Coo se juca şi sporovăia în celălalt capăt al 
terasei. Vegetaţia alcătuia un fundal verde, ca de smarald. 
Singura culoare din gradină era casa spiritelor, unde spiritul 
paznicului bungalow-ului fusese onorat de curând cu ofrande de 
flori şi fructe proaspete. 

Noelle părea mai bătrână decât o văzuse vreodată. Avea riduri 
în jurul ochilor, pe care nu i le mai văzuse până acum. 

— Lucien. Ce surpriză plăcută, zise ea, fără să-i zâmbească 
însă. 

— Maman, îi răspunse el şi o sărută. 

— Nu te-am văzut de mult timp. 

— Am fost foarte ocupat. 

— Cum a fost în America? 

Se aşeză lângă ea. Noelle îi făcu semn servitoarei, care se 
grăbi să-i aducă tânărului monsieur o porţie de pastis. 

— Oriunde te duci, îţi urează o zi plăcută. lţi vine să 
înnebuneşti. 

— Şi afacerile au mers bine? îl întrebă ea, pronunţând cu 
dispreţ cuvântul „afaceri”. 

— Da, foarte bine. 

— Bun. Mă bucur că eşti fericit. 

Se întrerupse când veni servitoarea să-i aducă ceva de băut. 
De când se hotărâse să rămână în Thailanda, se ridicase o 
barieră între ei. Dacă o vedea, îşi amintea că o trădase, aşa că 
începuse s-o viziteze din ce în ce mai rar. 

— Nu prea mai treci pe la mine în ultima vreme, zise ea, 
citindu-i gândurile. 

— Vin şi eu când pot. 

II luă de mâna, ca şi când ar fi vrut să vadă dacă nu-i era frig, 
se gândi el. 

— Poimâine este ziua ta. Trebuie să vii. O s-o pun pe Noi să 
pregătească ceva deosebit pentru cină. 

— Nu pot, maman. Trebuie să plec cu avionul, seara. 

— Dar de-abia te-ai întors din America. 

— Plec în Franţa. Sper să obţin un contract pentru gecile de 
ski pe care le confecţionăm în fabrica noastră din Chinatown. 

Furase ideea de la Ruby Wen. Acum spera să ascundă 
drogurile în căptuşeala hainelor, ca să le livreze vechilor prieteni 
ai tatălui său din rândurile gangsterilor din Marsilia. 

— Poate atunci vom lua prânzul la Oriental, înainte să pleci. 

— Da. De ce nu? 

II privi fix. N-o mai văzuse niciodată atât de încordată. 

— Mă urăşti, nu-i aşa? zise ea. 

— Bineînţeles că nu, maman! De ce spui asemenea lucruri? 

— Imi dau seama când mă uit în ochii tăi. Mă urăşti pentru că 
am încercat să te îndepărtez de tatăl tău în toţi aceşti ani. Am 
greşit. 

Lucien nu ştia ce să spună. Da, o ura într-adevăr pentru asta. 

— Te rog, Lucien, n-am putea fi prieteni? zise Noelle. 

Părea deodată înfrântă. 

— Nu sunt de acord cu modul în care îţi duci existenţa. Am 
încercat toată viaţa să te împiedic să te asociezi cu el. Dar acum 
nu Suport să stau departe de tine. Tu eşti tot ce mi-a rămas. 

li strânse mâna. Lucien îşi dădu seama că mama lui 
îmbătrânea. N-o mai văzuse atât de fragilă şi vulnerabilă. 

— O să fie totul bine, zise el. 

— Trebuie să înţelegi că vreau ce-i mai bun pentru tine. 

— Ştiu. 

Ochii ei îl implorau. 

— Te rog, murmura ea. Te rog pentru ultima oară. Rămâi 
acolo când te întorci din Franţa. Pleacă de lângă el. 

Clătină din cap. 

— Papa nu mai are prea mult timp de trăit ca să mă corupă. 

— Nu la asta mă refeream, zise ea. 

Dar îi citi gândurile în priviri şi oftă. 

— Am făcut întotdeauna ce am crezut că era mai bine pentru 
tine. Inţelegi? 

— Ştiu, maman. Dar sunt totuşi fiul tatălui meu. 

— Da. Eşti, într-adevăr, zise ea copleşită de tristeţe. 


Când sosi Lucien, Baptiste stătea pe balconul dormitorului 
său. In lumina cenuşie a serii, faţa lui era ca de mort. | se topise 
carnea de pe el. Se stingea pe zi ce trece. 

Fuma o ţigară. 

Pentru cei doi bărbaţi, ultimele luni fuseseră un vârtej de 
întâlniri de afaceri, prânzuri la Oriental şi Alliance Française cu 
oameni de afaceri chiu chao, politicieni thailandezi şi colonei, pe 
care-i purtaseră prin cluburile de noapte şi restaurantele lui 
Baptiste. Efortul îl epuizase pe Lucien. lar pe Baptiste îl 

dărâmase. 

— Ai văzut-o pe maman a ta? zise Baptiste. 

— Acum o oră, îi răspunse Lucien. 

— Ce mai face? 

— Nu o să se schimbe niciodată. 

— l-ai spus că sunt pe moarte? 

— Nu eşti pe moarte, papa. 

— Bineînţeles că sunt! Te rog, nu încerca să mă înveseleşti. 
Eşti la fel ca doctorul. Nu-mi dă niciodată un răspuns direct. 
Când îl întreb cât mai am de trăit, îmi spune: „Poate că o să mor 
înaintea dumneavoastră.” Da, bineînţeles, că i-aş trage un glonţ 
în cap! Cul de vache! 

işi aprinse o altă ţigară. Lucien îi auzi respiraţia şuierătoare 
din celălalt capăt al camerei. 

— AŞ fi vrut să am mai mult timp să te învăţ tot ce ai nevoie. 
Am irosit atâţia ani inutil. 

— Acum mă descurc, papa. 

Dar Baptiste nu părea să-l fi auzit. 

— Dacă ţi-ai fi petrecut ultimii zece ani cu mine, zise el, ţi-aş fi 
împărtăşit toată experienţa mea. Nu eşti destul de dur, Lucien. 
Asta-i problema cu tine. 

Lucien se gândi la ultima lovitură pe care o dăduse în San 
Francisco. Se întreba dacă Ruby îl mai consideră prea verde. 
Zâmbi când îşi aminti. 

Baptiste întinse mâna după sticluţa din trestie de pe masă. 
Conţinea morfină lichidă, să-i liniştească durerea. Ce ironie 
crudă, se gândi Lucien. 

— Deci acum, o să mă ucidă drogul meu, zise Baptiste, fiindcă 
sunt un drogat, nu-i aşa? Dar nimeni nu acuză companiile de 
ţigări că vând droguri. Bagă toate rahaturile în ţigări şi le fac 
reclamă în toate oraşele Asiei. Dar nu-i acuză nimeni. In schimb, 
eu care mi-am mânjit mâinile cu puţin opiu sunt un paria pentru 
soţia mea. 

Trase din ţigară, studiind-o în timp ce ardea. Tuşi cavernos, 
din adâncul pieptului. 

— La ce folosesc porcăriile astea? Crezi că cei care le fabrică 
le fumează? 

Se uită la fiul său. Unicul ochi al lui Baptiste i se înfundase în 
cap. Orbita era învăluită acum de umbre întunecate, umbrele 
morţii. 

— Ştii Luc, când mă gândesc la viaţa mea, îmi dau seama că 
cele mai bune momente au fost când zburam, când eram tânăr 
şi fără bani. Atunci riscam mult. Dar, în ultimii douăzeci de ani, 
nu am avut cu cine să mă războiesc. Tu eşti norocos. Acum este 
rândul tău. Când am preluat această afacere de la bunicul tău, 
toţi spuneau despre mine: este prea moale, prea 
neexperimentat. Dar tu eşti la fel ca mine. Inveţi repede. Mă uit 
în ochii tăi, Lucien, şi mă văd pe mine. 

— Regreţi ceva, papa? 

— Am un Singur regret — mama ta. Am făcut multe prostii, 
dar cea mai mare este că am pierdut-o pe Noelle. O iubesc cu o 
pasiune pe care n-am mai simţit-o pentru nicio femeie, de când 
sunt. 

Işi stinse ţigara. 

— Vrei să faci ceva pentru mine, Luc? 

— Dacă pot. 

— Roag-o să vină să mă vadă. Măcar o dată. Te rog. Vreau s-o 
văd pe frumoasa mea Noelle înainte să mor. 


92 
Hong Kong 


Ruby nu reuşea să-şi ia ochii de la cuţit. 

Ce existenţă împuţită. Nu a vrut să se întâmple asta. Şi-a dorit 
o viaţă veselă, câteva lucruri frumoase, nişte copii. Nu este vina 
mea că nu am avut noroc. 

Cuţitul se arcui, tăie eşarfa de mătase şi se îngropă în perna 
moale. 

— Ai dreptate, Ruby, murmură Eddie. Nu pot să-ţi fac rău, 
micuța floare. l-am promis tatălui nostru că o să am grijă de tine. 
Deşi eşti o hoaţă şi o târfă. 

Ruby gemu. 

— Nu pot să te mai ajut, Ruby. Ar trebui să am încredere în 
tine. Inţelegi? 

Fata încuviinţă din cap. 

Eddie se ridică. Ruby sări din pat, se repezi în baie şi vomită. 
Crezu că o să leşine. Se întinse pe gresia rece, epuizată, 
trăgându-şi respiraţia. 

Când deschise ochii, îl văzu pe Eddie stând peste ea. 
— La revedere, micuță floare, zise el. Nu mai pot să te ajut. 


93 
Wanchai 


Cei patru tineri chinezi care intrară în bijuteria din Hennessey 
Road, imediat după ora zece în dimineaţa aceea, puteau fi luaţi 
drept directori de firme în căutare de cadouri. Se plimbau printre 
rafturi, cu mâinile în buzunare, oprindu-se din când în când să 
examineze un colier, un inel sau un ceas. 

Paznicul indian cu turban care stătea la uşă cu puşca pe umeri 
nu-i băga în seamă. 

Deodată, unul din cei patru bărbaţi scoase un obiect din 
buzunar şi strigă ceva în cantoneză. Gardianul se întoarse, cu 
arma în mâna, dar încremeni în loc, când văzu grenada. 

Ceilalţi trei scoaseră pistoale Black Star din haine. Unul din ei 
alergă spre gardian cu pistolul îndreptat spre faţa lui, strigându-i 
să lase arma. Indianul se supuse, cu ochii la grenadă. Cei 
doisprezece turişti care avuseseră ghinionul să fie în magazin în 
momentul acela erau împietriţi de groază şi uimire. O femeie 
începu să ţipe. 

Cei doi chinezi rămaşi alergară prin magazin, împingând 
clienţii şi vânzătorii cu faţa la podea, iar apoi începură să 
zdrobească vitrinele din sticlă cu mânerele pistoalelor. Unul din 
ei scoase un sac mare care fusese împăturit cu grijă şi băgat în 
pantaloni, la spate. Celălalt începu să arunce aurul şi bijuteriile 
înăuntru. 

Pe stradă, zeci de oameni urmăreau ce se petrece înăuntru. 
Claxoanele răsunau asurzitor, pentru că unii şoferi se opreau să 
se uite mai bine. 

In momentul acela, doi ofiţeri în uniformă dădură colţul pe 
strada Hennessey şi văzură ce se întâmpla. Traversară drumul în 
grabă, scoţându-şi pistoalele Smith & Wesson 38 din tocuri. Se 
apropiară de magazin încet, cu spatele la vitrina magazinului de 
jeanşi alăturat. Primul văzu omul cu grenada şi ezită. Partenerul 
său vorbi prin staţia radio portabilă şi ceru ajutoare. 

Cei patru bărbaţi terminaseră treaba. Unul din ei, rănit la 

mână în vitrinele sparte, alergă la uşă. Altul luă arma paznicului 
şi îl urmă. 

Poliţiştii ştiau că pierduseră avantajul pe care-l avuseseră. 
Alergară să blocheze ieşirea, ameninţându-i cu armele. Omul cu 
puşca îi văzu. Şi, fără să ezite, descărcă gloanţele în vitrină. 

Sticla se făcu ţăndări. Al doilea poliţist fu lovit de schija de 
sticlă şi se trânti la pământ. In trei secunde, răsunară încă şapte 
împuşcături. Colegul său, uluit şi dezorientat, se retrase după o 
maşină parcată. Se lăsă lângă roată, ameţit de spaimă. 

Se uită să verifice dacă nu păţise nimic şi văzu trei pete de 
sânge pe tunică. Işi dădu seama că fusese împuşcat şi era uimit 
că nu-l durea nimic. 

In câteva secunde leşină. 


Eddie privi uimit vitrina făcută ţăndări. Împuşcăturile îl 
agitaseră. Se trânti pe podea şi, într-o clipă de panică, trase 
piedica grenadei. Benny se clătină, ţinându-se de stomac. Se 
clătina dintr-o parte într-alta, ca un pui beat. Eddie ar fi râs, dacă 
n-ar fi fost atât de îngrozit. 

Sângele se prelingea printre degetele lui Benny. 

Paul zăcea cu faţa în jos, în pragul magazinului. Avea ochii 
deschişi şi în jurul capului se formase o baltă de sânge. Una din 
femeile întinse pe podea tipa isteric. 

— Fă-o să tacă! îi strigă el lui Tang. 

Dar Tang nu reuşea să-şi dezlipească privirea de la Benny, 
care căzuse în genunchi, scoțând sunete neinteligibile. 

Unul din vânzători se ridică şi alergă spre uşă. Eddie trase de 
trei ori, dar omul continua să fugă. Eddie îl privi ţâşnind pe 
stradă, iar apoi începu să se clatine. Căzu într-un genunchi, în 
uşa unui magazin, înainte să se prăbuşească. 

Benny continua să ţipe. 

— Taci din gură, nenorocitule! zbieră Eddie. 

— Ne aşteptau! ţipă Tang. 

— Mai este acolo? 

— Nu ştiu! 

— II vezi? 

— Cred că s-a ascuns în spatele unei maşini! 

Eddie simţi cum i se evapora curajul ca aburul, în timp ce 
privea agonia lui Benny. Dacă ieşea pe uşa aceea, polițistul o să- 
| împuşte şi pe el în burtă. 

— Trebuie să ajungem la maşină! strigă Tang. 
Dar Eddie nu putea să se mişte. 


Madeleine Lacey se afla la două străzi depărtare, când auzi 
apelul radio şi distinse împuşcăturile chiar şi în vacarmul 
traficului din Lockhart Road. Răsunau ca nişte artificii. 

Ştia că putea ajunge mai repede pe jos, aşa că îşi abandonă 
Toyota în mijlocul străzii, ignorând claxoanele şoferilor din 
spatele ei şi se năpusti printre pietonii uimiţi, spre Hennessey. 


Benny se rostogolise pe podea, dând din picioare. 

— Ajută-mă... ajută-mă... 

Avea sânge la gură. 

— Fă-l să tacă! ţipa Eddie. 

O femeie blondă, o turistă, stătea cu faţa în jos, pe podea, la 
câţiva metri depărtare şi murmura ceva în covor. Repeta la 
nesfârşit „lisus”; Eddie nu-şi dădea seama daca se ruga, gemea 
sau blestema. 

Tang o apucă de păr şi o ridică în genunchi. Bărbatul de lângă 
ea înălţă capul, alarmat, dar Tang îl lovi cu pistolul în ceafă şi-l 
amorţi. 

— Hai să ieşim de aici! strigă Tang. 

Trase femeia spre uşă, cu ţeava pistolului în gâtul ei. 

Eddie ezită. Declanşase grenada. Căută cuiul de siguranţă, dar 
nu reuşi să-l găsească. Nu putea s-o ducă la nesfârşit. La un 
moment-dat, va trebui s-o arunce. 

Sări peste trupul contorsionat al lui Benny şi-l urmă pe Tang şi 
ostatica lui spre uşă. 


Strada era pustie pe cincizeci de metri în ambele direcţii. 
Maşinile fuseseră abandonate, cu uşile închise. Lacey îşi croi 
drum printre oamenii strânşi în colţ, să privească. 

Acum vedea magazinul de bijuterii înconjurat de cioburi. Un 
poliţist în uniformă zăcea în sticla spartă. Altul stătea după o 
maşină, cu capul în piept, nemişcat. 

Se înfurie când îi văzu pe cei doi poliţişti morţi. Toate 
instinctele şi experienţa ei îi spuneau să aştepte întăriri, să nu 
acţioneze de una singură. Poliţia din Hong Kong nu-şi înarmase 
încă femeile detectiv cu pistoale de calibrul 38, cum purtau 
bărbaţii. Dar era prea furioasă. Pentru ea, să iei viaţa unui 

poliţist era un păcat de neiertat. 

Ţâşni pe stradă, pe lângă vitrinele magazinelor. Când ajunse 
lângă bijuterie, auzi ţipetele unei femei şi o discuţie răstită în 
cantoneză. 

Polițistul mort era întins pe spate, cu revolverul la câţiva metri 
de el. Lacey se târî pe burtă prin sânge şi cioburi şi cercetă 
pistolul. Bietul poliţist nu avusese timp să tragă nici măcar un 
singur glonte. 

Inainte să se adăpostească, auzi strigăte în spatele ei şi îşi 
dădu seama că pistolarii ieşeau din magazin. Stătea cu spatele 
spre ei, expusă, fără apărare. 


Eddie îl urmă pe Tang afară din magazin, zbierând ameninţări 
turiştilor şi vânzătorilor întinşi pe podea. Ţinea grenada în sus. 
Se aştepta să apară poliţiştii după maşina parcată în faţă. 

Primul poliţist zăcea pe spate la câţiva metri depărtare, alături 
de o femeie albă, probabil prinsă în schimbul de focuri, prea 
îngrozită ca să se mişte. O ignoră, concentrându-şi atenţia 
asupra celui de-al doilea poliţist. Unde era oare? 

Auzi ţipete şi privitorii adunaţi în capetele străzii o luară la 
fugă. 

Tang trase femeia către maşina lor. 

— Las-o! îi strigă Eddie. 

Nu puteau să plece. Erau blocaţi de o maşină abandonată. Se 
pare că Tang nu observase. li dădu drumul femeii, să tragă de 
portieră. Turista o rupse la fugă. Tang ridică arma s-o împuşte, 
dar ezită. 

— Nu putem ieşi de aici, striga Eddie. 

Tang îl privea, fără să priceapă. 

Femeia continua să fugă. 

Tang se hotărî şi apăsă pe trăgaci. 


Lacey văzu banditul îndreptând pistolul spre femeia care 
alerga. Ca să-l oprească, ar trebui să-i tragă un glonte în cap. Nu 
era o bună ţintaşă şi nici măcar de la această distanţă, mai puţin 
de douăzeci de metri, nu era sigură că o să nimerească. 

Trase de două ori. 

Primul glonte îl lovi în gât, iar celălalt îi zdrobi ţeasta. Tang 
căzu. Murise înainte să atingă pământul. Eddie se întoarse. 

Ce-o să facă oare? se gândi Lacey. O să arunce grenada în 

mine şi o să fugă? 

La instruire, o învăţaseră să se adreseze gangsterului şi să-i 
spună să lase grenada şi să se îndepărteze. Acum însă i se părea 
ridicol. N-ar asculta-o în niciun caz. 

— Arunca grenada şi îndepărtează-te, zise Lacey. 

Auzi sirenele şi văzu luminile albastre în intersecţie. Se 
terminase aproape. Le auzise şi Eddie. Zbiera la ea în cantoneză 
să plece de lângă el şi să arunce arma. 

Dar continua să-l amenințe cu pistolul. 

Eddie azvârli grenada. 

La instruire îi spuseseră: Ai între două şi patru secunde până 
să explodeze. 

Trase de două ori şi auzi grenada căzând şi rostogolindu-se 
spre ea. Sări în picioare, se ascunse după o maşină şi se aruncă 
la pământ, cu tălpile spre grenadă. 


94 
Bangkok 


Lord Jim's, în Oriental Hotel, primise numele unui personaj 
dintr-un roman al lui Joseph Conrad şi era lambrisat cu lemn de 
tec şi alamă, ca să semene cu puntea unei corăbii din secolul al 
XIX-lea. Mâncărurile sale din specialităţi marine erau renumite în 
tot Bangkok-ul şi Noelle rezervase o masă în acest local să 
sărbătoreasca cea de-a treizeci şi treia aniversare a fiului ei. 

Ar trebui să fiu mândră de tine, se gândi ea, în timp ce-l 
privea. Semăna atât de mult cu Baptiste: acelaşi păr negru, cu 
reflexe albăstrii, aceiaşi ochi negri, adânci, hipnotici, cu gene 
groase. Un tip fermecător, sigur pe el, sofisticat, elegant 
îmbrăcat. Fiul meu. 

Dar nu sunt mândră. 

— L-am văzut ieri pe papa, zise el. 

Se încordă. Ştia, bineînţeles, ce o să urmeze. 

— Arată din ce în ce mai rău. 

Ridică din sprâncene. Un chelner în haina albă, curăţă masa. 
Spera că le va aduce coniacurile cât mai repede. 

— Este pe moarte. 

— Toţi o să murim, Luc. Nu este doar o filozofie budista. 


378 


- COLIN FALCONER - 


Lucien se făcu că n-o aude. 

— Vrea să te vadă. 

— De ce? 

— Pentru numele lui Dumnezeu, maman. Cred că mai are 
câteva săptămâni de trăit. Nu poţi îngropa trecutul? 

— Aş prefera să-l îngrop mai întâi pe el. 

— Maman, te rog. 

— Nu, Luc. 

— Fă-o pentru mine. 

— Acum încerci să mă manipulezi. Las-o baltă. Propriul meu 
tată a scris opera clasică despre manipulare, iar Baptiste a 
completat-o. Aşa ca am devenit imună. 

— Te iubeşte. Mi-a spus de atâtea ori că eşti singura femeie 
din lume pe care a iubit-o vreodată. Suferă atât de mult. Te rog. 

— Baptiste mă iubeşte pentru că eu nu-l iubesc. Aceasta este 
cheia sufletului tatălui tău. Dacă m-aş fi întors la el, ceea ce n-o 
s-o fac niciodată, slavă Domnului, şi-ar pierde interesul din nou, 
într-o lună. Tatăl tău este un diavol care îşi spune că este 
romantic, pentru că, altfel, s-ar trezi noaptea urlând speriat de 
propriul său eu. Da, este diavolul. Toată viaţa mea am încercat 
să-ţi explic acest lucru şi nu m-ai ascultat. Nu este vina mea. Dar 
te rog să nu încerci să mă faci să plâng pentru el, pentru că 
ţigările sunt cele care l-au ucis. Aş prefera să plâng pentru un 
scorpion zdrobit sub roţile unui camion. 

— Maman, murmură el. 

— Te rog. Scuteşte-mă de aceste priviri şocate. 

— Recunosc că nu este un înger, dar vorbeşti despre el de 
parcă ar fi Hitler sau Stalin. Faptul că te-a făcut nefericită, nu 
înseamnă neapărat că este un monstru. 

— Ah, Luc, ce s-a întâmplat cu tine? 

— Nimic. Poate că m-am maturizat, în sfârşit. Nu pot să fac tot 
timpul numai ce vrei tu. 

— A fost uşor, nu-i aşa? Ai preferat să iei ce are să-ţi dea, 
decât să duci o existenţă cinstită. 

— Poate că nu am aceeaşi imagine perfectă asupra lumii, ca 
tine. Am trăit într-o lume diferită, care nu este prea blândă. 

— Nici a mea n-a fost, te rog să mă crezi. 

— Am treizeci şi trei de ani. Şi, da, ai dreptate într-adevăr 
când spui că toţi o să murim. Incep să-mi dau seama şi eu de 
acest adevăr. Este un mare şoc pentru un bărbat tânăr. Vreau să 

trăiesc şi eu bine înainte să mor. M-am săturat să mă zbat. Ce-ai 
fi vrut să fac? Baptiste mi-a oferit totul. Să-l refuz? De ce? Este 
tatăl meu şi mi se pare normal să-l moştenesc. Ţie îţi vine uşor. 
Ai avut parte numai de bogăţie. 

— Pot să-ţi dau tot ce doreşti! 

— Da, ca şi când aş fi un băieţel căruia îi dăruieşti o jucărie. 

— Dar de la tatăl tău de ce poţi să primeşti? 

— Nu ştiu. 

— Poate fiindcă n-aş putea să-ţi dau vreodată destul. Eşti 
lacom. La fel ca el. 

— De ce să te mulţumeşti cu pâine, când poţi să te înfrupţi din 
cozonac? 

N-avea rost să-l mai contrazică. Ştiuse întotdeauna că, mai 
devreme sau mai târziu, va ajunge în această situaţie. 
Thailandezii au o zicală: Câmpurile sunt pline de orez şi apele de 
peşti. Trebuie să te mulţumeşti cu puţin. Cum să-i explice asta 
fiului ei, care dorise întotdeauna mai mult? 

Li se aduseră coniacurile şi Noelle sorbi încet din pahar, 
contemplând râul întunecat. 

— Nu pot să te conving în niciun fel. 

Ochii lui sclipiră furioşi. 

— Aş vrea să nu încerci. M-am hotărât deja. Şi trebuie să 
respecţi acest lucru. 

— Bine, Luc, murmură ea. Nu vreau să ne mai certam. 

— O să te duci să-l vezi pe papa, te rog. 

— Dacă aşa doreşti. 

— Nu-ţi cer prea mult. 

Incuviinţă din cap şi ridică paharul. 

— La mulţi ani pentru mâine, Luc. 

Ciocniră paharele. 

— Mulţumesc, maman. 

— O să fii plecat de ziua ta. 

Işi căută geanta sub scaun. 

— Am ceva pentru tine. 

— Un cadou? zise el. 

Era împachetat în hârtie şi legat cu o panglică albastră. Se 
aplecă să-l ia şi îl sărută pe obraz. 

— Este greu, zise el. 

Vru să-l deschidă, dar îl opri. 

— Este pentru ziua ta. 

— Nu pot să-l deschid acum? 

— Aşteaptă până de ziua ta. Altfel, nu ar mai avea acelaşi 
farmec. 

Ridică din umeri. 

— O.K. 

— Cât o să lipseşti? 

— O săptămână, nu mai mult. 

— O să vii să mă vezi când te întorci? 

— Sigur. 

— Imediat ce ajungi? 

— Bineînţeles. 

Se uită la ceas. 

— Incă un coniac şi o să plec. Nu mi-am făcut bagajele. 

Se aplecă peste masă şi o luă de mână. 

— Imi promiţi că o să te duci să-l vizitezi pe papa? 

— Iţi promit, îi răspunse ea zâmbind. 

Era uşurată că disputa se încheiase în sfârşit. | se păruse că 
fusese un război interminabil. 


95 


În avionul companiei Continental, de la San Francisco, canalul 
de divertisment reluă o jumătate de oră din programul World 
News, reprezentând atacul asupra magazinului de bijuterii din 
Hong Kong în care unul din gangsteri a fost doborât de un 
poliţist. Filmarea fusese făcută de un amator, un turist german, 
şi imaginile erau neclare. Keelan văzuse reportajul de nu ştiu 
câte ori la CNN; sunetul era prost sincronizat, camera de luat 
vederi ţinută cu mâna nu se concentrase asupra acţiunii când 
grenada explodase, pentru că operatorul se trântise la pământ. 
Imagini de acest gen apăruseră în toate ziarele importante. 

Atacul asupra magazinului de bijuterii nu era nimic deosebit 
pentru S.U.A., unde populaţia se obişnuise cu violenţa. Singurul 
lucru senzaţional consta în faptul că gangsterii folosiseră 
grenade şi că fusese filmată scena în care unul din atacanţi 
fusese împuşcat. Pentru presă, era ca un film poliţist real. 

Numele lui Lacey nu fusese amintit, dar o recunoscuse din 
imaginile neclare, în timp ce se uita la televizor în camera sa de 
la Holiday Inn şi o sunase imediat acasă, în Pokfulam. 

Părea calmă şi indiferentă. Era şocată dar nu fusese rănită. Un 
medic îi dăduse nişte medicamente, în caz că va avea insomnii, 
dar deocamdată era bine. Fusese scoasă din funcţie pe perioada 
desfăşurării anchetei, aşa cum se proceda de obicei. 

Keelan se întrebă cum o să reacționeze după ce şocul o să 
treacă. El folosise arma o singură dată, în toată cariera lui de 
poliţist, în timpul unui raid în San Francisco. Omul murise şi 
Keelan vomitase tot ce mâncase trei zile în şir. 

Canalul de divertisment transmitea acum sport — un meci din 
liga NBL. Comută căştile pe alt canal şi ascultă nişte muzică 
clasică, întorcându-şi capul de la ecran. Privi oamenii care 
stăteau la coadă lângă toalete, la un copilaş care alerga printre 
scaune, urmărit de mama lui. 

Bertolli îi scăpase din nou. Datoria faţă de Anna şi Caroline 
rămăsese neplătită. Până în noaptea aceea, la Berkeley, crezuse 
în puterea justiţiei, fusese încredinţat că sistemul funcţionează. 
Dar acum îşi pierduse încrederea în societate. Se simţea departe 
de toţi. In exterior, îşi vedea de treburile lui de zi cu zi, în timp ce 
în interior, se lupta să ia o hotărâre. Simţea că i se ofilise sufletul 
şi murise. Speranţa şi dreptatea sunt nişte elemente esenţiale 
vieţii; iar el simţea că le pierduse pentru totdeauna şi nu vedea 
cum s-ar putea mântui. 

Nu mai rămăsese nimic viu în el; doar foşnetul frunzelor 
moarte. 

Insă exista şi Lacey. Ţinea mult la ea, în felul cum ţinuse la 
Anna. Dar exista o barieră între ei şi nu ştia cum s-o depăşească. 
Trebuia să dea uitării trecutul într-un fel sau altul; dar acest 
trecut era o parte din el, o porţiune inseparabilă, care-l rodea că 
rugina. 

Se uită pe fereastră. Se afla la douăzeci de mii de metri 
deasupra Pacificului, noaptea, pierdut între est şi vest, căutând o 
lumină în bezna aceea adâncă, fără formă. 


Ploaia bătea în valuri, inundând Nathan Road. Ruby se uita pe 
fereastra localului Sze Hoi aflat la ultimul etaj al Austin Building 
şi simţi clădirea zguduindu-se în suflarea stihiei. Departe, 
oamenii înaintau cu greu pe străzi, aplecaţi de vânt. Reclamele şi 
firmele magazinelor erau smulse şi ridicate în aer. O pagina din 
South China Morning Post se lipi de fereastra restaurantului şi 
rămase acolo un timp, până fu spulberată de altă rafală de vânt. 

Ruby luă un coş cu pulpe de pui prăjite din sum cart. De 
partea cealaltă a mesei, Vincent îşi sorbea ceaiul. O invitase la 
această întâlnire ca să-şi cerşească banii, mai mult ca sigur. O să 
găsească o scuză să-l amâne. Vincent era terminat acum. 

Arăta şi mai cadaveric decât de obicei. Era tras la faţă, cu 
ochii sticloşi. Semăna cu un drogat din Mongkok, se gândi Ruby. 

— L-au împuşcat pe stradă, ca pe un câine, murmură el ca 
pentru sine. 

II jeleşte şi acum pe Eddie. Parcă eu n-am vărsat un şuvoi de 
lacrimi pentru el? se gândi Ruby. Deşi m-a speriat de moarte cu 
cuțitul în noaptea aceea, când a murit. 

— Ghinion, zise ea. 

— Da, ghinion. 

Stătea pe scaun, ca o marionetă lipsită de viată. 

— Acum eu sunt ta; /o-ul tău, zise el. 

Ruby fu cât pe ce să-i râdă în nas. Tu, Vincent? Un fricos? Cred 
că o să-mi găsesc altă companie. 

— Povesteşte-mi despre afacerea noastră din Golden 
Mountain. 

— Am avut ghinion cu Monkey, spuse Ruby, folosind porecla 
care-l desemna pe John Bertolli. 

— Cum adică, Ruby? 

— Spune că şi-a găsit alt furnizor şi poate face rost de 
numărul patru la un preţ mai bun. 

Vincent se uită în altă parte. N-o credea. 

— Nu-i vina mea. Cineva i-a oferit cincisprezece kilograme la o 
sută douăzeci pe kilogram. 

Vincent zâmbi, dar faţa lui nu trăda nimic. 

Se simţi deodată vulnerabilă. Cum să vorbeşti cu un bărbat pe 
care nu-l interesează ce ai între picioare? Acest fapt îi dădea 
prea multă putere. 

— N-o să te mai dezamăgesc. N-o să mai joc, n-o să-ţi mai 
aduc ghinion. |ţi promit. 

Vincent sorbi din ceai, fără să spună nimic. 

— O să-ţi plătesc tot ce-ţi datorez. 

— Eddie mi-a spus să uit de datoria ta, înainte să moară. 

— Blestemată să fie cea care l-a ucis. 

— Eu n-o să mă mulţumesc doar s-o blestem, murmură 
Vincent, o s-o lichidez cu mâna mea. O s-o tai în mii de bucăţi, 

până o să mă implore s-o omor mai repede. 

Ruby îşi feri privirile. Vincent era doar un Fan Tan. Nu se 
cădea să vorbească aşa. Poate că se ţicnise puţin. 

Clădirea se zgudui din nou în rafalele vântului. Văzu pe 
fereastră norii zdrenţuroşi, rostogolindu-se deasupra blocurilor 
înalte din Kowloon, înaintea furtunii. 

Pager-ul lui Vincent ţârâi. Fără să scoată niciun cuvânt, citi 
mesajul, se ridică şi ieşi repede din restaurant în foaier. 

Ruby se uită la farfuria lui. Nu se atinsese de mâncare, dar 
lăsase beţigaşele în sus — semnul morţii. 

Se uită în jur. Restaurantul se golise, ca prin farmec. Chiar şi 
chelnerii dispăruseră. 

Dew neh loh moh! 

Îşi căută telefonul celular din geantă şi formă un număr. O 
voce de femeie îi răspunse că inspectorul şef McReadie era 
plecat. Inchise şi sună la Secţia de Poliţie Wanchai. 

— Brian Kwok. 

— Sunt Ruby. 

— Ţi-am spus să nu mai suni niciodată aici! şuieră el. 

— Vincent o să mă ucidă! A înnebunit. Spune că o s-o lichideze 
pe king chat care l-a împuşcat pe Eddie. 

— Unde eşti? 

— La Sze Hoi, din Austin Road. Trebuie să mă ajuţi! 

— Deci în Kowloon! 

Ruby se uita spre ascensoare. Patru tineri, îmbrăcaţi aproape 
la fel, în costume negre şi ochelari de soare apărură din lift şi 
trecură în graba pe lângă recepţie. Scoaseră satâre şi cuțite 
lungi din haine. 

Fata se ridică. 

— Trebuie să mă ajuţi! 

Prea târziu. Era singură. Cei patru bărbaţi formară un semicerc 
în jurul ei. Nu se grăbeau. 

Işi dorise întotdeauna să fie o fată bună. Nu-i vina mea că s-au 
întâmplat atâtea lucruri rele. De ce s-o fi amestecat în afacerile 
lui Eddie? Işi dorise o viaţă nostimă... 

De mult, din trecutul îndepărtat, fetiţa călare pe bivol, în paddi 
de orez din Shatin îi strigă să fie atentă. li văzuse pe bărbaţii 
aplecaţi asupra lui Ruby cu cuţitele lor ascuţite. 

Zbieră, dar Ruby n-o auzi şi nici nu încercă să fugă. 

Pentru că, acum, nu mai avea unde. 

Ciclonul tropical se îndreptă către nord-est, din Vietnam, unde 
se formase, la sud de insula Hainan. Avionul lui Keelan era 
zguduit de furtună. Copiii ţipau, iar femeia de lângă el vomita 
zgomotos. Câteodată, se clătinau ca o maşină care derapase pe 
o şosea noroioasă. | se încordase stomacul şi i se umeziseră 
palmele. 

După două ore de zbor agitat, Keelan răsuflă uşurat când auzi 
trenul de aterizare coborât pe poziţie. Câteva apartamente albe 
apărură pentru o clipă, proiectate pe fundalul unui deal verde, 
stâncos, şi apoi fură înghiţite din nou de noroi; Keelan ştia că 
aterizarea la Kai Tak era cea mai dificilă din lume, chiar şi pe 
vreme bună. Pe alte aeroporturi, turnul de control orienta avionul 
fără probleme, dar aici, pilotul trebuia să se alinieze cu pista de 
pe coama muntelui. La două mii de metri altitudine, căpitanul va 
înclina avionul într-un unghi ascuţit de 47,2 grade. 

Keelan văzu luminile clădirilor din Mongkok dansând în faţa 
lui. Cincizeci şi patru de secunde mai târziu, după ceasul lui, erau 
pe pista de beton de la Kai Tak. Fu surprins să constate că îşi 
încleştase pumnii de braţele scaunului. 

Ne agăţăm din instinct de viaţă. Chiar când este tristă, ne vine 
greu s-o părăsim. 


Intenţiona să ia un taxi de la aeroport direct acasă, dar când 
ieşi din vamă, o văzu pe Lacey aşteptându-l. 

— Lace! 

— Bună, yankeule! zise ea şi-l îmbrăţişă. 

— Mi-a fost dor de tine, murmură el. Eşti bine? 

Se vedea în ochii ei cum se simţea. 

— Sunt puţin şocată. Mă bucur că te-ai întors. Cum a fost 
zborul? 

— Nici cel mai palpitant parc de distracţii, unde te urci în 
maşinile de învârtit în toate direcţiile, nu putea fi mai rău. 

li zâmbi. 

— Chiar aşa? 

— Nici nu am cuvinte să-ţi descriu. 

— Eşti palid. 

— S-a terminat cu faima mea de agent dur. Şi uite cui mi-am 
găsit să-i mărturisesc — unui adevărat erou. 

li pieri zâmbetul. 

— Nu sunt erou, John. De atunci, am mereu coşmaruri. 

— Suntem doi, deci. Şi, în coşmarul meu, cineva te împuşcă. 

Se agăţă de el. Când se desprinse, văzu că îi străluceau ochii. 

— Simt nevoia să beau ceva, zise ea. 

— Bună idee. 

Işi luă bagajul şi o urmă afară, în furtună. 


Se emisese un semnal de alarmă, indicând că se aşteptau 
rafale de şaizeci de noduri pe oră în port şi trebuia ca vasele să 
se adăpostească de taifun. Traversările cu feriboturile se 
anulaseră. 

Magazinele din Lockhart Road erau închise, cu obloanele trase 
Şi, cu toate că era abia ora patru, străzile erau aproape pustii, cu 
excepţia câtorva amărâţi, care se luptau să ajungă la staţia de 
metrou MTR. Un tramvai trecu pe lângă ei, plin de noroi. 

Detectivii se adunaseră la Press Club; erau cei care hotărâseră 
să le spună soțiilor că fuseseră blocaţi de ciclon şi erau obligaţi 
să stea la bar, până se termina. 

— Mac a spus să te aduc la el acasă, la cină, dacă nu eşti prea 
obosit de drum. 

Bărbatul zâmbi. 

— Şi nu înţelegi de ce, nu-i aşa? 

Lacey surâse şi ea. 

— Exact. Deşi este o onoare, atât pentru mine, cât şi pentru 
tine. N-am mai fost invitată la el de la Crăciun. 

Keelan se uită prin cameră. Galeria de fotografii de pe pereţi 
se îmbogăţise cu încă una şi pufni în râs. Lacey se înroşi, 
stânjenită. 

— Ţi-am spus că o să ajungi aici, îi zise Keelan. 

O nouă fotografie alb-negru înrămată şi atârnată pe perete o 
înfăţişa pe Lacey împingând reporterul în gardul mezaninului din 
Queens Plaza. Imaginea imortalizase uimirea ziaristului, cu 
ochelarii strâmţi pe nas şi surprinderea jandarmului de lângă el. 

— Am încetat să mai vin aici, din cauza fotografiei, zise ea. 

— Ei, nu oricine poate fi celebru. 

— Vrei să spui notoriu. Este o mare diferenţă. Era cât pe ce să 
mă coste o retrogradare. 

— N-ai cerut o copie pentru nepoți? 

— In fiecare zi, la o săptămână după aceea, am găsit pe birou 
plicuri cu fotografii mărite după această întâmplare. In secţia 
mea s-a iniţiat chiar un concurs de replici care să se potrivească 
scenei din poză. 

— Şi care a câştigat? 

— Data viitoare, dacă nu mă fotografiezi dintr-o poziție 
avantajoasă, te omor în bătaie cu poşeta. N-am premiat-o eu, 
dar colegilor mei li s-a părut amuzantă. 

— N-am reuşit să scap de tine zilele astea, Lace. Te-am văzut 
chiar şi în avion, la emisiunea de ştiri. 

O tachina din nou. 

— Mă bucur că ţi se pare atât de amuzant. 

— Te-ai umplut de glorie, ce mai, zise el serios. Trebuia s-o 
faci. Ai salvat viaţa acelei femei. Gangsterii uciseseră deja doi 
poliţişti. Aveau grenade, pentru numele lui Dumnezeu. 

— Tyler m-a trimis la un psihiatru specialist în stres. M-a 
convins că era cea mai buna soluţie. 

— Sunt de acord cu el. 

— Ai împuşcat vreodată pe cineva, John? 

— O singură dată. 

— Şi? 

— N-am mai dormit săptămâni în şir. Tipul avea multe crime la 
activ şi, dacă n-aş fi tras în el, m-ar fi ucis. Totuşi, coşmarurile 
sunt cele care ne deosebesc de psihopaţii care ucid din plăcere. 
Dar vreau să-ţi spun ceva, Lace. Este mai bine să apeşi pe 
trăgaci, decât... 

Nu voia să-şi continue ideea. 

Lace îl luă de mână. 

— Am auzit ce s-a întâmplat cu Bertolli. Mi-a spus Mac. 

Ridică din umeri. 

— Am aflat că te-au dat afară. 

— M-au rugat să le trimit cererea de demisie mai-nainte. 

— Inţeleg. Şi ce ai de gând? 

— Nu ştiu încă. O să aranjez lucrurile pe ici-colo şi pe urmă o 
să vad. A 

Nu precizase ce se va întâmpla cu relaţia dintre ei. Işi duse o 
mână la frunte. A 

— Poate că este mai bine aşa. In ultimii ani, mi s-a părut că 
duc o muncă de Sisif. Nu obţineam niciun rezultat concret. 

Comandă încă doua beri. O rafală de ploaie izbi în geamuri. 

— Mai ajungem acasă în noaptea asta? 

— Ai schimbat subiectul. 

Keelan era încordat. 

— Poate ar fi trebuit să apăs pe trăgaci. 

— Nu, n-ar fi trebuit. 

— De ce? S-ar fi terminat cu Bertolli şi cu nopţile mele 
nedormite. Dar, dacă aş fi făcut-o, n-aş fi fost mai bun ca ei, nu-i 
aşa? Insă... 

— Insă ce? 

— Nu există dreptate, dacă oameni ca Bertolli pot scăpa 
nepedepsiţi. Ce rost mai are? Ne râd în nas, Lace. 

— Legea este cea care ne împiedică să ne sfâşiem ca în 
junglă. 

— Dar trăim într-o junglă, nu vezi? Este o junglă cu 
computere, blocuri şi pagere, în care se aplică însă aceleaşi 
principii. Legea nu funcţionează. Poţi să fii oricât de ticălos, dacă 
eşti destul de puternic şi deştept, îţi cumperi un avocat capabil, 
care te scoate basma curată. Legea este slabă şi mută. De aceea 
tipi ca Louis Huu şi John Bertolli scapă de fiecare dată. 

Nu-l văzuse niciodată atât de furios. Acum înţelegea bezna din 
sufletul lui, pricepea ce îl obseda tot timpul. Şi o înspăimânta. 
Pentru că ţinea la el, ar putea spune chiar că îl iubea. O speria 
pentru că nu avea cum să-l ajute. 

— Nu poţi schimba trecutul. 

— Ştiu. Dar nici nu pot să trăiesc cu el. 

Işi termină berea. 

— Credeam că am să reuşesc, Lace. Că este singura mea 
scăpare. Poate am avut dreptate. 

— Nu poţi face aşa ceva. 

— Au trecut doi ani, Lace, şi tot nu pot să dorm sau să dau 
uitării ce s-a întâmplat. Ce altă cale mai este? 

— Noi doi. 

Nu îndrăznea s-o privească în ochi. 

— Nu-i problema ta. Cred că nu merit să fiu fericit. Au murit 
din vina mea. 

— Iţi făceai meseria, atâta tot. 

— Şi ele au căzut victime. Din cauza serviciului meu. Care nu 
merita nici doi bani. M-am angajat într-o cruciadă personală, pe 
care nu puteam s-o câştig. 

Îşi trase mâna. 

— Nici măcar nu mai pot fi fericit fără să mă simt vinovat. 

— Nu poţi să-ţi petreci restul vieţii compătimindu-te! 

— Nu pe mine mă compătimesc, ci pe ele! 

Lacey nu ştia ce să-i spună. Pentru numele lui Dumnezeu. Era 
un om bun, un poliţist bun. Nu fusese vina lui. 

— Viaţa trebuie să meargă înainte. 

— De ce? 

Işi căută cheile maşinii în geantă. Se răsturnase. 

— Deci, ce ai de gând să faci? îl întrebă ea, furioasă acum. 

— Nu ştiu, ţi-am mai spus. 

— O să găseşti un nou mijloc să te martirizezi? 

— Nu te înfuria, o calmă el. Nu-i problema ta. N-ar fi trebuit să 
te împovărez cu nenorocirile mele. 

— Greşeşti. Nu m-am înfuriat. De fapt, puţin îmi pasă. Termină 
de băut, luă cheile şi se îndreptă spre uşă. 

Nu mai avea chef să aştepte ascensorul. O luă pe scările de 
incendiu, urmată de Keelan. 

— Stai, zise el. 

Vântul îi lovi puternic. Izbucnise taifunul şi se părea că va fi 
unul cumplit. 


97 
Pokfulam 


Ploaia transformase trotuarele în lacuri şi vântul smulsese 
frunzele copacilor. Un torent de noroi şi vegetaţie înfundase 
canalizarea. Norii negri se adunau pe cer şi fulgerele sclipeau la 
orizont. Se lăsa seara. 

Furtuna întrerupsese curentul electric în apartament. Fără aer 
condiţionat, cu ferestrele închise din cauza furtunii, se făcuse 
sufocant de cald în apartament. Charlotte se duse să caute 
bateriile pentru radioul ei, ca să afle ultimele ştiri despre uragan, 
dar nu găsi decât unele prea mari. 

Charlotte ura taifunurile. Satul ei de lângă Quezon City fusese 
distrus de un ciclon când avea unsprezece ani şi unchiul şi vărul 
ei muriseră. Teroarea acelei nopţi o obseda şi acum. 

Aprinse toate lumânările pe care le găsi şi căzu în genunchi în 

dormitorul ei, lângă statueta Fecioarei Maria şi se rugă. Da, se 
rugă ca stăpâna ei să se întoarcă mai repede. Nu voia să rămână 
singură pe furtună. 

Pe la cinci, auzi soneria. Lacey avea cheia ei, dar Charlotte 
crezu că nu şi-o găsise pe coridorul întunecat. 

Deschise. 

Vincent intră imediat, cu Makarov-ul chinezesc în ambele 
mâini. Bagă ţeava între ochii lui Charlotte. Amortizorul făcea 
pistolul să pară uriaş, ca un tun. Trânti uşa în spatele lui, cu 
piciorul. 

— Sunt Vincent, zise el zâmbind. Nu vreau să-ţi fac niciun rău. 
Dar, dacă scoţi vreun sunet, o să ajungi la Manila fără cap. 


Ploaia bătea în parbriz şi Toyota lui Lacey era zguduită de 
uragan. Felinarele din Lockhart şi Fenwick se stinseseră şi Lacey 
pătrunse în intersecţie în viteza întâi. Dar, în afară de câteva 
taxiuri care înotau prin potop, străzile erau aproape pustii. 

Niciunul din ei nu vorbi mult timp. 

— Am vreo şansă? zise Lacey, în sfârşit. 

— Dă-mi timp. Lasă-mă să mă gândesc. 

— Cât timp vrei? A trecut mai mult de un an de când te 
cunosc, yankeule. 

li sclipeau ochii de lacrimi. Nu era momentul să discute despre 
asta. Se simţea vulnerabilă după evenimentul stradal. Căutase 
un refugiu în Keelan. 

— Nu-i vorba de tine, ci de mine, zise el. 

— Las-o baltă! N 

Keelan simţi deodată o izbitură în cap şi o privi uimit. II lovise. 

— De ce ai făcut asta? 

— Pentru că eşti un ticălos. 

Conduseră restul drumului în linişte. La Aberdeen, cotiră pe 
Shek Pai Wau şi o luară spre nord, către Pokfulam. Maşina înota 
în băltoace. 

— Trebuie să trec pe la mine, înainte să mergem la Mac, zise 
Lacey. Vreau să văd ce este cu Charlotte. Este îngrozită de 
taifunuri. Ultima oară am găsit-o rugându-se dinaintea icoanei. 
Este mai rău decât să ai o pisică. 

— Ai dresat-o? zise Keelan, încercând sa dezgheţe atmosfera. 

— Charlotte este o buna catolică. Nu este nevoie. 

— Nu ai suflet rău pentru o englezoaică înfumurată din colonii. 

— Dacă nu ai ţine mâinile pe volan, te-aş bate până te-aş lăsa 
lat. 


x xk * 


De la fereastra apartamentului, Vincent văzu Toyota lui Lacey. 
Nu va fi timp s-o taie în bucăţi, îşi spuse el. Dar avea douăzeci şi 
cinci de gloanţe în încărcător şi o să se folosească de toate. Se 
gândi că o să înceapă cu genunchii. 

Bariera către garajul subteran era ridicată şi nepăzită. Poate 
că paznicul plecase acasă înaintea schimbului, din cauza 
ciclonului. Lacey parcă în spaţiul rezervat. 

— Vrei să urci? zise ea. 

— N-aş vrea s-o revolt pe Charlotte. 

Lacey ridică din umeri şi se dădu jos din maşină. Afară, ploaia 
sfârâia ca metalul topit iar vântul vâjâia prin palmieri. Forţa 
uraganului pătrunsese prin tunelele subterane de beton şi Lacey 
îşi croi cu greu drum până la ascensoare. 


Ar putea ca totul să fie complet diferit. Dacă aş întoarce 
spatele la tot ce mi s-a întâmplat, dacă aş uita de Caroline şi 
Anna, dacă aş uita de Bertolli şi de vinovăția mea, atunci 
lucrurile ar fi altfel între Madeleine Lacey şi mine. 

Dar, într-o zi, s-ar putea să-mi dau seama că o iubesc la fel de 
mult ca pe Anna. Într-o zi s-ar putea să vină acasă şi să-mi spună 
că vom avea un copil. Şi n-ar fi drept şi cinstit pentru mine să fiu 
în viaţa, să râd şi să iubesc în timp ce ele sunt moarte. Dacă nu 
pot să mă răzbun pe Bertolli, cel puţin n-o să adâncesc tragedia 
dându-le uitării. 

Telefonul mobil al lui Lacey începu să sune. Il ridică. 

— Cine este? 

— John Keelan. Dar tu cine eşti? 

— Detectiv sergent Kwok. Pot să vorbesc cu inspector Lacey, 
vă rog? Este urgent. 

— A urcat la ea în apartament. 

— Spuneţi-i să mă aştepte. Cineva a ameninţat-o cu moartea. 

Are nevoie de protecţie. 

— Cine a ameninţat-o? 

— Vin într-un sfert de oră. Spuneţi-i vă rog să aştepte. 

Inchise. 

Keelan puse receptorul în furcă. Mintea i-o luase razna. ÎI 
întâlnise pe Kwok de câteva ori. Era un tip calm, liniştit. Se 
întâmplase ceva, mai mult ca sigur. 

Şterse aburul de pe geam. In partea opusă a garajului, era 
parcat un BMW roşu. Citi plăcuţa de înmatriculare. RW-163. Ruby 
Wen i se lăudase odată că plătise o sută douăzeci şi cinci de mii 
de dolari Hong Kong pentru ele. 

— Isuse Cristoase. 

Se dădu jos din maşina şi o luă la fugă. Vântul pătrundea chiar 
şi aici. Parcă ar fi alergat prin nisip moale. 


În foaier erau bălți de apă, aduse de vânt. Se întrerupsese 
curentul electric. Era beznă şi ascensoarele nu funcționau. 
Keelan deschise uşa de incendiu. La fel de întunecat. Urcă pe 
bâjbâite şi auzi paşi deasupra lui. 

— Lace! 

Uşa se deschise la al patrulea etaj. Lacey ajunsese. Nu mai 
avea cum să-l audă. 

Incercă să fugă, alunecă şi se lovi de una din trepte. Înjurând 
de durere, urcă în grabă. li bătea inima să-i sară din piept. BMW- 
ul însemna ceva. Ce căuta Ruby Wen aici? Sau poate venise cu 
cineva... 

Sau un cunoscut de-al ei îi luase maşina. 

Ajunse la al patrulea etaj şi deschise uşa de incendiu. 
Coridorul era înfundat în beznă. Văzu sclipirea luminiţei de la 
chei şi o auzi cum încerca să deschidă. 

— Lace! 

— John? 

— Stai, spuse el. 

Alergă de-a lungul peretelui. Dacă îi urmărea cineva prin vizor, 
o să observe. 

Indreptă luminiţa spre el. 

— John? 

Îi luă cheile din mână. 

Uşa se deschise şi cineva din cameră aprinse o lanternă foarte 
puternică. Orbită, Lace îşi duse mâna la ochi. Keelan se aruncă 

pe uşă şi dădu cu piciorul. Auzi un zgomot înfundat, ca cineva 
care destupă o sticlă de şampanie. Ceva se înfipse în perete, la 
câţiva centimetri de capul lui, asurzindu-l. 

Simţi o izbitură în cap şi leşină. Auzi încă două sunete 
înfundate. Zăcea împietrit, luptând împotriva amorțelii din 
picioare. Lanterna era pe podea, cu lumina îndreptată spre hol. 
Văzu silueta unui bărbat sărind peste el, să iasă pe coridor. 


Vincent se aşteptase s-o lichideze repede. Forţa primei izbituri 
îi amorţise încheietura şi simţi cum Makarov-ul îi alunecă din 
mână. Apoi, tocul lui Lacey îl izbi în coaste. Pară o lovitură, care 
îi ricoşă în faţă. Era iute în mişcări şi foarte, foarte bună. 

Vincent nu era un luptător. Se dădu un pas înapoi din raza 
lanternei. Înaintă spre el dar, deocamdată, nu putea să-l vadă. 
Lovi cu piciorul, îngrozit şi vârful pantofului nimeri în ceva moale. 
O auzi ţipând şi lovi din nou. 

Dar apoi lanterna îi lumină faţa. Auzi păcănitul înfundat al 
Makarov-ului, o dată, de trei ori, şi o luă la fugă orbeşte. 

Lacey se ridică. Durerea din genunchi era ca un şoc şi lovitura 
în cap o ameţise. Nu ştia dacă se putea ţine pe picioare. Auzi uşa 
de incendiu trântindu-se. 

Căută lanterna şi-l găsi pe Keelan. | se prelingea un fir de 
sânge pe faţă. Avea o rană pe frunte, acolo unde îl lovise Vincent 
cu ţeava Makarov-ului. 

— Te simţi bine? 

— Cred că l-am nimerit. Sunt sigur că l-am nimerit. 

Se deschiseră uşile pe tot holul. Apăruseră oameni, cu 
lanterne şi lumânări. Glasuri speriate strigau în cantoneză şi 
engleză. Lacey se ridică şi lumină coridorul, spre scări. Nu se 
vedea nici urmă de Vincent. 

— Te simţi bine? îl întrebă ea din nou pe Keelan. 

— Nu pot să-mi recapăt echilibrul. 

Îi dădu pistolul. Fata îl verifică la lumina lanternei şi-l 
reîncărcă. 

— Stai aici, zise ea. 

O săgetă din nou durerea în genunchi. Şchiopăta pe scara de 

incendiu, sprijinindu-se de perete. Deschise uşa. Văzu pete negre 
de sânge pe ciment. Se uită în urma lor, proptindu-se cu mâna 
de balustradă. 

Al treilea etaj. 

Al doilea. 

Deodată, urmele se întrerupseră. 

Era în spatele ei. 


— Domnişoară Lacey? 

Keelan recunoscu vocea Charlottei. Stătea aplecată peste el, 
cu o lumânare. Se uita îngrozită la pata de sânge de pe cămaşa 
lui. 

— Yankeule. 

Keelan se sprijinise de perete şi se uita la gaura din cămaşă cu 
aceeaşi oroare şi uimire ca şi menajera lui Lacey. 

— Bună, Charlotte, zise el. Am o problemă, se pare. 


Vincent se proptise în colţul scării. Fata se întoarse şi-l lumină 
cu lanterna. li rânjea, cu dinţii plini de sânge. 

Ştia instinctiv că o să-i bage mâna în ochi. Se năpusti asupra 
ei şi se trase, dar genunchiul n-o ajuta. Căzu pe spate, pe scări. 
Se apucă de balustradă, scăpă lanterna şi o auzi strivindu-se de 
ciment, un etaj mai jos. 

Acum se făcuse beznă. 

Vincent îşi căută arma. Lacey se propti de balustradă şi se târî 
în jos, pe scări. Auzi un zgomot înfundat şi aşchii de ciment o 
loviră în faţă. Strigă de durere şi mirare. 

— Ticăloaso! Acum o să mori! La fel ca Eddie! Este rândul tău 
să mori, târfo! 

Trase din nou, împrăştiind gloanţele în beznă. Lacey se 
strânse ghem pe ciment, încercând să fie o ţintă cât mai mică. 
Apoi se făcu linişte. 

Se târa pe scări, spre ea. Gâfâia, ca un astmatic. 

— Vin după tine, târfo. Vin după tine. 


Păstrează-ţi calmul, Lace. Păstrează-ţi calmul şi aşteaptă-l să 
vină. 

Pipăi balustrada, încercând să se ridice în picioare, fără să se 
sprijine pe piciorul rănit. 

Sudoarea i se prelungea în ochi şi-i udase cămaşa. Trebuia să 

nu-şi piardă cumpătul. Îl simţea foarte aproape. Câte gloanţe mai 
avea oare? 

Trase din nou. A 

Glonţul ricoşă pe scară. Işi plecă fruntea din instinct şi 
alunecă. | se răsuci glezna şi se lovi cu capul de balustradă. 
Zăcea pe spate, amorţită. Când încercă să-şi mişte piciorul, ţipă 
de durere. Era complet neajutorată. 


Nissan-ul lui Brian Kwok trase lângă bloc. Înşfăcă o lanternă şi 
sări din maşină. 

Nu era nimeni de pază şi ascensoarele nu funcționau. Când o 
luă pe scara de incendiu, auzi sunetul înfundat al unei arme cu 
amortizor. Dew neh loh moh! O găsiseră deja. Işi căută pistolul 
de calibrul 38 în suportul de la spate şi împinse uşa grea. Se lipi 
cu spatele de zidul de beton. 

Auzi strigăte deasupra lui. 

— Inspector Lacey! 

— Brian, fii atent! 

O luă la fuga pe scări, urcând câte trei trepte deodată. 
Lanterna îl făcea o ţintă uşoară. Un voleu îl lovi în piept, dar 
adrenalina care-i pompa în vene îl propulsa înainte. 


Lacey ascultă agonia lui Brian Kwok. Era foarte aproape. 
Degetele ei pipăiau cu disperare scările, în căutarea pistolului 
detectivului. Il auzea pe Vincent. Venise aproape asupra ei. 

— O să te ucid... târfo! 


100 
Aeroportul Charles de Gaulle. Paris 


Pasagerii de la clasa întâi coborâră primii din Air France 747, 
iar bagajele lor aveau prioritate. Lucien se grăbi să treacă prin 
vamă. O limuzină îl aştepta să-l ducă la hotelul George V din 
oraş. Fusese un drum lung, obositor şi avea programate întâlniri 
importante pentru aceasta dimineaţa. Câţiva domni din Marsilia 
urmau să discute cu el despre importul a ceea ce Lucian numea 
produse indigene asiatice. 

Când fu luat de-o parte de unul din vameşi, nu ezită să-şi 

ascundă exasperarea. 

— Chiar credeţi că este necesar? îl întrebă el. 

Vameşul făcu semn spre valizele sale din piele Louis Vuitton 
şi-l întrebă dacă-l deranja să le deschidă pentru control. 

De necrezut. Era aproape miezul nopţii şi aveau de gând să-l 
percheziţioneze. 

— Aveţi ceva de declarat, monsieur? 

— Bineînţeles că nu, pufni Lucien. 

Deschise valiza. Vameşul începu să-i desfacă lucrurile. 

— Cu grijă. Cămăşile sunt foarte scumpe. Mătase veritabilă. 

Vameşul nu făcu niciun comentariu. Era prea minuţios pentru 
un control obişnuit, se gândi Lucien. Drept cine Dumnezeu îl 
luau? Alt vameş şi doi bărbaţi în haine simple, cu insigne de 
poliţişti, apărură ca din pământ. 

— Ce se întâmplă aici? pufni el. 

— Am fost informaţi că vom găsi o cantitate mare de droguri, 
îi explică unul din poliţişti. 

Chiar îl luau drept dobitoc? 

Vameşul examina căptuşeala valizelor. 

— Pot să plec? zise Lucien. 

Unul din poliţişti luă cadoul de la Noelle. 

— Ce este înăuntru, monsieur? 

— Este cadoul pentru ziua mea de naştere. De la mama. 

Incepu să-l despacheteze. 

— Ce faceţi? 

Polițistul continua către el: 

— Doriţi să-l deschideţi dumneavoastră? 

— Nu până la ziua mea, zise Lucien, spre amuzamentul unuia 
din vameşi. 

Cul de vache! Lucien se uită la ceas. Oricum, acum era ziua lui 
deja. Il smulse din mâna poliţistului şi începu să-l despacheteze. 

— Este absurd. 

lnăuntru era o cutie mare, sculptată, din tec. O deschise. Și 
găsi două obiecte. O casetă audio de şaizeci de minute. Şi un 
săculeţ de plastic sigilat, marcat cu numerele 999, care conţinea, 
după aprecierea lui Lucien, vreo şapte sute de grame de heroină 
pură. 


Era o cameră mică, pictată în verde închis. Doi detectivi 
stăteau de partea cealaltă a biroului. Conţinutul bagajelor lui 

Lucien era împrăştiat pe masă şi pe podea. Doi vameşi sfâşiau 
căptuşeala  valizelor şi hainelor, căutând compartimente 
ascunse. 

Doar n-ar fi fost atât de prost să transporte drogurile cu mâna 
lui, ca un voyou! 

In mijlocul biroului se afla un mic casetofon. Lucien auzi vocea 
mamei sale. 

Imi pare rău, Luc. Ştiu că atunci când vei asculta această 
înregistrare, o să mă urăşti. Dar sunt sigură că este mai bine 
aşa. Ai avut treizeci şi trei de ani să te hotărăşti ce să faci cu 
viața ta. Acum ai ales. In tot acest timp, l-am privit pe omul iubit 
cufundându-se în infern. Şi nu vreau ca tu să urmezi aceeaşi 
cale. 

Cineva mi-a spus odată că într-o zi va trebui să aleg între 
sângele meu şi inima mea. Cred că acum am ales. Iti imaginezi 
probabil că te-am trădat. Dar nu este trădare, dacă este vorba 
de dreptate. Nici n-ar putea să fie. Nu te las să ruinezi alte vieți 
pentru binele tău personal, aşa cum a făcut el. Ceea ce faci tu 
este rău, Lucien. Trebuie să înţelegi acest lucru. Când erai mic, 
te pedepseam şi-ţi dădeam o lecţie de viaţă. Acum trebuie să te 
pedepsesc din nou. Imi pare rău. N-am avut încotro. Te iubesc. 
Luc. 

Inregistrarea se încheia. 

Cei doi poliţişti îl priveau fix. 

— A fost o înscenare, zise Lucien. Nu ştiam ce era în pachet. 
Caseta o dovedeşte. 

Poliţiştii zâmbiră cu subînţeles. Unul din ei scoase caseta şi o 
băgă în buzunar. Lucien bănuia că n-o s-o mai vadă niciodată. 


101 
Pokfulam 


Tyler urmărea echipajul ambulanţei care căra cadavrele. 
Ploaia bătea în zidurile de beton şi se scurgea în râuri pe străzi. 
Doamne Sfinte, ce an! 

Forţa vântului deschise uşile foaierului. Alergă afară şi se băgă 
în maşină. 

Lacey stătea lângă volan, înfăşurată într-o pătură. Era rănită 

pe obraz de la cimentul care sărise din trepte şi tremura. 

— La dracu'! exclamă Tyler. 

— N-am ştiut că era rănit, spuse Lacey. 

— Oricum n-ar fi contat, Lace. Charlotte a chemat imediat 
ambulanţa. Au ajuns cât de repede au putut. 

— AŞ fi putut să stau cu el. 

Tyler văzu alţi doi detectivi alergând la maşinile lor. Ce noapte 
împuţită. În toate privinţele. 

— Te duc la spital, zise el. 

— AŞ fi vrut să stau cu el. 

— Ai acţionat din instinct. Şi eu aş fi făcut la fel. 

Maşina fu zguduită de vânt. 

— Ce s-a întâmplat pe scări? 

— Brian mi-a salvat viaţa. 

Bietul Brian. Cineva trebuia să-i anunţe familia. Isuse 
Cristoase. Eu voi fi acela; este mai bine aşa. 

— Am crezut că o să mor. Stătea aplecat asupra mea, în 
beznă. Şi apoi a căzut peste mine. 

— Cine l-a împuşcat, Lace? 

— Keelan. L-a împuşcat lângă apartamentul meu. Dar a fugit 
pe urmă. 

Tremura din cauza şocului. Trebuia s-o ducă mai repede la 
spital. 

— Este O.K., Lace, zise el. 

— Credeam că n-o să mai moară. 

Puse capul pe umărul lui. Credea că o s-o vadă plângând. Dar 
nu, Lace era prea dură. 

Taifunul întorsese spatele Hong Kong-ului, luând cu el ceața şi 
poluarea şi lăsând un aer proaspăt, curat. Cerul era albastru, 
limpede. Din balconul ei din Pokfulam, Lacey vedea la orizont 
nişte insule pe care nu le mai zărise niciodată. Un avion se 
îndrepta spre Macao şi un petrolier îşi croia drum către port. 

Charlotte îi deschise lui McReadie şi-l pofti în balcon. Se aşeză 
lângă nepoata lui, dar ea nu-şi ridică privirile şi nici nu vorbi. Un 
timp, rămaseră în linişte, privind marea. 

— Mac, zise Lacey, după o clipă, care i se păru o eternitate. 

— Lace. 

— Trebuie să te întreb ceva. În legătura cu Ruby. 

McReadie se încordă. 

— Ce-i cu ea? 

— Te plăcea? 

— Isuse Cristoase! 

— Trebuie să ştiu, unchiule Mac, zise ea pe un ton sec. 

— Ce fel de întrebare mai este şi aceasta? Bineînţeles că nu! 

— Când Keelan s-a întors de la Bangkok, mi-a spus că Ruby i-a 
declarat că tu eşti ochii şi urechile lui Eddie în Arsenal Street. Şi 
că aşa a reuşit să scape după ce am emis mandatele de 
arestare. Fusese informat. 

— Ruby Wen era o mitomană; Dumnezeu să-i odihnească 
sufletul păcătos. 

— O.K. Keelan m-a pus să jur că o să păstrez secretul. N-am 
mai spus nimănui. Nici eu, nici el. 

— N-ai decât să spui cui dracu’ vrei. Adevărul este că am o 
mulţime de duşmani, Lace. Un poliţist este o ţintă sigură 
întotdeauna. 

— Ştii ce se întâmplă cu Keelan? zise Lace. Şi-a pierdut ţinta. 
Când îţi pierzi ţinta, nu mai ai încotro să te duci. Şi, în momentul 
acela, devii cinic şi iei bani. Nu neapărat pentru tine, ci ca să 
dovedeşti ce putred este sistemul. Este un fel de răzbunare. 
Dacă nu mă lasă să salvez lumea, o s-o fac şi mai ticăloasă. 

— Nu vezi realitatea, Lace. 

— Dacă stai să cântăreşti lucrurile, cred că ar fi trebuit să 
accepte banii, nu-i aşa? 

— lsuse! 

— Hai, spune! Legea nu-l poate dobori pe Bertolli. Şi nu-i 
poate reda lui Keelan soţia şi copiii. Nu poate să-l răsplătească 
pentru ce a făcut. 

McReadie oftă. Nepoata lui era atât de idealistă. 

— Odată, am luat şi eu nişte bani, dar nu de la Eddie Lau. De 
la unul din duşmanii săi. Am făcut-o ca să-i întind o cursă şi dacă 
n-aş fi luat banii, tipii implicaţi n-ar fi crezut ce le spuneam. 

— Şi ce s-a întâmplat cu banii? 

— l-am donat spitalului de copii. 

Ştia că nu-l credea. Asta era problema cu adevărul. O 
minciună bună părea întotdeauna mai plauzibilă. 

— Cristoase, Lace, n-am fost eu acela care l-a prevenit pe 

Eddie Lau că va fi arestat. 

— Atunci cine? 

— Isuse, Lace. Lasă-l să se odihnească în pace. De-abia a 
murit. 

Lacey îl întreba după un timp. 

— Brian? 

— Tyler m-a sunat azi dimineaţă. Soţia lui Brian ştia de mult. 
Poate că Eddie îl şantaja cu ceva. Nu cred că lua bani. Ce dracu', 
doar ştii că oameni ca el trăiesc uşă-n uşă cu triadele. Nu ne 
imaginăm la ce presiune sunt supuşi. Nu uita că ţi-a salvat viaţa. 

Se ridică. 

— Cred că este mai bine să mă duc la serviciu. la-o uşor, o 
sfătui el. 

Dar se răzgândi şi se întoarse. 

— Eşti atât de inflexibilă, zise el. 

— Imi pare rău. Mac. Trebuia să te întreb. 

— Spune-mi un lucru. Keelan a crezut-o pe Ruby Wen? 

— Nu. 

— Vezi? Te poţi baza mai mult pe prieteni, decât pe familie. 


x xk * 


Lacey stătea pe balcon şi privea valurile oceanului, această 
inimă albastră, vie, a globului. Dincolo de orizont, se întindea o 
lume în continuă schimbare. 

O să treacă peste acest şoc, o să se întoarcă la serviciu şi o 
să-şi vadă de treabă; dar, în următorii doi ani, vor pleca alţii, o 
diaspora a răului, care se va întinde în Europa, Australia şi S.U.A. 
Triadele erau o plagă nouă pentru vest, dar existau de mult. 
Tentaculele lor se vor întinde asupra tuturor. Şi, la fel ca şi 
corupţia, erau periculoase nu prin prezenţa lor, ci prin faptul că 
se răspândeau cu o viteză uluitoare. 

— Ah, John, murmură ea. 

Acum plătise suficient pentru suferinţa familiei sale. 


Bangkok 


O thailandeză tânără şi frumoasă ieşi din dormitor cu un vas 
de argint. Era acoperit cu un prosop şi emana un miros oribil. 
Noelle deschise uşa. Baptiste zăcea în pat. Era sincer şocată 

de cum arăta. Buzele lui aveau culoarea ficatului crud şi carnea i 
se topise de pe oase. Semăna cu o grămadă de cartilagii 
acoperite de o piele ca de pergament. 

Ţigările erau pe masă, lângă pat. 

— Noelle. 

— Bună, Baptiste. 

— Credeam că n-o să vii. 

Se aşeză pe scaunul de lângă el. Camera mirosea a moarte şi 
jaluzelele erau trase. Işi aminti cum îl cunoscuse pe acest bărbat, 
în holul hotelului Constellation, din Vientiane. Fusese cea mai 
romantică şi ameţitoare apariţie pe care o văzuse vreodată. 

Deci aşa se sfârşeşte totul. 

— Îmi aprinzi o ţigară? zise el. 

Luă pachetul de Gauloises — la vârsta lui, aproape de moarte; 
schimbase din nou ţigările — Dumnezeu ştie de ce. Scoase una 
din pachet, i-o aprinse şi i-o băgă între buze. 

— Este grozav, zise el cu glasul stins. Acum pot să fumez cât 
vreau. Nu mai contează. 

— Lucien mi-a spus că vrei să mă vezi. 

— Eşti încă soţia mea, Noelle. Te-am iubit întotdeauna, mai 
mult decât orice pe lume. Am vrut să fiu cu tine până în ultima 
clipă. 

— Ştii, Baptiste, este foarte trist. Nici măcar nu mă cunoşti. 

— Te cunosc de când mă ştiu. 

— Vorbeşte romantismul din tine. Te agăţi de aceasta poveste 
de dragoste şi încerci să-ţi alimentezi acea parte din tine care nu 
este mică, egoistă şi depravată. 

— Imi alini întotdeauna ego-ul. 

Începu să tuşească şi ceru vasul de argint. Tânăra thailandeză 
pe care o văzuse Noelle ieşind din dormitor, apăru să-l 
îngrijească. Il ţinu de cap şi-l ajută să tuşească. Baptiste scuipă 
flegmă şi sânge. 

Când termină se întinse epuizat, incapabil să vorbească. 

— Am nişte veşti pentru tine. Este vorba de Lucien. A fost 
arestat. 

Baptiste tresari. Văzu frica în ochii lui gălbui. Reuşi să 
vorbească abia după câteva încercări. 

— Arestat? 

— A încercat să treacă prin vama aeroportului Charles de 
Gaulle, şapte sute de grame de heroină. 

— Imposibil... 

— Nu este imposibil, mon cher. 

Se aplecă să-i şoptească la ureche. 

— Eu am făcut să fie posibil. 

O privi fără să înţeleagă. 

— Tu? 

— Toata viaţa am încercat să-l protejez de tine. Dar este la fel 
de lacom. Nu-i ajunge o viaţă normală, decentă. Mult timp m-a 
ascultat, ca să-mi facă plăcere, dar lăcomia există în adâncul 
sufletului său. Poate că ar fi fost mai bine să se fi născut într-o 
familie săracă, să nu se simtă tentat. 

— Ce-ai făcut? gemu Baptiste. 

— L-am distrus. Baptiste. Dumnezeu să aibă mila de sufletul 
meu. Mi-am distrus propriul copil. A trebuit s-o fac. M-am măritat 
cu diavolul şi n-am suportat să zămislesc încă unul. 

Clătină din cap, uluit. 

— Acum mă mai iubeşti, Baptiste? 

Simţea ochii lui gălbui aţintiţi asupra ei, în timp ce se îndrepta 
spre uşă. 

— La revedere, Baptiste. Sper să ai o moarte blândă. O să mă 
rog pentru tine. 

Apoi plecă, închizând încet uşa în urma ei. 


103 

Lacey îi întinse o sticluţă sigilată, cât degetul ei. Înăuntru, se 
afla o bucată diformă de metal. 

— Am rugat chirurgul să-l păstreze, zise ea, în caz că ai de 
gând să faci colecţie. 

— Colecţie? 

— Vrei să spui că nu le-ai păstrat pe celelalte? 

li venea greu să vorbească. | se umflase limba şi i se uscase 
gura. Il durea capul, iar canula îi gâdilă nasul. Efectele ultimei 
doze de morfină începeau să slăbească şi fiecare respiraţie era o 
adevărată agonie. 

— Pleacă de aici, Lace. 

— Voiam să-ţi aduc flori, dar m-am gândit că prietenii şi colegii 

tăi de serviciu vor face haz de tine. Îţi plac strugurii? 

— Nu. 

— Bun. N-am găsit decât de plastic. Cei adevăraţi sunt 
trufandale. 

— Nu vreau decât... nişte Wild Turkey... şi să fiu lăsat să mor 
în pace. 

— Numai cei buni mor tineri, yankeule. 

li căută mâna pe pat, dar braţul lui drept era perforat de un 
cateter. 

— O să te faci bine, murmură ea. 

— Nu de unul singur. 

— Bineînţeles, nu de unul singur. 

li dădu la o parte părul de pe frunte. 

— Acum ai fost împuşcat în locul altcuiva. Crezi că ai egalat 
conturile, John? 

— Nu... ştiu. 

— Nu crezi că este timpul să renunţi la povara ta? Nu le-am 
cunoscut niciodată, John, dar erau familia ta şi le-am iubit. 
Gândegşte-te la asta. Dacă s-ar fi întâmplat exact invers. Ai fi vrut 
ca Anna să se tortureze toata viaţa ei, din cauza ta? 

— Dar nu a fost invers. 

— Atunci dă-mi voie să-ţi dau un exemplu mai concret. 

Ridică sticluţa şi o scutură. N 

— Acest glonţ îmi era destinat. Insă tu ai intrat pe uşă şi te-ai 
pus în calea lui. Dacă ai fi murit, mi-aş fi petrecut tot restul vieții 
hărțuită de acest gând. Nu cred că aş mai fi fost vreodată 
capabilă să zâmbesc. Asta ai fi vrut? 

Keelan zâmbi cu mare efort. 

— Da, zise el. 

Lacey îi spuse după o clipă. 

— Bun, şi acum vreau să strângi din dinţi, pentru că o să-ţi 
smulg bandajele cu unghiile. 

De data aceasta râse, dar îl săgetă durerea şi gemu. 

— La dracu'! zise el, după ce trecu criza. 

Când deschise ochii, o văzu pe Lacey plângând. 

— De ce plângi? Doar pe mine... mă doare. 

— Incetează, te rog. Nu vreau să te apuce iarăşi criza. Nu uita 
că eşti unul din tipii cei buni. 

Keelan închise ochii. Unul din tipii cei buni. Pentru o clipă, se 
văzu din nou în bucătăria casei sale din Berkeley, California, 

unde îşi hrănea fiica. Ploua. Anna era în altă camera, dar îşi 
amintea că o strigase şi spusese că fetiţei nu-i plăcea piureul de 
dovleac. 

Se ridică, exact când fereastra bucătăriei se făcu ţăndări... 

lartă-mă, zise el beznei din spatele ochilor lui. lartă-mă că am 
adus aceasta nenorocire în vieţile noastre. Imi pare rău, Anna. 
Imi pare rău, Caroline, că ţi-am distrus viaţa înainte să fi început. 

Îmi pare rău că n-am putut nici măcar să-mi iau la revedere de 
la voi... 

— Incetează, repetă Lacey. N-a fost vina ta. 

— Chiar crezi că merit efortul? 

— Nu prea. Probabil că mi-am pierdut minţile. 

Lacey se aplecase peste el. li simţea parfumul. Se dăduse cu 
ruj şi se machiase pentru el. Era obişnuit cu expresia ei 
împietrită, uşor batjocoritoare, pe care şi-o lua la serviciu, dar 
acum faţa ei era cuprinsă de tristeţe şi îngrijorare pentru el. Se 
simţi deodată copleşit. Viaţa îmi oferă o a doua şansă, se gândi 
el. Sub forma acestei detective de la omucideri. 

Cred că asta înseamnă ceva. 

— Vino aici, murmură el. 

Lacey se aplecă peste pat. Era îmbrăcata într-o bluză de 
mătase şi-i zări marginea sutienului negru de dantelă. 

— Cheamă asistenta. 

— Te doare atât de rău? 

Clătină din cap. 

— Am nevoie de o lingură rece. 

Urmări privirea lui şi se ridică. 

— Charlotte avea dreptate în privinţa yankeilor. 

— Ce mai face... Charlotte? 

— A aprins o lumânare pentru tine la catedrală... şi se roagă 
mereu pentru sănătatea ta. 

— Martirii îi excită întotdeauna pe catolici. 

— lar tu eşti un obraznic. 

Se uită la ceas. 

— Trebuie să mă duc la serviciu, să asist la interogatorii şi să 
număr cadavrele. 

II sărută tandru pe buze. 

— Mai ai nevoie de o lingură rece? 

— Acum... este prea târziu, îi zâmbi. 

— Mă întorc deseară. Daca nu mai poţi să suporţi, o să vedem 

ce este de făcut. 

O privi cum îşi pune geanta pe umăr şi se ridică să plece. O 
strigă. Lacey se întoarse în prag. 

— Nu pot... să le uit. 

— Nici nu trebuie, zise ea. Nu ţi-am cerut niciodată aşa ceva. 

— Atunci ce să fac? 

— Nu te pune nimeni să alegi, John. Nu trebuie să renunţi la 
ele. Nu vreau asta. Dar viaţa ta nu este o cutie sigilată. Este loc 
şi pentru mine. Şi mă mulţumesc cu ce-mi oferi. 

Ezită. 

— Apropo, îţi mulţumesc. 

— Pentru ce? 

— Pentru că mi-ai salvat viaţa. 

După ce plecă, contempla mult timp tavanul alb, lăsându-şi 
mintea să zboare. Pentru prima oară plutea pe o mare calmă, 
fără furtună şi ştia că mâine s-ar putea să fie totuşi o zi 
luminoasă. 

